
El însuşi, aşadar, s-a înfiinţat pe Sine însuşi. 

(Plotin) 

Precum pe scena teatrului, la fel trebuie privite şi omorurile, şi 
orice moarte, cuceririle oraşelor şi jefuirea lor: toate sînt schimbări şi 
preschimbări de costume - un teatru de bocete şi plînsete! 

(Plotin) 

. ..deoarece Răul e o prezenţă necesară, el este legat de jur 
împrejur cu lanţuri frumoase, precum unii prizonieri sînt legaţi cu 
lanţuri de aur. Astfel e ascutis sub ele, pentru ca zeii să nu vadă ce-i 
dizgraţios, iar oamenii să nu fie nevoiţi să vadă Răul mereu, ci, chiar 
atunci cînd îl văd, să trăiască laolaltă cu imagini ale frumosului, date 

lor înspre reamintirea Frumosului. 

(Plotin) 



Lămuriri preliminare 


A. TABELE DE CORESPONDENŢĂ A TRATATELOR LUI 
PLOTIN 

I. Ordinea cronologică - Ordinea după Enneade 


Cron. 

Enn. 

Cron. 

Enn. 

1 

1.6 

29 

IV. 5 

2 

IV. 7 

30 

III.8 

3 

III.l 

31 

V.8 

4 

IV. 2 

32 

V.5 

5 

V.9 

33 

II.9 

6 

IV. 8 

34 

VI.6 

7 

V.4 

35 

II.8 

8 

IV. 9 

36 

1.5 

9 

VI.9 

37 

II.7 

10 

V.l 

38 

VI.7 

11 

V.2 

39 

VI.8 

12 

II. 4 

40 

II. 1 

13 

III.9 

41 

IV.6 

14 

II.2 

42 

VI.l 

15 

III.4 

43 

VI.2 

16 

1.9 

44 

VI.3 

17 

II.6 

45 

III.7 

18 

V.7 

46 

1.4 

19 

1.2 

47 

III.2 

20 

1.3 

48 

III.3 

21 

IV.l 1 

49 

V.3 


1 Urmînd o sugestie a lui E. Brehier, acest tratat foarte scurt a fost înglobat 
de mine în tratatul 23, III.9, căruia îi aparţinea iniţial, ca un al 10-lea capitol al 

22 

VI.4 

50 

III.5 

23 

VI.5 

51 

1.8 

24 

V.6 

52 

II. 3 

25 

II .5 

53 

1.1 

26 

III .6 

54 

1.7 

27 

IV. 3 



28 

IV.4 



Ordinea după Enneade — 

Ordinea cronologică 

Enn. 

Cron. 

Enn. 

Cron. 

1.1 

53 

II.l 

40 

1.2 

19 

II.2 

14 

1.3 

20 

II .3 

52 

1.4 

46 

II.4 

12 

1.5 

36 

II .5 

25 

1.6 

1 

II.6 

17 

1.7 

54 

II.7 

37 

1.8 

51 

II .8 

35 

1.9 

16 

II .9 

33 

Enn. 

Cron. 

Enn. 

Cron. 

III.l 

3 

IV.l 

21 

III.2 

47 

IV.2 

4 

III.3 

48 

IV. 3 

27 

III.4 

15 

IV.4 

28 

III.5 

50 

IV. 5 

29 

III.6 

26 

IV. 6 

41 

III.7 

45 

IV.7 

2 

III.8 

30 

IV. 8 

6 

III.9 

13 

IV. 9 

8 

Enn. 

Cron. 

Enn. 

Cron. 

V.l 

10 

VI.l 

42 

V.2 

11 

VI .2 

43 

V.3 

49 

VI.3 

44 


acestuia. Pentru a nu crea confuzii, am menţinut numerotarea cronologică a 
tratatelor, chiar dacă, în această ediţie, locul 21 este gol. V. LPIF§D, 2 şi 13, III.9, 
nota introductivă. 

V.4 

7 

VI.4 

22 

V.5 

32 

VI.5 

23 

V.6 

24 

VI. 6 

34 

V.7 

18 

VI.7 

38 

V.8 

31 

VI.8 

39 

V.9 

5 

VI.9 

B. ABREVIERI ŞI TRIMITERI 

- CCP = The Cambridge Companion to Plotinus, edited by Lloyd 
R Gerson, Cambridge University Press, 1999. 

- CHLG = The Cambridge History ofLater Greek and Early Medieval 
Philosophy, Cambridge, 1967,1970. 

- HS1 = Plotini Opera, ed. P. Henry- H.-R. Schwyzer, Paris- 
Bruxelles, 1951-1973 („editio maior"). 

- HS2 = Plotini Opera, ed. P. Henry- H.-R. Schwyzer, Oxford, 
1964-1982 („editio minor"). 

- LPA= „Lămuriri preliminare şi studiu: «Artizanul, Artistul 
şi Arhetipul»" (Plotin, Opere, voi. II, Bucureşti, Humanitas, 2006). 

- LPIF = „Lămuriri preliminare şi interpretare la filozofia lui 
Plotin" (Plotin, Opere, voi. I, Bucureşti, Humanitas, 2003). 

- LPP = Lămuriri preliminare şi studiu: „Plotin, paradoxul 
Răului şi dualismul" (Plotin, Opere, voi. III, Bucureşti, Humanitas, 
2009) 

- OD = Ontologie et dialogue. Melanges en Hommage ă Pierre 
Aubenyue, Paris, 2000. 

-PA= Plotinus, The Enneads, ed. A.H. Armstrong, Loeb Classi- 
cal Library, 1966-1988. 

- PB = Plotin, Les Enneades, Paris, 1924-1938, Les Belles-Lettres, 
texte etabli et traduit par Emile Brehier. 

- PE = Plotin, Enneade I, II, ediţie bilingvă, traducere şi 
comentarii de Vasile Rus, Liliana Peculea, Alexander Baumgarten, 
Gabriel Chindea, Marilena Vlad, cu o introducere de Vasile Muscă, 
Bucureşti, IRI, 2003. Voi. II, Enneade III-V, IRI, Bucureşti, 2005; voi. 
III, Enneade VI, Bucureşti, IRI, 2007. 

- PH = Plotins Schriften, ed. Harder, Beutler, Theiler, Hamburg, 
1971. 

- PO = Platon, Opere, Editura Ştiinţifică, Bucureşti, ediţie îngri¬ 
jită de Petru Creţia şi Constantin Noica. 

- PWRE = Pauly-Wissova Real-Encyclopaedie der Altertumswissen- 
schaft, Stuttgart, 1951. 

- SVF - Stoicorumveterumfragmenta, ed. H. vonAmim, Leipzig, 
1903. 

- TP = Traditions of Platonism. Essays in honor of John Dillon, 
Ashgate, 1999. 

- VP = Porfir, Despre viaţa lui Plotin şi ordinea scrierilor sale. 

- Ediţia de faţă prezintă traducerea scrierilor lui Plotin dispuse 
în ordine cronologică, conform listei întocmite de Porfir (v. LPIF§D). 
Corespondenţa dintre ordinea cronologică şi cea sistematică (după 
Enneade) şi invers apare în cele două tabele de mai sus (v. LPIF§A). 

- In cuprinsul LPIF, LPA şi al notelor, o indicaţie precum 33, 
II.9, 2 se va citi: Tratatul al 33-lea în ordine cronologică, prezent 
în Enneada a 2-a, nr. 9, capitolul 2. Numele lui Plotin nu mai este 
menţionat. 

- O abreviere precum VP, 4 se va citi: Porfir, Despre viaţa lui 
Plotin şi ordinea scrierilor sale, capitolul 4. Numele lui Porfir nu mai 
este menţionat. 

- Numele operelor lui Platon sînt citate conform modului şi 
transliterării intrate în uz la noi prin PO: de exemplu: Phaidros, 
Theaitetos etc., după care urmează indicaţia locului după nume¬ 
rotarea tradiţională (Stephanus). Nu mai este indicat numele 
autorului. Cînd, în cazul unor citate platonice, nu mai există alte 
indicaţii, înseamnă că am retradus eu însumi pasajul respectiv 
pentru a-1 aduce mai în acord cu sensul presupus de Plotin. 

- Referinţele la Metafizica lui Aristotel se fac în modul următor, 
ex: Mef. A, 7,1072b, 391, fără indicaţia autorului, ceea ce se va citi: 
Aristotel, Metafizica, cartea a XH-a (Lambda), capitolul 7, nume¬ 
rotarea tradiţională (Bekker) 1072b, pagina 391 în Aristotel, Meta¬ 
fizica, Bucureşti, Humanitas, 2001 (traducere, comentarii şi note 
de Andrei Comea). Dacă lipseşte indicaţia paginii înseamnă că 
am retradus pasajul citat de Plotin pentru a-1 pune mai în acord 
cu sensul presupus de el. 

- Celelalte referinţe antice sau modeme sînt date în forma 
uzuală în lucrările de specialitate. 

- Cuvintele inserate între / / sînt adăugate de mine, pentru com¬ 
pletarea sensului unui text tradus. Parantezele rotunde () din textul 
tradus aparţin autorului. Porţiunile de text plotinian între [ ] sînt 
considerate neautentice de majoritatea editorilor. între < > apar 
sintagme greceşti. 

- în cuprinsul traducerii, redarea unor cuvinte sau pasaje în 
cursive constituie sublinierea mea. 

- Pasajele între ghilimele sînt citate sau parafraze inserate de 
autorul însuşi în textul său. 

- Am marcat prin majuscule termenii „Unu", „Intelect", „Su¬ 
flet", „Formă" (cînd are sensul platonician), şi în plus „Materie" 
(cînd are sensul de „materia sensibilă absolută", care la Plotin 
are o valoare „ipostatică", fiind situată „mai prejos de Fiinţă"). 
V. LPIF§H.7,3 şi §G, 3. De asemenea, am scris cu majuscule „Acolo" 
şi „Aici" cînd aceste adverbe se referă la lumea inteligibilă, res¬ 
pectiv la lumea senzorială, v. LPIFŞH.2, 1 şi §G, 3, ca şi termenul 
„Fiinţă", atunci cînd prin el am tradus pe ouaia. 

- O problemă a reprezentat-o transliterarea numelor proprii. 
Am adoptat regula (extrem de imprecisă, fireşte), admisă în gene¬ 
ral la noi, de a româniza numele proprii greceşti mai cunoscute 
şi de a translitera numele mai puţin cunoscute. Am scris, în conse¬ 
cinţă, Plotin, Porfir, Aristotel, Pitagora, Socrate etc., urmînd regula 
consacrată deja de PO. Pentru dialogurile lui Platon, am folosit 
formele greceşti Phaidros, Phaidon etc., promovate de aceeaşi ediţie. 
Pentru unele nume puţin cunoscute, ale unor personalităţi din 
epoca imperială, a trebuit să decid între redarea formei latine, sau 
transliterarea celei greceşti a numelui autorului respectiv. Ches¬ 
tiunea e relevantă întrucît unele dintre aceste nume sînt latineşti, 
dar purtătorii lor aparţin literaturii şi filozofiei eline. Am optat, 
în aceste cazuri, pentru formele greceşti, şi am scris Numenios, 
Moderatos, Longinos, Albinos. Am scris, în schimb, Gordianus sau 
Gallienus (împăraţi romani). 


C. NOTĂ LA VOLUMUL III 


1. Aşa cum am menţionat deja, prezenta traducere a fost făcută 
după textul grecesc stabilit de PA (care reia în general pe HS2). 
Am aşezat tratatele lui Plotin în ordinea cronologică consemnată de 

Porfir (VP, 4-6), căreia însă el i-a preferat o dispunere (pseudo)- 
sistematică (v. LPIFŞD, 2). Volumul de faţă cuprinde ultimele 14 
tratate autonome scrise de Plotin. Dintre acestea, pe unele Porfir 
în ediţia sa (Enneadele) le-a divizat, deşi fuseră concepute ca opere 
unitare, deoarece el dorea să obţină în total 6 * 9 = 54 de tratate. 
Luîndu-le în considerare şi pe cele divizate ca pe tratate inde¬ 
pendente, volumul de faţă cuprinde 17 tratate. Dintre acestea, 
ultimele 9 tratate au fost scrise de Plotin puţin înainte sau după 
plecarea lui Porfir în Sicilia, dar i-au fost trimise toate în Sicilia 
pentru a fi editate, după mărturia lui Porfir (VP. 6). 

2. Cititorul român are acum la dispoziţie şi o versiune orga¬ 
nizată pe formula tradiţională a Enneadelor, precedată de Viaţa lui 
Plotin a lui Porfir şi însoţită de textul grec, reprodus după HS2. 
Ediţia a fost alcătuită de un colectiv de la Universitatea Babeş-Bolyai 
din Cluj (Plotin, Enneade, voi. I, II, III, ediţie bilingvă, traducere şi 
comentarii de Vasile Rus, Liliana Peculea, Alexander Baumgarten, 
Gabriel Chindea, Marilena Vlad, Bucureşti, IRI, 2003, 2005, 2007). 

3. Am adăugat un mic studiu, intitulat „Plotin, paradoxul rău¬ 
lui şi dualismul", dedicat dificilei metafizici plotiniene a Materiei 
şi Răului primordial. O variantă mai cuprinzătoare a acestui studiu 
a apărut în franceză, în revista Chora, nr. 5/2007. 

4. Opţiunile mele pentru redarea în română a principalelor 
concepte plotiniene nu s-au modificat faţă de primul şi al doilea 
volum. Le reamintesc: 

- to ev: Existau două variante posibile: „Unu" (gen. dat. „lui 
Unu") şi „Unul" (gen. dat. „Unului"). Am optat pentru cea de-a 
doua variantă, ca să sugerez că „Unul" nu este un nume propriu, 
precum Zeus, Iahve sau chiar Dumnezeu, deoarece Principiul, la 
Plotin, nu este o persoană ca în tradiţia iudeo-creştină. Am folosit 
totuşi majuscula cînd referirea este la Principiu. Mai trebuie reţinut 
că, în general, „Unul" este neutru. Totuşi, mai ales în tratatul 39, 
VI.8 Plotin foloseşte, des şi în mod neobişnuit la el, precumpănitor 
pronumele demonstrativ masculin: Acela, El, (totuşi nu şi forma 
masculină a numeralului). Aceste forme masculine, imposibil de 
redat în traducere în distincţie de forma neutră, au fost, presupun. 

chemate în mod firesc în acest tratat în care Plotin - într-un mod 
singular - vobeşte despre Unu ca despre o persoană, înzestrată 
cu voinţă, dominîndu-şi prin voinţă esenţa, şi capabilă să se auto- 
genereze. Uneori am scris „unu" cu minusculă cînd referirea este 
la o unitate inferioară Unului. 

- EKCÎvo, auxo: Cînd trimit la Unul, am scris aceste pronume 
de gen neutru, ca şi formele masculine corespunzătoare, cu 
majusculă: „Acela", „El". 

- vouţ: Traducerea numelui celei de-a doua ipostaze plotiniene 
i-a pus pe traducători în faţa unor dificultăţi insolubile. In franceză, 
s-au folosit variantele Intellect, Intelligence şi Esprit, în engleză, s-a 
preferat Intellect, în germană - Geist. Dificultatea este dată de faptul 
că voui; înseamnă la Plotin gîndirea intuitivă, supraraţională, care nu 
deliberează, nu utilizează raţionamentele, deşi nu contrariază 
rezultatul acestor raţionamente, dacă ele sînt corecte, sens pe care 
nici „Intelect", nici „Inteligenţă" nu-1 posedă. Dimpotrivă, „gîndirea 
discursivă" bazată pe raţionamente, este numită de Plotin (unnînd 
modelul platonic din Republica, 511d) biâvoia sau Aoyiapoţ. Din 
acest punct de vedere, varianta „Spirit" ar fi fost mai convenabilă. 
Eu însumi, în traducerea tratatului 1, 1.6 din 1987, am folosit 
termenul „Spirit". (Traducătorii lui PE, 1, urmînd exemplul lui 
Brehier, utilizează „Inteligenţă", dar pe alocuri (de ex. I, 3, 5) şi 
„Intelect". Dezavantajul lui „Spirit" este că nu se înrudeşte etimo¬ 
logic cu „inteligibil" care redă pe vorţxov, şi că deci nu poate fi pus 
în relaţie cu sintagma Koapoţ vorţxoi; - „Univers inteligibil" - un 
echivalent, la Plotin, pentru vouţ. Apoi „Spirit" are o conotaţie 
creştină, traducînd, în textele creştine, pe 7tv£upa, concept cu care 
vouţ-ul plotinian nu are nimic de-a face. Am optat pînă la urmă, 
nu fără ezitări, pentru „Intelect", cu majusculă, cu toate dez¬ 
avantajele existente şi sperînd că cititorul va face diferenţa între 
„Intelect" la Plotin şi ceea ce în mod uzual se numeşte „intelect", 
în fine, „Intelect" este de genul masculin, ca şi voug, ceea ce nu 
este lipsit de importanţă în anumite cazuri. 

- 4>uxl|: „Suflet" (de asemenea cu majusculă, pentru a indica 
dimensiunea de „ipostază" a sa). Aici dificultatea este de altă natură 
şi specifică limbii române: iţ>uxn este în greacă de genul feminin 
(ca şi âme în franceză sau Seele în germană), ceea ce explică de 
ce Plotin poate s-o considere pe Afrodita ca fiind un simbol al 

Sufletului. în situaţiile cînd femininul e obligatoriu pentru sens, 
am tradus pe î^uxi) prin „natura Sufletului". 

- £K£i, £vxau0a: „Acolo", „Aici", cu majuscule, cînd desem¬ 
nează lumea inteligibilului, respectiv lumea sensibilului. 

- to ov, xâ ovxa, £ctxl, elvai: Aceste forme participiale şi ver¬ 
bale ale verbului „a fi" aveau, în filozofia platonician! de dinainte 
de Plotin, două sensuri principale: în sens larg se refereau la întreaga 
existenţă, participiile putînd fi traduse prin „existente", „lucruri", 
etc.; în sens mai restrîns, se refereau la „existenţa sau realitatea 
autentică", adică la „lumea inteligibilului", numită uneori şi xâ 
ovxcuţ ovxa („Realitatea reală") şi opusă devenirii. Aceste sensuri 
se păstrează la Plotin, uneori însă cu o corecţie esenţială, după 
părerea mea: xo ov, xâ ovxa se referă în principal la existenţa predi- 
cabilă, relaţionată, multiplă - adică la ceea ce în „Interpretare" am 
numit „Realitate", excluzînd Unul, care la Plotin este Existenţa 
absolută, non-relaţionată, nepredicabilă şi lipsită de predicate, şi 
care este £7T£K£iva xou ovxoţ „mai presus de Realitate" (LPIFgH, 
5, 2). Prin urmare, de obicei am tradus xo ov, xâ ovxa prin „ceea- 
ce-este /ceva/, „cele-ce-sînt /ceva/" pentru a arăta că verbul „a fi" 
este folosit (şi) copulativ şi că avem de-a face cu existenţe care „sînt 
ceva", adică au predicate şi esenţe, spre deosebire de Unul, dar şi 
de Materia primordială, care, ambele, sînt existenţe nerelaţionabile. 
(LPIFŞH, 7, 3). Alteori, am folosit pentru xâ ovxa termenul generic 
„lucruri", „realităţi" sau „Realitate", pentru a da textului româ¬ 
nesc mai multă cursivitate. 

- ouaia: tradus de regulă prin „Fiinţă"; desemnează, începînd 
cu Aristotel, o existenţă autonomă, determinată - arată ce anume 
este în mod fundamental un subiect în separare de proprietăţile 
accidentale sau contextuale. Scolastica latină a tradus acest termen 
aristotelic prin „substantia", ceea ce a făcut ca, în multe traduceri 
modeme din Aristotel, să se folosească echivalente pentru „sub¬ 
stanţă". în traducerea mea la Metafizica, Bucureşti, Humanitas, 2001, 
am tradus pe ouaia de asemenea prin „Fiinţă", deoarece, în limbile 
modeme, „substanţă" (substance, Substanz etc.) a căpătat adesea 
o conotaţie „chimică" şi nu mai este foarte uşor de distins de ter¬ 
menul „materie". La Plotin, ouaia se referă mai ales la realităţile 
din Intelect - cele care constituie „Realitatea autentică" - xâ ovxcuţ 
ovxa. Redarea lui ouaia prin „Fiinţă" are şi avantajul, deloc de 

neglijat, al conotaţiei vitaliste a cuvîntului românesc „fiinţă". Or, 
la Plotin ouaia este în mod esenţial vie, aşa cum Intelectul care 
este prin excelenţă este viaţă. V. infra 30, III.8,10; 31, V.8, 5. De fapt, 
încă la Aristotel odaia se referă adesea, în sensul prim mai ales, 
la „fiinţa vie" sau naturală, la vieţuitoare. Vezi, Categoriile, 5; Meta¬ 
fizica, Z, 7, p. 236; Despre Suflet, II, 1. în acest caz, traducerea „con¬ 
venţională" a lui ouam prin „substanţă" (aşa cum procedează 
tradiţia ) „omoară" conceptul. 

- clboţ: redat prin „Formă" dnd are sensul platonician de model 
transcendent al lucrurilor sensibile; redat prin „formă" cînd are 
mai curînd sensul aristotelician de configuraţie imanentă lucrurilor 
sensibile. Distincţia nu este întotdeauna lesne de făcut. 

- cvepyaa: concept aristotelic, desemnînd existenţa definită, 
extrem de utilizat de Plotin. Acesta însă îi dezvoltă sensul, dis- 
tingînd două EVEşyEiai în cadrul generării ipostazelor una din 
cealaltă - cea dintîi „a Fiinţei", şi cea de-a doua exterioară Fiin¬ 
ţei. V.§H.4, 2 şi 6, 1. Am tradus prin „actualizare", „activitate", 
„manifestare". 

- buvapLţ: concept ce face pandant, la Aristotel, lui EvepyEia. 
înseamnă la Stagirit „virtualitate" sau „posibilitate" şi desemnează 
existenţa indefinită, indeterminată sau nefiinţa ca posibilitate. La 
Aristotel şi în întreaga filozofie care-i urmează, bdvapu; este 
inferioară lui EvepyEia. Plotin modifică această situaţie distingînd, 
după părerea mea, trei tipuri de bdvapig: una echivalentă concep¬ 
tului aristotelic, inferioară axiologic lui EVEpyeia, specifică lumii 
senzoriale; cea de-a doua bdvapic; asociată lumii Intelectului mai 
cu seamă (dar, într-o anumită măsură, şi Sufletului), care este, de 
fapt, o actualizare latentă; şi o a treia bdvapig superioară oricărei 
Evepycia, caracteristică Unului. Dacă prima are sensul de „posibili¬ 
tate" sau „virtualitate", cea de-a treia ar trebui tradusă mai curînd 
prin „putere creatoare", iar pentru cea de-a doua am putea folosi 
termenul de „latenţă". (Cuvîntul are toate sensurile în greacă.) V. §H, 
5, 6. în lipsa unui termen românesc care să exprime poliseman¬ 
tismul lui buvapig am utilizat, după caz, termenul mai adecvat. 

- Aoyoţ: atunci cînd acest termen, extrem de polisemie în greacă, 
are un sens specific plotinian (şi nu înseamnă „sens", „discurs", 
„argument", „raport" etc., îl traducem prin „raţiune formatoare". 

- £Ti£K£Lva: am tradus acest cuvînt care la Plotin, după Pla¬ 
tan - Republica, 509b, califică transcendenţa absolută a Unului, prin 
„mai presus de..." (Fiinţă, Realitate, Intelect etc.). în sens strict, 
£TT£K£Lva înseamnă „dincolo de" (formulă preferată de PE), dar 
sensul ierarhic, ascensional este extrem de important la Plotin şi 
cred că trebuie redat. Pentru Plotin Unul nu este pur şi simplu 
„dincolo de Fiinţă" <£7i£K£iva xfjc oucriac;>, ci este deopotrivă 
„dincolo şi peste Fiinţă", fiind Principiul şi izvorul din care aceasta 
„se scurge". 

Alte opţiuni de traducere sînt explicate în note. 


D. PLOTIN, PARADOXUL RĂULUI ŞI DUALISMUL 

1. Pentru orice filozofie monistă - precum aceea a lui Plotin - 
problema existenţei şi a originii răului ridică o dificultate consi¬ 
derabilă, deopotrivă morală, logică şi ontologică: căci, admiţîn- 
du-se că Dumnezeu, Binele absolut sau Unul creează totul. Binele 
devine cauza - fie şi ultimă - a Răului radical şi, invers. Răul 
devine efectul ultim al Binelui. Prin urmare. Binele nu va mai fi 
complet bun, deoarece creează Răul, iar Răul - identificat de Plotin 
cu Materia - nu va mai fi complet rău, deoarece are o participare 
la Bine. Dificultatea poate fi ocolită, cumva, fie diminuîndu-se Răul 
şi transformîndu-1 într-un bine foarte atenuat, fie considerîndu-1 
necreat, dar, în acest ultim caz, el devine un principiu indepen¬ 
dent şi egal Binelui - ceea ce înseamnă acceptarea dualismului. 

E verosimil că Platan deja adoptase această ultimă soluţie, 
atunci cînd, în Republica, declarase că „zeii trebuie consideraţi 
responsabili de lucrurile bune şi că trebuie căutate alte cauze ale 
răului decît zeul". 2 In orice caz, aceasta fusese interpretarea 
adoptată de unii predecesori platonicieni ai lui Plotin, precum 
Numenios din Apameea, al cărui dualism reiese în mod evident. 3 
Dimpotrivă, succesorii neoplatonicieni ai lui Plotin, precum mai 
ales Proclos, au adoptat prima variantă, cea monistă, au desfiinţat 


2 Platon, Rep., 379c. 

3 Numenius, Fragments, ed. E. des Places, Les Belles Lettres, Paris, 1973, 
fr. 52, p. 97. 

Răul radical şi au considerat Materia ca nefiind nici bună, nici rea, 
deoarece ea participă - chiar dacă într-o măsură minimă - la Bine. 

Cit despre Plotin, credem că el a respins orice soluţie facilă şi 
a încercat rezolvarea frontală a acestui dificil paradox: după el, 
nici dualismul predecesorilor, nici „ameliorarea Răului" încercată 
de succesori nu sînt soluţii aceptabile. Vom încerca în cele de faţă 
să arătăm aici că soluţia sa ingenioasă este înscrisă în însuşi 
sistemul său de gîndire şi că ea e consistentă cu principiile acestui 
sistem. 

2. Să începem prin a reaminti concepţia lui Plotin despre Mate¬ 
ria (lucrurilor sensibile), aşa cum ea reiese mai ales din tratatele 
12, II.4., 25, II.5, 26, III.6 şi 51, 1.8 4 : 

Mai întîi, o certitudine: după acest filozof, Materia lucrurilor 
sensibile e „complet rea" (7iâvxr| kcucov), este „Răul autentic" 
(ovtux; kcikov), „primul Rău" şi chiar „principiul relelor" («Qxn 
KaKtăv). Nu este vorba totuşi despre o declaraţie de dualism, aşa 
cum presupune Jean-Marc Narbonne. 5 

Spre deosebire de Aristotel, care distingea materia şi privaţiu¬ 
nea, Plotin - cînd e vorba despre Materia sensibilelor - le identifică 
cu bună ştiinţă. In consecinţă. Materia la el e privaţiunea totală 
de orice Formă, inclusiv de corporalitate, de întindere - este, deci, 
non-Formă (dvEÎ&eov). Pentru a rămîne ceea ce este. Materia nu 
va putea deveni nimic definit şi, tocmai de aceea, ea nu va avea 
nici o participare efectivă la Fiinţă şi la Unu (sau Bine), ci numai 
o aparenţă fantomatică de participare. 6 De aceea. Materia este de¬ 
scrisă ca „indeterminare", „altele", lipsită de orice unitate şi stabi¬ 
litate, în afară de aceea, minimală, de a rămîne ceea ce este. 7 Plotin 
o numeşte şi „Fiinţă a Răului, dacă poate exista o Fiinţă a Răului". 


4 Pentru primele trei tratate menţionate trimit la traducerea mea, PLOTIN, 
Opere, voi. I-II, Humani tas. Bucureşti, 2003, 2006. Traducerea tratatului 51. („De 
unde vin relele") eîn volumul de faţă. 

5 Jean-Marc Narbonne, La Metaphysique de Plotin, Vrin, Paris, p. 122. Autorul 
şi-a radicalizat teza într-un articol mai recent: „Plotinus and the Gnostics on 
the Generation of Matter", Dionysius, voi. XXIV, dec. 2006, 45-64. 

6 26, III.6, 12. 

7 12, II.4,13: „Sau poatenumeşte-o altele, pentru ca să nu o defineşti unitar 
prin cuvîntul «altceva», ci să-i indici indetenninarea prin cuvîntul «altele»." 

De asemenea, deşi Materia nu este inexistenţă, ea se află totuşi 
printre „cele-ce-nu-sînt" (nefiinţă), sau e „o specie a ceea-ce-nu- 
este" (el&oţ ti xou pf) ovxoţ), sau e „altceva decât ceea-ce-este", scrie 
Plotin, dînd un sens diferit unei formule din Sofistul lui Plafon. 8 în 
Tratatul 51 se spune şi că Materia e un contrariu al Fiinţei luate ca 
totalitate (ceea ce contrazice o cunoscută doctrină aristotelică, 
potrivit căreia nu există contrariu pentru Fiinţă): „non-Fiinţa (pi] 
odaia) /e contrariul/ Fiinţei, iar naturii Binelui îi e contrariu aceea 
care e natura şi principiul Răului. Căci principii sînt ambele: o natură 
a celor rele, o alta a celor bune". 9 

în sfîrşit. Materia (sau Răul) este creată: ea reprezintă ultimul 
termen (to egxcixov) al generării succesive a ipostazelor care îşi 
are sursa în Unu (sau Bine). Mi se pare imposibil de contestat, în 
pofida unor interpreţi, convingerea lui Plotin că Materia este, 
direct, creaţia Sufletului, iar indirect - a Binelui, aşadar, că e creată: 
„De vreme ce nu există numai Binele, este necesar ca, prin derivare 
de la El, sau dacă se vrea, prin continua coborîre (diminuare) şi 
îndepărtare /de El/, să existe termenul ultim, după care nu mai poate 
apărea nimic; acesta este Răul. Prin necesitate însă există un termen 
posterior Binelui; în consecinţă există şi ultimul termen /al seriei/. 
Acesta e Materia care nu mai posedă nimic din /Bine/. Iată necesita¬ 
tea Răului." 10 


3. Se admite în general că teoria lui Plotin despre Materie şi Rău 
a fost sever criticată de Proclos în tratatul acestuia De malorum 
subsistentia, deşi numele lui Plotin nu este menţionat expres. For¬ 
mulez obiecţia principală a lui Proclos urmînd expunerea riguroasă 
a lui Jan Opsomer, precum şi pe aceea a lui Dominic O'Meara. 11 

Cei care susţin că Materia este Răul - afirmă Proclos - trebuie 
să înfrunte următoarea dilemă: fie Materia este total necreată şi 
atunci e total independentă de Bine (Unu), fie provine din Unu. 
In primul caz, se cade în dualism - ceea ce orice neoplatonician 
trebuie să refuze. Dar dacă Materia ca Rău absolut ar fi creată. 


8 51, 1.8, 3. 

9 51, 1.8, 6. 

10 51,1.8, 7. 

11 Jan Opsomer, „Produs vs. Plotinus on Matter" în Phronesis, XLVI/2; 
PLOTIN - TRĂITE 51 (Introduction, traduction, commentaires et notes par Domi¬ 
nic O'Meara), Paris, Ed. du Cerf, 1999. 

Binele ar fi cauza Răului. Or, potrivit unei aşa-zise axiome 
neoplatoniciene (Al), cauza este ceea ce sînt efectele sale într-o mai 
mare măsură. 12 Deci Binele ar fi un rău în mai mare măsură, ceea 
ce e absurd. Pe de altă parte, potrivit unei alte axiome (A2), efectul 
se aseamănă cu cauza sa. Deci Răul devine bun, deoarece seamănă 
cu cauza sa, Binele, ceea ce e din nou absurd. De unde concluzia 
lui Proclos: „Binele, luat drept cauză a Răului, va fi rău şi Răul 
luat drept efect al Binelui va fi bun." 13 

Obiecţiile ridicate de Proclos au părut atît de serioase, încît, 
aşa cum notează O'Meara, „ele continuă să obsedeze studiile 
plotiniene modeme". Intr-adevăr, după Opsomer, avem de-a face 
din partea lui Plotin cu o încercare de a reconcilia ireconciliabilul: 
„the cause of evil is the result of a causal chain, yet the cause(s) 
of the cause of evil should not be called the cause of evil." 14 Altfel 
spus, Materia seamănă cumva cu Sufletul (cauza sa imediată), dar 
nu seamănă deloc cu Binele - cauza cauzei cauzei sale. 

Să mai menţionăm pe scurt că, în disperare de cauză, unii 
interpreţi, precum H.-R Schwyzer sau mai recent J.-M. Narbonne 
au încercat, după părerea mea forţînd interpretarea unor pasaje 
plotiniene, să facă din Plotin un dualist, susţinînd că acesta ar 
considera în fapt Materia necreată şi independentă ontologic de 
Bine. 15 Paradoxul Răului la Plotin pare deci insolubil: „En tout cas 
la coherence de la doctrine du Trăite 51 est mise en cause et la 
critique de Produs permet de formuler de maniere precise ce qui 
semble un dilemme majeur dans la pensee de Plotin", scrie O'Meara, 
după care adaugă: „l'axiome Al que Plotin en general accepte est 
engage chez Produs d'une maniere appropriee et suffit ainsi pour 
generer la contradiction alleguee par Produs." 16 

4. Cheia problemei, după părerea mea, este efectiv modul în 
care înţelegem axioma Al. Or, mi se pare că ea poate fi înţeleasă 
în două sensuri: sensul tare: cauza nu e decît ceea ce sînt toate efectele 


12 Opsomer, ibidem, p. 166. Cf. W. Theiler, „Uberblick iiber Plotins Philo- 
sophie und Lehrweise" în Plotins Schriften, ed. Harder, Beutler, Theiler, Ham- 
burg, 1971, voi. 6, p. 104. 

13 Apud Opsomer, ibidem, p. 170. 

14 Opsomer, ibidem, p. 160. 

15 Narbonne, „Plotinus and the Gnostics...", pp. 62-63. 

16 O'Meara, op.cit., p. 34. 

sale într-o măsură mai mare (A.l.l). Sensul slab, dimpotrivă, ar spune: 
cauza este ceea ce sînt unele efecte ale sale într-o măsură mai mare (A.1.2). 
A.l.l vrea să spună că toate proprietăţile produse şi existente în 
efect se regăsesc intensificate, exaltate în cauză. Dimpotrivă, A.1.2 
afirmă că numai anumite proprietăţi din efect se regăsesc în cauză 
intensificate, dar că există şi unele care nu se regăsesc deloc. De aici 
rezultă şi un anume sens dat axiomei A.2: căci, deşi efectul va 
semăna cu cauza, e clar că, în sensul lui A1.2. el va semăna parţial 
şi numai în ceea ce priveşte anumite proprietăţi. 

Altfel spus, după A.1.2., cauza posedă mai puţine calităţi sau 
proprietăţi decît produce. Ea e mai simplă decît efectul său, ceea 
ce Plotin susţine, de altminteri, explicit. 17 

Or, Proclos (şi majoritatea autorilor moderni) îi atribuie lui 
Plotin respectarea lui A. 1.1 (versiunea tare), ceea ce evident trebuie 
să conducă la contradicţia constatată. 18 De fapt, nici Proclos, nici 
interpreţii moderni care l-au urmat nu şi-au dat seama că Plotin 
utilizează, ca regulă generală, versiunea slabă a axiomei A.l. 

Intr-adevăr, dacă Plotin ar fi urmat pe A.l.l. şi dacă ar fi 
considerat că, în general, cauza nu e decît toate efectele sale într- 
o măsură mai mare, el nu ar fi putut niciodată concepe relaţia Unu- 
Jntelect în felul în care, în fapt, o concepe. Căci dacă Intelectul 
gîndeşte, prin aplicarea lui A.l .1. ar însemna că Unul, care e cauza 
Intelectului, trebuie să gîndească de asemenea şi încă într-o măsură 
mai mare. Or, cum se ştie, după Plotin Unul nu gîndeşte, fiind 
dincolo de gîndire. 19 Deci A.l.l efals sau inaplicabil. La fel, pentru 
Plotin, Intelectul este Fiinţa, Esenţa, Forma, Viaţa. Dacă am aplica 
axioma A.l. în versiunea tare. Unul ar trebui să aibă mai multă 
Fiinţă, Esenţă etc. decît Intelectul. Or, în fapt, El este - aşa cum 
Plotin nu oboseşte să repete - „dincolo de Fiinţă, Esenţă, Formă, 
Viaţă etc." 

Pe de altă parte, Unul conţine mai multă unitate decît Intelectul, 
care seamănă cu el (cu Binele sau Unul), fără a fi Binele, fiind doar 


17 Plotin, 49, V.3, 16: „Principiul oricărui lucru e mai simplu dedt lucrul 
însuşiV. şi Dominic O'Meara, Plotin - une introduction auxEnneades, Paris-Fri- 
bourg, 1992, pp. 60-64. 

18 Opsomer, ibidem, p. 171. 

19 De exemplu, Plotin, 26, V.6, 2: „Deci Primul nu gîndeşte, al doilea gîn¬ 
deşte într-un mod primordial, în timp ce al treilea (Sufletul) va gîndi într-un 
mod secundar." 

„de forma Binelui" (dya9o£i6r|<;). Deci A. 1.2. e confirmat, căci el 
cere ca numai anumite trăsături - precum unitatea - ale efectului 
să se regăsească intensificate în cauza sa, în timp ce altele pot şi 
chiar trebuie să absenteze. 

Plotin enunţă destul de des şi în diferite moduri teza că efectul 
are mai multe proprietăţi decît cauza, dar una dintre formulările 
cele mai clare ale acesteia le întîlnim în Tratatul 3S: 

„Răspund că nu este necesar ca cineva să aibă lucrul pe care 
îl dă, ci trebuie în asemenea cazuri să-I considerăm pe dăruitor 
superior, iar pe cel dăruit - inferior dăruitorului. în acest fel este 
generarea în cele-ce-sînt /ceva/." 

Apoi, cîteva linii mai jos, Plotin explică: 

„Dacă deci există viaţă în acesta /Intelect/, dăruitorul a dat, 
desigur, viaţa, dar el este mai frumos şi mai vrednic decît viaţa. 
Avea, aşadar, /Intelectul/ viaţă şi nu avea nevoie de cineva variat 
care să i-o dea. Iar viaţa era o urmă a Aceluia, nu era însă /viaţa/ 
Aceluia." 20 

în fine, pentru a explica paradoxul provenienţei multiplicităţii 
din Unu, filozoful spune în altă parte: 

„în ce fel a dat Unul lucrurile pe care nu le are? Dar dacă le-ar 
fi avut, nu ar fi fost simplu. însă, dacă nu le are, în ce fel provine 
multiplicitatea din el?... Trebuie răspuns că ceea ce provine din 
Acela, nu va fi identic cu Acela. Dar, dacă produsul nu e nici iden¬ 
tic, nici mai bun decît el... trebuie să-i fie inferior. Dar cine este 
inferior Unului? Cel care nu e Unul; deci multiplul." 21 

Prin urmare, dacă nu e necesar ca cel care dă să aibă ceea ce 
dă, e posibil să dea ceea ce nu are. Aici „a da" înseamnă „a cauza", 
a „produce". Unul (Binele) poate produce gîndirea, viaţa, Fiinţa, 
multiplicitatea, deşi el nu le are, ci e superior acestora. Altfel spus, 
cauza poate produce ceea ce ea nu este, pentru că, fiind superioară 
efectului, ea este şi mai simplă decît acesta, iar efectul e mai bogat 
decît ea. 

Or, în virtutea aceluiaşi raţionament, întemeiat pe A.1.2. e 
posibil ca Binele să producă (în ultimă instanţă) Răul şi ca, în ace¬ 
laşi timp, el să nu fie rău, dacă, în calitate de cauză superioară, el 


20 Plotin, 38, VI.7, 17, pp. 60-63. Vezi şi 49, V.3,15, pp. 337-339. 

21 Plotin, 49, V.3, 15. 

poate da ceea ce nu are şi nu este. Aceeaşi concluzie e valabilă şi pentru 
Suflet. Acesta, deşi e bun, poate crea Răul, deoarece, fiind o ipos¬ 
tază superioară, Sufletul poate dărui ceea ce nu are şi ceea ce nu 
este - în cazul de faţă poate dărui răul. 

Şi iată în ce fel posibilitatea generării Răului pornind de la Bine 
devine nu numai asigurată, dar şi consistentă cu întreg sistemul 
plotinian, cu condiţia să se accepte axioma A.l. în versiunea sa 
slabă - versiune utilizată de Plotin mai ales pentru a explica relaţia 
Bine-Intelect. In caz contrar, întreaga metafizică plotiniană (şi în 
general neoplatonică) riscă să se năruie pe loc. Intr-adevăr, A.l.l. 
nu numai că nu explică derivarea Materiei pomindu-se de la ipos¬ 
tazele superioare, dar nu explică nici transcendenţa Unului în 
raport cu Intelectul - tema fundamentală a lui Plotin. E curios că 
nici Proclos, nici modernii care i-au dat dreptate în disputa sa cu 
Plotin n-au luat în serios coerenţa sistemului plotinian şi n-au 
încercat să explice paradoxul Materiei în limitele acestui sistem. 
Or, în virtutea acestei coerenţe, paradoxul Răului şi transcendenţa 
Unului (Binele) stau sau cad împreună. 

5. Aşadar, dacă Răul poate fi creat de Bine, fără ca acesta să 
devină rău, va fi necesar să existe Răul. Intr-adevăr, odată acceptat 
principiul procesiei - al derivării ipostazelor pe rînd, una din cea¬ 
laltă - trebuie să existe în mod necesar un ultim termen - observă 
Plotin în tratatul 51, aşa cum am văzut. („Prin necesitate însă există 
un termen posterior Binelui; în consecinţă există şi ultimul termen 
/al seriei/.") Acest termen e neapărat ultim, deoarece el nu mai 
deţine nici un fel de asemănare cu primul termen -fiind alteritatea 
absolută şi lipsa de unitate absolută. E imposibil să mai existe un alt 
termen după el, deoarece acesta, fiind încă şi mai departe de Unu, 
ar trebui să fie încă şi mai puţin unificat decît termenul precedent, 
despre care însă s-a acceptat că e caracterizat prin lipsa absolută 
de unitate. Dacă, pe de altă parte, există un termen posterior Bine¬ 
lui (deoarece altminteri nu ar exista decît Unul), prin necesitate 
trebuie să existe şi ultimul termen al seriei. Răul sau Materia sînt, 
aşadar, posibile, iar apoi, deoarece există în cuprinsul realităţii şi 
altceva în afară de Unul, ele sînt şi necesare. Logica lui Plotin - 
în pofida a tot ceea ce s-a spus - mi se pare corectă, chiar dacă 
uneori prea lapidar susţinută. 

Ce-i drept, se poate contesta însăşi valabilitatea axiomei A.1.2 
(cauza nu se regăseşte decît parţial în efectele sale într-o măsură 
mai mare), afirmîndu-se, cu un anume temei, că aceasta revine 
la a introduce creaţia ex nihilo. Plotin nu susţine nicăieri explicit 
creaţia ex nihilo şi nu avem motive să credem că era conştient de 
această implicaţie sau, dimpotrivă, că ea îi punea probleme spe¬ 
ciale. De asemenea, se poate protesta în numele unei teodicei iu- 
deo-creştine împotriva unei concepţii care derivă Răul, în ultimă 
instanţă, din Bine. Dar acestea sînt chestiuni de alt tip care n-au 
legătură cu coerenţa logică şi funcţională internă a sistemului 
metafizic plotinian. 

Interesantă rămîne şi observaţia lui Jean-Marc Narbonne, din 
articolul citat mai înainte, că, în tratatul 51, Materia, văzută drept 
cauză a relelor din Suflet, apare înzestrată cu o forţă activă, 
capabilă de „infecteze" Sufletul şi „să-l fure". 22 Acest fapt i se pare 
interpretului imposibil de conciliat cu monismul, căci ar rezulta 
că Sufletul, deşi nu e responsabil pentru rău, creează totuşi Materia 
care e cauza „slăbiciunii" Sufletului. în fapt, Narbonne are dreptate 
să observe că Materia e mai mult decît un zero şi decît o nefiinţă 
şi că ea capătă anumite „puteri malefice" active pe care le întoarce 
împotriva creatorului său, cam în felul în care în iudeo-creştinism, 
Lucifer se răscoală împotriva lui Dumnezeu. Narbonne vorbeşte 
despre o „cauzalitate retrogradă de la efect la propria cauză", care 
însă i se pare o „monstruozitate logică". 

Nu voi trata acum acest subiect pasionant, deoarece el depă¬ 
şeşte cadrele teoretice asumate aici. Mă voi rezuma numai la 
următoarele: Materia nu este, pentru Plotin, nefiinţă absolută, neant. 
A o identifica cu un zero total, aşa cum au făcut unii interpreţi 
moderni, poate induce în eroare, sugerînd absoluta ei pasivitate 
şi incapacitate de reacţie. Or, ca şi x<<JOa lui Platon din Timaios, 
ca şi „locul", „vidul", „timpul" şi „exprimabilul" la stoici 23 , Materia 
e la Plotin numai „un fel de nefiinţă"; deşi nefiinţă, ea totuşi este, 


22 Narbonne, „Plotinus and the Gnostics...". 

23 Stoicii considerau că numai corpurile sînt Fiinţe şi enumerau patru specii 
de incorporale, care, astfel, erau considerate de ei nefiinţe, deşi totuşi existau. 
Vezi SVF, 0,330. Pe de altă parte, ei vorbeau despre „moduri de a fi" şi „moduri 
de a fi în relaţie" - categorii care, de asemenea, aparţineau incorporalelor, aşa¬ 
dar aveau statut de nefiinţă din perspectiva stoică. 

iar predicatul „este" se spune „omonim" în cazul ei - afirmă Plotin. 
(La fel ca şi Plafon, Plotin nu acceptă, în anumite condiţii, teza radi¬ 
cală a lui Parmenide că „nefiinţa nu este". 24 ) De aceea, nimic nu 
opreşte ca, nefiind un zero absolut şi fiind „ceva", Materia să opună 
o anumită rezistenţă Formei, să se „întoarcă" cumva spre ea 
încercînd s-o reţină, iar aceasta cu atît mai mult cu cît Materia la 
Plotin e concepută nu doar ca un fel de nefiinţă, dar şi ca un 
„contrariu al Fiinţei". Prin urmare, deşi creaţie a Sufletului, Materia 
poate avea o anumită autonomie faţă de creator. 

In orice caz, e suficient de spus, deocamdată, că dualismul 
presupus de unii interpreţi al lui Plotin nu pare susţinut de texte 
şi mai ales are împotrivă pasajul din tratatul 51, citat mai sus. 
Acesta afirmă, dincolo de orice îndoială, faptul că Materia sau Răul 
formează „ultimul termen" al generării ipostatice începute cu Unul 
şi care e inevitabil să continue, odată ce există un prim succesor 
al Unului (Intelectul). Este curios că exact acest pasaj capital, care 
ar interzice presupusul dualism al lui Plotin, nu e citat de J.M. 
Narbonne în articolul despre care vorbim. 

Monismul lui Plotin nu mi se pare, deci, contradictoriu, cel 
puţin nu în sensul în care Proclos şi alţi interpreţi moderni au 
crezut că este. Răul poate proveni din Bine şi Binele poate fi cauza 
Răului în cadrul sistemului plotinian/neoplatonic al derivării 
ipostazelor una din cealaltă, dacă se acceptă versiunea slabă a lui 
Al. In consecinţă e inutil, cred, pentru a încerca „să-l salvezi" pe 
Plotin de o presupusă inconsistenţă, să invoci, prin forţarea unei 
interpretări a textelor, o „derivă" dualistă a metafizicii sale. 

CUM S-A ALCĂTUIT MULTIPLICITATEA FORMELOR 
ŞI DESPRE BINE 

38, VI.7 


Tema 

Tratatul reia, într-o formă dezvoltată, interpretarea non-literală 
a „mitului" demiurgiei din Timaios. 


Rezumat 

Intelectul nu procedează discursiv, precum gîndirea raţională 
a oamenilor. în raţiunile lucrurilor şi animalelor se află şi cauzele 
lor. în Inteligibil există chiar şi animalele lipsite de raţiune Aici. 
Universul inteligibil este viu şi tot ceea ce este în el este viu. Inte¬ 
lectul - ca unu-multiplu - şi frumuseţea acestuia. Depăşirea sa în 
ascensiunea spre Bine. Cum se naşte Intelectul din Bine. Cel care 
dă nu trebuie să aibă ceea ce dă, deoarece el este superior celui 
care primeşte. Aplicaţia acestui principiu la raporturile Bine-Inte- 
lect. Intelectul nu este Binele, ci numai de forma Binelui. Felul în 
care Sufletul caută Binele. O interpretare a unui pasaj din Philebos 
de Platon. Binele nu e bine devenind obiect al dorinţei, ci devine 
obiect al dorinţei fiind bine. Materia nu poate dori Binele, căci şi- 
ar dori anihilarea, ea fiind Răul. Frumosul şi Binele. Ascensiunea 
Sufletului spre Bine. El trebuie să depăşească nivelul Frumosului, 
adică al Intelectului. Este criticată teoria de sorginte aristotelică 
care atribuie Binelui intelect şi Fiinţă. Binele este mai presus de 
Fiinţă, el nu gîndeşte, nici nu se gîndeşte pe sine, ci are numai o 
„intuiţie" de sine. Epilog. 



1. Cînd Zeul sau un zeu 1 a trimis Sufletele să se nască /în tru- 
puri/, „le-a pus ochii purtători de lumină" 2 pe obraz şi a dat cele¬ 
lalte organe fiecăruia dintre simţuri, prevăzînd că în acest fel /Sufletul/ 
s-ar putea păstra /în trup/, dacă ar vedea şi ar auzi cu anticipaţie 
şi dacă, prin mijlocirea pipăitului, s-ar putea feri de un lucru şi 
l-ar putea urmări pe un altul. 

Dar de unde a prevăzut /Zeul/ aceste /nevoi/? Căci nu se poate 
să fi existat înainte alţi /oameni/, care să fi pierit apoi din pricina 
absenţei simţurilor, şi ca el să le fi dat /Sufletelor/ mai tîrziu orga¬ 
nele cu care oamenii şi restul animalelor urmau să scape de suferinţă! 

Cineva ar putea răspunde că /Zeul/ ştia că vieţuitorul va trăi 
în mijlocul /corpurilor/ calde şi reci şi al afectărilor provenite de 
la celelalte corpuri. Or, ştiind aceasta, /Zeul/ le-a dat vieţuitoarelor 
atît putinţa de a simţi, cît şi organele prin care acţionează simţurile, 
ca să nu piară cu uşurinţă trupurile vieţuitoarelor. 

Dar oare a dat organele /unor Suflete/ care posedau deja capa¬ 
cităţile de a simţi <buvâp£ic;> / sau le-a dat lor ambele /şi organele, 
şi capacitatea de a simţi/? 

Dacă însă el le-a dat /Sufletelor/ şi capacităţile de a simţi <«icr- 
0r|O£ic;>, Sufletele nu ar fi fost mai înainte în stare să simtă. Iar 
dacă, pe cînd s-au născut ca Suflete, ar fi avut /deja capacitatea 
de a simţi/, şi s-au născut ca să meargă spre lumea naşterii şi deve¬ 
nirii, atunci capacitatea de a merge spre lumea devenirii le-ar fi fost 
conaturală. Era împotriva naturii în acest caz ca ele să fie despărţite 
de devenire şi ca ele să se afle în inteligibil; au fost create atunci 
ca să aparţină altcuiva şi ca să stea unde-i rău! Iar prevederea 

1 Omul este creatura unor zei auxiliari in Timaios. De aici şi ezitarea lui Plotin. 

2 Timaios, 45b. 



CUM S-A ALCĂTUIT MULTIPLICITATEA FORMELOR 


35 


înseamnă ca ele să fie păstrate în locul cel rău; acesta ar fi fost 
raţionamentul Zeului şi, în general, /ar exista/ un raţionament. 3 

Dar care sînt principiile raţionamentelor? Dacă /raţionamen¬ 
tele/ decurg din alte raţionamente, trebuie să se ajungă la un prin¬ 
cipiu sau la principii complet anterioare raţionamentului. Care sînt, 
aşadar, principiile raţionamentului? Sînt fie senzaţia, fie Intelectul. 
Dar senzaţia încă nu exista /înainte de Creaţie/. Prin urmare, /prin¬ 
cipiul raţionamentului/ este Intelectul , 4 

Or, dacă premisele /raţionamentelor/ sînt Intelectul, concluzia 
este ştiinţa. Aşadar, ea nu are nimic senzorial. Căci sfîrşitul dispo¬ 
ziţiei, al cărei principiu (început) vine de la inteligibil, revine iarăşi 
la inteligibil; cum ar fi cu putinţă ca această dispoziţie permanentă 
<£f,ic;>să ajungă la gîndirea discursivă referitoare la senzorial? Aşa¬ 
dar, nu a existat o prevedere decurgînd din raţionament, nici privitoare 
la Animalul /sensibil/, nici în general privitoare la acest Univers. De 
fapt, în general. Acolo nu există raţionament, ci doar /Platon/ vor¬ 
beşte despre „raţionament" 5 şi despre „prevedere", spre a arăta 
că toate sînt în felul cum un om înţelept le-ar putea prevedea /ulte¬ 
rior/. Intr-adevăr, în cazul oamenilor care nu au ajuns mai presus 
de raţionament, raţionamentul este de folos, deoarece puterea de 
dinaintea raţionamentului este la strîmtoare, iar prevederea /este 
de folos/, fiindcă nu există la cel care o are o putere prin care el 
să se lipsească de prevedere. 6 

în fapt, prevederea /există/, ca să nu /se întîmple/ cutare, ci alt¬ 
ceva, şi cumva ea se teme să nu sosească un astfel de eveniment 
/nedorit/. Dar Acolo unde e dată /numai/ o singură alternativă, 
nu există prevedere. Iar raţionamentul presupune /să alegi alter¬ 
nativa/ cutare în locul celeilalte. Dar atunci cînd avem numai una 


3 Plotin încearcă să arate că demiurgia din Timaios nu trebuie luată literal 
şi că Acolo - în Intelect - nu există raţionament, adică gîndire discursivă. Vezi 
şi voi. II, LPA, pp. 38-40. 

4 Cf. Aristotel, Analiticile posterioare, II, 19, 100b: „principiul demonstraţiei 
nu este o demonstraţie, astfel încît nici principiul ştiinţei nu este o ştiinţă. Dar 
dacă nu avem nici o altă formă adevărată /de cunoaştere/ în afară de ştiinţă. 
Intelectul ar fi principiul ştiinţei." 

5 Timaios, 34a. Cf. 38, VI.7,1. 

“ Cei aflaţi la nivelul raţiunii discursive au nevoie de aceasta, spre deosebire 
de cei care au depăşit acest nivel şi s-ar afla la nivelul Intelectului, acolo unde 
nu se mai raţionează, ci se ştie in mod direct şi nemijlocit. Vezi voi. II, p. 342. 

dintre alternative, care mai este raţionamentul? în ce fel ceea ce 
e unic, unul şi în mod simplu, posedă aceste alternative desfăşurate 
discursiv, pentru ca să nu se întîmple cutare? El va /vrea/ cutare 
lucru, dacă nu există cutare şi, în caz că ar fi cutare, faptul s-ar 
arăta de folos şi salvator. Ar putea prevedea, prin urmare, /Zeul/ 
şi ar putea delibera de dinainte? 7 

Şi acum, revenim la ceea ce s-a spus la început: că de aceea 
/Zeul/ a dat senzaţiile şi puterile /simţurilor/, deşi e cît se poate 
de problematic şi faptul că le-a dat, cît şi modul cum /a făcut-o/! 
într-adevăr 8 , dacă trebuie ca orice activitate /divină/ să fie desă- 
vîrşită şi dacă nu e îngăduit să gîndim orice aparţine Zeului alt¬ 
minteri decît ca pe un întreg şi ca pe un tot, trebuie să se afle toate 
în orice îi aparţine lui. E necesar, deci, ca /acestea toate/ să aparţină 
[eternităţii şi ] 9 viitorului ca deja prezent. în/Intelect/ nu există nimic 
ulterior, ci ceea ce este deja prezent Acolo, se naşte în altă parte 
mai tîrziu. 10 11 

Dacă, aşadar, viitorul este prezent deja /Acolo/, este obligatoriu 
să fie prezent ca şi cînd a fost gîndit dinainte ca urmînd să vină 
mai tîrziu. Asta înseamnă că nimic nu are nevoie atunci de ceva 
vreodată; asta înseamnă că nimic nu e cu vreo lipsă. Totul se află 
deja /în Intelect/, e veşnic şi în mod autentic, astfel încît să se poată 
spune mai tîrziu că „ceva vine după altceva" <to5e petâ To5e>. n 
Fiind, într-adevăr, deşirat şi, cumva, desfăşurat într-o unică dimen¬ 
siune <ânAo'Cp£vov>, /Intelectul/ poate fi reprezentat ca un ceva 
venind după un altceva, însă în fapt el este totul deodată. El este 
aceasta, avînd în sine chiar şi (cauza) raţiunea sa de a fi. 


7 Adopt semnul întrebării propus de Pierre Hadot, Plotin - Trăite 38, Paris, 
1987, p. 87. 

6 De aici şi pînă la sfîrşitul capitolului textul a fost citat, dar nu complet 
identic, de Iohannes Philoponos (neo-platonician şi aristotelician creştin din 
Alexandria, din sec.V), în De aeternitate mundi, II, 5. 

9 HS2 văd aici o glosă introdusă de Philoponos, care citează pasajul în tra¬ 
tatul De aeternitate mu ndi. 

10 Armstrong (voi. VII, p. 87) crede că e vorba despre o „altă lume", pro¬ 
babil, un nou ciclu de existenţe. Dar nu e obligatoriu. Plotin afirmă că existenţa 
e compactată, simultan prezentă în Intelect şi că ea se desfăşoară în timp la 
nivelul Sufletului universal care creează Universul. 

11 Hadot, op. cit. şi W.Theiler în PH, t. III, citesc to6e bia to&e, urmîndu-1 
pe Philoponos, ceea ce înseamnă „ceva vine din cauza a altceva". 

2. De aceea şi din acest motiv s-ar putea la fel de bine înţelege 
natura Intelectului pe care, chiar dacă o vedem mai mult decît pe 
celelalte, nu o vedem totuşi în toată dimensiunea ei. Intr-adevăr, 
noi îi acordăm posesia lui „ce este" (sau lui „că este") <otl>, dar 
pe „de ce este" <6ioti> 12 - nu i-1 mai acordăm, sau, dacă i l-am acor¬ 
da, le separăm între ele. 

Noi vedem /Aici/ un om sau un ochi, de pildă, precum o statuie 
sau o parte /detaşată/ a unei statui. Acolo însă, „ Om " şi cauza Omu¬ 
lui sînt /laolaltă/, dacă Acolo Omul şi Ochiul trebuie să fie inte¬ 
lectuale, ca şi „de ce este"-le lor (altminteri, în general nu ar exista, 
dacă n-ar fi cauze). Aici, după cum fiecare dintre părţi sînt separate, 
la fel şi „de ce este"-le e separat. Dar Acolo toate se află într-o 
unitate, astfel încît lucrul şi „de ce este"-le lucrului respectiv sînt 
identice. De altfel, adesea chiar şi Aici /"ce este"-le/ lucrului şi „de 
ce este"-le său sînt identice, de exemplu, /cînd vrei să ştii/ ce este 
eclipsa. 13 

Ce împiedică, prin urmare, ca şi în alte cazuri fiecare să fie „de 
ce este"-le /său/ şi ca acesta să fie Fiinţa fiecărui lucru? Ba este mai 
degrabă o necesitate! Or, această /identificare dintre ce este şi de 
ce este ceva/ li se întîmplă întemeiat celor care încearcă să obţină 
esenţa fiecărei realităţi. Căci ceea ce este fiecare lucru este din această 
cauză. Nu susţin că forma fiecărui lucru este raţiunea existenţei 
sale (aceasta este, de altfel, adevărat), ci că, dacă vei dezvolta forma 
însăşi în raport cu ea însăşi, vei afla în ea pe „de ce este"-le lucrului. 
Intr-adevăr, dacă /ceva/ e inert şi nu 14 are viaţă, el nu-1 posedă deloc 


12 otl înseamnă atît „că", introducînd o completivă, cît şi, în unele cazuri, 
„ce", introducînd o interogativă indirectă. In primul caz, aflăm despre existenţa 
unui lucru, în al doilea, despre esenţa sa. La Aristotel, Met. A, cap. 1, 981a, ştiinţa 
sau arta sînt definite prin faptul că dau seama nu numai de existenţa unui 
lucru, adică ştiu că un eveniment va avea loc - precum face şi experienţa -, ci 
şi că îi cunosc cauzele, 6ioti. Plotin identifica aici cele două sensuri ale lui otl 
sugerînd că, mai ales în Intelect, întrebarea asupra existenţei oferă şi un răspuns 
asupra esenţei, ceea ce însă nu diferă foarte mult de aflarea cauzei. 

13 Cf. Aristotel, Met. H, 4, 1044b: „De pildă: ce este eclipsa? Privaţiunea 
de lumină. Dar dacă s-ar adăuga: privaţiunea de lumina datorată pămîntului 
interpus la mijloc /intre soare şi lună/, aceasta ar fi definiţia dată împreună cu 
raţiunea de a fi /a fenomenului/." A afla esenţa („ce este"-le lucrului înseamnă 
adesea a-i cunoaşte cauza, sau măcar una dintre cauze - pe cea formală). 

14 Conjectura lui Theiler (PH), admisă de Hadot, op. cit, p. 89. 

pe „de ce este"; fiind însă Formă şi aparţinînd Intelectului, de unde 
l-ar putea lua pe „de ce este"? Dacă s-ar susţine că de la Intelect, 
/înseamnă/ că /Forma/ nu este separată /de acesta/, dacă cel puţin există 
/Intelect/. 15 

Dacă, aşadar, /Intelectul/ trebuie să posede Totul fără vreo lipsă, 
nici „de ce este"-le nu i-ar putea lipsi! Dar Intelectul posedă pe 
„de ce este astfel" fiecare dintre /Formele/ din sine. /Fiind/ el însă 
cele din sine, el ar fi fiecare dintre cele din sine, încît nici o /Formă/ 
nu are nevoie /să afle/ „de ce s-a născut", ci s-a născut şi posedă 
simultan în sine raţiunea de a fi a existenţei sale. Nefiind născută 
deci la întîmplare, /Forma/ nu ar putea neglija pe nici un „de ce 
este", ci avînd Totul, are şi capacitatea de a fi laolaltă în chip minunat 
cu cauza sa <xo KaÂajc, opob xpc, ama<;> 16 . Iar celor care participă 
/la ea/ le dă să-l posede pe „de ce este". 

Şi chiar în acest Univers de Aici, alcătuit din multe /com¬ 
ponente/, toate lucrurile se împletesc între ele şi fiecare „de ce este" 
se regăseşte în tot restul, după cum la fiecare lucru individual par¬ 
tea este văzută ca raportîndu-se la întreg, fără să apară mai întîi 
ceva, apoi altceva după aceea, ci, într-o relaţie reciprocă, se constituie 
simultan şi cauza, şi efectul. La fel, şi încă mult mai mult e necesar 
să se afle Acolo toate /Formele/ în relaţie cu întregul, cît şi fiecare 
în relaţie cu sine. Dacă /Acolo/ toate sînt constituite împreună 
simultan, fără să aibă nimic întîmplător, şi dacă nu trebuie să fie 
desfăcute /una de alta/, efectele ar avea în sine raţiunile lor cauza¬ 
toare şi fiecare /efect/ ar fi astfel încît, în mod non-cauzal, el să-şi 
aibă cauza. Dacă, prin urmare, /Formele/ nu posedă o cauză /exte¬ 
rioară/ existenţei /lor/, dacă sînt autonome şi independente de o 
cauză /exterioară/, atunci ele ar poseda în ele însele şi cu ele însele cauza 
proprie de a fi. 17 

Şi dacă, de asemenea, nimic nu-i Acolo fără rost şi dacă multe 
se află în fiecare /Formă/ şi fiecare este toate /părţile/ pe care le 


15 Final de frază cu sens neclar. Hadot traduce „puisque la forme este pre- 
cisement identique â l'Esprit". 

16 Pasaj tradus în chip diferit. Vezi şi Armstrong. Se poate traduce şi „capa¬ 
citatea de a fi minunată laolaltă cu raţiunea sa de a fi". 

17 Aceasta nu înseamnă, desigur, că Formele şi Intelectul sînt desprinse 
de Unul - principiul suprem, ci numai că la nivelul Intelectului nu există o 
cauză activă şi un efect pasiv. 

are 18 , ai putea spune de ce este fiecare. Acolo, aşadar, „de ce este" 
precedă şi stă împreună /cu „ce este"/, nefiind un „de ce este", ci 
un „ce este"; mai curînd ambele /„de ce este" şi „ce este"/ formează 
/Acolo/ o unitate! Căci ce anume din Intelect ar fi de prisos, astfel 
încît gîndul Intelectului să nu fie o desăvîrşită creatură? Or, fiind 
desăvîrşit, nu se poate spune prin ce anume are o lipsă şi nici din 
ce pricină /elementul care îi lipseşte/ nu e prezent. Pe cel prezent, 
deci, l-ai putea arăta de ce este prezent. „De ce este"-le se află, 
aşadar, /implicit/ în existenţa /Formelor/. 

Se află, deci, în fiecare gînd şi activitate, precum în cazul Omu¬ 
lui /în sine/; Omul /în sine/ se manifestă ca un tot, adunîndu-se 
pe sine la sine; pe toate, pe dte le are de la început, avîndu-le simul¬ 
tan, el este în întregul său activ <exoipoc;>. Apoi, dacă el nu ar fi 
un tot, ci trebuie să-i adaugi ceva, el ar aparţine de creatură. Insă Omul 
/în sine/ e veşnic, astfel încît el este un tot. Dar omul care ia naştere 
e generabil! 

3. Ce îl opreşte atunci pe /Zeu/ să fi deliberat mai înainte în 
legătură cu acest om senzorial? Răspund că /omul senzorial/ e 
/făcut/ după modelul Omului în sine, astfel încît nu trebuie nici 
să-i iei, nici să-i adaugi nimic; or, vorbele „a delibera" şi „a raţiona" 
se datorează ipotezei /făcute de Platon/. Căci /Platon/ a făcut ipoteza 
că făpturile se nasc. In acest sens trebuie înţelese deliberarea şi 
raţionamentul, pentru că a arătat că făpturile „se nasc veşnic" 19 
şi pentru că a negat că /Zeul/ raţionează. Căci în veşnicie nu există 
raţionament. 

Intr-adevăr, /raţionamentul/ aparţine cuiva care a uitat în ce fel erau 
lucrurile mai devreme. Apoi, dacă ar fi mai bune mai tîrziu, ele nu 
ar fi fost frumoase mai înainte. Iar dacă ar fi fost frumoase, /înseamnă 
că/ ele deţin inalterabilul. Insă ele sînt frumoase, dacă sînt împreună 
cu cauza lor, de vreme ce şi în starea noastră /de Aici/ ceva e frumos, 
deoarece toate /ale sale sînt cu el/. Aceasta înseamnă Formă - anume 
faptul că toate tale sale sînt cu ea! şi că ea supune Materia. 


18 Text incert: am adoptat o lecţiune a unor manuscrise, neacceptată de 
alţi editori. 

19 Timaios, 27 d. Platon foloseşte singularul, iar sensul este diferit de cel pre¬ 
supus de Plotin. Platon nu spune că Zeul nu raţionează sau nu deliberează, ci 
dimpotrivă. La Platon creaţia are loc în timp; la Plotin, ca şi la Aristotel, lumea 
creată este eternă, iar creaţia are loc continuu. Vezi voi. II, LPA. 

Or, ea o supune, dacă nu lasă nimic din ea neconfigurat. O lasă 
însă astfel/neconfigurată/, dacă i-ar lipsi vreo configuraţie, precum 
un ochi sau altceva. In consecinţă, dnd pretinzi cauza /unui aspect/, 
le spui pe toate /care sînt cuprinse de Formă/: pentru ce sînt ochii? 
Pentru ca să existe toate! Pentru ce sînt sprîncenele? Pentru ca să 
existe toate! Şi dacă spui că /ochii, sprîncenele/ există în vederea 
păstrării făpturii, spui că în Fiinţă e ceva care păzeşte Fiinţa şi că 
acesta contribuie /la Fiinţă/. Prin urmare. Fiinţa exista înainte ca 
să existe cel /care contribuia la ea/, iar cauza ei este parte a Fiinţei; 
deci /cel care contribuia la Fiinţă/ este altceva, care-i /parte/ a Fiin¬ 
ţei. Aşadar toate /părţile/ sînt unele cu altele şi întreaga Fiinţă e 
desăvîrşită şi completă, iar frumuseţea sa e laolaltă cu cauza şi în 
cauză: Fiinţa, esenţa şi „de ce este "-le formează o unitate. 

Dacă, aşadar, însuşirea de a avea senzaţii şi atari senzaţii e ine¬ 
rentă unei Forme determinate de necesitatea eternă şi de desăvîr- 
şire, dacă Intelectul îşi are cauzele în sine, de vreme ce este desăvârşit, 
astfel încît noi vedem mai tîrziu că lucrurile sînt bune în acest fel 
/cum au fost create/ (Acolo, într-adevăr, raţiunea de a fi /a tuturor/ 
este una şi în stare să completeze /totul/, dacă Omul de Acolo nu 
era numai Intelect, iar senzaţia a fost adăugată, dnd / Omul/ a fost 
trimis să se nască.), ei bine, atunci cum de nu s-ar înclina înspre 
Aici Intelectul de Acolo? Ce anume ar fi /Ia el/ senzorial sau în 
stare să perceapă senzaţiile? Cum de nu e absurd ca Acolo /Omul/ 
să aibă capacitate senzorială dintru eternitate, iar Aici să simtă, şi 
ca activitatea capacităţii de Acolo să se împlinească Aici, în momen¬ 
tul cînd Sufletul devine mai rău? 

4. Pentru a dezlega această dificultate, trebuie din nou, luînd-o 
de la început, să considerăm identitatea Omului de Acolo. Dar 
probabil că mai întîi trebuie să arătăm identitatea omului de Aici, 
ca nu cumva, necunoscîndu-1 nici măcar pe acesta cu precizie, să-l 
cercetăm pe acela ca şi dnd l-am stăpîni pe acesta. Or, unii ar putea 
crede, pesemne, că acesta şi acela sînt unul şi acelaşi. începutul 
cercetării este din punctul următor: 

Oare „omul acesta" este o raţiune formatoare <Aoyo<;> 20 diferită 
de a Sufletului care îl creează pe omul acesta şi care îi oferă lui să 
trăiască şi să delibereze ? Sau un astfel de Suflet este omul? Sau Sufletul 


20 Sensul nu este departe de cel de „concept" sau „idee". 

se foloseşte de un atare corp? 21 Dar dacă omul este un animal raţio¬ 
nal, iar „animal" este ceea ce este alcătuit din Suflet şi corp, această 
raţiune formatoare /a omului în ansamblu/ nu ar putea fi aceeaşi 
cu Sufletul. Insă, dacă raţiunea formatoare a omului este ceea ce 
este alcătuit din Suflet raţional şi din corp, cum ar putea fi existenţa 
sa eternă, dat fiind că o astfel de raţiune formatoare devine „om" 
abia atunci cînd corpul şi Sufletul se unesc? 

Intr-adevăr, această raţiune formatoare va indica /omul/ ce ur¬ 
mează să fie, nu în felul în care spunem că este Omul în sine, ci 
mai degrabă semănînd cu o definiţie /a omului/, însă cu una care 
nu indică esenţa. Căci ea nu este nici /o definiţie/ a formei din mate¬ 
rie, ci lămureşte compusul /din formă şi materie/, care există deja. 
Iar dacă face aceasta, încă nu a fost găsit omul, căci aceasta era 
omul conform cu raţiunea formatoare. 

Iar dacă cineva ar spune: „raţiunea formatoare (definiţia) unor 
astfel de realităţi /compuse/ trebuie să fie ceva compus - ceva în 
altceva", acela nu are în vedere să ne arate /natura esenţială/ potrivit 
cu care există fiecare lucru. Chiar dacă trebuie arătate în cea mai 
mare măsură raţiunile formatoare ale formelor din materie şi cu 
materie, trebuie concepută raţiunea formatoare în ea însăşi - aceea 
care l-a creat pe om, de pildă - şi cel mai mult /trebuie să facă acest 
lucru/ cei care au în vedere să definească esenţa în fiecare caz, atunci 
cînd definesc în sensul fundamental al cuvîntului . 22 

Care este, prin urmare, esenţa omului? Aceasta revine la a în¬ 
treba: ce anume l-a creat pe acest om existent în /materie/, nu 
separat /de ea/? Oare raţiunea formatoare însăşi este un animal 
raţional, sau compusul /din formă şi materie/ este /astfel/, în vreme 
ce raţiunea formatoare este creatoarea unui animal raţional? Ce 
este raţiunea formatoare? Răspund că „animal" în textul /lui Pla¬ 
tan/ stă pentru expresia „viaţă raţională". 23 Omul este, atunci, o viaţă 
raţională! 


21 Alcibiade l, 129e-130e. Teza - radical dualistă - devine foarte importantă în 
Antichitatea tîrzie, definind deopotrivă neoplatonismul şi gnosticismul. V. J. Pepin, 
Idees grecques sur l'homme et sur Dieu. La Tradition du l-er Alcibiade, Paris, 1971. 

22 Met. Z, cap. 4-5. Un reproş mascat la adresa lui Aristotel care nu vrea 
să considere formele separate, în sine. 

23 Sau „în raţiunea formatoare". 

Dar oare viaţa fără Suflet/e posibilă/? Răspund că Sufletul va 
dărui viaţa raţională, iar omul va fi o activitate a Sufletului, şi nu 
o Fiinţă 24 , altminteri omul va fi Sufletul. 

Numai că dacă omul va fi Sufletul raţional, cînd el se va duce 
într-un alt animal, cum de nu e /şi atunci acest Suflet/ om? 

5. Prin urmare, omul trebuie să fie o raţiune formatoare diferită de 
Suflet. Ce opreşte atunci ca omul să fie un compus - un Suflet într-o 
asemenea raţiune formatoare, dacă raţiunea formatoare este ca o 
activitate determinată calitativ, iar activitatea nu poate să existe 
fără cel care acţionează? In acest fel sînt şi raţiunile formatoare 
din seminţe. Intr-adevăr, ele nu există nici fără Suflet, nici nu sînt 
pur şi simplu Suflete. Căci raţiunile creatoare nu sînt neînsufleţite 
şi nu e deloc uimitor că astfel de Fiinţe <xâg TOtauxac; ouoi.ac;> 
sînt raţiuni formatoare. 25 

Dar atunci activităţile cărui Suflet sînt raţiunile formatoare 
care-1 creează pe om? Oare ale celui vegetativ? Răspund că /sînt 
activităţile Sufletului/ ce creează animalul - un /Suflet/ mai plin 
de lumină şi, ca atare, mai plin de viaţă /decît Sufletul vegetativ/. 
Un astfel de Suflet cînd ajunge într-o materie pe măsură, fiind el 
asta chiar - om - în felul în care se prezintă chiar şi fără corp, 
formează însă în corp, după modelul său, o altă imagine a omului 
în dimensiunea pe care corpul a acceptat-o, după cum pictorul 
va face un om de încă şi mai mică valoare decît acesta. 26 /Sufletul/ 
posedă forma şi raţiunile formatoare sau caracterele - dispoziţiile, 
puterile - toate întunecate, fiindcă acest om nu este primul om. 
/Şi are/ şi celelalte organe de simţ care, deşi par agile, sînt mai 
întunecate în comparaţie cu cele de dinaintea lor şi sînt imagini 
/ale acelora/. 


24 în sensul că nu va fi o existenţă autonomă, ci va fi o emanaţie a Sufletului 
universal. 

25 Theiler, urmat de Hadot, p.97, corectează xac xoiaiîxaţ oucriaţ prin xiţţ 
Toiauxpţ ouaiaţ " şi traduc . .că raţiunile formatoare aparţin unei astfel de 
Fiinţe (Sufletului)", deoarece raţiunile nu sînt în general, la Plotin, existenţe 
autonome, Fiinţe. 

26 Aluzie la teoria platoniciană a artei ca imitaţie a imitaţiei, v. Republica, 
X, 597b-c. 




CUM S-A ALCĂTUIT MULTIPLICITATEA FORMELOR 


43 


însă omul aflat deasupra acestuia ţine de un Suflet deja mai divin, 
care posedă un om mai bun şi simţuri mai luminoase. Pe el l-ar 
defini Platon cînd adaugă „/Sufletul/ folosindu-se de trup" 27 , pen¬ 
tru că /omul/ călătoreşte cu acest Suflet /senzorial/ care se foloseşte 
în mod nemijlocit de trup, în timp ce Sufletul /raţional/ care se 
foloseşte /de trup/ în mod secundar este mai divin. 28 Deja însă cînd 
s-a născut omul senzorial. Sufletul /raţional/ i-a sosit pe urme, ori 
mai degrabă nu i-a sosit pe urme, ci cumva s-a adăugat pe sine 
/omului senzorial/. într-adevăr, el nu a ieşit afară din inteligibil, ci 
atingîndu-se /de acesta/, posedă Sufletul inferior, cumva suspendat 
de el, unindu-se pe sine, prin raţiunea formatoare /a sa/, la raţiunea 
formatoare /a celuilalt Suflet/. De unde rezultă că, dacă acest om 
/senzorial/ era întunecat, iată-1 pătruns de lumină prin iradierea 
/de la Sufletul superior/! 

6. In ce fel însă se află partea senzorială într-un Suflet superior? 
Răspund că partea senzorială ar putea percepe obiectele senzoriale 29 de 
Acolo şi /anume/ în felul în care Acolo /ar putea exista/ obiecte sen¬ 
zoriale. De aceea, şi în maniera aceasta, /Sufletul superior/ 30 per¬ 
cepe armonia senzorială, deoarece omul senzorial o primeşte prin 
senzaţie, o acordă pînă la capăt cu armonia de Acolo şi acordă 
focul 31 /de Aici/ cu focul de Acolo; or, percepţia acestuia, aflată 
în Sufletul de Acolo, e în analogie cu natura focului de Acolo. Căci 


27 Alcibiade l, 130c. 

26 Alcibiade I, 129e-130a. 

29 O altă posibilitate, puţin plauzibilă şi atestată - observă Schwyzer - de 
aşa-numita Theologia Aristotelis (în realitate o compilaţie arabă de texte în 
majoritate plotiniene), ar fi: „obiectele non-senzoriale de Acolo". 

30 Care e subiectul acestei propoziţii? Armstrong crede că Sufletul superior. 
Kichhoff presupune o lacună în text, care, completat, ar fi sunat astfel: „/Sufletul 
superior/ percepe <armonia non-senzorială>, deoarece pe cea senzorială o pri¬ 
meşte omul senzorial." Brehier evită elegant precizarea, în timp ce Hadot crede 
că este vorba despre „partea senzorială" sau „omul senzorial". Dar această 
ultimă variantă este dificil de acceptat gramatical, deoarece - aşa cum observă 
şi interpretul - participialele absolute care urmează ar avea acelaşi subiect cu 
propoziţia principală, ceea ce violentează gramatica greacă. Dar şi ca sens, e mai 
firesc ca subiectul să fie „Sufletul superior": acesta percepe armonia senzorială 
nu direct, ci prin intermediul Sufletului senzorial, care este pus în proporţie cu 
cel raţional, aşa cum armoniile senzoriale sînt proporţionale cu cele inteligibile. 

31 Admit corecţia lui Brehier şi Hadot, p. 100, ttuq în loc de Ttupog . 

dacă ar exista Acolo aceste corpuri /foc - etc./, în Suflet ar exista 
percepţiile şi senzaţiile lor. Iar omul de Acolo - Sufletul 
corespunzător - este în stare să perceapă aceste corpuri /de Acolo/, 
de unde rezultă că şi omul ulterior - imitaţia /omului de Acolo/ - 
posedă raţiunile formatoare într-o imitaţie. 

Iar omul din Intelect, fiind omul <cov... âv0QCO7TOi;> 32 aflat înain¬ 
tea tuturor oamenilor, îl iluminează pe cel de-al doilea, iar acesta - 
pe cel de-al treilea. Cumva, omul ultim îi conţine pe toţi /oamenii/, 
nedevenind el, totuşi, acei oameni, ci fiindu-le aşezat alături. Iată, 
unul dintre noi este activ în conformitate cu ultimul om, pentru 
altul însă activitatea provine, într-o privinţă, şi de la omul de dina¬ 
intea /ultimului/, pentru altul - de la cel de-al treilea 33 ; şi fiecare 
ins este în conformitate cu omul care este activ, deşi fiecare îi conţine 
pe toţi - şi, pe de altă parte, nu-i conţine ! 34 

De vreme ce viaţa a treia şi omul al treilea sînt separaţi de corp, 
dacă /Sufletul al treilea/ ar veni pe urma /vieţii/ celei de-a doua 35 , 
dar i-ar veni pe urmă fără să se separe de cele de sus, atunci Sufle¬ 
tul acesta /al doilea/ se spune că aparţine /omului/ căruia îi aparţine 
şi /Sufletul/ acela /al treilea/. 

Atunci însă cînd Sufletul preia un trup de fiară, e de mirare 
/în ce fel se petrece acest lucru/, fiind el o raţiune formatoare 
omenească. Răspund că el era toate /vieţuioarele/, dar că este activ 
mereu într-un alt loc, conform unei alte raţiuni formatoare. Atîta 
timp cît el este pur, înainte de a fi pîngărit, îl vrea pe om şi este 
om, pentru că asta-i mai frumos şi el face ce e mai frumos. îi face 
şi pe Daimonii dintîi - de aceeaşi formă cu /Sufletul care îl face/ 
pe om. 36 Iar /Daimonul/ de dinaintea lui este în mai mare măsură 


32 împotriva Iui HS şi Armstrong, îi urmez pe Hadot şi Theiler care aduc 
o corecţie textului manuscris, a cărui traducere a fi: „iar omul din Intelect, 
/posedînd/ omul aflat înaintea tuturor oamenilor". 

33 Acum, acest „al treilea om" este omul din Intelect. 

34 Cf. şi 35, in.4, „Despre daimonul care ne are în pază", Plotin, Opere, voi. I. 

35 Lecţiunea manuscriselor, urmată de mai mulţi interpreţi au „/viaţa/ a 
doua", la nominativ, care devine astfel subiect. în acest caz devine problematic 
de aflat care este complementul verbului. Am urmat, aşadar, lecţiunea propusă 
de Armstrong. 

36 O conjectură îndrăzneaţă propusă de Theiler şi acceptată de Hadot ar 
oferi următoarea traducere: „îl face şi pe Daimon mai înainte, fiind el /Sufletul/ 
de acelaşi fel cu Sufletul care îl face pe om." 

Daimon, ba mai degrabă este Zeu; şi Daimonul este imitaţia Zeu¬ 
lui, fiind dependent de Zeu, aşa cum omul este dependent de 
Daimon. 37 Intr-adevăr, acela de care depinde omul nu e numit 
„Zeu". Căci există o diferenţiere pe care o au Sufletele unele în 
raport cu altele, chiar dacă provin din acelaşi rang <otoîxoc,> de 
existenţe. Dar trebuie numiţi „Daimoni" <6aipova<;> o specie de 
„fiinţe inteligente" <6ar|p6vcov> pe care Platon le numeşte „Dai¬ 
moni" 38 . Dar cînd Sufletul, depinzînd /de Daimon/ pe cînd era om. 
Sufletul care a ales o natură de fiară, atunci el a dat /omului/ 
raţiunea formatoare din sine, proprie acelui animal 39 ; el posedă, 
într-adevăr, această /raţiune formatoare/, iar activitatea sa este 
inferioară. 40 

7. Or, dacă, atunci cînd Sufletul se viciază şi devine mai rău, 
el plăsmuieşte o natură de fiară, /înseamnă că/ nu era dintru început 
ceea ce i-a făcut pe bou sau pe cal, iar raţiunea formatoare a calului 
şi calul /ar fi/ împotriva naturii. Sau nici chiar aşa „împotriva 
naturii", ci exista cumva, dintru început aceasta: şi calul, şi cîinele. 
Iar dacă /Sufletul/ va avea /ocazia/, va produce ceea ce e mai fru¬ 
mos; dacă nu - ceea ce îi este cu putinţă - Sufletul fiind rînduit 
să producă. La fel şi artizanii care ştiu să facă multe specii /de 
lucruri/, fac la un moment dat o anume /specie/, fie pe aceea pentru 
care au primit comandă dinainte, fie pe aceea pe care materia a 
vrut-o prin proprietăţile sale. 41 Căci ce opreşte ca puterea Sufle¬ 
tului universal să producă o schiţă prealabilă <npou7roypacţ)£Îv>, dat 
fiind că el este fiecare raţiune formatoare şi toate raţiunile, înainte 
ca puterile sufleteşti să plece de la el, şi ca schiţa prealabilă să se 
ducă în Materie în felul unor iluminări antemergătoare ? Şi ce opreşte 


37 Lecţiunea manuscriselor, admisă de Theiler şi Hadot, dar respinsă de 
Volkmann şi Armstrong: „.. .aşa cum omul este dependent de Omul /în sine. 
Dar e greu de explicat, în aceasta ipoteză, fraza următoare. 

33 Theiler, HS1 şi Hadot propun o conjectură, bazată pe Crahjlos, 398b. Conform 
textului manuscriselor, reţinut de Brehier, HS2, Armstrong, am avea: „trebuie 
numiţi «Daimoni» o specie de Daimoni pe care Platon îi numeşte «Daimoni»." 

39 Nu poate fi vorba despre „Animalul inteligibil", cum înţelege Armstrong. 

40 Referire la teoria reîncarnării în animale, prezentată în Timaios, 42b-c, 
dar şi în Phaidros. 

41 Contrar sensului general al tezei sale, iată că Plotin întrebuinţează o com¬ 
paraţie din lumea artizanilor. 

ca Sufletul care săvîrşeşte creaţia, care însoţeşte aceste urme, care 
articulează urmele după părţi, să producă şi să devină, fiecare în 
parte, acel /animal/ căruia el i-a revenit, configurîndu-se pe sine, 
precum dansatorul în raport cu partitura dată lui? 

De fapt, noi am ajuns în acest punct dînd urmare /ideii/ care 
venea în continuare: discuţia pe care o aveam era în ce fel este 
partea senzorială a Omului şi cum /se face că/ realităţile inteligibile 
nu privesc înspre devenire. Or, ni s-a părut, iar raţionamentul a 
indicat că nu cele de Acolo privesc înspre cele de Aici, ci acestea 
sînt dependente de acelea de Acolo şi le imită pe acelea şi că omul 
de Aici, avînd de la cel de Acolo puterile, /priveşte/ spre realităţile 
de Acolo şi că cele de Aici sînt îngemănate cu omul de Aici, iar 
cele de Acolo - cu Omul de Acolo. Căci realităţile senzoriale sînt ace¬ 
lea de Acolo pe care le-am numit astfel, fiindcă sînt corpuri* 2 , chiar 
dacă /ele se află/ în percepţie într-un alt mod /decît e cel de Aici/. 

Şi /spunem/ că senzaţia de Aici este mai obscură decît percepţia 
de Acolo pe care o numim „senzaţie", fiindcă are ca obiect corpuri, 
deşi ea este mai luminoasă. 43 Şi de aceea, /vorbim despre/ omul 
senzorial de Aici, fiindcă /omul/ percepe mai puţin şi mai puţine 
imagini ale realităţilor de Acolo, astfel incit senzaţiile de Aici sînt 
gîndiri întunecate, în timp cegîndirile de Acolo sînt senzaţii luminoase. 

8. în acest fel este elementul senzorial. însă oare de ce „Calul" 
şi fiecare dintre animalele de Acolo nu vor să privească spre cele 
de Aici? însă dacă privesc, oare /Zeul/ a descoperit gîndul Calului 
ca să se nască Aici un cal sau alt animal? Dar cum este cu putinţă 
ca, voind el să facă un Cal, să gîndească Calul? Căci e limpede că 
deja exista gîndul Calului, dacă a vrut să facă un cal. Încît nu e 
posibil să-l gîndească pentru a-1 face, ci Calul care nu fusese /încă/ 
făcut trebuia să existe înaintea /calului/ care va fi după el. Dacă, 
aşadar. Calul exista înaintea facerii /sale/ şi nu a fost gîndit ca să 
fie făcut, acela /Zeul/ care îl avea pe Calul de Acolo, îl avea la sine, 


42 Lecţiunea manuscriselor, urmată de Ficino ( corpora ); Armstrong, HS2 şi 
Hadot: „incorporale" <âaujpaTa>. Dar Plotin vorbise deja despre prezenţa sen¬ 
zaţiei în inteligibil; vezi şi 43, VI.2, 21. 

43 Pasaj dificil atît din cauza incertitudinilor textuale, cît şi pentru că pre¬ 
supune existenţa corpurilor - fie şi „eterice" - în lumea Sufletului universal, 
cît şi percepţia acestora. Urmez atît textul, cît şi interpretarea lui Armstrong. 

fără să privească către lucrurile de Aici şi fără a avea drept scop 
să le facă pe cele de Aici. 44 El poseda acest /Cal/ ca şi restul lucru¬ 
rilor; şi, din moment ce existau cele de Acolo, cele de Aici, prin nece¬ 
sitate, erau consecinţa lor. Căci nu era cu putinţă ca / creaţia / să se 
încheie la realităţile de Acolo! Intr-adevăr, cine ar putea opri o putere 
capabilă să rămînă /Acolo/, cît şi să iasă înainte? 

Dar de ce există Acolo aceste animale? De ce se află ele în Zeu? 
Bun, fie unele dintre ele raţionale! Dar ce măreţie posedă o aseme¬ 
nea mulţime de /animale/ iraţionale/? De ce nu stau lucrurile invers? 45 

E limpede că acest unu trebuie să fie multiplu, venind el după Unul 
desăvîrşit. Altminteri nu ar exista nimic după Acela, ci numai Acela 
/ar exista/. Or, venind /Intelectul/ după Acela, nu ar putea fi dea¬ 
supra Aceluia în ceea ce priveşte sporul de unitate, ci lui îi lipseşte 
/din unitate/. Dar, cum Cel mai bun este Unul, /Intelectul/trebuia 
să fie mai multe decît unul. Căci multiplicitatea este în lipsă. 

Ce împiedică, prin urmare, să existe Dualitatea? Nici una dintre 
unităţile din Dualitate nu putea fi un unu desăvîrşit, ci, din nou, 
fiecare era cel puţin şi un doi, şi la fel şi /unităţile/ acelor /noi doiuri/. 
Existau, apoi, în prima Dualitate şi mişcare şi repaos, existau Inte¬ 
lect şi viaţă în ea - Intelect desăvîrşit şi viaţă desăvîrşită. 46 Exista 
deci /Intelectul/ nu ca un singur Intelect, ci ca Intelectul total, pose- 
dînd toate Intelectele individuale şi fiind atît de mare cît sînt ele 
toate, ba şi mai mult! Şi el trăia nu ca un singur Suflet, ci ca toate, 
ba şi mai mult 47 , avînd puterea să creeze toate Sufletele indivi¬ 
duale; el era „Vieţuitorul complet" 48 şi nu îl avea în sine numai 
pe Om. Căci /altfel/ numai omul s-ar fi aflat Aici. 49 


Pasajul, în opoziţie cu atitudinea platoniciană „normală", pune accentul pe conti¬ 
nuitatea nivelelor ontologice mai curind decît pe distincţia inteligibil-senzorial. 

44 Există o identitate între Arhetip şi Artizan, sau altminteri trebuie acceptat 
că Artizanul a luat Formele (gîndurile) din altă parte. Formele creează - spune 
Plotin - de Ia sine, automat, fără efort şi fără să-şi propună în mod deliberat 
acest lucru. Vezi, LPA, Platon, Opere, voi. II. 

45 V. problema din Parmenide, 130c, anume existenţa unor paradigme pentru 
toate lucrurile. Cf. şi Aristotel, Met., A, 9. 

46 Sofistul, 249a-c. 

47 Urmez aici Iecţiunea HS2, Theiler si Hadot <ttA£ l<uv>, împotriva lecţiunii 
manuscriselor, HS1 şi Armstrong < rtA£Îcj>. 

48 Timaios, 31b. 

49 Toate lucrurile de Aici au un model Acolo, nu numai omul. 

9. De acord - va spune cineva - să existe animalele valoroase 
/în Vieţuitorul complet/! Dar cum de au apărut animalele netreb¬ 
nice şi iraţionale? Acestea au netrebnicia din cauza iraţionalului, 
dacă /celelalte/ au valoarea datorită raţionalului. Şi dacă valoarea 
se datorează prezenţei Intelectului, contrariul /valorii/ se datorează 
lipsei de Intelect. 50 

Or, cum poate fi fără Intelect sau iraţional /un animal/, atunci 
cînd există /Vieţuitorul/ inteligibil în care se află sau din care pro¬ 
vine fiecare /animal/? Dar înainte de cele pe care le vom afirma 
despre aceste subiecte şi în legătură cu ele, să admitem că omul 
de Aici nu este precum cel de Acolo; în consecinţă, nici restul ani¬ 
malelor de Aici nu sînt ca cele de Acolo, ci trebuie să admitem o 
superioritate a acelora /de Acolo/. 

Apoi nici măcar „raţionalul" nu există Acolo. Astfel că omul Ide 
Aici / este probabil raţional, în vreme ce Acolo Omul se află înainte de 
momentul raţionării. 

Insă pentru ce omul raţionează Aici, dar restul animalelor - 
nu? Răspund că, deoarece faptul de a gîndi este diferit Acolo la 
Om şi la restul Animalelor, este diferit şi faptul de a raţiona /Aici, 
în cazul omului şi al restului animalelor/. Există cumva însă şi la 
celelalte animale multe acţiuni inteligente. 

Totuşi, de ce ele nu sînt raţionale în mod egal? Dar de ce nici 
oamenii nu sînt în mod egal raţionali unii faţă de alţii? Trebuie 
să considerăm că majoritatea vieţilor, ce sînt precum nişte mişcări, 
ca şi majoritatea gîndirilor nu trebuie să fie la fel, ci şi vieţile sînt 
diferite, şi gîndirile - la fel. Iar diferenţierile sînt cumva în lumi¬ 
nozitate şi claritate; în raport cu apropierea de principii există 
/gîndiri şi vieţi/ prime, secunde şi terţe. De aceea, unele /vieţi/, pro¬ 
prii gîndirilor, sînt zei; altele formează un gen secund, ce poartă 
Aici numele de „raţional", iar dincolo de acesta, în continuare, se 
află /genul/ numit „iraţional". Acolo însă chiar şi aşa-zisul „ira¬ 
ţional" este raţiune, iar ceea ce e fără intelect e Intelect /Acolo/, 
de vreme ce şi cel care gîndeşte Calul este Intelect, iar gîndirea 
Calului este Intelect. 


50 Pentru a respecta jocurile de cuvinte ale lui Plotin, m-am văzut obligat 
să traduc pe dvorpov fie prin „lipsit de intelect", fie prin „lipsit de gîndire", 
fie prin „non-intelect". 

însă, dacă gîndirea /de Acolo/ ar fi numai gîndire, n-ar fi nici 
o absurditate ca gîndirea, fiind ea însăşi gîndire, să aibă drept obiect 
ceva fără gîndire; însă, dacă, în fapt, gîndirea este /Acolo/ identică 
cu obiectul ei 51 , cum este posibil să avem pe de-o parte gîndire, 
şi pe de alta - un obiect al ei fără gîndire? în acest fel. Intelectul 
s-ar face pe sine non-intelect! 

Răspund că /el/ nu este non-intelect, ci un anumit intelect <tol<xt6£>. 
Căci viaţa /sa/ este o anumită /viaţă/. într-adevăr, după cum nici 
viaţa nu se îndepărtează de faptul de a fi viaţă, la fel nici un anumit 
intelect nu se îndepărtează de faptul de a fi Intelect. De aceea nici 
intelectul propriu oricărui animal nu se îndepărtează de faptul 
de a fi Intelectul tuturor, de pildă şi al omului, dacă e adevărat că 
fiecare parte, pe oricare ai lua-o, este toat°, deşi probabil că în chip divers. 

Acea /parte/ este în actualizare, dar în latenţă /Intelectul/ este 
toate /părţile/. Or, noi asumăm că existenţa în actualizare este indi¬ 
viduală. 52 Ceea ce este în actualizare vine ultimul, încît această 
/parte/ ultimă a Intelectului este Cal şi, în măsura în care ea s-a 
oprit să avanseze mai departe spre o viaţă mereu inferioară, e Cal, 
dar un alt /intelect/ s-a oprit mai jos. Căci latenţele desfăşurîndu-se, 
lasă mereu în urmă /ceva/ îndreptat spre înalt. Ele avansează aban- 
donînd ceva şi fiecare abandonează altceva; din pricina deficienţei 
animalului, care se naşte ca rezultat al lipsei, ele găsesc să-i adauge 
ceva diferit: de pildă, pentru că /animalul particular/ nu mai este 
/auto/suficient ca să trăiască, au apărut unghia şi gheara, sau colţii 
sau creşterea coamelor. Ca urmare, în măsura în care Intelectul s-a 
coborît, în aceeaşi măsură el şi se saltă iarăşi deasupra datorită auto- 
suficienţei naturii sale şi descoperă, depusă în sine, vindecarea lipsei. 53 

10. însă în ce fel /Animalul/ ducea vreo lipsă Acolo? De ce avea 
nevoie de coame pentru apărare Acolo? Răspund: /avea nevoie/ 


51 Met, A, 9, 1075a, p. 397: „Aşadar neexistînd diferenţa între ceea ce for¬ 
mează obiectul gîndirii şi intelect, atunci cînd nu există materie, ele vor fi 
identice, iar gîndirea va fi totuna cu obiectul gîndirii." 

52 O teză aristotelică. Existenţa autentică, actualizată, este individuală. Este 
ceea ce Aristotel numeşte Fiinţă primă în Categorii, 5, rezervînd numele de 
„Fiinţă secundă" pentru specie şi gen. 

53 Coamele, ghearele etc. sînt tot atîtea mijloace de compensare a autosu- 
ficienţei pierdute şi, într-un fel, prin ele. Animalul „se reîntoarce" la perfec¬ 
ţiunea originară. 

pentru autosuficienţă şi completitudine ca proprii unui vieţuitor: ca 
vieţuitor el trebuia să fie complet <xcAcov> / ca Intelect /trebuia 
să fie/ complet, ca viaţă /trebuia să fie/ complet! Astfel încît dacă 
nu era ceva, era altceva, iar diferenţa consta în a fi ceva în loc de altceva, 
pentru ca /fiind compus/ din toate să fie vieţuitorul cel mai complet. 
Intelectul complet <teA£lov> şi viaţa cea mai completă, dar şi pentru 
ca fiecare /animal/, luat ca individual, /să fie/ complet. 54 

Şi, dacă /Intelectul/ este constituit din multe /animale indivi¬ 
duale/, trebuie să fie iarăşi unul singur. /Altminteri/, fie nu e cu 
putinţă să fie constituit din multe /animale/, însă toate identice, 
fie, /în acest ultim caz,/ el ar fi o unitate autosuficientă. 55 Trebuie, 
aşadar, să fie constituit din /indivizi/ care sînt întotdeauna diferiţi 
după specie, după cum este alcătuit orice întreg compus; şi /trebuie 
să fie constituit din/ individualităţi menţinute, precum formele şi 
raţiunile formatoare. Căci formele, de exemplu, aceea a omului, aduc 
totuşi o unitate asupra tuturor/părţilor/diferite, din oricîte se com¬ 
pun. Şi unele /părţi/ sînt mai bune decît altele, altele mai rele - 
ochiul şi degetul, /de exemplu/ - dar ele aparţin unui singur /ani¬ 
mal/. Iar întregul nu este mai rău, ci, fiindcă este astfel /întreg/, el e 
mai bun. Iată definiţia: „animal" plus altceva, care nu e identic cu 
cuvîntul „animal". Şi „virtute" sînt /genul/ comun şi propriul /laolaltă/ 
şi întregul e frumos, în vreme ce /genul/ comun e indiferent. 56 

11. Se spune că nici măcar Cerul - şi apar multe /vieţuitoare 
în el/ - nu are dispreţ pentru natura tuturor animalelor, deoarece 
şi acest Univers vizibil le are pe toate. 

De unde însă le are? Le are pe toate - cîte sînt Aici sînt şi Acolo? 
Răspund că /le are/ pe acelea cîte sînt create printr-o raţiune forma- 


54 Plotin foloseşte două variante fonetice ale aceluiaşi adjectiv care înseamnă 
atît „perfect", cît şi „complet" - sensul fundamental fiind acela de „încheiat". 
Plotin afirmă ceea ce s-a numit „principiul completitudinii": în Intelect (adică 
în Totul inteligibil) trebuie să existe tot ceea ce este posibil să existe, şi anume 
în mod simultan. 

55 Dacă animalele sînt identice nu avem o reală multiplicitate. In acest caz 
Intelectul ar fi precum Unul. 

56 Probabil fiindcă genul cuprinde virtuţile şi viciile ca stări permanente 
ale Sufletului. 




CUM S-A ALCĂTUIT MULTIPLICITATEA FORMELOR 


51 


toare şi conform unei specii/Forme. Cînd posedă focul, posedă şi 
apa, dar are în general şi toate plantele. 

Insă în ce fel se află Acolo plantele? Şi în ce fel trăieşte focul? 
In ce fel pămîntul? Afirm că acestea trăiesc; altminteri ele vor fi Acolo 
ca moarte, astfel incit nici întregul de Acolo nu va fi viu! Şi în general 
de ce sînt toate acestea Acolo? Intr-adevăr, ai putea să potriveşti 
plantele cu raţiunea formatoare, de vreme ce chiar şi planta de 
Aici este o raţiune formatoare situată în viaţă. Dacă însă raţiunea 
formatoare din materie a plantei, raţiune potrivit cu care ea e plantă, 
este o viaţă anumită şi un Suflet, şi dacă raţiunea formatoare este 
ceva unitar, fie că raţiunea formatoare este prima plantă, fie că nu, 
în acest /ultim/ caz, prima plantă este înaintea raţiunii formatoare 
care provine de la aceea. Căci acea /primă plantă/ este una singură, 
în vreme ce acestea /plantele/ de Aici sînt multe şi provin în mod 
necesar de la una singură. Or, dacă planta de Aici e vie, cu atît 
mai degrabă va fi vie planta de Acolo şi va fi Planta în sine. Pornind 
de la acea /primă plantă/, acestea de Aici trăiesc în chip secund 
şi terţ şi conform cu urma aceleia. 57 

Dar în ce fel /trăieşte/ Pămîntul? Şi ce înseamnă /Acolo/ „a fi 
Pămînt"? Şi ce fel de Pămînt de Acolo posedă viaţa? Sau mai întîi: 
ce fel de Pămînt este cel de Aici? Vreau să spun: care este esenţa 
acestuia? El trebuie să fie şi Aici o formă şi o raţiune formatoare. 
Acolo, aşadar, raţiunea formatoare era vie şi în cazul plantei, şi 
e vie şi cea de Aici. 

Dar oare în pămîntul de Aici /e vie/? Răspund că, dacă am lua 
produsele pămînteşti în cea mai mare măsură plămădite în inte¬ 
riorul pămîntului, am găsi şi aici forţa vitală <cţ)uaic> a pămîntului. 58 
Prin urmare, trebuie gîndit că sporirea şi plămădirea unor pietre 
şi conformaţiile interioare ale munţilor se fac în general atunci cînd 
o raţiune formatoare însufleţită lucrează şi le dă formă dinăuntru. 
Iar aceasta este forma creatoare a pămîntului /ce e/ la fel ca aşa 
numita „natură" din arbori, iar pentru lemnul arborelui analogia 
este aşa-numitul pămînt. /Ştim că/ o piatră desprinsă din /pămînt/ 
se comportă la fel ca ceva tăiat dintr-un pom, dar această /piatră 


57 Planta primă este Forma Plantei, planta secundă este raţiunea forma¬ 
toare a plantei din materie, în vreme ce planta de rangul trei este planta corpo¬ 
rală şi vizibilă. 

58 V., pentru traducerea lui (Şuuiţ , Hadot, p. 115. 

nedesprinsă/ nu este afectată, ci este încă dependentă /de Pămînt/, 
precum /creanga/ netăiată din planta vie. 59 

Descoperind noi că natura creatoare situată în pămînt este viaţă 
într-o raţiune formatoare, am putea lesne crede, din acest moment, 
că Pămîntul de Acolo este cu mult mai mult viu şi că există o viaţă 
raţională a Pămîntului - Pămîntul în sine, Pămîntul în primă instan¬ 
ţă -de la care provine şi pămîntul de Aici. 

Iar dacă şi focul este o raţiune formatoare în Materie, şi celelalte 
/elemente/ la fel şi dacă focul nu apare spontan. (De unde ar putea 
apărea? Căci nu provine din frecare, după cum s-ar putea gîndi 
cineva. Intr-adevăr, existînd deja foc în Univers, /există apoi/ fre¬ 
care a corpurilor care, fiind frecate, posedă /foc/. Nici Materia nu 
este în acest fel /foc/ în virtualitate, încît să devină foc de la sine.) 
Dacă deci trebuie ca cel care creează să o facă potrivit unei raţiuni 
formatoare, ca un agent configurant, ce ar fi /acesta/ altceva decît 
un Suflet capabil să creeze foc? Acesta este viaţă şi raţiune formatoare, 
ambele fiind unul şi acelaşi lucru. 

De aceea Plafon afirmă că în fiecare dintre /elemente/ există 
un Suflet, nu altminteri decît ca agent creator al acestui foc sen¬ 
zorial. 60 Există, prin urmare, un Foc care creează /focul/ de Aici - 
o viaţă de foc, un Foc mai adevărat. Focul transcendent, fiind mai 
mult foc /decît cel de Aici/, ar fi viu în mai mare măsură. Focul în sine 
trăieşte deci. La fel se poate argumenta şi în privinţa celorlalte ele¬ 
mente - apa şi aerul. 

Dar din ce pricină nu sînt şi acestea însufleţite, precum e pă¬ 
mîntul? Că şi acestea se află în Vieţuitorul universal e cumva clar 
şi /e clar/ şi că sînt părţile unui vieţuitor. Insă nu apare că ele au 
viaţă, aşa cum nu apare nici în cazul pămîntului. Dar s-a putut 
deduce /existenţa vieţii/ şi în cazul pămîntului, şi din cele ce se nasc 
în pămînt. Or, se nasc animale şi în foc, cît şi, încă şi mai evident, 
în apă, şi există concreţiuni <auaxâCTeu;> aeriene /producătoare/ 
de vietăţi. Or, cum focul individual apare şi se stinge repede, el 
trece dincolo de Sufletul din întreg şi nu rămîne permanent în massa 
materială, pentru ca să fi putut arăta Sufletul din el. 


59 Cf.28, IV.4,27. (Plotin, Opere, voi. 2, p. 261) pentru teoria însufleţirii gene¬ 
rale, chiar şi a lucrurilor minerale. 

60 Platon (atribuit), Epinomis, 981b-c şi 984b-c. 

La fel se întîmplă şi cu aerul şi apa. Astfel, dacă ele s-ar soli¬ 
difica cumva conform naturii, ar arăta/viaţă/. Dar fiindcă trebuiau 
să fie fluide, ele nu arată /Sufletul/ pe care îl au. Şi se pare că există 
ceva similar la fluidele din noi, precum sîngele. Intr-adevăr, carnea 
şi orice devine carne din sînge pare să posede /Suflet/, dar sîngele 
nu pare să posede /Suflet/, deoarece nu prezintă senzaţie - deşi 
este necesar să existe /Suflet/ şi în el - deoarece nu există nimic 
care la el să se nască silnic. Dar el este gata să stea separat de Sufle¬ 
tul imanent, după cum trebuie gîndit că se întîmplă şi în cazul celor 
trei elemente. Fiindcă cele care sînt mai degrabă vietăţi născute din 
concreţiunea aerului nu au senzaţie ca să fie afectate. Aşa cum aerul 
trece dincolo de lumină care-i în linie dreaptă şi stă locului, atît 
cît stă, la fel /aerul/ va depăşi Sufletul său ocolind în cerc, şi nu-1 
va depăşi. Şi cu celelalte /elemente/ se petrece acelaşi lucru. 

12. Iarăşi atunci să vorbim în felul următor: deoarece am arătat 
că acest Univers senzorial există în raport cu un model, pentru a 
spune astfel, al /întregului/ inteligibil, trebuie mai înainte ca şi 
Acolo întregul să fie un vieţuitor şi, dacă esenţa lui este /să fie/ 
„desăvîrşit" 61 , trebuie ca toate /Acolo/ să fie /vieţuitoare/. Şi Cerul 
trebuie să fie acolo viu şi nu trebuie să fie un Cer pustiu de astrele 
pe care Aici le numim astfel, iar esenţa Cerului este aceasta. 

Fireşte că Acolo nici Pămîntul nu este pustiu, ci cu mult mai 
abitir plin de viaţă; în el se află toate vietăţile, cîte Aici se numesc 
„umblătoare" şi „terestre"; sînt şi plante desigur în cuprinsul vieţii. 
Există Acolo şi mare şi întregul apei aflate în curgere şi într-o viaţă 
necurmată şi există şi toate animalele acvatice; iar natura aerului 
este o parte a Universului de Acolo şi există vietăţi aeriene în aer, 
în potrivire cu Aerul însuşi. 

într-adevăr, cum ar putea să nu fie vii cele aflate în ceva viu, atunci 
cînd şi Aici ele sînt astfel? Cum să nu fie în mod necesar Acolo 
totul viu? Căci, după cum este fiecare dintre părţile mari /ale Uni¬ 
versului/, în mod necesar la fel este şi natura animalelor din ele. 
în ce fel Acolo fiinţează şi este, deci. Cerul, în acelaşi fel sînt şi fiin¬ 
ţează Acolo toate vieţuitoarele din Cer şi nu se poate ca ele să nu 
existe. Altminteri, nici acelea /părţile mari/ nu ar exista. Or, cel 


61 Timaios, 31b. 

care cercetează de unde provin vieţuitoarele, cercetează de unde 
provine Acolo Cerul. 

Aceasta înseamnă să cercetezi de unde provine Vieţuitorul: este 
totuna cu a cerceta de unde provine viaţa, viaţa universală. Sufletul 
universal şi Intelectul universal, de vreme ce Acolo nu există nici 
sărăcie, nici nevoinţă, ci toate sînt umplute de viaţă şi parcă dau în 
clocot de viaţăl 62 Şi este un fel de rîu al lor, curgînd dintr-un singur 
izvor, dar nu alcătuit dintr-un singur spirit sau căldură, ci ca şi cînd 
ar exista o singură proprietate cuprinzînd toate proprietăţile în sine - 
dulceaţa împreună cu mireasma, laolaltă gustul vinului de preţ 
şi puterile tuturor sucurilor, înfăţişările culorilor şi toate proprie¬ 
tăţile care se fac cunoscute prin pipăit. Şi există Acolo şi tot ce se 
aude ca sunet, melodiile toate, şi orice ritm... 63 

13. Intr-adevăr, nici Intelectul nu este simplu, nici Sufletul care 
provine din el, ci ele toate sînt diverse în măsura în care sînt sim¬ 
ple - aceasta în măsura în care sînt necompuse, în măsura în care 
sînt principii şi actualizări. Căci actualizarea ultimului este simplă, 
ca şi cînd s-ar opri în loc, dar /actualizări/ ale Primului sînt toate. 
Iar Intelectul, mişcîndu-se, se mişcă la fel, identic şi asemănător 
de-a pururea; totuşi nu e unul şi acelaşi - un singur lucru parţial 
<ev p£Q£i>, ci e toate lucrurile. 64 De vreme ce chiar şi ceea ce e 
parţial nu e unul, ci, fiind divizat, e infinit. 

Dar am putea spune că /Intelectul/ provine dintr-un anume 
loc şi se îndreaptă spre un anume loc ca spre un ultim /scop/? 65 
Orice intermediar este precum o linie sau precum un alt corp omo¬ 
gen şi lipsit de varietate. Dar /atunci/ care mai este măreţia sa? Căci 
dacă nu posedă nici o variaţie, şi dacă nici o alteritate nu-1 trezeşte 
ca să trăiască, nu ar putea exista activitate (actualizare)! Intr-adevăr, 
prin nimic o astfel de constituţie /statică/ nu s-ar deosebi de non- 


62 Joc de cuvinte intraductibil, asociind pe £a>r] (viaţă) şi pe Ccovra (care 
fierb). Armstrong sugerează că Plotin s-ar fi putut inspira din Despresuflet al 
lui Aristotel, 1, 2,405b, unde erau indicate anumite etimologii presocratice care 
asociau cele două cuvinte. 

63 V. discutarea acestei imaginiîn voi. 1, LPIF§H, 2, 3. Cf. 30, IH.8, 10 (voi. II). 

M Adică Formele inteligibile. 

65 Accept aici corecţia lui Hadot, împotriva lui Armstrong şi FIS, citind 
pronumele ca indefinite şi nu ca interogative. 

,i< lualizare! Şi chiar dacă ar exista o asemenea mişcare, ea nu ar 
h viaţă în toate privinţele, ci numai într-o singură privinţă. Dar 
trebuie ca toate să aibă viaţă, de pretutindeni, şi să nu fie nimic care să 
nu fie viu. 66 

El trebuie deci să se mişte spre toate lucrurile, mai degrabă să 
•f fi mişcat spreele. Fiindcă dacă s-ar mişca în mod simplu, ar avea 
doar acel /mod simplu de mişcare/. Şi, sau ar fi el însuşi şi nu a 
avansat spre nimic, sau, dacă a avansat, un altul /decît el/ stă locului. 
Astfel încît apar două /Intelecte/. Iar dacă acesta /static/ este identic 
cu acela /care a avansat/, el rămîne locului ca unul singur şi nu a 
avansat; iar dacă este diferit, a avansat printr-o alteritate şi a făcut 
ilintr-o anume identitate şi o alteritate o a treia unitate. 67 

Fiind generat însă /Intelectul/ din identitate şi din alteritate, 
el are, conform naturii, capacitatea de a fi altul şi acelaşi. Şi nu 
sub un aspect - altul, ci în întregul său - altul. Căci şi identitatea 
lui este întregul. Or, fiind întreg identic şi întreg diferit, nu există 
nici una dintre realităţile diferite care să-i lipsească. Aşadar, e în 
natura sa de a se preschimba în orice. 

Or, dacă celelalte toate ar exista înaintea sa /a Intelectului/, el 
ar fi deja afectat de ele. Dar dacă ele nu există, el le-a generat pe 
toate sau, mai curînd, e toate. Nu se poate deci să existe realităţi, 
fără ca Intelectul să pună în activitate, dar să pună în activitate 
mereu ceva după altceva, şi, ca să spunem aşa, rătăcind pretutindeni, 
rătăcind şi în el însuşi, aşa cum Intelectul autentic e menit prin 
natură să rătăcească în sine însuşi. Pentru că el e menit prin natură 
să rătăcească în /ţinutul/ Fiinţelor, dat fiind că Fiinţele aleargă 
laolaltă cu el, rătăcitorul! Căci el e pretutindeni. Are, prin urmare, 
o rătăcire statornică <pcvoucra ex £l Trţv rcAavr|v>. Această rătăcire 
a sa se petrece în „cîmpia Adevărului", de unde el nu iese. 68 Este 


66 Reafirmare a vitalismului lui Plotin, poate şi cu o referire la Sofistul, 249a 
şi în general la ideea că Intelectul nu poate fi un unu omogen şi fără nici o 
diversitate interioară. 

67 Ar apărea multiplicarea inteligibilelor pe care Plotin o interzice, 33, II.9, 
dar care, începînd chiar cu Porfir şi mai ales cu lamblichos, va deveni o 
caracteristică a neoplatonismului post-plotinian. 

68 Phaidros, 248b. Plafon descrie lupta Sufletelor dintre care unele pleacă 
din „cîmpia Adevărului". Spre deosebire de ele, la Plotin Intelectul rămîne 
etern Acolo. 

în stare să cuprindă totul şi să se facă pe sine ca un fel de loc, pentru 
ca să se mişte, iar locul este identic cu lucrul căruia îi e loc. 

Variată este „cîmpia" aceasta, pentru ca el s-o poată străbate! 
Intr-adevăr, dacă ea n-ar fi variată în întregime şi de-a pururea, 
în măsura în care nu e variată, /el/ s-ar opri. Iar dacă s-ar opri, nu 
ar gîndi. In consecinţă, nici gîndire nu a avut, dacă s-a oprit. Iar 
dacă se întîmplă asta, el nu este. Aşadar, el e gîndire. Mişcarea uni¬ 
versală umple Fiinţa universală, şi Fiinţa universală, /fiind/ gîndire 
universală, cuprinde viaţa universală; şi mereu /urmează/ ceva 
după altceva. Şi orice-i al său e şi la fel, şi altul, iar pentru acela 
care distinge mereu iese la iveală alteritatea. 

întreaga sa călătorie însă e prin viaţă, întreaga călătorie - prin fiinţe 
vii, după cum şi pentru cel care străbate Pămîntul, toate sînt pă- 
mînt, chiar dacă Pămîntul ar înfăţişa deosebiri. Şi Acolo, pe de-o parte, 
viaţa prin care /Intelectul călătoreşte/ este aceeaşi, dar, fiindcă ea este 
mereu alta, nu este aceeaşi. Dar el are mereu aceeaşi /viaţă/, deoarece 
străbate locuri diferite, fiindcă el nu se schimbă, ci convieţuieşte 
cu celelalte realităţi „în acelaşi chip şi sub acelaşi aspect" 69 . Căci 
dacă „în acelaşi chip şi sub acelaşi aspect" nu ar exista la celelalte, 
/Intelectul/ ar fi cu totul inactiv, iar /Fiinţa/ în actualizare şi actuali¬ 
zarea nu ar fi nicăieri. Dar el însuşi este altele, astfel încît el însuşi 
este tot. Iar dacă el însuşi texistă/,/e/ tot; dacă nu /e tot/, nu e el însuşi. 

Dar dacă el e tot şi e tot, fiindcă /e/ toate, şi nu există nimic care 
să nu contribuie la toate, nu există nimic al său care să nu fie /mereu/ 
altceva, pentru ca, altceva fiind, să contribuie şi cu acesta /la toate/. 
Intr-adevăr, dacă /individualul/ nu este/mereu/ altceva, ci e identic 
cu un alt lucru, el va micşora „avuţia" <ouofa> /Intelectului total/, 
deoarece nu-şi pune la contribuţie natura sa proprie. 70 

14. In ce fel este Intelectul se poate cunoaşte şi utilizîndu-se exem¬ 
ple cu caracter intelectual, anume că el nu suportă să nu fie altceva, 


69 Sofistul, 248a. Platon se referea la aşa-numiţii „prieteni ai Ideilor" - nişte 
platonicieni „primitivi", parmenidieni, care respingeau nefiinţa. 

70 Limbajul lui Plotin este uneori mult mai concret decît redarea obişnuită 
în traduceri: în greaca nefilozofică odaia înseamnă adesea „avuţie", dar în lim¬ 
bajul filozofic înseamnă „Fiinţă", în vreme ce cruvreAEia înseamnă „contribuţie 
în vederea unui scop comun", de obicei o sarcină financiară, dar în limbajul filo¬ 
zofic, a ajuns să însemne „completitudine", „desăvîrşire". 

precum e cazul unei unităţi. Căci ce fel de concept vrei să iei ca 
exemplu - al unei plante, ori al unui animal? Intr-adevăr, dacă 
/Intelectul/ ar fi o unitate /simplă/, şi nu această unitate variată, /el/ 
nu ar fi raţiune formatoare, iar ceea ce s-ar face ar fi Materie, dacă 
raţiunea formatoare nu ar deveni toate lucrurile; /e clar că el/, 
ajungînd în tot cuprinsul Materiei, ea nu îngăduie ca vreo parte 
din ea să fie la fel /cu vreo alta/. De exemplu: obrazul nu este o 
massă unică, ci şi nas, şi ochi. Iar nasul nu e nici el o unitate, ci 
are o latură, şi apoi latura cealaltă a sa, dacă urmează să fie nas. 
Căci dacă ar fi o unitate simplă, ar fi numai o massă /uniformă/. 

Şi nelimitatul se află în Intelect în acest sens, deoarece Intelectul 
este o unitate în sensul de unu-multiplu nu e unul ca o massă 
unitară. 71 Ci e ca o raţiune formatoare multiplă, aflată în sine însăşi, 
într-o figură unitară a Intelectului, ca într-o figură care circumscrie 
<7i£QLypa(ţ)f]>, conţinînd în interior figuri care circumscriu şi, din 
nou în interiorul /acestora/ configuraţii, puteri, gîndiri şi diviziunea 
/acestora/ care nu se face după o dreaptă, ci mereu /creează noi 
diviziuni/ spre interior, după cum naturile Vieţuitorului univer¬ 
sal sînt cuprinse în interiorul /său/. Şi iarăşi /Vieţuitorul cuprinde/ 
mereu şi mereu alte /naturi/ mergînd pînă la cele mai mărunte 
animale şi pînă la cele mai mici puteri, unde se va opri la o specie 
indivizibilă. 

Iar diviziunea respectivă nu este a unor lucruri confuze, şi 
totuşi conducînd la o unitate a celor-ce-sînt /ceva/, ci aceasta este 
aşa-numita „iubire" din întreg, nu însă în întregul de Aici 72 . Căci 
aceea de Aici este iubire provenită din lucrurile discordante, pe 
cîtă vreme/iubirea/ de Acolo /înseamnă/ că toate formează o uni¬ 
tate şi că nu e cu putinţă să se separe. Dar - spune /Empedo- 
cle/ - condiţia de a fi din Cerul de Aici este separarea. 

15. Aşadar, cine oare, văzînd această viaţă multiplă, universală, 
primordială şi unitară, nu s-ar bucura că e în ea, dispreţuindu-le 
pe cealalte în întregul lor? Căci vieţile celelalte, de jos, beznă sînt, 
mici sînt, obscure şi de puţin preţ <£UT£AeIc;> 73 ; nu-s pure, ci le 


71 Accept lecţiunea lui HS2. 

72 Aluzie la teoria lui Empedocle. Diels-Kranz, fr. B17; 26, 5. 

73 HS2. 

prihănesc pe cele pure. Iar dacă vei privi la acestea /de jos/, nu le 
mai vezi pe cele pure, nici nu le trăieşti pe acelea toate laolaltă, 
în care nu există nimic care să nu trăiască şi să nu trăiască în 
puritate, fără să aibă nimic rău. 

Intr-adevăr, relele se află Aici, fiindcă /sînt/ o urmă a vieţii şi 
o urmă a Intelectului. 74 Dar /Platon/ afirmă că Acolo se află Arhe¬ 
tipul care-i „de forma Binelui" <xo âyaSoc L&eq>, pentru că el po¬ 
sedă Binele în Forme. 75 Căci, întîi, există Binele, dar /Intelectul/ 
este bun deoarece îşi are viaţa în faptul de a contempla. El le con¬ 
templă pe cele care, contemplate fiind, sînt de forma Binelui, şi /ele 
sînt/ chiar acelea pe care el le-a obţinut cînd a contemplat natura 
Binelui. 

/Formele contemplate/ au venit spre el, nu în sensul că erau 
Acolo, ci în sensul că el le poseda. Căci Acela /Binele/ este principiu 
şi din Acela /vin Formele/ în acesta /în Intelect/ şi acesta /Intelectul/ 
este cel care le creează pe ele /pe Forme/ din Acela. Intr-adevăr, nu 
era îngăduit ca, privind /Intelectul/ spre Acela, să nu gîndească nimic 
şi, pe de altă parte, nici /nu era îngăduit ca, privind spre Acela, 
să le privească/ pe cele din Acela: căci nu le-ar mai fi putut el ge¬ 
nera. Căci el avea puterea de a genera de la Acela şi de a se umple 
de zămislirile Lui, Acela dînd ceea ce El însuşi nu avea. 76 Or, la /Inte¬ 
lect/ a sosit multiplicitatea de la El Unul: căci fiind incapabil să 
reţină puterea pe care a primit-o, /Intelectul/ a frînt-o şi a împărţit 
în multe /puterea ce era/ una singură, pentru ca s-o poată duce 
astfel pe părţi. 

Aşadar ceea ce el a generat era dintr-o putere a Binelui şi era 
„de forma Binelui". Şi /Intelectul/ însuşi era bun, format din cele 
„de forma Binelui" - un bine variat. 

De aceea, dacă cineva l-ar asemăna cu o sferă vie, variată, fie 
că e un obiect cu numeroase feţe, iluminată de chipuri vii, fie că 
şi-ar reprezenta toate Sufletele pure alergînd laolaltă spre un 


74 Armstrong şi Hadot înţeleg: „...fiindcă /Aici există/ o urmă a vieţii şi a 
Intelectului". Dar Materia, ca Rău absolut, e „urma", ultimul termen al procesiei. 

75 Republica, 509a. Joc de cuvinte al lui Plotin pe care am încercat să-l redau 
în româneşte. 

76 Pronumele se referă Ia Bine (cum înţelege şi Hadot), şi nu la Intelect, 
cum înţelege V. Rus. V. şi mai jos, cap. 17. 




CUM S-A ALCĂTUIT MULTIPLICITATEA FORMELOR 


59 


acelaşi punct 77 - /Suflete/ fără cusururi, ci posedînd tot ce-i al lor, 
şi Intelectul universal şezînd pe creştetele lor, încît locul să se învă- 
păieze de o strălucire intelectuală - dacă omul şi-ar reprezenta 
astfel Intelectul, fiind el ceva, ar privi un altceva cumva din afară. 
Este însă necesar ca, devenind el însuşi Intelect, omul să se facă pe sine 
contemplare7 8 

16. Nu trebuie să rămîi în ţinutul acestui frumos /Univers/ 
multiplu; d trebuie ca, ţintind încă înspre în sus, lăsîndu-1 şi pe 
aceasta înapoi, să-l depăşeşti /desprinzîndu-te/ nu doar de Cerul 
acesta, ci şi de acela/inteligibil/, întrebîndu-te cu uimire cine l-a gene¬ 
rat şi în ce fel. 

Prin urmare, fiecare /inteligibil este/ o Formă, fiecare este şi 
ca o întipărire proprie. Dar fiind de „forma comună a Binelui" cel 
care dă fuga spre toate, le posedă pe toate. Căci el posedă şi pe 
ceea-ce-este /ceva/ revărsat peste toate, posedă şi fiecare vieţuitor, 
deoarece viaţa comună se revarsă asupra tuturor, şi probabil că 
ar poseda şi alte /însuşiri/. 

Dar care este /acel lucru/ potrivit cu care /inteligibilele/ sînt 
bune şi datorită căruia sînt bune? Pentru această cercetare ar fi 
probabil de folos să se înceapă din punctul următor: 

Oare cînd a privit spre Bine, /Intelectul/ a gîndit că acel unu 
este multiplu şi, unul fiind el însuşi, s-a gîndit pe sine multiplu, 
împărţindu-se pe sine la sine, deoarece nu putea gîndi să fie un 
întreg laolaltă? Insă, privindu-L pe Acela /Unul/, el nu era încă 
Intelect, ci privea fără intelect. 

Trebuie spus, în replică, că nici măcar nu vedea încă, ci că trăia 
la El, era atîrnat de El şi era întors spre El; iar mişcarea aceasta, 
plină cu mişcarea într-Acolo şi împrejurul Aceluia, a umplut Inte¬ 
lectul şi nu mai era doar mişcare, ci mişcare săturată şi plină. In 
continuare /Intelectul/ a devenit toate lucrurile şi a cunoscut acest 
lucru prin conştiinţă de sine; deja el era Intelect, fiind săturat, pen¬ 
tru ca să posede ceea ce va vedea; privindu-le însă pe acestea în 


77 Armstrong (VII, p. 137) sugerează că Plotin ar fi putut vedea, poate la 
Alexandria, o imagine-reprezentare a zeilor hinduşi cu multe feţe, care i-ar fi 
inspirat această imagine. 

78 Deşi textul e atestat de toate manuscrisele, a părut echivoc şi a fost corec¬ 
tat în chip diferit de editori. Am preferat să urmez textul manuscriselor. 

lumina sosită de la Dătătorul inteligibilelor şi dăruind el /lumina 
mai departe/. 

De aceea, se spune că Acela este nu numai cauza Fiinţei, ci şi a 
capacităţii de a o vedea pe aceasta. 79 După cum Soarele, fiind pentru 
cele senzoriale cauza capacităţii de a fi văzute şi de a deveni, este 
cumva şi cauza vederii - nu există /fără Soare/ nici vedere, nici 
devenire - tot astfel natura Binelui, fiind cauza Fiinţei şi a Inte¬ 
lectului şi lumină, prin analogie pentru cele vizibile şi pentru 
văzătorul de Acolo, nu e nici cele-ce-sînt /ceva/, nici Intelect. Ci 
El e cauza acestora, înzestrînd cu faptul de a gîndi şi 80 de a fi gîn- 
dite în lumina sa pe cele-ce-sînt /ceva/ şi Intelectul. Aşadar, /Inte¬ 
lectul/ s-a născut în timp ce se umplea, era, odată ce era plin şi, 
simultan, s-a desăvîrşit şi a văzut. Dar principiul lui era Acela care 
exista înainte de a se fi umplut /Intelectul/; un alt principiu, însă, 
ca şi cum venit din afară, era cel care-1 umplea, de la care /Intelec¬ 
tul/ se umplea, de parcă era întipărit. 81 

17. Insă în ce fel erau aceste /Forme/ în Intelect şi /cum erau 
ele/însuşi /Intelect/, atunci cînd ele nu se aflau Acolo în Cel care 
îl umplea /pe Intelect cu Forme/ şi nici, pe de altă parte, în însuşi 
cel care era umplut? Căci atunci cînd încă nu se umpluse, nu le 
avea! Răspund că nu este necesar ca, lucrul pe care cineva îl dă, pe acela 
să-l aibă, ci trebuie ca în asemenea cazuri să-l considerăm pe dăruitor 
superior, iar pe cel dăruit - inferior dăruitorului. In acest fel /cînd 
dăruitorul nu posedă proprietăţile pe care le dăruie/ este gene¬ 
rarea în cele-ce-sînt /ceva/. Mai întîi trebuie să existe fiinţarea în 
actualizare, iar realităţile care urmează trebuie să fie, în virtualitate, 
cele de dinaintea lor. 82 


79 Republica, 509b. Este vorba despre analogia platoniciană a Binelui (iden¬ 
tificat de Plotin cu Unul) cu Soarele. 

80 Conjectură considerată necesară de mai mulţi editori pentru sublinierea 
analogiei Binelui cu Soarele. V. Hadot, p. 130. 

81 „Primul principiu" (sau început) este Binele care creează Intelectul nede- 
săvîrşit; cel de-al „doilea principiu" este tot Binele care, acum, „umple" Inte¬ 
lectul şi-l desăvîrşeşte, cînd acesta contemplă. 

82 Am comentat acest pasaj în „Paradoxe du Mal et «ressemblances de 
familie»" în Chorn, 5/2007. 

Or, primul este mai presus de realităţile secunde, şi dăruitorul e 
mai presus de cel dăruit, căci e mai valoros. Dacă, prin urmare, ceva 
e mai înainte de actualizare, el este mai presus de actualizare, astfel încît 
este mai presus de viaţă. Dacă deci există viaţă în acesta /Intelect/, 
dăruitorul a dat, desigur, viaţă, dar el este mai frumos şi mai nobil 
decît viaţa. Avea, aşadar, /Intelectul/ viaţă şi nu avea nevoie de 
cineva variat care să i-o dea. Iar viaţa era o urmă a Aceluia, nu era 
însă /viaţa/ Aceluia. 

Privind, deci, spre Acela, /viaţa/ era nedeterminată, dar, după 
ce a privit într-Acolo, a căpătat determinaţii, deşi Acela nu avea 
vreo determinaţie. Căci, privind imediat spre ceva unitar, ea e 
determinată de acesta şi posedă în sine o determinaţie, o limită 
şi o Formă. Şi Forma se află în cel configurat, dar Cel care l-a confi¬ 
gurat era lipsit de configuraţie. Iar determinaţia nu e din afară, 
ca şi cînd /Intelectul/ ar fi circumscris de o mărime, ci era o deter¬ 
minaţie a întregii acelei vieţi care e multiplă şi fără margini, de parcă 
ea ar ilumina în afară, ieşind dintr-o astfel de natură. Nu era viaţa 
unui individual; căci /în acest caz/ ar fi fost deja determinată ca 
/viaţa/ unei entităţi indivizibile. Totuşi, a fost determinată. Era deci 
determinată ca /viaţa/ unui unu-multiplu 83 - căci fusese determinat 
şi fiecare dintre multiple; din pricina multiplicităţii vieţii, ea a fost 
determinată ca o multiplicitate; invers, din pricina determinaţiei, 
/a fost determinată ca/ o unitate. 

Ce înseamnă că /viaţa/ „a fost determinată ca o unitate"? /în¬ 
seamnă că a fost determinată ca/ un Intelect. 

Ce înseamnă /că a fost determinată/ ca o multiplicitate? /înseam¬ 
nă că a fost determinată ca/ multe Intelecte. Căci toate /Formele/ 
sînt Intelecte, şi, pe de-o parte, există Intelectul universal, pe de 
alta - Intelectele individuale. 

Dar oare, dacă Intelectul universal cuprinde fiecare Intelect indi¬ 
vidual, îl cuprinde pe cel individual ca pe un mereu acelaşi /indivi¬ 
dual/? Atunci ar cuprinde un unic Intelect! Or, dacă sînt multe 
Intelecte /individuale/, trebuie să existe o diferenţă /între ele/. 

Iarăşi însă, în ce fel fiecare Intelect individual posedă diferenţa? 
Răspund că are diferenţa în faptul că /Intelectul individual/ a fost 
făcut în totalitate săfie şi unul singur. Căci întregul unui Intelect individual 


83 „Unu-multiplu" este Intelectul. Vezi voi. I, pp. 85-89. 

oarecare nu este acelaşi /cu întregul// <ou yotQ xauxov oxoucrGv to 
năv.> 84 

Viaţa era, prin urmare, o putere universală, dar privirea ce 
venea de Acolo este puterea / creatoare / a tuturor. 85 Iar Intelectul care 
sc năştea s-a manifestat ca acestea toate. Dar El /Unul/ 86 s-a înscă¬ 
unat deasupra lor nu ca să se întemeieze /pe Sine/, ci ca să înte¬ 
meieze „Forma Formelor", a acelora primordiale <el6o<; £ l6cov> 87 , 
deşi El era Neformă. Şi Intelectul este în raport cu Sufletul o lumină 
faţă de acesta din urmă, aşa precum Acela este /o lumină/ faţă de 
Intelect. Or, cînd Intelectul determină Sufletul, îl face raţional 
dîndu-i urma /realităţilor/ pe care el /Intelectul/ le poseda. Dar şi 
Intelectul este o urmă a Aceluia. 

însă, de vreme ce Intelectul este Formă şi în extensie, şi în 
multiplicitate. Acela /Unul/ est e fără configuraţie şi fără Formă. în 
acest fel El creează Forma. Dacă însă Acela ar fi Formă, Intelectul 
ar fi raţiune formatoare. 88 Era însă nevoie ca Primul să nu fie multiplu 


c 1 Locus desperatus. Deşi textul manuscriselor (pe care l-am urmat, la fel ca 
Armstrong şi Hadot) pare clar, unii editori precum Kirchhoff, Brehier, Ciliento 
l-au emendat, schimbînd genitivul cu un dativ, ceea ce a dat: „Căci întregul 
/Intelect/ nu este identic cu un Intelect individual oarecare." Această interpre¬ 
tare, gramatical optimă, pare însă să contrazică teza lui Plotin asupra identităţii 
tot-parte în inteligibil. Theiler păstrează textul manuscriselor, dar admite o 
construcţie a pronumelui xauxov cu genitivul, ceea ce este cu totul contrar 
gramaticii. Acceptînd şi textul manuscriselor, şi gramatica, şi luînd genitivul 
ca posesiv, lucrurile nu devin deloc clare, deoarece se poate traduce şi în felul 
urmă tor (cum face Armstrong, dar nu Hadot): „ceea ce este identic la un Intelect 
individual oarecare /cu un alt Intelect individual/ nu este întregul /Intelect/. 
„O: în cazul raportului specie-gen, partea comună /identică/ a speciilor este 
tocmai genul." De asemenea, cred că explicaţia oferită de Hadot, pentru o tra¬ 
ducere asemănătoare cu a mea, nu se susţine. Sensul frazei lui Plotin ar putea 
fi următorul: Intelectul individual este Intelectul universal în latenţă, şi nu în 
actualizare: prin urmare întregul acestui individual nu este identic cu întregul 
total (complet actualizat). Cf. 43, VI.2, 20. V. LPIF§ 4, 3, pp. 89-90. 

M Cf. 10, V.l, 7 (voi. 1) şi 4.4, V.3, 15. 

86 în pofida masculinului, 6 bi desemnează aici Unul, şi nu Intelectul. V. Rus 
crede că e vorba despre Intelect, vezi nota 846, voi. III. 

Formulă preluată de la Aristotel, Despre suflet, III, 8, 432a, unde Inte¬ 
lectul este numit astfel. 

i ’ 8 Dacă înţelegem acest pasaj în sensul că, în absenţa Unului, întreaga ierar¬ 
hie s-ar deplasa cu un termen în jos, rezultă că „raţiunea formatoare" e o ipos¬ 
tază în sine, intermediară între Intelect şi Suflet. 

în nici un chip. Căci / altminteri / multiplicitatea Sa ar depinde din nou 
de un altul, situat înaintea Sa. 

18. Sub ce aspect sînt însă realităţile din Intelect „de forma Bine¬ 
lui"? Oare /sînt astfel/ în măsura în care fiecare este Formă, sau 
în măsura în care sînt frumoase, sau din ce alt punct de vedere? Dacă 
tot ceea ce vine dinspre Bine poartă o urmă şi o întipărire a Aceluia 
sau /e desprins/ din Acela, după cum ceea ce vine din foc este o 
urmă a focului şi ceea ce vine din dulce e o urmă a dulcelui, atunci 
soseşte şi la Intelect o viaţă de la Acela (căci ea s-a constituit din 
actualizarea/energia sosită de la Acela). In acest caz, dacă Intelectul 
îşi datorează existenţa Aceluia, iar frumuseţea Formelor este de 
Acolo, toate ar fi „de forma Binelui"- şi viaţa, şi Intelectul, şi Forma. 

Dar care anume este elementul comun? Fiindcă nu e suficient 
să sosească de la Acela pentru ca să fie identic. Căci elementul 
comun trebuie să fie în ei. Intr-adevăr, /ceva/ ar putea să fie non- 
identic, deşi provine de la identic, sau, fiind dat în acelaşi fel în 
realităţile care îl primesc, respectivul element ar putea deveni dife¬ 
rit /în fiecare dintre ele/. De altfel, ceva este dat la prima actualizare, 
altceva este dat prin prima actualizare şi altceva cel care depinde 
de acestea. 

Răspund că nimic nu se opune ca ele să fie „de forma Binelui" 
într-un mod particular, şi mai ales într-un alt mod. Care este acela 
potrivit cu care /Intelectul este de „forma Binelui"/ în cea mai mare 
măsură? 

Mai întîi trebuie însă cercetat lucrul următor: oare viaţa este 
bună în măsura în care chiar Acesta este viaţa 89 , viaţa văzută ca 
simplă şi despuiată /complet/ <t|tiAf|>? Răspund că /este bună/ în 
măsura în care este viaţă venind de la El. 

Dar expresia „venind de la El" înseamnă altceva decît o astfel 
de viaţă /simplă/? Din nou, deci, /întrebăm/: ce este o astfel de 
viaţă? Răspund: /e o viaţă/ a Binelui. 

Dar nu e /viaţa/ Lui, ci vine din El. Or, dacă în viaţa aceea ar intra 
influxul provenit de la Acela <£Vtot xo £K£Îvou> 90 , şi dacă /asta/ 


89 S-ar părea că Plotin atribuie aici Binelui un fel de viaţă, ceea ce alteori 
îi refuză. De fapt, nu Binele (Unul) trăieşte, ci El produce o energie, o viaţă 
simplă, care, determinîndu-se prin reconversie, devine Fiinţă şi Intelect. 

90 Adopt corecţia lui Hadot şi Cilento, care îl urmează pe Ficino. Lecţiunea 
manuscriselor urmată de HS şi Armstrong: evîoito e£, ekeîvou. Subiectul 

este viaţa autentică şi dacă nimic nevrednic nu poate fi declarat 
a proveni de la Acela, /atunci/ în măsura în care ea este viaţă, 
trebuie declarată bună; iar în cazul Intelectului adevărat - acela 
primul - este necesar a spune că el este un bine 91 . Şi e limpede că 
şi fiecare Formă e bună şi e „de forma Binelui", în măsura 92 în care 
are ceva bun, fie comun, fie mai curînd altceva /în fiecare caz/, fie 
că există un /bine/ primordial mai întîi, şi apoi unul care vine în 
continuare şi este secundar. Deoarece am acceptat, într-adevăr, că 
fiecare lucru are un bine anume în esenţa lui şi că din pricina aces¬ 
tuia e bun - căci şi viaţa era bună nu pur şi simplu, ci fiindcă a fost 
declarată autentică şi fiindcă provenea de la Acela, iar Intelectul 
/era considerat bun fiind declarat/ Intelect autentic - trebuie ca în 
ele să se vadă un element de identitate. 

Intr-adevăr, cînd există lucruri diferite, dacă se predică despre 
ele ceva identic, nimic nu opreşte ca acest /identic/ să se afle în esenţa 
lor; şi totuşi, el poate fi conceput cu mintea ca separat - de pildă 
„animalul" în cazul „omului" şi al „calului", ori „caldul" în cazul 
„apei" şi al „focului"; în primul caz /„animal"/ c luat ca gen; în 
celălalt caz, /„caldul"/ e atribuit în mod primar /„focului"/, şi în 
mod secundar /„apei". Altminteri, fiecare din cele două sau fiecare 
/dintre predicate în general/ ar fi numite „bune" doar în virtutea 
unui nume comun. 

Aşadar, Binele se află în esenţa lor/a Formelor/? Răspund că 
fiecare /Formă/ este „bine" în întregul ei, şi Binele nu revine unui 
singur aspect /al ei/ <ou k a0' ev>. Cum aşa? Oare le revine ca părţi? 
Dar Binele este fără părţi. 

Răspund că El /Binele/ este unul singur; dar o /Formă/ este 
/bine/ într-un fel, o alta - într-alt fel. Căci şi actualizarea primă 
este un bine, şi ceea ce este definit în urma ei, este un bine, şi la 
fel sînt ambele. 


propoziţiei devine atunci „viaţa autentică": „dacă în viaţa aceea ar intra viaţa 
autentică de la Acela..." 

91 ’ Aya0ov înseamnă şi „bun", şi „bine", iar Plotin utilizează, cred, ambele 
semnificaţii. 

92 Punctuaţie diferită la unii editori, care pun punct după „de forma Bine¬ 
lui" şi fac din propoziţia următoare o interogativă. 

Prima/viaţa/ este un bine, fiindcă este generată de El, celălalt 
/Intelectul/ fiindcă este un univers provenit de la El, ultima/Forma/, 
liindcă este ambele. 

Prin urmare, acestea provin de la El, fără să fie nici unul identic 
/cu El şi între ele/, precum, dacă de la acelaşi om ar proveni vocea, 
mersul şi încă ceva, toate ar fi bine ordonate. Sau Aici se întîmplă 
aşa ceva, fiindcă există ordine şi ritm! Dar Acolo ce există? 

Insă s-ar spune că Aici întregul ajunge să fie frumos din afară, 
lucrurile /şi ordinea/ care le ordonează fiind diferite; Acolo însă 
chiar ele sînt/ordinea/. Dar de ce sînt chiar ele /ordinea, „binele"/? 
Nu trebuie să părăsim /cercetarea/, chiar dacă sîntem încredinţaţi 
că ele provin de la Bine/! Căci sîntem datori să acceptăm că cele 
care provin de la Acela sînt de mare preţ, însă raţiunea vrea să 
priceapă: în ce constă binele lor ? 

19. Oare vom atribui atunci judecata /noastră/ năzuinţei şi 
Sufletului şi, încrezîndu-ne în sentimentul acestuia, vom spune 
că obiectul năzuinţei lui este un bine? Dar de ce anume el năzuieşte, 
noi nu vom mai cerceta? Cum de aducem demonstraţii pentru fie¬ 
care lucru, dar Binele II cedăm năzuinţei? 

Multe lucruri ni se par stranii /în cazul de faţă/: mai întîi, că 
Binele este unul dintre relative. Apoi, există mulţi subiecţi care 
năzuiesc - fiecare către altceva. Cum să decidem, luîndu-ne după 
cel care năzuieşte, dacă /obiectul năzuinţei sale/ este mai bun? 
Insă pesemne că nu vom cunoaşte „mai binele", atîta vreme cît igno¬ 
răm Binele. 

Dar oare vom defini Binele după virtutea fiecărui lucru? 93 In 
acest fel II vom reduce la Formă şi raţiune, desigur, procedînd noi 
corect. Dar ajungînd Acolo, ce vom spune, dacă vom cerceta în 
ce fel sînt bune Formele însele? Pe cît se pare, la existenţele infe¬ 
rioare am putea recunoaşte o atare natură /a Binelui/, deşi ea nu 
este pură /acolo/ - dat fiind că nu e primordială - printr-o comparaţie 
cu lucrurile încă mai rele /decît cele avute în vedere/. Dar Acolo unde 
nu există deloc rău, iar existenţele mai bune sînt realităţi în sine, 
vom ajunge la încurcătură. 


93 Referire la Aristotel, Etica nicomahică, 1, 7, 1098a. 

Deoarece raţionamentul îl caută pe „de ce este", dar Formele 
sînt bune de la sine însele, oare din acest motiv întîmpină /raţio¬ 
namentul/ dificultăţi, pentru că/în acest caz/ „de ce este" e totuna 
cu „faptul că este"? Fiindcă, dacă am invoca o altă cauză /a difi¬ 
cultăţii/ - Zeul -, dificultatea rămîne similară, de vreme ce raţiona¬ 
mentul nu ajunge Acolo. Nu trebuie însă să părăsim /cercetarea/, 
în caz că, într-un fel mergînd noi pe o altă cale, ni s-ar ivi ceva 
/plauzibil/! 

20. Fiindcă deocamdată sîntem neîncrezători în tendinţele /Sufle¬ 
tului/ în vederea stabilirii a ce este sau cum este /ceva/, oare trebuie 
să recurgem la judecăţi şi la termenii contrari, precum „ordi- 
ne"-„dezordine", „proporţie"-„disproporţie", „sănătate"-„boală", 
„formă"-„inform", „fiinţare"-„nimicire", în general, „constitu- 
ire"-„distrugere"? Or, cine s-ar putea îndoi că, dintre acestea, 
primii termeni din fiecare cuplu nu se află în specia binelui? 

Insă, dacă aceştia sînt astfel, este necesar ca şi ceea ce produce 
aceşti termeni /pozitivi/ să fie plasat în partea binelui. Iar în acest 
caz în specia binelui /se vor afla/ virtutea. Intelectul, viaţa şi Sufle¬ 
tul, măcar cel raţional. Aşadar, /vor fi tot acolo/ şi obiectele la care 
Sufletul raţional năzuieşte! 

De ce atunci să nu ne oprim la Intelect - ar putea spune cine¬ 
va - şi să stabilim că acesta este Binele? Intr-adevăr, Sufletul şi viaţa 
sînt urme ale Intelectului şi Sufletul tinde spre Intelect. Sufletul 
judecă deci şi tinde spre Intelect, atunci cînd judecă faptul că drep¬ 
tatea e mai bună decît nedreptatea şi că fiecare specie de virtute 
este mai bună decît specia /corespunzătoare/ de viciu, iar acorda¬ 
rea de precumpănire se referă la aceleaşi caracteristici la care se 
referă şi alegerea sa. 

Dar dacă Sufletul năzuieşte numai la Intelect, ar fi probabil 
nevoie de mai multă argumentare din partea celor care vor să arate 
că Intelectul nu este ultimul şi că nu toate aparţin Intelectului, în 
vreme ce Binelui îi aparţin toate! Intr-adevăr, nu toate fiinţele care 
nu posedă Intelect caută să dobîndească Intelectul, în timp ce 
fiinţele care posedă Intelect nu se opresc/la el/, ci caută mai departe 
Binele. Apoi, Intelectul provine din raţionament, pe cîtă vreme Binele 
stă înaintea raţiunii, far dacă acele /fiinţe/ năzuiesc la viaţă şi tind 
să-şi continue mereu existenţa şi activitatea, obiectul dorit nu ar 

fi luat ca Intelect, ci ca Bine, ca plecat din Bine şi ducînd la Bine. 
De fapt şi viaţa /este înţeleasă/ la fel. 

21. Prin urmare, care este acel lucru unic prezent în toate acestea 
care îl face pe fiecare să fie bun? Iată cum se poate prinde curaj 
/pentru a răspunde/: Intelectul şi viaţa aceea sînt de „forma Bine¬ 
lui", iar năzuinţa pentru ele /e şi ea astfel/ în măsura în care ele 
sînt „de forma Binelui". Le numesc „de forma Binelui", deoarece 
sînt o actualizare a Binelui, ori mai degrabă sînt o actualizare venită 
din Bine 94 , iar /Intelectul/ e deja o actualizare definită. 

Şi ele sînt pline de strălucire şi sînt urmărite de Suflet, deoarece 
vin de Acolo şi iarăşi se duc într-Acolo, ca fiindu-i proprii, nu ca 
bune. Fiind „de forma Binelui" nu trebuie de aceea respinse. Cine¬ 
va însă se fereşte de lucrul propriu, dacă nu ar fi bun, chiar dacă 
îi e propriu. Deoarece /altminteri/ şi alte lucruri aflate departe /de 
el/ şi inferioare l-ar putea stîrni. 

Iubirea insistentă se îndreaptă spre ele nu atunci cînd sînt ceea 
ce sînt, ci atunci cînd, deja fiind de Acolo ceea ce sînt, preiau şi 
un Altceva. După cum, în cazul corpurilor, cînd există o lumină 
amestecată /în corpuri/, totuşi e nevoie şi de o altă lumină /externă/, 
pentru ca lumina din ele, culoarea, să iasă la iveală 95 ; la fel şi în 
cazul realităţilor de Acolo, chiar dacă ele posedă multă lumină, 
e nevoie şi de o altă lumină superioară /lor/, pentru ca şi acele 
realităţi să fie văzute şi de către ele însele, şi de către un altul. 

22. Atunci cînd vezi această lumină, atunci eşti stârnit spre reali¬ 
tăţile inteligibile şi, lipindu-te de lumina care aleargă pe suprafaţa 
lor, te bucuri, după cum şi la corpurile de Aici nu materiile-sub- 
strat le iubim, ci frumuseţea manifestată la ele. Căci fiecare reali¬ 
tate este ceea ce este în sine. Or, ea devine dorită atunci cînd Binele 
o colorează, ca şi cînd i-ar da graţie şi iubire pentru făpturile care 
o doresc. 

Aşadar, Sufletul primind la sine „revărsarea" <â7roppof]> 96 
sosită de Acolo e stîrnit; el dansează în delir, e pătruns de dorinţe 


94 Teoria celor două actualizări. V. LPIFŞH. 6,1, pp. 116-117. 

95 Timaios, 67c. 

96 Phaidros, 251b. 

şi d evine iubire. Mai înainte nici măcar spre Intelect nu se punea 
în mişcare, deşi acesta e frumos. Căci frumuseţea lui e amorţită, îna¬ 
inte de a primi lumina Binelui, iar Sufletul „cade înapoi" 97 de la sine 
şi stă amorţit faţă de orice, iar de Intelect nu-i pasă. Dar cînd la 
el ar sosi de Acolo ceva ca o căldură, se înviorează, se deşteaptă 
şi cu adevărat prinde aripi. El /se îndreaptă/ spre ce-i e vecin şi 
apropiat, cu toate că, fiind plin de uluire, se duce totuşi spre altceva, 
de parcă devine mai uşor prin amintire. Şi cît timp există ceva mai 
presus lucrului prezent, se înalţă prin natură /peste acesta/, înăl- 
ţîndu-se sus datorită Celui care îi dă iubirea. Şi chiar peste Intelect 
se înalţă, dar nu poate să zboare peste Bine, pentru că nu există nimic 
mai presus. 98 

Dacă însă rămîne la nivelul Intelectului, contemplă desigur reali¬ 
tăţi frumoase şi venerabile, dar nu posedă încă pe deplin ceea ce caută. 
El se apropie parcă de un chip, desigur frumos, dar neînstare încă 
să stîmească privirea, fiindcă nu-i vine graţia ce răzbate pe dea¬ 
supra frumuseţii. De aceea şi aici trebuie afirmat că frumuseţea 
este mai curind ceea ce străluceşte pe deasupra proporţiei decît proporţia 
şi că acesta / care străluceşte/ este lucrul demn de iubire. 

Din ce pricină strălucirea se regăseşte mai degrabă la un chip 
viu, dar e o urmă la cel mort, chiar dacă chipul nu şi-a pierdut încă 
proporţiile din came? 99 Iar făpturile vii sînt mai frumoase decît statuile, 
chiar dacă ultimele sînt mai proporţionate! Şi o fiinţă vie mai urîtă 
este mai frumoasă decît frumosul din statuie! /De ce?/ Răspund 
că ceea ce e viu este mai de dorit. Iar asta se întîmplă fiindcă are Suflet. 
Iar asta fiindcă este în mai mare măsură „de forma Binelui". Iar 
asta, fiindcă /Sufletul/ este colorat cumva de lumina Binelui şi, fiind 
colorat, s-a deşteptat, a devenit uşor şi face să fie uşor ceea ce po¬ 
sedă; şi, pe cît îi este cu putinţă, îl face bun şi îl deşteaptă... 

23. Acolo însă, nu trebuie deloc să ne minunăm dacă Ceea ce 
Sufletul urmăreşte, dacă Ceea ce dăruieşte Intelectului lumina şi. 


97 Phaidros, 254b. Armstrong notează (PA,VII, p. 156) contextul diferit al 
citării: „La Platon e vorba despre uimirea «vizitiului» care îşi aminteşte de 
frumuseţea Formei la vederea iubitului." 

9P Deşi ierarhic Sufletul este mai jos decît Intelectul, el este mai mobil decît 
acesta: în căutarea Binelui (Unului), el poate să depăşească Intelectul. 

99 Cf. 7,1.6,1, voi. 1, p. 159. v. şi I .PIFfj 1.: „Piotinşi Vulgata estetică neo-pitagoreică". 

inlîlnindu-1, stîmeşte urma Sa, posedă o astfel de putere, dacă îl 
I rage către sine şi îl recheamă din orice rătăcire, pentru ca să se 
astîmpere lîngă EL Căci dacă toate provin din Ceva, nu există nimic 
deasupra Acestuia, dar toate Ii sînt mai prejos. Or, cum să nu fie 
li inele cea mai bună dintre realităţi? 

Iar dacă este necesar ca natura Binelui să fie cea mai autosu- 
ficientă pentru sine, fără nevoie de orice altceva, pe care alta, în 
afara Acesteia, ai putea-o afla - Ea care era ceea ce este înaintea 
celorlalte, atunci cînd nici răul nu exista încă? Iar dacă relele sînt 
ulterioare, aflate în cele care nu participă la /Bine/ în nici un fel 100 şi 
care sînt ultimele, şi dacă nu există nimic dincolo de rele înspre 
mai rău, relele s-ar aşeza pe poziţia contrară Lui, neadmiţînd un 
termen mediu în relaţia de contrarietate. 101 

Aşadar, acesta ar fi Binele: într-adevăr, ori nu există în general 
bine, ori, dacă e necesar să existe. Acesta ar fi, şi nu altul. Iar dacă 
ai susţine că nu există /bine/, atunci nu ar exista nici rău; aşadar, 
prin natură lucrurile ar fi indiferente pentru alegere. Dar această conse¬ 
cinţă este imposibilă. 

Celelalte lucruri pe care le numim „bune" /se reduc/ la Acesta, 
în timp ce el /nu se mai reduce/ la nimic altceva. 

Atunci, ce anume face El, dacă este astfel? Răspund că a făcut 
Intelectul, a făcut viaţa, /a făcut/ Sufletele pornind de la Intelect şi 
restul lucrurilor, care participă la raţiune, sau la viaţă, sau la Inte¬ 
lect. Cine, dar, ar putea spune despre Acela care e „izvorul şi înce¬ 
putul" 102 acestora în ce fel este El bun şi cît de bun este? 

Dar acum El ce mai face? Răspund că le păstrează în existenţă 
pe acelea; pe cele care gîndesc le face să gîndească şi pe cele care 
trăiesc le face să trăiască; El le insuflă <£p7iv£ov> Intelect, le insuflă 
viaţă şi, dacă ceva nu poate să trăiască, /îi insuflă/ fiinţare! 


io° g vor ba despre Materie, situată, cum se vede, pe poziţia contrară Binelui 
şi care nu are nici un fel de participare la Bine. 

101 E vorba despre Răul absolut, identificat de Plotin cu Materia. Vezi 51, 
II, 9. Nu există între Bine şi Rău un termen comun, un „substrat", ceea ce Plotin 
va explica în tratatul 51 Ele sînt contrarii pur şi simplu pentru că se află la 
capetele seriei - Binele e primul, iar Răul ultimul. 

102 Phaidros, 249d. Citat scos din context: contextul diferit la Platon se referă 
la Suflet, care este numit „izvorul şi începutul mişcării". 

24. Dar nouă ce ne face? Să vorbim din nou despre lumină, 
arătînd ce este lumina prin care străluceşte Intelectul, la care Sufle¬ 
tul participă. Sau, lăsînd acest punct pentru mai tîrziu, mai întîi 
vom întîmpina dificultăţile următoare: 

Oare, fiindcă este obiectul năzuinţei altcuiva, este numit Binele 
„bine", şi, fiind obiectul năzuinţei cuiva, este un bine pentru acela, 
dar cînd /e obiectul năzuinţei/ tuturor, spunem că este Binele? 

Răspund că cineva ar putea produce o mărturie despre exis¬ 
tenţa Binelui /în acest mod/, dar trebuie ca obiectul năzuinţei însuşi 
să posede o atare natură, pentru ca pe drept să aibă parte de o astfel 
de denumire /ca cea de „bine"/! 103 

Şi oare subiectele năzuitoare năzuiesc, deoarece primesc ceva, 
sau deoarece se bucură de obiectul năzuinţei lor? Iar dacă primesc 
ceva, ce anume este? Iar dacă /năzuiesc/ pentru că se bucură, de 
ce se bucură de Acesta /Bine/, şi nu de altceva? Aici dilema este 
/de a şti/ dacă Binele există deoarece este familiar subiectului năzui- 
tor, sau din ce alt motiv. 

Şi oare Binele este de regulă /binele/ altuia, sau Binele este bine 
şi pentru Sine? 104 Sau ceea ce /El/ este bine, nu pentru Sine e bine, 
ci în mod necesar e bine pentru altcineva? 

Şi pentru care natură este El bine? Există însă o anumită natură 
pentru care nu există nici un bine? 

Dar nu ar trebui lăsat deoparte nici punctul următor, pe care 
l-ar invoca un ins nesuferit: „Ei, voi aceştia - ar replica el - ce vă 
tot împăunaţi cu cuvinte, plimbîndu-le de sus în jos, spunînd că 
viaţa este un bine. Intelectul - un bine, şi /un bine e şi/ ceva mai 
presus de acestea? De ce ar fi un bine Intelectul? Sau de ce acela 
care gîndeşte Formele însele ar avea vreun bine atunci cînd le 
contemplă pe fiecare în parte? Căci, chiar dacă ar fi înşelat şi totuşi 
i-ar plăcea aceste /Forme/, pesemne că le-ar numi un „bine" şi /ar 
numi bună/ şi viaţa, pentru că ea e plăcută; dar, dacă nu ar resimţi 


103 Cf. Met., L, 7, 1071a: „Tindem spre un lucru deoarece el pare frumos, 
mai curînd decît el pare frumos, deoarece tindem spre el." Binele, frumosul 
etc. sînt calităţi intrinseci ale lucrurilor şi nu reprezentări ale noastre despre ele. 
E un principiu anti-empirist şi anti-relativist al filozofiei platonico-aristote- 
liciene, preluat desigur şi de Plotin. 

104 Fireşte, în acest caz. Binele nu ar mai fi autosuficient şi deci nu ar mai 
fi Bine absolut. 

plăcere, din care motiv le-ar numi „bune"? Sau /de ce ar numi un 
„bine"/ faptul că el există? Căci ce profit ar obţine din faptul de a 
exista? Şi care ar fi deosebirea între a fi şi a nu fi deloc, dacă nu ai 
aşeza drept cauză a acestor /diferenţe/ iubirea de sine? Incît rezul¬ 
tatul este că susţinerea /că respectivele sînt/bunuri este luată în calcul 
din pricina acestei înşelătorii naturale şi a fricii de nimicire." 105 

25. Plafon amestecă plăcerea în scopul /ultim/, considerând, aşa 
cum scrie în Philebos, că binele nu e nici simplu, nici plasat numai în 
Intelect. 106 Probabil că, sesizînd această dificultate, el n-a plasat 
binele cu totul în partea plăcerii şi a procedat cu dreptate. De 
asemenea. Plafon nu s-a gîndit nici că trebuie considerat un bine 
Intelectul lipsit de plăcere, nevăzînd în el nimic care să stîmească 
/Sufletele noastre/. 

Probabil că nu astfel /a gîndit el/ 107 , ci /s-a referit la amestec/, 
fiindcă a socotit că binele, avînd o atare natură în Sine însuşi, trebuie 
cu necesitate să fie obiect al bucuriei şi că obiectul năzuinţei pentru 
cel care tocmai îl întîlneşte sau l-a întîlnit trebuie să ofere complet 
bucuria, astfel încît, pentru cel care nu are bucurie, nu există nici 
bine; rezultă că, dacă bucuria revine celui care năzuieşte, ea nu 
există la Primul /Bine/ 108 , astfel încît nici binele/ nu există pentru 
Primul Bine/. Ceea ce nu e absurd: căci Platou căuta nu Primul Bine, 
ci pe al nostru. In general, deoarece acesta este diferit /de Binele 
prim/, există la /Plafon Binele divin/ care este diferit de cel /ome¬ 
nesc/ care e deficient şi probabil compus. De aici şi expresia că „genul 
neasociat şi pur" 109 nu posedă nici un bine, ci El este /Binele/ în 
chip diferit şi mai măreţ! 


105 Cu alte cuvinte - spune acest „ins nesuferit" - nu binele, ci plăcerea este 
principiu. Cum se vede imediat, Plotin se va referi la Philebos, unde Plafon 
discută această problemă. 

186 Philebos, 21d-22a şi 61b-d. 

107 Plafon se referea în continuare la intelectul uman, şi nu la cel divin, 
împotriva căruia nu ar fi valabilă obiecţia că nu este binele, aşa cum se spune 
explicit la 22c. Plotin ia în considerare această distincţie, pentru a salva ideea 
sa că Binele prim este perfect simplu. Vezi infra. 

108 Primul Bine nu mai are la ce tinde mai departe; deci înseamnă că pentru 
Bine nu există bine. Plafon - observă Plotin - vorbeşte despre binele omenesc, 
parţial, care tinde mai departe şi la care, deci, există mai bine. 

109 Philebos, 63b. Aceeaşi expresie desemnînd însă Materia în 26, III.6, 9, 
voi. II, p. 157. Evident, Plotin scoate cu totul din context sensul platonician. 

Or, binele trebuie să fie obiect al năzuinţei, însă nu trebuie să 
devină bine pentru că este obiect al năzuinţei, ci devine obiect al năzuinţei 
pentru că e un bine. 110 

Există atunci oare, chiar pentru ultima existenţă <tgj £CTX«tco > m , 
un /bine/ înaintea sa şi oare mereu suişul îl dăruie pe cel care-i 
deasupra, ca să fie un bine pentru ceea ce-i dedesubt (dacă suişul 
nu ar părăsi raportul în care se află, ci ar urca întotdeauna /de la 
mai mic/ la mai mare)? Dar ascensiunea se va opri în cazul ultimei 
existenţe, după care nu se mai poate concepe ceva mai înalt; iar 
Acesta va fi Primul /Bine/, cel esenţial, acela în mod fundamental 
/bine/, cauză, de asemenea, pentru celelalte lucruri. 

Intr-adevăr, pentru Materie /binele este/ forma - dacă 
/Materia/ ar avea senzaţie, s-ar bucura/primind forma/-, pentru 
corp /binele/ este Sufletul - căci nici n-ar putea exista, nici nu s-ar 
putea păstra /altfel/ - iar pentru Suflet /binele este/ virtutea. Mai 
sus se află Intelectul, iar deasupra acestuia este acea Natură pe 
care am declarat-o primă. Şi toate acestea produc ceva pentru lu¬ 
crurile /subordonate/ cărora ele le stau drept bine: unele produc 
ordine şi armonie, altele - deja viaţă, altele - cugetare şi viaţă bună; 
pentru Intelect însă. Binele /prim produce ceva/ despre care 
afirmăm că ajunge la el, atît pentru că /acel ceva/ este o energie 
ieşită din El, cît şi pentru că El dă în fapt /Intelectului/ ceva numit 
„lumină". Vom vedea mai tîrziu ce anume este aceasta. 

26. Or, cel care e menit prin fire să simtă de la sine, dacă soseşte 
la el binele, e în stare să/-l/ cunoască şi să vorbească /despre el/. 112 
Ei bine, ce se întîmplă dacă e înşelat? Trebuie, deci, să existe o 
asemănare /a lui cu binele/ potrivit cu care e înşelat. Iar dacă se 
întîmplă aceasta, acel /lucru asemănător/ ar fi pentru el bine. 


transferînd expresia asupra Unului şi considerînd că „genul mixt" din Philebos 
are în vedere numai binele omenesc. 

110 Aristotel, Met., XII, 7, 1072. 

111 Termenul se referă aici la ultima existenţă, „privind în sus", şi nu în 
jos - la Bine deci, şi nu la Materie, aşa cum a înţeles - greşit - Armstrong, PA, 
VII, p. 165. Hadot ia termenul ca pe un comparativ: „ce qui est inferieur", p. 151. 

112 Altă traducere posibilă: „îl cunoaşte şi spune că îl posedă". Text neclar 
şi emendabil. 

pornind de la care el este înşelat 113 . Deoarece, atunci cînd binele 
/autentic/ ar sosi la el, el se îndepărtează de lucrul de către care 
el este înşelat. Şi năzuinţa oricui, şi suferinţa sa mărturisesc că 
există un bine al fiecăruia. Lucrurilor neînsufleţite binele le este 
dat de către altceva, în vreme ce năzuinţa celui însufleţit produce 
urmărirea /binelui/, după cum pentru cei morţi îngrijirea şi atenţia 
sosesc de la cei vii, în timp ce la oamenii vii prevederea vine de 
la ei înşişi. 

Şi /omul/ e încredinţat că a întîlnit /binele/, cînd ceva devine 
mai bun, cînd /omul/ nu se mai răzgîndeşte în privinţa-i, cînd ca¬ 
pătă împlinirea, cînd rămîne acolo şi nu mai caută altceva. De 
aceea, plăcerea nu este autosuficientă: căci ea nu se bucură mereu 
de acelaşi obiect! Intr-adevăr, nu rămîne acelaşi obiect ceea ce plă¬ 
cerea /caută/ iarăşi, încît mereu este altul lucrul pe care ea îl place. 

E necesar deci ca binele pe care omul îl alege să nu fie pasiunea 
avută de cel care /îl/ întîlneşte. De aceea, cel care consideră că 
această pasiune este binele, rămîne gol, avînd numai pasiunea pe 
care ar putea-o deţine pornind de la bine. Aşa se explică de ce omul 
nu ar putea avea pasiunea fără să posede obiectul /binelui res¬ 
pectiv/: de pildă, să se bucure de prezenţa unui copil atunci cînd 
acesta nu este prezent. Şi cred că nici cei pentru care binele se află 
în satisfacţia trupească nu s-ar putea bucura că mănîncă fără să 
mănînce, nici că fac dragoste fără să se împreuneze cu femeia pe 
care o doresc, sau în general cînd nu fac /ce doresc/. 

27. Dar ce anume soseşte la fiecare lucru, încît acesta să aibă 
ceea ce i se cuvine? Să afirmăm că /are ceea ce i se cuvine/ cînd 
îi soseşte forma. Căci /ceea ce i se cuvine/ Materiei este forma, iar 
virtutea este formă pentru Suflet. 

Dar oare forma aceasta prin faptul că e proprie reprezintă un bine 
pentru acel lucru, iar năzuinţa acestuia este pentru ceea ce îi este 
propriu <xo olkelov>? 114 Nu! Căci propriu este asemănătorul, şi 
chiar dacă cineva l-ar dori şi s-ar bucura de asemănător, încă nu 
ar poseda binele! 


113 Suprimat de Harder (PH), poate fără motiv suficient. Problema este 
de a şti ce se întîmplă cînd cineva numeşte „bine" ceea ce se dovedeşte apoi 
că nu este un bine. 

1,4 Teorie stoică, vezi SVF I, 197 şi SVF III, 178. 

Dar oare vom spune că nu e ceva propriu /unui lucru/, atunci 
cînd vorbim despre binele /său/? Răspund că trebuie judecat prin 
ceea ce e superior obiectului propriu şi ceea ce e mai bun decît el; în 
raport cu acesta /subiectul/ se află în virtualitate. Căci dacă ceva 
este în virtualitate în raport cu altceva, el este lipsit de acesta din 
urmă; dar lucrul de care este lipsit i-e superior celui dintîi şi îi este 
lui binele. Or, Materia este dintre toate cele existenţa cea mai 
deficitară, iar forma de la urmă stă în vecinătatea ei. Căci /ea vine/ 
după Materie, dacă /parcurgem drumul/ în sus. 

Iar dacă un lucru este un bine pentru sine însuşi, cu atît mai 
mult ar fi un bine pentru el desăvîrşirea sa <tcAcl6xt]c;>, forma şi 
latura sa mai bună. Şi /e un bine/ fiind astfel pentru natura sa 
proprie, dar şi, de asemenea, fiindcă el face bine. 

Dar de ce un lucru va fi un bine pentru sine însuşi? Oare fiindcă 
/el/ este propriu sieşi în cea mai mare măsură? Nu! Ci fiindcă există 
/la el/ o anumită parte a binelui. De aceea lucrurile pure şi mai bune 
sînt mai proprii lor însele. In consecinţă, este absurd de cercetat 
pentru ce un lucru bun este un bine pentru sine însuşi, de parcă, 
în raport cu sine, ar fi dator să iasă din natura sa şi să nu se 
iubească pe sine ca pe un bine! 

Dar în ceea ce priveşte ceea ce e simplu trebuie cercetat acest 
punct: anume dacă există ceva propriu sieşi şi dacă El este un bine 
pentru Sine, acolo unde nu există inerent în nici un chip ba ceva, 
ba altceva. 

Or, acum, dacă e potrivit ce s-a spus, /e/ şi că suişul înapoi 
surprinde binele ca situat într-o anumită natură; şi nu năzuinţa 
produce binele, ci năzuinţa /există/, fiindcă /există/ bine. Ceva 
ajunge la cei care îl dobîndesc şi există plăcere în timpul dobîndirii 
/binelui/. Dar trebuie cercetată propoziţia: „chiar dacă plăcerea nu 
urmează /binelui/, tot trebuie ales binele." 115 

28. Trebuie studiat acum ceea ce rezultă din argumentul 
/acesta/: dacă pretutindeni ceea ce soseşte ca bine este o formă, şi 
dacă pentru Materie binele este o formă unică 116 , oare ar putea dori 


115 Aristotel, Etica nicomahică, K, 3, 1174a. 

1,6 Ficino, urmat de Cilento, Theiler (PH) şi de Hadot, p. 155, au citit evt 
(este în) în locul ultimului cuvînt ev (unul, unic), ceea ce duce la traducerea 
următoare: „şi dacă binele este în Materie ca formă." 

Materia, dacă ea ar poseda dorinţă, să devină numai formă? Dar, 
dacă /ar dori/ aceasta, ar dori să piară! 

Insă orice lucru îşi caută sieşi binele. Dar probabil că /Materia/ 
nu va căuta să fie Materie, ci /va căuta/ pura existenţă! Or, avînd 
aceasta, va voi să îndepărteze de sine răutatea. 

Insă în ce fel posedă Răul năzuinţa spre bine? 117 Răspund că, 
de fapt, nu am plasat Materia în condiţia de a năzui, ci argumentul 
a presupus-o numai /în această condiţie/, dîndu-i senzaţie, dacă ar 
fi posibil ca cei care păstrează Materia /ca ipoteză/ să-i dea /şi sen¬ 
zaţie/. Or, sosind asupra-i forma, precum un vis de bine, /ea/ a ajuns 
într-o condiţie mai bună. 

Dacă, prin urmare. Răul este Materia, s-a cercetat. 

Dar dacă /ea/ mai e şi altceva, de exemplu, viciul, dacă fiinţarea 
ei ar căpăta senzaţie, oare încă ceea ce-i e propriu în raport cu ceea 
ce e superior va fi binele? Răspund că nu viciul era cel ales, ci lucrul 
stricat de viciu. 118 Iar dacă fiinţarea /Materiei/ şi Răul sînt identice, 
oare în ce fel va alege acesta binele? 

Insă măcar, dacă Răul va căpăta senzaţia de sine, oare se va 
iubi pe sine? Dar în ce fel să fie obiect al iubirii ceea ce nu-i bine 
<to pf] âya0ov>? 119 Căci nu am stabilit ce e binele prin intermediul 
„propriului"! 120 Acestea stau astfel! 

Dar dacă binele este pretutindeni formă şi dacă este mai mult 
formă pentru realităţile care suie mai mult - căci Sufletul este mai 


117 V. Aristotel, Fizica, I, unde sînt criticaţi Platon şi platoniştii care dau 
Materiei năzuinţa spre Bine. Plotin îl apără pe Platon, arătînd în ce sens trebuie 
luată „năzuinţa" Materiei. 

118 Nimeni nu alege ceva rău, ca rău, ci alege ceva considerat bun, dar care 
poate fi compromis de viciu. Plotin vrea să arate că Materia e Răul şi că acesta 
nu participă la Bine în nici un fel. 

119 Urmez pe Armstrong si H-S2. Lecţiunea manuscriselor, urmată de 
H-Sl, PH, Hadot, are „în ce fel să nu fie obiect al iubirii ceea ce nu-i obiect al 
iubirii?" 

120 Propoziţie tradusă destul de diferit: Armstrong: „for we certainly did 
not identify the good with the kindered". Hadot: „En fait nous n'avons pas 
place le bien dans la categorie de ce qui est propre â un etre." Sensul este, după 
opinia mea următorul: dacă binele ar fi fost ceea ce îi este propriu unui lucru, 
orice lucru ar fi tins spre ceea ce îi este propriu, şi atunci cu atît mai mult spre 
sine. Deci Materia s-ar fi iubit pe sine. 

mult formă dedt este forma trupului, iar în cazul Sufletului, o parte 
/este formă/ mai mult, o alta - cu mult mai mult, iar Intelectul /este 
mai mult formă/ decît Sufletul - Binele s-ar apropia de opusul Materiei; 
de exemplu, de orice lucru care e purificat şi dezbracă /Materia/ 
după putinţă, dar cel mai mult/se apropie/ de cel care se dezbracă 
de orice ţine de Materie. Aşadar, natura Binelui, fugind de întreaga 
Materie, ori mai curînd în nici un chip şi nicicum învecinîndu-se 
/cu ea/, ar fi dat fuga spre Natura fără formă, de la care provine prima 
Formă. Dar despre acestea vom vorbi mai tîrziu. 

29. Insă, dacă plăcerea nu ar urma binelui, dar ar exista ceva 
înainte de plăcere, datorită căruia există plăcerea, din care pricină 
nu e /acesta/ un obiect al iubirii? Răspund că, atunci cînd vorbim 
despre „obiect al iubirii", deja am vorbit despre plăcere. Dar dacă 
va exista /un astfel de obiect/, este posibil să nu fie demn de iubire, 
deşi există? Or, dacă se întîmplă aşa ceva, atunci cînd binele este 
prezent, subiectul care îl posedă nu îl va cunoaşte că /îl posedă/, 
deşi are senzaţie. Răspund: ce opreşte ca el şi să-l cunoască /că-1 
posedă/, şi să nu fie stîmit în alt fel, dincolo de faptul de a-1 poseda? 
Ceea ce s-ar întîmplă cel mai mult cu fiinţa mai chibzuită şi mai 
puţin în nevoie! 

De aceea, nu I-ar putea reveni Primului /plăcerea, cunoaşterea, 
stîrnirea/, nu numai fiindcă El este simplu, dar şi fiindcă e plăcută 
dobîndirea a ceva ce lipseşte. 

Dar şi aceasta e limpede pentru cei care au eliminat în prealabil 
celelalte /dificultăţi/ rămase şi care au nimicit argumentul rezistent 
/de mai înainte/: acesta este al omului care se întreabă ce profit ar 
avea omul cu Intelect dinspre partea Binelui, om care nu e impre¬ 
sionat dacă aude argumentele /de mai sus/, deoarece ori nu posedă 
înţelegerea lor, ori aude /numai/ un nume, ori înţelege altceva /ca 
fiind/ fiecare dintre ele, ori caută ceva senzorial, aşezînd binele 
în lucruri materiale sau altele asemenea. 

împotriva acestuia trebuie spus că, atunci cînd dispreţuieşte 
/ideea că Intelectul e un bine/, este de acord /implicit/ să considere 
un anume bine pentru sine; dar, dacă are dificultăţi să ştie în ce 
fel /este acest bine/, el îl potriveşte cu conceptul /de „bine"/ pe care 
îl are el însuşi. Căci nu este cu putinţă să spui „asta nu /e Binele/", 

fiind cu totul lipsit de experienţa şi gîndirea /Binelui/! Dar pesemne 
că el are intuiţia profetică a ceea ce este mai presus de Intelect! 121 

Apoi, dacă cineva, îndreptîndu-şi mintea spre Bine sau spre 
ceea ce e în apropierea Lui, II ignoră, să se ducă spre conceptul 
/Binelui/ pornind de la contrarii. Sau el va stabili că nici ignoranţa 
nu e un rău? Şi totuşi toată lumea alege să gîndească şi se mândreşte, 
deoarece gîndeşte. O dovadă o reprezintă şi senzaţiile care doresc să fie 
cunoaşteri. 122 

Or, dacă intelectul este nobil şi frumos şi mai ales primul Inte¬ 
lect /este astfel/, ce reprezentare ar putea avea cineva, dacă ar fi 
în stare, despre Părintele şi Tătăl acestuia? Insă dispreţuind faptul 
de a fi şi de a trăi, adversarul nostru pledează contra sa şi a tuturor 
pasiunilor sale. Iar dacă cineva este scîrbit de viaţa care e ameste¬ 
cată cu moarte, e scârbit de un astfel de /compus/, nu de viaţa autentică ! 

30. Acum se cuvine să vedem, intrînd cu totul în atingere cu 
Binele, dacă plăcerea trebuie să fie amestecată cu Binele şi dacă 
viaţa nu este desăvîrşită cînd cineva ar privi cele divine şi mai ales 
principiul lor. 

Or, a considera Binele constînd din Intelect ca un substrat şi 
din afectarea Sufletului sosită din gîndire este opinia cuiva care 
nu consideră compusul ca fiind capătul şi nici Binele însuşi. 123 In acest 
caz Binele ar fi Intelect, iar noi ne-am bucura în posesia Binelui. 
Şi aceasta ar fi o opinie despre Bine. Dar ar exista şi o alta, în afara 
acesteia, care, amestecînd plăcerea cu Intelectul, susţine că /Binele/ 
este o unitate-substrat rezultată din ambele, pentru ca noi să pose¬ 
dăm Binele după ce am dobîndit sau am văzut un astfel de Intelect. 
Căci „genul neasociat şi pur" nu poate nici să ajungă /Bine/, nici 
să fie eligibil ca Bine. 

Dar cum s-ar putea amesteca Intelectul cu plăcerea într-o sin¬ 
gură unitate completă de natură? Este însă limpede pentru oricine 
că plăcerea trupească nu ar putea fi de nimeni gîndită în stare să 


121 Adică are intuiţia că Unul (Binele) nu poate fi afirmat. Altminteri, Plotin 
spune că nimeni nu poate susţine în mod serios că Intelectul nu e un bine, deoa¬ 
rece omul gîndeşte binele prin Intelect; deci cele două se potrivesc, se întîlnesc. 

122 V. Aristotel, Met., A,l. 

123 Acest cineva e desigur Platon din Philebos pe care Plotin căuta să-l explice 
şi să-l justifice. 

se amestece cu Intelectul. Dar nici acele bucurii ale Sufletului ce 
ar fi iraţionale, nu /ar fi în stare/! 

Insă un anume /element/, cum s-ar zice, răspîndit deasupra <im- 
0eov> 124 trebuie să urmeze oricărei activităţi, dispoziţii, dar şi vieţii; 
potrivit cu acel element pentru /dispoziţia/ care se dezvoltă după 
natură există lucrul care i se opune şi un ceva amestecat cu contra¬ 
riul său, care nu îngăduie ca viaţa să-şi aparţine sieşi. Dar pentru 
cealaltă /dispoziţie/ există acţiunea „pură şi curată" 125 , viaţa într-o 
dispoziţie luminoasă; considerînd o astfel de dispoziţie a Intelec¬ 
tului ca fiind plăcută foarte şi cea mai preferabilă, /ei, platonicienii/ 
spun că ea este amestecată cu plăcerea din pricina dificultăţii de a 
o denumi în mod propriu. La fel, /Plafon/ face ca şi restul numelor, 
căpătînd sens metaforic, să ne apară plăcute - „beat de nectar" 126 , 
„la ospăţ şi la sărbătoare" 127 ; pe deasupra, „Tatăl zîmbi" 128 şi nenu¬ 
mărate alte asemenea rostiri ale poeţilor. 

Intr-adevăr, Acolo există şi starea de mulţumire, obiectul celei 
mai mari iubiri şi al dorului necuprins care nu au devenire, nici 
nu se află în mişcare; dar există şi Cauza care le dăruie culoare, 
luminează şi străluceşte. De aceea /Plafon/ adaugă şi adevăr ames¬ 
tecului, îl face pe Măsurător să stea înaintea /adevărului/; afirmă 
că de Acolo vin în amestec proporţia şi frumuseţea şi că se duc la 
frumos. 129 Incît noi am putea /trăi/ potrivit cu acest /Principiu/ şi 
ne-am afla de partea acestuia <ev toutou potQqiX 130 

Dar cu adevărat obiectul năzuinţei noastre, într-un altfel, /sîntem/ noi 
înşine pentru noi înşine, care ne conducem pe noi înşine la cel mai 
mare bine pentru noi înşine - acesta este proporţia, frumosul şi Forma 
necompusă <acruv0Exov> 131 , o viaţă luminoasă, intelectuală, frumoasă! 


124 Alţi editori citesc: etuBetov, „adăugat". 

125 Philebos, 52d. 

126 Banchetul, 203b. 

127 Banchetul, 247a - uşor parafrazat. 

128 Formula homerică, lliada, V, 426. Se vede de aici, mai întîi că Plotin consi¬ 
dera miturile lui Platon asociabile poeziei; apoi că Homer era şi el considerat 
„filozof", exprimînd metaforic adevăruri ascunse. 

129 Philebos, 64b-65a. 

13(1 Finalul textului incert, uneori emendat de editori. Am adoptat formula 
şi traducerea propuse de Theiler (PH) şi nu textul manuscriselor, <ev touto.) 
poiga^ > urmat de alţi editori, care au interpretat diferit fraza. 

131 Textul manuscriselor are ctuvBetov, adică „compusă", acceptat de unii 
editori HS1, Hadot, emendat de alţii, precum HS2, Armstrong etc. 

31. Or, deoarece toate sînt frumoase prin Acela care se află 
înaintea lor şi are lumina. Intelectul /posedă/ strălucirea activităţii 
intelectuale, prin care iluminează natura. Iar Sufletul posedă puterea 
îndreptată spre viaţă, de vreme ce o viaţă mai abundentă vine spre 
el. S-a înălţat deci /Intelectul/ Acolo şi a rămas cu iubirea de a sta 
lîngă Acela. 

Şi întordndu-se Sufletul, acela care e capabil, după cum a cunos¬ 
cut şi a văzut, astfel s-a bucurat de privelişte şi a fost uluit de cîte 
lucruri erau de văzut. Şi a văzut, cumva uluit şi, avînd în sine ceva 
din El, s-a bucurat şi, în această condiţie, s-a umplut de dor, după 
cum cei stîmiţi de portretul iubitului doresc să-l vadă pe iubitul 
însuşi. Şi aşa după cum Aici, cei îndrăgostiţi se dichisesc ca să se asemene 
cu iubitul 132 , aduc la asemănare şi trupurile /făcute/ mai alese şi 
Sufletele, încît să nu ajungă mai prejos în cumpătare şi orice altă 
virtute proprie iubitului - altminteri ar fi alungaţi de asemenea 
iubiţi - or, aceşti îndrăgostiţi sînt cei în stare să se unească /cu iubi¬ 
tul/; în acelaşi fel şi Sufletul îl iubeşte pe Acela, fiind stîmit de Acela 
să-l iubească de la început. Şi acel Suflet care are iubirea la înde- 
mînă, nu aşteaptă amintirea frumuseţilor de Aici; avînd iubirea, 
chiar dacă nu ştie că o are, caută mereu vrînd să se întoarcă spre 
Acela şi dispreţuindu-le pe cele de Aici; văzînd frumuseţile din 
tot acest Univers vizibil, le dispreţuieşte, fiindcă vede că ele se află 
în came şi trupuri, pîngărite de actuala lor locuinţă, despărţite prin 
mărimi /corporale/ şi nefiind Frumuseţile în ele însele. Căci acestea 
din urmă, aşa cum sînt ele, nu ar îndrăzni să se afunde în noroiul tru¬ 
purilor, mînjindu-se pe sine şi să se facă nevăzute! 

Şi cînd /Sufletul/ le va vedea pe acestea de Aici scurgîndu-se 
în lături, deja ştie foarte bine că ele posedă de Altundeva /fru¬ 
museţea/ ce se răsfrînge pe deasupra lor. Apoi el este purtat 
într-Acolo, fiind grozav în a descoperi ceea ce iubeşte şi nu se 
opreşte înainte de a-1 poseda, dacă nu cumva i-ar înlătura cineva 
chiar iubirea aceasta. Iar cînd vede că toate sînt frumoase şi ade¬ 
vărate, devine mai puternic, fiind plin de viaţă autentică şi deve¬ 
nind el însuşi ceea-ce-este /ceva/ cu adevărat, căpătînd înţelegere 
autentică, se simte aproape de ceea ce căuta demult. 

32. Unde, deci, se află Cel care a creat o frumuseţe atît de mă¬ 
reaţă, o viaţă atît de măreaţă şi care a zămislit Fiinţa? Vezi frumuseţea 


132 C/. 1, 1.6, 9, (voi. 1), nota 45. 

de pe Forme, ele însele cu toatele pline de varietate: e frumos să 
te opreşti Aici. Dar cel care e la nivelul frumosului trebuie să pri¬ 
vească /pe Acela/ de unde provin acestea şi de unde s-au făcut 
ele frumoase! 

Or, trebuie ca Acela să nu fie nici una dintre aceste /Forme 
frumoase/. Căci va fi una dintre ele, va fi o parte din ele. /El nu e/ nici 
vreo astfel de Formă, nici vreo putere, nici, de asemenea ansam¬ 
blul /puterilor/ generate şi existente Aici, ci /El/ trebuie să fie dea¬ 
supra tuturor puterilor şi deasupra tuturor Formelor. 133 Principiul 
este Neformă, nu e ceva care are nevoie de Formă, ci Acela de unde 
provine orice Formă intelectuală. Căci cel generat, dacă a fost 
generat, ar trebui să devină un ceva şi ar avea o formă proprie. Dar 
cel pe care nimeni nu l-a făcut, ar putea oare fi făcut să fie un ceva? 

El nu e nici unul dintre cele-ce-sînt tcevat şi teste / toate. Nu este 
nici unul, fiindcă cele-ce-sînt /ceva/ Ii sînt posterioare; este toate, 
însă, fiindcă ele provin din El. Dar ce mărime ar avea El, putînd să 
le facă pe toate? Răspund că El ar fi nemărginit, dar, dacă este 
nemărginit, nu ar putea avea nici o mărime! Căci mărimea se află 
în lucrurile care vin la urmă de tot. Şi e necesar ca El însuşi, dacă 
va face şi mărimea, să nu aibă mărime. Căci ceea ce e mare după 
Fiinţă nu e cantitate. Dar ceva, venit după El, ar putea avea mări¬ 
me. Mărimea Lui înseamnă că nimic nu e mai puternic decît El 
şi că nu poate fi egal /cu El/. Intr-adevăr, cu care dintre ceea ce-I 
aparţine ar putea vreun /alt/ lucru ajunge egal, atunci cînd acesta 
nu are nimic egal /cu El/? 

Iar faptul că El este etern şi că ajunge la toate nu-L face să fie 
măsură /pentru lucruri/, dar nici nemăsură: într-adevăr, cum ar 
putea El măsura celelalte lucruri? Nu este deci nici figură. Insă 
tocmai orice lucru dorit căruia nu i-ai putea percepe nici figură, 
nici formă ar fi cel mai dorit şi cel mai iubit, şi iubirea /pentru el/ 
nemăsurată ar fi! Căci în acest caz iubirea nu este limitată, fiindcă 
nici obiectul iubirii /nu este/, ci iubirea pentru Acesta ar fi nemă¬ 
surată! Astei încît şi frumuseţea Lui este într-alt fel şi este frumuseţe 
pe deasupra frumuseţii! 


133 Spre deosebire de Armstrong, cred că „Aici" desemnează lumea sen¬ 
zorială. Plotin descrie succesiunea „celor trei lumi" şi faptul că Unul (Binele) 
nu se poate confunda nici cu vreo Formă, nici cu ansamblul lumii senzoriale. 

Căci nefiind nimic /determinat/, ce fel de frumuseţe este /El/? 
Fiind obiect al iubirii. El ar fi cel care naşte frumuseţea. /El/ e, 
aşadar, o putere - floarea oricărei frumuseţi, creatoare de frumu¬ 
seţe. 134 Căd El naşte frumuseţea şi o face mai frumoasă prin prisosul 
de frumuseţe de la Sine, îndt El este principiul şi limita frumu¬ 
seţii. Fiind El principiul frumuseţii, creează frumosul al cărui prin¬ 
cipiu este, şi creează frumosul tiu cu Formă. Insă chiar dacă ceea ce 
naşte este fără Formă, totuşi, într-un alt fel, acesta are Formă. Căci 
numita „Formă" este „Formă" numai în altceva, dar luată în sine 
ea este Neformă. Aşadar, capătă formă ceea ce participă la frumos, 
nu frumuseţea. 

33. De aceea, atunci dnd se vorbeşte despre frumuseţe, trebuie 
mai abitir fugit de o atare formă şi nu trebuie reprezentată înaintea 
ochilor, pentru ca să nu cazi dinspre Frumos, ajungînd la ceea ce 
e numit /frumos/ printr-o participare întunecată /la el/. Iar Forma 
fără figură <ăpopcţ>ov elboţ > e frumoasă, dacă e Formă - cu atît 
mai mult cu cît ai dezbrăca-o de orice figură, de exemplu de cea 
din raţionament, prin care spunem că un concept se distinge de 
un altul, precum că „dreptatea şi cumpătarea, deşi diferite între 
ele, ambele sînt frumoase". Atunci cînd Intelectul gîndeşte ceva 
aparte, el e diminuat, chiar şi dacă el ar cuprinde laolaltă toate /obiec¬ 
tele/ din domeniul inteligibil. Dacă gîndeşte /pe rînd/ fiecare /obiect 
inteligibil/, posedă atunci o singură Formă inteligiblă. Dacă le 
priveşte pe toate laolaltă, /posedă/ un fel de formă variată; se află 
încă tot în deficit. /Se întreabă/ atunci în ce fel trebuie să contemple 
pe Cel care se află deasupra /inteligibilului/ preafrumos, variat şi 
nevariat la care năzuieşte Sufletul, care nu spune de ce II doreşte 
pe unul ca acesta. Dar raţionamentul spune că El este în mod 
autentic /obiectul iubirii/, dacă natura Binelui şi a Celui mai 
vrednic de iubire se află în ceea ce-i cu desăvîrşire fără formă. 

De aceea, cînd îi arăţi Sufletului orice lucru /senzorial/, înăl- 
ţîndu-1 pe acesta spre Formă, Sufletul va căuta altceva mai sus de 
/Formă/, pe Acela care a dat Formă. 

Şi raţionamentul spune că ceea ce are figură, figura şi Forma 
sa sînt un tot delimitat de măsură, dar acesta nu e totul, nu e 


134 Se poate traduce şi: „El e, aşadar, o putere pentru orice, o floare pentru 
frumuseţe." 

autosuficient, nici frumos de la sine, căci şi el este amestecat. Tre¬ 
buie deci ca aceste /Forme/ să fie frumoase, dar ceea ce e cu ade¬ 
vărat /frumos/, sau suprafrumosul, să nu fie delimitat de măsură. 
Iar dacă e aşa. El nu e configurat, nici nu e Formă. Primul /Frumos/ 
şi /Frumosul/ de primă instanţă sînt, aşadar, Neformă, iar Frumuseţea 
este Acela - natura Binelui. 

O dovadă o aduce şi experienţa îndrăgostiţilor: atîta timp cît 
/dorinţa/ se află în acel om care are tipul senzorial, /omul/ încă 
nu iubeşte. Cînd însă omul desprins de acela, el însuşi fiind în sine, 
zămisleşte un aspect non-senzorial în Sufletul indivizibil, atunci 
creşte iubirea. El caută să-l privească pe iubit, pentru ca acela să-l 
învioreze pe cel care se veştejea. Iar dacă ar înţelege că trebuie să 
treacă spre ceea ce e mai lipsit de formă, va năzui către Acela. Şi 
/este/ ceea ce a simţit dintr-un început: iubirea pentru o mare lumină 
pornită de la o strălucire întunecată. Căci urma Neformei este Formă. 

Acesta, prin urmare, naşte Forma, nu Forma pe El; şi o naşte 
cînd s-ar ivi pe acolo Materia. In mod necesar. Materia este cea 
mai îndepărtată /de El/, pentru că ea nu posedă de la sine nici 
măcar una dintre formele cele mai de pe urmă. Or, dacă Materia 
nu este obiect al iubirii, ci /este astfel/ ceea ce este format prin inter¬ 
mediul Formei, apoi Forma de deasupra Materiei venită de la 
Suflet, dacă Sufletul este în mai mare măsură Formă şi este în mai 
mare măsură obiect al iubirii. Intelectul e mai mult Formă decît 
Sufletul şi încă mai vrednic de iubire, atunci cea dintîi natură a 
Frumosului trebuie considerată Neformă. 

34. Şi nu mai trebuie să ne minunăm dacă cel care creează 
dorurile cele grozave este desprins cu totul chiar şi de Forma inte¬ 
ligibilă. De vreme ce şi Sufletul, atunci cînd ar cunoaşte o iubire 
intensă pentru Acela, dezbracă orice formă pe care o are, şi oricare 
ar fi /forma/ inteligibilului din sine /o dezbracă/. Căci nu e cu pu¬ 
tinţă ca cineva care posedă altceva şi acţionează în legătură cu acel 
lucru să vadă şi să fie pus în armonie. Ci este necesar ca /natura Sufle¬ 
tului/ 135 să nu aibă nici ceva rău, dar nici ceva bun şi nimic altceva 
la îndemînă, pentru ca să-L primească ea singură pe Cel singur. 136 


135 V. voi. I, LPIF § G, 5 (p. 41). 

136 Cf. 9, VI.9,11 (voi. 1, p. 311) 

Iar cînd natura Sufletului ar avea norocul să-L întîlnească şi 
El ar veni la ea, mai curînd cînd, fiind prezent. El s-ar ivi dacă ea 
ar arăta spatele celor prezente, atunci ea se găteşte să fie rît se poate 
de frumoasă şi se îndreaptă spre asemănarea /cu El/. (Gătirea şi 
aranjarea sînt cumva limpezi pentru cei care se gătesc.) Văzîndu-L 
ea în sine ivindu-se pe neaşteptate (nu mai există nimic între ei, nici 
nu mai sînt doi, ci ambii - unul; căci nu i-ai mai putea distinge, 
cît timp El este prezent, fapt pe care-1 imită şi iubiţii de Aici care 
vor să se contopească), ea nu-şi mai percepe corpul, fiindcă este 
în El, nici nu afirmă că ea însăşi este altceva; într-adevăr, /nu-i/ 
nici om, nici vieţuitoare, nici existenţă, nici univers (căci contem¬ 
plarea acestora cumva i-ar abate atenţia), nici n-are timp de ele, 
nici nu le vrea, ci, căutîndu-L pe El, II întîmpină cînd e prezent, 
şi pe Acela II priveşte în locul ei. Cine fiind ea, /II/ priveşte? Nici 
măcar asta n-are timp să vadă! 

Atunci nu L-ar mai schimba pe El pentru nimic din toate, nici 
dacă cineva i-ar dărui întreg Cerul, dat fiind că nu există nimic 
mai bun, nici un bine mai mare. Şi nici nu dă fuga mai sus; toate 
celelalte sînt proprii unui /Suflet/ care coboară, chiar dacă ar fi /în 
sine/ înalte. Astfel că atunci deţine dreapta judecată şi ştie că Acesta 
este cel la care a năzuit; atunci stabileşte că nu există nimic mai 
bun decît El. Căci Acolo nu te poţi înşela. 

Sau unde ar putea întîlni ceva mai adevărat decît Adevărul? 
Ceea ce /natura Sufletului/ spune că /El/ este, /aceea/ El este; mai 
tîrziu o spune, în tăcere o spune şi, fericită, nu se înşală că e fericită. 
O spune fără ca trupul să-i fie aţîţat, ci devenind ceea ce era cândva, 
cînd era fericită. Dar toate cele care înainte îi plăceau - slujbe, ori 
măriri, ori avuţii, ori frumuseţi, ori ştiinţe - pe toate le evocă dis- 
preţuindu-le; or, n-ar putea să le evoce astfel, dacă nu ar fi întîlnit 
realităţi mai bune decît ele. Şi nici nu se teme că va păţi ceva; ea 
nici măcar nu /le/ vede deloc cînd este laolaltă cu El. Iar dacă şi 
restul preocupărilor sale va pieri, ea vrea asta, ea o doreşte mult, 
pentru ca să fie singură cu El. La atîta fericire ajunge! 

35. O astfel de condiţie are natura Sufletului în acel moment, 
încît dispreţuieşte chiar şi faptul de a gîndi, pe care în alt timp îl pre- 
ţuise, fiindcă a gîndi înseamnă o mişcare, dar Sufletul nu vrea să 
se mişte. Şi nici măcar pe Acela pe care II vede nu-l afirmă, deşi 

Intelect devenind Sufletul, el îl priveşte - devenit, ca să spunem 
aşa, „intelectualizat" <vocu0elaa> şi ajuns în „locul inteligibil". 137 
Or, cînd ajunge în acel /loc/ şi este alături de el, posedînd inteligi¬ 
bilul, gîndeşte; dar în momentul cînd l-ar vedea pe acel Zeu, 
înlătură deja totul. 

La fel se întîmplă cu cineva care, după ce intră într-o casă va¬ 
riată şi în acest fel frumoasă, priveşte fiecare dintre lucrurile variate 
dinăuntru şi le admiră, înainte de a-1 vedea pe stăpînul casei; dar, 
odată ce-L vede şi se bucură fiindcă El nu este în rînd cu natura 
podoabelor din casă, ci e vrednic de o viziune autentică. Atunci, 
lăsînd deoparte celelalte lucruri, numai pe El L-ar privi în restul 
timpului. Apoi, privindu-L şi nedezlipindu-şi privirea, nu mai vede 
o privelişte datorită continuităţii vederii, ci va amesteca vederea 
proprie cu viziunea, astfel încît lucrul văzut în el mai înainte s-a 
făcut vedere; cît despre toate celelalte privelişti, le-ar da uitării! 

Imaginea aceasta ar putea, probabil, păstra analogia, cu condi¬ 
ţia să nu fie om cel care stă înaintea privitorului frumuseţilor din 
casă, d un anume Zeu, acesta neivindu-se pentru vederea /ochilor/, 
ci umplînd Sufletul celui care contemplă. 

Şi e cu putinţă ca Intelectul să aibă, pe de o parte, puterea de 
a gîndi, în măsura în care priveşte la /inteligibilele/ din sine; pe 
de altă parte, /are/ puterea /de a contempla/ printr-o intuiţie imediată 
şi o receptare directă, în măsura în care /acele existenţe/ sînt mai pre¬ 
sus de sine, putere potrivit cu care şi mai înainte numai a văzut; 
dar, văzînd, mai tîrziu a căpătat inteligenţă şi este /de acum/ una. 

Şi prima putere este viziunea unui Intelect cu inteligenţă, dar 
cealaltă aparţine unui Intelect îndrăgostit, cînd îşi iese din minţi - 
„îmbătat de nectar" 138 ! Atunci, îndrăgostit fiind, se destinde în 
fericire prin săturare. Şi e mai bine ca el să fie mai curînd beat decît 
prea treaz în raport cu o astfel de beţie. 

însă acel Intelect vede, pe rînd, unele realităţi la un anume mo¬ 
ment, alteori - pe altele? Nu. Raţiunea care instruieşte produce 
devenirea aceasta /în timp/, dar cealaltă /Intelectul/ posedă etern 
faptul de a gîndi, deşi îl posedă şi pe cel de a nu gîndi; însă /el 
poate/ să-L privească pe Acela în alt chip /decît prin gîndire/. 


137 Republica, 508c şi 517b. 

138 Banchetul, 203b, unde Platon se referă la Poros. 

Intr-adevăr, privindu-L, el are creaturile şi le simte născîndu-se 
şi fiind în el. Şi, dacă le vede, se spune că gîndeşte, dar pe Acela 
urmează să-l gîndească ca fiind în putere. Iar natura Sufletului, 
parcă amestecînd şi pierzînd Intelectul ce rămîne în ea, sau mai 
curînd Intelectul ei vede cel dintîi; viziunea ajunge la ea şi cei doi 
devin unul singur. 

I ar Binele este întins peste ei şi, în potrivire cu alcătuirea ambilor, 
dă fuga asupra lor, stă deasupră-le, dîndu-le un simţămînt şi o 
privelişte fericită care îi uneşte. Ii înalţă atît de sus, încît ei nu mai 
sîntîntr-un loc, nici în altceva unde prin fire ceva e în altceva. Căci 
nici El /Binele/ nu este undeva. „Locul inteligibil" se află în El, dar 
El nu e în altceva. 139 De aceea, nici Sufletul nu se mai mişcă în acel 
moment, pentru că nici El /nu se mişcă/. Şi nu e deci nici Suflet, 
fiindcă Acela nici nu trăieşte, ci se află deasupra faptului de a trăi. 
Nu e nici Intelect, fiindcă /Acela/ nici nu gîndeşte. Căci trebuie 
ca /Sufletul/ să se asemene /cu El/. Or, El nici măcar nu gîndeşte că 
nu gîndeşte! 

36. Celelalte chestiuni sînt clare, chiar s-a spus ceva şi despre acest 
subiect. Totuşi acum mai trebuie vorbit /despre el/ pe scurt, dacă 
vrem să pornim din acel punct, dar să avansăm prin raţionamente: 

Cunoaşterea sau atingerea Binelui este lucrul suprem şi, spune 
/Platon/, este „cunoştinţa supremă" <pcyiCTXov pd0r)pa>; el nu 
se referă la faptul de a privi la El ca la o cunoştinţă /pozitivă/, ci 
la faptul de a afla mai înainte unele lucruri în legătură cu El. 140 
Intr-adevăr, şi analogiile ne învaţă, şi eliminarea /atributelor pozi¬ 
tive/, şi cunoaşterea celor provenite de la El, şi ascensiunea treptată. 
Ne poartă spre El purificările, virtuţile, buna orînduire, urcuşul 
în inteligibil, aşezarea deasupra acestuia şi ospăţul cu cele de Acolo! 

Oricine ajunge deodată văzător şi viziune - el însuşi pe sine 
văzîndu-se şi văzînd şi restul -, ajungînd Fiinţă, Intelect şi 
„Vieţuitor complet", nu L-ar mai putea privi din afară. Ajungînd 
aici, este aproape /de Bine/ iar acest „în continuare" şi „aproapele" 


139 V. nota 88. Deşi Plotin utilizează pronumele masculin şi nu pe cel neu¬ 
tru, este vorba despre Bine (Unu), şi nu despre Intelect. Pentru Plotin Intelectul 
este consubstanţial cu „locul inteligibil" şi se află în Unu, care, fiind principiu 
absolut, nu se mai află în nimic. 

140 RepvbVs-a, 505a. 

deja aruncă văpaie peste întreg inteligibilul. Acolo laşi deoparte 
orice cunoştinţă; pînăîntr-un anume loc ai primit învăţătura. Fiind 
aşezat în Frumuseţe, gîndeşti pînă acolo unde te afli. Dar, fiind 
purtat dincolo de chiar talazul însuşi al Intelectului, luat pe sus de 
valul umflat al acestuia, ai văzut pe neaşteptate, fără să vezi în ce 
fel; ci viziunea, umplîndu-ţi ochii de lumină, nu te-a făcut ca prin 
lumină să vezi altceva, ci ceea ce vedeai era ea - lumina! 

Căci nu era în el, pe de o parte, obiectul vederii, pe de alta - 
lumina Lui, nici Intelectul, pe de o parte, şi obiectul intelecţiei, pe 
de alta, ci exista o iluminare care le năştea pe ele pentru mai tîrziu, 
lăsîndu-le să fie cu El. El, iluminare numai, năştea Intelectul, fără să 
se stingă pe Sine atunci cînd îl năştea, ci rămînînd El însuşi, în vreme 
ce Intelectul se naşte, deoarece există /Binele/. Căci dacă nu ar fi 
fost Ceva de acest fel, /Intelectul/ nu s-ar fi constituit. 

37. Unii /filozofi/, dacă îi dau Lui gîndire, nu i-au dat /gîndirea 
lucrurilor/ inferioare şi a celor care decurg din ea. 141 Insă acest lucru 
este absurd - spun unii - ca El să nu cunoască celelalte existenţe. 142 
Insă ceilalţi filozofi, neaflînd ceva mai nobil decît /Binele/, i-au dat 
să fie Gîndirea de sine, de parcă prin gîndire El urma să fie mai 
măreţ, iar faptul de a gîndi să fie mai bun decît ceea ce este El luat 
în sine însuşi, fără ca El însuşi să facă nobilă gîndirea. 143 Căci prin 
ce anume va avea măreţia, prin gîndire sau prin El însuşi? Dacă 
prin gîndire. El însuşi nu va avea măreţie, sau mai puţină /măreţie/. 
Dacă însă o va avea prin sine însuşi. El va fi desăvîrşit înainte de 
gîndire şi nu se desăvîrşeşte prin gîndire. 

Iar dacă tare măreţia/ pentru că este actualizare şi nu virtualitate, 
trebuie să gîndească. w Dacă este o Fiinţă care gîndeşte etern şi /filo¬ 
zofii respectivi/ îi atribuie actualizarea, ei totuşi vorbesc despre 
două entităţi - Fiinţa şi gîndirea - şi nu despre una simplă, ci îi 
adaugă Lui ceva diferit, precum ochilor /ei le adaugă/ vederea 
efectivă, chiar dacă văd etern. 145 


141 Evident, Aristotel în Metafizica, XII, 9. 

142 Ar fi vorba despre stoici, care atribuiau Zeului providenţa. 

143 Referinţa este la Aristotel, Metafizica, XII, 9: „Aşadar, El se gîndeşte pe 
sine de vreme ce El este cel mai bun, iar gîndirea sa este gîndire a gîndirii." 

144 Aristotel, ibidem. 

145 V. Aristotel, Despre suflet. 

Pe de altă parte, dacă ei susţin că /Binele/ este în actualizare, 
pentru că şi gîndirea e actualizare. El nu ar putea gîndi fiind gîn- 
dire, după cum nici mişcarea nu s-ar putea mişca. 

Cum aşa? Nu spuneţi voiînşivă că acelea (principiile) sînt Fiinţă 
şi actualizare? Sîntem de acord că /principiile/ sînt numeroase şi 
că ele sînt diferite, dar /afirmăm/ că Primul este simplu ; şi noi îi acor- 
d ăm /Intelectului/ gîndirea ca venind el din Altceva şi /îl repre¬ 
zentăm/ ca şi cînd şi-ar căuta Fiinţa sa, pe sine şi pe Creator, fiind 
reîntors în viziunea sa şi cunoscînd în acel moment că e pe drept 
Intelect. Dar Cel care nici nu se naşte, nici nu posedă /nimic/ îna- 
i nte de sine însuşi, ci e etern ceea ce este, ce motiv va avea să gîn- 
dească? Iată de ce, pe bună dreptate, Platon spune că / Binele/ este 
peste Intelect , 146 

Intr-adevăr, dacă Intelectul nu gîndeşte este neintelect <âvor)Toi;>. 
Cel care, prin natură, posedă gîndirea şi nu ar avea această acti¬ 
vitate, este neintelect. Dar în cazul Celui lipsit de orice activitate, 
de ce, atribuindu-i această activitate /gîndirea/, L-ai învinui, în 
temeiul faptului că e privat de ea, că nu activează? E ca şi cînd ai 
spune că El e „non-medic"! Dar /spunem/ că El nu are nici o 
lucrare, fiindcă nu-i revine să facă nimic. Căci El e autosuficient şi 
nu trebuie să caute nimic în afară de Sine care e peste toate rea¬ 
lităţile. El e autosufident pentru Sine şi pentru tot restul, fiind ceea 
ce este. 

38. Şi El nu e nici „este". Căci El nici de „este" nu are nevoie. 
Asta fiindcă nici predicatul „este bun" nu-I revine, ci revine celui 
căruia îi revine „este". Or, pe „este" nu /i-L atribuim/ ca pe /copula/ 
care face ca un predicat să revină unui subiect, ci ca semnificînd 
că este. 147 Afirmăm binele despre El, fără să-L desemnăm pe El, fără 
să predicăm /ceva/ despre El, cum că /binele/ îi revine, ci fiindcă El 
/este/. Apoi nici măcar nu credem nimerit să spunem că „El este 
bine", şi nici pe „le" nu-1 adăugăm la „bine"/spunînd „Binele"/; 
însă neavînd puterea să clarificăm /statutul Său/, dacă cineva L-ar 
înlătura complet, pentru ca să nu vorbim de subiect într-un caz 


146 Republica, 509b. 

147 Unul (Binele) ca Existenţă pură,nerelaţionată. V.LPIF, §H. 5,5, pp. 107-109. 

ceva, într-altul - de predicat, procedăm astfel încît El să nu mai 
aibă nevoie de „este": spunem în acest fel: „Binele". 

Dar cine va accepta o natură care nu are dimensiunea percepţiei 
şi a cunoaşterii de sine? Oare ce va cunoaşte? Pe „Eu sînt"? Dar 
El nu este. De ce să nu spună: „Eu sînt bine"? Răspund din nou 
că „este" ar fi un predicat al Său. Insă îl va spune numai pe „Bine" 
adăugind ceva. Cineva l-ar putea gîndi pe „bine" fără „este", dacă 
nu l-ar predica despre un subiect. Gîndindu-se însă pe Sine că e 
bine, El va gîndi pe deplin: „Eu sînt Binele". Iar dacă nu /va gîndi 
astfel/, va gîndi „bine", dar nu va avea prezent faptul că El însuşi 
este în stare să gîndească aceasta. Trebuie, prin urmare, să existe 
gîndirea „Eu sînt Bine". 

Iar dacă gîndirea însăşi este Binele, ea nu va fi gîndirea despre 
El, d despre bine şi El nu va fi Binele, ci gîndirea /va fi Binele/. Insă 
dacă gîndirea despre Bine este diferită de Bine, există deja Binele 
înaintea gîndirii Lui. Or, dacă există Binele autosuficient înaintea 
gîndirii, fiind autosuficient Sieşi în ce priveşte Binele, n-ar avea 
deloc nevoie de gîndire. De unde rezultă că, în calitate de Bine, El nu 
se gîndeşte pe Sine! 

39. Dar în calitate de ce? Răspund că nimic altceva nu se află pre¬ 
zent pentru El, ci va avea numai o anume atenţie simplă <e 7Tl(3oAt]> 
a Lui către Sine. Dar atunci cînd nu există, pentru a spune astfel, 
vreun interval sau o diferenţă /a Sa/ faţă de Sine, ce ar ar putea 
fi această atenţie către Sine dedt El însuşi? De aceea pe drept cuvînt 
/Platon/ acceptă o alteritate, acolo unde există Intelect şi Fiinţă. 148 
Căci întotdeauna trebuie conceput Intelectul ca alteritate şi identitate, 
dacă el gîndeşte. Intr-adevăr, el nu se va distinge pe sine de inte¬ 
ligibil prin posesia a ceva diferit faţă de el şi nu va gîndi toate 
realităţile, dacă nu apare nici o alteritate pentru ca /el/ să fie toate 
/realităţile/. Şi nici nu ar putea exista două /entităţi în absenţa 
alterităţii/. Apoi, dacă va gîndi, totuşi nu se va gîndi numai pe sine, 
dacă în general va gîndi. 

Din ce cauză însă nu le va gîndi /în acest caz/ pe toate? Oare 
nu va fi în stare? In general el nu va fi un simplu subiect ce se gîn¬ 
deşte pe sine, ci trebuie ca gîndirea de sine să aibă un obiect diferit 
/de sine/, dacă ceva ar putea în general să se gîndească pe sine. 


148 Platon, Sofistul, 254-255. 

Am spus însă că nu /există/ gândire a Acestuia <toutou> 149 , nici 
dacă /El/ ar vrea să se vadă ca pe un alt sine însuşi. Dacă El 
gîndeşte, devine multiplu, inteligibil, subiect al gîndirii, în mişcare 
şi cîte altele se cuvin Intelectului. In afară de asta, se cuvine notat 
şi lucrul acela pe care l-am afirmat deja în mai multe locuri, anume 
că fiecare gândire, dacă urmează să fie gândire, trebuie să fie ceva 
variat; dar lucrul simplu şi în întregul său identic, de pildă o miş¬ 
care, dacă ar fi asemenea unui contact, nu posedă nimic intelec¬ 
tual. Şi atunci? Nu le va cunoaşte nici pe celelalte, nici pe sine? 
[„Va sta locului măreţ."] 150 Celelalte îi sânt posterioare. Şi El era 
înainte de ele ceea ce era; iar gîndirea le vine adăugată, nefiind 
aceeaşi întotdeauna şi neaparţinînd unor realităţi stabile. Şi chiar 
dacă El ar gîndi realităţi stabile. El ar fi multiplu. Căci nu le va 
poseda pe cele posterioare laolaltă cu gîndirea şi nici Fiinţa /lor 
n-o va poseda/, în vreme ce gândurile Lui să fie numai reflecţii 
goale de conţinut! Cît despre providenţă, ea e asigurată deoarece El 
însuşi, de unde provin toate, există. 

Şi cum se raportează la El însuşi, dacă nu /se gîndeşte/ pe sine? 
„Va sta locului măreţ." 151 Căd spune Platon, vorbind despre Fiinţă, 
că ea va gîndi, dar că nu va sta locului măreaţă, dat fiind că Fiinţa 
gîndeşte, iar Cel care nu gîndeşte stă locului măreţ. Expresia „va 
sta locului măreţ" /o foloseşte/ deoarece nu a putut să explice 
altfel; el crede că cel care depăşeşte gîndirea e cu adevărat măreţ 
şi preamăreţ! 

40. Că nu trebuie să existe la El gîndire, ar putea-o şti cei care 
au intrat în atingere cu aşa ceva. Trebuie totuşi venit cu unele încu¬ 
rajări /suplimentare/, peste cele arătate, dacă cumva se poate arăta 
asta prin cuvinte. Trebuie însă ca discursul să aibă amestecate con¬ 
strângerea /logică/ şi persuasiunea /retorică/. 

Aşadar, trebuie ştiut de către cel care urmează să cunoască /aces¬ 
tea/ că orice gîndire pleacă de la ceva şi este despre ceva. Or, pe de-o 


149 Corecţie a lui Igal, urmată de Armstrong şi de Hadot. Manuscrisele dau: 
toutov, ceea ce face ca propoziţia să însemne: „Acesta nu este gîndire." 

150 Pasaj considerat interpolat, deoarece citatul din Sofistul revine ceva 
mai jos. 

151 Sofistul, 248d-249a. Exemplu de interpretare „abuzivă" a lui Plotin. Pla¬ 
ton critică teoria „prietenilor Ideilor" care văd Ideile sau Formele în acest fel. 




90 


OPERE 


parte, există o gîndire care, stînd împreună cu lucrul de unde pleacă, 
are drept supus <uttokel|jevov> lucrul despre care ea gîndeşte; or, 
cumva ca ceva suprapus <utteoke i|_jevov>, ea devine o actualizare 
a acelui lucru, umplîndu-1 pe acela aflat în virtualitate, fără ca ea 
să genereze /ceva/. Ea este gîndirea despre acel lucru şi numai atît, 
căruia ea îi aduce cumva împlinirea. 

Pe de altă parte, există gîndirea unită cu Fiinţa, ce constituie 
Fiinţa; ea nu ar putea rămîne în Acela de unde a provenit. Căci 
nu ar fi putut genera ceva, rămînînd în Acela. Or, fiind putere de 
a genera de la sine, a generat, iar actualizarea ei este Fiinţa. Ea 
este împreună /cu Fiinţa/ şi în Fiinţă. Gîndirea şi Fiinţa aceasta 
nu sînt ceva diferit şi, din nou, nu sînt ceva diferit, decît numai 
în noţiune, în măsura în care natura /sa/ se gîndeşte pe sine. /Ele 
formează/ obiectul şi subiectul gîndirii, ceea ce reprezintă o mul¬ 
tiplicitate, aşa cum s-a arătat de multe ori. 

Şi ea este prima actualizare care aduce la Fiinţă o existenţă con¬ 
stituită <vnooxaoic,>, şi chiar imagine fiind, e a Altuia atît de mare, 
încît ea a devenit Fiinţă. 

Insă dacă ea ar fi /gîndirea/ Aceluia, dar nu ar veni de la Acela, 
ea nu ar fi decît /gîndirea/ Aceluia şi nu ar fi o existenţă constituită 
în sine. Pe de altă parte însă, fiind ea prima actualizare şi prima 
gîndire, nu ar putea avea înaintea ei nici actualizare, nici gîndire. 
Prin urmare, dacă cineva trece dincolo de această Fiinţă şi gîndire, 
nu va ajunge nici la Fiinţă, nici la gîndire, ci va ajunge „mai presus 
de Fiinţă" şi de gîndire, la ceva minunat, care nici nu posedă în 
Sine nici Fiinţă, nici gîndire, ci este singur El cu Sine , neavînd nevoie 
de nici una dintre existenţele provenite din El. 

Căci El nu a generat actualizare, fiind actualizat mai înainte. Căci 
ar fi fost deja, înainte de a ajunge să fie. Şi nici nu a generat gîndire 
gîndind /mai înainte/. Căci ar fi gîndit deja, înainte de a ajunge 
gîndire. Intr-adevăr, dacă gîndirea este a Binelui, este inferioară Lui. 
In consecinţă, nu ar putea exista gîndire a Binelui, vreau să spun 
„a Binelui" nu în sensul că nu se poate gîndi Binele - fie aceasta 
acceptat - ci că în Binele însuşi nu există gîndire. 152 Altminteri, 
vor fi totuna Binele şi ceea ce îi este inferior - gîndirea Lui. 


152 In greacă, gîndirea Binelui <xou ayaGou vor|Oiţ> înseamnă deopotrivă 
„ gîndire care are ca obiect Binele", cît şi „gîndire care are ca subiect Binele". 

Iar dacă /gîndirea/ va fi inferioară /Binelui/, gîndirea şi Fiinţa 
vor fi totuna. Iar dacă gîndirea este superioară /Binelui/, inteli¬ 
gibilul va fi inferior. Prin urmare, nu există gîndire în Bine, ci fiind 
ea inferioară /Binelui/ şi căpătînd valoare datorită acestui Bine, 
va fi în altă parte decît e El. Ea îl va lăsa liber pe Acela precum 
de altele, tot la fel şi de sine însăşi. 

Fiind liber de gîndire. El este pur şi simplu ceea ce este, fără să 
fie împiedicat de prezenţa gîndirii să fie pur şi simplu unul. 

Iar dacă cineva îl face şi pe Acesta 153 să fie deopotrivă subiect 
şi obiect al gîndirii, de asemenea Fiinţă şi gîndire unită cu Fiinţa, 
şi în acest fel vrea să-L facă să se gîndească pe Sine, va fi nevoie 
de un altul, anume de acesta înainte de El, deoarece actualizarea 
şi gîndirea sînt fie desăvîrşiri ale altui substrat, fie, dacă /gîndirea/ 
este constituită împreună /cu substratul ei/, chiar ea are o altă 
natură anterioară sieşi, prin care faptul de a gîndi devine verosimil. 
Căci are ce să gîndească, fiindcă există un Altul înaintea ei. Iar cînd 
se va gîndi pe sine, /va fi/ precum ar afla ceea ce avea în sine de 
la viziunea Aceluia. 

Dar Cel care nu are nimic altceva înainte de Sine, care nu con¬ 
vieţuieşte cu nimeni care /să provină/ de la altul, oare ce să gîn¬ 
dească şi în ce fel să se gîndească pe Sine? Ce căuta oare, sau ce 
dorea? Sau /să gîndească/ cît de mare e puterea Sa, ca şi cînd ar 
fi în afara Sa, în măsura în care o gîndea? Vreau să spun: să ştie 
dacă una este puterea Sa pe care a cunoscut-o, alta aceea prin care 
a cunoscut. Dar dacă ea este mia singură, ce va mai căuta? 

41. De fapt, se pare că faptul de a gîndi dă ajutor naturilor, desi¬ 
gur, divine, şi totuşi mai prejos, fiind ca un ochi pentru ele ce sînt 
oarbe. Dar ochiul - care e el însuşi lumină - de ce ar mai avea nevoie 
să vadă ceea-ce-este /ceva/? Cel care are nevoie /să vadă/, avînd 
întuneric în sine, caută lumina cu ochii. Dacă, prin urmare, a gîndi 
este lumină, dar dacă lumina nu caută lumina, acea rază, care nu caută 
lumina, nu va căuta să gîndească şi nici nu-şi va adăuga sieşi faptul 
gîndirii. Ce să facă cu ea? Sau ce să-I adauge Lui Intelectul, care 
el însuşi are nevoie /de El/, ca să gîndească? 


153 Cu alte cuvinte, dacă nu numai Intelectul este astfel, ci şi Unul. Polemica 
este evident cu Aristotel, Met., XII, 6 şi 9, şi cei care, urmîndu-1, făceau din gîn¬ 
dire principiul suprem. 

Prin urmare, /Binele/ nu se percepe pe Sine - căci nu are ne¬ 
voie - nici nu este o dualitate, nici mai curînd o pluralitate: El, 
gîndirea - căci el nu e gîndirea - şi trebuie să existe şi un al treilea 
element - obiectul gîndirii. Iar dacă Intelect, gîndire şi inteligibil sînt 
acelaşi lucru, devenind ele întru totul una, se vor nimici pe sine 
în ele însele. Iar dacă sînt distinse prin intermediul lui „altul", din 
nou nu vor fi Acela. Trebuie deci lăsate deoparte toate celelalte/pro¬ 
prietăţi/ în cazul celei mai bune naturi, care nu are nevoie de nici 
un ajutor. Intr-adevăr, orice ai adăuga, micşorezi prin adaos /natu¬ 
ra/ care nu are nevoie de nimic. 

Desigur, pentru noi, gîndirea este ceva frumos, deoarece Sufle¬ 
tul are nevoie să aibă Intelect. Şi pentru Intelect /gîndirea este ceva 
frumos/, pentru că fiinţarea este identică cu /a avea Intelect/ şi pen¬ 
tru că gîndirea l-a creat. Prin urmare, întotdeauna Intelectul trebuie 
să fie împreună cu gîndirea şi să aibă înţelegerea de sine, deoarece 
una /Intelectul/ e cealaltă /gîndirea/, deoarece cele două sînt una. 
Dar dacă ele ar fi numai una, ar fi suficient pentru sine şi nu ar mai 
avea nevoie să aibă înţelegere. 

De fapt, şi „cunoaşte-te pe tine însuţi" este spus pentru aceştia 
care din pricina multiplicităţii lor au drept sarcină să se numere 
pe sine şi să se cunoască /pe sine/; ei nu ştiu cît de mari şi în ce 
fel sînt sau nu ştiu nimic. Nu ştiu nici cine are întîietatea, nici care 
le este temeiul. Dar dacă El este ceva <auxo> 154 , este mai mare decît 
I se potriveşte cunoaşterea, gîndirea şi conştiinţa de Sine. Căci nici 
/El/ nu e nimic pentru Sine, pentru că nu-şi aduce nimic sieşi, ci 
El este suficient /Sieşi/. 

El nu e nici măcar bine pentru Sine, ci pentru celelalte lucruri. 
Intr-adevăr, acestea au nevoie de El, în timp ce El nu ar putea avea 
nevoie de Sine însuşi. Ar fi de tot rîsul! Căci în acest fel ar duce 
lipsă de Sine însuşi! El nici nu priveşte spre Sine. Căci ar trebui 
să aibă ceva sau să-i revină ceva din faptul de a privi. Pe toate aces¬ 
tea le-a cedat celor de după El şi este verosimil ca nimic dintre 
cele care revin celorlalte existenţe să nu-i fie Lui prezente, după 
cum nici Fiinţa /nu-i este prezentă/. Şi /nu-I e prezent/ nici faptul 
de a gîndi, în caz că Aici este Fiinţa şi laolaltă sînt ambele - prima 


154 Adopt varianta HS, Armstrong etc. Hadot, ca şi PE citesc auicu , ceea 
ce se traduce „dacă El există pentru Sine". Nici una dintre variante nu este 
mulţumitoare. 

şi primordiala gîndire şi fiinţarea. De aceea El nu are „nici raţiune, 
nici senzaţie, nici ştiinţă" 155 , pentru că nu I se poate atribui nici 
un predicat ca fiindu-I prezent. 

42. Dar cînd ai ajunge la încurcătură în această situaţie şi ai 
cerceta unde trebuie plasate /gîndirea, ştiinţa etc./ avîntîndu-te prin 
raţionament spre ele, lasă-le deoparte pe acestea pe care le 
consideri măreţe şi plasează-le în rîndul existenţelor secunde. Şi nu 
adăuga Primului existenţele secunde, nici existenţele terţe celor 
secunde, ci dispune-le pe cele secunde în jurul Primului şi pe cele 
terţe în jurul celor secunde. 156 Astfel pe fiecare în parte le vei lăsa 
/să fie/ precum sînt, şi le vei atîrna pe cele din urmă de acelea /se¬ 
cunde/, dat fiind că acestea se învîrt, rămînînd în sine. 

Iată de ce, cu dreptate şi în acest fel se spune că „toate se află 
în jurul Regelui tuturor lucrurilor şi în vederea Lui sînt toate" 157 . 
/Platon/ spune „toate realităţile" şi „în vederea Lui", deoarece El 
este cauza fiinţării lor; cumva ele tind spre El, care este diferit de 
toate şi nu posedă nici o însuşire pe care să o ofere celorlalte. Altminteri, 
/El/ nu ar mai putea fi „toate", dacă ceva dintre cele care vin după 
El ar fi prezent în El. Iar dacă Intelectul /este acea realitate dintre 
toate/, nici Intelectul nu ar fi prezent în Acela. 

/Platon/ spune că /Binele/ este „cauză a tuturor celor frumoase"; 
se pare că el aşază frumosul printre Forme, dar pe El /îl pune/ pe 
deasupra întregului frumos. Luînd în seamă realităţile secunde, 
afirmă că realităţile terţe atîmă de acestea, anume cele care se nasc 
după /cele secunde/; iar în jurul realităţilor terţe consideră că se 
află, în mod manifest, lucrurile care se nasc din cele terţe - această 
lume - /care depinde/ de Suflet. Or, atîmînd Sufletul de Intelect, 
Intelectul de Bine, în acest fel toate atîmă mediat de Acela, unele 
fiind aproape /de El/, altele învecinîndu-se cu cele aflate aproape 
/de El/, în vreme ce lucrurile senzoriale care atîmă de Suflet au 
cea mai mare distanţă /de El/. 


155 Parmenide, 142a. 

156 V. imaginea celor două cercuri concentrice pentru a figura Intelectul 
şi Sufletul. 

157 Scrisoarea a ll-a, 312e. Textul este considerat astăzi în general neautentic, 
dar pentru Plotin avea o mare valoare, deoarece părea să indice că Platon ar 
fi profesat doctrina celor trei ipostaze. 




DESPRE ACŢIUNEA DE BUNĂVOIE 
ŞI VOINŢA UNULUI 

39, VI.8 


Tema 

Poate cel mai curajos tratat metafizic al lui Plotin, în care acesta 
ajunge la concluzia că Unul se face continuu pe sine printr-un 
act de voinţă inefabil, cu alte cuvinte că El este propria sa cauză 
(causa sui). 


Rezumat 

Problema autonomiei voinţei în ceea ce îi priveşte pe zei. La 
oameni autonomia voinţei înseamnă a acţiona în conformitate cu 
raţiunea şi cu virtutea. Intelectul este liber în măsura în care con¬ 
templă Binele. Dar ce se poate spune despre autonomia şi libertatea 
Unului (Binelui)? Binele nu se supune întîmplării şi în general Lui 
nu i se poate atribui nimic, deoarece e mai presus de Fiinţă, de 
Intelect şi e inefabil. Binele îşi este propria cauză şi s-a determinat 
pe sine printr-un act de voinţă anterior oricărei esenţe. Este acti¬ 
vitate anterioară oricărei Fiinţe şi esenţe. Dar El produce esenţele. 
Unul este în primă instanţă voinţă şi nimic altceva. 



1. Oare se poate cerceta şi în ceea ce-i priveşte pe zei dacă există 
ceva anume depinzînd de voinţa lor? Sau se cuvine căutat un atare 
„ceva anume" numai la slăbiciunile şi puterile îndoielnice ale 
oamenilor, în vreme ce zeilor trebuie să le fie atribuit totul şi trebuie 
considerat că de voinţa lor depinde nu numai „ceva anume", ci 
totul? 

Sau trebuie atribuite Unului întreaga putere şi faptul că totul 
depinde de voinţa Sa, în timp ce pentru ceilalţi /zei/ lucrurile stau, 
la unii, în acest ultim fel, la ceilalţi - stau altfel? Şi la care <tlglv> 
/zei/ e şi într-un fel, şi în celălalt? 1 

Trebuie însă îndrăznit să punem întrebarea aceasta chiar şi în 
cazul primelor existenţe şi al Celui de deasupra tuturor - în ce fel 
este „ceea ce depinde de voinţa Sa" <to £7T auxcl», chiar dacă 
acceptăm că /El/ poate totul. însă şi pe „a putea" trebuie să-l inves¬ 
tigăm în ce sens este spus, ca nu cumva să spunem că, în acest 
sens, ceva este dat în virtualitate, altceva în actualizare şi într-o 
actualizare viitoare. 

Dar discutarea acestor puncte trebuie amînată în momentul 
de faţă; mai înainte însă /să ne referim/ la cazul nostru, unde se 
obişnuieşte să se cerceteze dacă se întîmplă să existe „ceva depen¬ 
dent de voinţa noastră". 

Întîi de toate trebuie cercetat ce anume semnifică „depinde de 
voinţa noastră"; anume, care este ideea unei atare expresii. In felul 
acesta s-ar putea cumva cunoaşte dacă se cuvine ca /ideea/ să fie 


1 Lecţiunea lui Armstrong. H-S2 citeşte xtaiv. In acest caz trebuie tradus: 
„la unii este şi într-un fel, şi în celălalt". Pasajul este dificil şi deoarece nu este 
clarla ce anume se referă adverbul tKaTtocoţ. Probabil că se referă la „întreaga 
putere" şi la „autodeterminarea voinţei". 

l ransferată şi asupra zeilor, ba încă şi mai mult, asupra lui Dum¬ 
nezeu 2 , ori dacă nu trebuie transferată. Ori trebuie transferată, dar 
trebuie cercetat în ce fel este „depinde de voinţa" atît la ceilalţi 
//.ei/, cît şi la primele /entităţi/ 3 . 

La ce ne gîndim, deci, cînd spunem „depinde de voinţa noas- 
l ră" şi de ce cercetăm /acest lucru/? Cred că, fiind noi mînaţi de 
intîmplările potrivnice, de nevoinţe, de puternica năvală a pati¬ 
milor care stăpînesc Sufletul, considerîndu-le pe toate acestea stă- 
pîne, supunîndu-ne lor şi fiind purtaţi acolo unde ele ne-ar conduce, 
sîntem la încurcătură, /gîndind/ că nu sîntem nimic şi că nu există 
nimic care depinde de voinţa noastră; asta fiindcă ar putea să 
depindă de voinţa noastră lucrul pe care l-am putea face fără să 
slujim nici întîmplării, nici nevoinţelor, nici patimilor puternice, 
voindu-1, fără ca ceva să se împotrivească voinţei /noastre/. 

Iar dacă e aşa, ideea lui „depinde de voinţa noastră" ar fi: ceea 
ce se supune voinţei şi ar exista, sau nu, în măsura în care am putea 
exercita voinţa. Căci orice /act/ e voluntar <£kouctlov>, dacă nu se 
face cu forţa şi /e/ în cunoştinţă de cauză. 4 Depinde de voinţa noastră 
însă ceea ce, în plus, şi sîntem capabili să facem. Cele două noţiuni 
de multe ori coincid, deşi conceptul lor este diferit 5 ; dar există şi 
situaţii cînd s-ar despărţi: de exemplu, dacă /cineva/ ar fi capabil 
să ucidă, lucrul i s-ar întîmpla involuntar făptaşului, dacă ar ignora 
că /ucisul/ îi este tată. 6 Dar probabil că ar fi o nepotrivire şi faţă 
de omul care îl are pe „depinde de voinţa sa": căci trebuie ca în actul 
voluntar să existe o cunoaştere nu numai a situaţiei particulare, ci şi a 
celei generale. Căci de ce, dacă respectivul ignoră că ucisul îi e pă¬ 
rinte, comite un act involuntar, în timp ce dacă ignoră că nu trebuie 
/să ucidă la modul general/, nu e un act involuntar? Oare fiindcă 
trebuia să înveţe /să nu ucidă/? Nu e un act voluntar să nu ştii că 


2 Relativ rara folosire la Plotin a substantivului nearticulat 0eoc, pentru 
a desemna Unul. 

3 Nu este vorba despre un pluralism al Unului, ci despre o construcţie 
simetrică: primele existenţe, existenţele secunde, existenţele terţe, pentru a 
desemna succesiunea celor trei ipostaze. 

4 Cf. Aristotel, Etica nicomahică, III, 1-5. 

5 Au acelaşi referent sau „semnificaţie" (Bedeutung) - s-ar spune în limbajul 
lui Frege, dar au „sensuri" ( Sinn ) diferite. 

6 Aristotel, ibidem, V, 8, 1135a. 

trebuia învăţată /cunoştinţa respectivă/, nici /nu e voluntar/ ceea 
ce îndepărtează de învăţătură. 7 

2. Trebuie cercetat punctul următor: cărei instanţe /sufleteşti/ 
trebuie să-i atribuim ceea ce ne revine ca depinzînd de voinţa noas¬ 
tră? Căci îl putem atribui fie impulsului şi oricărei năzuinţe, pre¬ 
cum ceea ce se face sau nu cu mînie, fie poftei, fie calculului 
utilităţii însoţit de năzuinţă. 

Dar dacă îl atribuim /pe „ceea ce depinde de voinţa noastră"/ 
mîniei şi poftei, vom accepta că există un „ceea ce depinde de voinţa 
lor" şi la copii, şi la fiare, cît şi la nebuni, la cei smintiţi, la cei pradă 
drogurilor şi la cei căzuţi în puterea unor fantezii peste care nu 
sînt stăpîni. 

Iar dacă îl vom atribui calculului însoţit de năzuinţă, oare îl vom 
atribui chiar şi calculului eronat? Nu, ci calculului corect şi năzu¬ 
inţei corecte. 

Aici însă cineva s-ar putea întreba dacă calculul a pus în mişcare 
năzuinţa, sau năzuinţa - calculul. Or, dacă năzuinţele sînt conform 
naturii, ca cele ale unui animal, compus /din Suflet şi corp/. Sufletul 
este cel care ar urma necesităţii naturale. Dar dacă ele sînt potrivite 
Sufletului singur, multe dintre lucrurile pe care acum le socotim 
ca depinzînd de noi înşine ar ajunge în afara acestui „depinzînd". 

Apoi, ce fel de calcul simplu vine înaintea pasiunilor? Căci de 
vreme ce imaginaţia sileşte, iar năzuinţa trage într-acolo unde ne 
mînă, în ce fel ne fac /ele/ stăpîni peste aceste situaţii? In general, 
cum de sîntem stăpîni în circumstanţele cînd sîntem mînaţi? Căci 
ceea ce duce lipsă şi în mod necesar năzuieşte la umplere nu este 
stăpîn peste lucrul spre care este cu totul mînat. în general, cum 
poate fi ceva / dependent / de sine însuşi, atunci cînd provine de la altul, 
are principiul în altul şi de acolo s-a format aşa cum este ? Căci res¬ 
pectivul trăieşte potrivit cu acel /principiu/, ca şi cînd a fost plă¬ 
mădit de el. De fapt, în acest fel chiar şi lucrurile neînsufleţite vor 
putea să aibă un anume „depinde de voinţa lor": şi focul produce 
după cum a fost făcut să fie . 8 


7 Teza socratică: nimeni nu comite răul de bunăvoie (voluntar), ci numai 
din ignoranţă. 

8 Lucrurile depind de esenţa lor, sînt supuse acesteia. 

însă dacă animalul şi Sufletul /îl posedă pe „depinde de voinţa 
lor"/, fiindcă cunosc ceea ce fac, dacă aceasta se petrece prin sen¬ 
zaţie, care este adaosul în ce-1 priveşte pe „depinde de voinţa lor"? 
Căci senzaţia /văzului/ nu a făcut /animalul/ stăpîn pe faptă doar 
văzînd! Iar dacă/„depinde de voinţa lor" are loc/ prin cunoaştere, 
dacă prin cunoaşterea lucrului ce se face, chiar şi de data aceasta 
/respectivul/ ştie numai, însă altceva conduce la acţiune. Dar dacă 
împotriva năzuinţei /pasionale/, raţiunea sau cunoaşterea produc 
/o tendinţă/ şi domină, trebuie cercetat la ce anume se referă aceasta 
şi, în general, unde se întîmplă aceasta. 

Iar dacă raţiunea produce o altă năzuinţă /contrară primei/, 
în ce fel trebuie concepută? însă, dacă ea, oprind năzuinţa /pasio¬ 
nală/, stă locului şi tocmai în aceasta constă „ceea ce depinde de 
voinţa noastră", aceasta nu se va regăsi în faptă, ci va fi situată în 
Intelect. De vreme ce orice e într-o faptă, chiar dacă ar domina raţiunea, 
nu poate poseda decît un „depinde de voinţa noastră" amestecat şi impur. 9 

3. De aceea, trebuie examinat în legătură cu acestea: deja ajun¬ 
gem iarăşi aproape de discursul despre zei. Căci l-am adus pe „ceea 
ce depinde de noi" la voinţă, apoi am aşezat-o pe aceasta în raţiune, 
apoi în raţiunea justă - dar probabil că trebuie adăugat la „justă" 
un aspect al ştiinţei <xo Trjţ £7UOTTţpr|5>. Intr-adevăr, probabil, omul 
nu ar putea avea o indiscutabilă autonomie a voinţei <auT£f,ouoiov> 10 , 
chiar dacă a opinat şi a acţionat just, dacă nu ştie din ce cauză /acţiu¬ 
nea şi opinia au fost/ juste, ci a fost condus spre datorie de întîm- 
plare şi de o anume imaginaţie. 

De fapt, cînd spunem că imaginaţia nu depinde de noi înşine, 
în ce fel i-am putea trata pe cei care acţionează sub puterea ei ca 
avînd autonomia voinţei? într-adevăr, dacă ne-am referi la imagi¬ 
naţie în sensul principal al cuvîntului, vorbim despre imaginaţia 
stîrnită de pasiunile trupeşti (căci golirile plăsmuiesc cumva ima¬ 
ginaţia de mîncare şi băutură şi de asemenea umplerile 11 , de 
asemenea omul plin de sămînţă fantazează în alte privinţe, potrivit 
cu toate calităţile fluidelor din corp), pe cei care acţionează sub 


9 Superioritatea contemplaţiei asupra vieţii active, care nu oferă autonomie. 
Implicită polemică cu stoicismul? 

10 Termenul pare a fi fost introdus de stoicism, chiar de Zenon şi Cleanthes, 
vezi PE, III, nota 1315. 

11 Cf. Philebos. 

puterea unor atare imaginaţii nu-i vom considera ca avînd auto¬ 
nomia voinţei drept principiu. De aceea nici oamenilor netrebnici care 
făptuiesc multe lucruri pe urmele imaginaţiei nu le vom acorda nici 
pe „depinde de ei înşişi", nici autonomia voinţei. Inălţîndu-1 pe „de¬ 
pinde de noi înşine" la cel mai frumos principiu, la activitatea 
Intelectului, vom accepta că şi premisele /etice/ provenind de Acolo 
sînt autentic libere şi vom accepta că năzuinţele stîrnite de gîndire sînt 
voluntare.™ Vom spune şi că acestea sînt prezente la zeii care trăiesc 
în acest fel. 

4. însă cineva s-ar putea întreba: cum e posibil ca ceea ce se 
naşte dintr-o năzuinţă să fie autonom ca voinţă, atunci cînd năzu¬ 
inţa mînă spre în afară şi cunoaşte lipsa? Căci ceea ce năzuieşte e 
minat, chiar dacă ar fi mînat înspre bine! Şi chiar în privinţa Intelec¬ 
tului însuşi apar dificultăţi, dacă, avînd el activitatea pe care şi 
în felul în care e menit s-o aibă, s-ar putea spune că e liber şi că 
nu depinde dedt de el însuşi; deşi nu depinde de el să nu facă /ceea 
ce face/. 13 

Apoi, /avem o dificultate/, dacă „ceea ce depinde de sine" s-ar 
spune în sensul deplin al cuvîntului privitor la acele realităţi 
inteligibile pentru care nu există activitate practică. 14 Dar şi pentru 
acelea la care există activitate practică /se păstrează dificultatea/: 
necesitatea / vine pentru ele/ din afară; căci nu vor acţiona fără rost. 

Cum, deci, există libertate pentru realităţi /inteligibile/, de vreme 
ce şi ele sînt în robia <6ouAeuelv> propriei naturi? 

Răspund: dacă nu ai fost constrîns să-l urmezi pe un altul, cum 
s-ar putea vorbi despre „a fi în robie"? în ce fel ar putea să fie ceva 
dominat de necesitate, atunci cînd e purtat spre Bine printr-o tendinţă 
voluntară, ca să meargă spre Bine, dacă ştie că e bine? Căci involuntarul 
înseamnă a întoarce spatele Binelui şi a te preda constrîngerii, în 
caz că respectivul subiect ar fi mînat spre un astfel de ţel care nu 
e un bine pentru el. 15 Cel care nu este apt să meargă spre Bine, 


12 Text destul de alterat. 

13 Poate face Dumnezeu ceva contrar binelui, dacă admitem că el e bun? Dacă 
da, el nu e bun, deci imperfect, dacă nu, nu e liber, deci, de asemenea, imperfect. 

14 Despre ce fel de voinţă liberă se poate vorbi cînd cineva nu acţionează, 
nu face nimic? 

15 Două teoreme etice: 1. Nimeni nu face răul de bunăvoie. 2. Numai a 
face binele conştient înseamnă a fi liber. Din nr. 2 se poate deduce nr. 1: Dacă 

cînd există altceva mai puternic care stă asupra-i, este întors cu 
spatele la binele propriu, slujind aceluia /mai puternic/. 

De aceea şi robiei i se aduc reproşuri nu acolo unde cineva are 
libertatea să se îndrepte spre rău, ci acolo unde /dorind el să se 
îndrepte/ spre binele propriu, este, de fapt, mînat spre binele altuia. 

Pe de altă parte, a vorbi despre a fi în robia propriei naturi carac¬ 
terizează un discurs care are în vedere două entităţi: aceea care 
se supune şi aceea căreia /prima i se supune/. Dar o natură simplă 
şi o actualizare unitară care nu posedă parţial existenţă în virtua¬ 
litate, parţial existenţă în actualizare, cum să nu fie liberă? Căci 
nu s-ar putea vorbi despre ea că acţionează după cum îi e natura, 
în condiţiile în care Fiinţa sa ar fi una, iar actualizarea - alta, de 
vreme ce, Acolo, a fi şi a fi în actualizare sînt totuna. Iar dacă /această 
natură simplă/ nu există nici din cauza alteia, nici dependentă de 
o alta, cum să nu fie liberă? Şi chiar dacă „dependentă de voinţa 
sa" nu se va potrivi /cu statutul ei/, ci la ea există ceva superior 
lui „dependent de voinţa sa", chiar şi aşa ea depinde de voinţa 
sa, fiindcă nu depinde de voinţa altei /naturi/ şi nici nu există ceva 
stăpîn peste activitatea ei. Şi nici peste Fiinţa ei, dacă /ea/ este prin¬ 
cipiu. Chiar dacă Intelectul are un alt principiu, acesta nu este în afara 
sa, ci în Bine. Or, dacă binele /Intelectului/ e dat potrivit Acelui 
/Principiu/, cu atît mai mult /sînt date, potrivit aceluiaşi principiu/, 
„depinde de voinţa sa" şi libertatea. Căci căutăm libertatea şi pe „de¬ 
pinde de voinţa sa" de dragul Binelui. 

Dacă, aşadar. Intelectul acţionează potrivit cu Binele, cu atît mai 
mult el va depinde de propria voinţă. Căci îl posedă deja pe Cel care 
se avîntă din sine spre El şi /II posedă/ în sine pe Cel pe care ar fi 
mai bine pentru el să-l poată avea în sine, dacă se /avîntă/ spre El. 

5. Dar oare autonomia voinţei se află numai în Intelectul care 
gîndeşte şi în Intelectul pur, sau se află şi în Sufletul care e activ 
potrivit cu Intelectul şi care acţionează conform cu virtutea? Dacă 
vom da un aspect al /autonomiei voinţei/ Sufletului care acţionează. 


numai a face binele conştient înseamnă a fi liber, a nu face binele înseamnă 
a fi constrîns. Dar a nu face binele înseamnă a face răul. Deci nimeni nu face 
răul altfel decît constrîns. în schimb, din nr. 1 (înţeleasă strict) nu rezultă cu 
necesitate nr. 2, căci e posibil ca nimeni să nu facă nici răul, dar nici binele de 
bunăvoie sau liber, ci toţi să-l facă din propria lor natură. 

mai întîi nu trebuie să i-1 dăm probabil în raport cu reuşita /acţiunii/: 
căci noi nu sîntem stăpîni pe întîmplare! 

Iar dacă /îi acordăm autonomia voinţei/ în raport cu faptul că 
face bine şi că face totul care vine de la sine, probabil că s-ar vorbi 
cu justeţe în acest caz. 

Dar cum anume „depinde de voinţa noastră" aceasta? De exem¬ 
plu, fiindcă este război, am putea arăta bărbăţie! Adică, în ce fel 
depinde de noi acea acţiune, atunci cînd, dacă nu intervenea 
războiul, nu putea fi săvîrşită acea acţiune /curajoasă/? La fel se 
petrece şi cu celelalte fapte, toate conforme cu virtutea: în raport 
cu ocazia intervenită, virtutea este nevoită să făptuiască una sau 
alta. Or, dacă cineva i-ar oferi virtuţii să aleagă: oare voieşte să 
fie războaie pentru ca să aibă ocazie de acţiune şi de curaj, să existe 
nedreptate, pentru ca să separe ce e drept şi să restabilească ordi¬ 
nea, să fie sărăcie, pentru ca să-şi arate generozitatea? Sau /voieşte/ 
ca, tuturor fiindu-le bine, să aibă pace? Ei bine, ea ar alege să aibă 
pace dinspre fapte, cînd nimeni nu are nevoie de grija sa, după 
cum, dacă cineva e medic, precum Hipocrate, /ar alege ca/nimeni 
să nu aibă nevoie de arta sa! 

Dacă, aşadar, virtutea a fost silită să dea ajutor atunci cînd e 
în acţiune, în ce fel ar mai putea ea poseda în mod pur pe „depinde 
de voinţa ei"? Oare vom răspunde că faptele sînt, desigur, supuse 
necesităţii, dar că voinţa anterioară faptelor şi raţiunea nu sînt 
supuse necesităţii? 

Dar, dacă procedăm astfel, plasîndu-1 /pe „depinde de voinţa 
ei"/ numai în momentul de dinaintea actului, vom plasa autono¬ 
mia voinţei şi pe „depinde de voinţa Sufletului însuşi" în afara faptei. 

Şi ce vom spune despre virtutea însăşi în raport cu condiţia 
şi cu dispoziţia sa? Oare nu vom spune că, atunci cînd Sufletul o 
duce rău, el se îndreaptă spre repunere în ordine, aşezînd în armo¬ 
nie pasiunile şi năzuinţele? In ce fel spunem că depinde de noi să 
fim buni şi că „virtutea nu are stăpîn"? 16 Răspund că /depinde 
de noi/ cei care vrem /virtutea/ şi o alegem! Sau că, sosind ea în 
Suflet, alcătuieşte libertatea şi independenţa noastră şi nu ne îngă¬ 
duie să mai fim sclavii acelora cărora le-am slujit înainte. 


16 Republica, X, 617e. 

Dacă deci virtutea este un fel de alt intelect 17 şi o condiţie care 
determină Sufletul să fie, ca să spunem aşa, „intelectualizat", iarăşi 
constatăm că nu în fapte se află „depinde de voinţa noastră ", ci în Inte¬ 
lectul liber de fapte. 

6. Cum, atunci, am readus mai înainte pe „depinde de noi 
înşine" la voinţă, spunînd că „este ceea ce s-ar produce conform 
cu ceea ce am voit"? Sau acolo s-a spus şi: „sau nu s-ar produce 
conform cu ceea ce am voit." Dacă deci cele de acum sînt spuse 
în mod corect şi acelea vor fi în acord cu acestea, vom afirma că 
virtutea şi Intelectul sînt stăpîne şi că la ele trebuie readuse acest 
„depinde de noi înşine", cît şi libertatea /voinţei/. Fiind ele fără 
stăpîn. Intelectul, de partea sa 18 , depinde de sine însuşi, iar virtutea 
vrea să depindă numai de sine, atunci cînd supraveghează Sufletul 
ca acesta să fie bun; şi pînă în acest punct şi ea este liberă, şi face 
Sufletul să fie liber. 

Cînd însă intervin pasiuni silnice şi fapte, virtutea, supra¬ 
veghind, nu a dorit ca ele să se întîmple, totuşi chiar şi în aceste 
cazuri ea îşi va păstra independenţa, adurînd-o chiar şi Aici la sine. 
Căci /virtutea/ nu a dat urmare faptelor, de exemplu, salvîndu-1 
pe omul /respectiv/ în primejdie, ci, dacă ea crede /necesar/, /spu¬ 
nem că/, abandonîndu-1, îi cere omului să abandoneze viaţa, banii, 
copiii, patria însăşi, avînd drept scop frumuseţea ei însăşi şi nu 
existenţa lucrurilor de sub ea. In consecinţă, şi autonomia voinţei 
din acţiuni, „ceea ce depinde de noi", nu trebuie redusă la făptuire, 
nici la acţiuni exterioare, ci la activitatea interioară, la gîndire şi la 
contemplarea virtuţii înseşi. 

Trebuie spus că această virtute este un anume intelect care nu 
ţine cont de pasiunile sclave sau puse în măsură prin raţiune. Căci 
acestea par a fi virtuţi - spune Platon - „apropiate de virtuţile 
trupului... îndreptîndu-1 prin obiceiuri şi exerciţii" 19 . 

In consecinţă e mai clar /acum/ că imaterialul este libertatea şi că 
la acesta se reduce „ceea ce depinde de voinţa noastră". Şi această 


17 Nu e vorba aici despre Intelectul autentic, ipostatic, ci de o imagine a 
sa care revine Sufletului. 

18 E o întrebare dacă este vorba aici despre virtute sau despre Suflet. Ambele 
sînt feminine în greacă. 

19 Republica, 518c-e 

voinţă este suverană, depinzînd de sine, chiar dacă, din necesitate, 
ar putea să orînduiască ceva şi înspre în afară. Cîte lucruri deci 
provin de la această voinţă şi sînt din pricina ei, acelea ţin de noi 
înşine - sînt şi exterioare, dar şi depind de voinţa însăşi. Ceea ce 
ea voieşte şi pune în acţiune neîmpiedicat, aceasta este ceea ce în 
primul rînd ţine de noi înşine. 

Dar Intelectul contemplativ este şi primul, în acest sens, „ceea 
ce depinde de sine", fiindcă opera sa în nici un fel nu depinde de 
altcineva, ci în întregul său este întors înspre sine; opera sa este 
el însuşi. Fiind aşezat el în Bine, este lipsit de nevoi şi sătul, trăind, 
ca să spunem aşa, după cum voieşte. Voinţa /sa/ îi e gîndirea. S-a 
spus doar „voinţă", fiindcă este după cum îi vine în minte. Intr-ade¬ 
văr, numita voinţă imită ceea ce îi vine în minte. Căci voinţa vrea 
Binele, iar gîndirea se află în mod autentic în Bine. Intelectul po¬ 
sedă, prin urmare ceea ce voinţa /sa/ voieşte şi, cînd L-ar întîlni, 
prin aceasta devine gîndire. 

Dacă, aşadar, acordăm pe „depinde de noi înşine" faptului de 
a voi Binele, pe Cel deja stabilit în care voinţa /Intelectului/ vrea 
să se afle, cum de nu-L are pe „depinde de El însuşi"? Răspund că 
El e mai mare /decît autonomia voinţei/, dacă nu cumva ai vrea să-l 
înalţi pe „depinde de sine însuşi" pînă la El! 

7. Aşadar, Sufletul devine liber prin intermediul Intelectului, 
grăbindu-se fără piedici către Bine; şi ceea ce el face din această 
pricină depinde de el însuşi. Intelectul însă /are independenţa 
voinţei/ datorită lui însuşi. 

Iar natura Binelui este însăşi ţinta năzuinţei, din pricina căreia restul 
lucrurilor îl posedă pe „depinde de ele însele", atunci cînd ceva poate 
s-o întîlnească fără piedici şi altceva poate s-o posede. 20 

Insă vorbim despre Suveranul tuturor lucrurilor nobile care 
vin după El, Cel care stă în cel dintîi jilţ, către Care restul vrea să 
suie, de Care ele sînt atîrnate şi de la Care îşi iau puterile, încît 


20 Aşadar, lucrurile aflate la nivelul Intelectului şi al Sufletului (pentru a 
nu mai vorbi despre cele inferioare) posedă autonomia voinţei şi libertatea în 
măsura în care se îndreaptă spre Bine şi se supun acestuia. Deci rezultă că 
libertatea este o formă specială de subordonare faţă de ipostaza superioară. 
Ce se va putea spune atunci despre Unu care nu mai are nici o ipostază supe¬ 
rioară sieşi? - se va întreba Plotin îndată. 

să-L poată avea pe „depinde de ele însele"; în cel fel ar putea cineva 
să-L reducă pe El la un „depinde de mine" sau un „depinde de tine", 
a tunci cînd chiar Intelectul a fost tras cu greutate An acest punct/, 
lotuşi a fost tras - cu forţa? Asta în cazul în care un anumit discurs 
sfidător, trimis din tabăra cealaltă <xoA|_u]o6c; Aoyoc; eteqcuOev 
(rraAEu;>, nu ar susţine că /natura/ Binelui se întîmplă să fie în felul 
în care este şi că ea nu este suverană peste ceea ce este; fiind ea acest 
lucru care este nu de la sine putere, ea nu ar putea fi nici liberă; şi, 
nici fădnd, nici nefăcînd ceea ce a fost silită să facă, respectiv, să nu 
facă, ea nu /l-ar putea avea în posesie/ pe „depinde de voinţa ei"! 

E acesta un discurs încăpăţînat şi dificil: el ar putea nimici cu 
totul natura voluntarului şi a autonomiei voinţei, ca şi conceptul 
lui „depinde de noi înşine", /afirmînd/ că toate acestea s-au spus 
zadarnic, reprezentînd vorbe goale despre lucruri fără subzistenţă. 
Căci - /se susţine/ se ajunge să se spună nu numai că nimic nu 
depinde de voinţa nimănui, dar este necesar pentru /cel care acceptă 
discursul sfidător/ ca nici să nu gîndească, nici să declare că înţe¬ 
lege măcar termenii respectivi. 21 Or, dacă el consimte că-i înţelege, 
deja discursul său ar putea fi respins cu uşurinţă, deoarece con¬ 
ceptul autonomiei voinţei se acordă cu /conceptele/ în legătură cu 
care /discursul sfidător/ a negat existenţa unui acord: într-adevăr, 
conceptul /lui/ nu se ocupă cu Fiinţa, nici nu o ia în seamă în mod 
special. Căci - /susţine el - / e imposibil ca ceva să se producă pe sine 
şi să se constituie pe sine. 

Ci gîndul vrea să cerceteze: care dintre realităţi este sclava celor¬ 
lalte? Care posedă autonomia voinţei, care nu se află sub altceva, 
ci ea însăşi este suverană peste activitatea /sa/, ceea ce există şi la 
/zeii/ veşnici în măsura în care sînt veşnici, şi la fiinţele care urmă¬ 
resc sau posedă Binele fără piedică? Or, Binele însuşi fiind deasupra 
acestor realităţi, este absurd să se caute un alt bine decît El! 

De fapt, nu este corect de spus nici că El e la întîmplare! Căci 
întîmplarea se regăseşte printre lucrurile multiple şi posterioare. 
Dar nu am putea spune că Primul este la întîmplare, nici că El nu 
ar fi suveran peste devenirea Sa, fiindcă El nu s-a născut. Şi e 


21 Dacă „se întîmplă" ca Unul să fie în felul în care este, întîmplarea va 
domina totul şi nu va exista necesitatea şi dependenţa necesară a unui naturi 
de o alta. Pe de altă parte, dacă ceva este liber atunci cînd tinde spre Bine şi 
cînd îşi realizează binele, rezultă că, pentru ca Binele să fie liber. El ar trebui 
să se realizeze pe sine, ceea ce pare imposibil. 

absurd a spune că El creează în felul în care este, dacă cineva ar 
socoti că există libertatea, atunci cînd /El/ ar produce sau ar acţiona 
împotriva naturii. Şi nici Cel care posedă unicitatea nu este separat 
de libertatea Sa, dacă unicitatea ar poseda-o nu fiindcă e împie¬ 
dicat de un altul /să fie multiplu/, ci fiindcă este tocmai Acesta, 
de parcă I-ar plăcea de Sine, şi fiindcă nu are ceva mai presus de 
Sine. Altminteri, vei suprima astfel autonomia voinţei care cel mai 
mult se întîlneşte cu Binele. 

Iar dacă aşa ceva este absurd, încă şi mai absurd ar fi să-L 
lipseşti pe Binele însuşi de autonomia voinţei, fiindcă El e un bine 
şi fiindcă rămîne dependent de Sine, neavînd nevoie să se mişte 
spre altceva şi neavînd nevoie de nimeni, în vreme ce celelalte 
lucruri se mişcă spre El. Atunci cînd deci „existenţa" Lui ar fi „acti¬ 
vitatea" Lui 22 - ele nu sînt diferite, dacă nici în cazul Intelectului 
nu sînt, deoarece activitatea este în acord cu fiinţarea mai curînd 
decît fiinţarea în acord cu activitatea - astfel încît /El/ nu este după 
cum a fost menit prin fire să acţioneze, atunci nici „activitatea" 
Lui şi „viaţa" nu se vor reduce la „Fiinţa" Lui; ci „Fiinţa" Lui este 
împreună şi „asociată" dintotdeauna cu „activitatea" /Lui/: din 
ambele El se face pe Sine pentru Sine şi nu aparţine nimănui. 

8. Noi însă considerăm că autonomia voinţei nu-i revine Aceluia 
accidental, ci ea este în sine, dacă pornim de la autonomia voinţei 
în alte cazuri prin eliminarea contrariilor. In legătură cu El, dacă 
transferăm de la lucruri inferioare proprietăţi inferioare din pricina 
neputinţei de a rosti ceea ce se cuvine a fi spus despre El, atunci 
astfel de lucruri am rosti despre El. Cu toate acestea, nu numai 
că nu am putea descoperi nici un predicat al Lui, dar nici nu /am 
putea vorbi/ despre El în sensul propriu <kuolc«jc;> /al cuvintelor/. 
Intr-adevăr, toate lucrurile frumoase şi nobile sînt mai tîrzii decît El, 
căci El este Principiul lor. Totuşi, în alt sens El nu este Principiul 
/lor/. 23 Or, cei care lasă deoparte toate predicatele trebuie să vadă 
ca mai tîrzii atît ceea ce depinde de Sine, dt şi autonomia voinţei - 


22 Am plasatîntre ghilimele cuvintele pe care Plotin le însoţeşte de adverbul 
olov, „precum", „pentru a zice astfel". El vrea să evite în acest mod să-i atribuie 
Unului anumite predicate, precum Fiinţa, actualizarea sau activitatea, luate 
în sens propriu. 

23 In sensul fie că nici noţiunea de „principiu" nu i se poate atribui, fie în 
sensul că, nefiind El însuşi frumos, nu poate fi Frumosul prim. 

deja /ele/ desemnează o activitate îndreptată spre un altul - de 
asemenea faptul că acţionează fără piedici, şi faptul că, dacă există 
alte realităţi, /El/ este de neoprit cînd se orientează spre ele. 

In general, nu trebuie să-l asociem pe El la nimic. Căci El este ceea 
ce este şi înaintea /existenţei realităţilor/. De fapt, noi 1-1 retragem 
şi pe „este", astfel încît /I-l retragem/ şi pe „a fi în asociere cu 
realităţile" în orişicare fel. In consecinţă, nici „cum e menit natural 
să fie" /nu-I revine/. Intr-adevăr, şi acesta vine mai tîrziu; şi, chiar 
dacă /acest predicat/ s-ar spune şi în cazul acelor realităţi /de mai 
prejos/, s-ar spune în cazul realităţilor care provin de la un altul, 
astfel încît în mod primordial /„cum e menit natural să fie"/ s-ar 
spune despre Fiinţă, fiindcă ea s-a născut din El. 

Iar dacă natura este în realităţile temporale, nici măcar despre 
Fiinţă /nu trebuie vorbit în termeni de „natură"/. 24 Nici formula 
„/natura Lui/ nu este de la ea însăşi" nu trebuie folosită. Căci 
pe „este" I l-am răpit; dar expresia „nu de la ea însăşi" ar putea 
fi pronunţată /în legătură cu natura/, cînd ea a fost creată de 
altcineva. 

Astfel s-a întîmplat? Sau nici pe „s-a întîmplat" nu trebuie să-l 
aducem? Căci nu I „s-a întîmplat" /ceva/ nici Lui, nici în raport 
cu un altul. Intr-adevăr, „s-a întîmplat" se află în multiplicitate, 
atunci cînd ar exista unele lucruri, şi cînd altceva s-ar întîmpla 
după ele. Or, în ce fel „s-a întîmplat" Primul? El nici nu a sosit, 
pentru ca să întrebi „cum a sosit?" Ce întîmplare L-a condus sau 
L-a alcătuit? Dat fiind că nici măcar întîmplarea nu era încă, nici 
apariţia spontană: căci apariţia spontană vine de la un altul şi în 
lucrurile care se nasc. 

9. Insă, în ceea ce-L priveşte pe El, dacă cineva l-ar considera 
pe „s-a întîmplat", nu trebuie să se oprească la cuvînt, ci trebuie 
înţeles în ce fel gîndeşte cel care spune /„s-a întîmplat" în privinţa 
Lui/. Ce gîndeşte, prin urmare? Gîndeşte că, avînd această natură 
anume şi putere, El este principiu. Căci dacă El ar fi avut altă natură, 
ar fi fost ceea ceea ce era /în acel caz/; şi dacă ar fi fost mai rău, 
ar fi acţionat potrivit cu Fiinţa Lui. 


24 Joc de cuvinte între e<ţ>u „s-a născut" şi (ţiucriţ „natura", într-adevăr înru¬ 
dite etimologic. Plotin utilizează toate mijloacele pentru a arăta că despre Unu 
nu se poate vorbi în termeni de „natură". 

La aşa ceva trebuie răspuns că nu era cu putinţă că întîmplătorul 
să fie Principiul ce fiinţează pentru toate cele, nu fiindcă /devine/ 
mai rău, dar fiindcă nu era /de fapt/ un bine - era totuşi bine în 
alt sens, ca să spunem aşa, în lipsă. Or, trebuie ca Principiul să 
fie superior tuturor celor care vin după el, astfel încît El este ceva 
definit. Numesc „definit", faptul că El e unul singur <povax<bc;> 
şi nu e supus necesităţii. Căci nici necesitate tiu exista /înaintea Sa/! 
Intr-adevăr, necesitatea se află la realităţile care urmează Prin¬ 
cipiului, /necesitatea/ neavînd forţa de constrîngere nici /măcar/ 
asupra lor. 25 Dar unicitatea aceasta vine de la El însuşi. El este 
acesta şi nu un altul, ci ceea ce trebuia să fie. Nu s-a întîmplat să 
fie astfel, d trebuia să fie astfel. Acest „trebuia" este principiul celor 
care trebuiau /să existe/. 

Prin urmare. El nu ar putea fi în sensul că „s-a întîmplat" să 
fie! Căci El nu este ceea ce s-a întîmplat /să fie/, ci ceea ce trebuia 
să fie. Mai curînd nici măcar „ceea ce trebuia să fie", ci trebuie ca 
restul realităţilor să aştepte /să vadă/ ce anume li se va dezvălui 
că este Regele; să admită că El este ceea ce El este, nu aşa cum s-a 
întîmplat ca El să se dezvăluie, ci fiind cu adevărat Rege, cu 
adevărat Principiu, cu adevărat Binele, nu acţionînd conform cu 
Binele - căci în acest fel ar părea că vine după altcineva -, ci unul 
singur fiind ceea ce este, încît nu e conform cu Unul, ci este Unul. 

Aşadar, „s-a întîmplat" nu se potriveşte nici măcar în cazul lui 
ceea-ce-este /ceva/ (revine, desigur, lui ceea-ce-este /ceva/ „s-a 
întîmplat", dacă se va întîmpla ceva, dar nu ceea-ce-este /ceva/ în 
sine s-a întîmplat, nici nu s-a petrecut ceea-ce-este /ceva/ în acest 
sens, nici, fiind el ceea ce este, nu vine de la altul ceea ce este astfel, 
d această natură autentică este faptul de a fi ceea-ce-este /ceva/.). 
Cum atunci s-ar putea gîndi cineva să-l atribuie pe „s-a întîmplat 
astfel" Celui care e mai presus de ceea-ce-este /ceva/, căruia îi revine 
să fi născut pe ceea-ce-este /ceva/ - ceea ce nici asta nu s-a întîmplat 
să fie astfel, ci este precum este Fiinţa, care e în sine deopotrivă 
Fiinţă şi Intelect? 


25 Intelectul şi Sufletul au o anumită libertate, aşa cum s-a arătat mai înainte, 
spre deosebire de lumea corporalităţii şi a iraţionalităţii care e supusă necesităţii 
constrîngătoare. 

De fapt, în acest sens cineva ar putea spune şi despre Intelect 
„astfel s-a întîmplat să fie Intelect", de parcă Intelectul ar urma 
să fie altceva decît ceea ce este natura Intelectului! Aşadar, nedu- 
cîndu-se în afară pe sine, ci neclintit de la sine, despre acesta ar 
spune în modul principal că este ceea ce este. Ce ar mai spune atunci, 
urcînd şi privind într-Acolo, deasupra acestuia? Oare l-ar rosti pe 
„s-a întîmplat astfel /să fie/", precum L-a văzut că este? Sau nici 
măcar pe „astfel" /nu-1 va afirma/, nici pe „s-a întîmplat în oricare 
fel" şi în general nici pe „s-a întîmplat". Dar oare va spune: „astfel 
numai /este/ şi nu ar putea fi altfel, ci doar astfel"? Nu, nici pe 
„astfel" nu-1 va spune! Căci în acest chip vei defini, şi anume un 
individual. 

Or, nu este cu putinţă ca cel care II vede să poată spune nici 
„astfel", nici „nu astfel": căci L-ar desemna ca pe una dintre realităţi 
în cazul cărora /se potriveşte/ cuvîntul „astfel". Intr-adevăr, El este 
altceva decît toate care sînt „astfel"] Deci, văzîndu-L indefinit, vei putea 
afirma toate lucrurile care vin după El; dar vei spune că /El nu/ 
este nici una dintre acestea, ci /vei spune/ că, dacă El e ceva, e toată 
puterea suverană peste Sine în mod autentic, fiind ea ceea ce vrea, mai 
degrabă însă aruncînd pe „ceea ce vrea" înspre cele-ce-sînt /ceva/; 
fiind deci ea mai presus de orice „a vrea", l-a pus pe „a vrea" după 
Sine. Prin urmare, nici ea nu l-a voit pe „astfel", pentru ca să-i 
urmeze, nici altcineva nu a creat-o astfel. 

10. Prin urmare, trebuie întrebat cel care spune: „astfel s-a întîm¬ 
plat": cum ar putea considera că e falsă expresia „s-a întîmplat", 
dacă ar exista ceva /autenticii Şi cum ar putea cineva să-l suprime 
pe „s-a întîmplat"? Şi dacă ar exista o anumită natură /autentică/, 
atunci va spune că „s-a întîmplat" nu i se potriveşte? Căci dacă 
el pune pe seama întîmplării natura care îl suprimă pe „astfel s-a 
întîmplat" din celelalte lucruri, unde ar putea ajunge faptul de a 
nu proveni din întîmplare? II suprimă pe „s-a întîmplat" acest 
principiu al celorlalte, care dă formă, limită şi configuraţie; şi nu 
se poate să se dea importanţă întîmplării acolo unde apar lucruri 
conform raţiunii, ci chiar acest fapt - cauza - /trebuie atribuită/ 
raţiunii. Intîmplarea se află la lucrurile care nu fiinţează în mod 
precumpănitor şi nu sînt legate de o consecinţă, ci depind de 
coincidenţe. 



110 


OPERE 


Cum ar putea, aşadar, cineva atribui întîmplării principiul orică¬ 
rei raţiuni, ordini şi definiri - ipostaza acestui /principiu/? Fireşte, 
întîmplarea este suverană peste multe, dar nu e suverană peste 
Intelect, raţiune în vederea generării acestora. Or, acolo unde întîm¬ 
plarea pare contrară raţiunii, cum ar putea ea să devină capabilă 
să o nască? 

Insă, dacă întîmplarea nu generează Intelectul, nu va genera nici ceea 
ce este înaintea Intelectului, nici ceea ce e superior Intelectului. Căci 
nu avea de unde să-L genereze, nici nu exista ea de fapt deloc 
printre realităţile eterne! Dacă, prin urmare, nu exista nimic înain¬ 
tea Aceluia, iar El era primul, trebuie să ne oprim aici, şi să nu 
mai spunem nimic despre El. Putem cerceta în ce fel s-au născut 
realităţile de după El, dar nu mai /putem cerceta/ în ce fel /s-a 
născut/ El, fiindcă în fapt El nu s-a născut. 

Bun, dar /ce spunem/ dacă El nu s-a născut, dar este în felul 
în care este, nefiind suveran peste Fiinţa sa? Şi dacă nu /e suveran/ 
peste Fiinţa sa, ci este cel care este, fără să se fi constituit pe Sine, 
folosindu-se de Sine în felul în care este, atunci El ar fi din necesitate 
ceea ce este şi nu ar putea fi altminteri Idecît este/! 

Răspund că El e astfel nu fiindcă nu e altminteri, ci fiindcă astfel 
e cel mai bun. Căci nu oricine are autonomia voinţei să meargă 
spre mai bine, dar nimeni nu e oprit de altul să meargă spre mai 
rău. Dar faptul că /El/ nu a mers /spre mai rău/, că nu a plecat de 
la Sine, nu este fiindcă a fost oprit, ci fiindcă a fost El însuşi acela 
care nu a plecat. Iar faptul de a nu putea merge spre mai rău nu 
semnalează o neputinţă a Lui care nu pleacă, ci semnalează că El 
nu pleacă de la Sine putere şi prin Sine. Iar faptul de a nu pleca 
spre nimic altceva posedă în el abundenţa puterii, nu e al unuia 
reţinut de o necesitate, ci necesitatea şi legea celorlalte sînt El însuşi. 
Aşadar, necesitatea s-a înfiinţat pe sine? Sau nici măcar nu a luat fiinţă, 
în vreme ce realităţile de după El au luat fiinţă prin El. Intr-adevăr, 
Ceea ce e înainte de înfiinţare cum ar putea să ajungă să ia fiinţă 
fie de la un altul, fie de la Sine însuşi? 26 

11. Dar ce e Acesta care nu a luat fiinţă? Răspund că, păstrînd 
tăcerea, trebuie să ne ducem şi, ajunşi la încurcătură, să nu mai 


26 Plotin utilizează cele două forme active ale verbului - cea tranzitivă, 
aici cu un pronume reflexiv, şi cea absolută, cît şi substantivul derivat. 

cercetăm nimic. Căci ce ar mai putea cerceta cineva, atunci cînd 
nu mai poate merge nicăieri, deoarece orice cercetare se îndreaptă 
către un principiu şi se opreşte odată ajunsă la el? 

Pe deasupra, trebuie să gîndim orice cercetare ca privind fie 
la „ce este?", fie la „în ce fel este?", fie la „din ce cauză", fie la 
existenţă. Existenţa /Unului/, în felul în care spunem că El există, 
/o cunoaştem/ pe baza realităţilor de după El. „Din ce cauză?" pre¬ 
tinde căutarea unui alt principiu. Or, nu există principiu al Prin¬ 
cipiului total. „In ce fel este" înseamnă a căuta proprietăţile pentru 
ceva care nu are proprietăţi. Iar „ce este?" lămureşte mai curînd 
că nu trebuie cercetat nimic despre El, primind noi în spirit numai 
pe El singur, dacă ne e cu putinţă, aflînd că nu e îngăduit să adău¬ 
găm nimic la asta. 

In general, se pare că am ajuns să gîndim această dificultate 
cei care ne-am gîndit la această natură /a Unului/, mai întîi fiindcă 
am presupus un amplasament <xcopa> 27 şi un loc, precum un fel 
de gol <xâcx;> 28 ; apoi, existînd deja amplasamentul, am adus această 
natură în locul născut sau existent în imaginaţia noastră; adu- 
cîndu-L deci în acest loc, căutăm cumva de unde şi cum a sosit 
El acolo. Şi am căutat prezenţa Lui şi cumva „Fiinţa" Lui de parcă 
ar fi fost un intrus, şi de parcă ar fi fost zvîrlit acolo din vreo genune 
sau înălţime. De aceea, nimicind cauza dificultăţii, trebuie exclus 
orice loc din intuiţia privitoare la El, şi în nici un loc anume nu 
trebuie plasat, nici nu trebuie reprezentat ca fiind şi stînd veşnic 
într-un loc, nici ca sosit acolo, ci fiind El numai precum este şi arătat 
că este din necesitatea dată de cuvinte; cît despre loc, după cum e 
cazul şi cu celelalte, acesta vine tîrziu, mai tîrziu decît toate! 

Gîndind, aşadar, acest „neloc" <q:to7tov>, după cum îl gîndim, 
nu mai aşezăm nimic, ca să spunem aşa, împrejurul Lui, nici nu 
putem concepe dt de mare este, nici nu vom spune că i-a revenit 
o cantitate şi, desigur, nici o calitate. Căci El nu ar putea avea for¬ 
mă, nici măcar inteligibilă. Nici nu ar putea intra în relaţie cu 
altceva. Căci a luat fiinţă în Sine înainte de altceva. 


27 Platon, Timaios, 48a şi în continuare, identificat însă, începînd cu Aris- 
totel, cu Materia primordială. 

28 Hesiod, Teogonia, 116; Aristotel, Fizica, IV, 1208b. 

Ce ar mai putea fi, atunci, „s-a întîmplat astfel"? Sau în ce fel 
vom pronunţa aceasta, de vreme ce toate celelalte proprietăţi afir¬ 
mate despre El au fost înlăturate? Astfel încît este adevărată mai 
curînd nu /propoziţia/ „s-a întîmplat astfel", ci „nici astfel nu s-a 
întîmplat", de vreme ce /este adevărată/ şi propoziţia „nu s-a întîm¬ 
plat deloc"! 

12. Şi atunci? Nu este El ceea ce este? Oare măcar este El suve¬ 
ran peste faptul de a fi ceea ce este sau peste faptul de a fi mai presus 
/de Fiinţă/? Şi iarăşi, nemaicrezînd nimic din cele spuse. Sufletul 
e la încurcătură. 

Trebuie, prin urmare, vorbit astfel: fiecare dintre noi se află 
departe de Fiinţă sub raportul corpului, dar sub raportul Sufle¬ 
tului şi a ceea ce în mod precumpănitor sîntem, avem parte de 
Fiinţă şi sîntem o anume Fiinţă - adică cum ar veni - ceva compus 
din diferenţă şi Fiinţă. Nu sîntem însă nici în mod principal Fiinţă 
şi nici Fiinţă în sine. De aceea, nici nu sîntem suverani peste Fiinţa 
noastră. Căci cumva altceva este Fiinţa şi altceva - noi, şi suverani 
nu noi sîntem peste Fiinţa noastră, ci Fiinţa însăşi este suverană 
peste noi, dacă ea este cea care a adăugat şi diferenţa. 

Dar de vreme ce într-un fel noi sîntem ceea ce este suveran peste 
noi înşine, astfel şi Aici am putea fi consideraţi a nu fi deloc mai 
puţin suverani peste noi înşine. Acolo unde însă există pe deplin 
ceea ce este Fiinţa în sine şi unde ceva nu este, pe de o parte, el 
însuşi, pe de altă parte, altceva - Fiinţa sa. Acolo ceea-ce-este e şi 
suveran peste sine 29 şi nu se mai îndreaptă spre altceva, în măsura 
în care şi este, şi este Fiinţă. Şi din nou, /Intelectul/ a fost lăsat să 
fie suveran peste sine, în măsura în care, cel dintîi, s-a îndreptat 
spre Fiinţă. 

Insă cui i-ar putea fi slugă Cel care a făcut Fiinţa să fie liberă, 
putînd fi socotit menit prin fire să o facă liberă şi fiind eliberator? 
Oare propriei sale Fiinţe? Dar ea tocmai de la El îşi are libertatea, 
şi este mai tîrzie/decît El/, El neavîndFiinţăl Iar dacă există o anume 
activitate în El şi dacă II vom plasa pe El în această activitate, nu 
/s-ar putea spune că/ din această cauză ea ar putea fi altceva decît 


29 Incertitudine textuală. 



DESPRE ACŢIUNEA DE BUNĂVOIE 


113 


El şi nici că El - de unde provine activitatea - n-ar fi suveran peste 
El însuşi, pentru că activitatea şi cu El însuşi nu sînt diferite. 

Iar dacă în general nu vom admite să existe o activitate în El, ci 
celelalte realităţi subzistă avînd o activitate centrată asupra Lui, 
de abia încă mai mult nu vom accepta că există Acolo deopotrivă 
„suveran" şi „slugă"! 

Şi nici nu /vom admite în cazul Lui/ pe „suveran peste Sine", 
nu fiindcă există un altul suveran peste El, ci fiindcă pe „suveran 
peste Sine" l-am acordat Fiinţei, dar pe El L-am plasat într-un loc 
mai nobil decît acesta. Ce este deci Cel plasat într-un loc mai nobil 
decît cel care este suveran peste sine? Răspund că, deoarece Fiinţa 
şi activitatea fiind Acolo cumva două entităţi, ele au dat conceptul 
de „suveranitate" derivînd din activitate, dar aceasta era identică 
cu Fiinţa, de aceea a fost distins conceptul de „suveranitate" şi 
s-a afirmat că /Intelectul/ este suveran peste sine. 

Dar Acolo unde nu sînt două aspecte luate ca unul, ci unul - 
fie numai activitate, fie nici măcar activitate - nici măcar concep¬ 
tul de „suveran peste sine" nu este potrivit. 

13. Or, deşi trebuie folosite acele cuvinte nepotrivite despre 
ceea ce căutăm, iarăşi să fie spus că unele nu sînt potrivite, fiindcă 
nu trebuie nici măcar în concept formată o dualitate, în timp ce 
altele, rostite acum în vederea convingerii, trebuie gînditefără rigoare 
<7iapavor|TCov>, într-o anumită măsură, în cele prezentate de noi. 

Intr-adevăr, dacă I-am da lui activităţi - ca şi cum /am da/ 
activităţile voinţei Lui - căci El nu acţionează fără voinţă, iar acti¬ 
vităţile ar fi ca o Fiinţă a Lui, atunci voinţa Sa şi Fiinţa Sa ar fi 
identice. Iar dacă lucrurile stau aşa, atunci în cefei El a vrut /săfie/, 
astfel şi este. Aşadar, El nu vrea şi nu acţionează, după cum firea 
îl face /să fie/, ci mai curînd Fiinţa Lui este în felul în care o voieşte 
şi în care acţionează. în consecinţă, El este întru totul suveran peste 
Sine, avînd în puterea Sa şi pe „a fi". 

Ţine seama şi de următorul aspect: fiecare dintre realităţi tin- 
zînd spre Bine, vrea să fie Binele mai curînd decît ceea ce este ea 
însăşi. Ea socoteşte că în acel moment fiinţează în cea mai mare 
măsură, atunci cînd participă la Bine şi într-o astfel de situaţie ea 
alege pentru sine fiecare fiinţare, în măsura în care ar avea parte 
din Bine, ca şi cum natura Binelui este pentru ea în mod evident 

cu mult preferabilă. Asta dacă, într-adevăr, dimensiunea părţii 
Binelui în altceva este lucrul cel mai de preferat, şi dacă o Fiinţă 
voluntară şi asociată voinţei formează o identitate cu voinţa, con- 
stituindu-se prin voinţă. Şi cît timp nu ar avea Binele, fiecare lucru 
doreşte altceva, dar în măsura în care L-ar avea, se vrea acum pe 
sine; iar această prezenţă /a Binelui/ nu este întîmplătoare, nici 
Fiinţa sa nu e exterioară voinţei sale. Şi prin aceasta se şi defineşte 
şi îşi aparţine sieşi prin aceasta. 

Dacă, aşadar, în acest fel, fiecare individ se face pe sine, devine 
limpede deja că Acela ar fi în mod primordial prin Sine însuşi ceva de 
acest fel, prin care şi restul lucrurilor pot fi /creatoare/ pentru ele însele. 
Iar voinţa /Sa/ de a fi „astfel" e laolaltă cu aşa-zisa Fiinţă a Sa. Şi 
nu-Lpoţi concepe altfel decît voind El pentru Sine să fie ceea ce este, 
fiind în acord cu Sine, voind să fie El însuşi şi fiind ceea ce voieşte. 
Iar voinţa Sa şi El însuşi sînt identice, şi nu mai puţin identice prin 
faptul că El nu este, pe de o parte, ceva - ceea ce s-a întîmplat - şi 
pe de alta, altceva ce ar fi voit. Căci ce altceva ar fi putut voi /să 
fie/ decît ceea ce este? Şi chiar dacă am presupune că El a ales 
pentru Sine să devină orice ar voi, şi I-am fi îngăduit să-şi schimbe 
natura Sa în altceva, /trebuie să acceptăm/ că El nu ar putea voi 
să devină altceva, nici nu şi-ar putea reproşa Sieşi că e dintr-o nece¬ 
sitate ceea ce este; iar această expresie „El este" înseamnă ceea ce El 
întotdeauna a voit şi voieşte. 

In mod autentic deci, natura Binelui este voinţa Aceluia care este 
incoruptibil; El nu e răpit de natura Sa, ci se alege pe Sine însuşi, pentru 
că nu exista altceva, pentru ca să fie tras spre acela. 

Şi cineva ar mai putea spune şi lucrul următor, anume că toate 
celelalte lucruri nu cuprind în Fiinţa lor conceptul de a fi mulţu¬ 
mite cu ele însele, căci ceva ar putea şi să fie supărat pe sine. Dar 
este necesar ca alegerea şi voinţa de sine să fie cuprinse în ipostaza Binelui, 
sau altminteri cu greu ar putea ceva să fie mulţumit cu sine - e 
vorba de existenţe care prin participare la Bine sau prin imagi¬ 
naţie sînt mulţumite de sine. 30 


30 Probabil ideea este că toate celelalte fiinţe sînt mulţumite şi rînd au voinţă 
şi libertate; or, o au numai prin participare la Unu, deoarece prin sine ele nu 
sînt obligatoriu mulţumite cu ele însele. 

Trebuie însă să facem concesii cuvintelor, dacă cineva, vorbind 
despre El, din necesitate se foloseşte de dragul explicaţiei de acei 
termeni pe care nu îngăduim să fie pronunţaţi la modul precis. 
Să fie deci la fiecare termen puse ghilimele. 31 

Dacă, aşadar. Binele s-a înfiinţat, iar alegerea şi voinţa II înfiinţează 
împreună <auvuc})îa0r|atv> pe El - căci El nu va fi fără ele -, dar 
trebuie ca El să nu reprezinte o multiplicitate, atunci trebuie rea¬ 
duse la o unitate voinţa şi Fiinţa şi faptul de a voi. Iar dacă voinţa 
vine de la El, este necesar ca de la El să vină la El şi fiinţarea Sa, 
astfel încît raţionamentul a descoperit că El s-a făcut pe Sine însuşi. 
Iar dacă voinţa se află la El şi este „activitatea" Lui, şi dacă ea este 
identică cu existenţa Lui, El însuşi s-ar înfiinţa astfel pe Sine. 
Rezultă că El nu este ceea ce s-a întîmplat Isă fie/, ci ceea ce El însuşi 
a vrut /să fie/l 

14. Pe deasupra, trebuie examinat şi în felul următor: fiecare 
din entităţile declarate a fi sînt ori identice cu fiinţarea lor, ori dife¬ 
rite. De exemplu, acest om este ceva, şi esenţa omului este altceva. 
Totuşi omul /individual/ participă la esenţa omului. Insă „Sufletul 
şi esenţa Sufletului sînt identice" 32 , dacă Sufletul este ceva simplu 
şi nu este un predicat al altui /subiect/, şi de asemenea /sînt iden¬ 
tici/ Omul însuşi şi cu esenţa Omului. Pe de o parte, omul ar apărea 
la întîmplare, în măsura în care este altceva decît esenţa Omului, 
pe de altă parte, esenţa Omului nu ar putea apărea la întîmplare: 
asta înseamnă „Omul însuşi de la sine însuşi". Or, dacă esenţa 
Omului e de la sine şi nu de la întîmplare, nici nu „s-a întîmplat", 
cum de ar fi cu putinţă ca Cel de deasupra Omului în sine, însuşi 
zămislitorul Omului şi căruia Ii aparţin toate realităţile, să fie consi¬ 
derat „la întîmplare" - El, o natură mai simplă dedt esenţa Omului 
şi decît faptul de a fiinţa în general? 

De asemenea, cel care suie spre simplitate nu poate aduce sus 
întîmplarea; de aceea este imposibil ca întîmplarea să se ridice la 
Cel care este cel mai simplu. 

De asemenea, se cuvine reamintit ceva spus undeva mai îna¬ 
inte, că fiecare lucru dintre cele care există autentic şi care ajunge 


31 Termenul plotinian cu sensul de „ca să spunem aşa", sau „aşa-zicînd", 
este olov. Ne-am permis această licenţă de exprimare. 

32 Met., VIII, 3,1043b, 279. 

să existe datorită acelei naturi, cît şi ceea ce e asemănător cu el 
printre cele senzoriale, este asemănător cu ceea ce provine de la 
inteligibile. Numesc „asemănător" faptul de a avea împreună cu 
Fiinţa lor şi cauza existenţei /lor/, astfel încît cel care examinează 
mai tîrziu fiecare lucru să poată spune din ce cauză există fiecare 
existenţă - de exemplu, din ce cauză există ochiul şi din ce cauză 
există astfel de picioare la astfel de fiinţe, cît şi cauza care a generat 
în ansamblu să existe fiecare parte a fiecărui /corp/ şi să existe 
părţile unele datorită celorlalte. Din ce pricină picioarele sînt /cum 
sînt/ în lungime? Fiindcă acest individ e astfel, fiindcă chipul /său/ 
e astfel, şi picioarele îi sînt astfel. Şi în general armonia tuturor, 
a unora faţă de celelalte este cauză a unora pentru celelalte. 

Iar „de ce există acest individ uman?" înseamnă că aceasta e 
esenţa Omului, astfel încît unul şi acelaşi lucru sînt fiinţarea şi cauza 
fiinţării. Ele au sosit astfel dintr-un unic izvor care nu a desfăşurat 
raţionamente, ci a furnizat deodată pe „de ce?" şi pe „a fi". Un /sin¬ 
gur/ izvor deci pentru „este" şi pentru „de ce este" le-a dat pe 
ambele laolaltă. Dar în felul în care sînt cele care devin, dar cu 
mult mai originar, mai adevărat şi mai aproape de Bine decît 
/sensibilele/în raport cu /inteligibilele/, este Acela de unde provin 
/inteligibilele/. 

Dacă deci nici una dintre realităţile care îşi au cauzele în sine 
nu există printr-un hazard şi la întîmplare şi „nici una nu s-a 
întîmplat astfel", şi au /cauzele în sine/ toate care provin de la El, 
El fiind Tatăl raţiunii, cauzei şi Fiinţei cauzatoare - acelea care, 
cu toatele, se află departe de întîmplare - atunci El ar fi principiu 
şi, cum ar veni, un model al celor care nu s-au împărtăşit din întîm¬ 
plare. Este El, autenticul şi Primul, neamestecat cu întîmplarea, 
cu apariţia spontană şi cu coincidenţa, cauză Lui însuşi şi dintru 
Sine, şi datorită Sieşi El însuşi 33 . Căci e în mod primordial El însuşi 
şi pe deasupra Fiinţei - El însuşi. 

15. Acelaşi /Bine/ este şi iubit, şi iubire, şi iubire de Sine însuşi, 
dat fiind că nu e altminteri frumos decît de la Sine şi în Sine. Căci 
a fi împreună cu Sine nu ar putea fi altminteri, dacă cel care e 
împreună şi cel cu care acela este /împreună/ nu ar fi unul şi acelaşi. 


33 Plotin afirmă aici, repetat, principiul causa sui: Principiul suprem este 
cauză a Lui însuşi. 

Iar dacă cel care este împreună şi cel cu care este împreună sînt 
unul singur, dacă cel care, pentru a spune astfel, „năzuieşte" şi 
cu cel care-i obiectul năzuinţei sale sînt unul singur, iar obiectul 
năzuinţei este ca un fel de „subiect" în raport cu subzistenţa /năzu¬ 
inţei/, din nou ne-a apărut limpede că năzuinţa şi fiinţa sînt iden¬ 
tice. Iar dacă aşa stau lucrurile, din nou /vedem că/ El este acesta 
care se face pe Sine, suveran peste Sine, neivindu-se aşa cum altcineva 
a voit /ca EU să fie, ci aşa cum El însuşi o vrea. 

De aceea, spunînd noi că El nu primeşte nimic la Sine, nici că 
altceva nu-L primeşte pe El, şi în acest fel L-am concepe în afara 
putinţei de a fi astfel din întîmplare: L-am /concepe astfel/nu numai 
pentru că II facem să fie izolat şi singur şi pentru că II purificăm 
de orice, ci şi pentru că /ne gîndim/ că am putea vedea în noi înşine 
vreo natură asemănătoare, ce nu are nimic din celelalte, cîte atîmă 
de noi, potrivit cu care putem simţi ceea ce s-ar petrece la întîm¬ 
plare. Toate celelalte, cîte ne aparţin, sînt sclave şi supuse întîm- 
plării şi cumva sosind la întîmplare; însă Acestuia singur îi revine 
suveranitatea peste Sine şi libertatea voinţei prin energia 34 unei 
lumini de forma Binelui şi a Binelui - o energie mai mare decît 
aceea de la nivelul Intelectului, fără să aibă ca adăugat pe ceea ce 
e mai presus decît gîndirea. 

Spre Acesta suind noi şi devenind numai Acesta unul, înlă- 
turînd celelalte lucruri, cum am putea vorbi despre El altfel decît 
că sîntem mai mult decît liberi şi că avem mai mult decît libertatea 
voinţei? Cine ne-ar mai putea atunci agăţa de şansă, de hazard, 
sau de „s-a întîmplat", cînd am devenit chiar această viaţă autentică, 
sau am ajuns în aceea care nu are nimic altceva /decît pe sine/, ci 
este numai ea însăşi? 

Aşadar, nu-i cu putinţă ca celelalte realităţi, fiind ele izolate, 
să fie autosuficiente în existenţa lor. Dar El e ceea ce este şi cînd e 
izolat şi singur. Or, prima existenţă /autentică/ nu se află în ceva 
fără Suflet, nici într-o viaţă iraţională. Căci /fără Suflet/ ea este 
/prea/ slabă ca să subziste şi e, ea însăşi, o împrăştiere a raţiunii 
şi o indeterminare. Dar cu cît mai departe înaintează /existenţa/ 


34 Uneori eveqyeici, tradus de obicei prin „actualizare" sau „activitate", 
poate fi tradus pur şi simplu prin „energie". 

spre raţiune, cu atît mai mult ea alungă întîmplarea. Căci ceea ce 
se conformează raţiunii nu vine la întîmplare! 

Dar pentru noi care suim. Acela nu e raţiune, ci e mai frumos decît 
raţiunea. Intr-atît de mult El se îndepărtează de faptul de a se pe¬ 
trece la întîmplare! Căci /El/ e rădăcina raţiunii dintru Sine şi toate 
lucrurile încetează la ea, de parcă este început şi temei al unui copac 
gigantic care vieţuieşte conform raţiunii - ea însăşi rămînînd la 
Sine, dar dăruind copacului existenţa conformă cu raţiunea pe care 
a primit-o... 

16. Deoarece afirmăm şi pare că /Unul/ este deopotrivă pretu¬ 
tindeni şi, de asemenea, nicăieri, e necesar să luăm în seamă şi să ne 
gîndim în ce fel trebuie să cercetăm chestiunea care ne interesează 
şi din această perspectivă: într-adevăr, dacă El nu e nicăieri, nicăieri 
nu se întîmplă /să fie/. Iar dacă e pretutindeni, este pretutindeni 
atît de mare cît este. Astfel încît El însuşi este faptul de a fi „pretu¬ 
tindeni" şi „în toate privinţele"; El nu se află în acel „pretutindeni", 
ci El însuşi e „pretutindeni" şi dă celorlalte lucruri posibilitatea să 
existe în situaţia de a fi situate /unul alături de altul/ pretutindeni. 

Avînd El rangul cel mai înalt, mai curînd neavîndu-1, ci fiind 
El însuşi /rangul/ cel mai înalt, posedă toate celelalte realităţi ca 
supuse; nu El se întîmplă Lor, ci ele - Lui, mai degrabă ele se rotesc 
în jurul Lui, nu El priveşte spre ele, ci ele spre El. Iar El este „purtat" 
spre interiorul Său, „iubindu-se" pe Sine - „o strălucire pură" 35 -, 
El însuşi fiind ceea ce iubeşte. Aceasta înseamnă că se înfiinţează 
pe Sine însuşi, dacă /El/ e o activitate staţionară şi dacă este cel 
mai iubit, ca un fel de „Intelect". Or, Intelectul este un produs al 
unei activităţi; prin urmare. El însuşi este un rezultat al unei activi¬ 
tăţi, dar al /activităţii/ nimănui altuia ! Aşadar, El este rezultatul propriei 
Sale activităţi. 

Prin urmare. El nu este aşa cum s-a întîmplat /să fie/, ci aşa cum 
El însuşi acţionează. 

In plus, dacă El este în cea mai mare măsură, fiindcă „se fixea¬ 
ză" faţă de Sine şi „priveşte" spre Sine şi /dacă/ acest „a fi" al Său 
înseamnă a privi spre Sine, ca şi cum s-ar face pe Sine, El nu este 
aşa cum s-a întîmplat /să fie/, ci aşa cum vrea; şi nici voinţa Sa nu 


35 Phaidros, 250c. 

vine la întîmplare şi nici în acest sens /El/ nu s-a întîmplat /să fie/. 
Căci voinţa Celui mai Bun nu este la întîmplare. Că o astfel de 
înclinare a Lui spre El însuşi, fiind „o activitate" a Sa unică în El, 
îl creează pe a fi El ceea ce este, o dovedeşte ipoteza contrară: dacă 
El s-ar fi înclinat înspre exteriorul Său, l-ar fi nimicit pe a fi El ceea 
ce este. Prin urmare, activitatea îndreptată spre Sine însuşi repre¬ 
zintă faptul de a fi El ceea ce este. Aceasta înseamnă însă /a fi/ unul 
şi El însuşi. 

El însuşi, aşadar, s-a înfiinţat pe Sine însuşi. Dacă, deci, activita¬ 
tea Lui nu a apărut, ci a existat întotdeauna, ca o „veghe", fără ca 
veghetorul să fie altul /decît veghea/ - o veghe şi o supragîndire 
eterne - atunci El este aşa cum a vegheat. Or, veghea este mai presus 
de Fiinţă, de Intelect şi de viaţa raţională ! El însuşi este acestea. El 
însuşi e o activitate superioară Intelectului, cugetării şi vieţii. Căci 
acestea vin din El şi nu de la altcineva. Prin urmare, fiinţarea Ii vine 
Lui de la El însuşi şi din El însuşi. Deci El nu este aşa cum s-a 
întîmplat /să fie/, ci este aşa cum a vrut-o El însuşi. 36 

17. In plus, să privim lucrurile şi astfel: afirmăm că toate 
lucrurile din Univers şi acest Univers sînt în felul în care sînt, aşa 
cum alegerea Creatorului a voit-o; /şi afirmăm/ că ele sînt aşa cum 
acesta le-a fabricat, de parcă le-ar fi proiectat şi prevăzut în raţionamente 
conforme cu prevederea sa. Insă, ele fiind astfel eterne şi născîndu-se 
astfel etern, /susţinem/ că raţiunile formatoare se află în lucrurile 
care sînt laolaltă cu ele, fiind stabilite într-o ordine superioară. In 
consecinţă, cele de Acolo sînt mai presus de prevedere şi mai presus 
de alegere: toate câte se află în realitatea autentică sînt stabilite pentru 
eternitate. Incît dacă cineva numeşte o atare dispunere „prevedere" 
(providenţă), să gîndească în felul următor: înaintea acestui Uni¬ 
vers /vizibil/ există Intelectul care stă locului, de la care, şi potrivit 
cu care, există acest Univers /vizibil/. 

Or, dacă Intelectul se află înaintea tuturor şi dacă un astfel de 
Intelect este principiu, el nu ar putea fi aşa cum s-a întîmplat /să 
fie/, deşi e multiplu, el cîntă în armonie cu sine şi, ca să spunem 


36 Este de remarcat prezenţa sistematică şi predominantă în acest tratat a 
formei masculine şi nu neutre pentru Unu. E clar că ea trebuie pusă în legătură 
cu reprezentarea Principiului ca voinţă pură, absolut liberă, care se creează 
continuu pe sine, creînd tot restul, nesupusă nici măcar propriei sale Fiinţe. 

aşa, e organizat laolaltă într-o unitate. Căci nimic multiplu, nici 
o multiplicitate organizată, nici un fel de raţiuni formatoare 
cuprinse într-o unitate în întregul lor nu sînt aşa cum s-a întîmplat, 
ci sînt departe de o astfel de natură /întîmplătoare/, şi /sînt/ 
contrariul ei, tot atîta pe cît întîmplarea situată în iraţional este 
/contrară/ raţiunii. 

Iar dacă există un Principiu înaintea unui astfel de /Intelect/, 
este limpede că El se află în continuitatea <nQoo£xi)ţ> acestui 
/Intelect/ prezentat astfel; şi /Intelectul/ acesta, considerat astfel, 
participă la Acela, este aşa cum vrea Acela, e puterea Aceluia. El 
este fără dimensiuni, o singură raţiune pentru toate, numărul Unu, 
unul singur, mai mare şi mai puternic decît cel care se naşte şi 
nimic nu-i mai mare şi mai bun decît El. Aşadar El nu posedă de 
la altul nici fiinţarea, nici faptul de a fi în felul în care este. Prin 
urmare. El este prin Sine ceea ce este în raport cu Sine şi întru Sine, 
pentru ca nici în acest fel să nu se /încline/ înspre în afară sau înspre 
un altul, ci în întregul Său /să se încline/ spre Sine. 

18. Şi, dacă tu II cauţi, nu căuta nimic în afara Lui, ci pe toate 
care vin după El caută-le în interiorul Lui; pe El lasă-L în pace! 
Căci El însuşi e „a fi în afară" - cuprinderea tuturor şi măsura /lor/. 
Sau este în interior, în străfunduri, dar exteriorul Lui este ca şi dnd 
tot ce e raţiune şi Intelect s-ar atinge de jur împrejur de El şi s-ar 
atîrna /de El/. Mai cu seamă /aceasta/ ar fi Intelect, după cum şi 
în măsura în care se atinge de El 37 , dat fiind că faptul de a fi Intelect 
îl are de la Acela. Astfel, s-ar admite că un cerc, care s-ar atinge 
de jur împrejur de centrul său, ar deţine puterea /sa de a fi cerc/ 
de la centru şi ar fi cumva „în formă de centru", după cum razele 
care converg împrejur într-un punct în centru, fac ca limita lor 
dinspre centru să fie asemănătoare cu /centrul/ spre care au fost 
conduse şi de unde au ţîşnit - centru care este superior în raport 
cu aceste raze şi cu limitele lor, punctele liniilor inselor. La fel este 
Acela; dar sînt neclare urmele acelui /Centru/ care e „ridicat la 
puterea" lor şi care e „ridicat la puterea" razelor 38 care posedă pre¬ 
tutindeni /Centrul/. 


37 Nu am urmat aici conjectura lui Armstrong. 

38 Plotin combină semnificaţia geometrico-matematică a lui Suvapai, 
însemnînd „a fi la puterea..", sau „a fi echivalent în putere cu..." cu semnificaţia 
sa fizică. 

Şi se vede limpede din exemplul razelor felul în care este Acela, 
în ce fel El s-a desfăşurat nedesfăşurîndu-se. In acest chip, prin urmare, 
trebuie înţeles şi Intelectul şi ceea-ce-este /ceva/ - născut din Acela 
şi, cum ar veni, scurs, desfăşurat şi atîmat - că el mărturiseşte din 
propria natură intelectuală că există, ca să spunem aşa. Intelectul 
care, în Unu, nu e intelect. Căci e Unu. Şi aşa cum acolo (în cazul 
cercului) nici liniile, nici cercul nu sînt centrul, ci /centrul/ este 
părintele liniilor şi al cercului, centru care le dăruieşte urmele lui 
şi generează printr-o anume forţă liniile şi cercul care, graţie unei 
puteri staţionare, nu sînt cu totul desprinse de El, la fel se întîmplă 
şi cu Acela (puterea intelectuală dîndu-I ocol), modelul, ca să spu¬ 
nem aşa, imitaţiei de sine - Intelectul într-Unul - atunci cînd de 
multiplicitate şi în multiplicitate e, ca să spunem aşa, învins şi din 
această cauză devine Intelect, dar Unul stă locului înaintea Inte¬ 
lectului, generînd Intelecte din puterea Lui - oare ce fel de coinci¬ 
denţă (sau ce fel de apariţie spontană, sau de „aşa cum s-a întîmplat 
să fie") s-ar putea apropia de o asemenea putere creatoare de Intelect 
şi cu adevărat creatoare? 

După cum e în Intelect, /la fel, dar/ în multe privinţe superior 
acestuia, este în acel Unu, după cum este o lumină mult disper¬ 
sată, provenită dintr-o unică sursă transparentă aflată în ea însăşi. 
Imagine e ceea ce s-a dispersat, dar izvorul de unde a provenit e adevăr. 
Totuşi, imaginea dispersată - Intelectul - nu are chipul diferitului, 
deoarece ea nu este întîmplare, ci fiecare parte a sa este raţiune 
şi cauză, dar Acela este cauza cauzei. Intr-un grad mai înalt /El/ este 
cauza, ca să spunem aşa, „cea mai cauză" şi cea mai adevărată, 
posedînd laolaltă toate cauzele intelectuale care urmează să iasă 
din El şi fiind zămislitor nu a ceea ce s-a întîmplat /să fie/, ci fiind 
aşa cum a vrut-o El însuşi. Iar voinţa /Lui/ nu era iraţională, nici a 
unui hazard, nici aşa cum i-a venit, d cum trebuia /să fie/, dat fiind 
că nimic nu era Acolo fructul hazardului. 

Pornind de aici Platon vorbeşte despre „necesar" şi „ocazie" 39 , 
dorind să indice, pe dt era posibil, că /EI/ era departe de „s-a întîm¬ 
plat", însă că ceea ce este, aceea e necesar /să fie/. Iar dacă aceasta 
este necesar, nu apare în mod iraţional; şi dacă există „ocazie" - 
este lucrul cel mai important la realităţile care vin după Sine şi 


39 Omul politic, 284d-e. 

este anterior prin Sine şi El este nu aşa cum „s-a întîmplat", ci e 
ceea ce este, aşa cum a vrut El însuşi, în caz că El vrea cele necesare 
şi necesarul şi activitatea de a /realiza/ necesarul sînt unul şi acelaşi 
lucru. Iar necesarul nu trebuie luat ca un substrat, ci ca prima 
activitate care se manifestă pe sine - anume ceea ce trebuia /să 
fie/. Astfel deci trebuie să vorbească despre El cel care nu poate 
vorbi aşa cum a dorit-o. 

19. Stîmit fiind către Acela, înţelege-L, din cele spuse, pe El 
însuşi. Tu însuţi îl vei privi fără să poţi vorbi pe cît vrei. Văzîndu-L 
în sine, lăsînd orice vorbire raţională deoparte, vei considera de 
la sine acel punct ca adevărat, anume că, dacă El ar avea Fiinţă, Fiinţa 
l-ar fi supusă şi, ca să spunem aşa, ar veni de la El. Şi n-ar mai îndrăzni 
nimeni, dacă L-ar vedea, să pronunţe „aşa cum s-a întîmplat", şi 
nici nu poate să mai scoată vreun cuvînt. Căci ar fi încremenit, 
dacă ar avea această îndrăzneală şi nu ar mai putea, la iuţeală, 
spune despre EI „unde/este/", dat fiind că Acela s-ar arăta în toate 
privinţele, ca să spunem aşa, înaintea ochilor Sufletului şi, încotro 
ar privi. L-ar privi pe Acela, afară doar dacă nu cumva, privind 
în altă parte, l-ar abandona pe /Dumne/zeu, fără să se mai gîn- 
dească deloc la El. 

Trebuie considerat pesemne că şi formula „mai presus de 
Fiinţă" a fost gîndită în acest sens, anume fiind pronunţată de cei 
vechi într-un sens tainic. 40 /Ea vrea să spună/ nu numai că El a 
generat Fiinţa, dar şi că El nu se supune nici Fiinţei, nici Lui însuşi, 
că Fiinţa Sa nu îi este principiu, ci. Fiind El însuşi principiul Fiinţei, 
nu a făcut Fiinţa pentru Sine, ci, făcînd-o pe ea, a lăsat-o să iasă 
în afara Sa, ca unul care nu avea deloc nevoie de fiinţare. El care 
a făcut fiinţarea. Aşadar, El nu-l face pe „este" nici măcar conform cu 
felul în care El este. 

20. Bun - ar putea replica cineva - dar nu se întîmplă ca /El/ să 
fi existat înainte de a exista? Căci, dacă El se face pe Sine, prin faptul 
că este obiect al acţiunii încă nu există, în vreme ce prin faptul acţiu¬ 
nii Sale creatoare El exista deja înaintea Lui însuşi - fiind El cel 
care este făcut! 


40 Republica, 509b. 

împotriva acestei obiecţii trebuie răspuns că nu trebuie de¬ 
loc discutat, de către unii care presupun acţiunea Lui desprinsă 
<ân6AuTov>, în funcţie de lucrul făcut, ci /trebuie discutat în func¬ 
ţie/ de cel care face; şi /facerea are loc/ nu pentru ca ceva să fie 
săvîrşit din facerea Lui, în vreme ce activitatea Lui nu are rostul 
să desăvîrşească altceva 41 , ci fiind El, Acesta, un întreg. Nn doi, ci 
unul singur! 

Căci nu trebuie să ne temem să presupunem prima activitate ca 
lipsită de Fiinţă, ci trebuie presupus chiar acest lucru - această 
ipostază, pentru a spune astfel. însă, dacă cineva ar presupune o 
ipostază lipsită de activitate, atunci Principiul cel mai desăvîrşit dintre 
toate ar fi defectuos şi nedesăvîrşit. Iar dacă I-ar adăuga o activi¬ 
tate, nu-I va păstra unitatea. Dacă, aşadar, activitatea este mai aproape 
de desăvîrşire decît Fiinţa, /dacă/ Primul este cel mai desăvîrşit, acti¬ 
vitatea ar veni pe primul loc. 

Prin urmare. Acesta este deja în activitate şi nu este cu putinţă 
să fi fost, înainte de a ajunge să fie. Nu era în acel moment, înainte 
de a ajunge să fie, ci era deja în întregul său /dnd a fost/. Intr-adevăr, 
activitatea nesupusă Fiinţei e complet liberă şi, în acest fel este El - de 
la Sine El însuşi. Căci dacă El ar fi ţinut în fiinţă de către altceva. 
El nu /ar fi/ Primul /făcut/ din Sine însuşi. Iar dacă în mod corect 
spunem că El se are laolaltă pe Sine, El este şi cel care se aduce ală¬ 
turi /pe Sine/, în caz că, ceea ce are laolaltă potrivit cu natura a şi 
făcut să fie dintru început. 

Dacă, aşadar, a existat un moment de cînd El a început să fie, 
faptul că ,,/s-a/ făcut /pe Sine/" ar fi formulat în sensul principal. 
Dar, dacă şi înainte de a exista veşnicia. El era ceea ce este, să-l gîn- 
dim pe „s-a făcut pe Sine" ca fiind conjuncţia lui „a făcut" şi a lui 
„El". Căci fiinţarea /Lui/ este una prin acţiunea /facerii/ şi, ca să spu¬ 
nem aşa, printr-o eternă /auto/generare. 

De aici şi faptul că El „domneşte peste Sine însuşi". Dacă sînt 
două entităţi, expresia /se ia/ în sensul principal. Dar dacă este una 
singură, cuvîntul „domneşte" stă singur, căci/suveranul/nu-1 are 
pe cel supus. 

Cum atunci domneşte El dnd nu există lucrul peste care /să dom¬ 
nească/? Răspund că „domneşte" se referă aici la ceea ce exista 


41 Incertitudine textuală, urmez corecţia lui HS1 urmat de AR 

înaintea lui, în sensul că /înaintea lui/ nu exista nimic. Iar dacă 
nu exista nimic, atunci El este primul. Asta nu ca ordine /în timp/, 
ci ca suveranitate şi putere de sine stătătoare în sens absolut. Iar 
dacă este în mod absolut, nu este cu putinţă să accepţi Acolo ceea 
ce nu-i de sine stătător. El există în mod de sine stătător în întregul 
său în Sine. 

Căci ce /aspect/ al Lui /ar putea exista în EI/ care să nu fie El 
însuşi? Ce /aspect al Lui/ care să nu fie în activitate? Şi ce /aspect/ 
iarăşi care să nu fie rezultatul activităţii Sale? Căci dacă ar exista 
ceva în El care să nu fie rezultatul activităţii Sale, EI nu ar avea o 
existenţă absolută, nu ar fi nici /complet/ de sine stătător, nici nu 
ar putea /să facă/ totul. Intr-adevăr, nefiind suveran peste Acela, 
El nu ar avea puterea /să facă/ totul. Nu are putere deci acela peste 
care el însuşi nu domneşte în vederea facerii. 

21. Putea atunci El să se facă pe Sine /să fie/ un altul decît /cel/ 
pe care s-a făcut? Răspund că deocamdată nu 1-1 vom înlătura pe 
„a face binele", fiindcă /ne ferim/ ca El să facă rău. Căci Acolo putere 
nu înseamnă să poată produce contrariilel Ci, /înseamnă că e/ înzestrat 
cu o putere neclintită şi neschimbătoare, care e în cea mai mare 
măsură putere, atunci cînd ea nu se îndepărtează de la Unu. 
Intr-adevăr, puterea /de a produce/ contrariile este proprie unei 
neputinţe de a rămîne la cel mai mare bine. 

Trebuie însă ca şi creaţia Sa, despre care vorbim, să existe o 
singură dată, căci este frumoasă. 

Şi cine ar putea strica /o creaţie/ făcută din voinţa unui Zeu şi 
care e voinţă? Din voinţa oare a unui /Zeu/ care încă nu există? 

Dar /ce am putea spune despre/ voinţa Aceluia fără voinţă în 
existenţa Sa? De unde oare îi va sosi Lui voinţa pornită de la o 
Fiinţă lipsită de activitate? Sau voinţa era în Fiinţă? Nu exista deci 
nimic altceva decît Fiinţa /în EI/. 

Sau exista ceva care nu era /Fiinţa/, precum voinţa? Totul era, 
aşadar, voinţă şi nu există în !EU ceea ce nu voieşte. Aşadar, nu există 
/în El/ nici ceea ce e înainte de voinţă. Aşadar, voinţa este El însuşi 
în primă instanţă. 

Prin urmare, şi faptul că a vrut, şi în ce fel a vrut, şi ceea ce a 
urmat voinţei, ceea ce această voinţă a generat - însă nu a generat 
încă nimic în El însuşi - acestea El era deja. 

Iar faptul „de a se ţine laolaltă pe Sine" trebuie astfel conceput, 
dacă cineva l-ar pronunţa corect, anume că toate celelalte care vin 
de la El se ţin laolaltă. Căci ele există printr-o anumită participare 
la El şi la El se reîntorc toate. El însă este deja de la Sine, neavînd 
nevoie nici de ţinere laolaltă, nici de participare, ci toate sînt prin 
Sine sau, mai bine spus. El nu are nevoie pentru Sine de nici unul 
dintre toate, ci atunci cînd ai vorbi despre El, sau L-ai gîndi, lasă-le 
deoparte pe toate celelalte! Inlăturîndu-le pe toate, lăsîndu-L numai 
pe EI singur, caută să nu-I adaugi ceva, ci vezi ca nu cumva să nu 
fi scos încă totul din El în reprezentarea pe care o ai. Căci îţi este 
cu putinţă şi ţie să intri în atingere cu Ceva despre care nu se mai 
poate nici spune, nici concepe altceva. Or, situat deasupra a tot, 
numai El singur e cu adevărat liber, fiindcă nu este posibil nici măcar 
să fie înrobit Sieşi; ci numai /El/ e El însuşi şi în mod autentic /nu¬ 
mai/ El însuşi, în vreme ce fiecare din restul lucrurilor este el însuşi, 
dar şi altceva. 



DESPRE CER 
40, II.l 


Tema 

Plotin încearcă să demonstreze eternitatea lumii împotriva 
înţelegerii literale a lui Timaios şi, totodată, fără să facă apel, precum 
Aristotel, la un „al cincilea element" - eterul. 


Subiectul 

Eternitatea specifică caracterizează fiinţele de sub Cer, cea indi¬ 
viduală, pe cele de peste Cer şi Universul însuşi. Universul este 
etern deoarece el nu are unde să se dizolve. După Timaios, cele 
de sus au fost create de Demiurg, în timp ce lucrurile de Aici - 
numai de zeii secunzi. Rolul Sufletului universal. Focul ceresc nu 
este la fel cu focul pămîntesc. Deşi etern. Cerul nu este la fel cu 
inteligibilele. 



1. Se spune că Universul a existat şi va exista veşnic, deşi are 
un corp. Dacă acest fapt l-am pune pe seama voinţei Zeului, probabil 
că am vorbi cu adevărat într-un prim rînd, dar nu am oferi nici 
un fel de claritate. 1 

Apoi, dacă transmutarea elementelor şi mişcarea animalelor 
de pe Pămînt păstrează specia, probabil - se va crede - că situaţia 
se va regăsi şi la Universul întreg, dat fiind că voinţa /divină/ are 
putinţa, chiar dacă veşnic corpul curge şi piere, să impună aceeaşi 
specie mereu altui corp, în alt moment, încît să nu se păstreze 
veşnic unitatea numerică, ci unitatea specifică. 

Mai departe: de ce unele /corpuri/ au eternitatea numai în acest 
fel, în raport cu specia, în vreme ce corpurile cereşti şi Cerul însuşi 
vor avea eternitatea individuală? Bun, vom vedea cauza indes- 
tructibilităţii /Universului/în faptul că toate sînt cuprinse laolaltă 
şi că nu există o /stare/ în care/Universul/ se va transforma, nici 
nu ar putea să fie nimicit, fiind lovit de ceva din afară; vom acorda 
întregului şi Totului indestructibilitatea în baza raţionamentului aces¬ 
tuia. 2 Dar Soarele şi făpturile celorlalte astre, deoarece fiecare e o 
parte şi nu un întreg şi un tot, nu vor obţine pentru noi dovada 
/indestructibilităţii/ de la /respectivul/ raţionament, cum că sub¬ 
zistă pe vecie, şi s-ar părea că indestructibilitatea specifică e pentru 
astre singura /dovadă a eternităţii/, după cum se pare că pentru 


1 Timaios, 41b. Dimpotrivă, Aristotel, în Despre cer, considera eternitatea 
Universului intrinsecă, asociată „celui de-al cincilea corp", şi nu bazată pe voinţa 
divinităţii. Dependenţa de „voinţă" leagă acest tratat de cel anterior (39). 

2 Stoicii distingeau între întreg sau Cosmos şi Tot, acesta din urmă fiind 
întregul laolaltă cu spaţiul vid înconjurător. V. SVF II, 523, 523, 524. Probabil 
că Plotin foloseşte sinonimic aceşti termeni. 

foc şi cele asemănătoare numai eternitatea specifică subzistă; dar 
iată că şi pentru întregul Univers /se poate susţine acelaşi lucru/: 

Intr-adevăr, nimic nu opreşte Universul, deşi nu este nimicit 
de altceva din afară, să fie mereu distrus de la sine, cînd părţile 
sale se distrug reciproc, şi să subziste numai prin specie, natura sub¬ 
stratului curgând mereu şi un alt/ principiu/ oferind specia. In pri¬ 
vinţa Vieţuitorului universal s-ar petrece acelaşi lucru care /are 
loc/ şi în cazul omului, al calului şi al celorlalte vieţuitoare. Căci 
omul şi calul /ca specie/ sînt eterne, dar nu acelaşi /individ e etern/. 
Aşadar /conform argumentului acesta/ nu va subzista veşnic o 
parte /a Universului/, precum Cerul, în timp ce lucrurile asociate 
Pămîntului să fie pieritoare, ci la fel se vor comporta toate, diferenţa 
dintre ele fiind dată numai de timpul /supravieţuirii/: fie deci /numai/ 
mai longevive obiectele cereşti! 

Dacă deci în acest fel /specific/ vom accepta că se păstrează 
eternitatea în cazul întregului şi în cazul părţilor, dificultatea pen¬ 
tru opinia /ce afirmă imperisabilitatea Universului/ ar fi mai mică. 
Ba chiar cu totul vom ieşi din dificultate, dacă s-ar arăta că voinţa 
divină este suficientă pentru a păstra laolaltă fie şi în acest fel 
întregul. 

Dar, dacă am spune că şi individualul din Univers, oricît de mare 
ar fi el, posedă eternitatea, /atunci/ trebuie arătat că voinţa divină 
este capabilă să facă aceasta; dar dificultatea persistă: din ce pricină 
unele lucruri sînt /eterne la modul individual/, altele nu /sînt/ în 
acest fel, ci numai la modul specific? Şi în ce fel sînt /eterne/ părţile 
Cerului ele însele? Dat fiind că, în acest fel /la modul individual/, 
vor fi /eterne/ toate lucrurile ! 

2. Dacă, aşadar, acceptăm această opinie şi afirmăm că Cerul 
şi toate corpurile din el posedă eternitatea în mod individual, în 
timp ce lucrurile aflate în interiorul sferei Lunii /posedă/ eterni¬ 
tatea specifică, trebuie arătat în ce fel /ceva/, deşi are corp, va avea 
/eternitatea/ individuală - în cazul aceluiaşi /lucru/ în sensul prin¬ 
cipal al cuvîntului, adică fiecare lucru în parte va rămâne neschim¬ 
bat, cu toate că natura corpului se află în veşnică curgere. 

Această opinie a fost şi a celorlalţi filozofi care s-au exprimat 
în legătură cu natura, cît şi a lui Platon însuşi, privitor nu numai la 
celelalte corpuri, dar şi la cele cereşti. Cum se poate - spune el - ca 

astrele, deşi au corpuri şi sînt vizibile, să posede etern neschimbarea şi 
permanenţa? 3 El este de acord în această privinţă şi cu Heraclit care 
a spus că „şi Soarele se naşte mereu" 4 . Pentru Aristotel nu e nici o 
dificultate aici, dacă s-ar admite ipoteza sa referitoare la „al cincilea 
corp" 5 . Dar pentru cei care nu admit această ipoteză, atunci cînd 
corpul Cerului e alcătuit din aceleaşi elemente din care sînt alcătuite 
şi animalele de Aici, în ce fel ar putea el avea /eternitatea/ individuală? 

Pe deasupra, în ce fel /sînt veşnice/ Soarele şi celelalte obiecte 
cereşti care sînt părţi /ale Cerului/? Căci, de vreme ce orice animal 
e constituit din Suflet şi natura corporală, este necesar ca Cerul, 
în cazul în care urmează să fie etern ca individ, să fie /astfel/ fie 
din cauza ambelor /componente/, fie din cauza unuia dintre cele 
conţinute. Or, dacă /filozoful/ ar oferi corpului indestructibilitatea, 
nu ar mai avea nevoie de Suflet pentru /a obţine indestructibilitatea 
compusului/, ori de existenţa laolaltă /a celor două/ în vederea 
constituirii animalului. Cel care însă acordă corpului perisabilitatea 
din sine însăşi şi care trece asupra Sufletului cauza /imperisabi- 
lităţii/ trebuie să încerce să arate că nici condiţia corpului nu se opune 
constituirii şi permanenţei /întregului/, deoarece în lucrurile consti¬ 
tuite conform naturii nu există nimic neconcordant, ci se cuvine 
ca şi materia să vină în întîmpinarea voinţei celui care a săvîrşit 
/creaţia/. 

3. In ce fel deci materia şi corpul Universului ar putea să colabo¬ 
reze la imortalitatea cosmosului, deşi ele sînt permanent în curgere? 
Răspunsul ar fi - am putea spune - că Imaterial curge în interiorul 
cosmosului; nu curge în afara sa. Iar dacă rămîne în /cosmos/ şi nu 
se scurge din el, el rămîne identic şi nu ar putea nici să sporească, 
nici să se consume. Şi deci nici nu îmbătrîneşte! 

Trebuie să observăm şi pămîntul care rămîne veşnic pe loc cu 
aceeaşi formă dintru eternitate şi aceeaşi massă; de asemenea nu 
/e pericol/ ca aerul să ajungă în lipsă, nici natura apei. Şi cît din 
ele se preschimbă /reciproc/, aceasta nu alterează natura întregului 
Vieţuitor. Căci şi la noi, deşi părţile /noastre/ se preschimbă între 


3 Republica, 530b. 

4 Heraclit, Diels-Kranz, B6. 

5 Aristotel, Despre cer, 1, 3, 270b. 

ele şi mai ies şi în afară, totuşi fiecare /dintre noi/ supravieţuieşte 
mult timp. Dar în cazul /Universului/, care nu are nimic în afară, 
natura corpului acestor /elemente/ nu este nepotrivită în raport 
cu Sufletul pentru ca Vieţuitorul să rămînă identic şi veşnic. 

Focul însă e aprig şi iute, deoarece nu poate sta jos, după cum 
şi pămîntul nu /poate sta/ sus. După ce /focul/ a ajuns acolo unde 
trebuie să se oprească, nu trebuie crezut că, odată stabilit în /locul/ 
propriu, lucrurile se petrec astfel îndt el să-şi afle oprirea în raport 
cu ambele /direcţii/, aşa cum se întîmplă cu celelalte elemente: mai 
sus nu ar putea să suie, căci nu mai există nimic /mai sus/. Mai jos 
nu-i stă în fire să coboare. Ii rămîne ca, fiind uşor de mînat şi fiind 
tras de Suflet potrivit cu o propensiune naturală pentru a trăi fericit 
într-un loc frumos, să se mişte în Sufletul /universal/. 

Căci, dacă cuiva îi e teamă că /focul/ ar putea să cadă, să prindă 
curaj: mişcarea circulară a Sufletului previne orice înclinare /a 
focului/, îndt, dominînd, o susţine. Iar dacă /focul/ nu are de la sine 
o înclinare în jos, nu rămîne /acolo/ opunînd rezistenţă. 

Prin urmare, părţile noastre, ajungînd să ia formă şi nepăstrîn- 
du-şi constituţia lor, pretind părţi de la altele, pentru ca să subziste. 
Dar dacă de acolo /din Cer/ nu s-ar putea scurge nimic, nu trebuie 
nici adusă vreo hrană. Iar dacă /focul/ s-ar scurge stingîndu-se de 
acolo, un alt foc trebuie să se aprindă şi, dacă s-ar ţine /departe/ de 
altceva şi s-ar scurge de acolo, e nevoie de un alt /foc/ în locul ace¬ 
luia /scurs/. Dar, din acest motiv, întregul Vieţuitor nu ar putea rămîne 
acelaşi, chiar dacă astfel /un foc l-ar înlocui pe altul/. 

4. Dar trebuie examinată această chestiune în sine şi nu rapor¬ 
tată la lucrul cercetat /la foc/, anume dacă ceva se scurge de acolo 
/din Cer/, îndt şi obiectele cereşti să aibă nevoie de ceea ce numim 
impropriu „hrană", sau dacă acele corpuri, o singură dată fiind 
orînduite şi subzistînd potrivit cu natura lor, nu îndură nici un 
fel de scurgere /din materia lor/. Şi oare numai foc /există în Cer/, 
sau focul este partea cea mai importantă şi este posibil ca şi celelalte 
elemente să plutească şi să stea sus purtate de /focul/ dominant? 

Iar dacă cineva ar adăuga şi cauza principală. Sufletul, laolaltă 
cu corpurile care sînt pure în acest fel şi pe deplin mai bune - de 
fapt şi la celelalte vieţuitoare natura alege ceea ce-i mai bun în păr¬ 
ţile principale - el ar asuma o opinie stabilă despre imortalitatea 

Cerului. Cu dreptate spune şi Aristotel că flacăra este un fel de 
clocot, un foc excesiv ca din pricina saţului. 6 Dar focul din Cer 
este uniform, liniştit şi adecvat naturii astrelor. Iar lucrul cel mai 
important este că Sufletul este aşezat în continuitatea realităţilor 
celor mai bune, mişcîndu-se printr-o putere minunată; cum să fugă 
ceva de el, astfel încît să nu aparţină realităţilor plasate în el o 
singură dată? 

A nu admite că /Sufletul/, pus în mişcare de zeu, este superior 
oricărei înlănţuiri este propriu unor oameni care nu au cunoaşterea 
cauzei care le ţine pe toate laolaltă. Căci este absurd ca /Sufletul/ care 
a putut să le ţină laolaltă oricît de mult timp să nu facă aceasta 
veşnic, ca şi cînd faptul de a ţine laolaltă a fost silnic şi ceea ce-i 
conform naturii ar fi altceva decît ceea ce există în natura întregului 
şi în cele bine orînduite; sau ca şi cînd ar fi ceva care va acţiona 
silnic şi va desface structura /Universului/ şi va desface natura 
Sufletului, ca pe /aceea/ a unei împărăţii şi stăpîniri. 

Faptul că /Universul/ nu a început /să existe/ niciodată - s-a 
afirmat deja ca absurd /să fi avut un început/ - dă încredere şi cu 
privire la viitor. într-adevăr, din ce pricină va exista /în viitor un 
timp/ cînd el nu mai există? Căci elementele nu s-au uzat,precum 
lemnul şi altele de acest fel! Or, subzistînd ele veşnic, şi întregul 
subzistă. Şi chiar dacă ele se transformă veşnic, întregul subzistă, 
deoarece subzistă cauza transformării lor. /Ideea/ căinţei Sufletului 
/cosmic/ este fără sens, aşa cum s-a arătat 7 , deoarece guvernarea 
sa este fără osteneală şi pagubă. Şi chiar dacă ar fi cu putinţă să piară 
orice corp, pentru Suflet nu s-ar întîmpla nimic altminteri. 

5. Cum însă se poate ca părţile cereşti să subziste, în vreme ce 
elementele de Aici şi animalele nu subzistă? Răspund: după cum 
spune Platon, cele de sus au fost făcute de Zeul /Demiurg/, în vreme ce 
animalele de Aici au fost făcute de zeii făcuţi de /Demiurg/. 8 Şi, fiind 
făcute /cele de sus/ de /Demiurg/, nu le e îngăduit să piară. 

Acest lucru este totuna cu a spune că Sufletul ceresc este în legă¬ 
tură cu Demiurgul, dar şi Sufletul nostru /este astfel/. Or, venind 


6 Aristotel, Meteorologice, 340b; 341b. 

7 Cf. 33, n.9,4. Sufletul cosmic sau Demiurgul, după unii gnostici, se căieşte 
că a creat Universul şi îl nimiceşte. 

8 Timaios, 41a. 

o imagine din Sufletul ceresc şi, ca să spunem aşa, curgînd din 
cele de sus, creează animalele de pe pămînt. Pe de o parte, un astfel 
de Suflet /pămîntesc/ imită, deci. Sufletul de Acolo; el nu are însă 
putere, fiindcă se foloseşte de trupuri inferioare pentru generarea 
într-un loc inferior şi /pentru generarea/ unor făpturi care, odată 
constituite, nu vor să persiste. Pe de altă parte, animalele de Aici 
nu pot subzista veşnic, iar corpurile /de Aici şi de Acolo/ nu ar putea 
fi dominate în acelaşi fel, dat fiind că un alt Suflet domneşte peste 
/acelea de Acolo/ în mod nemijlocit <7TOO(7exd><;>. 

Iar dacă era necesar ca întreg Cerul să persiste, atunci şi părţile 
lui, astrele din el, e necesar /să persiste/. Cum altminteri ar putea 
supravieţui el, dacă nu ar supravieţui de asemenea şi părţile? Căci 
existenţele de sub Cer nu mai sînt părţi ale Cerului. Sau Cerul nu 
/se întinde/ pînă la /sfera/ Lunii /dinspre Pămînt/. Fiind noi plă¬ 
mădiţi de către Sufletul dat de zeii din Cer şi de către Cerul însuşi, 
noi convieţuim cu trupurile noastre potrivit cu acel /Suflet/. Cît 
despre celălalt Suflet, potrivit cu care sîntem noi înşine, el ne face să 
trăim într-o bună condiţie, nu doar să trăim /pur şi simplu/. Deja cînd 
trupul este născut, soseşte /acest Suflet/, care, pornind de la raţio¬ 
nament, contribuie cu puţin la existenţă. 

6. Acum trebuie cercetat dacă numai focul /se află Acolo/, dacă 
el se scurge de Acolo şi dacă are nevoie de hrană. 

In Timaios, corpul Universului este făcut mai întîi din pămînt 
şi din foc, pentru ca să fie vizibil datorită focului, şi ca să fie solid 
datorită pămîntului; 9 /Platon/ a crezut nimerit drept consecinţă 
să facă şi astrele să conţină foc, nu în întregime, ci în cea mai mare 
parte, deoarece astrele par să posede soliditatea. 10 Şi probabil că 
ar fi corect, de vreme ce şi Platon judecă această teză cu /argu¬ 
mentul/ verosimilului. 11 Căci dinspre senzaţie - văzul, cît şi per¬ 
cepţia tactilă - /astrele/ par să conţină în totalitate sau în cea mai 
mare măsură foc; dar celor care cercetează prin raţionament le 
apare imposibil să existe solid fără pămînt şi /e plauzibil/ că 
/astrele/ ar conţine pămînt. 


9 Timaios, 31b. 

10 Timaios, 40a. 

11 Personajul Timaios afirmă că discursul său despre Univers e „verosimil" 
şi nu „sigur", Timaios, 29b-d. 

Dar de ce ar avea ele nevoie de apă sau aer? Căci va părea 
absurd să existe apă într-o asemenea cantitate de foc; iar dacă ar 
exista acolo aer, el s-ar transforma în natura focului. 

Insă dacă două solide, care joacă rolul de extremi în proporţie, 
au nevoie de doi intermediari 12 , cineva s-ar putea întreba dacă şi 
în cazul corpurilor fizice se întîmplă astfel, dat fiind că, dacă s-ar 
amesteca pămînt cu apă, nu ar fi necesar nici un intermediar. 

Dacă însă am spune: deja în pămînt şi apă se află şi restul 
/elementelor/, am părea probabil că vorbim cu sens. 

Dar s-ar putea răspunde: cele două /intermediare/ nu există 
pentru a lega laolaltă /elementele/ care vin împreună cu ele. 

Totuşi, vom spune că ele sînt deja legate laolaltă prin faptul 
că cele două /extreme/ le posedă pe toate celelalte. 

Trebuie însă cercetat dacă, în absenţa focului, pămîntul nu este 
cumva vizibil şi dacă, în absenţa pămîntului, focul nu este cumva 
solid. Căci dacă aşa s-ar petrece lucrurile, probabil că nici un 
/element/ nu ar avea Fiinţa proprie în sine; toate formează atunci 
un amestec, dar îşi au numele de la elementul dominant. 13 Intr-ade¬ 
văr, /unii/ spun că nici pămîntul nu poate subzista fără ume¬ 
zeală, deoarece umezeala apei este un liant pentru pămînt. Dar 
dacă vom accepta aceasta, atunci, spunînd că este imposibil ca 
vreun element să fie ceva în sine, nu-i vom acorda lui o consistenţă 
/aparte/ <cruaxaait;>, ci numai laolaltă cu celelalte, fiecare nefiind 
/în sine/ nimic. 

Intr-adevăr/vom zice/, cum ar putea exista natura pămîntului 
şi esenţa pămîntului, neexistînd nici o parte a pămîntului care e 
/numai/ pămînt, în caz că apa nu s-ar afla în amestecul de legătură? 
Ce ar lipi /părţile pămîntului/, fără să existe deloc o mărime, care 
s-ar ataşa continuu de o alta? Căci dacă oricare mărime va fi numai 
a pămîntului însuşi, va fi posibil să existe pămînt ca natură chiar 
şi fără apă! Altminteri, dacă nu se întîmplă astfel, nu va exista nimic 
care să poată fi legat de către apă. 


12 Timaios, 32b. 

13 Epinomis (pseudo-Platon), 981d-e. In cazul corpurilor cereşti predomină 
focul, în cazul celor terestre - pămîntul. Evident, această doctrină combate teo¬ 
ria aristotelică a „eterului" (al cincilea corp) din care ar fi alcătuite astrele. 

Dar de aer de ce ar avea nevoie massa de pămînt în vederea 
existenţei, deşi aerul subzistă încă înainte de a se transforma /în 
pămînt/? 

Nu s-a vorbit An Timaios/ însă despre foc în ceea ce priveşte exis¬ 
tenţa pămîntului, dar /s-a spus/ că /focul există/ ca să facă vizibil 
atît pămîntul, cît şi celelalte elemente. Este rezonabil să acceptăm 
că vederea provine de la lumină, căci nu-i posibil ca întunericul 
să fie văzut, ci trebuie spus că el nu este văzut, aşa cum lipsa de 
sunet nu este auzită. Insă nu e necesar ca focul să fie prezent în 
pămînt: lumina este suficientă. Intr-adevăr, zăpada şi lucrurile 
foarte reci sînt foarte strălucitoare fără foc! 

Insă - va răspunde cineva - a existat foc în acele /materii/ şi 
le-a dat strălucire înainte de a pleca! 

Dar şi în legătură cu apa sînt probleme: oare există apa, dacă 
nu s-ar pune pămînt An ea/? 

Şi cum s-ar putea vorbi despre aer că participă la pămînt, atunci 
cînd el este uşor dispersabil? Despre foc/ar fi o întrebare/ dacă are 
nevoie de pămînt, el care nu are continuitate de la sine, nici nu 
se extinde în cele trei dimensiuni? De ce nu va avea /atunci/ soli¬ 
ditate, în calitate de corp fizic, nu cea tridimensională, ci cea legată 
de rezistenţă, desigur? Duritatea însă e caracteristică numai pentru 
pămînt. De fapt densul se adaugă aerului care este apă, fără adao¬ 
sul pămîntului, ci cu cel al densităţii sau solidificării. 

Şi din ce cauză focul în sine, odată ce Sufletul e prezent, să nu 
se constituie /ca solid/ în raport cu puterea acestuia? Or, există vie¬ 
ţuitoare de foc - printre daimoni! Să punem în mişcare, deci, con¬ 
stituţia Vieţuitorului universal din toate /elementele/! 

Sau cineva va admite că pe pămînt /există toate vieţuitoarele/, 
dar că este împotriva naturii ca pămîntul să se înalţe la cer şi e 
contrar celor aşezate sub el. Şi că nu e verosimil pentru corpurile 
pămîntoase să se învîrte cu viteza cea mai iute, /pămîntul/ fiind 
o piedică şi pentru strălucirea şi albeaţa focului de acolo. 

7. Pesemne că, prin urmare, e mai bine să dăm ascultare lui 
Platon: el spune că trebuie să existe în întregul Univers un astfel 
de solid, care să fie un reazem, pentru ca Pămîntul să fie plasat 
ca un soclu stabil în centrul /Universului/ pentru vieţuitoarele care 

umbă pe el. 14 Dar şi animalele de pe el posedă cu necesitate un 
astfel de /corp/ solid. De la sine, pămîntul ar poseda continuitate, 
dar ar străluci datorită focului; ar avea şi apă ca să nu fie uscat, 
ar avea-o şi pentru ca să nu fie împiedicată strîngerea laolaltă a 
părţilor unele cu altele. Iar aerul face mai uşoară massa pămîn- 
tului. Nu în alcătuirea astrelor este amestecat pămîntul cu focul 
de sus, ci existînd orice /element/ în ordinea /universală/, şi focul 
se bucură de ceva de pămînt, şi fiecare element - de ceva din fie¬ 
care altul, nu în sensul ca cel care se bucură să fie alcătuit din 
ambele - din sine şi din cel de care are parte. Ci, fiind /elementul/ 
ceea ce este potrivit cu comuniunea din ordinea /universală/, el 
posedă nu un /alt element/, ci ceva din el: de exemplu, nu /posedă/ 
aer, ci moliciunea aerului şi strălucirea focului. Iar amestecul dă 
toate /proprietăţile/ şi produce atunci acest dublu /rezultat/: nu 
numai pămînt şi natura focului, ci şi soliditatea acestuia şi calitatea 
de foc. 

/Plafon/ însuşi dă mărturie despre aceasta cu cuvintele urmă¬ 
toare: „Zeul a aprins o lumină pe a doua orbită pornind de la 
Pămînt" 15 - desigur referindu-se la Soare - şi undeva, în altă parte, 
spune că Soarele este „cel mai strălucitor", că acelaşi este „cel mai 
luminos" 16 , nepermiţîndu-ne să credem că /Soarele/ este altceva 
decît de foc, dar nici /luminozitatea/, nici /strălucirea/ dintre celelalte 
aspecte ale sale /nu sînt/ de foc, ci /sînt/ lumină despre care afirmă 
că este diferită de flacără, dar e caldă numai cu moderaţie. 17 

Această lumină este un corp, dar de la el străluceşte focul cu 
acelaşi nume ca el, despre care afirmăm că este incorporai. De la 
acea lumină /incorporală/ este adus acesta /corporal/, strălucind 
din acela precum o floare a aceluia şi o sclipire - anume ceea ce 
este - spunem - corpul cu adevărat luminos. 

Noi însă, înţelegînd „pămîntosul" în sens peiorativ, deşi Plafon 
înţelege „pămîntul" ca/sinonim pentru/ soliditate 18 , numim „pă- 


14 Timaios, 31b. 

15 Timaios, 39b 

16 Republica, 616e. 

17 Timaios, 58c. 

18 Timaios, 31b. 

mînt" un singur lucru, cu toate că el are în vedere diferenţierile 
„pămîntului". 

Existînd un astfel de foc deci care oferă lumina cea mai pură, 
fiind situat în locul de sus şi aşezat acolo potrivit cu natura, trebuie 
admis că flacăra /de aici/ nu se amestecă cu /focurile/ de acolo, ci 
că ea, grăbindu-se pînă într-un anumit punct, se stinge dacă 
întîlneşte mai mult aer; urcînd laolaltă cu pămînt, e aruncată jos 
fiindcă nu poate să suie în înalt şi se opreşte dedesubtul Lunii, 
astfel încît face mai uşor aerul de acolo. Iar, dacă rămîne /acolo/, 
flacăra se domoleşte devenind mai blîndă şi nu mai are strălucirea 
cît să facă vîlvătaie, ci cît să se lumineze de la lumina de sus. 

Cît despre lumina de acolo /din Cer/, o parte a ei fiind diver¬ 
sificată prin astre în mod proporţional, produce diferenţieri deo¬ 
potrivă în mărime, cît şi în culoare. Restul Cerului este şi el dintr-o 
astfel de lumină, dar nu e vizibil din cauza rarefierii corpului şi 
a unei transparenţe care nu oferă suport /de reflexie luminii/, aşa 
cum e cazul şi cu aerul curat. Se mai adaugă în cazul /Cerului/ şi 
depărtarea. 

8. Or, dacă o astfel de lumină rămîne acolo sus unde a fost 
rînduită - pură în locul cel mai pur - în ce chip ar putea exista 
curgere de substanţă din ea? Căci nu e menită o astfel de natură 
să lase să curgă ceva în jos, şi nici nu există acolo ceva care s-o 
tragă forţat în jos. 

Orice corp cu Suflet este altul şi nu acelaşi cu cel care era de 
unul singur. Asemănător este şi /corpul/ de acolo: nu e la fel cu 
corpul care e singur /fără suflet/. Iar elementul care se învecinează 
/cu focul ceresc/, fie că ar fi aer, fie foc /pămîntesc/, ce ar putea să 
producă? Nici un foc /pămîntesc/ nu ar putea fi adecvat pentru 
acţiunea /asupra focului ceresc/, nici nu s-ar putea atinge /de acesta/ 
ca să acţioneze asupra /lui/. Căci din pricina mişcării violente ar 
devia de la direcţie, înainte ca acela /focul ceresc/ să-i îndure acţiu¬ 
nea - foc care e mai puţin puternic şi nu există /acolo elemente/ 
la fel cu cele de aici. 

Apoi a acţiona înseamnă a încălzi şi trebuie ca lucrul care se 
încălzeşte să nu fie cald de la sine. Iar dacă ceva va fi nimicit de 
foc, trebuie mai întîi să se încălzească şi să ajungă împotriva naturii 
în procesul de încălzire. 

Prin urmare, nu este nevoie de un alt corp în Cer, pentru ca 
acesta să persiste şi nici /ca să existe/ în mod natural mişcarea lui 
circulară /a sa/. Căci încă nu s-a arătat nici măcar că mişcarea 
lui naturală este rectilinie. A fi conform naturii înseamnă /pentru as trei 
fie a sta locului, fie a se mişca circular, în timp ce celelalte mişcări 
sînt dintre cele violente. Şi nici nu trebuie afirmat că cele de acolo 
au nevoie de hrană, nici nu trebuie făcute afirmaţii despre ele por¬ 
nind de la lucrurile de aici, deoarece ele nu au nici acelaşi Suflet care 
să le reţină, nici acelaşi loc, neexistînd acolo nici o cauză în vir¬ 
tutea căreia alcătuirile de aici se hrănesc, fiind în veşnică curgere. 
Iar schimbarea la corpurile de aici se produce de la ele însele, o 
altă natură stăpînindu-le pe ele, natură care, din pricina slăbiciunii 
nu ştie să le ţină în fiinţă, dar imită în devenire sau în generare 
natura de dinaintea ei. Dar că /Cerul/ nu este la fel în toate privin¬ 
ţele, precum sînt inteligibilele, s-a spus. 




DESPRE SENZAŢIE ŞI MEMORIE 
41, IV.6 


Tema 

Plotin respinge teoria, susţinută de stoici, a senzaţiei şi memo¬ 
riei ca întipăriri în Suflet. (Teoria fusese respinsă şi de Plafon în 
The ait etos.) 


Subiectul 

Sufletul nu e nici întipărit de senzaţii, nici nu le reţine ca 
memorie. Teoria întipăririi nu explică anumite fenomene, de 
exemplu, vederea la distanţă. Intipărirea - dacă ar exista - ar trebui 
să fie separată de cel care vede, ceea ce este absurd. Activitatea 
Sufletului este putere. Rolul intermediar al Sufletului: aflat la limita 
dintre inteligibil şi senzorial. Sufletul este incorporai şi nu este 
afectat, invers decît în mod fals cred atît stoicii, cît şi platonicienii 
stoicizanţi. 



1. Dacă afirmăm că senzaţiile nu ajung nici ca întipăriri, nici 
ca amprente în Suflet, vom spune că nici memoria nu este în gene¬ 
ral şi pe cale de consecinţă o reţinere a cunoştinţelor şi a senzaţiilor, 
încît să rămînă în Suflet întipărirea lor, care la început nici nu exista 
acolo. De aceea, ambele teze aparţin aceluiaşi argument: fie 
/întipăririle/ apar şi rămîn în Suflet, dacă omul şi-ar aminti, fie, dacă 
oricare dintre cele două ipoteze nu e acordată, nu va fi acordată 
nici cealaltă. 1 Dar noi, care susţinem că nici una dintre teze/nu este 
adevărată/, cu necesitate vom cerceta în ce fel se realizează fiecare 
/prezenţa şi reţinerea/, de vreme ce spunem că nici nu apare în 
Suflet întipărirea lucrului perceput şi care o întipăreşte, nici 
amintirea nu constă într-o întipărire care să rămînă în Suflet. 

Iar dacă am privi ce se întîmplă cu „cea mai clară senzaţie" 2 , trans- 
ferînd rezultatul /cercetării/ şi asupra restului senzaţiilor, probabil 
că am descoperi ceea ce căutăm. 

Este evident în orice caz că, atunci cînd avem prin văz senzaţia 
oricărui lucru, privim într-acolo şi aruncăm privirea în linie dreaptă, 
acolo unde se află obiectul vizibil, de parcă perceputul s-ar afla 
acolo, iar Sufletul ar privi înspre în afară. El priveşte, cred, fără să 
apară sau să fi apărut o întipărire în el şi încă nu a primit o 
amprentă <<jfjiQayu;>, de parcă ar fi vorba despre un inel /întipărit/ 
în ceară. Căci deloc n-ar mai avea nevoie Sufletul să privească 
în afară, dacă ar avea deja la sine o formă a obiectului văzut şi 
ar privi /obiectul/ datorită chiar faptului că întipărirea intră acolo 
/în Suflet/. 


1 Teoria apare în dialogul Theaitetos, pentru a fi respinsă sau, oricum, pusă 
la îndoială. 

2 Phaidros, 250d. 

Şi cînd Sufletul adaugă vederii distanţa şi comunică de la ce 
depărtare vine vederea, ar putea oare vedea ceea ce este în el însuşi, 
deloc distanţat de sine însuşi, ca fiind departel Şi cum ar putea spune 
cît de mare este /obiectul văzut/ în afară, sau că este mare, precum 
o parte a Cerului, atunci cînd întipărirea sa din Suflet nu poate 
fi la fel de mare? 

Şi cel mai important argument dintre toate: dacă am primi înti- 
păririle <TU7toi> lucrurilor pe care le vedem, nu ar fi cu putinţă să 
vedem chiar lucrurile pe care le vedem, ci /vom vedea/ copii şi umbre 
ale celor văzute, încît lucrurile însele vor fi ceva, iar cele văzute de 
noi vor fi altceva. 

In general, după cum se spune 3 , cel care îşi pune obiectul de văzut 
pe pupilă nu-l vede, ci trebuie ca, îndepărtîndu-1, să-l privească în 
acest din urmă chip. La fel, şi încă mult mai mult, e valabil acest 
fenomen pentru Suflet: căci dacă aşezăm în Suflet întipărirea 
obiectului văzut, el nu ar putea vedea ca vedere /a sa/ acea /înti- 
părire/ cu care a fost întipărit. Intr-adevăr, trebuie să fie doi: văză¬ 
torul şi obiectul văzut. Unul, prin urmare, trebuie să fie văzătorul 
/situat într-un loc/, iar în alt loc /trebuie/ să fie situată întipărirea, 
şi nu să fie situată în locul în care este /văzătorul/. /In acest caz/ 
trebuie să vedem nu o /întipărire/ situată /în Suflet/, ci /o întipărire/ 
nesituată /în Suflet/, pentru ca să existe vedere. 4 

2. Dacă, prin urmare, aceasta e cu neputinţă, în ce fel /se reali¬ 
zează vederea/? Răspund că /Sufletul/ spune ceea ce nu posedă. Acesta 
este o /manifestare/ de putere - nu faptul de a suporta ceva, ci de 
a avea putere şi de a produce lucrul pentru care a fost rînduit. Cred că 
în acest fel ar putea fi distins de către Suflet şi vizibilul, şi audibilul, 
şi nu în cazul cînd ambele sînt întipăriri, ci în cazul cînd nu sînt 
nici întipăriri, nici afectări, ci sînt în mod natural activităţi legate 
de obiectul pe care Sufletul îl abordează. Noi însă, fiind neîncre¬ 
zători că vreo putere e în stare să cunoască ce-i al său, dacă n-ar fi lovită, 


3 Aristotel, Despre suflet, II, 7, 419a. 

4 Obiectul văzut devine întipărirea. Dar - spune Plotin - admitem că între 
văzător şi întipărire trebuie să existe o distanţă, căci nu se poate vedea ceea ce 
e unit cu organul vederii. Atunci rezultă ori că Sufletul nu poate vedea înti¬ 
părirea, dacă ea este în Suflet, ori că întipărirea din Suflet este în afara Sufle¬ 
tului, ceea ce e absurd. 

o facem să îndure prezenţa obiectului apropiat şi nu să-l cunoas¬ 
că, obiect peste care i s-a dat să stăpînească, şi nu să fie stăpînită 
/de el/. 

In acelaşi fel trebuie gîndit şi în ceea ce priveşte auzul. /Trebuie 
gîndit/ că întipărirea există în aer, ca un fel de izbituri articulate, 
precum nişte litere scrise de către vocea celui care vorbeşte, /dar 
credem că/ puterea şi Fiinţa Sufletului, ca să spunem aşa, „citesc" 
întipăririle înscrise în aer, sosite aproape, în punctul în care sosind, 
au putinţa prin fire de a fi „văzute". Există, pe de o parte, afectări 
date de gust şi miros, dar există şi afectări care aparţin senzaţiei 
şi discernerii - există cunoaşteri ale afectărilor, care sînt diferite 
de afectări. 

Cît despre cunoaşterea inteligibilelor, aceasta este non-afecta- 
bilă şi încă mai mult lipsită de întipărire. Căci, invers /dedt în cazul 
sensibilelor/, /cunoaşterea/ „se aruncă înainte" pornind dinăuntru, 
ca să spunem aşa, în vreme ce ea contemplă lucrurile /sensibile/ 
pornind dinafară. Iar inteligibilele sînt în mai mare măsură actualizări 
şi au mai mare putere. Căci /sînt actualizări/ ale cunoaşterii înseşi; 
iar cunoaşterea în actualizare este fiecare /inteligibil/. In altă parte 
/am cercetat/ dacă Sufletul este o dualitate şi dacă se vede pe sine 
ca pe ceva diferit, dacă Intelectul este o unitate şi /dacă/ ambele 
/Intelectul şi Sufletul/ formează /fiecare/ o unitate. 5 

3. Acestea fiind spuse, trebuie vorbit în continuare despre memo¬ 
rie: am arătat înainte că nu e uimitor, ba mai curînd e uimitor, dar 
că nu trebuie să ne arătăm lipsiţi de încredere într-o astfel de putere 
a Sufletului, dacă, neprimind el nimic la sine, produce o percepţie 
a unor /reprezentări/ pe care nu le-a posedat. Căci natura Sufle¬ 
tului este raţiune formatoare a tuturor, ultima raţiune dintre inteligibile 
şi dintre cele din locul inteligibil, prima însă dintre naturile din întregul 
loc senzorial. 6 De aceea, el se raportează la ambele /lumi/, din partea 
primei avînd o bună condiţie şi renăscînd la viaţă, din partea celei¬ 
lalte fiind înşelat din pricina asemănării /cu lumea senzorială/ şi 
se duce în jos de parcă e fermecat. 


5 24, V.6, 1. 

6 Cf. 6, IV.8, 7, pentru locul intermediar a 1 Sufletului. 

Aflîndu-se la mijloc, Sufletul are percepţia ambelor /lumi/ şi se 
spune că pe inteligibile le gîndeşte, aducîndu-le în amintire, dacă 
s-ar îndrepta spre ele. Le cunoaşte deoarece cumva el este acele /inte¬ 
ligibile/, nu fiindcă le „instalează" <£ v i4«v£ iv> /în el/; ci, prin faptul 
că le posedă cumva, le vede, este la fel cu ele în mod mai obscur 
şi se face mai strălucitor din obscur, deoarece, ca să spunem aşa, 
se deşteaptă şi se îndreaptă dinspre latenţă spre actualizare. 

In acelaşi mod. Sufletul face ca obiectele senzoriale, de parcă 
şi acestea ar fi atinse laolaltă de el, să strălucească; el le face să stea înaintea 
ochilor, deoarece puterea sa îndreptată spre aceste obiecte e gata /să gene¬ 
reze/ precum ar fi în chinurile naşterii. Cînd /memoria/ capătă tărie 
în raport cu oricare dintre obiectele care se înfăţişează. Sufletul 
capătă o dispoziţie anume faţă de un obiect prezent mult timp, anu¬ 
me cu cît /stă/ mai mult, cu atît mai puternică devine întotdeauna 
/amintirea/. De aceea se spune că copiii îşi amintesc mai mult, 
fiindcă nu se îndepărtează /de anumite lucruri familiare/, ci ima¬ 
ginea obiectului respectiv rămîne /constant/ înaintea ochilor lor, 
pentru ca ei să nu vadă o mulţime de lucruri, ci numai puţine. Dar 
alţii, pe care gîndirea şi puterea /memoriei/ îi pun în contact cu 
multe lucruri, nu au stabilitate /în memorizare/, ca şi cînd fug din 
loc în loc. Or, dacă în Suflet ar rămîne întipăriri, mulţimea obiectelor 
nu ar determina o mai slabă memorizare /a lor/. 

In plus, dacă ar rămîne întipăriri /ale lucrurilor în Suflet/, nu 
ar mai fi deloc nevoie să examinăm /lucrurile respective/, pentru 
ca să ni le reamintim, şi nici /n-ar fi nevoie/ ca cei care mai devreme 
au uitat /un lucru/, mai tîrziu să şi-I reamintească, de vreme ce /înti- 
păririle sale/ sînt situate /în Suflet/. Iar exerciţiile de rememorare 
arată că ceea ce rezultă reprezintă o învigorare a Sufletului, după 
cum antrenamentele mîinilor şi picioarelor se realizează pentru 
a putea face cu uşurinţă ceea ce nu se află nici în mîini, nici în 
picioare, ci /a face mişcările/ pentru care ele s-au pregătit prin antre¬ 
nament continuu. 

Din ce cauză, cînd /omul/ a auzit o dată sau de două ori, nu-şi 
aminteşte, dar/îşi aminteşte/ atunci cînd a auzit de multe ori? /De 
ce/ cînd a auzit prima oară nu a reţinut, şi abia după mult timp 
îşi aminteşte? Desigur, nu fiindcă a reţinut mai înainte părţi ale 
întipăririi! Ar fi trebuit să-şi amintească de acestea, însă amintirea 
survine, ca să spunem aşa, brusc, dintr-un detaliu al ultimului lucru 

ascultat sau exersat. Toate acestea indică posibilitatea stimulării 
puterii Sufletului prin care ne amintim, care e fortificată fie în mod 
absolut, fie în raport cu o anume amintire. Atunci cînd ne apare 
în amintire nu numai ceea ce am exersat, ci, după ce ne-am rea¬ 
mintit multe lucruri datorită obişnuinţei de a ne folosi de indicaţiile 
/simţurilor/ <â7iayy£Aiai>, obţinem lesne zisele reamintiri chiar 
şi a celorlalte lucruri /pe care nu ne-am silit să le reţinem/, ce altă 
cauză s-ar mai putea oferi pentru memorie decît că puterea ei a 
fost întărită? 

Intipăririle /presupuse/ care rămîn în Suflet ar acuza mai degrabă 
o slăbiciune decît o putere : căci ceea ce e întipărit cel maibine este ana¬ 
log cedării şi, fiind întipărirea o afectare, ar rezulta că acela afectat 
cel mai mult e şi acela care îşi aminteşte cel mai bine. Or, ceea ce 
se întîmplă e tocmai invers: nici un antrenament în nici o privinţă 
nu-I face pe cel antrenat să fie uşor afectabil! La fel se petrece şi 
în cazul senzaţiilor: nu organul slăbit, de pildă ochiul, vede, ci acela 
care are mai multă putere ca să realizeze /actul vederii/. De aceea 
şi oamenii în vîrstă şi cu simţurile slăbite se comportă şi în ceea 
ce priveşte memoria în acelaşi fel. 

Prin urmare, senzaţia şi memoria sînt o putere. 

In plus, dacă senzaţiile nu sînt întipăriri, cum e posibil ca memo¬ 
ria să fie o reţinere a ceva ce nu e plasat în ea şi nici nu începe 
/acolo/? 

Insă, dacă /memoria/ este o putere şi o pregătire pentru a fi 
gata /de acţiune/, pentru ce nu recuperăm simultan /amintirile/, 
ci /recuperăm/ mai tîrziu aceleaşi /amintiri/, cînd le trecem din nou 
în revistă? Răspund că puterea trebuie, ca să spunem aşa, „să dea 
atenţie" şi „să se prepare". Vedem aceasta şi la alte puteri care se 
prepară să facă ceea ce pot să facă - unele fiind gata de acţiune 
pe loc, altele, dacă s-au reunit cu ele însele. De cele mai multe ori, 
nu sînt aceiaşi oameni cei cu ţinere de minte şi cei cu mintea 
ascuţită, pentru că capacitatea fiecărei însuşiri este diferită, după 
cum acelaşi om nu este şi boxer, şi alergător. In fiecare au precădere 
alte aspecte. Şi totuşi, cel care posedă oricare aspect /de putere/ 
sufletească în exces nu este oprit „să citească" amintirile depuse, 
nici nu-i oprit cel care e înclinat spre aceasta să ajungă incapabil 
de a fi afectat şi de a poseda afectarea. 



DESPRE SENZAŢIE ŞI MEMORIE 


145 


Iar lipsa de dimensiune a Sufletului dovedeşte că el este o putere. Şi 
în general, nu e de mirare că tot ceea ce priveşte Sufletul are loc 
în alt mod decît consideră oamenii din pricina lipsei de examinare, 
sau în alt mod decît pretind doctrinele lor superficiale, provenite 
în baza senzaţiilor, doctrine înşelătoare din pricina analogiilor /cu 
întipărirea în ceară/. Căci după cum /e cazul/ cu literele scrise pe 
tăbliţe şi plăci, la fel socotesc că se petrec lucrurile cu senzaţiile 
şi memoria, şi nici cei care presupun că Sufletul este corp, nici cei care 
Iadmit! că Sufletul este incorporai nu văd cîte imposibilităţi decurg din 
ipoteza lor /că există întipăriri în Suflet/. 7 


7 Primii sînt, desigur, stoicii, ceilalţi sînt peripateticienii sau platonicienii 
influenţaţi de stoicism. 



DESPRE GENURILE 
A CEEA-CE-ESTE /CEVA/ (I, II şi III) 

42, VI. 1; 43, VI.2; 44, VI.3 


Tema 

Un mare tratat, segmentat de Porfir în trei părţi, dedicat „genu¬ 
rilor" sau categoriilor. Plotin discută trei sisteme: cel aristotelic - 
al celor zece categorii - căruia îi găseşte numeroase defecte; cel stoic, 
bazat pe patru categorii, vehement criticat; şi cel al lui Plafon din 
Sofistul, cu ale sale cinci „genuri supreme", care - fireşte - este reţinut. 
Două remarci: 1) spre deosebire de toţi neoplatonicienii posteriori 
lui - începînd cu Porfir, elevul său - Plotin nu acceptă, decît cu 
mari rezerve şi critici, categoriile lui Aristotel. 2) Ultimele cinci 
capitole ale tratatului sînt printre puţinele mărturii ale teoriei stoice 
a categoriilor şi, de fapt, este pentru prima dată - din ceea ce ni 
s-a păstrat - cînd avem descrisă complet tabela categoriilor stoice. 
Are, aşadar, o mare importanţă pentru reconstituirea filozofiei 
stoice, chiar dacă este scris dint-un punct de vedere ostil. 


Subiectul 


42, VI. 1 

Numărul categoriilor a fost subiect de dispută printre filozofii 
vechi. Doctrina aristotelică a celor zece „genuri" (categorii). Sînt 
aceste genuri valabile şi pentru inteligibile, şi pentru sensibile? 
Imposibilitatea unicităţii Fiinţei. Probleme puse de celelalte cate¬ 
gorii: cantitatea, relaţia, calitatea. Dificultăţi legate de clasificarea 
calităţilor. Calitatea de Aici şi cea de Acolo nu pot sta sub un acelaşi 
gen. Despre categoria lui „cînd" şi aceea a lui „unde". Despre 
acţiune şi afectare şi dificultăţile puse de acestea. Sensurile diferite 

ale lui „a avea" par să dizolve unitatea acestei categorii. Categoria 
lui „a fi situat". 

Tabela celor patru categorii stoice: subiecte, calităţi, moduri de 
a fi, moduri de a fi în relaţie. „Ceva", genul unic care le cuprinde 
pe toate, este iraţional de vreme ce se aplică deopotrivă corpurilor 
şi incorporalelor. Critica noţiunii de materie la stoici. Materia nu 
poate fi principiu. Materia nu poate fi Fiinţă, şi chiar singura Fiinţă 
autentică, cum vor stoicii. Zeul nu poate fi material. Cum pot fi 
calităţile corporale? Vacuitatea categoriilor de „mod de a fi" şi 
„mod de a fi în relaţie". 

43, VI.2 

Susţinerea teoriei lui Platon prin identificarea celor cinci 
„genuri supreme" din Sofistul cu Intelectul plotinian care este unu- 
multiplu. Toate genurile provin de la Unul transcendent, aflat 
deasupra oricărei diviziuni. In Intelect, ceea-ce-este /ceva/, miş¬ 
carea şi repaosul sînt atît identice, cît şi diferite - ceea ce introduce 
identicul şi diferitul. De ce nu mai există şi alte genuri? Ceea-ce- 
este /ceva/ e unul-multiplu. Unul nu poate fi un gen; el este mai 
presus de genuri. Reducţia unor categorii aristotelice - precum 
cantitatea, calitatea, relaţia - la cele platonice, demonstrîndu-se 
că ele nu pot fi genuri autonome. Intelectul universal şi relaţia sa 
cu intelectele particulare. Intelectul cuprinde în sine toate Formele, 
iar în afară produce Sufletul. 

43, VI.3 

Se reia discuţia despre categoriile de Aici, iar Plotin pare mai 
favorabil diviziunii lui Aristotel. Compusul din materie şi formă. 
Materia şi Forma de Acolo şi de Aici. Diferenţe între ele. Forma, 
Materia şi compusul formează Aici o unitate, apoi se adaugă 
calitatea, cantitatea, mişcarea, relaţia: ar fi cinci genuri. Calităţile, 
privaţiunea şi dispoziţia habituală. Problema mişcării şi a tipu¬ 
rilor de mişcare. Starea şi relaţia. 




42, VI.l 

1. Chiar şi cei foarte vechi dintre filozofi au cercetat despre cele- 
ce-sînt /ceva/, anume cîte sînt şi care sînt: unii au afirmat că /ele 
formează/ o singură realitate, alţii - /mai multe realităţi/ în număr 
determinat, alţii - că sînt infinit de multe. Dintre primii, fiecare a 
desemnat unica realitate altfel, dar /la fel au făcut/ şi cei care au 
fixat numărul /principiilor/ ca fiind determinat, ori infinit. 1 Insă 
pe aceste /ultime/ opinii, examinate de filozofii care i-au urmat, 
trebuie să le lăsăm cu totul deoparte. 

Dar trebuie să investigăm principiile pe care aceşti filozofi 
veniţi mai tîrziu 2 , după ce le-au examinat, le-au plasat ei înşişi în 
anumite genuri determinate,: unii/dintre aceşti filozofi ulteriori/ nu 
au presupus existenţa unei unice realităţi, deoarece au văzut că şi 
printre inteligibile există o multiplicitate, dar nu au admis că ar fi vorba 
despre realităţi în număr infinit, atît fiindcă nu e cu putinţă aşa ceva, 
cît şi fiindcă nu ar putea exista ştiinţă /în astfel de condiţii/. Iar despre 
realităţile determinate, spre a le stabili numărul - subiectele nu 
pot fi considerate elemente - respectivii filozofi au susţinut că e 
vorba despre genuri: unii spunînd că sînt zece 3 , alţii - mai puţine 4 . 
Dar ar putea fi şi unii care /au admis/ mai multe genuri decît zece. 5 
Există şi o deosebire în /natura/ genurilor: unii filozofi au susţinut 


1 Diferiţi presocratici, Thales, Anaximandru, Heraclit, Empedocle; apoi 
Democrit şi Leucip sau Anaxagoras. Cf. Aristotel, Met., I. 

2 Plafon, Aristotel, stoicii. 

3 Aristotel, cu cele zece categorii, uneori considerate sau numite „genuri". 

4 Plafon, cu cele cinci genuri supreme din Sofis tul, precum şi stoicii cu cele 
patru categorii, despre care va fi vorba în ultimele capitole ale acestui tratat. 

5 Armstrong (PA, 6,12) spune că referinţa ar putea fi anumiţi peripateticieni 
din sec. I î.Cr., precum Andronicos din Rhodos şi Boethos. 

că genurile sînt principii, alţii - că realităţile însele sînt tot atîtea 
/zece/ în gen. 

Mai întîi însă trebuie să abordăm opinia care divide realităţile 
în zece /genuri/, cercetînd dacă trebuie considerat că /acei filozofi/ 
vorbesc despre zece genuri care au de-a face cu noţiunea comună 
de „ceea-ce-este /ceva/", sau dacă ei au în vedere zece categorii. 
într-adevăr, ei spun - şi cu dreptate - că ceea-ce-este nu are aceeaşi 
semnificaţie în toate /categoriile/. 6 

Dar mai curînd asupra următorului punct trebuie să ne între¬ 
băm: oare cele zece /genuri/ sînt identice la inteligibile şi la sensi¬ 
bile, sau la sensibile se regăsesc toate, dar la inteligibile unele există, 
altele - nu? Căci nu se poate invers. 7 

Or, aici trebuie examinat care anume /categorii/ dintre cele zece 
/genuri/ există Acolo şi dacă cele care există Acolo pot fi aduse 
sub un acelaşi gen /superior/ laolaltă cu cele de Aici, sau dacă Fiinţa 
de Acolo şi cu aceea de Aici au numai un nume comun. Or, dacă 
lucrurile se petrec în acest din urmă fel, genurile sînt mai multe 
/de zece/. Dar dacă ele au o semnificaţie identică, va fi absurd ca Fiinţa 
să semnifice ceva identic la cele-ce-sînt /ceva/ în primă instanţă şi 
la cele ce vin în succesiunea acestora, deoarece nu există un gen 
comun al realităţilor care au antecedent şi succesor. 8 Insă /acei 
filozofi despre care vorbesc/ nu se referă la inteligibile în ceea ce 
priveşte diviziunea /categoriilor/. 9 Prin urmare, ei nu au vrut să dividă 
toate realităţile, ci le-au lăsat deoparte tocmai pe cele care sînt în cea mai 
mare măsură realităţi! 

2. Din nou, trebuie oare gîndit că există genuri? Şi în ce sens 
Fiinţa este un gen? S-a spus că este imposibil ca genul Fiinţei să 


6 In primul caz, categoriile sînt genuri subordonate unui gen superior - 
ceea-ce-este, sau existenţa, sau realitatea. In cel de-al doilea caz - care corespun¬ 
de teoriei lui Aristotel - categoriile nu sînt subordonate, nici deductibile una 
dintr-alta. In acest caz, ceea-ce-este are semnificaţii diferite - dar analogice - 
în fiecare categorie. 

7 Inteligibilul e mai simplu decît sensibilul şi, prin urinare, nu poate avea 
mai multe categorii decît acesta. 

8 Met., II, III, 999a. 

9 Aristotel e criticat deoarece în Categorii nu a vorbit decît despre realităţile 
senzoriale. 

fie comun şi /Fiinţei/ inteligibile, şi celei senzoriale. Şi pe deasu¬ 
pra, va exista un altceva deopotrivă anterior /Fiinţei/ inteligibile, 
cît şi celei senzoriale - un altceva existent <dAAo ti ov> care este 
predicat despre amîndouă - şi care nu ar putea fi nici corp, nici 
incorporai. Căci /dacă nu e astfel/, va exista sau corpul incorporai, 
sau incorporalul corp! 10 

Dar şi în legătură cu Fiinţele de Aici trebuie cercetat ce este 
comun în cazul materiei, formei şi al compusului celor două. Căci 
despre toate acestea, filozofii spun că sînt Fiinţe, dar /mai spun/ 
că ele nu sînt egale în calitatea de Fiinţă, atunci cînd forma este 
numită mai degrabă Fiinţă decît materia. 11 Şi pe bună dreptate. 

Dar alţi filozofi ar socoti mai curînd /drept Fiinţă/ Materia. 12 

De asemenea, ce ar putea avea în comun aşa-numitele „Fiinţe 
prime" cu „Fiinţele secunde", atunci cînd Fiinţele secunde îşi iau 
de la primele putinţa de a fi numite „Fiinţe"? 13 Şi în general nu 
este posibil să se spună ce este Fiinţa. Intr-adevăr, dacă cineva ar 
arăta „propriul" ei, el nu îl are încă pe „ce este", şi probabil că 
nici definiţia „receptaculul unul şi identic ca număr al contrariilor" 
nu se va potrivi în toate cazurile. 14 

3. Dar oare o singură categorie trebuie considerată de către cei 
care iau laolaltă Fiinţa inteligibilă, materia, forma şi compusul? 
De exemplu, dacă ai spune că neamul Heraclizilor este un gen, 
nu în sensul că vei atribui un predicat comun tuturor membrilor, 
ci în sensul că toţi membrii /descind/ dintr-un singur individ. 15 
Intr-adevăr, în sens primar este Fiinţă aceea (inteligibilă), în sens 
secundar şi inferior sînt /Fiinţe/ şi celelalte. 16 Dar ce opreşte ca toate 


10 Referire polemică la categoria stoică de ceva, ti, care cuprindea atît 
corpurile, cît şi incorporalele; cf. SVF II, 117, 329, 331-3. 

11 V. Aristotel, Met., VII. 

12 Stoicii. 

13 V. Aristotel, Categoriile, 5, 4a. Fiinţele prime sînt individualele; Fiinţele 
secunde - speciile şi genurile, considerate de Aristotel a avea mai puţină 
realitate decît individualele. 

14 Categorii, 5, 4a. Aristotel nu defineşte Fiinţa, ci îi descrie caracteristicile 
principale - „propriul". 

15 Cf. pentru acest sens dat noţiunii de „gen" şi cu acelaşi exemplu. Met., V, 28. 

16 Vrea să spună Plotin că Fiinţele senzoriale descind din cele inteligibile, 
precum Heraclizii din Heracle? 

să formeze o singură categorie? Căci şi toate celelalte /lucruri/ despre 
care se spune că sînt provin de la Fiinţă. Sau acelea sînt proprietăţi, 
dar Fiinţele /primare şi secundare/ vin în succesiune, în alt sens. 
Dar şi astfel încă nu ne putem bizui pe Fiinţă, nici nu înţelegem 
ce-i mai important, pentru ca de la acest sens să înţelegem şi cele¬ 
lalte /Fiinţe/. 

Să fie deci, în acest sens, considerate înrudite toate aşa-numitele 
Fiinţe care posedă ceva, în afara celorlalte genuri. Ce este, prin 
urmare, acest „ceva" luat el însuşi, „acest individual", „substratul", 
care nu e suprapus /altui substrat/, nici nu se află în alt substrat, 
nici nu e ceea ce aparţine altui /substrat/ - precum albul este o 
calitate a corpului, cantitatea aparţine Fiinţei, timpul este ceva apar- 
ţinînd mişcării, iar mişcarea - lucrului mişcat? Or, „Fiinţa secundă" 
se predică despre un altceva. 17 Sau, în alt sens vorbim despre acest 
„se predică despre altceva" aici, anume că genul este imanent 
/Fiinţei prime/ şi imanent ca parte /a definiţiei/, iar acel „ceva" apar¬ 
ţine aceluia /Fiinţei/. Albul însă se predică despre altceva, pentru 
că se află în altceva. 18 Pe aceste trăsături le-ai putea considera „pro¬ 
prii" în raport cu restul şi de aceea le-ai putea astfel strînge într-o 
unitate şi le-ai putea numi „Fiinţe", dar nu ai putea vorbi despre 
un singur gen /al Fiinţelor/, nici n-ar fi limpezi încă noţiunea şi 
natura „Fiinţei". Să rămînă acestea spuse în acest punct şi să trecem 
la natura cantităţii. 

4. /Filozofii peripateticieni/ numesc numărul „prima cantitate", 
de asemenea întreaga mărime continuă, locul şi timpul, iar pe 
celelalte pe care le numesc „cantităţi" le reduc la acestea. Şi numesc 
mişcarea „cantitate" prin faptul de a fi timp, deşi probabil că, 
invers, timpul îşi ia continuitatea de la mişcare. Or, dacă conti- 
nuumul este declarat a fi cantitate în măsura în care este continuu, 
divizatul nu ar putea fi cantitate. Iar dacă continuumul este /canti¬ 
tate/ contextual, ce va fi comun pentru ambele /continuu şi divizat/ 
pentru ca ele să fie cantităţi? 


17 Fiinţa secundă - specia - se predică despre indivizi. V. Aristotel, Categorii, 
5, 3b. 

18 „Om" sau „animal" se află în Socrate în alt sens decît se află albul într-un 
corp: în primul caz sînt imanente, individul neputînd exista fără prezenţa 
universalului, în celălalt caz avem de-a face cu o proprietate accidentală. 

Să aparţină numerelor faptul de a fi cantităţi. Deşi această pre- 
dicaţie /numerele/ aparţine cantităţilor, încă nu s-a lămurit care 
este natura potrivit cu care /numerele/ sînt declarate a fi cantităţi. 
Linia, suprafaţa şi corpul nu sînt numite „cantităţi"; ele sînt numite 
„mărimi", dar nu „cantităţi", dacă e adevărat că se adaugă cate¬ 
goria cantităţii atunci cînd /un subiect/ este făcut să aibă, drept 
număr, doi sau trei coţi. De fapt, şi corpul fizic, odată măsurat, devine 
o anumită cantitate, şi spaţiul în mod contextual, nu însă ca spaţiu. 
Dar trebuie să considerăm nu cantitatea în context, ci cantitatea 
luată în sine. Căci „trei boi" nu sînt cantitate, ci numărul asociat 
lor /este cantitate/. „Trei boi" presupun deja două categorii. In 
acelaşi mod şi „o linie de o anumită mărime" înseamnă două cate¬ 
gorii, şi „o suprafaţă de o anumită mărime" - două categorii: mări¬ 
mea ei este cantitate, dar suprafaţa însăşi de ce să fie cantitate? 
Fiind ea mărginită, de exemplu, de trei sau patru linii, se spune 
că este o cantitate. 

Atunci vom declara „cantitate" numai numerele? Dar dacă 
vom numi „cantitate" numerele luate în sine 19 , acestea sînt numite 
Fiinţe şi mai ales /sînt astfel/ deoarece sînt în sine. Iar dacă /vom 
numi „cantitate"/ numerele aflate în lucrurile care participă la 
/numerele în sine/, potrivit cu care numărăm nu unităţi, ci „zece 
cai" şi „zece boi", atunci mai întîi va părea absurd ca numerele 
în sine să fie Fiinţe, dar cele imanente - nu. 

Apoi, /e iarăşi absurd/ dacă /aceste numere/, cînd măsoară su¬ 
biectele ajung imanente în acestea şi nu măsoară aflîndu-se în 
afară, precum riglele şi instrumentele de măsurat. 

Dar dacă /numerele/ sînt luate să măsoare fiind în sine şi nu 
în subiectele respective, acele subiecte nu vor fi cantităţi, deoarece 
nu participă la cantitate; dar de ce vor fi cantitate numerele? Fiindcă 
sînt măsuri. Dar de ce sînt măsurile cantităţi sau cantitate? 

Răspund că, aflîndu-se /numerele/ în cuprinsul celor-ce-sînt 
/ceva/, dacă nu se potrivesc cu nici o altă /categorie/, ele vor fi acest 
lucru despre care vorbim şi vor cădea în numita categorie a canti¬ 
tăţii. Iar unitatea lor îl defineşte pe unu, apoi se duce la alt lucru. 


19 Numerele ideale, care, evident, nu corespundeau concepţiei aristotelice. 
Cf. 34, VI.6. Vezi despre această temă şi Gabriel Chindea, „Le nombre est-il 
une realite parfaitement intelligible? Une analyse de l'intelligibilite du nombre 
chez Plotin" în Chora, 5/2007. 

iar numărul arată cîte /lucruri există/: folosindu-se de număr. Sufle¬ 
tul măsoară mulţimea /lucrurilor/. Dar cînd le măsoară, nu mă¬ 
soară esenţa lor. Căci afirmă că există unul sau două lucruri, oricare 
ar fi, şi chiar dacă sînt contrare. Şi /nici nu afirmă/ că ele au o 
anumită condiţie, de pildă că sînt calde sau reci, ci /spune/ cîte 
sînt. Numărul aparţine cantităţii, deci, fie privit în sine, fie în lucru¬ 
rile care participă, şi nu lucrurile care participă /la număr/ /aparţin 
cantităţii/. Nu „trei coţi", ci „trei". 

De ce, atunci, şi mărimile aparţin /categoriei/ cantităţii? Fiindcă 
ele se află aproape de cantitate şi lucrurile de care /cantitatea/ se 
apropie le numim „cantităţi", nu însă în sensul principal al noţiunii 
de „cantitate". Numim /ceva/ „mare", ca şi cînd lucrul respectiv 
participă la un număr în cantitate mare, şi „mic", ca şi cînd par¬ 
ticipă la un număr în cantitate mică? Numai că marele în sine şi 
micul în sine nu sînt socotite a fi cantităţi, ci relaţii. Şi totuşi vorbim 
despre relaţie în măsura în care /lucrurile respective/ par a fi can¬ 
tităţi. Trebuie însă cercetat mai precis. 

Aşadar, nu va exista un singur gen /al cantităţii/, ci numai 
numărul /formează un singur gen/, iar celelalte /cantităţi/ în al doi¬ 
lea rînd. Deci în sens principal, nu există un singur gen, ci o singură 
categorie /a cantităţii/ strînge laolaltă pe cele apropiate care sînt 
cumva primordial /cantităţi/, cît şi pe cele în mod secundar /can¬ 
tităţi/. Noi însă trebuie să investigăm în ce fel numerele în sine sînt 
Fiinţe sau dacă şi ele sînt o cantitate. Or, în oricare dintre moduri 
vor fi, acele numere /în sine/ nu ar putea avea ceva comun cu numerele 
de Aici, în afară doar de nume. 

5. Dar vorbirea, timpul şi mişcarea în ce sens sînt /cantităţi/? 
Mai întîi să ne referim la vorbire, dacă vrei. Fiind vorbire de o 
anumită mărime, ea este /cantitate/ - căci se măsoară - dar luată ca 
vorbire, ea nu este cantitate. Ea este ceva care semnifică, precum 
numele şi verbul. Materia sa este aerul, după cum tot aerul este şi 
materia /numelui şi a verbului/, căci vorbirea este compusă din 
acestea. Izbirea /aerului/ este mai curînd vorbirea, şi totuşi nu e 
izbirea pur şi simplu, ci întipărirea care apare, ce parcă dă formă. 
Mai curînd /vorbirea/ este o acţiune, anume o acţiune semnificantă 
<7Toupu; OT|pavTiKf|>. Mai bine s-ar putea considera cu dreptate 
drept acţiune mişcarea legată de izbire, iar mişcarea contrapusă - 

drept reacţiune, sau fiecare mişcare este acţiune a unuia şi reac- 
ţiune a altuia, sau e acţiune ajungînd la substrat, dar e afectare în 
substrat. 

Iar dacă vocea nu se raportează la izbire, ci la aer, ar exista două 
categorii, şi nu una singură, provenite din /acţiunea/ semnificantă, 
dacă semnificantul aparţine uneia, iar ceea ce e dat laolaltă cu 
semnificatul /aerul/ <cr6crcrr)pa vtikov> - celeilalte /categorii/. 20 

Iar dacă am considera timpul în raport cu ceea ce îl măsoară, 
ce anume trebuie considerat a fi „ceea ce îl măsoară"? E fie Sufletul, 
fie momentul actual. Iar dacă îl considerăm în raport cu ceea ce 
e măsurat, timpul va fi cantitate, dat fiind că e de o anumită mări¬ 
me, precum de un an, dar sub raportul faptului de a fi timp este 
o altă natură /decît cantitatea/. Căci ceea ce e „de o anumită mări¬ 
me" este atît de mare fiind altceva /anume lucrul care e „de o anu¬ 
mită mărime"/. Timpul nu e cantitate. Intr-adevăr, cantitatea, fără 
să intre în atingere cu altceva, ar fi chiar acest lucru - cantitate în 
sens principal. Dar dacă toate lucrurile care participă la cantitate 
ar fi considerate „cantităţi", şi Fiinţa, şi cantitatea vor fi acelaşi lucru. 

Şi trebuie considerat că „egalul şi inegalul sînt însuşiri proprii 
cantităţii" 21 luate în sine, nu ale lucrurilor care participă la ea, afară 
doar dacă nu în chip contextual, nu în măsura în care ele sînt 
acele /participante/, precum omul de trei coţi este de o mărime. 
Acesta este şi el adunat, nu într-un unic gen, ci stă sub un gen şi 
o categorie. 

6. In acest fel trebuie investigată relaţia, anume dacă există ceva 
generic comun în ea sau dacă în alt mod se raportează la unitate. 
Şi mai ales /trebuie investigată/ sub acest aspect, dacă această rela- 
ţionare <axr)oi<;> este o existenţă reală, precum dreapta şi stînga 
sau dublul şi jumătatea, sau dacă în unele cazuri este /o existenţă 
reală/ precum în cazul ultimului exemplu, dar deloc în cazul 
prim; sau dacă nicăieri /relaţia nu este o existenţă reală/. Ce se 
poate spune în cazul dublului şi jumătăţii, în general în cazul celui 
care depăşeşte şi al celui depăşit, de asemenea în cazul condiţiei. 


20 Urmez conjectura lui Armstrong. Evident, avem de-a face cu categoria 
semnificantului - aerul mişcat, de pildă, şi cu categoria semnificatului, numit 
aici „dat laolaltă cu semnificantul". 

21 Aristotel, Categorii, 6, 6a. 

dispunerii, statului în pat, şezutului, stării, de asemenea, în cazul 
relaţiei tată-fiu, stăpîn-sclav, dt şi asemenea-neasemenea, egal-ine- 
gal, celui care acţionează - celui care îndură, măsură-măsurat? 

Şi /ce vom spune vorbind despre/ ştiinţă şi senzaţie, prima în 
raport cu obiectul ştiinţei, a doua - cu cel al senzaţiei? Căci ştiinţa 
în raport cu obiectul ei ar putea avea o anume unică existenţă reală 
corespunzînd activităţii ei; la fel se comportă senzaţia în raport 
cu obiectul ei, cel care acţionează în raport cu cel care îndură, dacă 
s-ar săvîrşi o singură lucrare, ca şi măsura în raport cu lucrul măsu¬ 
rat în ce priveşte măsurarea. Dar ce fel de /unic/ generat ar avea 
asemănătorul în raport cu asemănătorul? Sau nu e generat, d exis¬ 
tent: identitatea aflată în calitate. Dar nu există nici o calitate 
/comună/ în afara celei aflate în cele două /asemănătoare/. Nici 
cele egale /nu au o calitate comună dincolo de egalitatea din ele/: 
căci identicul în cantitate există mai înaintea relaţionării. Iar rela- 
ţionarea ce altceva este decît judecata noastră - a celor care com¬ 
parăm lucruri existente ca atare şi care spunem: „asta şi cu asta 
au aceeaşi mărime şi aceeaşi calitate"; „acesta l-a făcut pe acesta 
şi acesta îl stăpîneşte pe acesta"? 

Şi ce ar putea fi şederea şi statul în picioare /considerate/ în 
afara celui care şade şi care stă? Habitudinea considerată după 
cel care posedă ar semnifica mai curînd posesia, în timp ce aceea 
după cel posedat ar fi o calitate. Şi în cazul dispunerii /trecătoare/ 
s-ar petrece ceva asemănător. Ce ar putea fi dincolo de lucrurile 
care se raportează unele la altele în afara comparaţiei făcute de 
noi care le gîndim? Cel care depăşeşte este lucrul de o anumită 
mărime, cel /care e depăşit/ e de o altă mărime. Unul este ceva, 
altul este altceva. Comparaţia este în noi, nu în lucruri. Iar lucrul care 
e la dreapta în raport cu cel care e la stînga, în faţă în raport cu 
cel din spate se află probabil mai curînd în categoria poziţiei: unul 
e aici, altul e dincolo. Noi gîndim „dreptul şi stîngul", dar în lucru¬ 
rile însele nu e nimic Ide acest fel/. Iar anteriorul şi posteriorul sînt 
doi timpi. La fel însă, noi /prin relaţionarea unului la celălalt/ le 
facem să fie anterior şi posterior. 

7. Dacă, prin urmare, nu spunem nimic /real/, ci afirmăm falsuri 
cînd vorbim, nu ar exista nimic /real/ printre cele de mai sus, şi 
relaţionarea ar fi ceva fără conţinut. 

Dacă însă e adevărat cînd declarăm că „cutare este anterior 
cutăruia, iar acesta este posterior", comparăm două momente 
separate de subiectele respective, pe unul dintre ele numindu-1 
„anterior"; la fel se întîmplă şi în cazul „dreptului" şi „stîngului", 
şi în cazul mărimilor, /unde/ relaţionarea lor este separată de can¬ 
titate, în măsura în care unul depăşeşte, iar celălalt este depăşit. 

Iar dacă lucrurile chiar stau astfel, încît unul este dublul celui- 
\a\tfnră ca noi să vorbim sau să gîndim /că sînt astfel/, şi unul posedă, 
iar celălalt e posedat chiar înainte ca noi să ne fixăm atenţia asupra 
lor, şi /lucrurile/ sînt egale unele în raport cu altele înainte ca noi 
/să le observăm că sînt în acest fel/, şi dacă în cazul tuturor realităţilor 
pentru care predicăm relaţia după subiect, relaţionarea este a unor 
lucruri faţă de altele /în mod obiectiv/, iar noi o vedem că există 
şi cunoaşterea noastră are în vedere obiectul cunoscut - a cărui 
parte cea mai manifestă, aceea a existenţei sale, este ceea ce provine 
din relaţionare - în acest caz trebuie să încetăm să mai căutăm să 
ştim dacă există An mod real/ relaţie. Ci doar semnalăm că în unele 
cazuri există relaţia, chiar dacă ea apare separat /de subiecte/ dtă 
vreme persistă subiectele în felul în care sînt, în alte cazuri chiar 
dacă subiectele persistă, relaţia sau încetează cu totul, sau apare 
o alta, ca în cazul „dreptului" şi a „apropiatului"; or, din astfel de 
cazuri a şi apărut bănuiala că nu există nimic real în aceste relaţii. 

Semnalînd aceste lucruri, trebuie să căutăm ce anume este identic 
în toate /aceste cazuri/, şi dacă /acest identic se comportă/ precum un 
gen, dar nu în mod contextual. Apoi, fiind aflat identicul, /trebuie 
aflat/ ce fel de existenţă are. 

Trebuie, prin urmare, vorbit despre categoria relaţiei nu cînd 
ceva este considerat a aparţine în mod absolut altcuiva, precum 
starea Sufletului sau a corpului, nici că Sufletul este al acestui /om/, 
sau în altceva /un corp/, ci /trebuie să vorbim despre relaţie/ numai 
în acele cazuri pentru care existenţa însăşi provine de nicăieri alt¬ 
undeva decît din relaţionare. Nu e exprimată existenţa substratelor, 
ci aceea a relaţiei /dintre ele/. De exemplu /relaţia/ dublului în 
raport cu jumătatea nu face să existe nici „doi coţi", şi în general 
„două unităţi", nici „un cot" şi în general o singură unitate, ci exis- 
tînd acele substraturi, pe lîngă faptul că primul e unu şi celălalt - 
doi, primul poate fi numit şi poate să fie „dublu", iar altul are 
posibilitatea de a fi numit şi de a fi „jumătate". Ambii au generat 

laolaltă din ei înşişi faptul ca dublul şi jumătatea să fie altceva /decît 
este fiecare separat/, ceea ce s-a generat în relaţia lor reciprocă. 
Iar fiinţarea lor nu e nimic altceva decît a fi raportate unul la celă¬ 
lalt; pentru „dublu" /fiinţarea/ vine de la faptul că depăşeşte „jumă¬ 
tatea", în timp ce la „jumătate" ea vine de la faptul că e depăşită 
/de „dublu"/. In consecinţă nu există pentru ei anterior şi posterior, 
ci au apărut laolaltă. Dar oare şi persistă laolaltă? Sau în cazul 
tatălui şi fiului şi al celor asemănătoare, fiul există chiar dacă tatăl 
se duce, şi fratele /există/, chiar dacă fratele său se duce, dat fiind 
că spunem: „cel plecat este ca un mort"! 

8. Am făcut digresiuni! Dar trebuie să cercetăm punctul urmă¬ 
tor, anume de ce lucrurile nu decurg similar în aceste cazuri. 
/Filozofii peripateticieni/ să ne spună ce existenţă comună posedă 
această fiinţare relaţionată a unora faţă de celelalte. 

Nu ar putea fi vorba despre un corp comun /în cazul relaţiei/. 
Rămîne, dacă există ceva comun, să fie incorporai, şi să fie sau în 
lucrurile respective, sau să vină din afară. Iar dacă dispunerea de 
relaţie este identică /în toate aceste cazuri/, ea are o esenţă comună; 
dacă nu, e numai un nume comun. Căci fiindcă e numită „relaţio- 
nare" nu ar putea avea /atunci/ şi aceeaşi Fiinţă. 

Aşadar, oare trebuie distinse relaţionările în felul următor: 
unele lucruri posedă o relaţie inactivă, „zăcînd", pentru a spune 
astfel, iar existenţa reală a /relaţiei/ e numai /cînd relativele sînt/ 
împreună? Altele sînt pregătite să se dispună în relaţie înainte de 
/celălalt relativ/, posedînd o putere sau o acţiune, ori sînt întot¬ 
deauna pregătite, dar se constituie efectiv prin reunire şi activi¬ 
tate: fie că unele produc complet, iar altele capătă fiinţare, iar cel 
care capătă fiinţare dăruie celuilalt numai numele, în timp ce celă¬ 
lalt îi dăruie primului existenţa? In acest fel e relaţia tată-fiu, 
iar cel ce produce şi cel afectat au, pentru a spune astfel, o viaţă 
şi o activitate. 

Oare în acest fel trebuie distinsă relaţionarea, anume nu ca ceva 
identic şi comun în diferenţe, ci în general relaţionarea este ca o 
natură diferită în fiecare dintre cele două relative, şi trebuie con¬ 
siderată doar cu numele identică, pe de o parte, aceea care face 
acţiunea şi afectarea ca ceva unitar care le /produce/ pe ambele, pe 
de altă parte, /trebuie să considerăm/ relaţia care nu produce ea 

însăşi, ci în cazul ambelor relative există un alt făcător? De exem¬ 
plu, egalitatea e ceea ce Ifacel lucrurile egale. Căci egalurile există dato¬ 
rită egalităţii şi în general cele identice datorită unei identităţi. 22 
Dar în cazul marelui şi micului, primul există prin prezenţa mări¬ 
mii, celălalt - prin aceea a micimii. Insă atunci cînd ceva e mai 
mare, iar ceva mai mic, unii /oameni/ avînd parte /de mai mare, 
alţii de mai mic/ - unul e mai mare cînd mărimea din el se mani¬ 
festă în actualizare, altul este /mai/ mic /printr-o actualizare/ a 
micimii /din el/. 

9. In ceea ce priveşte unii /termeni/ ai relaţiilor prezentate ante¬ 
rior, de exemplu, făptuitorul, ştiinţa, trebuie presupus că relaţio- 
narea este activă în raport cu activitatea /ei/ şi că ea este raţiunea 
formatoare din activitate; în cazul altor /relaţii/ trebuie presupusă 
o participare la Formă şi la raţiunea formatoare. 

Căci dacă ar trebui ca realităţile să fie corpuri, ar trebui spus 
că relaţionările acestea, considerate a ţine de relaţie, nu au realitate. 
Dar dacă atribuim locul principal incorporatelor şi raţiunilor 
formatoare, spunînd că relaţionările sînt raţiuni şi participările la 
Forme sînt cauze, atunci /se poate spune că/ Dublul însuşi este cauza 
lui „a fi dublu". Jumătatea însăşi /este cauză pentru „a fi jumă¬ 
tate"/. Iar unele dintre /relative/ sînt ceea ce sînt prin Forma însăşi, 
în timp ce celelalte sînt astfel prin Formele opuse. Aşadar, simultan 
la un lucru se adaugă Dublul, iar la altul Jumătatea, la unul Mări¬ 
mea, în vreme ce la altul se adaugă Micimea. Sau ambele /Forme 
opuse/ se află în fiecare /relativ/, ca şi Asemănarea şi Neasemăna- 
rea şi, în general. Identicul şi Alteritatea. De aceea, acelaşi lucru este 
şi asemănător şi neasemănător, şi identic şi diferit. 

Dar ce vom spune dacă cineva este urît, iar altul este mai urît 
prin participarea la aceeaşi Formă? Sau, dacă ei sînt complet urîţi, 
/vom spune că/ sînt egali prin absenţa Formei. Iar dacă într-unul e 
Mai Marele, iar în celălalt Mai Puţinul, cel mai puţin urît este astfel 
prin participarea la o Formă care nu învinge /Materia/, iar cel mai 
urît /prin participarea la o Formă/ care nu învinge cu atît mai mult. 
Sau s-ar putea explica lucrurile prin intermediul privaţiunii, dacă 


22 Teorie platoniciană, vezi Phaidon, lOOe. 

s-ar face comparaţia, fiind ea ca un fel de formă pentru lucrurile 
respective. 23 

Senzaţia e o formă anume provenită din ambele (lucrul şi orga¬ 
nul de simţ), iar cunoaşterea e, la fel, o anume formă provenită 
din ambele (mintea şi lucrul cunoscut). Iar posesia în raport cu 
lucrul posedat e o activitate anume, ca şi cînd îi prinde laolaltă 
/pe posesor şi pe lucru/, precum o facere. Iar măsurarea celui care 
măsoară este o activitate în raport cu lucrul măsurat - o anume 
proporţie matematică. 

Dacă aşadar vei considera în mod generic relaţia ca pe o anume 
formă, ea va fi un singur gen şi o existenţă luată pretutindeni ca 
o raţiune formatoare anume. Dar dacă raţiunile formatoare sînt 
şi opuse, avînd diferenţele amintite, probabil că ele nu ar constitui 
un singur gen, ci toate s-ar putea reduce la o anume asemănare 
şi la o categorie unică. Dar chiar dacă s-ar putea reduce cele amin¬ 
tite la un singur gen, tot e imposibil /să fie reduse/ la un singur 
gen relaţiile puse sub aceeaşi categorie cu ele. 24 Căci /filozofii peri¬ 
pateticieni/ includ şi negaţiile lor într-un singur /gen/ şi, de ase¬ 
menea, pe cele care îşi iau numele de la relaţii, precum dublul şi 
„omul dublu" (ca înălţime). Cum însă ar putea sta sub acelaşi gen 
şi un anume lucru, şi negaţia lui - dublu şi non-dublu şi chiar relaţie 
şi non-relaţie? Precum, dacă consideri „animalul" un gen, ai aşeza 
acolo şi „non-animalul". Iar „dublul" şi „omul dublu" sînt ca 
„albeaţa" şi „omul alb", nu sînt ceva identic. 

10. Dar ce este calitatea, pornind de la care /omul/ este declarat 
a fi într-un anume fel? Trebuie considerată că este ceea ce îi face 
de un anume fel pe cei declaraţi. Oare ea, una şi aceeaşi potrivit cu 
genul comun, aduce prin diferenţe speciile, sau, dacă totuşi calită¬ 
ţile au mai multe semnificaţii, ea nu ar fi un unic gen /al lor/? 

Care ar putea fi genul comun în cazul stării habituale <it£,ic,> 
şi al dispoziţiilor momentane <5iâ0£ou;>, al calităţii pasive. 


23 Vezi Aristotel, Fizica, I, 7. Privaţiunea e considerată de Aristotel ca un 
fel de formă „negativă", opusă formei şi responsabilă pentru contrariul negativ. 
Dar acelaşi lucru se poate explica, în mod mai platonician, şi prin prezenţa 
sau absenţa formei. 

24 Se poate traduce şi „puse de către ei /de către filozofi/ în aceeaşi categorie". 

al figurii şi formei? Şi uşorul, densul, zveltul /cad sub un gen co¬ 
mun/? 25 Dacă vom afirma că genul comun este o capacitate care 
se potriveşte şi cu habitudinile, şi cu dispoziţiile, şi cu puterile 
fizice, de la care cel care o posedă poate ceea ce poate, incapacităţile 
nu se vor mai potrivi /cu toate acelea/. 

Apoi, în ce fel sînt o capacitate figura şi forma asociată cu 
fiecare lucru? 

Apoi şi ceea-ce-este ca fiind nu va avea nici o capacitate, ci /o 
va avea/ numai cînd i se va adăuga calitatea. 26 

Iar activităţile Fiinţelor, cîte sînt în cea mai mare măsură acti¬ 
vităţi, acţionează prin sine asupra subiectului calităţii şi al capa¬ 
cităţilor proprii care sînt ele însele. Aşadar, /calităţile/ sînt capacităţi 
potrivit cu Fiinţele însele care au de-a face cu ele? De exemplu, 
capacitatea de a lovi cu pumnii nu aparţine omului ca om, ci raţio¬ 
nalul /va aparţine omului ca om/, încît raţionalul în acest sens nu 
va fi calitate, ci mai degrabă /va fi astfel/ ceea ce omul ar obţine 
mai curînd de pe urma virtuţii sale. Rezultă că deci calitatea ar fi 
o capacitate care adaugă Fiinţelor faptul de a fi într-un anume fel, 
urmînd existenţa lor instrinsecă. 27 

Insă diferenţele care separă Fiinţele între ele sînt numite 
„calităţi" în mod omonim, deoarece ele sînt mai curînd actualizări, 
raţiuni formatoare şi părţi de raţiuni formatoare, indicîndu-1 cu 
nimic mai puţin pe „ce este"-le /Fiinţelor/, chiar dacă par că arată 
Fiinţa calificată. 

Şi calităţile, luate în sensul principal, potrivit cu care /raţiunile 
formatoare/ sînt calificate, despre care spunem că sînt capacităţi, 
ele ar fi anumite raţiuni la modul general şi un fel de forme - 
frumuseţea şi urîţenia legate de Suflet şi, tot astfel, de corp. 

Dar în ce fel sînt toate capacităţi şi puteri? Fie aşa ceva fru¬ 
museţea şi sănătatea, fiecare în parte, dar urîţenia şi boala, slăbi¬ 
ciunea şi neputinţa la modul general /în ce fel sînt ele capacităţi 
şi puteri/? Sau să spunem că lucrurile sînt calificate şi potrivit cu 


25 Pentru Aristotel, privaţiunile, adică aici incapacităţile, sînt şi ele, într-un 
fel capacităţi şi deci calităţi. Referirea directă la Categorii, 8, 8b. 

26 Aristotel, Metafizica, IV, 1, 1003a, pentru ceea-ce-este ca fiind. 

27 Calitatea, deşi pare o proprietate accidentală sau contextuală, uneori pare 
a defini însăşi Fiinţa şi esenţa. Atunci, aparţine ea categoriei calităţii sau Fiinţei? 

acestea din urmă? 28 Dar ce ne opreşte ca, fiind numite aceste lu¬ 
cruri „calificate", să fie declarate /astfel/ în mod omonim şi nu 
potrivit cu o singură raţiune, şi să fie luate nu doar în patru sensuri, 
ci, referitor la fiecare dintre cele patru /predicate/, în cel puţin cîte 
două sensuri? Sau nu e calitatea /într-un sens/ dată prin referire 
la producere, iar An altul/ prin referire la afectare? Dar şi sănătatea 
luată ca dispoziţie /momentană/, cît şi luată ca stare /constantă/ 
este ceva calificat /în ambele sensuri/, şi boala - la fel, şi /la fel se 
întîmplă şi cu/ puterea şi slăbiciunea. 

Or, dacă lucrurile stau astfel, capacitatea nu mai e ceva comun, 
ci trebuie căutat altceva comun /între calităţi/. 

Şi de asemenea, nici raţiuni /formatoare/ nu sînt toate /cali¬ 
tăţile/! In ce fel boala intrată într-o stare /permanentă/ e o raţiune 
formatoare? 

Oare proprietăţile care se află în forme şi în capacităţi sînt cali¬ 
tăţi, în timp ce celelalte sînt privaţiuni? Atunci nu vom avea un sin¬ 
gur gen al lor, ci vor fi aduse la unitate ca la o categorie unitară, 
aşa cum ştiinţa este formă şi capacitate, iar neştiinţa e privaţiune 
şi neputinţă. 

Răspund că şi neputinţa e un fel de formă. Şi boala /e astfel/, căci 
poate să facă multe lucruri, dar rău - şi /la fel/ boala şi viciul. Dar 
cum poate fi capacitate (putere) eşecul de a ajunge la scop? Răs¬ 
pund că fiecare îşi face treaba proprie fără să privească spre recti¬ 
tudine. Căci nu ar putea face nimic acela care nu are putere. Şi 
non-frumosul are putere de /a face ceva/. 29 

Dar oare triunghiul /are vreo capacitate/? Sau /pentru a înţelege 
calitatea/ nu trebuie deloc să privim la capacitate, ci mai curînd 
la ceea ce e dispus /într-un anume fel/. Astfel încît /să ne intereseze 
ceea ce/ e conform cu, să zicem, configuraţiile şi caracteristicile. 
Forma şi configuraţia sînt comune venind la Fiinţă după Fiinţă. 

Şi din nou /întrebăm/: în ce fel sînt capacităţile /calitate/? Răs¬ 
pund că şi boxerul prin fire posedă această însuşire prin faptul 
că este dispus într-un fel, şi cel neputincios în raport cu ceva este 


28 Problema formelor sau calităţilor negative, la care Platon se referă în 
Parmenide, părînd că nu le exclude. Pentru Aristotel, ele sînt privaţiuni, adică 
un fel de „forme negative": V. Fizica, I, 7. 

29 Urmez textul emendat, acceptat de Armstrong. Textul manuscriselor: 
„frumosul". 

/astfel/. Şi în general, calitatea este o caracteristică care nu e esenţială - 
ceva identic care ar părea că fie contribuie la Fiinţă, fie contribuie 
la non-Fiinţă, precum căldura, albeaţa şi în general culoarea. Ceea 
ce ţine de Fiinţă e diferit, de exemplu actualizarea ei, iar în al doi¬ 
lea sens şi ceea ce provine de la aceasta şi e diferit într-un /sub¬ 
strat/ diferit - o imagine şi o asemănare a lucrului respectiv /de 
unde provine/. 

Dar, dacă /noţiunea de calitate/ se raportează la configurare, 
caracteristică şi raţiune formatoare, în ce fel /calităţile/ se pot asocia 
cu neputinţa şi urîţenia? Sau acestea trebuie numite „raţiuni nede- 
săvîrşite", de exemplu cele aflate în urît. Şi cum de există raţiunea 
formatoare în boală? Sau şi aici trebuie considerat că raţiunea for¬ 
matoare, anume a sănătăţii este deplasată /din locul ei/. Sau toate 
/aceste proprietăţi negative/ nu se află în raţiuni formatoare, ci este 
suficient ca genul comun al lor, în afară de a fi o anume dispunere, 
să se afle în afara Fiinţei, iar ceea ce survine după Fiinţă este o 
calitate a substratului. Triunghiul e o calitate a substratului, nu e 
triunghi absolut, ci /e triunghiul/ care se află în acel /substrat/ şi 
în măsura în care a configurat /substratul/. Dar oare şi „umani¬ 
tatea" a configurat /un substrat/? Răspund: i-a dat Fiinţăl 

11. Dar dacă lucrurile stau astfel, din ce pricină există mai multe 
specii de calitate? Şi de ce proprietăţile habituale şi dispoziţiile 
temporare sînt diferite? Nu reprezintă o diferenţă a calităţii stabilul 
şi instabilul, ci e suficient să existe o dispoziţie temporară, oricare 
ar fi, ca să furnizeze calitate. Iar permanenţa ei e un adaos din afară. 
Afară doar dacă nu s-ar susţine că dispoziţiile temporare sînt 
numai forme nedesăvîrşite, în vreme ce proprietăţile habituale - 
desăvîrşite. 

Insă, dacă ele sînt nedesăvîrşite, încă nu sînt calităţi. Iar dacă 
sînt deja calităţi, permanenţa este un adaos. 

Dar puterile fizice în ce fel formează o specie diferită /de cali¬ 
tăţi/? Iar dacă ele sînt calităţi potrivit cu puterile respective, faptul 
puterii nu se potriveşte cu toate, aşa cum s-a arătat. Dacă susţinem 
că există boxer prin fire printr-o dispoziţie temporară, puterea care 
aduce /proprietatea/ nu produce nimic, deoarece puterea se află 
în proprietăţile permanente. 

Apoi, prin ce se deosebeşte boxerul care are puterea naturală 
de cel care e boxer din învăţare? Răspund: dacă ambii sînt calificaţi, 
calităţile însele nu fac diferenţa /dintre ei/, dacă unul ar dobîndi 
calificarea prin exerciţiu, iar celălalt ar avea-o prin fire, ci diferenţa 
vine dinafară. 

Dar în ce fel e, luată în sine, forma artei boxului? Şi /care e 
problema/ dacă unele proprietăţi provin dintr-o afectare, în timp 
ce altele - nu? De unde provine calitatea nu face o diferenţă! Mă 
refer la /ceea ce se schimbă/ prin alterările şi diferenţele calităţii. 

S-ar pune o problemă - dacă aceste proprietăţi provin din 
afectare, unele fiind astfel, altele neaparţinînd aceloraşi lucruri - 
în ce fel calităţile respective aparţin aceleiaşi specii? Iar dacă unele 
proprietăţi se manifestă în existenţa lucrurilor, altele în acţiunea 
lor, ele ar avea numai un nume comun. 

Dar ce putem spune despre forma asociată fiecărui lucru? Căci 
dacă fiecare lucru există în măsura în care feste/ formă, /forma/ nu e 
calitate. Dar dacă înţelegem că, după forma/intrinsecă/subiectului, 
lucrul e frumos sau urît, ar avea sens /asocierea formei cu calitatea/. 
Dar asprul, netedul, rarul, densul nu ar fi pe bună dreptate numite 
calităţi? Căci rarefiatul, densul şi asprul nu se ivesc datorită inter¬ 
valelor dintre /corpuri/ sau al apropierii /lor/; şi nu provin întot¬ 
deauna din neregularitatea poziţiei sau regularitatea ei. Şi dacă 
totuşi provin şi din acestea, nimic nu împiedică să fie şi în acest 
fel calităţi. Iar uşorul şi greul fiind cunoscute, vor indica unde tre¬ 
buie plasate. Dar ar putea exista un simplu nume comun şi în 
privinţa „uşorului" (dacă nu ar fi vorba despre greutatea mai mare 
şi mai mică), în care mai există şi ideea de „fin" şi de „elegant", 
ceea ce se află în altă specie, în afara celor patru. 30 

12. Dar dacă s-ar considera că nu astfel trebuie divizată cali¬ 
tatea, în ce fel ar putea fi divizată? Trebuie cercetat, prin urmare, 
dacă, vorbind despre calităţile corpului şi ale Sufletului, trebuie 
împărţite /calităţile/ corpului după senzaţii, pe unele atribuindu-le 
vederii, pe altele auzului sau gustului, pe altele mirosului sau 


30 Referire - crede Armstrong (PA,VI, 51) - Ia comentatorul aristotelic 
Andronicos din Rhodos, care, după Simplicius, făcuse un gen aparte din „uşor 
şi greu". 

pipăitului. Dar în ce fel /le vom diviza/ pe cele ale Sufletului? /Le 
vom considera ca fiind/ ale părţii apetenţe, celei înflăcărate şi celei 
raţionale. /Sau le vom diviza/ prin diferenţele activităţilor, care 
se nasc conform lor, deoarece /calităţile/ sînt generatoarele lor. Sau 
/le vom diviza/ după folos şi pagubă. Şi atunci iarăşi trebuie 
divizate foloasele şi pagubele. Dar în sine diferenţele ce se referă 
la condiţiile corporale se divid după ceea ce produc sau după folos 
şi pagubă. Căci diferenţele sînt proprii calităţii. 

Sau apare că folosul şi paguba provin de la calitate şi ceva cali¬ 
tativ, sau trebuie căutat un alt mod /de a cerceta./ 

Dar trebuie cercetat în ce fel cel care e calificat potrivit cu o 
calitate se va afla în aceeaşi /categorie a calităţii, şi nu într-o alta/? 
Căci nu există un singur gen pentru cele două categorii. 31 Căci dacă 
boxerul se află în /categoria/ calităţii, de ce nu va fi /tot acolo/ şi 
cel care face /ceva/. Iar dacă e şi el, atunci /tot acolo/ va fi şi capa¬ 
citatea de a face /ceva/. In consecinţă, capacitatea de a face şi, de 
asemenea, capacitatea de a fi afectat/de ceea ce face/ nu mai trebuie 
să se refere la relaţie, dacă cel care este afectat este calificat. Şi pro¬ 
babil că e mai bine ca cel ce face să se afle aici An categoria calităţii/, 
dacă se spune că face conform capacităţii, deoarece capacitatea 
este o calitate. 

Iar dacă puterea sau o putere se raportează la Fiinţă, nici în 
acest fel ea nu e relaţie, dar nu mai e nici calificare. Căci ceea ce 
face nu trebuie luat precum mai marele. Intr-adevăr, mai marele, 
prin constituţie, se raportează la mai mic în măsura în care este 
mai mare, în timp ce acela care face există /ca atare/ prin faptul 
că este deja calificat. Probabil însă că el e ceva calificat în măsura 
în care este într-un anume fel, dar în măsura în care are putere 
să acţioneze asupra altuia, el este numit „relativ". 

Dar oare de ce nu e şi boxerul un relativ, dar chiar şi arta boxu¬ 
lui însăşi? Căci, în general, ea se referă la un altul! Şi nu există 
nici o regulă a ei care să nu se refere la un altul! Iar în legătură 
cu celelalte arte sau cu majoritatea trebuie probabil cercetat şi spus 
următoarele: în măsura în care ele creează o dispoziţie Sufletului, 
ele sînt calităţi. în măsura în care produc /ceva/ au putinţa de a 


31 Cf. Aristotel, Categorii, 10a. Aristotel nu susţine că boxerul se află în 
categoria calităţii, ci doar că îşi ia numele de la o calitate. 

produce acest ceva în raport cu un altul şi sînt relaţii. De fapt, sînt 
relaţii şi în alt sens, în măsura în care sînt numite „stări habituale" 
<E^EIC,>. 

Dar oare există o altă existenţă a celui care poate face, atunci 
cînd cel „care poate face" nu e altceva decît este, în măsura în care 
este ceva calificat? Probabil, s-ar spune că în cazul fiinţelor însu¬ 
fleţite şi chiar mai mult, în cazul celor care au capacitate de alegere, 
existenţa lor se află asociată şi cu capacitatea de a produce, datorită 
faptului că au înclinaţia de a face ceva. Dar în cazul puterilor neîn¬ 
sufleţite pe care le-am numit calităţi, de ce /invocăm/ capacitatea 
de a produce? Sau atunci cînd un lucru se întîlneşte cu altul, pri¬ 
meşte şi ia o parte de la acela care o are. Dar dacă acelaşi lucru 
deopotrivă acţionează asupra altuia şi este afectat /de el/, cum se 
mai poate vorbi despre capacitate de a produce? Dat fiind că şi 
cel mai mare, fiind de trei coţi în sine, este şi mai mare, şi mai mic 
la întîlnirea cu un altul /în funcţie de dimensiunea acestuia/! 

Dar va spune cineva că mai marele şi mai micul participă la 
mărime şi la micime; acel lucru, atunci, va participa la acţiune şi 
la afectare. 

Trebuie cercetat acum însă şi dacă calităţile de Aici şi cu cele 
de Acolo stau sub un singur gen. Aceasta se spune împotriva celor 
care consideră că şi Acolo există calităţi. Sau, dacă ei nu acceptă 
că există Forme, ci, afirmînd că există Intelect, ar spune că există 
o condiţie habituală /a acestuia/, sau că există ceva comun între 
acea condiţie şi aceea de Aici. Şi se acordă şi existenţa înţelepciunii 
/Acolo/. 32 

Răspund că dacă /înţelepciunea de Acolo/ se spune în mod 
omonim în raport cu cea de Aici, ea nu este în mod vădit socotită 
printre lucrurile de Aici. Dar dacă ea se spune în mod sinonim, 
va exista o calificare comună Acolo şi Aici, dacă nu cumva se va 
spune că Acolo toate sînt Fiinţe, prin urmare, şi faptul de a gîndi 
/este Fiinţă/. Dar acest lucru este comun şi în privinţa celorlalte 
categorii; fie că există două genuri Aici şi Acolo, fie că ambele ge¬ 
nuri se află într-un gen unic. 


32 Evident, obiecţia e îndreptată împotriva lui Aristotel şi a aristotelizanţilor, 
care reping Formele platonice, dar nu resping conceptul unui Intelect divin 
separat. 

13. Despre categoria lui „cînd" /a timpului/ trebuie cercetat în 
felul următor: dacă „ieri", „mîine", „anul trecut" şi altele de acelaşi 
tip sînt părţi ale timpului, din ce cauză nu se cuprind în aceeaşi 
categorie şi acei termeni în care se află şi timpul? Deoarece şi „a 
fost", „este" şi „va fi" sînt aspecte ale timpului, e legitim să fie aşe¬ 
zate în categoria în care se află timpul. 

Dar se afirmă că timpul aparţine categoriei cantităţii. 33 Atunci de 
ce mai e nevoie de o altă categorie /în afara celei a cantităţii pentru 
a exprima timpul/? Iar dacă /filozofii/ ar spune că „a fost" şi „va 
fi" nu sînt numai timp, ( şi „ieri", şi „anul trecut"), care se află 
subsumate lui „a fost" - căci aceste determinări trebuie supuse 
lui „a fost" - deci că ele sînt nu numai timp, ci şi „timp cîndva", 
atunci mai întîi va exista timp, dacă există „timp cîndva". Apoi, 
dacă „ieri" înseamnă „timp trecut", acesta va fi ceva compus, dacă 
„trecutul" e ceva şi timpul - altceva. Vor fi două categorii şi nu 
ceva simplu. 

Dar se va spune că „a fi cîndva" se află în timp şi nu e timp: 
dacă ne referim la lucrul acela care este în timp, de exemplu că 
„Socrate exista anul trecut", atunci „Socrate" ar fi din afara /tim¬ 
pului/ şi nu ne referim la o unitate. 

Dar Socrate sau acţiunea din acel timp ce altceva ar fi decît să 
fie într-o parte a timpului? Iar dacă filozofii spun că e vorba despre 
o parte a timpului şi au în vedere că expresia semnifică nu pur şi 
simplu „timp", în măsura în care e parte, ci o parte trecută a tim¬ 
pului, ei fac mai multe lucruri: iau în adaos partea, ca parte, ca 
fiind un relativ. Iar trecutul inclus în /„a fost"/ ce altceva va fi pen¬ 
tru ei decît acelaşi lucru cu „a fost", care era un aspect (sau specie) 
al timpului? 

Iar dacă „a fost" e /numai „timp"/ din pricina indeterminării, 
dar „ieri" şi „anul trecut" se spune că sînt definite, mai întîi unde 
îl vom aşeza pe „a fost"? Apoi „ieri" va fi un „a fost definit", încît 
„ieri" va fi un timp definit. Dar asta înseamnă un timp determinat 
cantitativ. în consecinţă, dacă timpul este cantitate, fiecare dintre 
acele momente /ale timpului/ va fi o cantitate determinată. 


33 Aristotel spune doar că timpul este o cantitate continuă, în Categorii, 
4b, 24. Dar evident, el vorbeşte despre „timpul" ca măsură şi nu despre momen¬ 
tul în timp, definit prin categoria „cînd". 

Dar dacă, atunci cînd spunem „ieri", înţelegem aceasta, că s-a 
întîmplat cutare lucru într-un timp trecut determinat, spunem încă 
mai mult şi mai multe. Apoi, dacă trebuie introduse alte categorii, 
pentru că plasăm ceva în altceva, aşa cum e cazul aici cu ceea ce 
produce în timp, vom descoperi multe alte categorii punînd ceva 
în altceva. Se va arăta mai clar aceasta în continuare în consi¬ 
deraţiile dedicate categoriei lui „unde". 

14. Categoria lui „unde": la Liceu, la Academie. Academia şi 
Liceul sînt în toate privinţele locuri şi părţi ale locului, după cum 
şi „sus", „jos" şi „aici" sînt aspecte sau părţi ale locului. Diferenţa 
e că primele sînt mai determinate. Dacă deci „sus, „jos" şi „în 
mijloc" sînt locuri - de exemplu, Delfi este „în mijloc" 34 -, şi ceea 
ce este alături de „mijloc", de exemplu Atena, Liceul şi restul /sînt 
locuri/, de ce mai trebuie să căutăm în afara locului şi, cînd spunem 
aceste lucruri, de ce trebuie să semnalăm în fiecare caz un loc? 35 
Dacă afirmăm că ceva se află în altceva, nu menţionăm ceva unitar 
şi simplu. 

Apoi, dacă spunem că un om eaici, creăm o relaţionare <crxecac;> 
a unuia în altceva şi a ceva care a receptat în raport cu ceea ce a 
fost receptat. De ce atunci nu avem categoria relaţiei, dacă s-a creat 
ceva de la relaţionarea unuia în raport cu celălalt? 

Apoi, prin ce se deosebeşte „aici" de „la Atena"? Dar se va spune 
că „aici" semnifică locul ca ceva ce poate fi indicat. Dar şi „la Atena" 
/semnifică acelaşi lucru/! Incît „la Atena" ţine de categoria locului. 

Apoi dacă „la Atena" înseamnă că „/cineva/ este la Atena", la 
categoria locului se adaugă şi predicatul „este". Dar nu trebuie făcut 
aşa ceva, după cum nu spunem „este calitate", ci doar „calitate". 

Pe lîngă toate acestea, dacă faptul de a fi în timp şi faptul de a fi 
în loc sînt diferite de timp şi de loc, de ce nu şi „a fi într-un vas" 
va produce o altă categorie /decît vasul/, de ce nu şi „a fi în mate¬ 
rie" - o alta, şi a fi într-un subiect - o altă categorie? Şi la fel şi 
partea aflată în întreg, şi întregul aflat în părţile sale, genul în specii 
şi specia în gen? In acest fel vor exista mai multe categorii! 


34 Se credea că Delphi era plasat în mijlocul (buricul) pămîntului. 

3:1 E vorba despre distincţia dintre „loc" şi categoria lui „unde", care indică 
un loc, dar nu este ea însăşi loc. 

15. Ar trebui cercetată numita categorie a acţiunii. Se spun 
următoarele: dat fiind că după Fiinţă cele asociate Fiinţei <7i£Q>i xf|v 
oucruxv> erau cantitatea şi numărul, cantitativul era un alt gen 
/decît Fiinţa/ şi, existînd calitatea asociată Fiinţei, calitativul era 
alt gen /decît Fiinţa/; atunci, de vreme ce există acţiunea, a acţiona 
este un gen diferit. Dar oare „a acţiona" /e genul/ sau ea este „acţiu¬ 
nea" de la care provine „a acţiona", după cum există şi o calitate 
de la care provine calitativul? Sau, în acest caz „a acţiona", „cel care 
acţionează" sau „a acţiona" şi „acţiunea" trebuie să fie concepute 
ca formînd un singur gen? 

Dar „a acţiona" îl pune în evidenţă mai curînd pe cel care acţio¬ 
nează; „acţiunea" nu face aşa ceva. Iar faptul de „a acţiona" se 
află într-o anumită „acţiune", ceea ce înseamnă că e în actualizare, 
încît actualizarea e mai curînd categoria /acţiunii/, despre care se 
spune că e văzută ca asociată Fiinţei, după cum se întîmplă acolo 
cu calitatea. Iar /actualizarea/ e asociată Fiinţei precum mişcarea; 
or, mişcarea formează un singur gen al existentelor autentice. 36 Căci, 
atunci cînd calitatea este un gen asociat Fiinţei, calitatea - un 
/alt/ gen, relaţia /un alt gen/, datorită poziţiei unui lucru în raport 
cu altul, de ce nu va fi şi mişcarea un gen, dat fiind că mişcarea e 
asociată Fiinţei? 

16. Iar dacă se va spune că „mişcarea este o actualizare incom¬ 
pletă" 37 , nimic nu se opune ca actualizarea să fie plasată înainte 
de ea /sub raport logic/ şi să subordonăm mişcarea ca pe o specie, 
drept o /actualizare/ incompletă, făcînd din actualizare categorie 
şi adăugîndu-i-1 pe „incompletă". Căci „incompletă" se spune 
despre ea, nu fiindcă nu e actualizare, ci ea este cu totul actualizare, 
dar îl posedă pe „iarăşi şi iarăşi", nu pentru ca să ajungă la actua¬ 
lizare - căci se află deja acolo - ci ca să producă ceva, care este 
diferit /de ea/, venind după ea. Şi nu ea (actualizarea) se desă- 
vîrşeşte atunci, ci lucrul pe care l-a avut în vedere. 

De exemplu, mersul e mers de la bun început. Dar, dacă trebuia 
încheiată o cursă, dar omul nu a încheiat-o încă, ceea ce a rămas 


36 E teoria lui Platon din Sofistul, pe care Plotin o va accepta în 43, VI.2. 
Mişcarea, alături de Stare, Alteritate, Identitate şi Fiinţă ar aparţine „genurilor 
supreme". 

37 Metafizica, XI, 9, 1066a, Fizica, T, 2, 201b. 

nu e din mers, nici din mişcare, ci dintr-un mers de o anume mărime. 
Erau deja mers şi mişcare, oricare ar fi fost dimensiunea lor. Cel 
care era în mişcare deja se mişcase, iar cel care tăia deja tăiase. Şi 
precum numita actualizare nu are nevoie de timp, la fel şi mişcarea 
/în sine/, ci numai mişcarea îndreptată spre o anume ţintă. Iar dacă 
actualizarea este non-temporală, la fel e şi mişcarea în măsura în 
care este în general mişcare. 

Iar dacă /mişcarea/ este cu totul în timp, deoarece a primit con¬ 
tinuitatea, de asemenea şi vederea, dacă nu lasă deoparte actul 
vederii, ar avea continuitate şi ar fi în timp. Dovedeşte aceasta şi 
absurditatea că întotdeauna e posibil să iei orice parte a unei 
mişcări şi să nu existe nici început al timpului în care ea se des¬ 
făşoară, nici de cînd a început, nici început al mişcării înseşi, ci o 
poţi diviza mergînd înapoi în timp <£7U xo âvco>, încît o mişcare 
abia începută ar putea să se petreacă pornind de la un moment 
infinit îndepărtat în timp şi ea însăşi ar fi nelimitată în raport cu 
momentul de început. 

Această absurditate apare deoarece se separă actualizarea de 
mişcare şi se spune că prima e fără timp, iar a doua spunem că 
are nevoie de timp, nu numai cea de o anumită mărime, ci că în 
general natura ei necesită să se spună cît de mare e. Totuşi sîntem 
de acord că dimensiunea i se atribuie contextual, dacă mişcarea 
durează o zi sau oricît de mult timp. 

După cum deci actualizarea e în atemporal, tot astfel nimic nu 
opreşte ca şi mişcarea să fi început în atemporal, iar timpul există 
deoarece ea a ajuns să aibă o durată determinată. De fapt, se admite 
că transformările au loc în atemporal, după cum spune /Aristotel/ 
„de parcă nu e o transformare sosind deodată" 38 . Iar dacă e 
transformare, de ce nu e şi mişcare? Dar transformarea nu a fost 
înţeleasă în sensul de transformare completă. Căci nu era nevoie 
de /mişcare/ în transformarea deja completă. 

17. Iar dacă s-ar spune că nici actualizarea, nici mişcarea în ele 
însele nu au nevoie de un gen aparte, ci că trebuie reduse la relaţie, 
deoarece actualizarea aparţine lucrului în virtualitate care este 
actualizabil, iar mişcarea aparţine lucrului care în virtualitate se 


38 Fizica, A.3, 186a, 

mişcă sau e mişcat, trebuie spus că pe unele relative le-a generat 
chiar relaţionarea, dar nu doar fiindcă ceva este raportat la altceva. 
Dar cînd există o existenţă autentică, fie că aparţine de altceva, fie că 
se raportează la altceva, natura ei e dată înaintea relaţiei. Prin urmare, 
actualizarea ei, mişcarea şi dispoziţia obişnuită, chiar aparţinînd 
altuia, nu elimină faptul de a exista şi de a fi gîndite în sine, înain¬ 
tea relaţiei. Altminteri, toate vor deveni relaţie! In general, orice lucru 
are o anumită relaţionare faţă de oricare, după cum se întîmplă 
şi cu Sufletul. 

Dar de ce nu pot fi reduse acţiunea însăşi şi faptul de a acţiona 
la relaţie? Căci /ele/ vor fi sau actualizare, sau mişcare în toate 
privinţele. Dar dacă acţiunea va fi redusă la relaţie, însă se va socoti 
că faptul de a acţiona reprezintă un gen, din ce pricină nu se va 
reduce la relaţie şi mişcarea şi nu se va considera faptul de a se 
mişca un gen? Şi de ce nu va fi divizat faptul de a se mişca luat 
ca un singur gen în două specii - cea a acţiunii şi cea a afectării, 
şi nu ca acum, cînd există două genuri - a acţiona şi a fi afectat? 

18. Trebuie cercetat dacă se va putea spune că în categoria 
acţiunii unele sînt actualizări, altele sînt mişcări, filozofii respectivi 
susţinînd că cele care sînt actualizări sînt cele complete, în vreme 
ce cele care sînt mişcări, precum „a tăia" - căci „a tăia" se realizează 
în timp - sînt fie toate /actualizările/ mişcări, fie sînt însoţite de 
mişcare; /trebuie cercetat/ şi dacă toate sînt acţiuni în raport cu 
faptul afectării, sau dacă sînt şi unele detaşate /de acesta/, precum 
„a se plimba" şi „a vorbi", şi dacă cele raportate la afectare sînt 
cu toate mişcări, iar cele detaşate sînt actualizări, sau dacă în fiecare 
din cele două categorii se află ambele feluri. 

A se plimba, deşi e detaşat /de o afectare/, ar fi numit „mişcare", 
în timp ce „a gîndi", deşi nici el nu posedă afectarea, e numit 
„actualizare", cred. Afirm că „a gîndi" şi „a se plimba" nu trebuie 
numite nici măcar acţiuni. 

Dar dacă acestea nu se regăsesc în categoria acţiunii, unde 
trebuie plasate? Probabil că „a gîndi" trebuie raportat la inteligibil, 
precum /e cazul cu/ gîndirea. Căci şi senzaţia trebuie raportată la 
senzorial. Insă, dacă şi în acel caz senzaţia se raportează la sen¬ 
zorial, din ce cauză faptul de a avea senzaţii ca atare nu se mai rapor¬ 
tează la senzorial? Iar senzaţia, dacă se raportează la altceva. 

posedă o dispoziţie faţă de acela, dar are şi ceva în afara dispoziţiei, 
faptul de a fi sau o actualizare, sau o afectare. Dacă, aşadar, afec¬ 
tarea, în afară de a aparţine cuiva şi a fi produsă de ceva, mai este 
ceva diferit, atunci şi actualizarea este /astfel/. Plimbarea, avînd 
şi ea faptul de a aparţine unui subiect - a aparţine picioarelor - 
şi a fi produsă de ceva, posedă şi faptul de a fi o mişcare. Ar putea 
atunci şi gîndirea poseda, în afara relaţiei /cu inteligibilul/, faptul 
de a fi sau mişcare, sau actualizare. 

19. Dar trebuie cercetat şi dacă unele actualizări vor apărea că 
sînt incomplete, cînd nu se completează în timp, încît ele ajung 
să fie acelaşi lucru ca şi mişcările, precum faptul de a trăi şi viaţa. 
Căci „a trăi" se realizează pentru fiecare om într-un timp încheiat, 
iar fericirea e o actualizare care nu e într-un /timp/ indivizibil, ci 
este precum se socoteşte că e şi mişcarea /într-un timp divizibil/. 
Astfel ambele trebuie numite „mişcări", iar mişcarea va forma o 
unitate şi va reprezenta un singur gen, pentru cei care examinează, 
în afara cantităţii din Fiinţă, şi calitatea, şi mişcarea care există la 
Fiinţă. Şi dacă se doreşte, unele /mişcări/ sînt trupeşti, altele - sufle¬ 
teşti, sau unele provin din ele însele, altele sînt produse de alţi 
agenţi şi se îndreaptă spre ele, sau unele vin din sine, altele - din 
alte surse, iar cele venite din sine sînt acţiuni fie îndreptate spre 
alte obiecte, fie detaşate, în timp ce mişcările venite din altă parte 
sînt afectări. 

Totuşi mişcările îndreptate spre alte obiecte sînt identice cu 
mişcările provenite din alte obiecte. Căci tăierea, atît cea de la cel 
care taie, cît şi cea aflată în cel tăiat e una singură, deşi faptul de 
a tăia şi cel de a fi tăiat sînt diferite. Dar probabil că nu e o singură 
tăiere, aceea de la cel care taie şi aceea din obiectul tăiat, ci faptul 
de a tăia provenit dintr-o anumită acţiune determinată şi mişcare 
poate deveni o mişcare diferită care succedă în obiectul tăiat. Sau 
probabil că diferenţa nu se realizează potrivit cu faptul însuşi de 
a fi tăiat, ci potrivit cu o altă mişcare care intervine, de exemplu, 
a avea dureri. Căci în aceasta există afectarea. 

Dar ce se întîmplă, dacă respectivul /care e tăiat/ nu ar avea 
dureri? Ce altceva decît că actualizarea celui care acţionează se 
află în el? Căci în acest sens şi cel numit astfel acţionează. 

„A acţiona" se spune în două sensuri -într-un sens e vorba despre 
a nu acţiona în altceva, în alt sens despre a acţiona în altceva. Nu 
mai avem, pe de o parte, a acţiona, pe de alta, a fi afectat, ci acţiunea 
exercitată în altceva ne-a făcut să gîndim că există două lucruri - pe 
de o parte a acţiona, pe de alta, a fi afectat. De exemplu, a scrie, 
deşi se realizează în altceva, nu urmăreşte faptul de a fi afectat, 
pentru că el nu produce în tăbliţa de scris altceva în afara activităţii 
celui care scrie, de exemplu o durere. Iar dacă cineva ar spune că 
/produce/ faptul de a fi fost scrisă /tăbliţa/, el nu ar avea în vedere 
afectarea /autentică/. Şi la plimbare, deşi există pămînt pe care /se 
face plimbarea/, nu se pretinde existenţa afectării. Dar cînd /cineva/ 
ar păşi peste un trup de vieţuitoare, se gîndeşte că există afectarea, 
deoarece el ia în calcul durerea care intervine, nu faptul plimbării. 
Sau altminteri ar fi gîndit-o şi înainte /în celălalt caz/. 

Astfel în toate cazurile, în ceea ce priveşte acţiunea trebuie vorbit 
despre un singur /gen/ împreună cu cel numit „a fi afectat" - anume 
genul /acţiunii/ opuse. Insă ceea ce e numit „a fi afectat", ceea ce 
apare mai tîrziu, nu e /acţiunea/ contrară, precum a fi ars faţă de 
a arde, ci ceea ce rezultă din a arde şi a fi ars, fiind ceva unic, anume 
ceva care soseşte acolo, fie o durere, fie altceva, precum a se veşteji. 

Dar, dacă cineva produce exact aceasta ca să existe durere, oare 
nu unul acţionează şi celălalt e afectat, chiar dacă ambele provin 
dintr-o singură activitate? Răspund că în actualizare nu mai există 
faptul voinţei de a produce durere, ci actualizarea produce ceva 
diferit din care cauză apare durerea. Acesta, apărînd în cel care 
va avea o durere, fiind unul singur şi acelaşi, a produs altceva, anu¬ 
me faptul de a avea o durere. De ce însă aceasta, unitatea care apare, 
înainte de a produce durerea, sau care în general nu produce 
durere, nu este o afectare a lucrului la care se referă, precum a 
auzi? Răspund că nici a auzi nu e o afectare şi, în general, a simţi 
nu e o afectare, ci a avea dureri înseamnă a ajunge într-o afectare 
care nu e opusă acţiunii. 

20. Să admitem că /a fi afectat/ nu e opus/acţiunii/. Totuşi, fiind 
altceva decît a acţiona, nu se află în acelaşi gen cu acţiunea. Sau, 
dacă ambele sînt mişcări, ele se află în acelaşi gen, de exemplu, 
„alterarea este o mişcare privitoare la calitate". 39 


39 Fizica, E, 3, 226a, 26. 

Dar oare, cînd mişcarea privitoare la calitate pleacă de la cel 
care produce, alterarea e o acţiune şi este faptul de a acţiona, dacă 
cel care produce este neafectat? Sau dacă el este neafectat, se va 
afla în procesul acţiunii, dar dacă, acţionînd asupra altuia, de pildă, 
lovindu-1, va fi şi afectat, nu mai produce? De fapt, nimic nu opreşte 
ca, atunci cînd produce, să fie şi afectat. Dacă faptul de a fi afectat 
se referă la acelaşi lucru 40 , de pildă, a freca, din ce pricină avem 
mai degrabă de-a face cu a produce decît cu a fi afectat? Răspund 
că, deoarece e şi frecat de celălalt, e şi afectat. 

Dar oare, fiindcă /lucrul/ este mişcat de celălalt cînd îl mişcă 
<dv'tiKiv£îxai>, vom spune că există două mişcări legate de el? 
Cum să fie două? Este una singură. 

Dar cum de aceeaşi /mişcare/ este şi acţiune şi afectare? Răs¬ 
pund că, în acest sens, e acţiune prin faptul că vine de la un alt 
lucru, dar prin faptul că se exercită asupra altuia e afectare, deşi 
ea e una şi aceeaşi. 

Dar oare o vom numi diferită? Şi în ce fel mişcarea îl face diferit 
pe cel care e afectat alterîndu-1, iar cel care acţionează e neafec¬ 
tat de acela? Dar cum ar putea să fie afectat de ceea ce produce 
în altul? 

Aşadar, oare faptul că mişcarea e în altul produce afectarea, 
dar ea nu era afectare în cazul celui care produce? însă, dacă 
raţiunea formatoare a lebedei produce albirea, şi dacă cea care se 
naşte lebădă se albeşte, vom spune că, ajungînd în fiinţă, /lebă¬ 
da/ e afectată? Dar dacă s-ar albi mai tîrziu, după ce s-a născut? 
Iar dacă un lucru ar face să crească, iar altul ar creşte, oare cel care 
creşte e afectat? Sau afectarea există numai în calitate? Dar dacă 
un lucru ar face pe un altul să fie frumos, iar acesta s-ar face fru¬ 
mos, oare cel care se face frumos e afectat? Dacă, aşadar, cel care 
face să fie frumos devine mai urît sau chiar dispare, precum cosi¬ 
torul, în vremea ce celălalt devine mai valoros, precum cuprul, vom 
spune că cuprul e afectat, în timp ce cositorul produce /afectarea/? 
Dar în ce fel elevul e afectat, atunci cînd activitatea celui care 
produce /ştiinţa/ se duce în el? Sau cum ar putea fi /învăţarea/ o 
afectare, deşi e o singură /acţiune laolaltă cu predarea/? Ea nu e 
o afectare, dar cel care o posedă va fi afectat; în acest caz cine e 


40 Urmez lecţiunea lui Armstrong. HS2 are „se referă la sine" <Ka0'auxo>. 



DESPRE GENURILE A CEEA-CE-ESTE 


175 


luat drept a fi afectat? Şi nu /e afectare/ şi pentru că elevul nu a 
fost în activitate. Căci a învăţa nu e precum a fi lovit, deoarece învă¬ 
ţătura se află în percepere şi în cunoaştere. La fel, nici a vedea /nu 
e precum a fi lovit/. 

21. Dar prin ce criteriu vom recunoaşte afectarea? Nu prin 
acţiunea sosită de la altul, dacă cel care a primit acţiunea a făcut-o 
a sa proprie, după ce a preluat-o. 

Dar acolo unde nu există actualizare, oare există numai afec¬ 
tare? Ce se întîmplă dacă ceva ar deveni mai frumos, dar actuali¬ 
zarea ar obţine inferiorul? Sau dacă cineva ar acţiona din viciu şi 
ar cîrmui în mod dezgustător asupra altuia? Răspund că nimic 
nu se opune ca actualizarea să fie de proastă calitate, dar afectarea 
frumoasă. Prin ce anume deci o vom distinge? Oare prin aceea 
că /actualizarea/ se îndreaptă spre altul pornind de la sine, în timp 
ce afectarea pleacă de la un altul şi se află în altul diferit? Ce se 
întîmplă însă, dacă ceva pleacă de la sine, dar nu se îndreaptă spre 
un altul, precum gîndirea, opinarea? Şi /ce e cu/ a te înflăcăra gîn- 
dindu-te, pornind de la tine însuţi sau mîniindu-te de la o opinie, 
fără să fie nimic exterior care să sosească? 

Sau acţiunea fie în sine, fie care se duce în altul este o mişcare 
de la sine? Ce e pofta şi orice năzuinţă, dacă năzuinţa e pusă în 
mişcare de către obiectul dorit? Asta dacă cineva nu ar pretinde 
că acela e obiectul de care a fost stîrnită, ci ar susţine că s-a trezit 
după acela. Prin ce diferă /acest proces/ de faptul de a fi lovit sau 
ca ceva împins să vină în jos? Ci trebuie distinse năzuinţele, spu- 
nîndu-se că unele sînt produceri, cîte urmează gîndirii, altele - 
pulsiunile - sînt afectări; şi că afectarea nu /se distinge/ prin 
provenienţa de la altul sau de la sine - căci ar putea putrezi ceva 
de la sine - ci, atunci cînd lucrul, fără să contribuie cu nimic, 
suportă o alterare care nu conduce la Fiinţă, oricare îl împinge spre 
mai rău, sau nu spre mai bine, o astfel de alterare posedă afectarea 
şi faptul de a fi afectat? 

Dar, dacă a fi încălzit înseamnă a poseda căldură, şi dacă încăl¬ 
zirea a contribuit pentru un lucru la Fiinţă, iar pentru altul - nu, 
acelaşi proces va însemna a fi afectat şi a nu fi afectat. 

Şi în ce fel a fi încălzit nu se ia în două sensuri? Răspund că 
faptul de a fi încălzit, cînd contribuie la Fiinţă, va contribui la Fiinţa 

/cuiva/, atunci cînd un altul e afectat. De exemplu, cînd bronzul 
e încălzit şi, fiind afectat. Fiinţa e statuia, care nu ea însăşi a fost 
încălzită, „afară doar dacă nu contextual" 41 . Dacă, aşadar, bron¬ 
zul e mai frumos ca rezultat al încălzirii sau în conformitate cu 
încălzirea, nimic nu ne opreşte să spunem că „e afectat". Căci „a 
fi afectat" se spune în două sensuri: pe de o parte, ceva ajunge 
într-o condiţie inferioară, pe de alta, ceva ajunge într-o condiţie 
superioară, sau nici una, nici alta. 

22. Aşadar afectarea apare prin faptul că ceva posedă în sine 
mişcarea conformă cu alterarea sa în orice fel. Iar producerea 
înseamnă fie a avea în sine mişcarea detaşată de la sine, fie una 
care se săvîrşeşte în altceva, desprins de sine, pornind de la lucrul 
zis că produce. Mişcare avem în cazul ambelor, iar diferenţa care 
deosebeşte producerea de afectare /constă în aceea/ că se păstrează 
producerea neafectată, în măsura în care e producere. Afectarea 
constă în a se dispune altfel decît era /lucrul/ la început, însă Fiinţa 
celui afectat nu primeşte nimic suplimentar în Fiinţa sa, ci un altul 
fiind cel care e afectat, atunci cînd o Fiinţă capătă existenţă. 

Aşadar, acelaşi lucru ajunge, într-o anume situaţie, să producă, 
iar în alta să fie afectat. Va fi vorba despre producere, dacă e privită 
dintr-o perspectivă, deşi e aceeaşi mişcare, dar dacă e privită din 
altă perspectivă, va fi afectare, fiindcă acesta /care cercetează/ este 
dispus conform acestor perspective diferite. 

Astfel încît există riscul ca ambele să fie relaţie, cîte aparţin produ¬ 
cerii cu referire la afectare, dacă acelaşi lucru înseamnă face¬ 
re/producere dintr-o perspectivă, şi afectare - dintr-alta. Şi fiecare 
e privit, nu în sine, ci laolaltă cu cel care produce şi care e afectat: 
unul mişcă şi celălalt e mişcat şi fiecare e ambele categorii. Primul 
dă celuilalt mişcare, acela o ia, astfel încît luarea, darea şi relaţia 
/sînt prezente/. 

Sau, dacă cel care ia mişcarea, o posedă, aşa cum se spune că 
posedă o culoare, de ce nu posedă şi mişcarea /independent de rela¬ 
ţie/? Iar mişcarea independentă, precum cea a plimbării, posedă 
plimbare, posedă însă şi gîndire. 


41 Aristotel, Metafizica, I, 1, 981a. 

Trebuie însă cercetat dacă prevederea înseamnă a produce, 
dacă obiectul prevederii este afectat. Căci prevederea priveşte pe 
altul şi este despre altul. Răspund că a prevedea nu înseamnă a 
produce, chiar dacă /omul/ gîndeşte despre un altul sau dacă acela 
e afectat. Mai spun că nici a gîndi nu înseamnă a produce - căci 
nu are efect asupra obiectului gîndit însuşi, ci este „despre el", şi 
nu e deloc producere. Şi nu trebuie ca toate actualizările să fie 
declarate a fi produceri sau că produc ceva. Căci producerea este 
contextuală. Dar dacă cineva care se plimbă a lăsat urme, nu 
spunem că „a produs"? Da, el /a produs/ altceva din existenţa lui. 
Răspund /că/ el produce contextual şi că actualizarea respectivă 
e contextuală, fiindcă el nu a avut în vedere să facă urme. Chiar 
şi în cazul celor neînsufleţite spunem, de exemplu, că „focul 
încălzeşte" şi „medicamentul acţionează". Dar am discutat destul 
despre acestea. 

23. Despre categoria lui „a avea", dacă „a avea" are mai multe 
sensuri, oare de ce nu toate felurile de /a spune/ „a avea" nu pot 
fi reduse la această categorie? Incît şi cantitatea /să fie redusă la 
posesie/, pentru că /ceva/ are mărime, şi calitatea, pentru că are o 
culoare, şi tatăl şi altele de asemenea, fiindcă are un fiu, dar şi fiul, 
fiindcă are un tată, şi în general are posesiuni. 42 Dar dacă celelalte 
lucruri se află în acele categorii, dar armele, încălţările şi artico¬ 
lele corporale /sîntîn categoria lui „a avea"/, ar trebui mai întîi cerce¬ 
tat de ce, şi /apoi/ din ce pricină, cînd cineva le posedă, le face /să 
fie/ o unică categorie alta /decît producerea, relaţia etc./, dar cînd 
le arde, le taie, le perforează sau le zvîrle, nu le pune în altă cate¬ 
gorie sau în alte categorii. Iar dacă e aşa, fiindcă sînt împrejurul 
/omului/, atunci dacă o haină zace pe pat, va fi vorba despre o cate¬ 
gorie, /şi despre o altă categorie/, dacă omul e învelit în ea. 

Iar dacă ne referim la stăpînirea /a ceva/ şi la posesia obişnuită 
/a ceva/, e limpede că şi celelalte toate /categorii/, fiind spuse în 
raport cu „a avea", trebuie reduse la „posesia obişnuită", oriunde 
se află „posesia obişnuită". Fiindcă nu se vor diferenţia în raport 
cu lucrul posedat. 


42 „Tată", „fiu" etc. intră în categoria relaţiei. 

Dacă deci nu trebuie spus că /ceva/ are calitate, fiindcă deja 
s-a afirmat calitatea /sa/, nici că are cantitate, fiindcă/deja s-a afir¬ 
mat cantitatea sa/, nici că are părţi, fiindcă Fiinţa a fost afirmată, 
din ce pricină /e corect de spus/ că are arme, atunci cînd a fost 
afirmată Fiinţa, unde sînt armele? Căci încălţămintea şi armele 
sînt Fiinţe. 

In ce fel însă e ceva cu totul simplu şi aparţinător unei singure 
categorii expresia „acest om are arme"? Căci ea înseamnă „a fi 
înarmat". Apoi /această posesie/ se referă numai la un om viu, sau 
şi dacă există o statuie care are arme? Se pare însă că fiecare /omul 
şi statuia/ are /arme/ în alt sens şi probabil că numai numele e comun. 
Dat fiind că şi „stau în picioare" nu are acelaşi sens în ambele cazuri. 

In plus, în ce fel e rezonabil ca ceea ce se regăseşte doar în puţine 
cazuri să aibă o categorie generică aparte? 

24. In ceea ce priveşte categoria lui „a fi situat" - şi aceasta se 
regăseşte în puţine cazuri - „a şedea în capul oaselor", „a fi aşezat", 
totuşi nu se spune simplu „a fi situat", ci că „ei sînt situaţi într-un 
anume fel" sau „el e situat într-o postură anume". Iar postura e 
altceva /altă categorie/. 

Dacă „a fi situat" nu semnifică nimic altceva decît „e într-un 
loc", fiind indicat aspectul şi locul, de ce trebuie asociate două 
categorii într-una singură? 

Apoi, dacă „a fi situat" semnifică o actualizare, trebuie plasat 
printre activităţi. Dar dacă /semnifică/ o afectare, el trebuie plasat 
în categoria afectării sau a lui a fi afectat. Insă „a şedea în capul 
oaselor" <âvaK£îxai> ce altceva înseamnă decît „a fi situat sus" 
<ăvoj K£txai>, la fel ca în cazul expresiilor „a fi situat jos" sau „a 
fi situat la mijloc"? De ce atunci, cînd a şedea în capul oaselor e 
în categoria relaţiei, nu e şi cel care şade în capul oaselor în aceeaşi 
categorie? Intr-adevăr, deoarece a fi la dreapta se află în categoria 
/relaţiei/, şi omul care e la dreapta, şi cel care e la stînga sînt tot 
acolo. Atît despre acestea. 

25. împotriva filozofilor care stabilesc patru genuri 43 , deosebind 
„subiecte" <u7TOK£Îp£va>, „calităţi" <noirx>, „moduri de a fi" <7tdx; 


43 Despre stoici şi categoriile stoice. Vezi şi J.M. Rist, Stoic Philosophy, 
Cambridge, 1969, Victor Goldschmidt, Le systeme stoicien et l'idce de temps, 

£Xovxa> şi „moduri de a fi în relaţie" <tiq6<; ti nun; exovxa > şi 
care aşază un „ceva" <xi> comun deasupra lor, cuprinzîndu-le pe 
toate într-un gen unic, fiindcă gîndesc un „ceva" comun şi peste toate 
drept un singur gen, s-ar putea obiecta multe: 

Căci /s-ar putea spune/ şi că acest „ceva" al lor e prostesc şi 
absurd, şi că nu se acordă deopotrivă cu incorporatele şi cu corpurile . 44 

Apoi că ei nu au lăsat diferenţe prin care să-l diferenţieze pe 
„ceva". 

Apoi că acest „ceva" e fie ceea-ce-este, fie ceea-ce-nu-este. Or, 
dacă e ceea-ce-este, el este una dintre speciile /fiinţării/; dacă însă e 
ceea-ce-nu-este, ceea-ce-este nu este. 45 Şi există nenumărate alte obiecţii. 

Dar pe acestea, în momentul de faţă, trebuie să le omitem, însă 
să cercetăm diviziunea însăşi. 

Aşezînd /stoicii/ „subiectele" mai întîi şi punînd înaintea altor 
subiecte materia, aşază /pe acelaşi plan/ ceea ce li se pare lor a 
fi primul principiu laolaltă cu lucrurile care vin după principiul 
lor. Mai întîi, ei unifică antecedentele cu succesoarele, deşi nu este 
posibil ca în acelaşi gen să se afle atît antecedentul, cît şi succe¬ 
sorul. Căci în /lucrurile/ în care se află antecedent şi succesor, 
succesorul îşi ia fiinţarea de la antecedent. Dar în cele care se află 
sub acelaşi gen, fiecare are fiinţare egală de la gen, dacă asta tre¬ 
buie să fie genul - ceea ce este predicat în Fiinţa speciilor. Intr-adevăr, 


Vrin, Paris, 1998, E. Brehier, Theorie des incorporels dans iancien stoicisme, Paris, 
1928, F. Ildefonse, Les Stoiciens I. Zenon, Cleanthe, Chrysippe, Belles Lettres, 
Paris, 2000. 

44 Pentru stoici numai substraturile <u7TOK£Îp£va> corporale aveau Fiinţă 
(oucrict), deoarece materia era Fiinţă; tot corp erau şi calităţile <7toid> imanente 
corpurilor, care calificau corpurile, dînd naştere lucrurilor particulare. Modu¬ 
rile de a fi <7tdx; £x OVTt(> Şi modurile de a fi în relaţie <7tpdc; xi mîx; exovxa> de¬ 
semnau situarea corpurilor în sine şi între ele şi erau considerate incorporale - 
nefiinţă, într-un anume sens. Acelaşi statut îl aveau timpul, locul (probabil 
incluse în categoria modurilor de a fi), cît şi vidul (aflat în exclusivitate în afara 
cosmosului) şi „exprimabilul" (Aektov) - ceea ce semiotica numeşte azi „sem¬ 
nificat" (adică „ideea"), deosebindu-1 deopotrivă de „semnificant" (sunetul rostit), 
dt şi de obiectul întîlnit în afară. Acestea două din urmă, în teoria stoică, erau 
„corpuri". Toate acestea - fie ele corporale (fiinţă), fie incorporale (nefiinţă) - erau 
incluse de stoici într-un gen suprem comun pe care îl numeau „ceva" (xi). 

45 Evident că la stoici existenţa deplină e distinsă de simpla existenţă (ceea- 
ce-nu-este). Plotin face acelaşi lucru cînd vorbeşte despre Materie, dar stoicilor 
nu le recunoaşte acelaşi drept. 

chiar ei vor afirma, cred, că fiinţarea revine celorlalte lucruri de 
la materie. 

Apoi, numărînd „subiectul" ca fiind unul, ei nu enumeră exis¬ 
tentele /multiple/, ci caută principiile lor. Dar e o deosebire între 
a vorbi despre principii şi despre lucruri. Or, dacă vor susţine că 
materia este singura existenţă şi că celelalte sînt afectări ale materiei, 
nu ar trebui să aşeze înainte de ceea-ce-este şi de celelalte un gen 
unic /„ceva"/. Ar fi fost mai bine, dacă ar fi spus că există, pe de 
o parte. Fiinţa şi că celelalte sînt afectări pe care le-ar fi divizat. 
Dar /este inacceptabil/ a spune că, pe de o parte, există subiectele, 
pe de alta - celelalte, cînd există un singur subiect care nu are 
diferenţe, afară doar de diviziune, precum o massă în părţi - deşi 
nici măcar diviziune nu există, deoarece ei susţin că Fiinţa e con¬ 
tinuă; mai bine era de spus, deci, „subiectul" /la singular/. 

26. In general, este cu totul absurd a pune înaintea tuturor materia, 
care e în virtualitate, în Ioc de a pune actualizarea înaintea vir¬ 
tualităţii. 46 Căci nu e cu putinţă ca existenţa virtuală să se îndrepte 
spre actualizare cîndva, dacă existenţa virtuală ocupă primul Ioc 
al ordinii existentelor. Căci ea nu se va duce pe sine /la actualizare/, 
ci este necesar fie ca înaintea sa să existe existenţa actualizată şi 
atunci existenţa virtuală nu mai e principiu, fie, dacă /stoicii/ ar 
spune că ele sînt simultane, ei vor plasa principiile în domeniul 
hazardului. 

Apoi, dacă /actualizarea şi virtualitatea/ sînt simultane, de ce 
nu pun înainte actualizarea? Şi de ce materia e mai degrabă 
fiinţare, şi nu aceea? Iar dacă actualizarea e posterioară, cum de 
/se întîmplă aceasta/? Intr-adevăr, nu materia generează forma - 
ceea ce e fără calităţi pe cel cu calităţi - nici actualizarea nu provine 
din existenţa în virtualitate. Căci /altminteri/ existenţa în 
actualizare ar fi imanentă /în cea virtuală/ şi /aceasta/ nu ar mai 
fi simplă. 


46 Desigur, aceasta era viziunea platoniciano-aristotelică, nu şi cea stoică, 
pentru care materia devenea un principiu activ şi chiar cumva însufleţit. Pentru 
stoici existau două principii - ambele corporale: principiul activ, numit şi „zeu" 
sau „spirit", şi principiul pasiv - materia văzută ca fără calităţi. Aceasta, deoa¬ 
rece pentru stoici numai corpurile (fiinţele) puteau fie exercita, fie suferi acţiuni. 
V. SVF, II, 299-310. 

Iar la ei /la stoici/ Zeul vine pe locul doi după materie, deoarece 
corpul este alcătuit din materie şi formă. Dar de unde îi vine /zeu¬ 
lui / forma? 

Or, dacă Zeul, chiar şi fără a avea materie, este de tipul princi¬ 
piului şi raţiunii, el ar fi incorporai, şi factorul creator ar fi incor¬ 
porai. Dar dacă, chiar fără materie, el este compus ca esenţă, deoarece 
e corp, aceşti filozofi vor introduce o altă materie, cea a zeului. 

Apoi: în ce fel materia e principiu, cînd ea e un corp ? Căci nu există 
corp fără să fie pluralitate. Şi orice corp e alcătuit din materie şi 
calitate. Iar dacă aceasta e corp în alt sens, ei atribuie materiei numai 
numele de „corp". Iar dacă a avea extindere în trei dimensiuni e 
caracteristica comună a corpului ei se referă la /corpul/ matema¬ 
tic. Dacă însă extensia în trei dimeniuni e luată laolaltă cu rezis¬ 
tenţa, atunci nu mai vorbesc despre un singur corp. 

Apoi rezistenţa e calitate sau provine de la calitate. Dar de unde 
vine rezistenţa? De unde vine extensia tridimensională? Cine a 
produs-o? Căci materia nu se află în definiţia tridimensionalităţii, 
nici tridimensionalitatea în definiţia materiei. Intr-adevăr, dacă 
materia participă la mărime, ea nu mai e simplă. 47 

Apoi de unde vine unitatea /materiei/? Căci nu există unitate 
în sine, ci ea /se face/ prin participare la unitate. Insă trebuia con¬ 
siderat că nu e cu putinţă a pune massa înaintea tuturor, ci non- 
massa şi Unul. Şi, pornind de la Unul, /ei trebuiau/ să sfîrşească 
la multiplicitate, şi pornind de la non-mărime,/ să sfîrşească/ la 
mărimi, dacă nu e cu putinţă să existe multiplicitatea, fără să existe 
Unul, nici mărimea fără existenţa non-mărimii. /Aceasta/, cel puţin 
dacă mărimea e una, nu fiindcă e Unul însuşi, ci prin participare 
la Unu şi conincidenţă <aup|3acric,>. Trebuie, aşadar, ca Cel în primă 
instanţă şi în mod fundamental /unu/ să existe înaintea celui care 
e prin conincidenţă /unu/. Altminteri, în ce fel se face conincidenţă? 
Şi /trebuie/ cercetat care e modalitatea conincidenţei. Căci probabil 
că /ei/ l-ar fi descoperit pe Cel care nu e unu contextual. Numesc 
„unu contextual" pe cel /care e unu/, nefiind el unu însuşi, ci /e 
unul/ de la un altul. 


47 Totuşi, chiar pentru Platon, în Timaios, Materia era „loc" - xcoQa. 

27. Ar fi trebuit ca, şi altminteri păstrînd ei principiul tuturor 
la loc de cinste, să nu admită drept principiu informul, afectabilul, 
nici ceea ce e lipsit de viaţă, ininteligent, întunecat şi indetenninat, 
şi ca acestuia să-i atribuie şi Fiinţa. Căci la ei Zeul e introdus de dragul 
convenienţei, avînd fiinţarea de la materie, fiind compus şi venind 
pe locul al doilea, mai curînd însă /el este/ materia într-un anume fel. 

Apoi, dacă /materia/ e subiect, e necesar ca să existe altceva 
care, acţionînd asupra ei şi fiindu-i exterior, să o facă pe ea subiect 
pentru /proprietăţile/ trimise de el către ea. 48 Dar dacă şi el /Zeul/ 
ar fi în materie, fiind subiect împreună cu ea, el nu va mai face 
materia să fie subiect şi nici el nu va mai fi subiect laolaltă cu 
materia. Pentru cine anume vor fi subiecte, dacă nu mai există acela 
care le face pe ele subiecte, în cazul cînd toate cele sînt prizoniere 
în aşa-zisul „subiect"? 

Intr-adevăr, subiectul e în relaţie cu ceva, nu în relaţie cu ceea 
ce e în el însuşi, ci în relaţie cu acela care produce în el, care „e 
supus" . 49 Şi subiectul se supune în relaţie cu cel care nu e subiect. 
Iar dacă e aşa, e în relaţie cu cel din exterior, încît acesta ar fi lăsat 
în afară. 

Dar, dacă nu are nevoie de nimic din afară şi dacă poate el 
însuşi să devină orice schimbîndu-şi forma, precum dansatorul se 
pune pe sine să devină orice, el nu ar mai fi subiect, ci el însuşi ar fi 
toate lucrurile. 50 Intr-adevăr, după cum dansatorul nu e subiectul 
figurilor pe care le adoptă - restul sînt activitatea sa - tot astfel 
nici /materia/ despre care /stoicii/ afirmă că este subiect, nu va fi 
subiectul tuturor, dacă celelalte ar proveni din ea. Mai curînd 
celelalte nu vor exista deloc, dacă materia, fiind dispusă într-un fel, 
este celelalte, după cum dansatorul, fiind dispus într-un fel, este 
figurile sale. Iar dacă celelalte nu vor exista, nici ea în general nu 
va fi subiect, nici materia existentelor, ci, fiind numai materie, din 
această pricină nu va fi nici măcar materie. Căci materia e relaţie. 51 


48 Perspectiva stoică tindea spre monism, deoarece Zeul şi materia erau 
ambii corpuri, cea platoniciană era clar dualistă. Plotin încearcă de fapt să le 
concilieze. 

49 U7Tok£Î(.ievov înseamnă literal „supus". 

50 Cf. III.2, 16 şi 17; IV.4, 33, pentru imaginea dansatorului, dar sensul e 
diferit. 

51 Aristotel, Fizica, II, 2, 194b. 

Intr-adevăr, relaţia se referă la un altul şi anume din acelaşi 
gen /cu primul termen al relaţiei/, de exemplu dublul faţă de jumă¬ 
tate, dar nu Fiinţa faţă de dublu. Dar cum să fie relaţie ce-este în 
raport cu ce-nu-este, în afară doar de o situaţie contextuală? Dar 
ceea-ce-este în sine şi materia sînt fiinţare în raport cu fiinţarea. 

Iar dacă ceea ce urmează să fie e virtualitate, şi dacă acela /în 
virtualitate/ nu e Fiinţă, nici materia nu ar putea fi Fiinţă. Astfel încît 
li se întîmplă lor ca, acuzîndu-i pe cei care fac Fiinţe din ceea ce 
nu e Fiinţă 52 , ei înşişi să facă din Fiinţe o non-Fiinţă. Căci Universul, 
în măsura în care e o ordine <Koapoc,>, nu e /la ei/ o Fiinţă. Or, 
este absurd ca materia în sens de subiect să fie Fiinţă, dar corpurile 
să nu fie în mai mare măsură Fiinţe /decît ea/, şi decît ele încă mai 
mult să nu fie Fiinţă Universul, ci acesta să fie Fiinţă numai în 
măsura în care este o parte a /substratului/. Şi /este absurd/ ca 
Vieţuitorul universal să nu-şi aibă Fiinţa de la Suflet, ci numai de la 
materie, iar Sufletul să fie o afectare a materiei şi posterioară 
/acesteia/. 

Or, de la cine a primit materia însufleţirea? 53 Şi în general de 
la cine a primit însufleţirea ipostaza Sufletului? In ce fel mate¬ 
ria ba devine corpuri, ba altă dată devine Sufletul ei? Şi chiar 
dacă forma i-ar sosi din altă parte, în nici un chip /materia/ nu ar 
putea deveni Suflet, cînd calitatea se adaugă materiei, ci /ar deveni/ 
corpuri neînsufleţite. Iar dacă ceva ar plămădi /materia/ şi ar face-o 
Suflet, Sufletul creator va exista înaintea Sufletului care a căpă¬ 
tat fiinţare. 

28. Aşadar, chiar dacă există multe obiecţii împotriva acestei 
ipoteze /a stoicilor/, trebuie să ne oprim aici, pentru ca să nu ajungă 
absurd faptul de a fugi după victorie în cazul unei atît de vădite 
absurdităţi, arătînd că /stoicii/ pun înainte ceea-ce-nu-este ca pe ceea- 
ce-este în cel mai înalt grad, şi că pun pe primul loc ceea ce e pe ultimul , 54 


52 Stoicii îi acuză pe platonicieni că acordă Fiinţă „exprimabilului", pe care 
ei îl consideră nefiinţă, deşi existînd totuşi - ca reprezentare mentală. 

53 Pentru stoici. Materia este însufleţită de spiritul de foc al Zeului care o 
pătrunde complet. 

54 Materia este fiinţă, sau fiinţa primă; dimpotrivă, ideile sînt considerate 
ca simple gînduri şi incorporale, ca moduri de dispunere a sufletului sau ca 
„exprimabile". 

Motivul e că la ei senzaţia a devenit conducătoare şi demnă 
de crezare în stabilirea principiilor şi a celorlalte lucruri. Căci, con- 
siderînd ei că cele-ce-sînt sînt corpurile, apoi temîndu-se de 
transformarea lor reciprocă, au considerat că ceea ce subzistă sub 
ele este ceea-ce-este, ca şi cum cineva s-ar gîndi că mai curînd decît 
corpurile locul este ceea-ce-este, gîndindu-se că locul nu piere. 
Totuşi chiar şi locul persistă pentru ei, dar ei nu trebuia să con¬ 
sidere ca fiind ceea-ce-este Iceval orice lucru care persistă, ci trebuia 
să vadă ce proprietăţi anume e necesar să fie prezente pentru 
ceea-ce-este în mod real /ceva/, fiind vorba despre existenţe care, 
dacă există, le revine şi calitatea persistenţei eterne. Căci, dacă 
umbra ar persista mereu, venind pe urmele cuiva în schimbare, 
nu rezultă totuşi că ea e mai reală decît acela. Şi senzorialul există 
la acel /om/ şi la multe alte lucruri; mai curînd întregul ar fi real 
decît un singur element dintre cele ale sale. Iar dacă întregul nu 
e real, cum ar putea fi suportul acela? 

Dar cel mai absurd dintre toate este că, deşi ei au credinţa că 
toate lucrurile există pentru senzaţie, admit că este real existent 
ceea ce e nu poate fi surprins de senzaţie. Intr-adevăr, ei nu atribuie 
rezistenţa în mod corect /materiei/. Căci ea e calitate. Iar dacă spun 
că o percep prin intelect, e un intelect absurd acesta care aşază 
materia înaintea sa şi îi dă ei fiinţare reală, dar nu şi sieşi. Fără să 
fiinţeze în mod real pentru ei intelectul, cum ar putea fi el crezut 
cînd vorbeşte despre cele mai importante decît el, fără să fie deloc 
înrudit cu ele? Dar despre această natură şi despre „subiecte" s-a 
vorbit destul şi în alte părţi. 

29. Pentru /filozofii stoici/ calităţile trebuie să fie diferite de 
subiecte, şi o şi afirmă. Căci /altminteri/ nu le-ar fi enumerat ca 
venind pe locul doi! Dacă aşadar sînt diferite, trebuie să fie şi 
simple. Dacă sînt simple, nu sînt compuse. Iar dacă nu sînt com¬ 
puse, nu posedă materie în măsura în care sînt calităţi. Iar dacă 
nu posedă materie, sînt incorporale şi active. Căci materia le stă 
la dispoziţie ca să fie afectată. 

Dar dacă sînt compuse, mai întîi este absurdă diviziunea care 
opune simple şi compuse plasîndu-le sub un singur gen şi care 
apoi o plasează pe una dintre specii în cealaltă, ca şi cînd cineva, 
divizînd ştiinţa, ar vorbi mai întîi de gramatică, apoi /tot/ de gra¬ 
matică şi de altceva. 

Iar dacă ei ar spune că aceste calităţi sînt materie calificată, atunci 
raţiunile lor formatoare sînt în materie, dar nu vor produce ceva 
compus ajungînd în materie, ci vor exista înaintea compusului pe 
care îl creează din materie şi formă. Aşadar, ele nu sînt nici forme, 
nici raţiuni formatoare. 

Iar dacă ar spune că raţiunile nu sînt nimic altceva decît 
„moduri" ale materiei <uAr) ncoc, £xouoa>, vor lua calităţile drept 
moduri - care trebuie plasate în cel de-al treilea gen. 

Dar dacă această poziţionare /a calităţilor/ este diferită /de cea 
a modurilor/, caree diferenţa? Sau e limpede căînacestcaz „modul" 
este în mai mare măsură o ipostază. Insă dacă el nu e şi dincolo 
o ipostază, de ce ei îl enumeră ca pe un gen sau o specie? Căci nu 
e posibil ca sub acelaşi /gen/ să stea deopotrivă ceea-ce-este şi 
ceea-ce-nu-este. 

Dar ce este acest „mod" aflat deasupra materiei? El este sau 
fiinţare, sau non-fiinţare. Dacă e fiinţare, e cu totul incorporai. Dacă 
e non-fiinţare, e un nume gol, şi atunci există numai materia, iar 
calitatea e un nimic. Şi nici „modul" nu fiinţează, căci el esteîn mai 
mare măsură non-fiinţare. Cînd despre cel menţionat în rîndul patru 
(modurile relaţiei), cu mult mai mult. Singurul lucru care fiinţează, 
prin urmare /pentru stoici/, este materia. 

Dar cine spune acest lucru? Nu materia însăşi. Dar dacă nu-i 
aşa, o spune /totuşi/ ea, căci „existînd ea într-un mod", ea este Inte¬ 
lectul. Aşadar, adăugirea „existînd într-un mod" e goală /de sens/. 
Materia aşadar le spune pe acestea şi le înţelege. Şi dacă ar vorbi 
lucruri înţelepte, mare minune ar fi: în ce fel gîndeşte şi realizează 
acţiunile Sufletului fără să aibă nici Suflet, nici Intelect! Iar dacă 
ar vorbi prosteşte, considerîndu-se pe sine ceea ce nu este şi nici 
nu poate fi, cui trebuie să-i dedicăm această neghiobie? De fapt, 
dacă ar vorbi, chiar ei înseşi! 

Dar în fapt, /materia/nu vorbeşte, iar vorbitorul vorbeşte avînd 
mult de la ea, în întregul lui aparţinînd materiei - chiar dacă ar 
avea şi o bucăţică de Suflet - din cauza necunoaşterii de sine şi a 
puterii în stare să spună adevărul despre astfel de lucruri. 

30. In ceea ce priveşte „modurile de a fi", este şi absurd fap¬ 
tul că „modurile de a fi" obţin rangul trei sau oricare altul, dat 
fiind că „modurile de a fi" sînt toate asociate materiei. Insă ei vor 
spune că există o diferenţă a modurilor de a fi şi că una e ca materia 

să fie într-unfel sau într-altul, alta e ca /subiectele/ să fie într-un anu¬ 
mit fel ; în plus şi că, pe de o parte, calităţile asociate materiei sînt 
într-un anumit fel, pe de alta că există „moduri de a fi" în sens 
propriu, care se referă la calităţi. Or, deoarece calităţile ele însele 
nu sînt nimic altceva decît materie într-un anumit fel, iarăşi modu¬ 
rile revin pentru ei la materie şi vor fi asociate materiei. 

In ce fel însă există „modul de a fi" unul singur /ca gen/, atunci 
cînd există o mare varietate de diferenţe în lucruri? In ce fel /se 
reduc/ „trei coţi" şi „alb" la o unitate, atunci cînd unul e cantitate, 
iar celălalt calitate? Şi în ce fel /se reduc la modul de a fi/ timpul 
şi locul? In ce fel „ieri", şi „anul trecut", şi „la Liceu", şi „la Aca¬ 
demie" sînt în general moduri de a fi? In ce fel timpul e un „mod 
de a fi"? 55 Insă nu sînt „moduri de a fi" nici timpul, nici ceea ce 
e în timpul însuşi, nici cele din Ioc, nici locul. Dar în ce fel e un 
„mod de a fi" categoria „facerii"? Intr-adevăr, nici măcar cel care 
face nu e „într-un anumit mod", ci mai curînd „face într-un anumit 
mod", sau „nici măcar într-un anumit mod", ci face numai. Şi cel 
afectat nu e „într-un anumit mod", ci mai curînd e afectat într-un 
anumit mod sau, în general, e astfel afectat. 

Probabil că „modul de a fi" s-ar potrivi numai cu categoria 
mişcării şi cu a posesiei. Dar în categoria posesiei, /se spune/ nu 
„fiind într-un mod" <7icbţ £xwv>, ci „avînd" <£xwv>. 56 

Cît priveşte categoria „modului de a fi în relaţie", dacă nu ar 
fi aşezat-o sub un singur gen cu celelalte /moduri/, am fi avut un 
argument diferit, propriu celor care cercetează dacă /stoicii/ dau 
o anume subzistenţă unor astfel de relaţionări, dat fiind că adesea 
însă ei nu o dau. 

In plus este absurd de plasat într-un acelaşi gen ceea ce survine 
mai tîrziu laolaltă cu lucrurile care sînt acolo mai înainte. Căci 
trebuie ca mai întîi să existe unul şi doi, pentru ca să existe şi 
jumătatea, şi dublul. 

Dar despre cei care au considerat în altfel realităţile sau prin¬ 
cipiile realităţilor - fie infinite, fie limitate, fie corpuri, fie incor¬ 
porate, fie de ambele feluri - este cu putinţă de cercetat despre 


55 Rezultă de aici că stoicii includeau locul şi timpul (văzute ca asociate ante¬ 
riorului şi posteriorului şi, în general, unei relaţii de ordine) modului de a fi. 

56 Joc de cuvinte. 

fiecare în mod separat, dacă se iau în seamă şi spusele celor vechi 
îndreptate împotriva opiniilor acestora. 

43, VI.2 

1. După ce am cercetat în legătură cu numitele „zece genuri", 
după ce s-a vorbit şi despre cei care le reduc pe toate la un singur 
gen, plasînd sub un singur gen patru specii, pentru a vorbi astfel, 
ar urma de spus ce credem despre chestiunea aceasta, făcînd încer¬ 
carea să o conducem spre doctrina lui Platon. 

Dacă, aşadar, ar trebui să considerăm că ceea-ce-este /ceva/ e 
unul singur, nu ar mai trebui căutat deloc, nici dacă există un sin¬ 
gur gen deasupra tuturor, nici dacă există genuri neincluse într-un 
singur gen superior, nici dacă /există/ principii, nici dacă princi¬ 
piile şi genurile trebuie considerate identice, sau dacă toate prin¬ 
cipiile /trebuie considerate a fi/ şi genuri, dar genurile nu sînt/toate/ 
principii, sau invers, sau dacă în cazul fiecărora /principii şi genuri/ 
unele principii sînt şi genuri şi unele genuri sînt şi principii, sau 
dacă, în cazul unui grup dintre ele două, toate sînt şi celălalt lucru, 
în vreme ce în cazul celuilalt grup din două, numai unele sînt şi 
celălalt lucru. 

Dar, deoarece am afirmat că ceea-ce-este nu e unul - de ce anume, 
a fost spus şi de către Platon, şi de către alţii 57 - e necesar, pesemne, 
să cercetăm şi în legătură cu aceste subiecte, supunînd discuţiei 
mai întîi care este numărul /categoriilor sau genurilor/ pe care îl 
avem în vedere şi în ce fel /sînt ele/. 

Dat fiind că cercetăm despre ceea-ce-este /ceva/ sau cele-ce- 
sînt /ceva/, este necesar pentru noi să distingem lucrurile urmă¬ 
toare: ce spunem că e ceea-ce-este /ceva/, despre care s-ar face o 
cercetare corectă şi ce anume pare el altora că este, dar noi spunem 
că e vorba despre ceea ce devine, dar nu este cu adevărat niciodată? 
Trebuie să gîndim acestea /Fiinţa şi devenirea/ despărţite între ele, 
fără ca un „ceva" 58 luat ca gen să fie divizat în aceste /două specii/, 
şi fără să credem că Platon a făcut /o astfel de diviziune/. 59 Căci 


57 Platon, Sofistul, 244b-245c; Aristotel, Metafizica, IV, 2. 

58 Din nou referire la stoici şi la „ceva" ca gen suprem care cuprinde atît 
fiinţele, cît şi nefiinţele, precum timpul, spaţiul, vidul şi exprimabilul. 

59 Platon, Sofistul, 244b-245c. 

e de tot rîsul să aşezi pe ceea-ce-este /ceva/ sub un singur gen îm¬ 
preună cu ceea-ce-nu-este /ceva/, ca şi cînd cineva l-ar plasa pe 
Socrate în acelaşi gen cu imaginea sa! „A diviza" înseamnă aici a 
delimita şi a pune separat, înseamnă a spune că ceea ce pare a fi 
nu este ceea-ce-este /ceva/; /Platon/ arată că altceva este ceea-ce- 
e-cuadevărat. 60 Şi adăugind el lui „ceea-ce-este" pe „etern" a arătat 
că ceea-ce-este trebuie să fie astfel încît să nu falsifice niciodată 
natura realităţii. Despre acest ceea-ce-este /ceva/ vorbim şi despre 
el vom cerceta ca nefiind el unul. Mai tîrziu, dacă se vrea, vom 
spune ceva şi despre devenire, despre ceea ce devine şi despre 
Universul sensibil. 

2. De vreme ce spunem că nu există un singur /gen a ceea-ce- 
este/, oare există un număr /limitat al genurilor/, sau acesta e 
nelimitat? In ce sens e luat „non-unul"? Răspund că vorbim despre 
unul şi multe simultan şi despre un unu variat care posedă multi¬ 
plicitatea adunată intr-unui. 61 Este deci necesar ca un unu de acest 
fel să fie sau unu prin gen, în vreme ce realităţile sînt speciile sale, 
sau să fie mai multe genuri decît unul, dar ca toate să se afle sub 
un singur gen /superior/, sau să fie mai multe genuri, dar ca nici 
unul să fie subordonat altuia. Ci, în acest caz, fiecare gen le cu¬ 
prinde /pe genurile/ din el, fie că ele însele sînt genuri inferioare 
sau specii şi sub acestea sînt indivizibilele, şi e necesar ca toate 
acestea să contribuie la o unică natură şi ca din toate să existe 
alcătuirea Universului inteligibil pe care îl numim ceea-ce-este /ceva/. 

Iar dacă lucrurile stau în acest ultim fel, ele nu sînt numai 
genuri, ci sînt şi, totodată, principii ale lui ceea-ce-este /ceva/. Sînt 
genuri, fiindcă sub ele sînt alte genuri inferioare, apoi specii şi 
indivizibile. Dar ele sînt principii, dacă ceea-ce-este /ceva/ provine 
în acest sens din mai multe /genuri/ şi întregul constă din acestea. 
Dacă totuşi ar fi mai multe componentele din care e alcătuit /între¬ 
gul/, dar dacă, adunîndu-se întregurile, ele ar constitui totalitatea 
fără să mai aibă alte /genuri/ sub ele, ele ar fi principii, dar nu ar 
fi genuri. E ca şi cînd cineva ar alcătui universul vizibil din cele 


B ° Platon, Timaios, 27d. Armstrong (PA, 6, 112) spune că, probabil, critica 
lui Plotin priveşte pe platonicienii stoicizanţi. 

61 Unul-multiplu, adică Intelectul. 

patru elemente, din foc şi cele asemănătoare: ele ar fi principii, dar 
nu şi genuri, afară doar dacă „gen" nu e luat ca un simplu nume. 

Aşadar, afirmînd noi că unele /realităţi esenţiale/ sînt şi genuri 
şi că tot aceleaşi realităţi sînt şi principii, oare dacă amestecăm 
laolaltă genurile, pe fiecare împreună cu cele de sub el, ameste- 
cîndu-le pe toate între ele alcătuim întregul şi facem un amestec 
din toate? Insă /în acest fel/ fiecare va fi în virtualitate, nu în actua¬ 
lizare, şi nici pur nu va fi fiecare! 

Insă să lăsăm deoparte genurile şi să amestecăm individualele? 
Ce vor fi atunci genurile în ele însele? Răspund că ele vor fi în ele 
însele şi pure, iar /individualele/ amestecate nu le vor nimici. Şi 
în ce fel /se va întîmpla aceasta/? Dar aceasta, pentru mai tîrziu. 

Acum, de vreme ce am convenit că /realităţile inteligibile/ sînt 
genuri şi, în plus, că sînt principiile Fiinţei şi, într-un alt fel, sînt 
principii şi compunere /a Fiinţei/, mai întîi trebuie spus cîte genuri 
sînt şi cum le distingem între ele şi cum /procedăm ca să/ nu le 
aducem sub un singur gen /superior/, ca şi cînd s-ar aduna din 
întîmplare şi ar fi realizat ceva unitar. 

Totuşi, ar fi mult mai rezonabil ca ele să fie sub un /gen comun/ 
sau, dacă ar fi posibil ca toate să fie specii ale lui ceea-ce-este /ceva/ 
şi ca, în continuarea lor, să se afle indivizibilele şi nimic altceva 
în afară, s-ar putea proceda probabil în acest fel. 

Insă o astfel de presupunere înseamnă suprimarea /Fiinţei/: căci 
nici speciile nu vor fi specii, nici în general multiplele nu vor fi 
subordonate unui /gen/, ci toate vor fi fi unu, fără ca o altă realitate 
sau ca altele să existe în afara acelui unu. Cum ar deveni unul 
multiplu, încît să genereze specii, dacă nu ar exista nimic altceva 
alături de el? 62 Căci nu există în el multiplicitate, dacă nu-1 îmbu- 
cătăţeşte cineva ca pe o mărime. Dar şi astfel cel care îmbucătăţeşte 
este un altul /decît el/. Iar dacă se va îmbucătăţi pe sine sau în gene¬ 
ral se va diviza /pe sine/, va fi fost divizat înainte de diviziune. 
Din acest motiv şi din multe altele trebuie să ne despărţim de teoria 
„genului unic" şi că nu e cu putinţă a numi orice anume am con¬ 
sidera sau „ceea-ce-este", sau „Fiinţă". Dar, dacă cineva ar numi 
/acel lucru oarecare/ „ceea-ce-este /ceva/", va vorbi despre acela 


62 La Plotin, numai transcendenţa absolută a Unuiui permite apariţia 
multiplicităţii. 




190 


OPERE 


în chip contextual, precum dacă ar numi Fiinţa albă. Căci el nu 
se referă la ceea ce este alb în sine. 

3. Afirmăm deci că există mai multe /genuri/ şi că nu întîm- 
plător ele sînt mai multe. Aşadar, ele provin din Unu. Insă, chiar 
dacă provin din Unu, fără ca El să fie predicat despre Fiinţa lor, 
nimic nu opreşte ca fiecare /gen/, deşi e de formă similară cu un 
altul, să fie, în mod distinct, un gen în sine. 

Dar oare cauza aceasta, a genurilor provenite, e în afară, fără 
să fie predicată despre celelalte în esenţa lor? Răspund că e în afară. 
Căci Unul e mai presus, astfel încît El nu e numărat în rînd cu genu¬ 
rile, dacă din cauza Lui sînt celelalte, care sînt pe picior de ega¬ 
litate între ele în ceea ce priveşte faptul de a fi genuri. 

Dar cum de El nu e numărat în rînd cu celelalte? Răspund că 
le cercetăm pe cele-ce-sînt /ceva/, nu pe Ceea ce e mai presus. 
Acesta este deci astfel. 

Dar ce /putem spune/ despre acela numărat în rînd cu celelalte? 
In cazul lui te-ai putea mira în ce fel este el numărat în rînd cu 
cele cauzate. Răspund că aceasta e o imposibilitate, dacă el şi cu 
celelalte se află sub un acelaşi gen. Dar, dacă este numărat în rînd 
cu cele pentru care e cauză, ca fiind el genul şi celelalte venind în 
continuarea sa - diferenţa e dată de cele aflate în continuare în raport 
cu el, iar dacă el nu e predicat ca gen despre ele şi nici un alt gen 
/nu e predicat/ despre ele - este necesar ca şi ele să fie genuri care 
au sub ele /alte genuri/. Intr-adevăr, dacă tu ai generat plimbarea, 
ea nu ar putea fi sub tine ca gen /al tău/. Şi dacă nu ar exista nimic 
altceva înaintea sa /a plimbării/ ca gen al său, dar ar exista /specii/ 
după ea, plimbarea ar fi un gen printre genurile existente. 

Şi, în general, probabil că nici măcar Unul nu trebuie declarat 
cauză pentru celelalte, ci ele trebuie considerate ca un fel de părţi ale 
Sale, ca un fel de elemente ale Sale şi /ar trebui afirmat că/ toate sînt 
o singură natură, divizată după conceptele noastre, dar că ea este 
una în toate printr-o uimitoare putere. Şi ea apare multiplă, devine 
multiplă; iar atunci cînd se pune în mişcare în virtutea naturii sale 
abundente <7ioAuxouv>, face ca Unul să nu fie unu. Or, rînd punem 
în evidenţă aceste /părţi/ ca pe un fel de părţi ale Sale, ea ne face 
să considerăm că fiecare e un unu şi să-l numim gen. Noi ignorăm 
însă că nu am văzut simultan întregul, ci că, după ce le punem 

în evidenţă una după alta, le unim din nou, fără a putea să le reţi¬ 
nem mult timp din graba lor spre ele însele. De aceea, din nou le 
lăsăm să revină la întreg şi le îngăduim să redevină Unu, mai 
degrabă să fie Unu. 

însă probabil că lucrurile acestea vor fi mai limpezi, odată ce 
le vom fi cunoscut pe primele /despre care am vorbit/, anume, dacă 
vom înţelege dte genuri sînt. Căci astfel vom vedea şi în ce fel sînt 
ele. însă, de vreme ce e necesar ca vorbitorul să nu facă doar 
declaraţii, ci să meargă la conceptul şi la înţelegerea spuselor, tre¬ 
buie procedat astfel: 

4. Dacă vrem să privim natura corpului, anume în ce fel este 
natura corpului însuşi în acest Univers, oare, studiind cazul unor 
părţi ale sale, nu /aflăm/ că există mai întîi ceva luat ca substrat 
al său, în cazul pietrei, de exemplu, apoi că altceva e cantitatea 
sa - mărimea /pietrei/ - altceva e calitatea, de pildă culoarea? Şi 
în cazul oricărui alt corp nu am spune că există, pe de-o parte. Fiinţa, 
pe de altă parte cantitatea, pe de alta calitatea, toate fiind laolaltă, 
dar divizate de raţiune în trei, iar corpul ar fi unul-trei? Iar dacă 
şi mişcarea ar fi prezentă în corp ca inerentă constituţiei sale, şi 
pe ea am enumera-o în rînd cu celelalte, iar cele patru ar fi unu. 
Atunci, corpul care e unu a fost desăvîrşit în raport cu unitatea 
şi cu natura sa prin intermediul tuturor /proprietăţilor/. 

în acelaşi fel, de vreme ce ne referim la Fiinţa inteligibilă şi 
genurile şi principiile de Acolo, trebuie ca, după ce am înlăturat 
generaţia din corpuri, percepţia prin intermediul senzaţiei şi mări¬ 
mile - în acest fel sînt separarea şi distanţarea reciprocă /a cor¬ 
purilor/ -, să concepem o ipostază inteligibilă, care este cu adevărat 
şi care e în mai mare măsură unitate. în acest caz, sîntem uimiţi 
deoarece unul în acest fel este multiplu şi unu. Or, în cazul corpu¬ 
rilor s-a acceptat că acelaşi /corp/ este unu şi multiplu. într-adevăr, 
acelaşi corp /se divide/ la infinit, iar culoarea /sa/ este ceva şi forma 
este altceva, deoarece se despart. 

Dar, dacă cineva ar concepe un Suflet care e unu, fără dimen¬ 
siuni, fără mărime, foarte simplu, după cum va apărea intuiţiei pri¬ 
mare a raţionamentului, cum ar putea spera să afle din nou acolo 
o multiplicitate? Aşadar, gîndind să încheie acolo, atunci cînd a 
divizat animalul în corp şi Suflet, cînd /a văzut/ corpul ca avînd 

multe aspecte, compus şi variat, a prins curaj descoperind că Sufle¬ 
tul e simplu, încredinţat că se poate opri din drumul /cercetării 
sale/, deoarece ar fi ajuns la principiu. Să considerăm deci acest 
Suflet, dat fiind că el ne-a venit primul la îndemînă „din locul 
inteligibil", după cum dincolo /ne-a venit la îndemînă/ corpul - 
anume /pentru a afla/ în ce fel multiplicitatea e unu, fără ca unitatea 
să fie compusă din multe /părţi/, ci fiind o natură unitară care e 
multipli citate. In baza acestui punct, ajuns înţeles şi devenit lim¬ 
pede, am afirmat că şi adevărul despre genurile din ceea-ce-este 
/ceva/ va fi evident. 

5. Mai întîi, trebuie să ne gîndim la faptul că, deoarece cor¬ 
purile, precum ale animalelor şi plantelor, sînt, fiecare din ele, o 
multiplicitate din culori, figuri, mărimi şi forme ale părţilor şi 
fiecare se află în altă parte, toate provin dintr-o unitate. Sau vor 
veni din Unul, Unul în absolut toate privinţele unu, sau dintr-un 
unu mai mult unu decît efectul care provine din el, îndt este şi mai 
mult existent decît ceea ce s-a născut /de la el/. Căci dimensiunea 
distanţării faţă de unu este egală cu dimensiunea distanţării faţă 
de ceea-ce-este. Intr-adevăr, acela /născut/ provine din unu, dar 
nu dintr-un Unu, încît să fie cu totul unu sau Unu în sine - căci 
nu ar fi putut produce o multiplicitate desfăcută - rămîne ca gene¬ 
ratul să provină din multiplicitatea-unitate. Iar ceea ce creează e 
Sufletul. Acesta este multiplicitatea-unitate. 

Dar oare multiplicitatea se identifică cu raţiunile formatoare 
ale celor care se nasc? Oare ea este ceva, iar raţiunile sînt altceva? 
Sau /Sufletul/ este raţiune formatoare şi un „ rezumat“ al raţiunilor 
formatoare OvEcjjdAaiov xcov Aoyojv>, iar raţiunile sînt activitatea 
Sufletului care acţionează potrivit cu Fiinţa sa. Şi Fiinţa este puterea 
raţiunilor. 

Unul acesta /Sufletul/ a fost prezentat astfel ca fiind o multipli¬ 
citate, din care el produce /efecte/ asupra altora. Dar ce ar fi dacă 
el n-ar produce, ci dacă l-am considera /Sufletul/ ca necreator, 
suindu-ne la partea sa non-creativă? Nu vom găsi şi aici nume¬ 
roase puteri? Desigur, oricine va admite că Sufletul există. Dar oare 
e acelaşi lucru dacă ar spune că o piatră există? Răspund că nu e 
acelaşi lucru. Totuşi şi acolo, în cazul pietrei, fiinţarea pentru piatră 
nu era pur şi simplu fiinţare, ci era esenţa pietrei. La fel şi aici. 

faptul de a fiinţa pentru Suflet posedă esenţa Sufletului împreună 
cu fiinţarea sa. 

Oare deci fiinţarea este ceva, restul e altceva, care completează 
Fiinţa Sufletului; pe de o parte, fiinţarea, iar pe de alta, diferenţa 
produce Sufletul? Răspund că Sufletul este ceva care fiinţează, nu 
însă în sensul în care /fiinţează/ omul alb, ci numai precum o anume 
Fiinţă /fără accidente/. Iar aceasta e totuna cu a nu avea ceea ce posedă 
dinafara Fiinţei. 

6. Insă oare nu posedă /atributele/ dinafara Fiinţei sale, pentru 
ca un aspect al /Sufletului/ să fie potrivit cu fiinţarea, iar un altul 
în acord cu calitatea? Dar dacă este potrivit cu calitatea şi calitatea 
e exterioară /Fiinţei/, nu întregul, luat ca Suflet, va fi Fiinţă, ci va 
fi /Fiinţă/ într-o anumită măsură, iar Fiinţa va fi o parte a Sufletului, 
şi nu întregul /Sufletului/ va fi Fiinţă. 

Apoi fiinţarea pentru Suflet ce altceva va fi fără celelalte pro¬ 
prietăţi decît o piatră? Răspund că această fiinţare trebuie să fie 
în interiorul Fiinţei, precum „un izvor şi un principiu" 63 ; mai de¬ 
grabă însă toate, cîte sînt Sufletul, /trebuie să fie în interiorul său/. In 
consecinţă, şi viaţa. Şi ambele sînt una - fiinţarea şi viaţa. 

Dar oare „sînt una" în acest sens ca o singură raţiune forma¬ 
toare? Răspund că substratul e unul, dar unu în acest sens în care 
e din nou două, sau şi mai multe, cîte elemente primare formează 
Sufletul. Ori /Sufletul/ e Fiinţă şi viaţă, ori are viaţă. Or, dacă are 
viaţă, cel care o are nu e în sine în viaţă şi viaţa nu se află în Fiinţa 
sa. Dar, dacă unul dintre cei doi termeni nu-1 are pe celălalt, ambii 
trebuie declaraţi a forma o unitate. Sau /Sufletul/ este unu şi mul¬ 
tiplu şi cîte se manifestă în unu. Iar /el/ este unit cu sine, dar e multi¬ 
plu în raport cu celelalte lucruri. Şi /este/ un unu care fiinţează, 
dar care se face pe sine aceste lucruri multiple în mişcarea sa, pen¬ 
tru a spune astfel. Şi este /Sufletul/ un întreg unitar, dar e multiplu, 
parcă ar încerca să se privească pe sine. E ca şi cînd el nu îndură 
ca fiinţarea sa să fie una, atunci cînd poate fi toate cîte este. Şi 
contemplaţia e motivul pentru care el se înfăţişează multiplu, pen¬ 
tru ca să gîndească. Căci dacă /Sufletul/ se înfăţişează unu, /în¬ 
seamnă că/ nu L-a gîndit /pe Unul/, ci este deja Acela. 


63 Platon, Phaidros, 245c. 

7. Prin urmare, care şi cîte sînt cele văzute în interiorul /Sufle¬ 
tului/? Deoarece în Suflet aflăm simultan Fiinţă şi viaţă - şi Fiinţa 
e acest lucru comun în cazul întregului Suflet, dar şi viaţa e ceva 
comun, iar viaţa e în Intelect - dacă adăugăm şi Intelectul, şi viaţa 
acestuia, vom considera un singur gen comun pentru întreaga 
viaţă - mişcarea. Dar vom considera Fiinţa şi mişcarea care este 
cea dintîi viaţă drept două genuri. Căci dacă ele ar fi numai unul, 
le va separa pe ele în gîndire cel care află că unitatea nu e unitate. 
Altminteri nu ar fi cu putinţă să le separe. Vezi că şi în alte lucruri, 
în mod clar, mişcarea şi viaţa sînt separate, dacă nu se află în 
adevărata fiinţare, ci în umbra fiinţării şi în fiinţarea cu numele. 
După cum în imaginea omului lipsesc multe /în raport cu origina¬ 
lul/ şi în special principalul, viaţa, tot astfel în cele senzoriale fiin¬ 
ţarea e o umbră a fiinţării, despărţită de ceea ce e fiinţare în sens 
plenar, care era viaţa în modelul originar. Prin urmare, am putut 
să separăm fiinţarea de viaţă şi viaţa de fiinţare. 

Căci există multe specii ale lui ceea-ce-este /ceva/ şi un gen; 
or, mişcarea nu trebuie plasată nici sub ceea-ce-este /ceva luat ca 
gen/, nici peste ceea-ce-este /ceva/, ci împreună cu ceea-ce-este 
/ceva/, aflîndu-se în el nu ca într-un substrat. Căci ea e o activitate 
a lui ceea-ce-este /ceva/ şi nici unul din cele două nu există fără 
celălalt decît în concept, şi cele două naturi sînt o unitate. 

Intr-adevăr, ceea-ce-este /ceva/ e în actualizare, nu în virtua¬ 
litate. Iar dacă le-ai înţelege separat pe fiecare, atunci şi mişcarea 
se va manifesta în ceea-ce-este/ceva/, şi ceea-ce-este-/ceva/ în 
mişcare, de parcă în cazul unului-ceea-ce-este /ceva/ fiecare îl posedă 
separat pe celălalt. Totuşi gîndirea discursivă afirmă că sînt doi 
şi că fiecare specie e un unu dublu. Dar, mişcarea manifestîndu-se 
în relaţie cu ceea-ce-este /ceva/, fără să modifice natura aceluia, 
ci mai degrabă făcîndu-1 desăvîrşit în fiinţarea sa, dacă veşnic o 
asemenea natură persistă în a se mişca astfel şi dacă cineva nu 
introduce starea, respectivul ar fi mai absurd decît cel care nu i- 
ar da mişcare. Căci conceptul de stare şi gîndirea stării sînt mai 
la îndemînă în relaţie cu ceea-ce-este /ceva/ decît conceptul miş¬ 
cării. Intr-adevăr, este Acolo „ceea ce e la fel şi identic" 64 şi posedă 
o singură raţiune. 


64 Platon, Sofistul, 248a. 

Fie aşadar starea un gen care e diferit de mişcare, dat fiind că 
ar părea contrar. 

Iar că /starea/ e diferită de ceea-ce-este, e limpede în multe 
moduri, dar şi fiindcă, dacă /starea/ ar fi identică cu ceea-ce-este 
/ceva/, ea nu ar putea fi identică cu ceea-ce-este /ceva/ în mai mare 
măsură decît ar putea mişcarea. Intr-adevăr, de ce starea e identică 
cu ceea-ce-este, iar mişcarea - nu, deşi ea e o viaţă şi o activitate 
a sa şi a fiinţării înseşi? Dar, după cum am separat mişcarea de 
ceea-ce-este /ceva/ ca fiind identică şi non-identică cu el şi ne-am 
referit la ambele ca la două şi iarăşi ca la unul, în acelaşi fel vom 
separa şi starea de ceea-ce-este şi iarăşi nu o vom separa, sepa- 
rînd-o cu mintea atît cît să stabilim un alt gen al realităţilor. Altmin¬ 
teri, dacă am strînge cu totul într-o unitate starea şi ceea-ce-este 
/ceva/, afirmînd că ele nu diferă deloc, dacă ceea-ce-este e tratat 
la fel cu mişcarea, vom aduce la identitate starea şi mişcarea prin 
mijlocirea lui ceea-ce-este /ceva/, iar mişcarea şi starea vor fi pentru 
noi un singur lucru. 

8. Insă trebuie presupuse aceste trei /genuri/, dacă Intelectul le 
gîndeşte pe fiecare separat. Dar le gîndeşte şi le consideră simultan, 
dacă le gîndeşte, şi /cele trei/ sînt, dacă sînt gîndite. Intr-adevăr, 
pentru realităţile la care fiinţarea e împreună cu Materia fiinţarea 
nu se află în Intelect. Dar cele care sînt imateriale, dacă au fost 
gîndite, fiinţarea pentru ele aceasta este. 

Priveşte Intelectul care e pur şi priveşte spre el, cercetîndu-1 
atent, fără să te uiţi cu aceşti ochi. Vezi vatra Fiinţei şi o lumină ne¬ 
adormită în el şi felul în care stă în repaos în sine şi cum se desface, 
laolaltă fiind, şi /vezi/ viaţa stînd locului şi gîndirea care nu acţio¬ 
nează înspre ceea ce urmează, ci înspre ceea ce e deja, mai curînd 
„ceea ce e deja şi e deja etern" şi spre ceea ce e prezent etern, şi 
el e ca cineva care se gîndeşte în sine şi nu în afară. 

Aşadar, activitatea se af lăîn gîndire şi mişcare, iar în faptul /de 
a se gîndi/ pe sine se află Fiinţa şi ceea-ce-este /ceva/. Căci fiind, el 
gîndeşte şi /se gîndeşte/ pe sine ca fiind şi /se gîndeşte/ la ceea ce este 
pe care parcă s-ar întemeia. Căci activitatea îndreptată spre sine 
nu e Fiinţă, dar sînt ceea-ce-este /ceva/ direcţia şi originea /activi¬ 
tăţii/. Intr-adevăr, ceea ce e privit e ceea-ce-este /ceva/, nu privi¬ 
rea. Desigur posedă şi privirea fiinţare, deoarece sînt ceea-ce-este 

/ceva/ originea şi direcţia/sa/. Fiind /Intelectul/în actualizare (acti¬ 
vitate), nu în virtualitate, le uneşte iarăşi pe cele două şi nu le 
desparte, şi se face pe sine acela şi îl face pe acela să fie el însuşi. 
Fiind lucrul cel mai stabil dintre toate şi la care se află celelalte, 
/Intelectul/ a constituit starea şi o posedă ca pe ceva neadăugat, 
ci din el însuşi şi în el însuşi. Starea este şi locul unde se opreşte 
gîndirea, deşi ea nu a început, şi de unde se pune în mişcare starea, 
deşi ea nu s-a pus în mişcare. Căci mişcarea nu provine din mişcare 
şi nu se îndreaptă spre mişcare. Apoi Forma aflată în stare este 
limita Intelectului, iar Intelectul este mişcarea /Formei/. 

In concluzie, toate sînt ceea-ce-este /ceva/, mişcare şi stare; ele sînt 
genuri care străbat totul; şi fiecare dintre realităţile ulterioare e ceea- 
ce-este /ceva/, o stare şi o mişcare anume. Le vede cineva pe acestea 
trei, după ce a căpătat intuiţia naturii a ceea-ce-este /ceva/, văzînd 
ceea-ce-este /ceva/ cu ceea-ce-este la sine, iar pe celelalte /văzîndu-le/ 
cu celelalte /din sine/ - mişcarea din /Intelect/ cu cea din sine, starea 
din Intelect cu aceea din sine, punîndu-le în armonie pe unele cu 
celelalte, care au ajuns împreună şi, cum ar veni, confundate. Le 
amestecă fără să le distingă, dar puţin le distinge, cum ar veni; le 
ţine şi le deosebeşte, văzînd ceea-ce-este, stare şi mişcare - trei aces¬ 
tea şi fiecare una. Oare nu le declară diferite una de cealaltă şi le 
desparte prin alteritate, oare nu vede alteritatea în ceea-ce-este, 
considerînd trei şi pe fiecare unul, şi iarăşi pe acestea /le aduce/ 
la unu şi în unu şi toate sînt una, aducîndu-le din nou în identic 
şi privind identitatea, oare nu o vede apărînd şi existînd? 

Aşadar, oare nu e necesar la acele trei genuri să fie adăugate 
acestea două - identicul şi altul, încît toate genurile să ajungă să 
fie cinci pentru toate lucrurile, dîndu-le pe acestea existenţelor care 
vin după ele - faptul de a fi altele şi identice. 65 Şi fiecare existenţă e 
ceva identic şi ceva diferit. Căci în mod absolut identicul şi altul, 
fără „ceva" s-ar afla în gen. Ele sînt primele genuri, fiindcă pe nici 
unul nu-1 vei predica în esenţa lor. Desigur, pe ceea-ce-este /ceva/ 
îl vei predica despre ele, căci ele sînt /ceva/, dar nu ca pe un gen. 
Intr-adevăr, ceea-ce-este /ceva/ nu e un ceva /individual/ care să 
existe. Nu-1 vei predica /pe ceea-ce-este ca gen/ nici despre mişcare 
şi stare. Căci ele nu sînt specii ale lui ceea-ce-este /ceva/. Unele 


65 Ibidem, 254 d-e. 

/realităţi/ sînt precum specii ale lui ceea-ce-este, altele participă 
la el. Şi nici ceea-ce-este nu participă la ele ca la genuri ale sale, 
fiindcă ele nu s-au ridicat peste el şi nici nu sînt anterioare lui 
ceea-ce-este. 

9. Că acestea sînt genuri prime, s-ar putea afirma cu siguranţă 
din aceste spuse, probabil că şi din altele. Dar cum s-ar putea do- 
bîndi convingerea că numai acestea sînt/primele genuri/ şi că nu 
mai sînt şi altele în plus? 66 Din ce cauză nu sînt şi cantitatea, calita¬ 
tea, relaţia şi celelalte /categorii/, pe care alţi filozofi le-au enumerat? 

Iar Unul, dacă vorbim despre Unul desăvîrşit, căruia nimic 
altceva nu i se adaugă, nici Suflet, nici Intelect, nimic orice ar fi. 
Acesta nu ar putea fi predicat despre nimic, astfel că El nu e gen. 
Insă dacă vorbim despre /unul/ care se adaugă lui ceea-ce-este 
/ceva/, în care caz spunem că „unul este", acesta nu este un unu 
primordial. 

In plus, fiind nediferenţiat de sine, cum ar putea /Unul/ pro¬ 
duce specii? Iar dacă nu /ar putea produce specii/, nu e gen. In 
ce chip L-ai putea diviza? Căci divizîndu-L, îl vei face multiplu. 
Incît Unul însuşi va fi multiplu şi se va nimici pe Sine, dacă ar 
voi să fie gen. 

Apoi, Ii vei adăuga ceva, dacă II vei diviza în specii. Intr-adevăr, 
nu ar putea exista diferenţe în Unu, aşa cum sînt /diferenţe/ ale 
Fiinţei. Intelectul acceptă că există diferenţe ale celui-ce-este /ceva/, 
dar în ce fel /vor exista diferenţe/ ale Unului? 

Apoi, de fiecare dată cînd, odată cu diferenţa, îl consideri pe 
doi, II suprimi pe Unu, de vreme ce pretutindeni adăugarea unei 
unităţi face să dispară cantitatea anterioară. 

Iar dacă cineva ar spune că unul asociat lui ceea-ce-este /ceva/ 
şi unul asociat mişcării şi celorlalte/genuri/ e comun, făcîndu-i pe 
ceea-ce-este /ceva/ şi unul să fie identici, atunci, în temeiul argu¬ 
mentului prin care el nu a făcut pe ceea-ce-este /ceva/ genul comun 
al celorlalte, fiindcă ele nu sînt ceva ce este îţi sine, ci sînt într-un alt 
fel, în temeiul aceluiaşi /argument/ nici unul nu va fi comun pentru 
/restul genurilor/, ci într-un caz el va fi primordial, în alte cazuri 
- diferit. Iar dacă ar spune că nu-1 face /pe unu un gen/ al tuturor 


66 în fapt, Platon nu afirmă clar că numai acestea cinci sînt prime. 

celorlalte, ci numai un /gen/ în sine, aşa cum sînt şi celelalte, în 
cazul cînd pentru el unul şi ceea-ce-este /ceva/ sînt identice, deja 
ceea-ce-este /ceva/ fiind numărat /ca gen/, el va introduce un nume 
/fără conţinut/ în rîndul genurilor. Iar dacă şi unul şi celălalt sînt 
un /unu/, el are în vedere o anume natură; or, dacă adaugă „un 
anume", are în vedere „un anume" unu; dar dacă nu are în vedere 
nici un anume unu, se referă din nou la Acela care nu e predicatul 
nimănui. Dar dacă /unul/ e /văzut/ unit cu ceea-ce-este /ceva/, am 
spus că atunci nu se are în vedere Unul primordial. 

Dar ce opreşte ca acesta /cel unit cu ceea-ce-este ceva/ să fie 
primordial, fiind exclus Unul acela, cel cu totul unu? Căci noi spu¬ 
nem că ceea-ce-este /ceva/ este /ceva/ după Acela şi că în mod 
primordial este ceea-ce-este /ceva/. Răspund că ceea ce este înaintea 
sa /a acestui ceea-ce-este/ nu e ceea-ce-este /ceva/; altminteri, dacă 
ar fi, acesta /despre care vorbim/ nu ar fi primordial realitate. /E 
vorba însă despre/ Unul său aflat înaintea lui. 

Apoi, fiind separat prin gîndire /unul/ de ceea-ce-este /ceva/, 
el nu are diferenţe. 

Apoi, dacă /unul/ se află în ceea-ce-este /ceva ca într-un gen/, 
dacă există consecinţe ale sale, sînt consecinţe ale tuturor /reali¬ 
tăţilor/ şi e ulterior. 

Căci genul este anterior. Dacă este simultan /cu ceea-ce-este/, 
consecinţele sînt şi ale tuturor. Dar genul nu este simultan /cu con¬ 
secinţele sale/. Iar dacă e anterior, /unul/ este un principiu şi numai 
al lui /ceea-ce-este/. Iar dacă e principiul său, nu e genul său. Iar 
dacă nu e genul său, nu e nici genul celorlalte. Altfel ar trebui ca 
şi ceea-ce-este /ceva/ să fie /gen/ şi pentru toate celelalte! 

In general se pare că unul din ceea-ce-este /ceva/, apropiindu-se 
de Unu şi, ca să spunem aşa, „căzînd peste" ceea-ce-este /ceva/ - 
o parte a lui ceea-ce-este/ceva/ fiind unul, e îndreptată spre Acela, 
o altă parte a lui ceea-ce-este /ceva/ vine după Acela, parte prin 
care el poate să fie şi multiplu - /unul din ceea-ce-este ceva/ rămîne 
unu şi nu vrea să se dividă şi nici să fie un gen. 

10. In ce fel deci fiecare /specie/ aparţinînd lui ceea-ce-este /ceva/ 
e una? Răspund că prin faptul că un unu particular nu e unu - căci 
el ar fi deja o multiplicitate prin faptul că e un unu particular - ci 
fiecare specie este unu în mod omonim. Căci specia este multiplicitate. 

încît „unu" aici este luat ca în cazul unităţii unei armate sau unui 
cor. Prin urmare unul de Acolo nu e în ele, astfel încît unul nu e 
comun şi nici n-a fost privit ca fiind identic în ceea-ce-este /ceva/ 
şi în cele ce sînt ceva în mod particular. De unde rezultă că unul nu 
e gen. Intr-adevăr, orice gen despre care se predică în mod auten¬ 
tic unul ca gen nu mai este şi opuşii săi /atribuiţi ca predicate/. 
Or, oricărui ceea-ce-este /ceva/, căruia îi revin drept predicate unu 
şi opuşii, /unul/ nu-i va reveni ca gen. Rezultă că /unul/ nu va fi 
predicat ca gen nici despre primele genuri, de vreme ce unu nu 
e mai mult unu decît multiplu şi nici unul din celelalte genuri nu 
este în acest fel unu, încît să nu fie şi multiplu, nici nu va fi predicat 
despre celelalte realităţi posterioare, ce sînt cu totul multiple. Insă 
în general nici un gen nu e unu, astfel încît, dacă unul e gen, va 
nimici faptul de a fi unu. Şi nici „unu nu e număr" 67 . Dar va fi nu¬ 
măr, dacă devine gen. 

în plus, unu e unu ca număr. Dar dacă va fi unu ca gen, nu 
va fi unu în sensul principal al cuvîntului. 

Apoi, după cum la numere unu nu este predicat ca gen despre 
ele, ci se spune că este imanent lor, dar nu este un gen, la fel, nici 
dacă unu se află printre realităţi, el nu ar putea fi gen nici al lui 
ceea-ce-este /ceva/, nici al celorlalte /genuri supreme/, nici al tuturor. 

Apoi, după cum simplul ar fi principiul non-simplului, şi totuşi 
nu ca gen al acestuia - căci non-simplul ar fi simplu - la fel şi în 
cazul unului: dacă unul e principiu, nu va fi genul celor de după 
el. Nu va fi /gen/ deci nici al lui ceea-ce-este, nici al celorlalte /ge¬ 
nuri/. Dar dacă va fi, /va fi genul/ „unurilor" particulare, precum 
dacă cineva ar socoti potrivit să separe unul de Fiinţă. Va fi aşadar 
/genul/ unor „ceva-uri" anumite. într-adevăr, după cum ceea-ce- 
este /ceva/ nu e un gen universal, ci e /gen/ numai al speciilor de 
„ceea-ce-este /ceva/", tot astfel şi unul va fi genul speciilor parti¬ 
culare de „unu". 

Care este, deci, diferenţa unuia faţă de altul în măsura în care 
e unu, după cum este diferenţa unui ceea-ce-este /particular/ în 
raport cu un altul? Or, dacă /realitatea/ se împarte după ceea-ce-este 
/ceva/ şi Fiinţă şi dacă ceea-ce-este /ceva/, datorită împărţirii şi 


67 Aristotel, Metafizica, XIV, 1,1088a. Era un principiu al matematicii antice 
că unu nu e număr, ci „măsura numerelor". 



200 


OPERE 


datorită faptului că e privit ca fiind acelaşi în multe /specii/, este 
gen, din ce pricină unul, apărînd în tot atîtea feluri în cîte apare 
Fiinţa şi împărţit fiind în mod egal /ca şi Fiinţa/, nu ar putea fi 
gen? Răspund mai întîi că nu este necesar, dacă ceva este inerent 
unei mulţimi, să fie gen nici al celor cărora le e inerent, nici al 
altora. Şi în general, nu e deloc necesar, dacă ceva e comun, să fie 
gen. Astfel, punctul e inerent liniilor, dar nu e nici genul lor, nici, 
în general, nu e gen. Şi nici, după cum s-a spus, unul aflat în 
numere /nu e gen/ nici al numerelor, nici al altora. Trebuie ca ceea 
ce e comun şi unu în multiple să se folosească şi de diferenţele 
proprii, ca să producă specii, şi anume în esenţă. Dar care ar putea 
fi diferenţele unului, sau ce fel de specii generează el? Iar dacă 
produce aceleaşi specii care există şi în relaţie cu ceea-ce-este /ceva/, 
ar fi identic cu ceea-ce-este /ceva/, şi, doar numele fiind altul, e 
suficient „ceea-ce-este /ceva/". 68 

11. Trebuie însă cercetat în ce fel unul se află în ceea-ce-este 
/ceva/, în ce fel este aşa-numita diviziune şi în general diviziunea 
genurilor şi dacă e aceeaşi, sau o alta fiecare în parte. 

Mai întîi, aşadar, în ce sens, în general, fiecare lucru, oricare 
ar fi, este numit „unu" şi este /unu/? Apoi trebuie să vedem dacă în 
acelaşi fel vorbim în legătură cu unu-ceea-ce-este /ceva/ şi în legătură 
Unul de Acolo. 

Unul nu este acelaşi pentru toate lucrurile. Căci nu este în acelaşi 
sens /unu/ pentru obiectele sensibile şi pentru cele inteligibile - 
desigur că nici ceea-ce-este ceva /nu eîn acelaşi sens/ - nici pentru 
obiectele sensibile unele în raport cu celelalte, /unul nu este luat/ 
în acelaşi sens. Intr-adevăr, nu e acelaşi unu într-un cor, într-o 
armată, într-o navă şi într-o casă, şi nici în acestea şi într-un corp 
continuu. Şi totuşi, toate imită acelaşi /unu/, dar se întîmplă ca 
unele să-l imite de departe, altele /îl imită/ mai mult, şi unu se află 
deja în chip mai adevărat în Intelect. Căci Sufletul este unu, şi încă 
mai mult Intelectul este unu, şi ceea-ce-este e unu. 

Dar oare, numind în fiecare realitate propriul său ceea-ce-este 
/ceva/, numim unul şi în ce fel stau lucrurile cu ceea-ce-este, tot 
aşa stau şi cu unu? Răspund că aceasta se întîmplă, nu totuşi în 


68 Aristotel, Metafizica, IV, 2. 

măsura în care e vorba despre ceea-ce-este /ceva/, în aceeaşi măsură 
e vorba şi despre unu, ci este posibil să existe mai puţin unu (unitate), 
fără să existe mai puţin ceea-ce-este (realitate). Căci o armată sau un 
cor nu au mai puţin ceea-ce-este /ceva/ (realitate) decît o casă, dar 
totuşi au mai puţină unitate. Se pare, aşadar, că unul din fiecare 
lucru priveşte mai mult spre bine şi că, în măsura în care are parte 
de bine, în aceeaşi măsură este şi o unitate, şi că mai multul şi mai 
puţinul din „unu" constă în aceasta. Căci fiecare vrea, nu pur şi 
simplu să fie, ci să fie laolaltă cu binele. 

De aceea şi cele care nu sînt unu se grăbesc, pe dt pot, să devină 
unu, unele prin natură, mergînd prin propria natură spre un scop 
identic, vor să se unească cu sine. Căci ele nu se grăbesc să se 
despartă unele de altele, ci se grăbesc unele către altele şi către 
sine. Şi toate Sufletele ar dori să meargă spre Unu după /ce-şi au/ 
Fiinţa lor. Iar Unul e în ambele direcţii: şi ca origine, şi ca finalitate. 
Căci se porneşte de la Unu şi se tinde spre Unu. 69 Astfel este şi 
Binele. Intr-adevăr, nu s-ar fi constituit nimic printre realităţi şi, 
constituit fiind, nu ar fi rezistat, dacă nu s-ar sili spre Unu. Astfel 
sînt lucrurile naturale. 

în privinţa produselor din arte, fiecare artă îndreaptă fiecare 
lucru spre /unitate/, pe dt poate şi cum poate. Iar ceea-ce-este /ceva/ 
se atinge de Unu cel mai mult dintre toate, căci e aproape. 

De unde rezultă că celelalte lucruri sînt desemnate numai cu 
numele care le desemnează, de exemplu „om". Căci, dacă uneori 
am spune „un /om/", vorbim în raport cu „doi" /oameni/. Iar dacă 
în alt sens spunem „unu", îl spunem adăugîndu-1, începînd de la 
el însuşi. In cazul lui ceea-ce-este /ceva/ enunţăm acest unu-ceea- 
ce-este în întregul său şi îl socotim unu, arătînd comuniunea sa 
puternică cu Binele. Ajunge aşadar Unul şi în /ceea-ce-este ceva/ 
ca principiu şi ca finalitate, nu totuşi în acelaşi mod /pretutindeni/, 
ci altfel, încît şi anteriorul, şi posteriorul /se află/ chiar şi în unu. 

Ce este deci unul din el /din ceea-ce-este ceva/? Oare nu e la 
fel în toate părţile şi nu e privit ca fiind comun /lor/? Răspund 
mai întîi că punctul e comun în linii, dar nu e genul liniilor. Iar 
în numere unul acesta este, pesemne, comun şi totuşi nu e gen. 


69 Ceea ce se va numi, în neoplatonismul mai tîrziu „procesia" şi „reîn¬ 
toarcerea". 

Căci nu e identic Unul care e la sine unu cu /unul/ din unitate, 
dualitate şi celelalte numere. Apoi, şi în ceea-ce-este /ceva/, nu împie¬ 
dică nimic ca unele realităţi să fie la început, altele să fie ulterioare, 
unele să fie simple şi altele compuse. Or, chiar dacă unul din toate 
/speciile/ lui ceea-ce-este /ceva/ este identic, deoarece nu există 
diferenţă a lui, el nu produce specii. Iar dacă nu produce specii, 
el nu poate fi gen. 

12. Acestea stau astfel. Dar în ce fel se regăseşte binele pentru 
numere în faptul că fiecare este unul, deşi ele sînt neînsufleţite? 
Răspund că acest lucru e comun şi pentru celelalte lucruri neîn¬ 
sufleţite. Iar dacă cineva ar spune că numerele nu au de fapt deloc 
fiinţare, /răspund/ că noi am vorbit despre realităţi, în măsura în 
care fiecare este una. 

Dar dacă s-ar cerceta în ce fel punctul are parte de bine, dacă 
se va spune că e în sine şi că e neînsufleţit, se va căuta acelaşi lucru 
care se caută şi în cazul celorlalte lucruri asemănătoare. Dacă 
/punctul/ se află în altele, de exemplu în cerc, acesta e binele /punc¬ 
tului/ - el tinde spre el şi se grăbeşte pe dt poate într-Acolo prin 
intermediul cercului. 

Dar în ce fel acestea sînt genuri? Oare fiecare /gen/ e îmbucă- 
tăţit? Răspund că genul este întreg în fiecare /particular/. Şi în fel 
el mai e unu? Răspund că unul în gen e ca un întreg în multipli¬ 
citate. Dar oare /unul în gen/ este numai în cele care participă /la 
el/? Nu, ci e deopotrivă în sine, şi în cele care participă /la el/. Dar 
probabil că va deveni mai limpede în cele ce urmează. 

13. Acum, întrebarea este pentru ce nici cantitatea, nici calitatea 
nu se află printre genurile prime? Cantitatea nu e /gen/ prim 
laolaltă cu celelalte, fiindcă acelea sînt laolaltă, simultane cu ceea-ce- 
este /ceva/. Intr-adevăr, mişcarea e laolaltă cu ceea-ce-este /ceva/, 
fiind activitate şi viaţă a lui ceea-ce-este /ceva/. Iar starea intră în 
Fiinţa însăşi. Mai degrabă fiinţarea era unită cu aceste /genuri/, 
/ce sînt/ altele şi identice, astfel încît şi acestea - identicul şi altul - 
să fie cuprinse cu vederea laolaltă. 

Numărul însă e posterior şi acelor /genuri/, şi sieşi, iar condiţia 
de a fi posterior vine de la anterior. Numerele sînt în continuitate 

unele cu altele, iar cele posterioare sînt imanente în cele anterioare, astfel 
încît /numerele/ nu ar putea fi numărate printre primele genuri. 

Trebuie însă cercetat dacă în general /cantitatea/ e gen. Or, 
mărimea este încă mai mult posterioară şi ceva compus. Căci există 
un număr în lucrul individual, iar o linie presupune două /puncte/, 
iar o suprafaţă - trei. Dacă, aşadar, mărimea continuă posedă can¬ 
titatea din partea numărului, în condiţiile în care numărul nu este 
gen, în ce fel ar putea fi /mărimea un gen/? Pe de altă parte în 
mărimi se află anteriorul şi posteriorul. Dar, dacă esenţa cantităţii 
e comună pentru ambele, trebuie înţeles ce este aceasta şi cei care 
au aflat trebuie să considere că genul/cantităţii/ se află printre cele 
posterioare, nu printre primele realităţi. Iar dacă genul /cantităţii/ 
nu este printre primele realităţi, la care dintre primele realităţi tre¬ 
buie el redus, sau la care dintre realităţile care se reduc la primele? 

E limpede, aşadar, probabil că natura cantitativului arată cît 
de mare e ceva şi măsoară cantitatea fiecărui lucru şi că ea e ceva 
de o anumită dimensiune. Dar dacă „atît de mare"-le e comun 
numărului şi mărimii, fie că numărul e primar şi cantitatea provine 
de la el, fie în general numărul constă din amestecul dintre mişcare 
şi stare, în vreme ce mărimea e o mişcare anume, fie că provine 
din mişcare; atunci cînd mişcarea avansează spre indefinit, starea pro¬ 
duce monada în momentul opririi în loc a ceea ce avansează. Insă despre 
naşterea numărului şi a mărimii, ori mai curînd despre existenţa 
şi conceptul lor trebuie cercetat mai tîrziu. Căci probabil că numă¬ 
rul se află în primele genuri, în timp ce mărimea e posterioară, 
constînd într-o compunere. Dar despre acestea mai tîrziu, după 
cum am spus. 

14. în legătură cu calitatea, din ce pricină aceasta nu se află 
printre primele genuri? Răspund că şi calitatea este posterioară 
şi vine după Fiinţă. [Trebuie ca Fiinţa primă, însoţindu-le, să le 
posede pe acestea, totuşi să nu-şi capete constituirea din calitate 
şi cantitate şi nici să se completeze cu acestea. Altminteri, ea ar fi 
posterioară calităţii şi cantităţii.] 70 în Fiinţele compuse şi alcătuite 
din multe părţi, în care numerele şi cantităţile au produs modifi¬ 
carea lor, ar putea exista şi calităţi şi va fi văzut în ele ceva comun. 


70 Pasaj considerat de HS2 o glosă a lui Simplicius. La fel şi mai jos. 

Dar în primele genuri nu trebuie făcută diviziunea în /proprietăţi/ 
simple şi compuse, ci în entităţi simple şi /proprietăţi/ care com¬ 
pletează Fiinţa, nu o anume Fiinţă. [Nu e pesemne nimic absurd 
în a completa o anume Fiinţă şi din calitate, deoarece /Fiinţa parti¬ 
culară/ posedă Fiinţa înaintea calităţii, pe de altă parte, calitatea 
determinată vine din afară, iar Fiinţa însăşi posedă ceea ce posedă 
în mod substanţial.] 

însă în altă parte am considerat că proprietăţile care comple¬ 
tează Fiinţa sînt calităţi doar cu numele (omonime), dar că sînt calităţi 
autentice cele venite din afară în urma Fiinţei, că unele /proprietăţi/ 
aflate în Fiinţe sînt actualizările /Fiinţelor/, altele - venite după 
ele - sînt afectări. Acum însă spunem că /proprietăţile care aparţin 
unei anume Fiinţe/ nu sînt deloc completări ale Fiinţei. Căci nici 
un adaos de Fiinţă la Fiinţă nu-i soseşte Omului ca om. Ci Fiinţa 
/în acest caz/ există sus, înainte de a veni spre diferenţiere, după 
cum şi Animalul, înainte de a ajunge la „raţional". 

15. în ce fel deci cele patru genuri completează Fiinţa, fără însă 
să producă o Fiinţă calificată, şi nici o Fiinţă anume? S-a spus că 
ceea-ce-este /ceva/ e primordial şi e limpede că mişcarea, starea, 
diferitul şi identicul nu ar putea fi altceva. Şi e probabil că mişcarea 
însăşi nu produce calitatea, dar lucrul fiind spus mai bine, va 
deveni mai clar. 

Dacă mişcarea e activitatea (actualizarea) /Fiinţei/ şi dacă ceea- 
ce-este /ceva/ şi în general primele genuri sînt în actualizare, miş¬ 
carea nu ar putea fi ceva accidental, ci, fiind actualizare, nu s-ar 
mai putea spune că ea completează ceea-ce-este în actualizare, ci 
/ar trebui spus că/ ea însăşi /e Fiinţă/. Astfel încît ea nu merge în 
ceva posterior, nici într-o calitate, ci e rînduită în simultaneitate 
/cu ceea-ce-este/. Nu există mai întîi ceea-ce-este /ceva/, apoi el e pus 
în mişcare, nici nu există /mai întîi/ ceea ce este, apoi el stă. Iar starea 
nu e o afectare /a lui ceea-ce-este/. Iar identicul şi diferitul nu sînt 
posterioare /Fiinţei/, fiindcă ea nu a devenit mai tîrziu multipli¬ 
citate, ci era ceea ce esenţialmente era - unu-multiplu. Iar dacă ea 
e multiplicitate, este şi diferitul, iar dacă este unul-multiplu, este 
şi identicul. Acestea ajung pentru Fiinţă. 

Dar dacă ea urmează să avanseze spre cele de jos, atunci apar 
alte /proprietăţi/, care nu mai produc Fiinţa, ci produc o Fiinţă cali¬ 
ficată şi cuantificată; să ia naştere genurile care nu sînt prime! 

16. Cum ar putea exista printre primele genuri categoria „rela¬ 
ţiei", care seamănă cu o derivaţie? Căci relaţionarea e a diferitului 
faţă de diferit şi nu faţă de sine. 

„Unde" şi „cînd" se află şi mai departe /de primele genuri/: 
„Unde" înseamnă că ceva e în altceva, încît sînt două /realităţi/. 
Dar genul trebuie să fie unul, nu o sinteză. 

Şi nici loc nu există Acolo: acum argumentăm despre realităţile 
autentice. Şi trebuie cercetat dacă Acolo e timp, dar, mai curînd, 
probabil că nu. Iar dacă există măsură şi nu pur şi simplu măsură, 
ci „măsură a mişcării" 71 , sînt două, întregul e compus şi poste¬ 
rior mişcării, încît /măsura/ nu stă pe acelaşi nivel de diviziune 
/în genuri/ cu mişcarea. 

Iar „a face" şi „a fi afectat" se află în mişcare, asta dacă Acolo 
se află „a fi afectat". Şi „a face" constă din două elemente, la fel 
şi „a fi afectat". Prin urmare, nici unul dintre ele nu e ceva simplu. 
Şi „a avea" formează o dualitate, iar „a fi într-o poziţie" e ceva în 
altceva în acest fel, astfel încît acum sînt trei elemente. 

17. Dar de ce Frumosul, Binele şi virtuţile nu se regăsesc printre 
primele genuri - sau ştiinţa, intelectul? Răspund că Binele - dacă 
ne referim la primul /Bine/, anume ceea ce numim „natura Bine¬ 
lui", căruia nu-i poate reveni nici un predicat, însă noi nu putem 
altfel să o indicăm şi de aceea vorbim astfel - Binele nu ar putea fi 
genul nici unui lucru. Căci El nu poate fi predicatul celorlalte lucruri, 
altminteri ar putea fi /Binele/ lucrurile cărora Acela le este predicat, 
numite, fiecare în parte, „Bine". El este anterior Fiinţei şi nu în Fiinţă. 

Dar dacă „binele" e luat ca o calitate, în general calitatea nu se 
află printre genurile /prime/. Dar ce, natura lui ceea-ce-este /ceva/ 
nu e bună? Răspund mai întîi că /e bună/ în alt mod şi nu în acel 
mod în care /e bun/ Primul. Apoi /ceea-ce-este ceva/ e bun nu ca 
o calitate, ci /binele/ se află în el. însă am afirmat că şi celelalte 
genuri sînt în el şi că e gen, deoarece fiecare era ceva comun şi era 
văzut în multe lucruri,. Or, dacă şi Binele este văzut în fiecare parte 
a Fiinţei sau a lui ceea-ce-este /ceva/, sau în majoritatea lucrurilor, 
atunci din ce pricină nu e El gen şi aflat printre primele genuri? 


71 Doctrina aristotelică din Fizica, IV. 

Răspund că El nu e identic în toate părţile, ci se află /în ele/ 
în mod primordial, în mod secundar şi în mod terţiar. Asta se în- 
tîmplă sau fiindcă un /bine/ vine de la alt /bine/ - binele poste¬ 
rior de la binele anterior - sau fiindcă toate provin de la Unul 
transcendent, dar fiecare participă /la El/ în mod diferit potrivit 
cu natura sa. 

Iar dacă cineva vrea să-L considere gen. El devine posterior 
/Fiinţei/. Căci faptul de a fi bun e posterior Fiinţei şi esenţei lucru¬ 
lui, chiar dacă /binele/ ar fi mereu laolaltă cu /Fiinţa/; dar acele 
/genuri/ aparţineau lui ceea-ce-este ca fiind şi /completau/ Fiinţa. 
De aici avem şi expresia „mai presus de ceea-ce-este /ceva/" 71 , deoa¬ 
rece ceea-ce-este şi Fiinţa nu pot să nu fie multiple, şi e necesar ca /ceea- 
ce-este ceva/ să le posede aceste /genuri/, fiind numărate ele ca 
genuri, şi ca el să fie unul-multiplu. 

Dacă aşadar există binele-unul din ceea-ce-este /ceva/ - să nu ne 
temem să spunem că activitatea sa cea conformă naturii îndreptată 
spre Unu este binele său, pentru ca de Acolo el să capete forma 
Binelui - binele va fi actualizarea acestuia îndreptată spre Bine. 
Aceasta este însă viaţa sa, aceasta îi e mişcarea, care deja e unul 
dintre genuri. 

18. In legătură cu Frumosul, dacă Acela e prima Frumuseţe, s-ar 
putea spune lucruri similare şi identice cu cele referitoare la Bine. 
Iar dacă Cel ce este deasupra Ideii parcă străluceşte, /vom arăta/ 
că Frumosul nu e identic în toate şi că faptul de a străluci e posterior. 
Iar dacă Frumosul nu e altceva decît Fiinţa însăşi, el este declarat 
a exista în Fiinţă. Şi dacă el există în raport cu noi, cei care îl vedem, 
deoarece produce acest afect, această activitate este mişcare. Iar dacă 
activitatea e îndreptată spre Acela, /e tot/ mişcare. 

Pe de altă parte, ştiinţa este automişcare, fiind o privire a lui ceea- 
ce-este /ceva/ şi o activitate, dar nu o condiţie obişnuită. Astfel încît 
şi ea e plasată sub /genul/ mişcării, iar, dacă vrei, sub /genul/ stării, 
sau sub ambele. Dar, dacă e sub ambele, e luată ca un compus. 
Dacă e compus, compusul e posterior /celor simple/. 

Iar Intelectul fiind în gîndire şi compus din toate, nu este unul 
dintre genuri. Şi el este Intelectul adevărat, fiind laolaltă cu toate. 


72 Platon, Republica, 509b. 

şi încă toate realităţile; dar ceea-ce-este /ceva/ pur şi simplu şi nu¬ 
mai atît, fiind luat ca gen, este un element al său. 

Cît despre dreptatea şi cumpătarea şi, în general, virtutea sînt 
toate anumite activităţi ale Intelectului, astfel încît ele nu se află 
printre primele /genuri/, sînt posterioare genului şi sînt specii. 73 

19. Fiind genuri acestea patru 74 şi fiind ele prime, oare fiecare 
luat în sine produce specii? De exemplu, ceea-ce-este /ceva/ ar 
putea fi divizat în sine fără celelalte? Nu ar putea, deoarece trebuie 
să ia diferenţele din afara genului şi ele sînt diferenţele lui ceea- 
ce-este ca fiind, însă ceea-ce-este /ceva/ nu constă în diferenţe. Dar 
de unde va avea diferenţele? Nu le va lua desigur de la non-rea- 
lităţi. Iar dacă le va lua de la realităţi şi dacă există celelalte trei 
genuri rămase, e clar că le va lua de la acestea şi /le va avea/ îm¬ 
preună cu acestea care îi vin adăugate, fiind sosite împreună cu 
el şi simultan cu el. Insă ajungînd simultan cu el, ele au făcut ceea 
ce provine din toate. 

Dar cum de sînt celelalte /realităţi/ sosite după cel care este din 
toate? Şi în ce fel, fiind toate genuri, ele creează specii? în ce fel 
mişcarea /creează speciile/ mişcării şi starea /speciile stării/ şi 
celelalte /la fel/? însă trebuie avut grijă şi de lucrul următor, anume 
să nu dispară fiecare /gen/ în specii, şi nici, de asemenea, să nu 
fie predicat numai ca văzut în ele, ci să fie la acestea şi simultan în 
sine, să fie amestecat, dar şi pur şi neamestecat, şi, contribuind la Fiinţă, 
să nu se distrugă altfel pe sine. Despre acestea trebuie cercetat. 

Deoarece am afirmat că ceea ce e alcătuit din toate realităţile 
e, fiecare în parte, intelect, dar pentru că stabilim că ceea-ce-este 
/ceva/ şi Fiinţa sînt Intelect înaintea tuturor luate ca specii şi ca 
părţi, afirmăm că Intelectul este posterior. Să facem atunci această 
dificultate folositoare în vederea cercetării şi folosindu-ne ca de 
un exemplu, să păşim la cunoaşterea celor spuse. 

20. Să acceptăm, prin urmare, că Intelectul nu are nici un con¬ 
tact cu lucrurile particulare şi că nici nu e activ în legătură cu oricare 
din ele, pentru ca să nu devină un anume intelect /particular/, la 


73 Text incert. Am adoptat lecţiunea H-S2. 

74 Probabil, Mişcarea, Starea, Identicul şi Altul. Ceea-ce-este /ceva/ - Fiinţa - 
este numărat separat. 

fel precum ştiinţa /e/ înaintea speciilor particulare, iar ştiinţa spe¬ 
cială este înaintea părţilor din ea. Căci orice /ştiinţă/ nu e nici una 
dintre toate /cunoaşterile/ parţiale, fiind ea posibilitatea tuturor; 
însă fiecare cunoaştere particulară este în actualizare acel lucru /care este 
efectiv/, în vreme ce, în posibilitate, ea este toate părţile; şi la fel este 
în privinţa universalului. Unele /ştiinţe/ sînt specifice - cele care 
se află în ştiinţa întreagă în posibilitate - ele, concepînd ceea ce 
este specific, sînt totuşi ştiinţa întreagă în posibilitate. Căci ştiinţa 
întreagă este predicată /despre obiectele ei/, nu o parte a întregii 
ştiinţe. Aceasta /cea întreagă/ trebuie să fie în sine intactă. 

In acest chip trebuie spus că Intelectul universal există, într-un 
fel, înaintea /intelectelor/ particulare care sînt în actualizare, dar, 
în alt fel, /el este/ intelectele particulare, care, fiind parţiale, se 
umplu din toate; dar Intelectul care e peste toate se dăruieşte 
tuturor, este virtualitatea lor şi posedă în universal /intelectele 
particulare/. Şi, reciproc, acelea în însăşi parţialitatea lor posedă 
/Intelectul/ universal, aşa după cum ştiinţa particulară posedă 
ştiinţa /universală/. 

însă există şi marele Intelect /universal/ în sine, dar şi fiecare 
intelect particular care se află în el însuşi; iar intelectele particulare 
sînt cuprinse de cel total şi cel total de cele parţiale. Şi fiecare 
intelect parţial e în sine şi în altul, şi acela /universal/ e în sine şi 
în cele particulare. Dar toate /intelectele/ sînt în acela /universal/ 
care, în virtualitate, e în sine şi care, în actualizare, este toate intelectele 
particulare/ simultan, dar în virtualitate e fiecare lucru (intelect) sepa¬ 
rat. Invers, intelectele particulare sînt în actualizare ceea ce ele sînt, 
în timp ce în virtualitate sînt întregul. în măsură în care /intelectele/ 
sînt ceea ce se spune despre ele că sînt, sînt ceea ce se spune că sînt 
în actualizare. Dar în măsura în care /ele/ sînt în gen, sînt Intelectul 
/universal/ în virtualitate. Invers, în măsura în care /el/ e gen, el 
este virtualitatea tuturor speciilor de sub el şi nu e nici una dintre 
acelea în actualizare, ci toate stau în el în linişte. în măsura însă 
în care el este înaintea speciilor, e în actualizare - înaintea speciilor 
ce nu sînt individuale. Aşadar, dacă intelectele specifice vor fi în 
actualizare, trebuie ca actualizarea (activitatea) ce pleacă de la 
Intelect să le fie cauza. 

21. Cum însă, dacă Intelectul rămîne unit cu raţiunea sa, pro¬ 
duce realităţile parţiale? Această întrebare e identică cu aceea de 

a şti în ce mod apar din cele patru /genuri/ /genurile şi speciile/ 
considerate a veni în continuare? 

Priveşte, aşadar, în marele şi neasemuitul Intelect - Intelect care 
nu e vorbă multă, ci minte multă - Intelectul care e toate şi întregul, 
nu e parte, nici un anume Intelect /parţial/, priveşte aşadar în ce 
fel toate lucrurile sînt în el, provenind din el. El posedă pe deplin 
numărul în realităţile pe care le vede şi este unul şi multiplu. Acestea 
sînt puteri şi puteri minunate, nu nevolnice, ci dat fiind că sînt 
pure, sînt cele mai mari şi, parcă plesnind de viaţă <a(ţxjiycijaai>, 
cu adevărat puteri, care nu se întind pînă într-un anume punct. 
Ele sînt fără limită, /sînt/ nelimitarea şi măreţia. Văzînd această 
măreţie laolaltă cu frumuseţea Fiinţei din ea, cu strălucirea din 
jurul ei şi cu lumina aflată în Intelect, vezi şi calitatea cum înflo¬ 
reşte, iar împreună cu activitatea ei continuă se iveşte pentru intui¬ 
ţia ta o măreţie ce şade în linişte şi, cînd există unu, doi şi trei, măreţia 
este întreită şi cantitatea e întregul. 

Fiind însă văzute cantitatea şi calitatea, ambele mergînd într-o 
unitate şi, ca să spunem aşa, devenind o unitate, iată figura. Sărind 
înăuntru însă alteritatea şi deosebind şi cantitatea, şi calitatea, se 
ivesc alte diferenţe ale figurilor şi ale calităţii. Şi identitatea fiind 
cu ea, face să existe egalitatea, în vreme ce alteritatea produce ine¬ 
galitatea în cantitate, în număr şi în mărime, din care provin şi 
cercuri, şi pătrate, dar şi figurile din/linii inegale/, - provin şi nume¬ 
rele asemenea şi neasemenea, impare şi pare. 

Căci existînd /Acolo/ o viaţă intelectuală şi o activitate desă- 
vîrşită, ea nu lasă deoparte nimic din ceea ce descoperim acum 
a fi lucrare intelectuală, ci le posedă pe toate în propria ei putere, 
posedîndu-le drept realităţi, de parcă Intelectul le-ar poseda. 
Intelectul le posedă ca fiind în procesul gîndirii, dar nu în procesul 
gîndirii discursive. Nu a fost lăsat la o parte nimic dintre acelea cîte 
sînt raţiuni formatoare; or. Intelectul este unul, ca o raţiune for¬ 
matoare - mare, desăvîrşit, cuprinzînd toate raţiunile, pornind de 
la primele sale principii, sau mai degrabă parcurgîndu-le conti¬ 
nuu, astfel încîtîn nici un moment să nu fie adevărat că le parcuge 
/una după alta/. 

în general, pretutindeni lucrurile pe care cineva le-ar primi prin 
raţionament ca fiind naturale, le va descoperi în Intelect existînd 
fără raţionamente, încît să poată considera că Intelectul, după ce a 

isprăvit de făcut raţionamente, a creat ceea-ce-este /ceva/, precum 
în cazul raţiunilor formatoare care creează animale. Căci precum 
ar raţiona cel mai precis raţionament în chip optim, astfel sînt toate în 
raţiunile formatoare care sînt fără raţionament. 75 

Ce trebuie aşteptat să existe în realităţile [mai înalte] de dinain¬ 
tea naturii şi a raţiunilor formatoare din ea? Căci acolo unde Fiinţa 
nu e altceva decît Intelect şi nu e adăugat nici ceea-ce-este /ceva/, 
nici Intelectul, ar fi [în întregime] fără trudă în chipul cel mai bun, 
dacă va fi aşezată potrivit cu Intelectul, aceasta /Fiinţa/ fiind ceea 
ce Intelectul vrea şi este. De aceea el este autentic şi prim. într-adevăr, 
dacă /ar proveni/ de la altul, acela ar fi Intelect. Deci, au fost văzute 
toate figurile şi orice calitate în ceea-ce-este /ceva/ - căci nu era 
una anume, nici nu era posibil să fie una, atunci cînd natura alte- 
rităţii era în el, ci era una şi multe. Căci exista şi identitatea - unul 
şi multiplu - şi de la început era astfel, încît în toate speciile să 
existe unul şi multiplul. Mărimile sînt diferite, figurile sînt diferite 
şi calităţile sînt diferite. într-adevăr, nu era îngăduit să fie lăsat 
nimic deoparte. Căci Acolo întregul este desăvîrşit, altminteri nu 
ar fi întreg - şi deoarece viaţa aleargă în el, sau mai curînd e îm¬ 
preună cu el, toate animalele s-au născut în mod necesar. Şi erau 
şi corpuri, deoarece exista materie şi calitate. 

Născîndu-se toate continuu şi persistând, fiind preluate în fiin¬ 
ţarea eternităţii, fiind, pe de o parte, în mod separat fiecare ceea 
ce este, pe de alta, fiind laolaltă în unu. Intelectul este reunirea, ca 
să spunem astfel, a tuturor care sînt într-unu şi compunerea lor. 
Şi de vreme ce /Intelectul/ are realităţile în sine, el este „un Vieţuitor 
complet" şi este „Vieţuitorul în sine" 76 . Şi dăruindu-se pe sine 
realităţii ieşite din sine ca să fie privit, devenind inteligibil, dă motiv 
ca Intelectul să fie cu adevărat numit /Intelect/. 77 

22. Platon vorbeşte în mod aluziv cînd spune „felul în care 
Intelectul vede Ideile din Vieţuitorul desăvîrşit, anume în ce fel 
şi cîte sînt". Dat fiind că şi Sufletul, care vine după Intelect, în 
măsura în care Sufletul posedă /Idei/, le vede mai bine în cel care 


75 Cf. 38, VI, 7,1. 

76 Timaios, 31b şi 39e. 

77 Adopt corecţia lui Armstrong, p. 172. 

este înaintea sa. Şi Intelectul nostru, avînd /Ideile/ în /Intelectul/ 
de dinaintea sa, le vede mai bine. Căci în sine doar le vede, în 
vreme ce în cel de dinaintea sa vede că le vede. Intr-adevăr, acest 
Intelect, despre care spunem că vede, nu e despărţit de /Acela/ 
de dinaintea sa, fiind din el, pentru că e multiplu dintr-unu şi, 
posedînd natura alterităţii unită cu el, el devine unu-multiplu. Fiind 
Intelect unul şi multiplu, produce şi intelectele multiple dintr-o 
necesitate asemănătoare. 

In general, nu e cu putinţă de a concepe /Intelectul/ unul ca 
număr şi indivizibil; căci orice ai concepe, e Formă, fără materie. 
De aceea, trimiţînd aluziv la aceasta, Platon spune că „Fiinţa se 
îmbucătăţeşte la infinit". 78 Or, pînă ce ea se divide în alte specii, 
de exemplu rezultînd din gen, încă nu avem diviziunea infinită, 
deoarece ea este limitată de speciile care se nasc. Dar ultima specie, 
care nu se divide în alte specii, este mai mult infinită. Asta în¬ 
seamnă: „lăsîndu-le acum să se ducă la infinit, să le lăsăm în 
pace" 79 . Or, în măsura în care /speciile/ sînt pe seama lor, sînt infi¬ 
nite, dar atunci cînd sînt cuprinse de unu, se îndreaptă deja spre 
un număr. 

Iar Intelectul posedă Sufletul drept ceea ce vine după sine, încît 
să existe în număr, iar Sufletul să se întindă pînă la ultimul termen 
al său, dar acest ultim termen este deja cu totul infinit. 

Or, un astfel de Intelect este parte, deşi posedă totul, iar Inte¬ 
lectul universal [...] 80 

.. .în vreme ce Sufletul este o parte a părţii, dar e ca o activitate 
provenită din el. Intr-adevăr, atunci cînd /Intelectul/ acţionează 
în sine, rezultatele activităţii sînt celelalte Intelecte, dar cînd acţio¬ 
nează în afara sa - rezultatul este Sufletul. în vreme ce Sufletul 
/universal/ e activ ca gen sau ca specie, restul Sufletelor/sînt active 
ca/ specii. 

Or, şi activităţile acestora sînt duble: Aceea îndreptată în sus 
este Intelect, în timp ce activitatea îndreptată în jos înseamnă cele¬ 
lalte puteri /ale Sufletului/, luate în ordine. Ultima /putere/ este 
cea care intră în atingere cu Materia şi îi dă formă. Dar partea lui 
de jos nu împiedică restul să stea sus. Sau /să spunem/ că partea 


78 Parmenide, 144b. 

79 Philebos, 16e. 

80 Urmează cîteva cuvinte fără un sens clar, eliminate de editori. 

numită „de jos" este o imagine a Sufletului, ce nu este totuşi tăiată 
de rest, ci, precum imaginile din oglinzi, /există/ atîta timp cît 
modelul ar fi prezent în afară. Trebuie însă să înţelegem în ce fel 
este ceea ce e în afară. 

întregul univers inteligibil ţine pînă la termenul de dinaintea 
imaginii, desăvîrşit fiind din toate inteligibilele, aşa cum acest /uni¬ 
vers vizibil/ e o imitaţie a aceluia, în măsura în care imaginea Vie¬ 
ţuitorului în sine e în stare să păstreze Vieţuitorul în sine, după 
cum pictura sau reflexia în apă e imaginea a ceea ce se crede că 
e înaintea apei sau a pînzei. Dar imitaţia din pictură sau apă nu 
e una a compusului /din materie şi formă/, ci a elementului care 
e format de celălalt. Aşadar, imaginea inteligibilului nu posedă 
reprezentarea creatorului, ci ale lucrurilor cuprinse în creator, din¬ 
tre care şi Omul şi orice alt Animal. Dar e un Vieţuitor şi acesta, 
şi cel care l-a creat pe acesta, în mod diferit într-un caz şi în celălalt, 
dar ambele aflîndu-se în inteligibil. 

44, VI.3 

1. S-a vorbit despre felul în care /noi/ vedem problema Fiinţei 
şi că acesta ar fi în acord cu opinia lui Plafon. Trebuie însă cercetat 
şi în legătură cu cealaltă natură (cea muritoare), anume, dacă tre¬ 
buie presupuse aceleaşi genuri pe care le-am presupus existînd 
Acolo, sau dacă. Aici fiind mai multe, trebuie să adăugăm alte 
/genuri/ la acelea, sau dacă ele sînt cu totul altele. Sau cumva unele 
genuri sînt ca Acolo, altele sînt în alt fel. 

Trebuie însă să le considerăm „aceleaşi" în sens analogic şi omo¬ 
nim. Dar acest lucru va fi limpede, cînd problemele vor fi cunoscute. 

Iată aşadar începutul: deoarece discuţia noastră este despre 
lucrurile senzoriale, şi tot ce e senzorial e cuprins în acest Univers, 
ar fi necesar în legătură cu Universul să cercetăm natura sa şi din 
ce elemente se compune, divizînd-o pe genuri. E ca şi cînd am 
diviza emisia vocală care e indefinită în părţi definite, reducînd 
la unitate identicul prezent în numeroase locuri, apoi din nou la 
altă /unitate/, şi la o alta iarăşi, pînă ce aşezăm fiecare parte într-un 
număr determinat, numind mai întîi „specie" ceea ce e deasupra 
indivizilor, şi „gen" ceea ce e deasupra speciilor. 81 In cazul emisiei 


81 Exemplul e dat de Platon în Philebos, 17b-18c. 

vocale era însă cu putinţă să reducem fiecare specie şi pe toate 
care apar împreună la o unitate şi să vorbim despre toate ca fiind 
o literă sau un sunet. 82 Insă, în legătură cu subiectele cercetate nu 
e cu putinţă, după cum s-a arătat. 

De aceea, trebuie cercetate mai multe genuri, iar în acest Uni¬ 
vers /vizibil/ sînt altele decît acelea /din Universul inteligibil/, de 
vreme ce acesta este altul decît acela şi nu are aceeaşi esenţă, ci 
are numai un nume comun (e omonim) şi e o imagine /a aceluia/. 
Or, de vreme ce Aici în amestec şi în compunere avem, pe de o parte, 
corpul, pe de alta - Sufletul (căci întregul este un vieţuitor), dar 
natura Sufletului se află în inteligibilul de Acolo şi nu se asociază 
în unitatea aşa-numitei Fiinţe de Aici, trebuie s-o separăm pe 
aceasta, deşi e anevoie, de cercetarea legată de cele de Aici. E ca 
şi cînd dacă cineva, vrînd să-i pună în ordine pe cetăţeni, de exem¬ 
plu după demnităţi sau profesii, i-ar lăsa în afară pe străinii sosiţi 
în cetate. 83 Cit despre afecte, cîte vin laolaltă cu corpul sau apar 
la Suflet prin intermediul corpului, despre acestea trebuie cerce¬ 
tat mai tîrziu în ce fel trebuie rînduite, cînd vom cerceta despre 
cele de Aici. 

2. Mai întîi trebuie să luăm în consideraţie aşa-numita Fiinţă, 
acceptând că natura asociată corpurilor este numită Fiinţă omonim, 
sau nu e deloc Fiinţă deoarece are /asociat/ conceptul curgerii, ci 
în mod propriu este numită devenire. Apoi, unele lucruri ce ţin de 
devenire sînt intr-un fel, altele în alt fel. Corpurile se adună într-o 
unitate şi unele sînt simple, altele compuse. Pe de altă parte, există 
accidentele sau /proprietăţile/ însoţitoare şi /trebuie/ să le sepa¬ 
răm şi pe acestea unele de altele. Sau, pe de o parte, avem mate¬ 
ria, pe de alta - deasupra ei - forma, şi fiecare e separată ca gen, 
fie ambele stau sub /un gen/ unic, ca reprezentînd fiecare în mod 
omonim Fiinţa sau devenirea. 

Dar ce este „comun" la materie şi formă? în ce sens Materia 
e un gen şi al căror entităţi? Care este diferenţa aplicată Materiei? 
în ce gen trebuie aşezat ceea ce provine din ambele (materie şi 
formă)? Iar dacă ceea ce provine din ambele ar fi în sine Fiinţa 


82 Cf. Philebos, 17b-18c. 

83 Sufletul, ca „străin" în lumea aceasta. O temă gnostică curentă. 




214 


OPERE 


corporală, dar fiecare din acelea nu e corp, cum ar puteafiele aşe¬ 
zate într-unul şi acelaşi gen laolaltă cu compusul? In ce fel elemen¬ 
tele a ceva /pot fi aşezate în aceeaşi categorie/ cu acel lucru însuşi? 

Iar dacă am pomi de la corpuri, am pomi de la silabe (compuşi). 
De ce nu avem analogie? Deşi diviziunea nu se face la fel, am putea 
oare aşeza Materia de Aici în locul a ceea-ce-este /ceva/ Acolo, şi 
în locul mişcării de Acolo am putea pune forma de Aici, ca pe o 
anume viaţă şi împlinire a Materiei, iar Materia ar fi o non-extensie 
asociată cu repaosul, şi /am putea pune Aici/ şi identicul şi alterita- 
tea, existînd şi Aici multă alteritate şi mai multă neasemănare? 

De fapt. Materia nu este astfel şi ea nu preia forma ca pe o viaţă şi 
o actualizare a ei, ci /forma/ vine asupra Materiei din altă parte fără să-i 
aparţină. 

Apoi, Forma este Acolo actualizare şi mişcare, în vreme ce Aici 
mişcarea este altceva /decît forma/ şi e un accident. Forma e mai 
curînd un repaos şi ca un fel de odihnă a mişcării. Ea o defineşte, 
într-adevăr, pe aceasta care e indefinită. Identicul şi alteritatea de 
Acolo aparţin unui unu care e acelaşi şi altul. Aici /ceva/ e altul 
prin participare şi în raport cu altceva: un lucru e altfel şi identic 
/simultan/ şi n-ar putea exista în ultimele realităţi, precum există 
Acolo, ceva care să fie Identitatea şi ceva care să fie Alteritatea. Şi în 
ce fel e repaosul /Aici/, atunci cînd Materia e trasă spre toate mări¬ 
mile şi formele din afară şi nu e îndestulătoare ca, prin sine, laolaltă 
cu ele, să genereze celelalte lucruri? Să renunţăm deci la această 
diviziune. 

3. Să arătăm în ce fel /să facem diviziunea Aici/. Maiîntîi, lucru¬ 
rile stau astfel: există faptul de a fi Materie, faptul de fi formă şi 
amestecul amîndurora, apoi sînt cele asociate cu acestea: dintre 
ele unele asociate sînt numai predicate, altele sînt şi accidente. 
Dintre accidente, unele se află în subiecte, altele sînt efectele lor, 
altele sînt afectări, altele - urmări imediate. 

Şi afirmăm că Materia este comună şi că ea se află în toate Fiin¬ 
ţele, dar nu ca gen, fiindcă nu are diferenţe, afară doar dacă cineva 
nu consideră diferenţele sale prin aceea că una are înfăţişarea 
focului, alta a aerului. Dar dacă cineva s-ar mulţumi cu ceea ce e 
comun, anume cu faptul de a fi Materie în toate lucrurile existente, 
sau /ar lua-o/ ca pe un întreg faţă de părţi, ea ar fi gen în alt sens. 

Ea /e atunci/ un element, dat fiind că şi elementul poate fi gen. Iar 
pe formă - dacă îi adaugă expresiile „în preajma Materiei" sau 
„în Materie" - el o separă de celelalte forme, dar nu cuprinde orice 
formă substanţială <eI6o<; oucnâ)&E<;>. 

Iar dacă numim „formă" ceea ce produce Fiinţa şi raţiunea 
substanţială corespunzătoare formei, încă nu am spus în ce fel tre¬ 
buie să concepem Fiinţa. Dar, dacă Fiinţă este numai ceea ce pro¬ 
vine din cele două - Materie şi formă -, acestea nu sînt Fiinţe. Insă 
dacă şi acestea, şi compusul sînt Fiinţe, trebuie cercetat ce este 
comun /între toate/. 

Iar predicatele s-ar afla numai în categoria relaţiei, ca de exem¬ 
plu „a fi cauză" sau „a fi element". Şi printre accidentele care le 
revin ar exista cantitatea şi calitatea, care se află în /subiecte/. Iar 
/proprietăţile/ aflate în /formă, materie şi compus/ au sensul de loc 
şi timp; efectele şi afectările lor au sensul de mişcări, consecinţele - 
/au sensul/ de loc şi timp - locul e al lucrurilor compuse, iar timpul 
e al mişcării. Şi cele trei /forma, materia, compusul/ formează o 
unitate, dacă am afla drept ceva comun /între ele/ Fiinţa omonimă 
de Aici. 

Apoi vin celelalte categorii în continuare: relaţia, cantitatea, 
calitatea, în loc, în timp, mişcarea, locul, timpul. Or, dacă se lasă 
deoparte locul şi timpul, categoriile „în loc" şi „în timp" sînt în 
plus, încît sînt cinci /categorii/, luîndu-le pe primele trei ca pe una 
singură. 84 Iar dacă cele trei nu vor forma o singură /categorie/, vor 
exista materia, forma, compusul, relaţia, cantitatea, calitatea, miş¬ 
carea. Sau şi acestea /din urmă/ se reduc la relaţie, căci ea e mai 
cuprinzătoare. 

4. Dar ce anume e identic în cele trei (Materia, forma şi com¬ 
pusul), care le face pe acestea să fie Fiinţa în lucrurile acestea /de 
Aici/? Oare faptul că sînt un piedestal pentru celelalte /proprietăţi/? 
Or, Materia pare a fi un piedestal şi un „jilţ" 85 pentru formă, astfel 
încît forma nu va fi în Fiinţă! Şi compusul este un piedestal şi un 
jilţ pentru altele, încît şi forma împreună cu Materia va fi pusă 


84 Aşadar, forma. Materia şi compusul formează o unitate, apoi relaţia, can¬ 
titatea, calitatea, mişcarea. 

85 Timaios, 52b. 

sub compuse sau măcar sub toate care vin în urma compusului, 
precum cantitatea, calitatea, mişcarea. 

Dar oare definiţia „/Fiinţa nu se predică/ despre altceva" /se 
potriveşte cu cele trei/? Albul şi negrul aparţin altcuiva care e alb, 
dublul - ţine de altceva (nu mă refer la a aparţine jumătăţii, ci la 
un lemn de două ori mai mare), tatăl, în măsura în care e tată, e 
al cuiva; ştiinţa e a altcuiva - a aceluia în care se află, locul este 
limita a altceva /decît el/, timpul măsura a altceva /decît el/. Dar 
focul nu e /proprietatea/ altcuiva, nici lemnul, în măsura în care 
e lemn, nu e /proprietatea/ altcuiva, nici omul nu aparţine altui 
/subiect/, nici Socrate, nici în general Fiinţa compusă 86 , nici forma 
corespunzătoare cu Fiinţa nu aparţine altuia, fiindcă nu este afec¬ 
tarea altui subiect. Căci ea nu e forma Materiei, ci o parte a compu¬ 
sului. Iar forma omului şi omul sînt identice. 

Iar Materia e o parte a întregului şi parte a altuia ca aparţinînd 
întregului, nu în sensul că acela a cărui materie se spune că este 
e altceva: însă albul despre care afirmăm că există aparţine altcuiva, 
/unui corp alb/. Ceea ce, fiind al altuia, se spune că aparţine aceluia, 
nu e Fiinţă. Prin urmare. Fiinţă este acel lucru care, fiind în sine, 
aparţine sieşi sau, fiind o parte, este o completare a unui astfel de 
compus. Aparţinînd ea de sine, fiecare/parte/ sau şi una şi alta 
sînt ale sale, dar în raport cu compusul se spune că /partea/ apar¬ 
ţine acestuia în alt sens. Sau, dacă /Fiinţa/ e parte, se spune /astfel/ 
în raport cu altul, dar în sine, în faptul de a fi în mod natural ceea 
ce este, nu se spune că aparţine altuia. 

Dar şi substratul e comun pentru Materie, formă şi compus. 
Dar într-un sens e Materia /substrat/ pentru formă, în alt sens /sînt 
substrat/ pentru proprietăţi forma şi compusul. Sau Materia nici 
nu e substrat pentru formă - e o împlinire forma sa în măsura în 
care e Materie şi în măsura în care e în virtualitate - nici forma nu 
se aflăîn Materie. Căci lucrul cu care un altul completează ceva, nu 
va fi în primul - nici unul nu va fi în celălalt -, ci ambele. Materia 
şi forma, vor fi împreună substrat pentru altceva - de exemplu, 
omul şi un anume om sînt substrat pentru proprietăţi şi există 
înaintea activităţilor şi a consecinţelor. Şi /Fiinţa/ este lucrul de la 


86 Aristotel, Metafizica, VIII, 3, 1043a. 

care provin celelalte /proprietăţi/, din cauza căreia există celelalte 
şi în legătură cu care apare afectarea şi de la care provine facerea. 

5. Trebuie înţelese acestea ca fiind spuse despre Fiinţa de Aici. 
Iar dacă cumva acestea se întîmplă şi în cazul Fiinţei de Acolo, 
probabil că e prin analogie şi în mod omonim. Căci „primul" se 
spune ca fiind în relaţie cu cele ce vin după el. El nu e în mod 
absolut primul, ci, în raport cu inteligibilele sînt alte realităţi ulti¬ 
me, /dar/ prime în raport cu cele ce vin după ele. Şi substratul tre¬ 
buie luat în alt sens /Aici şi Acolo/; e o problemă dacă Acolo există 
afectare; şi, dacă există şi Acolo, afectarea de Acolo este alta /decît 
cea de Aici/. 

Iar expresia „a nu fi într-un substrat revine oricărei Fiinţe" 87 
/e adevărată/, /e adevărată şi/ dacă a fi într-un substrat trebuie să 
nu fie luat în sensul de „ca o parte a aceluia în care se află" 88 , nici 
astfel încît să nu contribuie laolaltă cu /substratul/ la o unitate 
anume. Căci în acela cu care contribuie la o Fiinţă compusă /Fiinţa 
simplă/ nu s-ar putea afla ca într-un substrat. Astfel, nici forma nu 
este în Materie ca într-un substrat, nici omul nu este „în Socrate", 
deşi este o parte a lui Socrate. Dar ceea ce nu este într-un substrat 
e Fiinţă. 

Iar dacă spunem /despre Fiinţă că nu e/ „nici într-un substrat, 
nici predicată despre un substrat" 89 , trebuie adăugat ,,/un substrat/ 
luat ca altceva /decît ea/", pentru ca şi omul predicat despre un 
anumit om să fie cuprins în definiţia /Fiinţei/ prin adaosul „nu /e 
predicată despre un substrat/ luat ca altceva". Intr-adevăr, atunci 
cînd atribui lui Socrate predicatul om, vorbesc nu în sensul în care 
lemnul e alb, ci în sensul în care albul e alb. Căci spunînd că Socrate 
e om, afirm că un anumit om e om, atribuind predicatul om omului 
din Socrate. Aceasta e totuna cu a spune că Socrate acesta e Socrate 
şi, în plus, a atribui predicatul animal unui astfel de animal raţio¬ 
nal /anume/. 

Dar dacă cineva ar zice 90 că nu e un propriu al Fiinţei să nu fie 
într-un substrat, deoarece nici diferenţa însăşi nu este dintre cele 


87 Aristotel, Categorii, 5, 3a. 

88 Ibidem, 2, la. 

89 Ibidem, 5, 2a. 

90 Ibidem, 5, 3a. 

care se află într-un substrat, el de fapt, luîndu-1 pe biped drept o 
parte a Fiinţei, afirmă că acesta /bipedul/ nu se află într-un substrat. 
Or, dacă nu l-ar lua pe biped, care este o atare Fiinţă determinată, 
ci /ar lua/ bipeditatea, fără a vorbi despre ea ca despre o Fiinţă, ci 
ca despre o calitate, atunci bipedul va fi într-un substrat. 

Şi nici timpul, nici locul nu sînt într-un substrat, /şi totuşi nu 
sînt Fiinţă/. Iar dacă „măsura mişcării" 91 este înţeleasă în raport 
cu măsuratul, măsura din mişcare va fi ca într-un substrat, şi miş¬ 
carea va fi în cel mişcat. Dar, dacă este înţeleasă în raport cu cel 
care măsoară, măsura va fi în cel care măsoară. 

Iar locul, fiind „limita cuprinzătorului" 92 , se află în cuprinzător. 
Dar ceea ce e în legătură cu această Fiinţă despre care e vorba? 
Se înfăţişează în moduri contrare faptul că Fiinţa aceasta trebuie 
concepută fie potrivit cu unul dintre sensurile acestea, fie potri¬ 
vit cu majoritatea, fie potrivit cu toate cele afirmate, acestea fiind 
în acord şi cu Materia, şi cu forma, şi cu compusul. 

6. Dacă cineva ar spune că, deşi acestea pot să rămînă stabilite 
în legătură cu Fiinţa, încă nu s-a spus ce este ea, /vom zice/ că el 
cere încă probabil să vadă /Fiinţa/ ca ceva senzorial. Dar pe „este" 
şi „a fi" nu ar putea să le vadă. 

Bine, dar focul şi apa nu sînt Fiinţe? Fiecare e deci o Fiinţă, deoa¬ 
rece e văzut? Nu. 

Atunci, pentru că au Materie? Nu. Atunci pentru că au o for¬ 
mă? Nici din acest motiv şi nici pentru că au şi formă şi Materie. 

Dar pentru care motiv? Pentru că sînt. 

Insă şi cantitatea şi calitatea sînt. Vom spune, prin urmare, că 
ele sînt în mod omonim. 

Ce e însă „este" în cazul focului, pămîntului şi al celor de acest 
fel şi care e diferenţa între acest „este" şi acela atribuit celorlalte 
/categorii/? Afirm că unul spune că /ceva/ este în mod absolut, fiind 
în mod absolut, în celălalt caz el spune că „este alb". Ei bine, oare 
„a fi" adăugat lui „alb" este identic cu „a fi" lipsit de adaos? Defel, 
ci unul este în primă instanţă, celălalt este prin participare şi în 
mod secund. Intr-adevăr, „albul" adăugat /la „a fi"/ l-a făcut pe 


91 Definiţia timpului la Aristotel, Fizica, IV, 12, 220b 

92 lbidem, IV, 4, 212a. 

„a fi alb", iar „a fi" adăugat la „alb" a făcut ca albul „să fie", încît 
lui „ceea-ce-este" îi revine albul ca accident şi lui „alb" îi revine 
„ceea-ce-este". 

Insă nu vorbim în acest sens cînd s-ar spune că „Socrate e alb" 
şi că „albul e Socrate". Căci în ambele cazuri, Socrate este acelaşi, 
dar probabil că albul nu este acelaşi. în cazul propoziţiei „albul 
e Socrate", „Socrate" e luat împreună cu „albul", în vreme ce în 
propoziţia „Socrate e alb", „albul" revine pur şi simplu ca acci¬ 
dent. 93 Aici „ceea-ce-este alb" posedă pe „alb" ca accident, dar în 
expresia „albul este", „albul" /îl are/ pe „ceea-ce-este" luat îm¬ 
preună cu el. 

Şi în general, „albul" îl are pe „este", deoarece se află în legă¬ 
tură cu ceea-ce-este /ceva/ şi în ceea-ce-este /ceva/. îl /are/ aşadar 
pe „este" de la ceea-ce-este /ceva/. Dar ceea-ce-este /ceva/ îl are 
pe „este" de la sine însuşi, însă pe „alb" îl are de la alb, nu fiindcă 
el se află în alb, ci fiindcă albul se află în el. însă, deoarece acest 
ceea-ce-este /ceva/ din domeniul senzorial nu-1 posedă pe „este" 
de la sine însuşi, trebuie spus că îl are pe „este" de la ceea-ce-este 
Iceval în mod autentic, dar şi pe „a fi alb" îl are de la Albul autentic, 
acela /de Aici/ avînd albul prin participare la /Albul/ care, fiind 
Acolo, îl posedă pe „a fi". 

7. Dacă cineva ar spune că cele de Aici, care există deasupra 
Materiei, îl au pe „a fi"de la Materie, vom întreba: de unde îl are 
Materia pe „a fi" şi pe ceea-ce-este /ceva/? 

S-a arătat în altă parte că Materia nu este un prim /principiu/. 94 
Dar, dacă e aşa, /se va spune/ că celelalte lucruri nu s-ar putea 
constitui fără să se aşeze pe Materie - ne referim la cele senzoriale. 
Deşi Materia există înaintea acestor lucruri /senzoriale/, nimic nu 
o împiedică să fie posterioară multora şi tuturor celor /inteligibile/ de 
Acolo, avînd un „a fi" obscur şi inferior celor care sînt peste ea 95 ; 
cu atît mai mult cu cît unele /din acestea/ sînt raţiuni formatoare 


93 „Albul e Socrate" înseamnă, de fapt, „un om alb e numit Socrate", astfel 
încît aici „albul" conţine subiectul. 

94 Critica stoicismului, vezi VI.l, 25-28. 

95 Sugestie că Materia este creată de inteligibile. Fireşte, posterioritatea nu 
este cronologică, ci de esenţă şi dependenţă ontologică. 

şi au mai mult parte din ceea-ce-este /ceva/, în vreme ce ea este 
complet iraţională, o umbră de raţiune, o cădere din raţiune. 

Iar dacă cineva ar spune că Materia îl dă pe „a fi" lucrurilor 
stabilite pe ea, după cum Socrate /îl dă pe „a fi"/ albului existent 
pe el, trebuie răspuns că ceea-ce-este mai mult l-ar putea da pe 
„a fi" celui-care-este mai puţin, dar că ceea-ce-este mai puţin nu-1 
poate da celui-care-este mai mult. Or, dacă forma este mai mult 
decît Materia, ceea-ce-este /ceva/ nu mai e comun în cazul amîn- 
durora, şi nici Fiinţa, ca gen, nu posedă Materia, forma şi compu¬ 
sul; ci, desigur, vor fi multe în comun între ele - cele pe care le 
arătăm - dar „a fi"-ul lor va fi diferit. Intr-adevăr, ceea-ce-este mai 
mult avînd de a face cu ceea-ce-este mai puţin, acesta din urmă 
ar fi primul ca ordine, dar al doilea ca Fiinţă. Astfel încît, dacă „a 
fi" nu există în mod egal pentru Materie, formă şi compus. Fiinţa 
nu ar putea fi comună ca gen. Ea va fi altfel în raport cu cele care 
vin dincolo de lucrurile de Aici, avînd desigur ceva în comun cu 
acelea /inteligibilele/ în fiinţarea lor, aşa cum /are ceva în comun/ 
o viaţă întunecată cu una mai luminoasă, sau o schiţă a imaginilor 
cu lucrarea finită. Şi dacă cineva l-ar măsura pe „a fi" cu obscu¬ 
ritatea lui „a fi", dar l-ar lăsa deoparte pe /„a fi"/ aflat mai mult 
în celelalte realităţi /inteligibile/, în acest fel din nou „a fi" va fi 
comun /diferitelor realităţi/. Dar pesemne că nu trebuie procedat 
în acest fel. 

Căci fiecare realitate /luată ca/întreg este diferită, iar obscuri¬ 
tatea nu e un /gen/ comun, aşa cum, în cazul vieţii, nu ar putea 
exista un gen comun în cazul vieţii vegetative, senzoriale şi intelec¬ 
tuale. Chiar şi Aici, prin urmare, „a fi" este diferit în cazul Materiei 
şi formei; şi ambele provin de la un unu care curge mereu altfel. 
Nu numai că, dacă al doilea vine de la primul şi al treilea de la 
al doilea, trebuie ca cel de dinainte să fie în mai mare măsură şi 
cel sosit în continuare să fie mai puţin şi mai slab, ci şi /se poate 
întîmpla acest lucru/, chiar dacă ambele provin de la aceeaşi sursă; 
trebuie ca unul să participe mai mult la foc, precum un vas ceramic 
/ars în foc/, altul mai puţin, încît /lutul/ să nu devină un vas 
ceramic. Probabil însă că Materia şi forma nu provin de la aceeaşi sursă. 96 
Căci există /entităţi/ diferite şi printre acelea /inteligibile/. 


96 Formele sînt creaţia Unului, în vreme ce Materia este creaţia Sufletului. 

8. Trebuie oare să abandonăm diviziunea în elemente? Şi, vor¬ 
bind cel mai mult despre Fiinţa senzorială, care trebuie percepută 
mai curînd prin senzaţie dedt cu raţiunea, nu trebuie să presupunem 
/elementele/ din care ea se alcătuieşte, deoarece acelea nu sînt 
Fiinţe sau măcar nu sînt Fiinţe senzoriale, ci, /să procedăm/ cuprin- 
zînd într-un singur gen ceea ce e comun pentru piatră, pămînt, 
apă şi plantele provenite din acestea, luate ca senzoriale, şi la fel 
şi pentru animale? Nu vom lăsa pe dinafară nici Materia, nici for¬ 
ma. Intr-adevăr, Fiinţa senzorială le cuprinde. Căci focul, pămîn- 
tul şi cele intermediare sînt Materie şi formă, iar compusele sînt 
multe Fiinţe care se adună într-o unitate. 

Şi există /genul/ comun pentru toate acestea, prin care ele sînt 
separate de celelalte. Intr-adevăr, ele formează substraturi pentru 
celelalte, ele neaflîndu-se într-un substrat şi nici nu aparţin unui 
substrat. Şi cele spuse sînt în acest fel. 

Or, dacă Fiinţa senzorială nu e fără mărime, nici fără calitate, 
cum vom mai separa Ide ea/ predicatele ce-i revin accidental? Căci, dacă 
le separăm pe acestea - mărimea, figura, culoarea, uscăciunea, umi¬ 
ditatea - ce anume vom stabili că este Fiinţa însăşi? Aceste Fiinţe 
sînt, într-adevăr, definite calitativ! Şi ce este acela la care revin 
/predicatele/, care fac din Fiinţa singură o Fiinţă determmată cali¬ 
tativ? Iar focul nu va fi în întregul său Fiinţă, ci numai ceva din 
el, precum o parte? Ce ar putea fi acest ceva? Ei bine. Materie. 

Dar oare Fiinţa senzorială este o strîngere laolaltă de calităţi şi 
de Materie şi toate acestea sînt fixate împreună pe Materie care e 
singura Fiinţă, dar dacă sînt luate separat, una e calitate, alta - 
cantitate, sau ele sînt multe calităţi? Şi cel care ar duce lipsă, nu 
permite ca existenţa sa, încă imperfectă, să devină o parte a acestei 
Fiinţe, dar cel care se adaugă Fiinţei apărute, posedă propriul rang 
şi nu e ascuns în amestecul care produce numita Fiinţă? Nu asta 
spun anume că într-un caz /calitatea/ este Fiinţă, fiind laolaltă cu 
celelalte /proprietăţi/, ce completează o anume massă calitativ şi 
cantitativ determinată, în vreme ce altfel, cînd nu completează, 
ea e o calitate, ci /afirm/ că nici măcar în primul caz nu orice e 
Fiinţă, ci că întregul, format din toate e Fiinţă. 

Şi nu trebuie să fim nemulţumiţi dacă considerăm Fiinţa sen¬ 
zorială alcătuită din non-Fiinţe. Căci nici întregul /univers/ nu e 
o Fiinţă autentică, ci o imită pe cea autentică, care posedă pe 

ceea-ce-este /ceva/ fără celelalte proprietăţi din jurul său, şi fără 
celelalte /efecte/ care provin din ea, deoarece este cu adevărat. Aici 
însă şi ceea ce e dispus dedesubt (Materia) e sterp şi incapabil să 
fie ceea-ce-este Iceval, fiindcă nici măcar celelalte lucruri nu provin 
din substrat, ci e o umbră şi, peste /Materie/ care e o umbră, există 
o pictură şi o aparenţă. 

9. Iată în ce fel se poate vorbi despre aşa-numita Fiinţă senzo¬ 
rială şi despre genul unic. Dar ce fel de specii ale acestuia s-ar putea 
stabili şi în ce fel s-ar putea face diviziunea? 

Trebuie stabilit că Totul e un corp; dintre părţile acestuia unele 
sînt mai materiale, altele sînt organice. Cele mai materiale sînt 
focul, apa, aerul. Cele organice sînt /corpurile/ plantelor şi ale ani¬ 
malelor, avînd diferenţele în acord cu formele. 

Apoi trebuie luate în considerare speciile pămîntului şi ale celor¬ 
lalte elemente; şi în cazul corpurilor organice trebuie divizate plan¬ 
tele în acord cu formele şi corpurile animalelor. 

Sau /se poate face diviziunea/ prin aceea că unele sînt terestre 
şi subpămîntene şi, potrivit cu fiecare element, /se vor divide spe¬ 
ciile/ cele din el. 

Sau /se poate face diviziunea/ prin aceea că dintre corpuri unele 
sînt uşoare, altele sînt grele, altele sînt intermediare. Şi unele stau 
în mijlocul /Universului/, altele circulă pe deasupra, iar altele sînt 
la mijloc. Şi în fiecare din acestea sînt corpuri diferenţiate deja prin 
configuraţii, încît să existe şi corpurile vieţuitoarelor cereşti, şi alte 
corpuri în acord cu alte elemente. 

Sau, după ce s-au dispus pe specii cele patru /elemente/, să fie 
împletite apoi în alt fel, amestecîndu-se diferenţele potrivit cu 
locurile, formele şi amestecurile, de exemplu /distingîndu-se între 
corpuri/ de foc şi de pămînt, numite /astfel/ după /elementul/ mai 
abundent şi dominant. 

Dar a vorbi despre /Fiinţe/ „prime şi secunde" - „acest foc indi¬ 
vidual" şi „foc" 97 - prespune un alt mod de a face diferenţe, fiindcă 
unul e individual, iar celălalt e general, şi totuşi nu avem o dife¬ 
renţă a Fiinţei. De fapt, şi la calitate există „un anume alb" şi „alb", 
şi „o gramatică anume" şi „gramatică". Apoi ce are inferior gra- 


97 Aristotel, Categorii, 5, 2a. 

matica în raport cu o anume gramatică şi, în general, ştiinţa în raport 
cu o anume ştiinţă? Nu gramatica e posterioară unei anumite 
gramatici, ci mai curînd existînd gramatica, există şi aceea /parti¬ 
culară/ din tine, deoarece cea din tine este una anume prin faptul 
că e în tine, dar ea însăşi este identică cu cea generală. Şi nu Socrate 
însuşi a dat non-omului esenţa omului, ci Omul i-a dat-o lui 
Socrate. Căci prin participare la Om, există un anumit om particular. 

Apoi ce altceva ar fi Socrate decît un om cu o anumită calitate? 
Or, ce anume ar produce „o anume calitate" pentru ca /subiectul/ 
să fie în mai mare măsură Fiinţă? Dar dacă Omul este forma sin¬ 
gură, însă forma se află în Materie, din acest punct de vedere, 
/omul particular/ ar fi în mai mică măsură om. Căci raţiunea for¬ 
matoare e inferioară în Materie. 

Iar dacă nici Omul nu este formă în sine, ci e /formă/ în materie 
/inteligibilă/, ce anume va avea el mai puţin dedt omul din Materie, 
de vreme ce el însuşi este o raţiune formatoare a omului dintr-o 
anumită materie? 

Apoi este anterior prin natură ceea ce e mai general, astfel încît 
şi forma este anterioară individului. Insă cel care este anterior prin 
natură e şi anterior pur şi simplu; cum ar putea fi el inferior? însă 
individualul e anterior, fiind mai cunoscut în raport cu noi. Dar 
acest fapt nu aduce diferenţa în lucruri! 

Apoi, în acest fel nu există o singură raţiune a Fiinţei, căci nu 
e aceeaşi raţiune a /omului/ în primul sens şi a /omului/ în sens 
secund, şi ea nu se află într-un unic gen. 

10. Se poate face diviziunea /Fiinţelor senzoriale/ şi în felul 
următor: după cald şi uscat, după uscat şi rece, după umed şi rece, 
sau în ce fel se doreşte să fie combinarea /acestor calităţi/. Apoi 
din acestea rezultă compunerea şi amestecul. Şi fie, oprindu-ne 
aici, rămînem la compus, fie /dividem mai departe/ potrivit cu fap¬ 
tul că unele /corpuri/ sînt sub pămînt, altele pe pămînt, fie potrivit 
cu formele şi diferenţele animalelor, nedivizînd animalele, ci luînd 
corpurile lor ca pe nişte instrumente, le supunem diviziunii 
/metodice/. 

Diferenţa asociată cu formele nu e absurdă, dacă nu e absurdă 
nici diviziunea din perspectiva calităţilor - căldură, răceală şi cele 
asemănătoare. 

Dacă cineva ar spune: „corpurile produc potrivit cu aceste cali¬ 
tăţi", vom spune că produc şi potrivit cu amestecurile, şi cu culorile 
şi cu figurile. De vreme ce argumentarea este despre Fiinţa sen¬ 
zorială, ea nu ar fi absurdă dacă ar fi concepută în funcţie de dife¬ 
renţele referitoare la senzaţie. Căci ea nu e pur şi simplu fiinţare, 
d e fiinţare senzorială /, Universul/ acesta întreg. Intr-adevăr, am 
afirmat că şi aparenta subzistenţă a ei este o reuniune a /calită¬ 
ţilor/ în relaţie cu senzaţia, iar dovada existenţei acestora vine de 
la senzaţie. 

Iar dacă compunerea e fără limită, trebuie divizat potrivit cu 
formele (speciile), de exemplu forma omului din corp. Căci această 
calitate e a corpului, o formă calificată anume, şi nu e absurd să 
divizăm /vieţuitoarele/ după calităţi. Iar dacă /le divizăm/ pentru 
că pe unele le-am numit simple, pe altele - compuse, divizînd com¬ 
pusul prin opoziţie faţă de simplu, vorbim /de fapt/ despre corpuri 
materiale şi organice, fără să presupunem compusul. Or, nu e o 
diviziune prin opoziţie a contrapune compusul simplului, ci, potri¬ 
vit cu o primă diviziune, după ce s-au presupus corpurile simple, 
s-au amestecat, trebuie ca de la un alt principiu subordonat, să fie 
produsă diferenţa celor compuse fie după locuri, fie după forme, 
de exemplu /arătînd/ că unele /corpuri/ sînt cereşti, altele terestre. 
Acestea despre Fiinţa din lucrurile senzoriale sau despre devenire. 

11. S-a vorbit de multe ori despre „cît de mult" şi cantitate, 
anume că trebuie plasate în număr şi mărime, în măsura în care 
orice lucru are o anume mărime care se află într-un număr al cor¬ 
purilor materiale şi într-o extensie al substratului (nu vorbim despre 
o cantitate separată, ci despre aceea care face lemnul să fie de trei 
coţi şi cinciul aflat la cai). S-a spus că numai acestea trebuie numite 
cantităţi, dar că locul şi timpul nu trebuie să fie gîndite în categoria 
cantităţii: astfel timpul, deoarece e „măsura mişcării" 98 , trebuie dat 
categoriei relaţiei; iar „locul este ceea ce cuprinde corpul" 99 trebuie 
considerat ca aflat într-o relaţionare şi în relaţie. Intr-adevăr, miş¬ 
carea e continuă şi nu e plasată în /categoria/ cantităţii. 

Dar de ce marele şi micul nu sînt în categoria cantităţii? Căci 
printr-o cantitate marele e mare, iar mărimea nu face parte dintre 


98 Aristotel, Fizica, IV, 12, 220b. 

99 Aristotel, Fizica, IV, 4, 212a 

relaţii, ci relaţiilor aparţin mai marele şi mai micul, deoarece fiecare 
se raportează la celălalt, precum dublul /la jumătate/. 

Din ce cauză „muntele e mic" şi „bobul de mei e mare"? 100 
Susţin mai întîi că se spune /mic/în loc de „mai mic". Căci dacă 
se admite că /muntele/ e raportat la lucruri de acelaşi gen şi că e 
declarat /mic/ în raport cu ele, se admite că /„mic"/ e spus în loc 
de „mai mic". Şi „bobul de mei mare" nu e declarat pur şi simplu 
„mare", ci „bob mare", ceea ce e acelaşi lucru /cu a spune „bob 
mare/ printre cele de acelaşi gen", adică el ar fi declarat mai mare 
decît /boabele/ prin fire de acelaşi gen. 

Apoi, din ce cauză nu ar fi şi frumosul aşezat printre relaţii? 
Insă vorbim despre frumos în sine şi despre /el ca fiind o/ calitate, 
dar „mai frumos" aparţine relaţiilor. Totuşi şi ceea ce e numit 
frumos ar putea părea urît, dacă e raportat la altceva, precum 
frumuseţea omului raportată la aceea a zeului. Cum spune 
/Heraclit/, „cea mai frumoasă maimuţă este urîtă în comparaţie 
cu un alt gen". 101 Deci în sine e frumos, dar în comparaţie cu 
altceva e mai frumos sau invers. 

Şi aici deci /în cazul mărimii, ceva e/ mare în sine, avînd 
mărime, dar în raport cu un altul nu e astfel. Altminteri, trebuie 
suprimat frumosul, fiindcă un altul e mai frumos decît el. In acest 
fel nu trebuie suprimat nici marele, fiindcă există ceva mai mare 
decît el. Intr-adevăr, în general mai marele nu ar putea exista, dacă 
nu ar exista marele, după cum nici mai frumosul nu ar putea exista, 
dacă nu ar exista frumosul. 

12. Trebuie concedat că există, în legătură cu cantitatea, şi 
contrarietate. Căci conceptul admite contrarietatea, atunci cînd 
spunem „mare" şi „mic", şi el produce reprezentări contrare, aşa 
cum se întîmplă cînd /spunem/ „mult" şi „puţin". Lucruri ase¬ 
mănătoare trebuie afirmate şi despre „puţin" şi „mult". /Căci 
spunem/ „sînt mulţi oameni în casă" în loc să spunem că „sînt 
mai mulţi /oameni în casă decît.../ Deci se spune în relaţie cu 
altceva. Şi /spunem că/ „sînt puţini oameni la teatru", în loc să 
spunem că sînt „mai puţini". 


100 Aristotel, Categorii, 6, 5b. 

101 DK,B 82, citat deja de Platon în Hippias Maior, 289a. 

Şi în general multiplicitatea trebuie să fie numită o mare 
mulţime ca număr - însă în ce fel mulţimea aparţine relativelor? 
E ceva identic cu extensia unui număr, iar opusul ei este contra¬ 
gerea. Acelaşi lucru şi în cazul continuumului, deoarece conceptul 
/de continuu/ prelungeşte continuumul mai departe /peste o anu¬ 
me limită/. Avem deci cantitate, cînd unitatea avansează şi cînd 
punctul avansează. Insă dacă şi unul şi celălalt se opresc iute /din 
mişcare rezultă/, într-un caz, puţinul, în celălalt caz - micul. Dar 
dacă avansul nu s-ar opri iute, rezultă pe de-o parte multul, pe 
de alta - marele. 

Care este limita /mărimii/? Dar care e a frumosului, a caldului? 
E cu putinţă să existe aici şi „mai cald". însă „mai cald" e numit 
relaţie", în vreme ce „cald" e pur şi simplu calitate. în general 
/avem în vedere/ că există o raţiune formatoare anumită, precum 
cea a frumosului, tot astfel şi a marelui, care, atunci cînd se parti¬ 
cipă la ea, produce un /lucru/ mare, după cum raţiunea frumo¬ 
sului produce un /lucru/ frumos. în raport cu acestea deci, există 
contrarietate în ceea ce priveşte cantitatea. Căci în ceea ce priveşte 
locul nu mai există /contrarietate/, fiindcă /locul/ nu aparţine de 
cantitate. într-adevăr, dacă locul ar aparţine de cantitate, susul nu 
ar fi contrarul a nimic, atunci cînd în Univers nu există „jos". însă 
în părţile /Universului/, ceea ce se spune „sus" şi „jos" nu semnifică 
nimic altceva decît „mai sus" şi „mai jos" şi, similar, „la dreapta" 
şi „la stînga". Acestea însă aparţin relaţiilor. 

Silabei şi discursului le revine să fie cantităţi şi să fie subiect 
al cantităţii. Căci emisiunea vocală e de o anumită cantitate. Ea însăşi 
e o mişcare anume. Aşadar, în general trebuie reduse acestea atît 
la mişcare, cît şi la acţiune. 

13. S-a arătat întemeiat că, în baza definiţiei comune şi proprii, 
continuumul este diferenţiat de discret. 102 De aici mai departe, în 
cazul numărului, se face diferenţierea prin par şi impar. Şi apoi din 
nou, dacă mai există diferenţe ale fiecăruia dintre acestea două, sau 
trebuie lăsate pe seama celor care se ocupă deja cu numerele, sau 
trebuie ca aceste diferenţe să fie considerate ale numerelor mona- 
dice, dar să nu mai fie considerate a exista în numerele senzoriale. 


102 Aristotel, Categorii, 6, 4b. 

Iar dacă raţiunea defineşte numerele din lucrurile senzoriale, nimic 
nu împiedică ca ea să gîndească aceleaşi diferenţe ale numerelor. 

Dar în ce fel /diferenţiem/ continuumul, dacă există mai întîi 
linia, apoi suprafaţa, apoi solidul? Răspund că prima va apărea 
ca avînd o /dimensiune/, cea de-a doua - două, cel de-al treilea - 
trei dimensiuni, diviziune proprie cuiva care nu deosebeşte con¬ 
tinuumul după specii, d numai face o enumerare. Or, dacă în 
numerele concepute astfel conform cu un antecesor şi un succesor 
nu există un gen comun, nu va exista ceva comun nici în cazul 
primei, celei de-a doua şi celei de-a treia dimensiuni. Dar poate 
/va fi ceva comun/ în măsura în care egalul la ele este cantitate şi 
unele nu sînt mai mult cantitate şi altele mai puţin cantitate, chiar 
dacă unele au mai multe dimensiuni, altele - mai puţine. 

Aşadar, în cazul numerelor, în măsura în care toate sînt nu¬ 
mere, ar exista /un gen/ comun. Şi probabil că nu unitatea /pro¬ 
duce/ dualitatea, nici dualitatea /treiul/, ci acelaşi /gen comun/ le 
produce pe toate. Dar dacă ele nu se nasc, ci sînt, dar noi le sesi¬ 
zăm născîndu-se, fie numărul mai mic anterior şi cel mai mare 
ulterior. Insă, în măsura în care ele sînt toate numere, stau sub un 
singur /gen/. 

Şi trebuie să extrapolăm această situaţie a numerelor asupra 
mărimilor. Vom separa unele de celelalte - linia, suprafaţa, corpul 
pe care /Aristotel/ l-a numit corp 103 , deoarece sînt mărimi diferite 
după specie. Iar dacă trebuie divizate fiecare dintre acestea, trebuie 
divizată linia în dreaptă, circulară, spirală; suprafaţa în suprafaţă 
mărginită de linii drepte şi suprafaţă circulară; solidul în corpuri 
solide, sfera, corpuri mărginite de drepte - şi acestea /vor fi divi¬ 
zate/ din nou, aşa cum geometrii produc triunghiurile, patrula¬ 
terele şi din nou acestea /vor fi divizate/ în alte specii. 

14. Ce am spune că este dreapta? Oare nu că e mărime? Sau 
cineva ar putea spune că dreapta e o mărime cu o anumită calitate. 
Ce anume opreşte /dreapta/ să fie o diferenţă /a liniei/ luată ca 
linie? Căci dreapta nu aparţine altei /specii/ decît liniei. Intr-adevăr, 
noi aducem şi diferenţele Fiinţei de la calitate. Dacă deci o linie 
e dreaptă, există o cantitate laolaltă cu diferenţa, iar dreapta nu 


Aristotel, Categorii, 6, 4b. 

e, de aceea, ceva compus din Drept şi Linie. Iar dacă e ceva com¬ 
pus, este ca /un gen/ laolaltă cu diferenţa proprie. 

Iar figura din trei linii - triunghiul - din ce cauză nu se află 
în /genul/ cantităţii? Răspund că triunghiul nu constă în trei linii 
pur şi simplu, ci /în trei linii/ dispuse într-un anume fel, iar patru¬ 
laterul /constă din/ patru /linii dispuse/ într-alt fel. Şi linia dreaptă 
e dispusă într-un anume fel şi e şi cantitate. Căci dacă linia dreapta 
nu e numai cantitate, ce opreşte să spunem că şi segmentul de 
dreaptă nu e numai cantitate? Insă limita dreptei e un punct şi 
nu se află în altceva. Şi suprafaţa limitată e atunci cantitate, de 
vreme ce o mărginesc liniile, care se află cu mult mai mult în /cate¬ 
goria/ cantităţii. Dacă, deci suprafaţa limitată se află în/categoria/ 
cantităţii, iar aceasta e sau un patrulater, sau un poligon, sau un 
hexagon, atunci toate figurile se află în /categoria/ cantităţii. Dar 
dacă le vom aşeza în/categoria/ calităţii, fiindcă numim triunghiul 
şi pătratul calitate, nimic nu opreşte să aşezăm acelaşi lucru în mai 
multe categorii. In măsura în care el e mărime şi mărime determi¬ 
nată cantitativ, se află în categoria cantităţii; în măsura în care oferă 
o anumită formă determinată calitativ, e în categoria calităţii. 

Altminteri, luat în sine, triunghiul este o formă determinată 
calitativ. Ce împiedică, aşadar, să numim şi sfera o calitate? Iar 
dacă cineva ar ajunge în punctul decisiv, va spune că geometria se 
ocupă nu cu mărimi, ci cu calităţi. Totuşi, acest lucru nu pare real, 
ci disciplina aceasta are în vedere mărimile. 

însă diferenţele mărimilor nu suprimă faptul ca ele să fie 
mărimi, după cum diferenţele Fiinţelor nu suprimă faptul ca Fiin¬ 
ţele să fie Fiinţe. în plus, orice suprafaţă e limitată, deoarece nu 
este cu putinţă să existe o suprafaţă infinită. 

în plus, după cum, atunci cînd consider o calitate în legătură 
cu Fiinţa, vorbesc despre o calitate substanţială, la fel şi încă mult 
mai mult, dnd consider figurile /geometrice/, le consider /ca fiind/ 
diferenţele cantităţii. 

Apoi, dacă nu vom considera figurile ca fiind diferenţele mări¬ 
milor, care sînt lucrurile cărora le vom acorda diferenţele? Iar dacă 
sînt diferenţele mărimilor, mărimile diferite ce rezultă din dife¬ 
renţe trebuie rînduite în cadrul speciilor /figuri/lor. 

15. Dar în ce fel egalul şi inegalul sînt propriul cantităţii? Se 
vorbeşte, într-adevăr, şi despre „triunghiuri asemenea". Răspund 

că se vorbeşte despre mărimi asemenea, însă asemănarea res¬ 
pectivă nu suprimă faptul că asemănătorul şi neasemănătorul se 
află în genul calităţii. Probabil că aici, în mărimi, „asemănătorul" 
are alt sens şi nu e la fel ca în categoria calităţii. 

Apoi, dacă /Aristotel/ a spus că egalul şi inegalul sînt propriul 
/cantităţii/ 104 , el nu a eliminat şi faptul ca asemănătorul să fie pre¬ 
dicatul unor anumite /mărimi/. Insă dacă ar fi spus că asemă¬ 
nătorul şi neasemănătorul sînt propriul calităţii, ar trebui vorbit 
într-altfel /despre ele/, aşa cum am spus, în cazul cantităţii. Iar dacă 
„asemănătorul" e identic ca sens şi în cazul acestora /al cantităţii 
şi calităţii/, trebuie căutate alte proprietăţi specifice fiecăruia dintre 
genuri - cantităţii şi calităţii. 

Răspund: trebuie spus că „asemănătorul" este afirmat şi despre 
cantitate, în măsura în care diferenţele sînt în el, dar la modul 
general /trebuie spus/ că diferenţele care completează trebuie aran¬ 
jate împreună cu lucrul pentru care sînt ele diferenţe şi cel mai 
mult/trebuie procedat astfel/, atunci cînd diferenţa ar fi diferenţă 
a acelui unic lucru. Iar dacă /diferenţa/ completează Fiinţa într-un 
subiect, iar într-altul - nu, ea trebuie rînduită împreună /cu lucrul/ 
a cărui /Fiinţă/ o completează, iar acolo unde nu o completează, 
trebuie concepută numai în sine. Spun „completează Fiinţa", nu 
Fiinţa luată absolut, ci Fiinţa determinată calitativ, cînd formula 
„determinată calitativ" primeşte o adăugire care nu e substanţială. 

Şi trebuie indicat şi lucrul următor: spunem că sînt egale şi 
triunghiurile, şi patrulaterele, şi /vorbim astfel/ în cazul tuturor 
figurilor geometrice, al corpurilor şi solidelor. Astfel încît să rămînă 
egalul şi inegalul proprii cantităţii. însă trebuie cercetat dacă ase¬ 
mănătorul şi neasemănătorul se spun în cazul calităţii. 

S-a vorbit despre calitate că, împreună cu altele, cu Materia şi 
cantitatea, realizează completarea Fiinţei senzoriale. Şi s-a spus că 
există posibilitatea ca aşa-zisa Fiinţă să fie ceva alcătuit din multe, 
nu un „ceva", ci mai curînd o calitate. Iar raţiunea formatoare, de 
pildă a focului, îl indică mai curînd pe „ceva", dar forma pe care 
o produce e mai curînd o calitate. Iar raţiunea formatoare a omului 
/indică/ „ceva", dar ceea ce e realizat în natura Materiei, fiind o ima¬ 
gine a raţiunii formatoare, e mai degrabă o anume calitate. Precum, 


104 Aristotel, Categorii, 6, 6a şi 8, 11a. 

dacă, fiind Socrate cel vizibil un om, imaginea sa din pictură, deşi 
e ea culori şi pigmenţi, ar fi numită „Socrate". Tot astfel, existînd 
raţiunea formatoare, conform căreia există Socrate, pe Socratele 
senzorial nu trebuie să-l numim cu adevărat „Socrate", d /să spunem 
că el/ este culori şi forme - imitaţii ale acelor realităţi din raţiunea 
formatoare. 105 Şi /să spunem/ că raţiunea formatoare de Aici /a 
omului/ în raport cu cea mai adevărată raţiune formatoare a Omului 
are aceeaşi proprietate. Acestea stau în acest fel, prin urmare. 

16. Fiecare /categorie/ fiind luată separată de celelalte proprie¬ 
tăţi asociate aşa-zisei Fiinţe este calitate în aceste lucruri, nesem- 
nificînd nici pe „ceva", nici pe „atît de mare", nici „mişcare", ci 
arătînd caracterul şi pe „în acest fel" şi pe „în ce fel", de exemplu, 
/arătînd/ frumosul şi urîtul la corpuri. Căci frumosul de Aici are 
numai acelaşi nume cu frumosul de Acolo, încît şi calitatea /e în 
acelaşi fel/, de vreme ce şi albul şi negrul sînt altceva /Aici şi Acolo/. 

Dar oare ce se află în sămînţă şi într-o astfel de raţiune forma¬ 
toare este oare identic, sau e omonim cu ceea ce se manifestă? Şi 
oare trebuie atribuit realităţilor de Acolo, sau lucrurilor de Aici? 
Dar urîtul asociat Sufletului? Deja e clar că frumosul e altceva /Aici 
şi Acolo/. Dar dacă calitatea de Aici e şi virtutea, /nu numai viciul/, 
dacă /ea se află/ în calităţile de Aici /trebuie lămurit/. 106 

Răspund că unele virtuţi se află în calităţile de Aici, dar altele 
în cele de Acolo. De fapt, şi în privinţa artelor care sînt raţiuni s-ar 
putea avea dificultăţi în a şti dacă ele se află în calităţile de Aici. 
într-adevăr, dacă ele sînt raţiuni formatoare în Materie/s-ar afla 
în calităţile de Aici/, dar Materia pentru ele e Sufletul. Or, cînd 
sînt luate laolaltă cu Sufletul, în ce fel să fie Aici? De exemplu, 
cîntatul la liră: într-adevăr, cîntarea are de a face cu corzile şi cu 
o parte cumva a artei - sunetul senzorial - afară dacă nu le-ar 
considera cineva pe acestea activităţi şi nu părţi. Insă, totuşi, e vorba 
despre activităţi senzoriale. Intr-adevăr, şi frumosul din corp e incor¬ 
porai, totuşi l-am atribuit pe el - care e perceptibil senzorial - cali¬ 
tăţilor asociate corpului şi proprii corpului. 


105 x ex t foarte corupt, am urmat lecţiunea Armstrong. Vezi tema dublei 
imitaţii în Republica. 

106 Text neclar, completat diferit de traducători. 

Considerînd geometria şi aritmetica duble, pe unele trebuie să 
le aşezăm Aici, plasate în calitatea de Aici, dar celelalte, activităţile 
proprii Sufletului însuşi, trebuie aşezate Acolo, în contact cu inte¬ 
ligibilul. Platon spune acelaşi lucru şi despre muzică, şi despre 
astronomie. 107 Astfel artele care se ocupă cu corpul şi se folosesc 
de instrumente corporale şi aflate în senzaţie, deşi sînt dispoziţii 
ale Sufletului, de vreme ce sînt dispoziţii ale Sufletului înclinat 
în jos, trebuie aşezate în calitatea de Aici. Cît despre virtuţile prac¬ 
tice, nimic nu le împiedică să fie Aici - cele care acţionează astfel 
încît activitatea să fie de natură politică - acelea care nu separă 
Sufletul /de corp/,îndreptîndu-l spre cele de Acolo, ci acţionează 
în vederea binelui de Aici, preferîndu-1 pe acesta, fără să-l ia ca 
necesar. 108 

Şi /raţiunea formatoare/ din sămînţă şi cu atît mai mult negrul 
şi albul se află în /calităţile/ de Aici. Bun, dar oare în Fiinţa de Aici 
vom aşeza un astfel de Suflet în care se află aceste raţiuni forma¬ 
toare? Răspund că pe aceste /raţiuni/nu le-am numit corpuri, dar, 
fiindcă raţiunile sînt asociate corpului şi producerii de corpuri, 
le-am plasat în calitatea de Aici. 

Considerînd Fiinţă senzorială ceea ce e alcătuit din toate /cali¬ 
tăţile/ amintite, nu vom aşeza deloc în ea o Fiinţă incorporală. 
Afirmînd însă că toate calităţile sînt incorporale, am enumerat în 
/Suflet?/ afecte care s-au înclinat înspre Aici şi raţiuni care aparţin 
unui Suflet particular. Căci afectul e divizat în două: în obiectul în 
legătură cu care este, şi în subiectul în care se află - Sufletul; am 
acordat calităţii că nu e corporală, deşi se află în legătură cu corpul. 
Insă Sufletul nu mai e atribuit Fiinţei de Aici, fiindcă am dat deja 
calităţii afectarea sa legată de corp. Gîndit fără afectare şi raţiune 
formatoare, am atribuit Sufletul locului /inteligibil/ de unde este, 
nelăsînd deloc Aici vreo Fiinţă inteligibilă de orice fel. 

17. Dacă astfel par să stea lucrurile, trebuie divizate /calităţile/: 
unele sînt ale Sufletului, altele sînt corporale, ca fiind calităţi ale 
corpului. Iar dacă cineva vrea ca toate Sufletele să fie Acolo, este 
posibil să divizăm calităţile de Aici cu ajutorul senzaţiilor: unele 


107 Republica, 525a. 
îos Qf. SVF III.280. 

sosesc prin ochi, altele prin urechi, altele prin tact, altele prin gust 
ori miros. /Şi în continuare trebuie divizat/, dacă există unele dife¬ 
renţe ale acestor /calităţi/ - culorile pentru privire, sunetele pentru 
auz, cît şi pentru celelalte senzaţii. Sunetele, în măsura în care sînt 
calitativ determinate, sînt plăcute, aspre, moi. 

Dat fiind că divizăm prin calităţi diferenţele asociate Fiinţei, 
activităţile şi acţiunile frumoase şi urîte şi, în general, de acest fel - 
cantitatea /contribuie/ sau de puţine ori, sau niciodată la diferenţele 
care produc speciile - cît şi /divizăm/ cantitatea prin calităţile 
proprii ei, ar exista o dificultate de a şti în ce fel s-ar putea diviza 
şi calitatea după specii, de ce fel de diferenţe se poate cineva folosi 
şi provenite de la ce fel de gen. Căci ar fi absurd ca /diferenţa sa/ 
să fie asemănătoare cu sine, ca şi cînd cineva ar numi diferenţele 
Fiinţei din nou Fiinţe. Prin ce, aşadar, să divizăm albul şi negrul? 
Prin ce culorile în general? /Să le diferenţiem/ de calităţile gustative 
şi tactile? 

Dar dacă /diferenţele/ acestea /sînt date/ de diferite organe de 
simţ, diferenţa nu e în subiecte. Dar în ce fel /se diferenţiază/ pro¬ 
prietăţile asociate aceleaşi senzaţii? Dacă se diferenţiază, fiindcă 
există un aspect comasator al ochilor şi unul distingător, unul coma- 
sator şi distingător al limbii, trebuie să avem dificultăţi în legătură 
cu afectările însele, dacă acestea sînt nişte comasări şi distingeri. 

Apoi/Aristotel/ nu a precizat prin ce se diferenţiază /senzaţiile/. 
Iar dacă cineva ar spune că /senzaţiile/ se diferenţiază prin ceea le 
stă în putinţă - şi nu e absurd „prin ceea ce le stă în putinţă" 109 - 
trebuie probabil spus următorul lucru: că entităţile invizibile, de 
exemplu ştiinţele, trebuie diferrenţiate prin ceea ce le stă în putinţă. 
Dar /afectările/ acestea fiind senzoriale, din ce cauză trebuie dife¬ 
renţiate pornind de la efectele pe care le produc? în ştiinţe, făcînd 
diferenţe prin ceea ce le stă în putere şi, în general, deosebind prin 
puterile Sufletului că ele sînt diferite pornind de la efectele pe care 
le produc, putem în mod raţional să concepem diferenţele lor, 
văzînd nu numai în legătură cu ce sînt, dar şi raţiunile lor. Sau 
vom putea examina artele prin raţiunile şi tezele lor, dar în ce fel 
/vom putea examina/ calităţile asociate corpului? Răspund că şi 
acolo, în cazul raţiunilor diferite, cineva ar putea cerceta în ce fel 


109 Aristotel, Categorii, 8, 9a 

ele sînt diferite între ele. Căci albul apare că e diferit de negru. 
Dar cercetăm prin ce anume. 

18. însă toate aceste dificultăţi arată că trebuie căutate diferen¬ 
ţele celorlalte /calităţi/, prin care le vom separa pe fiecare unele 
de altele, dar că e imposibil şi iraţional de căutat diferenţele diferenţelor. 
Căci nu e posibil să avem nici Fiinţe ale Fiinţelor, nici cantităţi ale 
cantităţilor, nici calităţi ale calităţilor, nici diferenţe ale diferenţelor. 

Ci e necesar, acolo unde se poate, /să facem distincţii/ prin lucru¬ 
rile exterioare, prin cele care produc /efectele/, sau ceva asemănător. 
Dar acolo unde nici măcar acestea nu există, precum la distingerea 
între galben-verde şi ocru, de vreme ce se afirmă /că ele aparţin/ 
albului şi negrului 110 , ce s-ar putea spune? Că sînt diferite, senzaţia 
sau Intelectul o vor spune; şi nu vor da o explicaţie - senzaţia - 
fiindcă raţiunea nu-i aparţine, ci doar produce diferite indicaţii; 
iar Intelectul, fiindcă în cele ale sale se foloseşte pretutindeni de 
intuiţii simple şi nu de raţiuni, încît despre fiecare lucru spune 
că „asta e asta" şi „cealaltă e cealaltă". Şi există o alteritate în miş¬ 
cările sale care diferenţiază pe ceva de celălalt şi care nu are nevoie, 
ea însăşi, de alteritate. 

Aşadar, oare calităţile ar putea deveni toate diferenţe, sau nu? 
Albeaţa şi în general culorile, senzaţiile tactile şi gustative ar putea 
deveni diferenţe pentru alte lucruri, fiind şi specii, dar în ce fel 
/pot deveni diferenţe/ gramatica şi muzica? Sau /pot face asta/ prin 
faptul că există Suflet bun la gramatică, şi Suflet bun la muzică 
şi cel mai mult /s-ar întîmpla/, dacă ar fi astfel prin natură, încît 
să devină şi diferenţe specifice. 

Iar dacă ar exista o diferenţă, ea ar fi sau din acest gen, sau şi 
din altul. Iar dacă ar fi din acelaşi gen/cu subiectul asupra căruia 
se aplică/, /ar fi diferenţa speciilor/ din acelaşi gen, precum calităţile 
calităţilor. într-adevăr, virtutea e o anumită stare permanentă, iar 
viciul o alta de un alt fel, astfel încît diferenţele dispoziţiilor, care 
sînt calităţi, sînt calităţi /la rîndul lor/. Afară doar dacă cineva 
n-ar spune că starea permanentă fără diferenţă nu e calitate, şi că 
diferenţa produce calitatea. 


110 Aristotel, De sensu, 4, 442a; Categorii, 10, 12 a. 

Dar dacă dulcele e folositor şi amarul - vătămător, le diferen- 
ţiezi prin relaţia /faţă de sănătate/, nu prin calitate. Dar ce se întâm¬ 
plă, dacă „dulcele e dens", iar „amarul e rarefiat"? Probabil că 
„dens" spune nu ce era dulce, ci cărui subiect i se aplică dulceaţa; 
şi la fel în cazul amarului. Astfel încît trebuie să cercetăm dacă 
diferenţa e pretutindeni o calitate a non-calităţii, după cum Fiinţa 
nu e /o diferenţă/ a Fiinţei, nici cantitatea nu e o diferenţă a cantităţii. 

Răspund că cinciul se diferenţiază de trei prin doi. Sau îl depă¬ 
şeşte cu doi, însă nu se spune „se diferenţiază". Cum s-ar putea 
diferenţia prin doiul care e inclus în trei? Insă nici mişcarea nu 
s-ar putea diferenţia de mişcare prin mişcare, nici în alte cazuri 
nu s-ar putea descoperi aşa ceva. In cazul virtuţii şi al viciului, 
trebuie luat întregul în raport cu întregul şi în acest fel ele se vor 
deosebi prin ele. Iar cît priveşte faptul de a fi din acelaşi gen, al 
calităţii, şi nu din altul, dacă cineva ar diferenţia /virtuţile şi viciile/ 
prin faptul că una se referă la plăceri, alta la mînie, alta la obţinerea 
rezultatului, şi dacă astfel s-ar accepta că s-au făcut bune distincţii, 
ar fi limpede că e posibil ca diferenţele să fie şi non-calităţi. 

19. Aşa cum a apărut, trebuie aranjaţi în baza calităţii şi cei defi¬ 
niţi calitativ, în măsura în care calitatea are a face cu ei, fără să-i 
luăm în consideraţie pe ei înşişi, ca să nu fie două categorii; ci, 
urcînd de la ei spre /calitate/ faţă de care ei sînt definiţi calitativ. 

Iar non-albul, dacă semnifică o altă culoare, e calitate. Dar dacă 
e numai negaţie, nu ar fi nimic [lucru sau enumerare], decît doar 
un sunet, sau un nume, sau o definiţie a lucrului căruia cuvântul i 
se atribuie. Dacă e sunet, e o mişcare; dar dacă e nume sau definiţie, 
e o relaţie în măsura în care acestea semnifică. Iar dacă nu există 
numai enumerarea lucrurilor pe genuri, d trebuie să /fie enumerate/ 
şi cele desemnate şi cele care semnifică, /spunînd/ cărui gen îi apar¬ 
ţine fiecare termen care semnifică, vom spune că unii termeni sînt 
puşi numai ca indicînd, alţii /cei negativi/, ca să-i suprime. 

Insă este probabil mai bine să nu numărăm laolaltă negaţiile 
/printre calităţi/, de vreme ce nu numărăm laolaltă afirmaţiile din 
pricina caracterului lor compus. Dar ce vom spune despre priva¬ 
ţiuni? Dacă sînt calităţi noţiunile pentru care ele sînt privaţiuni, 
atunci şi ele sînt calităţi, de exemplu „ştirb" sau „orb". Dar „gol", 
„îmbrăcat" nu sînt nici ele calităţi, ci mai degrabă cad în categoria 

posesiei. Ele se află deci într-o raportare faţă de altceva. însă afec¬ 
tarea, pe de o parte, cea aflată în momentul suportării nu mai e 
calitate, ci o mişcare. Pe cîtă vreme afectarea, dnd ceea ce a suportat 
e în trecut şi cînd posedă afectul permanent, e o calitate. Dacă n-ar 
mai avea afectarea, dar s-ar zice că a suportat-o în trecut, înseam¬ 
nă că s-a mişcat, ceea ce e totuna cu „a fost în mişcare". 

Dar trebuie gîndită numai mişcarea, eliminînd timpul. Căci nu 
se cuvine deloc să i-1 adăugăm pe „acum". 

Iar pe „bine" şi alte /calificative/ de acest fel trebuie să le rea¬ 
ducem la o singură noţiune, cea a genului. Trebuie însă cercetat 
dacă trebuie readus la calitate „a se înroşi", dar nu şi culoarea „roşu 
la faţă". Căci „a se face roşu" pe drept nu trebuie readus la calitate, 
căci el e afectare sau, în general, mişcare. Iar dacă nu se mai „înro¬ 
şeşte", ci deja este roşu, de ce nu este un ins determinat calitativ? 
Căci cel definit calitativ nu este /definit/ prin intermediul timpu¬ 
lui - (Sau prin intermediul a ce fel de timp să-l definim?), ci e 
definit prin ceva care e aşa şi aşa şi, spunînd că e roşu, apreciem 
că e într-un anume fel. Sau /altfel/ vom numi calităţi numai stările 
permanente, dar nu şi dispoziţiile /trecătoare/. Şi nu cel care se 
încălzeşte va fi atunci „cald" /în sensul de calitate/, nici cel care 
se îmbolnăveşte nu va fi bolnav. 

20. Trebuie însă văzut dacă nu cumva pentru orice calitate 
există o alta contrară. într-adevăr şi intermediarul pare, în cazul 
virtuţii şi viciului, să fie contrar extremelor. 111 însă în cazul culo¬ 
rilor, /nuanţele/ intermediare nu sînt astfel /contrare extremelor/. 112 

Dacă, prin urmare, aşa stau lucrurile, fiindcă termenii interme¬ 
diari sînt amestecuri ale termenilor extremi, ar trebui să nu divi¬ 
zăm /totul/, ci /să divizăm culorile/ în alb şi negru, iar pe celelalte 
/să le considerăm/ combinaţii. Sau facem opoziţii prin aceea că 
se vede o anume /culoare/ dintre cele intermediare, deşi ea provine 
din combinare. Sau /divizăm/ fiindcă termenii contrari nu doar 
sînt diferiţi, ci şi sînt diferiţi în cea mai mare măsură. 

însă există riscul ca „a fi diferit în cea mai mare măsură" să 
fie conceput în /cazul/ aşezăm acestor intermediari. Or, dacă cineva 


111 Bine-cunoscuta teorie a lui Aristotel din Etica nicomahică, II, 5, 1106b. 

112 Aristotel, Categorii, 8, 10b. 

ar suprima acest aranjament, prin ce anume va mai defini „în cea 
mai mare măsură". Răspund că prin aceea că griul e mai aproape 
de alb decît e negrul /de alb/. Iar acest lucru e indicat de vedere 
şi la fel şi în cazul gusturilor, al senzaţiilor tactile - amar-dulce, 
cald-rece - nici unul dintre membrii perechii respective nu e 
intermediar. 

Dar e limpede că ne-am obişnuit să concepem astfel lucrurile. 
Insă probabil că cineva ar putea să nu fie de acord: /ar spune că/ 
albul, galbenul şi oricare altă culoare în raport cu oricare alta e 
cu totul diferită şi că, fiind calităţi diferite, /aceste culori/ sînt con¬ 
trare. Căci contrarietatea lor nu se datorează existenţei unor inter¬ 
mediari, ci acestui lucru /(diferenţei înseşi)/. Nimic, în fapt, nu se 
dispune între boală şi sănătate. Răspund că/sînt contrare/, fiindcă 
efectele rezultate din ele presupun cea mai mare depărtare. Insă 
în ce fel vorbim de „cea mai mare depărtare", dacă nu există depăr¬ 
tări mai mici în cazul termenilor medii? 

Nu se poate vorbi despre „cea mai mare depărtare", aşadar, 
în cazul sănătăţii şi bolii. Prin altceva trebuie deci definit contra¬ 
riul, nu prin „cea mai mare depărtare". Dar dacă /îl vom defini/ 
prin „mare", dacă „mare" este spus în loc de „mai mult" în raport 
cu „mai puţin", din nou termenii fără intermediar vor scăpa de 
definiţie. Dar dacă spunem pur şi simplu „mult", fiind de acord 
că fiecare natură se distanţează „mult" /de o alta/, /e clar că/ nu 
măsurăm distanţa cu „mai mult", dar rămîne de cercetat atunci 
în ce fel este contrariul. 

Oare /calităţile/ care posedă o anumită asemănare - nu mă refer 
la cea dată de gen, nici în general de cea cauzată de faptul că e 
amestecată cu altele, de exemplu, cu formele lor - fie mai mare, 
fie mai mică, nu sînt contrare, ci sînt contrare cele la care nu există 
nimic identic conform cu specia? Şi trebuie adăugat: în genul cali¬ 
tăţii /să se întîmple această opunere/. De aici rezultă că şi cele fără 
intermediari aparţin contrariilor, cînd nu există nimic care să le asemene, 
neexistînd alte /calităţi/ care, ca să spunem aşa, să aibă ceva din 
ambele şi să posede o asemănare între ele, iar în alte cazuri numai 
unele nu au această /asemănare/. Dacă e aşa, culorile la care există 
o comuniune nu pot fi contrare. Şi nimic nu se va opune ca nu 
orice /culoare/ să fie contrară oricărei /culori/, dar una va putea 
să fie contrară alteia în acest sens, şi la gusturi la fel. 

Aceste dificultăţi s-au prezentat în acest fel. 

însă în legătură cu „mai multul", a părut că el există în cele 
care participă - dar la Sănătatea în sine. Dreptatea în sine s-a ivit 
o dificultate. într-adevăr, dacă fiecare dintre acestea are o exten¬ 
sie <7TAâxoi;> /conceptuală/, trebuie să li se dea acestora şi o con¬ 
diţie permanentă. Dar Acolo fiecare /parte/ e întregul şi nu posedă 
„mai mult". 

21. Pentru a şti dacă mişcarea trebuie considerată un gen, astfel 
ar trebui reflectat: mai întîi, /ar trebui aflat/ dacă nu se cuvine 
redusă la un alt gen; apoi, dacă nu există nimic deasupra ei care 
să-i fie predicat în esenţă; apoi, dacă acceptînd multe diferenţe, 
produce specii. 

La ce gen o vei reduce? însă ea nu e nici Fiinţă, nici calitate a 
lucrurilor care o posedă. Nu poate fi redusă nici la categoria face¬ 
rii - căci şi în a fi afectat sînt multe mişcări - nici la categoria 
afectării, fiindcă multe mişcări sînt faceri. Dar facerile şi afectările 
/se pot reduce/ la mişcare. 

Nici la categoria relaţiei /nu ar putea fi redusă/, cu argumentul 
că mişcarea e a unui lucru şi nu e în sine. Căci în acest fel şi calitatea 
s-ar putea include în genul relaţiei, fiindcă ea e calitate a unui lucru 
şi într-un lucru. Iar cantitatea - la fel. Dar, dacă /e aşa/, fiindcă 
existînd acele entităţi anume, chiar dacă aparţin altuia, în măsura 
în care sînt, una e declarată calitate, iar cealaltă cantitate /şi nu rela¬ 
ţie/, în acelaşi mod trebuie văzut ce este mişcarea în sine, chiar dacă 
ar aparţine unui subiect, deoarece ea este ceva înainte de a aparţine 
unui subiect. 

In general, trebuie considerat relaţie nu ceea ce este /mai întîi/, 
apoi ceea ce aparţine altuia, ci acel „ceva" pe care îl generează dispu¬ 
nerea, fără să existe nimic altceva în afara dispunerii, în măsura 
în care se vorbeşte despre el. De exemplu, „dublul" în măsura în 
care e numit „dublu" ia naştere şi fiinţă în comparaţia cu lungimea 
de un cot; nefiind gîndit înainte de acest act în faptul de a fi compa¬ 
rat cu altceva, a putut să fie numit „dublu" şi să fie aceasta. Ce 
este atunci acest lucru, care, deşi aparţine altuia, este /întîi/ „ceva" 
ca să aparţină apoi şi altuia, precum calitatea, cantitatea şi Fiinţa? 

Răspund că mai întîi trebuie gîndit că înaintea sa /a mişcării/ 
nu există nimic predicat /despre ea/ ca gen /al său/. Iar dacă cineva 
ar susţine că transformarea există înaintea mişcării, mai întîi fie 

le identifică, fie, spunînd că /transformarea/ e gen, va crea un alt 
gen diferit de cele anunţate înainte. Apoi e clar că va considera 
mişcarea o specie şi va opune o altă /specie/ mişcării, numind-o 
probabil şi pe aceea devenire, transformare, dar nu mişcare. Din 
ce pricină devenirea nu e mişcare? Dacă/nu e mişcare/ fiindcă ceea 
ce devine nu există încă, iar mişcarea nu are de-a face cu nefiinţa, 
devenirea desigur nu ar putea fi nici transformare. Dar dacă /nu 
e mişcare/ fiindcă devenirea nu e altceva decît o schimbare şi o 
creştere, fiindcă există devenire atunci cînd unele lucruri se schim¬ 
bă şi cresc, se iau în consideraţie cele de dinaintea devenirii. 

Intr-adevăr, faptul de a deveni şi devenirea nu se află în schim¬ 
barea pasivă, precum „a se încălzi" sau „a se albi" - cînd apar 
acestea, este posibil să nu fi apărut încă devenirea ca atare, ci numai 
să apară ceva, adică faptul de a fi schimbat - ci atunci cînd un 
animal sau o plantă ar căpăta o formă specifică. 

Dar cineva ar putea spune că revine mai curând schimbării decît 
mişcării să fie considerată specie, fiindcă faptul schimbării vrea 
să indice ceva apărut în loc de altceva, în vreme ce faptul mişcării 
conţine şi trecerea ce nu iese din ceea ce e propriu, precum miş¬ 
carea locală. Dar, dacă nu asta intenţionează, /trebuie socotit că/ 
învăţarea şi cîntatul la liră sînt mişcare sau în general, sau pornind 
de la o stare obişnuită. Incît mai degrabă decît mişcarea ar fi specie 
schimbarea care scoate /ceva/ dintr-o stare. 

22. Fie gîndit ca identic /cu mişcarea/ faptul schimbării deoarece 
consecinţa mişcării e altceva. Ce trebuie atunci să numim mişcare? 

Fie atunci mişcarea, ca să spunem sumar, drumul de la virtua¬ 
litate la acel lucru despre care spunem că e în virtualitate. într-adevăr, 
ceva e în virtualitate, fiindcă ar ajunge la o formă anume, precum 
statuia în virtualitate, altul e în virtualitate fiindcă ar ajunge la o 
activitate, precum faptul plimbării. Cînd primul ar avansa înspre 
statuie, avansul e mişcare, dar cînd cineva se plimbă, faptul plimbării 
însuşi e mişcare. Iar dansul în cazul celui capabil să danseze, atunci 
cînd dansează, /e mişcare/. Insă în cazul unei anume mişcări care 
conduce la statuie apare o altă formă pe care a produs-o mişcarea, 
pe de altă parte, ceea ce luat ca formă simplă a virtualităţii, dansul, 
nu lasă nimic după sine, odată ce s-a oprit mişcarea. Incît nu ar 
fi o absurditate, dacă cineva ar spune că mişcarea e o formă „trează" 
opusă celorlalte forme statice, în măsura în care ele persistă, în vreme 



DESPRE GENURILE A CEEA-CE-ESTE 


239 


ce ea - nu, şi că e cauză pentru celelalte forme, atunci cînd după 
ea apare ceva. 

Iar dacă cineva ar numi aceasta despre care vorbim acum şi 
„viaţă" a corpurilor, mişcarea aceasta trebuie considerată omo- 
nimă cu mişcările Intelectului şi ale Sufletului. 

Iar că mişcarea e un gen s-ar putea nu mai puţin convinge 
cineva şi din faptul că nu e uşor, ba chiar e imposibil să o concepi prin- 
tr-o definiţie. 

Dar în ce fel mişcarea e o formă, atunci cînd mişcarea se face 
spre mai rău sau cînd e în general o mişcare pasivă? Sau e la fel 
ca atunci cînd încălzirea de la soare face să crească unele lucruri, 
pe altele dimpotrivă, iar mişcarea are ceva comun şi identic în 
ambele situaţii, însă posedă o diferenţă aparentă din punctul de 
vedere al subiectelor. 

Atunci, însănătoşirea şi îmbolnăvirea sînt acelaşi lucru? Răs¬ 
pund că în măsura în care sînt mişcare - da, sînt acelaşi lucru. Dar 
prin ce se vor deosebi? Oare prin subiecte sau prin altceva? 
Dar despre aceasta, pe mai tîrziu, cînd vom cerceta schimbarea. 
Acum trebuie cercetat ce este identic în orice mişcare. Căci în acest 
fel ea ar putea fi un gen. 

Răspund că ar putea fi considerată ca avînd multe sensuri şi 
va fi în acest sens/gen/, precum dacă /am considera/ ceea-ce-este 
/ceva/. Şi s-a vorbit despre dificultatea că e necesar probabil ca tot 
atîtea, cum ar veni, forme să existe, cîte mişcări conduc la ceea ce 
e conform naturii sau acţionează în lucrurile conform naturii, dar 
că deplasarea spre ceea ce e împotriva naturii trebuie considerat 
analog cu lucrurile spre care el conduce. 

Dar ce este comun în cazul schimbării, al creşterii, al generării, 
al celor contrare acestora, cît şi al transformării locale, în măsura 
în care toate acestea sînt mişcări? Răspund că fiecare /lucru/ nu 
e în aceeaşi /condiţie/ în care era înainte, nici nu se opreşte, nici 
nu e într-un repaos total, ci, în măsura în care mişcarea e prezentă, 
posedă o deplasare spre altceva, şi că alteritatea /sa/ nu rămîne 
în aceeaşi condiţie. Căci mişcarea piere atunci cînd nu există un 
altul diferit /spre care ea să conducă/. De aceea alteritatea nu se 
află în faptul de a fi apărut /la un moment dat ceva/ şi a sta locului 
în ceva diferit, ci este alteritate eternă. 

De aceea timpul e mereu altul, fiindcă mişcarea îl creează. Căci 
fiind măsurată/prin timp/, mişcarea nu stă locului. Prin urmare. 

/timpul/ fuge împreună cu ea, ca şi cînd ar călători pe mişcarea 
care îl poartă. Insă comun tuturor /mişcărilor/ este faptul că /miş¬ 
carea/ este o înaintare şi o deplasare de la virtualitate/capacitate 
şi de la cel capabil /de ceva/înspre actualizare/activitate. Căci orice 
lucru care se mişcă potrivit cu orice mişcare, ajunge la mişcare fiind 
înainte capabil să facă sau să îndure această /mişcare/. 

23. Or, mişcarea asociată cu lucrurile senzoriale fiind indusă 
de un altul diferit, scutură, goneşte, trezeşte şi împinge lucrurile 
care participă la ea, încît acestea să nu doarmă şi să nu rămînă în 
identitate, pentru ca prin neodihnă şi, cum ar veni, prin această 
multiplă activitate, ele să fie ţinute laolaltă de o imagine de viaţă 
/ autentică/. 

Dar nu trebuie considerat că mişcarea este totuna cu corpurile 
mişcate. Intr-adevăr, nu picioarele sînt plimbarea, ci activitatea 
asociată picioarelor care provine din capacitate. Capacitatea fiind 
însă invizibilă, e necesar să vezi numai picioarele în activitate, nu 
picioarele pur şi simplu, de parcă ar fi în repaos, ci deja laolaltă 
cu altceva - invizibil acesta - dar fiindcă e cu altceva, e văzut în 
context prin aceea că picioarele ocupă mereu un alt loc şi nu sînt 
în repaos. 

Aşadar, în cine se află mişcarea, cînd ea mişcă pe un altul şi cînd 
se îndreaptă spre activitate pornind de la capacitatea imanentă? 
Oare în cel care mişcă? Şi cum va participa /la mişcare/ cel mişcat 
şi care îndură /mişcarea/? Sau este în cel mişcat? De ce ea nu stă 
locului după ce a sosit? Răspund că nu trebuie nici ca /mişcarea/ 
să fie separată de cel care o face, nici să fie în el, ci din el şi spre 
acela /pus în mişcare/, dar să nu fie tăiată /de cel care mişcă/ fiind 
în acela /care e mişcat/, ci să treacă de la unul spre celălalt, precum 
o suflare se duce spre un altul. Cînd, aşadar, capacitatea de a mişca 
este /capacitatea/ de plimbare, pentru a spune aşa, ea împinge şi 
face pe un altul să-şi schimbe mereu locul; cînd ea este de încălzire, 
încălzeşte. Şi atunci cînd capacitatea, preluînd materie, clădeşte 
în natură, există creştere, dar cînd o altă capacitate suprimă, există 
micşorare, cînd cel care poate să îndure suprimarea e micşorat. 
Iar cînd natura care generează ar fi activă, există naştere, dar, cînd 
aceasta este incapacitată şi ar avea putere capacitatea de nimicire, 
avem nimicire, nu în lucrul deja generat, ci în cel care e în proces 
/de devenire/. Şi însănătoşirea soseşte potrivit cu aceleaşi /prin- 

cipii/, atunci cînd acţionează capacitatea în stare să producă sănă¬ 
tate şi cînd ea e dominantă, în vreme ce capacitatea contrară pro¬ 
duce efecte contrare. Astfel încît se întîmplă ca mişcarea să fie 
determinată calitativ şi să fie determinată şi proprietatea mişcării 
nu numai în raport cu lucrurile în care ea se află, dar şi în raport 
cu cele din care provine şi prin care se realizează. 

24. In privinţa mişcării locale, dacă deplasarea în sus este con¬ 
trară celei în jos şi dacă mişcarea circulară se deosebeşte de cea 
rectilinie, în ce fel e diferenţa, de exemplu, între a arunca deasupra 
capului şi a arunca sub picioare? Căci capacitatea care împinge e 
una singură, afară doar dacă cineva nu ar spune că mişcarea care 
împinge în sus este una, iar deplasarea în jos în raport cu cea în 
sus ar considera-o diferită, şi mai ales dacă s-ar mişca în mod natu¬ 
ral, în caz că una ar fi uşorul, iar cealaltă greul. Numai că e comun 
şi identic faptul deplasării înspre locul natural, încît există şansa 
ca aici să apară diferenţa în raport cu cele exterioare. 

In cazul mişcării rectilinii şi a celei în cerc, dacă, precum se 
aleargă pe o linie dreaptă, s-ar alerga şi în cerc, în ce fel fiecare miş¬ 
care e diferită? Răspund că /diferenţa/ e în raport cu figura depla¬ 
sării, afară doar dacă cineva nu ar socoti mişcarea circulară ca fiind 
amestecată /cu repaos/, dat fiind că ea nu e cu totul mişcare şi nici 
nu iese cu totul /din locul său/. Se pare însă, la modul general, că 
mişcarea locală e unică, primind diferenţe după lucrurile exterioare. 

25. Trebuie cercetat în ce fel se petrec comasarea şi disoluţia. 
Oare ele sînt mişcări diferite de cele amintite mai sus - naşterea 
şi nimicirea, creşterea şi pieirea, de mişcarea locală, de schimbare, 
sau trebuie reduse la acestea, sau trebuie considerate unele dintre 
acestea comasări şi disoluţii? 

Dacă comasarea este adăugarea unui lucru la altul şi apropierea 
/lor/ iar /disoluţia/, invers, e întoarcerea înapoi, ele ar putea fi nu¬ 
mite mişcări locale, spunîndu-se că, într-un caz două lucruri se 
mişcă spre o unitate, sau /în celălalt caz/ că se îndepărtează unele 
de celelalte. Dar, dacă ele desemnează o anumită contopire, un 
amestec şi o constituire ducînd de la o unitate la alta, care a apărut 
în faptul constituirii, dar nu e deja un lucru constituit, la ce fel de 
mişcări din cele amintite ar putea fi reduse acestea? 

La început va fi mişcarea locală, dar ceea ce i s-ar adăuga ar 
fi diferit, după cum s-ar putea constatata că mişcarea locală vine 
înaintea creşterii, dar că i se adaugă mişcarea după cantitate. In acest 
fel şi aici are prioritate mişcarea locală, urmează însă nu în mod 
necesar comasarea sau dizolvarea, ci apărând o legătură, s-a produs 
o comasare a părţilor care s-au întâlnit, dar separându-se în întîlnire, 
ele s-au desfăcut. In multe cazuri mişcarea locală ar interveni mai 
tîrziu şi în cazul celor care se dizolvă, sau s-ar petrece simultan 
cu un alt proces asociat corpurilor care se dizolvă, conceput nu 
potrivit cu mişcarea locală; şi în comasare e un alt proces şi o con¬ 
stituire, cînd celălalt proces urmează mişcării locale. 

Dar oare aceste /mişcări/ trebuie considerate în sine, iar schim¬ 
barea trebuie redusă la ele ? Căci atunci când ceva devine dens, s-a schim¬ 
bat. Aceasta e totuna cu „s-a comasat". Devenind rarefiat, iarăşi 
s-a schimbat şi /rarefierea/ e totuna cu „s-a dizolvat". Cînd vinul 
şi apa se amestecă, a rezultat altceva decît era fiecare mai înainte. 
Aceasta este o comasare care a produs schimbarea/calitativă/. Sau 
trebuie spus că şi aici comasările şi dizolvările vin înaintea altor 
schimbări, dar că acelea sînt diferite de comasări şi de dizolvări. Şi nici 
celelalte schimbări /calitative/ nu sînt de acest fel, nici rarefierea 
şi condensarea nu sînt cu totul comasare şi dizolvare, sau provenite 
din acestea. Căci în felul acesta s-ar putea accepta şi vidul! 113 

Şi în ce fel să explicăm negreala şi albeaţa /în termenii comasării 
şi dizolvării/? Căci, dacă sînt îndoieli aici, se elimină mai întîi culo¬ 
rile şi probabil calităţile, sau cel puţin pe cele mai multe, mai curând 
însă pe toate. Căci dacă orice schimbare pe care o numim „transfor¬ 
mare calitativă" ar fi considerată comasare şi dizolvare, ceea ce apare - 
calitatea - nu mai e nimic, ci doar o situare apropiată sau despărţită m ; 
şi apoi în ce fel sînt comasări a învăţa /de la cineva/ şi a fi învăţat 
/de cineva/? 

26. Trebuie deci cercetat despre acestea şi investigat iarăşi despre 
mişcările considerate după specii, de exemplu, în cazul mişcării 


113 Armstrong (VI, 1, p. 260) comentează că „aceasta este o reducere la 
absurd". Intr-adevăr, platonicienii, ca şi peripateticienii nu acceptau vidul. 
Atomiştii şi epicureii îl acceptau în interiorul lumilor, iar stoicii - în afara 
Cosmosului pe care îl numeau şi întreg, dar în interiorul Totului. 

114 Este exact ceea ce presupunea fizica atomistă pe care Plotin o respinge. 

locale, dacă nu /trebuie deosebită/ în mişcare în sus şi în jos, în linie 
dreaptă şi în cerc, ceea ce s-a arătat creator de probleme; sau /dacă 
trebuie divizată/ în mişcarea însufleţitelor şi neînsufleţitelor - căci 
nu e asemănătoare mişcarea acestora - şi iarăşi acestea /trebuie 
divizate/ în mişcare cu picioarele, înot şi zbor. Sau, probabil că 
s-ar diviza în cazul fiecărei specii în /mişcare/ naturală şi mişcare 
împotriva naturii. Aceasta înseamnă că diferenţele mişcărilor nu 
sîntdin afară. 115 Sau/diferenţele/ produc aceste mişcări şi nu există 
fără ele. Iar natura pare a fi principiul lor. 

Sau /putem să deosebim/ unele mişcări naturale, altele artifi¬ 
ciale, altele elective. In mod natural sînt creşterile, nimicirile; arti¬ 
ficiale sînt a clădi, a construi o navă; cele care presupun alegere - 
a cerceta, a învăţa, a avea activitate politică, în general, a vorbi şi 
a acţiona. In legătură cu creşterea şi generarea/trebuie deosebit 
între cele/ conform naturii şi împotriva naturii, sau în general, 
/trebuie deosebit între ele/ după subiectele /mişcării/. 

27. Ce trebuie însă spus despre stare sau repaos (ordon;) care 
este opusă mişcării? Oare şi aceasta trebuie considerată un gen, 
sau trebuie redusă la unul dintre genurile amintite mai sus? E mai 
bine probabil ca, acordîndu-se celor de Acolo starea, să căutăm Aici 
repaosul (f)Qepux). 

Aşadar, trebuie cercetat despre repaos, mai întîi ce anume este. 
Şi, dacă ar apărea a fi identic cu starea, nu e justificat ca ea să fie 
căutată Aici, cînd nimic nu stă locului, ci acel lucru care pare că 
stă se foloseşte (în realitate) de o mişcare mai lentă. Dar dacă vom 
afirma că repaosul este ceva diferit de stare prin aceea că starea 
se referă la ceea ce e cu totul imobil, în vreme ce repaosul se referă 
la ceea ce stă locului, dar e menit prin natură să se mişte, atunci 
cînd nu se mişcă, dacă se susţine că a fi în repaos înseamnă a intra 
în repaos, atunci /se afirmă/ că mişcarea încă nu a încetat, ci s-a 
oprit /un timp/. 

Dar dacă ne referim la /starea/ care nu mai are de-a face cu 
ceea ce se mişcă, mai întîi trebuie cercetat dacă există Aici ceva 
care să nu se mişte. Iar dacă nu e posibil ca ceva să se mişte prin 
toate mişcările, ci trebuie să nu se mişte prin anumite mişcări. 


115 Deoarece natura este un principiu interior. 

pentru ca să se poată şi spune că acest lucru particular este cel în 
mişcare, în ce alt fel trebuie desemnat cel care nu are mişcare locală, 
ci e în repaos în raport cu această mişcare, decît că nu se mişcă? 
Aşadar, repaosul va fi o negaţie a mişcării. Dar aceasta /negaţia/ 
nu se află în gen. E în repaos nu în raport cu altceva decît cu această 
mişcare, de exemplu, cu cea locală. Deci /repaosul/ afirmă această 
suprimare /a mişcării locale/. 

Dar dacă cineva va spune: de ce să nu afirmăm că mişcarea 
este negaţia stării? Fiindcă - vom spune - mişcarea soseşte aducînd 
ceva şi este altceva care acţionează, de exemplu împingînd subiectul, 
acţionînd în nenumărate feluri asupra şi nimicindu-1, în vreme ce 
repaosul oricărui lucru nu e nimic în afara acestui lucru, ci desem¬ 
nează numai, că /lucrul/ nu are mişcare. 

Atunci de ce nu afirmăm că şi în cazul inteligibilelor starea e 
negaţia mişcării? Răspund că nu se poate ca starea să fie supri¬ 
marea mişcării, fiindcă ea nu există atunci cînd încetează mişca¬ 
rea, ci existînd mişcarea, există şi starea. Şi starea Acolo nu constă 
în aceea că /există Acolo un lucru/ menit prin natură să se mişte, 
chiar dacă nu se mişcă /în momentul respectiv/, ci, în măsura în 
care starea s-a instalat, /un lucru inteligibil/ stă, iar în măsura în 
care se mişcă, se mişcă etern. De aceea, el stă prin stare şi se mişcă 
prin mişcare. 

Aici însă, un lucru se mişcă prin mişcare, dar, cînd e absentă 
/mişcarea/, e în repaos fiind lipsit de mişcarea care îi e menită. 

Apoi trebuie să vedem ce este starea însăşi şi anume în felul 
următor: atunci cînd cineva se îndreaptă de la boală la sănătate, 
el se însănătoşeşte. Ce formă a repaosului anume vom opune 
acestei însănătoşiri? Dacă îi opunem provenienţa, boala, nu este 
stare; dacă îi opunem direcţia, sănătatea, ea nu e identică cu starea. 
Iar dacă cineva va spune că sănătatea şi boala sînt o anumită stare, 
va afirma că sănătatea şi boala sînt forme ale stării - ceea ce e 
absurd. Iar dacă sănătăţii i-a revenit accidental starea, înaintea 
stării sănătatea nu va fi sănătate? Despre acestea însă fiecare să 
judece cum crede. 

28. S-a afirmat că a face şi a fi afectat trebuie numite mişcări; şi 
este posibil ca unele mişcări să fie absolute, altele să fie numite 
faceri, altele - afectări. 



DESPRE GENURILE A CEEA-CE-ESTE 


245 


Şi despre celelalte genuri amintite /s-a arătat/ că /se reduc/ la 
acestea. 

Şi despre relaţie /s-a arătat/, că e o relaţionare a ceva faţă de 
altceva şi că ambele merg împreună şi simultan /în relaţie/. Dar 
relaţia, cînd ea e produsă de o conformare a Fiinţei, nu va fi relaţie 
în măsura în care e Fiinţă, ci doar atîta cît e parte a ceva - de exem¬ 
plu mînă sau cap - sau e cauză, sau principiu, sau element. Dar 
şi relaţiile se pot diviza, aşa cum au fost divizate de cei vechi - unele 
ca fiind producătoare, altele ca măsuri, altele ca legate de exces şi 
lipsă, altele în general separînd prin asemănare şi diferenţe. 116 

Acestea fie zise despre aceste genuri. 


116 Aristotel, Metafizica, V, 15, 1020b. 




DESPRE ETERNITATE ŞI TIMP 
45, III. 7 


Tema 

Plotin susţine raportul platonician dintre timp şi eternitate: 
primul este „imaginea mobilă" a celei de-a doua şi respinge diferite 
teorii - peripateticiene, stoice, epicureice - în privinţa timpului. 


Subiectul 

Există numeroase teorii despre eternitate şi timp ale vechilor 
filozofi, dar ele trebuie cercetate. Eternitatea este o viaţă simultană 
în care prezentul, trecutul şi viitorul coincid. Ea se regăseşte la 
nivelul lui ceea-ce-este /ceva/ - al Intelectului. Deşi, în mod normal 
noi sîntem în timp, putem contempla şi eternitatea, deoarece avem 
în noi şi o parte de eternitate. Mai multe definiţii ale timpului, date 
de filozofii mai vechi: timpul este mişcare, sau ceea ce este mişcat, 
sau un aspect al mişcării. Aceste teorii nu sînt adevărate. Timpul 
nu este numărul sau măsura mişcării, cum crede Aristotel. Timpul 
este viaţa Sufletului, desprins în mod parţial de Intelect. Sufletul 
şi-a dat sieşi dimensiunea temporalităţii dnd a creat lumea aceasta. 



1. Spunînd că eternitatea şi timpul sînt fiecare ceva diferit şi 
că una are de a face cu natura eternă, iar timpul cu ceea ce devine 
şi cu Universul vizibil, socotim că avem de la sine o impresie clară 
pentru aceste /concepte/ în Sufletele noastre, cum ar veni prin 
intuiţiile concentrate ale gîndului, dat fiind că vorbim mereu 
despre ele şi le numim în toate ocaziile. Cînd însă încercăm să le 
verificăm şi, pentru a spune astfel, să ajungem aproape de ele, 
iarăşi ajungem la încurcătură 1 , luînd fiecare /din noi/ alte opinii 
ale celor vechi despre aceste probleme, probabil că şi pe aceleaşi 
opinii înţelegîndu-le în chip divers, ne oprim aici şi socotim mulţu¬ 
mitor dacă, fiind întrebaţi, am putea să spunem părerea acelora. 
Atunci satisfăcuţi, ne îndepărtăm de a mai investiga aceste subiecte. 

Trebuie, dar, considerat că unii dintre filozofii vechi şi preafericiţi au 
aflat adevărul 2 ; se cuvine totuşi cercetat cine sînt cei care l-au întîl- 
nit cel mai mult şi în ce fel am căpăta şi noi înţelegere despre aceste 
subiecte. 

Mai întîi trebuie investigat în legătură cu eternitatea, anume 
ce consideră că e ea aceia care stabilesc că ea e diferită de timp. 
Căci, odată cunoscut fiind ceea ce stă în calitate de model, ar deveni 
limpede şi ceea ce stă ca imagine a sa - anume ce spun /platonicie- 
nii/ că este timpul. 3 Dar, dacă cineva, înainte de a examina eterni¬ 
tatea, şi-ar reprezenta ce este timpul, ar putea fi posibil şi pentru 
acesta, care parcurge drumul de Aici într-Acolo prin reamintire. 


1 Poate sursa formulei lui Augustin din Confesiuni, IX, 14. 

2 Plafon este evident, dintre filozofii vechi, cel care, după Plotin, a aflat 
adevărul. 

3 Platon, Timaios, 37d. 

să vadă /modelul/ cu care seamănă timpul, dacă e adevărat că 
acesta posedă o asemănare faţă de eternitate. 

2. Prin urmare, ce anume trebuie spus că e eternitatea? Oare 
este ea însăşi Fiinţa inteligibilă, aşa cum cineva ar declara că timpul 
este întregul Cer şi întregul Univers? Căci şi această opinie - se 
spune - au avut-o unii despre timp. 4 Deoarece ne reprezentăm şi 
gîndim eternitatea ca fiind lucrul cel mai venerabil, dar cel mai 
venerabil este ceea ce aparţine naturii inteligibile, şi nu putem 
spune care din două este mai venerabil - Celui care e mai presus 
/de Fiinţă/ nu-i putem atribui nici măcar eternitatea - cineva ar 
putea considera eternitatea şi Fiinţa inteligibilă identice. 

De asemenea, universul inteligibil şi eternitatea sînt ambele 
cuprinzătoare şi cuprind aceleaşi lucruri. Insă cînd spunem că unele 
se află în celelalte - în eternitate - şi cînd predicăm despre ele 
eternul - căci „natura modelului este eternă" 5 - spune /Platon/ - 
spunem că eternitatea este altceva /decît universul inteligibil/ şi 
afirmăm că ea e în relaţie cu acela, sau că e în el, sau e prezentă 
pentru el. Iar faptul că şi una, şi cealaltă sînt auguste nu indică 
identitatea. Căci probabil că caracterul de august ar putea apărea 
la unul dintre ele şi de la celălalt. Şi cuprinderea unuia va fi precum 
a părţilor, dar pentru eternitate întregul va exista simultan, nu ca 
parte, ci fiindcă toate astfel de /părţi/ îi revin ca fiind eterne. 

Dar oare eternitatea trebuie raportată la starea de Acolo, aşa 
după cum Aici timpul trebuie raportat la mişcare ? 6 In mod vero¬ 
simil s-ar putea cerceta dacă spunem că eternitatea este identică 
cu starea, sau dacă nu /e identică cu ea/ în mod absolut, ci cu starea 
asociată de Fiinţă? Dacă este identică cu starea, mai întîi nu vom 
spune „stare eternă", după cum nu spunem „eternitate eternă". 
Căci eternul este ceea ce participă la eternitate. Apoi în ce fel va 
fi mişcarea eternă? In acest sens, ar putea exista şi mişcare statică! 
Apoi în ce fel conceptul stării posedă în sine eternul? Nu mă refer 
la cel din timp, ci precum îi gîndim cînd vorbim despre veşnic. 


4 Pitagoricienii, după Aristotel, Fizica, IV, 10, 218b. 

5 Ibidem. 

6 Referinţa este la două dintre „genurile supreme" din Sofistul, la care Plotin 
s-a referit în tratatul anterior cronologic, 43, VI.2, 8. 

Dar dacă /eternitatea/ este identică cu starea Fiinţei, din nou vor 
fi exterioare eternităţii celelalte genuri. Apoi trebuie gîndită eter¬ 
nitatea nu doar în stare, ci şi în unitate. Apoi trebuie s-o gîndim 
şi fără extensie, pentru ca să nu fie identică cu timpul. Dar starea 
nu posedă nici conceptul unităţii, nici pe cel de non-extensie în 
sine, în măsura în care e stare. Apoi noi predicăm despre eternitate 
faptul de „a rămîne în unitate" 7 . Eternitatea ar participa deci la 
stare, dar nu ar fi starea însăşi. 

3. Care ar fi atunci acel lucru, potrivit cu care noi spunem că 
întreg universul de Acolo este etern şi veşnic, şi ce este veşnicia, 
fie că ea este identică şi acelaşi lucru cu eternitatea, fie că eternitatea 
se spune potrivit cu ea? Oare avem o noţiune cu un singur referent, 
dar adunată din mai multe /noţiuni/? Răspund că /eternitatea e/ 
o natură care fie urmează realităţile de Acolo, fie e unită /cu ele/, fie e 
văzută în ele, deşi una fiind, e toate, are puterea tuturor şi e multiplă. 

Şi cel care a străbătut cu privirea această putere multiplă, sub 
un anume aspect, o declară, în calitate de substrat. Fiinţă, apoi o 
numeşte Mişcare, dat fiind că o vede ca viaţă, apoi /vede/ ca Stare 
faptul că ea e sub toate aspectele la fel, dar o vede şi ca Alteritate 
şi Identitate, deoarece acestea /toate/ sînt împreună o unitate. 8 In 
acest fel, el le compune iarăşi într-o unitate laolaltă, încît să fie o 
singură viaţă în acestea, adunînd alteritatea şi lipsa de odihnă a 
activităţii, şi identitatea şi gîndirea sau viaţa care nu sînt niciodată 
altceva şi nu provin din ceva spre altceva, ci sînt ceea ce e la fel şi 
întotdeauna fără extensiune <d5iaaxdTCjg>. Văzîndu-le pe toate 
acestea, el a văzut eternitatea, văzînd viaţa care stă locului în ea, 
care are întotdeauna prezent întregul, şi nu acum un lucru, mai apoi 
altceva, ci are totul simultan, nu ba pe unele lucruri, ba pe altele, 
ci este desăvîrşire indivizibilă; la fel, existînd laolaltă toate /liniile/ la 
un punct, ele nu avansează ca să curgă, ci el rămîne în identitatea 
din sine, fără să se schimbe, fiind etern în prezent, fiindcă nimic 
al său nu a trecut, nici nu se va naşte, ci asta fiind - ceea ce este /ceva/. 

Rezultă că eternitatea nu este substratul, ci ceea ce provine din 
substratul însuşi, ca ceva strălucitor conform identităţii pe care 
nu o anunţă în ceea ce va fi, ci în ceea ce este deja, /anunţînd/ că 


7 Timaios, 37d. 

8 Trimitere la genurile supreme din Sofistul lui Platon, 254d-e. 

c astfel şi nu altfel. Şi ce ar mai putea exista posterior pentru ea, 
(are nu este acum? Şi nici nu poate exista ceva posterior care să 
I io ceea ce ea nu este deja. Căci nu există /moment în trecut/ din 
care ea va sosi în momentul de acum. Intr-adevăr, acela /din „tre¬ 
cut"/ era nu altul, ci chiar aceasta. Şi, dacă nu e cu putinţă să existe 
ceva pe care ea nu-1 are acum, rezultă cu necesitate că nici pe „a 
tost" nu îl va avea la el. Fiindcă ce anume este ceea ce a fost la ea 
şi apoi s-a dus? Şi nici pe „va fi" /nu-1 posedă/. Rămîne ca ea să fie, 
în fiinţare, ceea ce este. Aşadar, ceea ce nici nu a fost, nici nu va fi, 
ci este numai, ceea ce, stînd imobil, îl posedă pe „a fi", deoarece 
nu se schimbă înspre „va fi", şi nici nu a suferit schimbări - aceasta 
este eternitatea. Atunci viaţa asociată cu ceea-ce-este /ceva/ în fiin¬ 
ţarea /prezentă/, toată deodată şi completă, pretutindeni fără exten¬ 
sie, aceasta este ceea ce căutăm - eternitatea. 

4. Nu trebuie să gîndim că /eternitatea/ a sosit accidental din 
afara naturii inteligibile, ci /eternitatea/ este natura inteligibilă, din 
ea şi laolaltă cu ea. Căci ea e văzută în Fiinţă de către /natura 
inteligibilă/, fiindcă şi pe celelalte toate despre cîte spunem că sînt 
Acolo, cînd le vedem, spunem că toate sînt din Fiinţa /inteligibilă/ 
şi cu Fiinţa /inteligibilă/. Intr-adevăr, cele care sînt în mod primor¬ 
dial trebuie să fie laolaltă cu primele realităţi şi în primele realităţi. 
De fapt şi frumosul se află în ele şi din ele, şi adevărul e în ele. 

Iar unele sînt ca într-o parte a celui ce este întreg, altele însă se 
află în întreg, după cum şi acest întreg autentic nu e adunat din părţi, 
ci el a generat părţile, pentru ca în acest fel să fie cu adevărat un întreg. 

Iar adevărul nu este Acolo acord cu altceva, ci /este acord/ al 
fiecărui /inteligibil/ /cu sine/ însuşi, al cărui adevăr este. Trebuie deci 
ca acest întreg autentic, dacă va fi în acest fel întreg, să nu fie numai 
întreg în sensul în care el este toate realităţile, însă şi ca întregul 
să fie astfel încît să nu ducă lipsă de nimic. Iar dacă aceasta e în 
acest fel, nici nu va exista ceva pentru el /în plus/; căci dacă va 
exista, aceasta îi lipsea şi nu era întreg. 

Iar împotriva naturii ce i-ar putea sosi? Căci el nu e afectat de 
nimic. Iar dacă nu i-ar putea veni nimic/împotriva naturii/, el nici 
nu urmează /să fie/, nici nu va fi, nici nu a fost. Dacă vei înlătura 
de la lucrurile generate pe „va fi", ele ajung să nu existe, deoarece 
ele dobîndesc neîncetat ceva în plus. Dar dacă celor negenerate 

li-1 vei adăuga pe „va fi", la ele consecinţa este alungarea din „jilţul 
Fiinţei" 9 . Căci e limpede că „a fi" ar exista la ele nu conatural, dacă 
ar putea apărea în ceea ce urmează să fie, în faptul de a fi fost, cît 
şi în viitor pe mai tîrziu. Se poate spune că pentru cele generate 
Fiinţa este faptul de a aparţine generării de la momentul începu¬ 
tului lor, pînă ce ele ar ajunge la ultimul moment al timpului, cînd 
nu mai există. Aceasta este /pentru ele/ „a fi" şi, dacă cineva l-ar 
înlătura, /e necesar/ ca viaţa lor să fie alterată, încît şi „a fi" păţeşte 
acelaşi lucru. Şi pentru Universul /vizibil/ este nevoie /de viitor/ 
în vederea căruia va fi în acest fel. De aceea el se îndreaptă spre 
viitor şi nu vrea să stea locului, trăgîndu-1 pe „a fi" cu sine, în timp 
ce face mereu altceva şi se mişcă circular dintr-o anumită năzuinţă 
de Fiinţă. In consecinţă, am aflat şi de ce se mişcă /Universul/ care 
are viitor, îndreptîndu-se spre o existenţă veşnică. 

Or, nu există năzuinţă de viitor la realităţile prime şi fericite. Căci 
ele deja sînt întregul şi ceea ce cumva le serveşte să trăiască au 
în întregime. Astfel încît ele nu caută nimic, fiindcă viitorul nu 
este nimic pentru ele şi nici acela în care se află viitorul. Prin ur¬ 
mare Fiinţa desăvîrşită şi întreagă a lui ceea-ce-este /ceva/, nu doar 
cea din părţi, ci şi aceea constînd în faptul de a nu mai urma să 
ducă o lipsă şi în cel de a nu i se adăuga nimic care nu a fost - 
căci nu numai că toate cele-ce-sînt /ceva/ trebuie să fie prezente 
Totului şi întregului, dar nici /nu trebuie să fie prezent/ nimic din 
ceea ce cîndva nu a fost - această dispoziţie şi natură a sa ar fi 
eternitatea. 10 Căci eternitatea vine de la „a fi etern" <akov arco roti 
del 6vToc>. n 

5. Dar atunci cînd, dacă mă apropii de ceva cu Sufletul, pot să 
vorbesc despre acela, mai degrabă să-l văd în felul în care nimic 
în general nu s-a întîmplat cu el - dacă totuşi are loc aşa ceva, el 
nu este etern, sau nu e ceva în întregul lui etern - oare nu e deja 
etern, dacă nu i-ar fi imanentă o astfel de natură, încît să crezi 
despre el că e în acest fel şi nu într-altul, încît, dacă iarăşi te-ai apro¬ 
pia de el, să-l găseşti ca fiind astfel? 


9 Platon, Philebos, 24d. 

10 Text nu tocmai sigur. 

11 Etimologie fantezistă, bazată pe spargerea cuvîntului cudrv în două părţi. 
Cf. Aristotel, De caelo, I, 9, 279. 

Ce va fi, dacă cineva nu şi-ar putea îndepărta privirea de el, 
ci fiind împreună cu el, s-ar bucura de natura lui, în stare fiind 
să facă aceasta datorită unei naturi neostenite? Răspund: cînd a 
dat el însuşi fuga, va fi pentru totdeauna, fără să se încline în nici 
un chip, pentru ca să fie asemănător /lui/ şi etern, privind prin eter¬ 
nitatea din sine eternitatea şi eternul. Or, dacă cel care e astfel e veşnic 
şi există etern, cel care nu se înclină deloc spre cealaltă natură, avînd 
viaţa pe care o are deja întreagă, care nu a adăugat /ceva la ea/, 
nu adaugă şi nu va adăuga, veşnic (ai5iov) ar putea fi cel care e 
astfel, veşnicie (aibtOTrjc;) ar fi o astfel de dispoziţie a subiectului 
care provine de la el şi e în el, iar eternitatea (aubv) ar fi subiectul 
împreună cu o astfel de dispoziţie manifestată. 

De aici rezultă că eternitatea e augustă şi conceptul său o afirmă 
ca identică cu zeul. 12 S-ar vorbi îndreptăţit spunîndu-se că eter¬ 
nitatea este un zeu care se manifestă şi care se prezintă pe sine în 
ce fel este - faptul de a fi, că e neclintit, identic, în acest fel, avînd 
în viaţă statornicia. 

Iar dacă îl declarăm ca format din mai multe părţi, nu trebuie 
să fim uimiţi: căci fiecare dintre cele de Acolo e multiplă datorită 
unei puteri infinite. Intr-adevăr, infinitul este şi ceea ce nu ar duce 
lipsă, şi aceasta în sensul propriu, fiindcă nu consumă nimic din 
el. Iar dacă cineva ar spune despre eternitate că e o viaţă infinită 
deja prin faptul că e întreagă şi nu consumă nimic din ea, deoarece 
nici nu a trecut, nici nu urmează să fie - căci în acest caz nu ar 
mai fi întreagă - ar fi aproape de o definiţie. [Intr-adevăr, ceea ce 
urmează lui „prin faptul că e întreagă şi nu consumă nimic din 
ea" ar putea fi o descriere „a lui a fi deja infinit".] 13 

6. Deoarece o astfel de natură, aşa preafrumoasă şi veşnică, se 
află în jurul Unului, provine de la Acela, se îndreaptă spre Acela, 
fără să iasă deloc din El, stînd locului mereu în jurul Aceluia, 
vieţuind în Acela conform cu El, şi deoarece s-a spus bine - pe 
dt cred - aceasta de Platon, în chip profund şi nu altminteri, anume 
„rămînînd eternitatea în Unu" 14 , pentru ca/Intelectul/ nu numai 


12 Zeul-Intelect. 

13 Fraza e considerată o glosă de majoritatea editorilor. 

14 Platon, Timaios, 37d. 

să se ducă pe sine spre Unul raportat la sine, ci şi viaţa lui ceea- 
ce-este în mod neschimbat să se afle în jurul Unului, ei bine, atunci 
aceasta este ceea ce căutăm. Şi ceea ce rămîne locului astfel este 
eternitatea. 

Or, cel care rămîne astfel, el însuşi care rămîne ceea ce este, 
actualizare a vieţii care rămîne la sine, îndreptată spre Acela şi în 
Acela; care nu ar putea poseda fiinţarea şi viaţa în mod fals - 
/aceasta este/ a fi etern. Căci faptul de a fi cu adevărat înseamnă ca 
niciodată să nu se poată ca el să nu fie, nici să fie în alt fel. Aceasta 
înseamnă a fi la fel, aceasta înseamnă a fi fără deosebiri. Orice /este 
Acolo/ nu are mereu altceva, nu poţi să-l extinzi, nici să-l desfăşori, 
nici să-l tragi, nici să-l întinzi, nu poţi să concepi nimic al său, nici 
anterioritate, nici posterioritate. Iar dacă nu există la el nici 
anterioritate, nici posterioritate, dacă „este" e predicatul cel mai 
adevărat dintre cele ce i se pot aplica şi dacă el este ca prin Fiinţă 
sau viaţă, iarăşi ne vom întîlni cu lucrul despre care vorbim - cu 
eternitatea. 

Insă cînd vorbim despre etern şi despre faptul că nu-i posibil 
ba să fie, ba să nu fie, trebuie considerat că vorbim pentru clari¬ 
ficarea noastră. Căci „etern" nu ar fi spus în sens propriu, ci, fiind 
conceput pentru indicarea imperisabilului, ar induce în eroare 
Sufletul la abordarea „mai multului", luat pe deasupra ca ceva care 
nu va avea o lipsă vreodată. Probabil că ar fi fost mai bine să spu¬ 
nem numai „care este". Dar după cum ceea-ce-este /ceva/ e un 
nume potrivit pentru Fiinţă, totuşi, deoarece /unii/ au considerat 
chiar devenirea Fiinţă, pentru a înţelege, au avut nevoie de adău¬ 
girea „etern". 

Insă nu e ceva „ceea-ce-este /ceva/", şi altceva „ceea-ce-este 
/ceva/ etern", după cum nu e ceva „filozoful", şi altceva „filozoful 
adevărat". Dar a apărut adăugirea „adevărat", fiindcă /unii/ şi-au 
pus masca filozofiei. Astfel se adaugă lui ceea-ce-este /ceva/ „eternul" 
şi cuvîntului „este " i se adaugă cuvîntul „etern", încît se spune 
„este etern" <aei cjv>. 

De aceea trebuie înţeles „eternul" ca şi cînd s-ar spune „ceea- 
ce-este cu adevărat" şi să cuprindem „eternul" într-o putere fără 
dimensiune care nu are nevoie cu nimic de nimic /adăugat/ la ceea 
ce deja posedă; căci posedă totul. O astfel de natură e totul şi ceea-ce- 
este /ceva/, nu are în nici un fel o nevoie, nu e într-un fel îndestulată. 

într-altul în lipsă. Căci ceea ce e în timp, chiar dacă ar fi, aparent, 
perfect, precum un corp perfect adecvat pentru Suflet, are nevoie 
de ceea ce urmează, ducînd lipsă datorită timpului de care are 
nevoie, dat fiind că împreună cu el, dacă ar fi prezent, ar călători 
împreună, deoarece e imperfect. Fiind în acest fel, el ar putea fi 
numit „perfect" numai prin omonimie. 

Dar cel căruia îi revine să nu aibă nevoie de „mai apoi", nici 
nu are de a face cu un timp determinat, nici cu unul infinit şi care 
va fi infinit, ci posedă ceea ce trebuie să fie, este acela către care 
tinde conceptul, este cel care îşi are fiinţarea nu dintr-o anumită 
cantitate, ci e înainte de cantitate. Căci se cuvenea ca cel care nu 
este de o anumită cantitate determinată să nu aibă de a face cu 
nimic determinat cantitativ, pentru ca viaţa sa, îmbucătăţită, să 
nu suprime absoluta sa indivizibilitate, ci ca el să fie indivizibil 
şi prin viaţă, şi prin Fiinţă. 

Iar expresia „/Demiurgul/ era bun" 15 trimite la conceptul între¬ 
gului, semnifidnd că pentru întregul transcendent nu există un în¬ 
ceput în timp; astfel încît nici Universul acesta nu primeşte un 
început în timp, deoarece cauza fiinţării sale îi furnizează anterio¬ 
ritatea /faţă de timp/. Totuşi spunînd „era" de dragul clarificării, 
/Plafon/ e nemulţumit şi cu acest cuvînt, dat fiind că nici el nu e 
spus pe deplin îndreptăţit despre realităţile cărora le revine atri¬ 
buirea şi conceptul eternităţii. 16 

7. Oare afirmăm acestea obţinînd mărturia de la lucruri diferite 
/de cele senzoriale/ şi aducem argumentele ca şi cînd ar fi vorba 
despre realităţi străine /în raport cu ceea ce e Aici/? Cum e posibil? 
Ce fel de înţelegere ar putea exista pentru oameni care nu intră 
în atingere /cu realităţile de Acolo/? Cum am putea intra în atingere 
cu lucruri străine /de noi/? în consecinţă, e necesar să avem şi noi 
parte de eternitate! 

Dar cum e posibil aşa ceva pentru fiinţe aflate în timp? Or, în 
ce fel e posibil să fim în timp şi în ce fel e posibil să fim în eternitate 


15 lbidem, 29e. 

16 Plotin trebuie să explice de ce, aparent, Platon vorbeşte despre o creaţie 
în timp a Universului vizibil. Explicaţia cea mai la îndemînă este că limbajul 
„creaţionist" are o funcţie didactică şi că anterioritatea înseamnă dependenţă 
cauzală şi existenţială. 

s-ar putea cunoaşte dacă s-ar descoperi mai întîi ce este timpul. Aşa¬ 
dar, trebuie să coborîm din eternitate la timp şi la cercetarea timpului. 
Acolo, într-adevăr, se afla drumul înspre sus, acum însă să vorbim 
fără să corborîm chiar cu totul, ci în felul în care a coborît timpul. 

Dacă nu s-ar găsi nimic spus despre timp la bărbaţii din vechi¬ 
me şi preafericiţi, ar trebui ca, dintru început fiind noi în contact 
cu eternitatea, în continuare să ne spunem opiniile despre timp, 
încercînd să punem în acord opinia spusă de noi cu conceptul său 
pe care l-am dobîndit. In fapt însă e necesar mai înainte să luăm 
spusele cele mai demne de menţionat, examinînd dacă teza noastră 
e în acord cu vreuna dintre ele. 

Mai întîi teoriile despre timp ar trebui probabil divizate în trei: 

Sau timpul ar fi numita mişcare, sau ar fi ceea ce se mişcă, sau 
ar fi un element al mişcării. Căci a spune că timpul este starea sau 
ceva care stă, sau un aspect al stării este foarte departe de conceptul 
timpului, care nu e niciodată acelaşi. Dintre cei care spun că timpul 
este mişcarea, unii ar putea afirma că el este întreaga mişcare 17 , 
alţii - că e mişcarea Universului. 18 Cei care spun că timpul este ceea 
ce se mişcă se referă la sfera Universului. Iar cei care spun că e un 
aspect al mişcării au în vedere fie - unii - un interval al mişcării 19 , 
fie - alţii - o măsură 20 , fie - iarăşi alţii - în general o consecinţă a 
ei 21 - a întregii mişcării, sau a celei ordonate. 22 

8. Nu e cu putinţă ca timpul să fie mişcare, nici dacă se iau laolaltă 
toate mişcările şi, cumva, se face o singură mişcare din toate, nici 
mişcare ordonată. Căci fiecare dintre cele două mişcări amintite 
se află în timp. Iar dacă vreo /mişcare/ nu e în timp, cu mult mai 
mult ea nu ar avea de-a face cu timpul, dat fiind că ceva e lucrul 
în care se află mişcarea şi altceva e mişcarea luată în sine. Şi ar fi 
destul acest argument preluat dintre celelalte care se spun şi s-au 
spus 23 , anume că mişcarea ar putea înceta şi s-ar putea întrerupe. 


17 Unii stoici, SVF, II, 514. 

18 Pitagoricienii susţineau această teorie. 

19 Stoicii, SVF, II, 509-510. 

20 Vechea Academie, preluată de Aristotel, Fizica, IV, 10. 

21 Epicureii împărtăşeau această teorie, v. Wachsmuth-Usener, 294. 

22 Zenon din Cition, întemeietorul stoicismului, susţine prima teză; Chry- 
sippos - înnoitorul stoicismului - pe cea de-a doua. 

23 Aristotel, Fizica, 218b-219a. 

în vreme ce timpul - nu. Iar dacă cineva ar spune că mişcarea 
Universului nu s-ar putea întrerupe, dacă s-ar referi la mişcarea 
circulară /a Universului/, /am spune/ că şi ea se află într-un anume 
timp, că şi ea ar reveni în acelaşi punct, dar nu în timpul în care 
s-a realizat jumătatea /revoluţiei sale/; timpul respectiv ar fi jumă¬ 
tate /din timpul total/, iar celălalt /în care se realizează întreaga 
revoluţie/ ar fi dublu, în situaţia în care ambele mişcări ar fi ale 
Universului, una dintr-un punct ajungînd pînă în acelaşi punct, 
cealaltă numai pînă la jumătate. 

Iar a spune că mişcarea sferei exterioare este cea mai iute şi cea 
mai rapidă susţine argumentul că mişcarea şi timpul sînt diferite. 
Căci e limpede că cea mai rapidă mişcare efectuează cel mai mare 
interval în timpul cel mai mic. Celelalte - mai lente - ar efectua 
într-un timp mai lung o parte a intervalului /spaţial/. 

Dacă, aşadar, timpul nu este mişcarea sferei /cereşti/, cu greu 
ar putea să fie sfera însăşi, care a fost presupusă a fi timpul, deoarece 
se mişcă. 

Oare deci timpul e un aspect al mişcării? Dacă e intervalul miş¬ 
cării, mai întîi /vedem că/ nu există acelaşi /interval/ pentru orice 
mişcare, şi nici pentru mişcarea de aceeaşi specie. Căci mişcarea 
şi mişcarea în spaţiu sînt mai rapide sau mai lente. Şi ambele inter¬ 
vale ar putea fi măsurate cu o unitate diferită pe care cineva ar pu¬ 
tea-o numi mai îndreptăţit „timp". Insă timpul e intervalul căreia 
dintre cele două mişcări? Mai degrabă, intervalul căreia dintre 
mişcările care sînt infinite? Dacă /timpul/ este intervalul mişcării 
ordonate, el nu e nici al mişcării totale /a Universului?/, nici al celei 
asemănătoare. Căci acestea sînt numeroase, astfel încît vor fi simul¬ 
tan multe timpuri. 

Iar dacă timpul este un interval al /mişcării/ întregului, în caz 
că ar exista intervalul în mişcarea luată în sine, ce altceva ar fi 
/timpul/ decît mişcarea? Numai mişcare determinată cantitativi Dar 
acest cantitativ determinat va fi măsurat fie cu spaţiul, fiindcă s-a 
desfăşurat fiind atît de mare, şi acesta va fi intervalul. Dar atunci 
el nu e timp, d spaţiu. Fie mişcarea însăşi va poseda intervalul, dato¬ 
rită continuităţii ei şi faptului că nu încetează imediat, ci continuă 
mereu. Dar acest lucru ar fi multiplicitatea mişcării; iar dacă cineva, 
privind la ea, şi-o reprezintă multiplă, ca şi cînd ar spune că e mul¬ 
tiplu caldul, nid aici nu va apărea timpul, nici nu se va ivi, d mereu 

şi mereu mişcare şi intervalul cercetat la aceasta, precum o apă 
care curge mereu şi mereu. 

Iar acest „mereu şi mereu" va fi număr, precum doiulsau treiul, 
iar intervalul va fi al massei. In acest fel şi mărimea mişcării, luată 
ca zece /unităţi/, sau ca ceea ce se manifestă în massa, ca să spunem 
aşa, a mişcării, va fi un interval care nu conţine noţiunea de timp, 
ci această cantitate determinată se va ivi în timp. Sau timpul nu 
va fi pretutindeni, ci în subiectul mişcării, şi atunci se întîmplă 
iarăşi ca timpul să fie declarat mişcare. Căci intervalul nu e în afara 
mişcării, ci este mişcare non-instantanee <pf) d0poa>; iar a fi non- 
instantanee în raport cu instantaneul înseamnă a fi în timp. Căci 
prin ce altceva se deosebeşte faptul de a nu fi instantaneu de faptul 
de a fi instantaneu decît prin prezenţa în timp? 

Rezultă că mişcarea intermediară şi intervalul nu sînt ele însele 
timpul, dar sînt în timp. 

Iar dacă cineva ar numi intervalul mişcării „timp", nu va fi /desem¬ 
nat/ propriul mişcării, ci lucrul de-a lungul căruia mişcarea însăşi 
se extinde, de parcă ar fugi alături de acela, dar ce este acesta nu 
s-a spus. Căci e clar că timpul este realitatea în care s-a făcut mişca¬ 
rea. Dar acesta era ceea ce de la început a căutat raţionamentul, 
ce entitate este timpul. Intr-adevăr este asemănător şi identic, dacă, 
la întrebarea „ce este timpul", ar răspunde că „/timpul/ este inter¬ 
valul mişcării în timp". Ce este deci acest interval /al mişcării/, pe 
care îl numeşti „timp" al mişcării, presupunîndu-1 în afara interva¬ 
lului în sens propriu? Apoi cel care presupune intervalul în miş¬ 
carea însăşi, va fi la încurcătură să ştie unde va aşeza intervalul 
repaosului. Căci atîta timp cît se mişcă ceva, tot atîta ar sta şi un 
alt lucru şi totuşi ar trebui să declari timpul ambilor ca fiind acelaşi, 
deoarece, evident, este diferit de cele două /mişcarea şi repaosul/. 
Ce este deci şi ce natură are acest interval? Admitem că nu e posibil 
să fie spaţial, pentru că acesta este în afara /mişcării şi a repaosului/. 

9. /„Timpul este numărul sau măsura mişcării. " 24 - E mai bine 
în acest din urmă fel, deoarece mişcarea e continuă. Trebuie să 
cercetăm în ce fel e posibilă această definiţie. 


24 Definiţia timpului a lui Aristotel din cartea a IV-a a Fizicii, care utilizează 
ambele formule. 

Mai întîi, şi aici avem de asemenea o dificultate în ce priveşte 
„orice mişcare", la fel cum am avut-o şi cînd am vorbit despre 
intervalul mişcării, dacă cineva afirmă că /timpul e măsura/ oricărei 
mişcări. Cum s-ar putea număra mişcarea neordonată şi neuni¬ 
formă? Şi ce număr sau măsură /a acesteia/, sau în raport cu ce 
anume ar fi măsura? Iar dacă /măsurăm/ ambele mişcări cu aceeaşi 
măsură şi, în general, orice mişcare - rapidă, lentă - numărul şi 
măsura vor fi asemănătoare, precum dacă zecele ar măsura şi cai, 
şi boi, sau dacă aceeaşi măsură ar fi şi pentru lichide, şi pentru solide. 
Iar dacă ea este o măsură asemănătoare, s-a spus căror lucruri 
aparţine timpul, fiindcă el este al unor mişcări, dar încă nu s-a spus 
ce este el însuşi. 

Dar, dacă se poate gîndi timpul precum e conceput zecele şi în 
absenţa cailor, iar măsura este măsură avînd o anumită natură 
/intrinsecă/, chiar dacă nu ar măsura încă, în acest fel trebuie să 
fie şi timpul care e măsură. Dacă el este în sine precum numărul, 
prin ce s-ar deosebi de numărul de Aici corespunzător Decadei, 
sau de orice alt număr /format/ din unităţi? 

Iar dacă măsura este continuă, va fi măsură avînd o anumită 
dimensiune, de exemplu, cotul. Va fi, prin urmare, o mărime, pre¬ 
cum o linie care aleargă împreună, evident, cu mişcarea. Or, dacă 
linia însăşi aleargă împreună cu mişcarea, în ce fel va măsura lucrul 
cu care aleargă împreună? Care dintre cele două /îl măsoară/ mai 
degrabă pe celălalt? 

E mai bine şi mai convingător să admitem că /timpul e măsura/ 
nu a oricărei /mişcări/, ci a /liniei/ cu care aleargă împreună. /Miş¬ 
carea/ trebuie să fie continuă, altminteri linia care aleargă împre¬ 
ună cu ea se va opri. Insă cel care măsoară nu trebuie luat din afară 
sau separat, ci /trebuie luat/ împreună cu mişcarea măsurată. Cine 
va fi cel care măsoară? Răspund că mişcarea va fi măsurată, dar 
mărimea va fi cea care a măsurat. Şi care dintre ele va fi timpul? 
Fie mişcarea măsurată, fie măsura care a măsurat, fie ceea ce s-a 
folosit de mărime, precum de un cot, spre a măsura cît de mare e 
mişcarea. Or, în cazul tuturor acestora s-a presupus - ceea ce am 
spus că e mai convingător - mişcarea uniformă. Căci fără unifor¬ 
mitate şi, în plus, fără o singură /mişcare/ a întregului devine mai 
încurcată poziţia argumentativă a celui care presupune /că mişca¬ 
rea este/ o măsură, de orice fel ar fi ea. 

Fie timpul o mişcare măsurată şi măsurată de o cantitate: dacă 
ar trebui să măsurăm mişcarea, nu ar trebui să fie măsurată de 
către ea însăşi, ci de altceva; asemănător, dacă mişcarea va avea 
o altă măsură decît ea însăşi şi de aceea am avut nevoie de o mă¬ 
sură continuă spre a o măsura, în acelaşi fel, trebuie ca mărimea res¬ 
pectivă însăşi să aibă o măsură /diferită de ea/, pentru ca, în situaţia 
în care există mişcarea, /mărimea/ să fie măsurată, cînd ceea ce îi 
măsoară cantitatea a fost de o mărime determinată. 

Şi atunci timpul acela va fi numărul /mărimii/ care însoţeşte 
mişcarea, şi nu mărimea care aleargă laolaltă cu mişcarea. 25 Dar 
care va fi acesta decît numărul /format/ din unităţi? Care e proble¬ 
matic în ce fel va măsura. Intr-adevăr, chiar dacă cineva va desco¬ 
peri în ce fel /măsoară acest număr/, va descoperi că măsoară nu 
timpul, ci un timp determinat, iar acesta nu e identic cu timpul fin sine/. 
Căci una e a vorbi despre timp, şi alta - despre un timp determinat. 
Intr-adevăr, înainte de a fi de o anumită dimensiune trebuie spus 
ce este acela care este de o anumită dimensiune. 

Or, timpul este numărul care măsoară mişcarea din afara miş¬ 
cării, după cum zecele în cazul cailor nu e /un număr/ conceput 
laolaltă cu caii. Nu s-a spus ce este, prin urmare, acest număr, care 
este ceea ce este înaintea măsurării, precum zecele. Răspund că e 
acela care, alergînd alături /de mişcare/, a măsurat după anterio¬ 
ritatea şi posterioritatea mişcării. 

Numai că tot nu e limpede ce este acest /număr/ care /a măsu¬ 
rat/ după anterioritate şi posterioritate. Or, măsurînd după anterio¬ 
ritate şi posterioritate fie printr-un punct, fie prin orice altceva, 
el va măsura întru totul după timp. Timpul va fi, prin urmare, 
acest număr care măsoară mişcarea după anterioritate şi poste¬ 
rioritate, ţinîndu-se aproape şi atingîndu-se de timp, pentru ca să-l 
măsoare. 

Fie realitatea spaţială primeşte anterioritatea şi posterioritatea, 
precum /cînd spunem/ „începutul pistei de alergare", fie e necesar 
ca realitatea temporală să le primească pe acestea. Căci, în general, 
anterioritatea este timp care încetează în momentul de faţă, iar 
posterioritatea e timp care începe din momentul de faţă. Altceva 
este, deci, timpul decît numărul care măsoară mişcarea după anterioritate 
şi posterioritate, nu numai pe oricare /mişcare/, dar şi pe cea ordonată. 


25 Text destul de alterat. 

Apoi, din ce cauză /va exista timp/ - cînd numărul s-a adăugat 
fie conform cu cel măsurat, fie cu cel care măsoară? Căci este posi¬ 
bil ca acelaşi /număr/ să fie şi cel care măsoară şi cel care e măsurat. 
Din ce cauză va exista timp, cînd a apărut un număr, însă, dnd 
există mişcare, dnd există anterioritate şi posterioritate la ea, nu 
va exista timp? Ca şi cînd cineva ar spune că mărimea nu e „atît 
de mare", dacă cineva nu ar înţelege că ea este „atît de mare". 

Apoi, timpul fiind infinit şi fiind declarat infinit, cum ar putea 
exista un număr asociat lui? Afară doar dacă dneva nu l-ar măsura, 
scoţînd o parte a lui în care se întîmplă să existe timp chiar şi îna¬ 
inte de a fi fost măsurat. Dar de ce nu va exista /timp/ şi înainte să 
existe Sufletul care îl măsoară? Afară doar dacă nu se va spune că 
geneza lui provine de la Suflet! Căci pentru măsurare /se afirmă/ 
că nu e deloc necesar. într-adevăr, /timpul/ are mărimea pe care 
o are, chiar dacă nimeni nu l-ar măsura. S-ar putea spune că Sufle¬ 
tul este faptul de a se folosi de mărime în vederea măsurării. Dar 
ce legătură ar avea aceasta cu noţiunea timpului? 

10. A afirma că timpul este consecinţa mişcării nu-1 caracterizează 
pe cel care vrea să explice ce este asta şi nici nu spune ceva, înainte 
de a arăta ce înseamnă „a fi o consecinţă". Căci probabil că acel 
lucru ar fi timpul. 

Trebuie deci cercetată această consecinţă, fie că e anterioară, 
fie că e simultană, fie că e posterioară /mişcării/, dacă există o atare 
consecinţă. Căci ea se află în timp, în orice fel s-ar vorbi despre 
ea. Dacă e aşa, timpul va fi consecinţa mişcării în timp! 

Insă noi cercetăm nu ce nu este /timpul/, ci ce este ; or, s-au spus 
multe de către cei dinaintea noastră în cazul fiecărei teze, afirmaţii 
pe care, dacă cineva le-ar străbate, ar scrie mai curînd o istorie. 
Din fugă s-a spus ceva despre ele, în plus e cu putinţă să fie com¬ 
bătut şi cel care afirmă că timpul e măsura mişcării întregului în 
baza celor deja arătate, iar celelalte teze despre /timp/ ca măsură 
a mişcării au fost expuse, căci toate celelalte argumente aduse 
împotriva tezelor de mai sus se vor potrivi şi cu această teză, în 
afara celui legat de mişcarea neuniformă. Ei bine, dacă aşa stau 
lucrurile, ar trebui să spunem ce urmează: ce anume trebuie gîndit 
că este timpul? 

11. Trebuie să ne conducem pe noi înşine din nou spre acea con¬ 
diţie pe care am discutat-o în legătură cu eternitatea, acea condiţie 

neclintită, o viaţă laolaltă întreagă şi infinită, întru totul neînclinată 
şi care stă în Unul şi în legătură cu Unul. Timp nu exista încă, sau, 
cel puţin, nu exista pentru inteligibile, dar noi vom crea timpul 
prin raţiunea şi natura posteriorităţii. Dat fiind că realităţile inte¬ 
ligibile păstrează liniştea în ele însele, cineva probabil că nu ar 
putea invoca Muzele care nu existau încă pentru a spune în cefei 
a apărut prima oară timpul. Insă probabil, dacă ar fi fost Muzele 
atunci, pesemne că acela ar fi putut vorbi despre timpul care s-a 
născut, în ce fel s-a ivit şi s-a născut. Ar grăi atunci, vorbind despre 
el, cam în felul următor: 

înainte, înainte chiar să-l fi creat acest „înainte" şi să fi avut 
nevoie de „după", cu sine în ceea-ce-este /ceva/, /timpul/ se odih¬ 
nea fără să fie timp, ci în Intelect, şi el păstra liniştea. Existînd însă 
o natură activă şi doritoare să domnească peste sine, să-şi aparţină, 
şi care a ales să caute ceea ce excede prezentul, ea s-a urnit din loc, 
şi /atunci/ s-a urnit şi el. Mişcîndu-ne mereu spre „apoi", spre „mai 
tîrziu" şi spre neidentic, după ce am parcurs o anumită lungime 
a drumului, am plăsmuit timpul ca pe o „imagine a eternităţii". 

Deoarece exista o putere neliniştită a Sufletului care voia să 
transfere mereu în altă parte ceea ce se vedea Acolo, ea nu voia 
ca totalitatea să-i fie prezentă toată deodată. Astfel, dintr-o sămînţă 
aflată în tihnă, raţiunea formatoare, desfăşurîndu-se pe sine, o ia 
pe calea multiplicităţii, aşa cum crede, făcînd să se piardă multipli¬ 
citatea prin diviziune; în loc de unul din sine care nu e în sine, ea 
risipeşte unitatea, avansează în lungime, fiind /mereu/ mai slabă. 
La fel. Sufletul, făcînd ca Universul, prin imitaţia acelui /Univers 
inteligibil/, să se mişte nu cu mişcarea de Acolo, ci /cu o mişcare/ 
asemănătoare celei de Acolo şi doritoare să existe o imagine a ace¬ 
leia, mai întîi şi-a dar sieşi dimensiunea temporalităţii <£xp6vaJO£v>, 
creînd această (lume) în locul eternităţii. Apoi a pus-o să slujească 
timpul generat, după ce a făcut ca întregul Univers să fie în timp, 
cuprinzînd în timp toate căile lui - căci el se mişcă în Suflet, deoa¬ 
rece nu există o altă situare a lui, a acestui Univers vizibil 26 , decît 
Sufletul - încît el se mişcă în timpul Sufletului. 

Căci Sufletul, producînd o activitate mereu alta, apoi iarăşi 
diferită în continuare, l-a generat pe „în continuare" laolaltă cu 
activitatea; s-a ivit, laolaltă cu un gînd mereu diferit, ceea ce nu 


26 Propoziţie neclară; HS2 crede că „a acestui Univers vizibil" este o glosă. 

exista mai înainte, fiindcă nici gîndul care acţiona nu exista, nici 
viaţa prezentă nu era asemănătoare cu cea de dinaintea ei. In ace¬ 
laşi timp, aşadar, o altă viaţă şi termenul „altă" presupun un alt 
timp /derît cel de dinainte/. Extinderea vieţii deci a căpătat timp: 
partea de dinainte a vieţii are mereu timpul /viitor/, iar viaţa tre¬ 
cută are timpul care a trecut. 

Dacă aşadar cineva ar spune că timpul este viaţa <Ccef|> Sufle¬ 
tului aflat în mişcare de trecere de la o viaţă <pto g> /individuală/ la o 
alta, oare ar părea că vorbeşte cu sens? Dacă eternitatea este viaţă 
în repaos, în sine, identică şi infinită, timpul trebuie să fie imaginea 
eternităţii, după cum şi acest Univers este /imagine/ în raport cu 
/universul inteligibil/; în locul vieţii de Acolo trebuie spus că există 
Aici o altă viaţă, proprie acestei puteri a Sufletului, care e ca omo- 
nimă /cu prima viaţă/; de asemenea, în locul mişcării Sufletului 
intelectual există o mişcare a părţii unui Suflet anumit, în locul 
identităţii, a ceea ce e la fel şi staţionar - ceea ce nu stă în sine şi face 
mereu altă acţiune, în locul a ceea ce e fără dimensiuni şi unu - o 
imagine a unului care e unu în continuitate, în locul infinitului exis¬ 
tent deja şi a totalităţii - ceea ce tinde spre infinit printr-o veşnică 
succesiune, în locul totalităţii, luată deodată şi neîncetat - ceea ce 
va fi totalitate prin succesiunea părţilor. Astfel /timpul/ va imita 
pe cel deja întreg, existent totul deodată şi infinit, dacă va dori să 
dobîndească mereu ceva în plus în fiinţare. Căci astfel şi fiinţarea 
/de Aici/ va imita fiinţarea de Acolo. Trebuie însă să nu concepem 
timpul în afara Sufletului, după cum nici Acolo nu trebuie să concepem 
eternitatea în afara a ceea-ce-este /ceva/, nici /nu trebuie conceput 
timpul/ ca o consecinţă sau ca o posterioritate /a Sufletului/, aşa cum 
nici Acolo /eternitatea nu e o consecinţă a Intelectului/, ci /timpul/ 
trebuie văzut ca imanent Sufletului şi unit cu el, aşa după cum şi 
Acolo eternitatea /este imanentă şi unită cu Intelectul/. 

12. Trebuie gîndit de aici că această natură /de Aici/ este timp, 
că lungimea unei astfel de vieţi avansează cu schimbări regulate, 
asemănătoare, ce purced în linişte, posedînd o activitate continuă. 

Iar dacă, cu mintea, am face această putere să se retragă şi am 
opri-o din acest fel de viaţă pe care acum o are, inepuizabilă şi nici¬ 
odată încetînd - fiindcă aparţine unui Suflet care există veşnic, 
nu îndreptată către el, nici în el, ci în creaţie şi generare - dacă aşadar 

am presupune-o că nu mai acţionează, ci că această activitate s-ar 
opri şi că partea aceasta a Sufletului este întoarsă într-Acolo şi spre 
eternitate, stînd locului în linişte, ce altceva ar mai putea exista 
după eternitate? Ce ar mai fi mereu altceva, cînd toate realităţile 
ar sta locului în unitate? Ce ar mai putea fi înainte, ce - mai tîrziul 
Spre ce altceva ar mai putea privi Sufletul decît spre /realitatea/ în 
care se află? Sau mai degrabă nici /nu se află în/ aceasta. Căci ar 
trebui să se fi despărţit /de ea/ mai înainte, pentru ca s-o privească. 

De fapt, n-ar putea exista nici sfera /cerească/, pentru care tim¬ 
pul nu există în mod primordial. 27 Căci şi ea există şi se mişcă în 
timp, iar dacă ea s-ar opri în vreme ce Sufletul e activ, vom măsura 
cît de mare e repaosul ei, atîta vreme cît Sufletul este în afara eter¬ 
nităţii. Dacă, prin urmare, timpul e suprimat, în caz că Sufletul 
se separă şi se uneşte /cu Intelectul/, e limpede că principiul acestei 
mişcări spre acestea /de Aici/ şi spre această viaţă generează tim¬ 
pul. De aceea s-a şi spus /de către Platon/ că timpul s-a născut deo¬ 
dată cu acest Univers 28 , fiindcă Sufletul l-a generat împreună cu 
acest Univers de Aici. Căci într-o astfel de activitate s-a născut şi 
acest Univers de Aici. Activitatea e timp, iar Universul e în timp. 

Iar dacă cineva ar spune că Platon a numit „timpi" şi revoluţiile 
astrelor, să-şi aducă aminte că el spune că acestea au apărut „pen¬ 
tru arătarea şi definirea timpului" şi „ca să existe o măsură evi¬ 
dentă" a lui. 29 Deoarece nu era cu putinţă ca Sufletul să definească 
timpul însuşi, nici să măsoare fiecare parte prin /mijloace/ proprii, 
deoarece timpul e invizibil şi nu poate fi apucat, deoarece mai ales 
erau aceste operaţii cu neputinţă pentru oameni care nu ştiau să 
numere, /Demiurgul/ a făcut ziua şi noaptea prin intermediul 
cărora era posibil /pentru oameni/ să-l înţeleagă pe „doi" prin 
alteritatea /respectivă/, de unde - spune el - apare conceptul numă¬ 
rului. 30 Apoi oamenii stabilesc ce interval de timp este de la un 
răsărit la un altul, fiind uniform tipul de mişcare pe care ne bazăm 
şi ne puteam folosi /de acest interval/ ca de o măsură - ca de o 
măsură a timpului, căci nu timpul însuşi e măsură. 

Intr-adevăr, cum ar putea el măsura şi ce ar spune pe cînd 
măsoară? „Că /intervalul/ este atît de mare cît sînt eu care sînt atît 


27 Text incert. 

28 Platon, Timaios, 38b. 

29 lbidem, 39b. 

30 Epinomis, 978d. 

de mare?" Dar cine este „eu"? Răspund că este /timpul/ conform 
căruia se face măsurarea, ca să măsoare, şi că el nu e măsură. Aşa¬ 
dar, mişcarea Universului va fi măsurată conform timpului; iar 
timpul nu va fi măsură a mişcării potrivit cu esenţa lui, ci, fiind 
înainte altceva, prin accident va arăta cît de mare este mişcarea. 
Iar mişcarea concepută ca una singură în atîta timp, fiind numărată 
de multe ori, va conduce la a concepe cît de mult timp s-a scurs. 
Astfel încît, dacă cineva va spune că timpul cumva măsoară miş¬ 
carea şi mişcarea circulară, pe cît e cu putinţă, ca prezentînd ea 
în cantitatea ei cantitatea timpului, care nu poate exista şi nu poate 
fi conceput în alt fel, nu ar fi un mod absurd de prezentare. 

Aşadar /intervalul/ măsurat de mişcarea circulară - adică ceea 
ce e prezentat - va fi timpul, care nu e generat de mişcarea circu¬ 
lară, ci reprezentat /de ea/. Şi astfel /timpul/ e măsura mişcării - 
ceea ce a fost măsurat de o mişcare determinată şi ceea ce e măsurat 
de ea, fiind altceva decît ea. Deoarece, dacă /timpul/ care măsura 
era diferit /de măsură/, atunci şi ca măsurat era diferit, dar fiind 
măsurat în mod accidental. Asta ar fi precum dacă cineva ar spune 
despre ceea ce are un picior că este mărimea, definind mărimea fără 
să spună ce este aceea; şi ca şi cînd cineva, neputînd să arate miş¬ 
carea însăşi, deoarece e indefinită, ar spune că ea e măsurată de 
spaţiu. Şi, considerînd el spaţiul pe care l-a străbătut mişcarea, ar 
spune că ea e la fel de mare cît de mare e spaţiul. 

13. Aşadar, mişcarea circulară /a Cerului/ indică timpul în care 
se află ea însăşi. Insă timpul însuşi trebuie să nu mai aibă ceva în 
care să se afle, ci trebuie ca el să fie o existenţă primordială, în 
care restul /astrelor/ se mişcă şi stau în mod uniform şi ordonat; 
iar de la ceva ordonat /timpul/ e arătat şi prezentat în concept, 
dar nu se naşte /de acolo/ - fie că acela stă sau se mişcă, mai curînd 
însă dacă se mişcă. Căci mai degrabă pune în acţiune pentru cu¬ 
noaştere şi trecerea la timp mişcarea decît repaosul şi este mai 
cognoscibilă mărimea intervalului cînd ceva s-a mişcat decît atunci 
cînd a stat locului. 

De aceea au fost aduşi /unii/ să spună că /timpul/ e „măsura 
mişcării" 31 , în loc să spună că e măsurat prin mişcare, iar apoi să 


31 Aristotel, Fizica, IV, 12, 220b. 

adauge ce este el ca să fie măsurat prin mişcare; şi nu trebuiau să 
vorbească despre un aspect al timpului apărut în mod accidental 
şi să discute acestea în ordine inversă <£VT]AAayptvojc;>. Dar poate 
că aceia nu au vorbit în ordine inversă, ci noi nu înţelegem şi nu 
am înţeles opinia lor privitoare la /timpul/ ca măsurat, deşi ei spun 
limpede că /timpul/ e măsură. Cauza pentru care noi nu înţelegem 
e că ei nu au explicat ce e timpul, fie că măsoară, fie că e măsu¬ 
rat în tratatele lor, scriind ca pentru cunoscători şi unii care le auzi¬ 
seră lecţiile. 

Insă Platon a spus că Fiinţa timpului nu e nici ceea ce măsoară, 
nici ceea e măsurat de ceva, ci /a afirmat/ că, pentru explicarea lui, 
a fost luată mişcarea circulară /a Cerului/ ca /perioada/ cea mai mică 
în raport cu partea sa cea mai mică, încît de aici să se poată cu¬ 
noaşte în ce fel şi cît de mare e timpul. Iar voind să arate Fiinţa lui, 
afirmă că s-a născut „odată cu Cerul", după modelul eternităţii, 
şi o „imagine mobilă", fiindcă nici timpul nu stă locului, atunci cînd 
nici viaţa, cu care el aleargă şi fuge laolaltă, nu stă locului. „Odată 
cu Cerul", fiindcă o astfel de viaţă creează şi Cerul şi o viaţă unică 
produce şi Cerul, şi timpul. Intr-adevăr, dacă s-ar răsuci această 
viaţă spre unitate, dacă ar fi posibil, laolaltă şi timpul care se află 
în această viaţă şi Cerul care nu are această viaţă se vor opri. 

Iar dacă cineva, luînd anterioritatea şi posterioritatea acestei 
mişcări, ar spune că aceasta e timpul - / el afirmă/ că timpul e real - 
însă, pentru că mişcarea mai adevărată /a Sufletului/ are şi ea 
anterioritate şiposterioritate, dacă el ar nega că aceasta din urmă 
e ceva real, atunci respectivul ar fi omul cel mai absurd: într-ade- 
văr, el acordă mişcării neînsufleţite să aibă anterioritate şi posterio- 
ritate şi timp alături de ea, dar nu-i acordă acestea mişcării după 
modelul căreia mişcarea de Aici s-a constituit prin imitaţie - deşi 
de la aceea în mod primordial s-au constituit şi anterioritatea, şi 
posterioritatea; într-adevăr, mişcarea /aceea/ lucrează de la sine şi, 
după cum ea generează toate activităţile ei, la fel generează şi ceea 
ce le urmează şi, odată cu generarea, creează şi transformarea lor. 

Atunci de ce reducem această mişcare a Universului la miş¬ 
carea circulară a Sufletului şi spunem că e în timp, dar nu /reducem 
mai departe/ şi mişcarea Sufletului care se află în timp, într-un 
parcurs etern? Răspund că înaintea acestei mişcări se află eterni¬ 
tatea care nu aleargă împreună şi nu se extinde împreună cu el. 

Sufletul este prima /realitate/ în timp şi care a generat timpul şi îl posedă 
cu activitatea sa. 

Dar în ce fel este /Sufletul/ pretutindeni? Fiindcă nici Sufletul 
/universal/ nu e separat de nici o parte a Universului, după cum 
nici Sufletul din noi nu e separat de nici o parte a noastră. Iar dacă 
cineva ar spune că timpul se află într-o non-ipostază sau o non-exis tentă, 
e limpede că trebuie considerat că se înşală, atunci cînd spune „a 
fost" şi „va fi". Căci astfel a fost şi va fi, precum va fi lucrul în care 
afirmă că e timpul. Dar împotriva acestor teze e nevoie de un alt 
mod de a argumenta. 

Lucrul următor trebuie gîndit în raport cu tot ce s-a spus, anu¬ 
me că, atunci cînd cineva l-ar concepe pe omul care se mişcă, văzînd 
cît de mult /timp/ a mers înainte, concepe şi cît de mare este miş¬ 
carea; şi cînd concepe mişcarea, de exemplu, pe acea a membrelor, 
să vadă şi mărimea mişcării de dinaintea acestei mişcări în sine, 
dacă ea a cuprins în asemenea măsură mişcarea corpului. Iar 
corpul care se mişcă un timp de o anume mărime îl vom conduce 
la o mişcare de o anumită mărime - căci ea e cauza - şi la timpul 
acesteia; pe ea însă /o vom conduce/ la mişcarea Sufletului, aceea 
care era dispusă în acelaşi timp /în raport cu corpul/. Dar la ce vom 
conduce mişcarea Sufletului? Căci realitatea la care vom dori să 
o conducem e deja fără extensie /în timp/. Aceasta este aşadar ceea 
ce e primordial şi realitatea în care se află celelalte. Insă ea nu se 
mai află în altceva. Căci /altminteri/ nu va avea acest caracter pri¬ 
mordial. Şi în ceea ce priveşte Sufletul Universului trebuie /raţio¬ 
nat/ la fel. 

Dar oare există timp şi în noi? Răspund că /există timp/ în Su¬ 
fletul de acest fel în întregul său şi care e de aceeaşi specie în întregul 
său; şi toate Sufletele sînt unul singur. De aceea timpul nu se va îm¬ 
prăştia, deoarece nici eternitatea care se raportează la Altceva nu 
/se va împrăştia/ în toate /inteligibilele/ de aceeaşi specie. 




DESPRE FERICIRE 
46,1.4 


Tema 

Plotin polemizează mai ales cu concepţiile stoice şi epicureice 
despre fericire, opunîndu-le punctul de vedere platonician: feri¬ 
cirea înseamnă, în ultimă instanţă, „separarea" de corp şi de Aici, 
chiar şi în timpul vieţii. 


Subiectul 

Fericirea nu poate fi conformitatea cu natura sau plăcere, căci 
atunci ea ar trebui atribuită şi celorlalte vieţuitoare. Fericirea nu 
poate fi imaginată în afara conştientizării plăcerii sau a lipsei 
suferinţei. Fericirea nu poate fi sinonimă vieţii. Trebuie gîndit că 
fericirea aparţine omului virtuos. Dar cum poate fi acesta fericit 
dacă este supus la suferinţe? Omul virtuos poate fi fericit chiar şi 
în mijlocul suferinţelor, dar el nu le caută cu tot dinadinsul pentru 
a-şi proba virtutea. Virtutea autentică nu are nevoie de conştien¬ 
tizare. Dispreţul pentru corp şi ale sale şi pregătirea pentru separa¬ 
rea de acesta. 



1. Odată ce am stabilit că viaţa bună <xo eb Crjv> şi fericirea <xo 
Eu6aipoveîv> sînt în acelaşi /gen/, oare le vom da parte de ele şi celor¬ 
lalte vieţuitoare /în afara omului/? 1 Dacă e cu putinţă ca ele să-şi 
ducă traiul fără oprelişti în modul în care sînt menite prin fire, ce 
ne împiedică să spunem că şi ele au o viaţă bună? 

Căci fie că vei aşeza viaţa bună în categoria desfătării, fie în cea 
a săvîrşirii lucrului propriu, în raport cu ambele ea va reveni şi 
celorlalte animale. Intr-adevăr, desfătarea <£U7iâ0£ia> e cu 
putinţă să existe şi în făptuirea lucrului conform naturii. De exemplu, 
animalele muzicale, cele care şi în alte privinţe o duc fericite, dar 
şi cîntînd în felul firesc pentru ele, au în acest fel o viaţă de dorit 
pentru ele. 

Şi dacă stabilim că fericirea este o finalitate anume 2 - anume 
capătul tendinţei naturale - chiar şi în acest fel le-am face lor parte 
de fericire: /ele/ ajung la capătul în vederea căruia, pentru cele care 
se îndreaptă /spre el/, într-adevăr, există natura din ele, cea care 
a parcurs întreaga lor viaţă şi a umplut-o de la început pînă la sfîrşit. 

Dar cineva s-ar putea supăra că transferăm faptul fericirii la 
celelalte animale, pe motiv că astfel am da parte de ea şi celor mai 
umile dintre ele - am da-o atunci şi plantelor, căci şi ele trăiesc şi 
îşi au viaţa desfăşurată pînă la /atingerea/ finalităţii ei! Ei bine, 
dar în ce fel nu se va vădi absurd cel care susţine că celelalte vie¬ 
tăţi nu sînt fericite, pe motiv că ele nu-i par că valorează mult? 
Oricum, nu va fi silit să dea fericirea plantelor cel care o dă tuturor 
animalelor, fiindcă la plante nu e prezentă senzaţia. Dar pesemne 
că ar putea cineva să dea fericirea şi plantelor, dacă le dă viaţa. 

1 Cf. Aristotel, Etica nicomahică, I, 8, 1098b. 

2 Ibidem, X, 16,1176a. 

Or, viaţa înseamnă a trăi bine sau invers - rău. De pildă, desfătarea 
şi contrariul ei sînt cu putinţă şi la plante, respectiv a purta fructe 
sau nu. 

Dacă deci finalitatea /vieţii/ ar fi plăcere şi fericirea constă în 
aceasta, e o absurditate a priva celelalte animale de fericire. 3 Şi dacă 
imperturbabilitatea <âxa(_>a£(a> ar fi finalitatea /vieţii/, /se poate 
spune/ acelaşi lucru. 4 Şi /de asemenea/, dacă „a trăi conform 
naturii" ar fi definit drept viaţa bună. 5 

2. Cei care nu acordă /fericirea/ plantelor pe motiv că acestea 
nu simt riscă să nu o acorde nici animalelor în totalitate. 6 Căci dacă 
numesc „a simţi" faptul că afectarea e conştientă, e necesar ca 
afectarea să fie binele însuşi înainte de a fi conştientă, aşa cum e 
cazul cu ceea ce e conform naturii, chiar dacă nu e conştient - şi 
să fie proprie, chiar dacă încă /animalul/ nu cunoaşte că e proprie 
şi plăcută. Căci trebuie să fie plăcută. 

Incît, fiind acesta binele şi fiind el de faţă, /animalul/ care îl po¬ 
sedă se află deja într-o viaţă bună. Atunci de ce mai trebuie adău¬ 
gată senzaţia? /O adaugă/, dacă nu mai acordă binele afectării 
apărute sau condiţiei, ci cunoaşterii şi senzaţiei. Or în acest fel vor 
afirma că binele este senzaţia însăşi şi o activitate sensibilă a vieţii, 
astfel încît el devine propriu celor care percep orice ar fi. 

Iar dacă ei susţin că binele vine de la ambele (senzaţie, cunoaş¬ 
tere?), de exemplu de la o senzaţie a unui anume lucru, în ce fel 
vor arăta că binele provine din ambele, atunci cînd fiecare este 
nediferenţiată /de cealaltă/? 

Iar dacă /ei spun că/ afectarea este un bine şi că o astfel de con¬ 
diţie e viaţa bună, atunci cînd o vieţuitoare cunoaşte că binele ei 


3 Sînt vizaţi probabil cirenaicii, şcoală întemeiată de un discipol al lui So- 
crate, Aristippos, care considerau plăcerea ca fiind supremul bine. 

4 De data aceasta e vizat Epicur şi epicureii, pentru care supremul bine e 
absenţa durerii şi desăvîrşita pace a trupului şi a minţii. Eliberarea de frică şi 
suferinţă ar da omului o condiţie animală - ceea ce, desigur, Epicur nu ar fi 
acceptat. 

5 Concept stoic fundamental, formulat mai întîi de Zenon din Cition, înte¬ 
meietorul curentului. Diogenes Laertios, Vieţile şi doctrinele filozofilor, VII, 87. 

6 Pentru Aristotel, numai omul are parte de fericire, deoarece numai el e 
capabil de contemplaţie. Etica nicomahică, X, 8, 1178b. 

e prezent, trebuie să fie întrebaţi respectivii filozofi: oare ştiind 
că respectiva prezenţă e prezentă, ea are viaţa bună, sau trebuie să 
ştie nu numai că e plăcută, dar şi că e binele? Dar dacă /ea spune că/ 
acesta e binele, deja el nu mai e treaba senzaţiei, ci a unei puteri 
diferite, mai mari decît senzaţia. 

Prin urmare viaţa bună nu va reveni celor care cunosc plăcerea, 
ci celui capabil să ştie că binele este plăcere. Aşadar, cauza vieţii 
bune nu va fi plăcerea, ci capacitatea de a judeca că plăcerea e un 
bine. Iar /instanţa/ care judecă este superioară celei care are a face 
cu afectarea: căci e raţiune sau intelect, în vreme ce plăcerea e afec¬ 
tare. Or, nicăieri iraţionalul nu e superior raţionalului. In ce fel, 
atunci, abandonîndu-se pe sine, raţiunea va presupune ca altceva, 
stabilit în genul contrar, să fie mai bun decît ea însăşi? 

Or, se pare că cei care nu acordă /fericirea/ plantelor şi cei care 
acordă viaţa bună unei astfel de senzaţii /a animalelor/ caută, fără 
să-şi dea seama, viaţa bună ca fiind ceva superior, aşezînd binele 
într-o viaţă mai luminoasă. Iar cei care spun că /viaţa bună şi feri¬ 
cirea/ se află în viaţa raţională şi nu pur şi simplu în viaţă, nici dacă 
aceasta ar fi senzorială, probabil că vorbesc bine. Dar trebuie totuşi 
întrebaţi de ce numai pentru animalul raţional există fericirea? 

Oare „raţional" se adaugă /drept condiţie/, fiindcă raţiunea este 
mai abilă şi poate să urmărească şi să procure mai uşor primele 
necesităţi naturale, sau /se adaugă respectivul cuvînt/, chiar dacă 
ea n-ar fi în stare nici să le urmărească, nici să le obţină? Dar dacă 
/se adaugă/, deoarece e mai capabil /animalul raţional/ să le desco¬ 
pere, va exista fericirea şi la animalele fără raţiune, dacă ele în mod 
natural ar obţine primele necesităţi naturale. In acest caz, raţiu¬ 
nea ar fi ajutătoare şi nu ar trebui aleasă pentru ea însăşi, şi nici 
împlinirea ei pe care o numim „virtute". 

Iar dacă veţi spune că ea are demnitatea nu din pricina primelor 
necesităţi naturale, ci că ea este demnă de iubit pentru ea însăşi, trebuie 
spus ce altă funcţie are, care este natura sa şi ce anume o face desă- 
vîrşită. Căci trebuie să o facă desăvârşită nu cercetarea acestor prime 
necesităţi naturale, ci altceva trebuie să aibă desăvârşit, o altă natură 
şi ea însăşi nu trebuie să aparţină acestor prime necesităţi naturale. 


7 Teza lui Aristotel din Etica nicomahică, dar şi o teză stoică. Cf. Diogenes 
Laertios, op. cit., VII, 130. 

nici acelora provenite din acestea, nici în general acestui gen, ci 
să le fie superioară tuturor acestora. Altminteri, nu cred că /respec¬ 
tivii filozofi/ vor putea să spună în ce fel ea va avea demnitatea 
sa. Aşadar să-i lăsăm pe aceştia în acest punct, unde vor să rămînă, 
pînă ce vor găsi o natură mai bună dedt cele la care s-au oprit acum, 
fiind în impas să arate în ce fel este viaţa bună pentru acelea dintre 
fiinţe care sînt capabile /s-o aibă/. 

3. Noi să spunem de la început ce considerăm că este fericirea. 
Stabilind că fericirea se află în viaţă, odată ce am făcut ca viaţa 
să aibă /pretutindeni/ aceeaşi semnificaţie, am acordat tuturor 
vieţuitoarelor să fie primitoare ale fericirii. Admitem însă că au 
viaţa bună actualizată acele vieţuitoare la care e prezent unul şi ace¬ 
laşi /predicat/, pe care l-au primit în mod natural toate vieţuitoa¬ 
rele, şi nu am accepta ca animalul raţional să poată avea/viaţa bună/, 
iar cel iraţional să nu mai poată. Căci viaţa e /genul/ comun, care 
urmează să primească acelaşi /predicat/ în vederea fericirii, dacă 
într-o anumită viaţă se afla fericirea. De unde, cred, şi cei care spun 
că fericirea se naşte în viaţa raţională şi care nu o plasează în viaţa 
comună, au ignorat/natura/ fericirii şi nici nu au presupus /corect/ 
/natura/ vieţii. Insă ei ar fi siliţi să declare puterea raţională drept 
o calitate, în raport cu care se constituie fericirea. 

Or, substratul /vieţii fericite/ este pentru ei un Suflet raţional, 
iar fericirea se constituie în raport cu întregul acesta, astfel încît 
ea este în raport cu o altă specie de Suflet. Nu mă refer la /specie/ 
ca la o diviziune logică, ci în felul în care noi vorbim /spunînd că 
există în cazul vieţii/ un anterior şi un posterior. Căci, viaţa fiind semnifi¬ 
cată în multe moduri şi avînd ea diferenţele în raport cu ceea ce vine 
mai întîi, în rîndul doi şi în continuare, şi dat fiind că viaţa este 
semnificată omonim, într-un fel fiind ea în cazul plantei, în alt fel în 
cazul animalului iraţional, care au diferenţa după claritate şi obscu¬ 
ritate, e limpede că, în mod analog, se vor petrece lucrurile şi cu 
viaţa bună. Iar dacă o /viaţă/ este imaginea alteia, e limpede că şi 
viaţa bună e imaginea unei /alte/ vieţi bune /superioare/. 

Or, dacă a fi fericit revine celui care are viaţa în abundenţă - 
e vorba despre cel care nu duce lipsă de viaţă în nimic - numai 
celui care trăieşte din abundenţă îi revine fericirea: acesta are şi 
binele maxim, de vreme ce la fiinţe binele suprem înseamnă a trăi 

în mod autentic şi viaţa desăvîrşită. Astfel, nici binele nu ar reveni 
ca ceva adăugat, nici un alt substrat venind din altă parte nu va 
determina fiinţa să ajungă la bine. 

Căci ce anume s-ar putea adăuga vieţii desăvîrşite pentru a o 
face maximum de bună? 

Iar dacă cineva va vorbi despre „natura binelui" 8 , argumentul 
ne este familiar, dar noi nu căutăm cauza /vieţii bune/, ci ceea ce 
îi este imanent. De multe ori s-a spus că viaţa desăvîrşită şi adevă¬ 
rată şi autentică se află în acea natură intelectuală şi că celelalte 
vieţi sînt nedesăvîrşite, reflexe ale vieţii, existînd în mod nede- 
săvîrşit şi impur, şi nu mai mult vieţi decît contrariul vieţii. Iar acum 
să se spună pe scurt că, atîta vreme cît toate vieţuitoarele provin 
de la un singur principiu, dar ele nu trăiesc în mod egal, este 
necesar ca principiul să fie viaţa primă şi cea mai desăvîrşită. 

4. Or, dacă omul este în stare să aibă viaţa desăvîrşită, atunci 
omul care o are pe aceasta este fericit. Iar dacă nu /e în stare/, feri¬ 
cirea ar trebui plasată la zei, dacă numai la ei se regăseşte o astfel 
de viaţă. Deoarece însă susţinem că această fericire există şi la 
oameni, trebuie cercetat în ce fel este ea. Iată ce spun: 

E limpede şi din alte /tratate/ că viaţa desăvîrşită o posedă omul 
care nu o are doar pe cea senzorială, ci are şi raţiune şi intelect 
autentic. Dar oare el posedă această viaţă, posedînd-o ca pe ceva 
diferit /de el/? Răspund că nu este în general cu putinţă să existe om 
fără să posede şi /viaţa desăvîrşită/ fie în virtualitate, fie în actualizare, 
caz în care spunem că e fericit. Insă vom susţine că acest lucru, specia 
aceasta a vieţii desăvîrşite, este ca o parte în el? Sau spunem că, 
în general, omul deţine /fericirea/ ca pe o parte, avînd-o în virtua¬ 
litate, în vreme ce omul fericit e cel care în actualizare este acea 
parte şi s-a transformat în acelaşi lucru /cu ceea ce este ea/. Dar 
celelalte /vieţi/ stau în jurul său; pe ele nu le-ar putea considera 
ale sale, stînd ele în jurul unuia care nu le doreşte. Dar ele i-ar putea 
aparţine, fiind asociate prin voinţă. 

Dar ce este binele pentru acest om? Răspund că /binele este/ ceea 
ce posedă el însuşi prin sine. Cît despre/Binele/ aflat mai presus, cauza 
binelui din sine, şi în alt fel bine. El e prezent pentru om în alt 


8 Platon, Philebos, 60b. 

fel. Dovada că lucrurile stau astfel este că omul aflat în această 
condiţie nu mai caută altceva. Căci ce ar mai putea căuta? Nimic 
dintre cele inferioare, dat fiind că el trăieşte laolaltă cu supremul 
Bine. Prin urmare viaţa celui care trăieşte astfel e autosuficientă. 
Şi ea este virtuoasă prin faptul că e autosuficientă, conducînd spre 
fericire şi spre dobîndirea binelui. Căci nu există nici un bine pe 
care el să nu îl aibă. 

Insă cel care caută /binele/ îl caută ca pe ceva necesar; el nu-i 
al lui însuşi, ci /numai/ al unei /părţi/ a lui. II caută pentru corpul 
care îi este adăugat, fie şi viu. Iar /necesităţile/ sale sînt în posesia 
acestui corp viu, nu acelea care sînt /cu adevărat/ proprii unui astfel 
de om. El le cunoaşte şi le acordă ceea ce le acordă, neîndepărtînd 
nimic din viaţa proprie. Nici soarta potrivnică nu-i va reduce feri¬ 
cirea. El rămîne stabil, la fel ca o astfel de viaţă. Cînd mor apropiaţii 
şi prietenii săi, el ştie ce e moartea şi o ştiu şi cei care o îndură de 
vreme ce sînt virtuoşi. Iar dacă moartea apropiaţilor şi rudelor îl 
îndurerează, nu pe el /îl îndurerează/, ci numai partea iraţională 
din el, ale cărei dureri el /însuşi/ nu le va primi. 

5. Dar ce vom spune despre dureri, boli şi, în general, despre 
tot ceea ce împiedică activitatea? Ce se va întîmpla dacă omul va 
fi inconştient? Intr-adevăr, s-ar putea întîmpla aceasta ca urmare 
a unor droguri şi boli. Cum ar putea el, în toate aceste situaţii, 
poseda viaţa bună şi fericirea? 9 Căci trebuie lăsate deoparte sărăcia 
şi lipsa renumelui. Deşi privind spre ele, el ar putea lua în calcul 
mai ales şi renumita soartă nefericită a lui Priam. 

Chiar dacă omul le îndură pe acestea şi le îndură uşor, totuşi 
ele nu erau voite. Or, viaţa fericită trebuie să fie voi tă, fiindcă nici 
acest om virtuos nu e /numai/ un Suflet anumit, fără ca natura cor¬ 
pului să fie luată în calcul laolaltă cu fiinţa sa. /Ei (stoicii?)/ ar spune 
că omul /virtuos/ va accepta pregătit /suferinţele/, pînă ce sufe¬ 
rinţele corpului vor ajunge la nivelul /virtuţii/ lui şi va avea pre¬ 
ferinţe şi aversiuni în temeiul /virtuţii/. Iar dacă plăcerea este luată 
în calcul în viaţa fericită, în ce fel, avînd suferinţe din pricina sorţii 


9 Pentru Aristotel, fericirea presupunea, drept condiţie necesară, deşi nu 
suficientă, şi o anumită condiţie materială măsurată. Pentru stoici, ca şi pentru 
Plotin, circumstanţele nu au importanţă pentru virtute şi fericire. 

şi a durerilor, ar mai putea fi fericit orice om care, deşi virtuos, 
are parte de necazuri? 

O astfel de condiţie fericită şi autosuficientă se regăseşte la zei; 
pentru oameni însă, care primesc şi adaosul inferiorului, trebuie 
căutată fericirea care survine în întreg, şi nu în parte. Căci, datorită 
unui alte părţi aflate în condiţie rea, ar fi nevoită şi partea mai bună 
să se poticnească în a-şi face treaba proprie, fiindcă situaţia proprie 
celeilalte părţi nu e bună. Răspund că /omul/, smulgînd Ide la sinet 
corpul şi senzorialitatea corpului, trebuie să caute în acest fel autosu- 
ficienţa ca să aibă fericirea. 

6. Dacă raţionamentul ar atribui fericirea lipsei de durere, de 
boală, de necaz, de nenorociri mari, nu ar fi posibil să fie fericit 
nimeni, atunci cînd contrariile acestora sînt prezente. 

Dar, dacă acest lucru /fericirea/ constă în dobîndirea binelui 
autentic, de ce trebuie ca cei care admit acest bine şi care privesc 
ceea ce se raportează la bine să judece că omul fericit caută celelalte 
lucruri, care nu se iau în calcul în fericire? Căci dacă /fericirea/ ar 
fi reuniunea lucrurilor bune şi necesare, sau şi non-necesare, dar 
socotite şi acestea bune, ar trebui căutat să consimţim şi la acestea 
(non-necesare). Iar dacă scopul /vieţii/ trebuie să fie unul singur, şi 
nu mai multe - în acest fel nu s-ar mai căuta un scop, ci scopuri - 
trebuie conceput /ca fericire/ acel /scop/ unic şi care este cel mai 
vrednic şi pe care Sufletul caută să-l aducă în sînul său. 

Această căutare şi voinţă nu-i cu putinţă să nu se afle în acest 
/scop/. Gîndirea se fereşte de acestea /necesare/ nu datorită naturii 
înseşi, ci le refuză numai cînd sînt prezente sau le caută preluîn- 
du-le. Iar această aspiraţie e spre ce e mai bun decît ea. Cînd acest mai 
bun apare, aspiraţia este satisfăcută şi se opreşte; aceasta este viaţa 
cu adevărat voită. 

Insă a accepta ceva dintre cele necesare nu ar putea fi /numit/ 
„voinţă", dacă s-ar înţelege voinţa în sensul propriu, ci, cînd nu 
există abuz - s-ar putea spune - dat fiind că noi socotim nimerit 
să acceptăm şi aceste lucruri /necesare/. Căci noi, la modul general, 
ne ferim de rele şi, prin urmare, faptul că ne ferim nu e ceva voit. 
Mai curînd e ceva voit faptul de a nu fi nevoie să le evităm în acest 
fel. O dovedesc şi astfel de lucruri, precum sănătatea şi lipsa de 
dureri, dnd le avem. Intr-adevăr, ce anume din ele e atrăgător? Cînd 

sănătatea şi lipsa durerii sînt prezente, ele sînt neluate în seamă. Lucru¬ 
rile care, fiind prezente, nu au nimic atrăgător, şi nici nu adaugă 
ceva la fericire, iar cînd lipsesc, sînt căutate din pricina prezenţei 
celor care provoacă suferinţă, sînt numite în mod verosimil necesare, 
dar nu bune. Prin urmare, ele nu trebuie luate în calcul în scop, ci, 
chiar dacă ele lipsesc şi contrariile lor sînt prezente, scopul /viaţa 
bună/, trebuie păstrat intact /fără ele/. 

7. Dar de ce omul fericit doreşte ca acestea să fie prezente şi 
fuge de contrariile lor? Răspundem că ele îşi aduc partea, nu la 
fericire, ci mai degrabă la existenţă. Iar contrariile lor /contribuie/ 
fie la inexistenţă, fie stingheresc scopul, cînd sînt prezente. Nu 
/spunem/ că îl suprimă, ci că cel care are cel mai mare bine, numai 
pe el vrea să-l aibă şi, laolaltă cu el, nimic altceva, care, atunci cînd 
ar fi prezent, nu suprimă binele, ci totuşi există odată cu acela. In 
general, dacă omul fericit nu vrea un anume lucru, dar dacă totuşi 
lucrul ar fi prezent, faptul acesta nu răpeşte nimic din fericirea 
/omului/. Altminteri, în fiecare zi fericitul s-ar schimba şi ar scăpa 
ceva din fericire, de exemplu dacă ar pierde un copil sau vreunul 
din bunuri. Şi ar putea fi nenumărate lucruri care, neieşind după 
dorinţa sa, nu-1 abat totuşi cu nimic din scopul său deja prezent. 

Dar se spune că lucrurile importante, nu cele întîmplătoare /îl 
pot abate/. 

Ce ar putea fi dintre lucrurile omeneşti important, încît să nu 
fie dispreţuit de către cel care a suit deasupra tuturor şi care nu 
se mai agaţă de nimic din cele de jos? De ce omul fericit nu soco¬ 
teşte importantă soarta norocoasă, oricît de mare ar fi, domniile 
şi stăpînirea cetăţilor şi a naţiunilor, nici întemeierea şi ctitorirea 
de cetăţi, nici dacă ele ar fi sub puterea sa? Dar oare va socoti ceva 
important pierderea stăpînirii şi nimicirea cetăţii sale? Dacă le va 
socoti un rău mare, sau în general un rău, s-ar face de rîs din pricina 
opiniei şi nu ar mai fi un om virtuos, considerînd drept ceva important 
lemne, pietre şi, pe Zeus, moartea muritorilor - el, un om despre care 
spunem că trebuie să creadă că moartea e mai bună decît viaţa 
laolaltă cu corpul! 10 


10 Augustin se consola cu aceste vorbe în ultimele zile din viaţă, cînd van¬ 
dalii asediau Hippo, oraşul unde el era episcop. 

De e el însuşi jertfit, va crede că moartea e pentru el un rău, 
atunci cînd moare lîngă altarele zeilor? Şi dacă nu ar fi îngropat 
/nu-i pasă/, de vreme ce trupul ar putrezi oriunde şi pe pămînt, 
şi sub pămînt. Iar dacă /se sinchiseşte/ fiindcă nu e îngropat cu 
mare cheltuială, ci în mod anonim, nefiind socotit vrednic de un 
mormînt mare, /această preocupare e/ meschină. Şi dacă ar fi luat 
prizonier, „există o cale de scăpare" 11 , dacă nu ar putea fi fericit. 

Dar dacă familia sa ar fi luată prizonieră, de exemplu, dacă 
sînt tîrîte nurorile şi fiicele sale, ce vom spune, dacă ar muri fără 
să fi văzut nimic din acestea? Oare o astfel de opinie ar putea avea 
cînd pleacă /din viaţă/, că, deşi acestea sînt posibile, nu se vor 
întîmpla? Ar fi atunci un om straniu! Nu ar avea deci opinia că 
astfel de nenorociri sînt cu putinţă şi pentru familia sa? Dar nu 
cumva, din pricină că le crede astfel cu putinţă, nu ar putea fi 
fericit? Răspund că, dacă crede că sînt cu putinţă, el e fericit, astfel 
încît/e fericit/ şi atunci dnd se întîmplă! Ar putea cugeta că natura 
Universului acestuia e astfel întocmită îndt aduce asemenea întîm- 
plări şi că /noi/ trebuie să o urmăm. 

Apoi, după ce au ajuns prizonieri, mulţi o vor duce mai bine. 
Şi ţine de ei ca, dacă sînt împovăraţi /de robie/, să plece (prin sinu¬ 
cidere): fie, rămînînd, ei rămîn în mod rezonabil şi nu e nimic teri¬ 
bil; fie rămîn în mod nerezonabil, cînd nu ar fi trebuit, iar atunci 
sînt responsabili pentru ei înşişi. Din pricina neghiobiei altora, chiar 
din familie, el însuşi (omul fericit) nu va ajunge la rău, şi nu va 
depinde de norocul şi de nenorocul altora. 

8. Cît despre durerile sale, el le va îndura cît va putea, atunci 
cînd sînt puternice. Iar dacă întrec măsura, ele îl vor nimici. 12 In 
suferinţă, el nu va fi de compătimit, ci strălucirea lui interioară arde, 
precum o lumină într-un sfeşnic, cînd de afară suflă vînt puternic, fur¬ 
tună şi vijelie. Dar ce va fi, dacă nu ar mai fi conştient, sau durerea 
s-ar prelungi, într-atît de intensă, încît totuşi să nu-1 ucidă în mo¬ 
mentul cînd e puternică? 

Dacă durerea s-ar prelungi, va reflecta ce trebuie să facă, fiindcă 
autodeterminarea nu e înlăturată în astfel de condiţii. Trebuie ştiut 


11 Iliada, 9, 73. E vorba despre sinucidere. 

12 La Epicur: durerile moderate pot fi suportate; durerile puternice nu 
durează, căci te nimicesc. Diogenes Laertios, X, 140. 

că omului virtuos nu-i apar toate lucrurile la fel precum apar celorlalţi, 
şi că ele nu pătrund pînă în interiorul /său/ nici altele, nici durerile, 
nici suferinţele. 

Dar /ce va face/ cînd durerile ajung la alţii? Căci slăbiciunea 
ar fi proprie sufletului nostru. O dovedeşte faptul că noi socotim 
un dştig să ignorăm /suferinţele altora/ şi credem că va fi un dştig, 
chiar dacă noi am murit, cînd ele s-ar întîmpla, şi nu mai luăm 
în seamă ceea ce îi priveşte pe aceia, ci ceea ce ne priveşte pe noi, 
ca să nu suferim noi. Aceasta este slăbiciunea noastră pe care tre¬ 
buie s-o înlăturăm, neîngăduind însă să ne temem de venirea 
/nenorocirilor respective/. 

Iar dacă cineva ar spune că aşa e firea noastră să suferim pentru 
nenorocirile celor apropiaţi nouă, să afle că nu toţi oamenii sînt 
astfel şi că e propriu virtuţii să înalţe comunul naturii noastre spre 
mai bine şi mai frumos, în separare de cei mulţi. Căci este mai fru¬ 
mos să nu consimţi celor considerate teribile de către natura comună. 
Intr-adevăr, nu trebuie să ai condiţia de om neinstruit <l6io)tikcIx;>, 
ci /să te porţi/ precum ai avea-o pe aceea a unui atlet puternic, să 
respingi loviturile soartei, cunoscînd că, pentru o anumită natură, 
acestea nu sînt plăcute, însă pentru natura sa proprie ele sînt supor¬ 
tabile, nefiind teribile, d doar de temut pentru copii. 

Dar atunci /omul virtuos/ a dorit /nenorocirile/? Răspund că 
şi faţă de cele nedorite, cînd ar fi prezente, el stăpîneşte virtutea, 
care face ca sufletu-i să fie de neumit şi neafectat. 

9. Dar /ce va fi/ dnd va ajunge să nu mai ştie de el, copleşit fie 
de boli, fie de artele magice? Dacă /cei care obiectează/ vor păzi ca 
el să rămînă virtuos în această stare, aşa cum se află în somn, ce 
opreşte ca el să fie fericit? Intr-adevăr, în somn nu-1 privezi de fericire, 
nid nu iei în calcul acest timp, ca să se spună că nu e fericit întreaga 
viaţă. Iar dacă se va spune că el nu e virtuos /în tot acest timp/, nu 
se mai vorbeşte despre omul virtuos, /după cum s-a convenit/. 

Noi însă, presupunîndu-1 virtuos, cercetăm dacă e fericit atîta 
timp cît e virtuos. Se spune însă: să-l presupunem virtuos: însă fără 
să perceapă, fără să acţioneze conform virtuţii, cum ar putea fi 
fericit? 13 Qr, dacă nu ar percepe că e sănătos, ar fi sănătos cu nimic mai 


13 Pentru stoici, exercitarea virtuţii era un continuu exerciţiu, un efort, o 
askesis. Plotin valorizează aici virtutea care acţionează direct, de la sine, aproape 
fără conştiinţa că face ceva semnificativ. 

puţin ; şi dacă nu ar percepe că e frumos, cu nimic mai puţin ar fi 
frumos. Dar dacă nu ar percepe că e înţelept, ar fi mai puţin înţe¬ 
lept? Asta, dacă nu ar susţine cineva că în înţelepciune trebuie să fie 
prezente percepţia şi starea de conştienţă. Căci în înţelepciunea actua¬ 
lizată /se spune/ că e prezentă şi fericirea. 

Or, dacă cugetarea şi înţelepciunea ar fi ceva adăugat /din afară/, 
acest argument ar avea un anume sens. Dar dacă existenţa înţelep¬ 
ciunii se află într-o anume Fiinţă, mai curînd în Fiinţă, şi dacă Fiinţa 
însăşi nu piere la cel care doarme şi în general la cel considerat 
fără conştienţă, şi dacă există activitatea însăşi a Fiinţei în el şi o 
astfel de activitate fără somn, atunci ar fi activ omul virtuos, în măsura 
în care este astfel. Căci această activitate nu i-ar rămîne ascunsă omu¬ 
lui în întregul său, ci /ar rămîne astfel/ numai unei părţi a lui. Un 
exemplu: cînd e activă activitatea vegetativă, percepţia unei astfel 
de activităţi nu se deplasează spre restul omului prin senzaţie. Şi, 
dacă am fi noi înşine partea noastră vegetativă, am fi noi înşine 
/activi/, cînd sîntem activi /sub acest raport/. Insă noi nu sîntem 
partea vegetativă, ci activitatea /noastră/ e a /părţii/ care gîndeşte. 
In consecinţă, cînd aceea e activă, sîntem şi noi înşine activi. 

10. Dar poate activitatea /înţelepciunii/ îi rămîne ascunsă /omu¬ 
lui/, deoarece nu se referă la nici unul dintre obiectele senzoriale. 
Căci i se pare că ea e activă şi referitoare la obiectele senzoriale prin 
senzaţie, văzută ca un intermediar faţă de acestea. Dar Intelectul 
însuşi din ce cauză nu va fi activ, cît şi Sufletul din preajma lui, 
cel care e înaintea senzaţiei şi în general a percepţiei? Trebuie să 
fie activitate, într-adevăr, ceea ce e înaintea percepţiei, dacă „tot- 
una-i a gîndi şi a fi" 14 . 

Şi se pare că percepţia există şi apare, atunci cînd gîndirea se 
întoarce înapoi şi cînd ceea ce e activ în viaţa Sufletului, ca să spu¬ 
nem aşa, este răsfrînt îndărăt, precum /e reflectat un obiect/ în 
repaos într-o oglindă, „pe suprafaţa netedă şi strălucitoare" 15 . Ca 
în aceste cazuri deci, cînd e prezentă oglinda, apare reflexul; dar, 
chiar dacă nu e prezentă sau nu e astfel dispusă /oglinda/, este pre¬ 
zent în actualizare obiectul despre al cărui reflex vorbeam. La fel 


14 Parmenide, DK, B, 3. 

15 Platon, Timaios, 46b. 

şi în legătură cu Sufletul, cînd stă în tihnă ceea ce e în noi asemă¬ 
nător /oglinzii/, în care apar oglindirile gîndirii şi Intelectului, 
acestea sînt văzute în el şi sînt cunoscute, ca să să spunem aşa, 
senzorial, laolaltă cu cunoaşterea anterioară, fiindcă Intelectul şi 
gîndirea sînt active. Dar dnd această /„oglindă"/ se sparge din pri¬ 
cina tulburării armoniei corpului, gîndirea şi Intelectul gîndesc 
fără un reflex, iar gîndirea e atunci fără imaginaţie. Încît s-ar putea 
gîndi ceva de acest tip, că gîndirea apare laolaltă cu imaginaţia, 
deşi gîndirea nu este imaginaţie. 

Dar cineva ar putea descoperi multe activităţi frumoase ale oa¬ 
menilor treji, momente de contemplare, acţiuni, dnd contemplăm 
şi cînd acţionăm - dar noi nu ne dăm seama de ele. Căci nu e necesar 
ca cel care tocmai citeşte să aibă conştiinţa că citeşte, şi mai ales atunci 
dnd ar citi cu încordare. Nici cel care face un act de curaj /nu are con¬ 
ştiinţa/ că face un act de curaj şi că acţionează cu curajul cu care 
acţionează. Şi există nenumărate alte exemple. Astfel încît există 
riscul ca starea de conştiinţă să facă activităţile însele pe care le însoţeşte 
mai întunecate. Dar activităţile care sînt singure /fără conştiinţa de 
sine/, sînt pure atunci şi acţionează mai bine, trăiesc mai bine şi, de 
asemenea, într-o asemenea afectare proprie celor care au ajuns 
virtuoşi se află mai multă viaţă, care nu e împrăştiată în senzaţie, 
d este strînsă în acelaşi /loc/, în sine. 

11. Iar dacă unii ar susţine că un astfel de om de fapt nu trăieşte, 
vom spune că el trăieşte, dar că ei ignoră fericirea lui, aşa cum îi 
ignoră şi viaţa. Iar dacă nu ar crede, la vom cere ca, după ce pun 
ipoteza omului care trăieşte şi e virtuos, ei să caute să ştie dacă 
el este fericit, şi că, dacă îi diminuează viaţa, să nu cerceteze dacă 
viaţa bună e prezentă; de asemenea, le cerem ca, dacă suprimă 
omul, să nu cerceteze în legătură cu fericirea omului şi ca, 
acceptînd că omul virtuos e întors spre interior, să nu-1 caute în 
acţiunile exterioare şi nici în general /să nu caute/ obiectul voinţei 
lui în exterior. 

Căci în acest fel, nu ar exista nici substratul fericirii, dacă s-ar 
spune că obiectele voinţei sînt exterioare şi că virtuosul le voieşte. 
El ar voi şi ca toţi oamenii să o ducă bine şi ca nimeni să nu aibă 
de suferit nici un rău. Dar chiar dacă aceasta nu se întîmplă, el 
tot este fericit. Iar dacă cineva va spune că el face ceva absurd, 
dacă va voi acest /bine general/, în situaţia în care nu este cu putinţă 

ca relele să nu existe, este clar că el va fi de acord cu noi care întoar¬ 
cem voinţa lui înspre interior. 

12. Iar cînd unii cer plăcerea pentru o astfel de viaţă /bună/, 
ei nu vor cere să fie prezente nici plăcerile nelegiuite, nici plăcerile 
trupeşti - căci ele nu pot fi prezente /pentru omul virtuos/ şi nimi¬ 
cesc fericirea - nici cele excesive, ci acele plăceri care se însoţesc 
cu prezenţa bunurilor fără să fie în mişcare şi care nici nu au parte 
de devenire. Căci bunurile sînt în acest caz prezente şi /omul feri¬ 
cit/ e o prezenţă pentru sine, iar plăcutul şi blîndeţea stau acolo 
în loc. Omul virtuos e întotdeauna blînd, /are un fel de a fi/ calm, 
o dispoziţie plăcută pe care nu o poate clinti nici unul dintre 
amintitele rele, dacă e adevărat că el este virtuos. Iar dacă se caută 
un alt chip al plăcerii asociat vieţii virtuoase, nu se caută viaţa 
virtuoasă. 

13. Nici acţiunile /sale/ nu ar putea fi împiedicate de hazard, 
ci fiecare acţiune survine după o altă întîmplare; totuşi toate sînt 
frumoase şi sînt probabil cu atît mai frumoase, cu cît depind mai 
mult de circumstanţe. Iar activităţile contemplative, mă refer la 
acelea asociate cazurilor individuale, ar putea fi probabil /împie¬ 
dicate/, de exemplu ceea ce el a cercetat şi ceea ce, după ce a inves¬ 
tigat, ar dori să înfăţişeze. Cît despre „învăţătura supremă" 16 , 
aceasta îi e mereu la îndemînă, cu sine şi chiar mai mult, fie şi dacă 
s-ar afla în aşa-numitul „taur al lui Phalaris" 17 , lucru care fără rost 
e numit de două sau de multe ori „plăcut". Căci acolo /în taur/ 
lucrul acela proclamat drept /fericire/ se află chiar în suferinţă, dar 
aici, /în concepţia noastră/, suferinţa e ceva, /fericirea/ care o înso¬ 
ţeşte - altceva şi, atîta vreme cît ar fi silită să însoţească /suferinţa/, 
/fericirea/ nu va rămîne despărţită de contemplarea Binelui în 
întregul său. 

14. Faptul că omul şi mai ales omul virtuos nu este compus 
/din corp şi Suflet/ o atestă şi separarea de corp şi dispreţul faţă de 


16 Platon, Republica, 505a. 

17 Phalaris - tiran al cetăţii Agrigent (570-554 î.e.n.). Şi-ar fi executat inamicii 
închizîndu-i în interiorul unui taur de aramă înroşit în foc. Filozofii stoici 
considerau că, fie şi închis în taurul lui Phalaris, înţeleptul trebuie să rămînă 
imperturbabil. 

bunurile zise trupeşti. Este ridicol ca fericirea să fie apreciată după 
cît de /grozav/ este animalul /uman/, atunci cînd fericirea este viaţa 
bună, care are de-a face cu Sufletul ; or, aceasta e o activitate a Sufle¬ 
tului, dar nu a întregului Suflet - nu e a Sufletului vegetativ, oriunde 
acesta se atinge de corp. Fericirea, prin urmare, nu stă în statura 
corpului şi în buna sa condiţie, nici în ascuţimea simţurilor, deoa¬ 
rece există riscul ca excesele acestora, îngreunînd omul, să-l poarte 
spre ele însele. Existînd o compensaţie de partea cealaltă, condu- 
cînd spre bunurile supreme, /omul virtuos/ micşorează şi reduce 
tot ceea ce ţine de corp, pentru ca să se arate că acest om este alt¬ 
ceva decît ceea ce are în exterior. 

însă fie omul realităţilor de Aici şi frumos, şi mare la stat, şi bogat 
şi stăpînitor al tuturor oamenilor, după cum ar putea fi stăpîn al 
acestui loc; ademenit de acestea, el nu trebuie invidiat. Qt despre 
înţelept, acestea pesemne nici nu ar putea exista mai întîi, iar dacă 
s-au întîmplat, el le va micşora, de vreme ce se ocupă cu sineînsuşi. 
Vamicşora şi valăsasă se ofilească prin neglijare excesele corpului, 
iar demnităţile le va abandona. îngrijindu-se de sănătatea corpului, 
nu va voi să fie cu totul neatins de boli şi de suferinţe. Chiar dacă 
ele nu s-au întîmplat, dnd e tînăr va voi să le cunoască, iar ajungînd 
la bătrîneţe, nu /va voi/ să fie deranjat nici de acestea, nici de plă¬ 
ceri, nici de ceva de Aici, nici agreabil, nici dezagreabil, pentru 
ca să nu privească la corp. Cînd are dureri, va opune puterea dată 
lui împotriva acestora, fără să considere un adaos la fericire în 
plăcere, sănătate şi lipsa durerii, şi fără /să considere/ o pierdere sau 
o diminuare a /fericirii/ în contrariile acestora. Căci dacă unul dintre 
contrarii nu adaugă nimic unui lucru, cum ar putea contrariul /acestuia/ 
lua ceva de la acelaşi lucru ? 

15. Dar dacă ar exista doi înţelepţi şi dacă unul ar avea toate 
cîte sînt numite „naturale", iar celălalt ar avea contrariile lor, vom 
afirma că fericirea e prezentă la ei în mod egal? O vom afirma, în 
cazul în care ei sînt în mod egal înţelepţi. Iar dacă unul dintre ei 
este frumos la trup şi /are/ toate celelalte calităţi care nu au de a 
face cu înţelepciunea, nici, în general, cu virtutea şi cu contempla¬ 
rea Binelui suprem, ce ar fi asta? Căci nici măcar el însuşi, pose¬ 
sorul acestora, nu se mîndreşte că e mai fericit decît cel care nu 
are respectivele însuşiri; şi nici chiar excesul tuturor acestora nu 

ar putea contribui la un final /vesel/ în „sunete de flaut" <oiuAt|tlk6v 
x£Âog >. 18 

Insă noi îl privim pe omul fericit dominaţi de slăbiciunea noas¬ 
tră, considerînd drept înfricoşătoare şi teribile lucrurile pe care 
omul fericit nu le-ar putea considera astfel. Altminteri, el nu e încă 
înţelept, nici fericit, dacă nu înlocuieşte toate aceste reprezentări 
şi, ca şi dnd a devenit cu totul un alt om, dacă nu are încredere în 
sine că niciodată nu va avea parte de un rău. Astfel, el va fi fără 
teamă în toate privinţele. Altminteri, temător în privinţa unor lu¬ 
cruri, nu va fi desăvîrşit în virtute, ci va fi doar pe jumătate /vir¬ 
tuos/. Căci chiar dacă îi soseşte o temere nedorită ce survine înaintea 
judecăţii, atunci cînd el s-ar preocupa de altele, înţeleptul o va 
alunga prin intervenţia sa, iar pe copilul din sine care, cum ar veni, 
a fost împins la suferinţă, îl va domoli fie prin ameninţări, fie prin 
raţiune. Dar /este/ o ameninţare care nu-1 afectează pe el, ca şi cînd 
un copil s-ar potoli, dnd /cineva/ i-ar arunca o privire care impune! 
Insă din cauza acestora, omul înţelept nu este nici neprietenos, nici 
insensibil <dyvdjpojv>. Căci este un om /înţelept/ şi faţă de sine, şi 
faţă de ceea ce îi aparţine. Dăruind deci şi prietenilor cele pe care 
şi le dăruie sieşi, ar putea fi, cu posesia Intelectului, cel mai bun prieten. 19 

16. Iar dacă cineva nu-1 va aşeza Aici pe omul virtuos, înălţîndu-1 
deja în această lume a Intelectului, d l-ar trage în voia sorţii şi se va 
teme că aceasta îl va copleşi, acela nu-1 va lua în considerare pe omul 
virtuos, aşa cum noi socotim că el este, cipe omul cumsecade <£7UEiKrj<;>. 
Şi fădndu-1 să fie amestecat din bine şi din rău, îi va oferi unuia ca 
acesta o viaţă amestecată dintr-un anume bine şi din rău - şi nu e 
uşor ca el /virtuosul/ să apară. Iar dacă ar apărea, nu ar fi demn să 
fie numit fericit, neavînd măreţie nici în demnitatea înţelepciunii, 
nici în puritatea binelui. Nu este cu putinţă, prin urmare, să trăieşti 
fericit în /viaţa împărtăşită/ în comun /de oameni/. 20 

De aceea, pe bună dreptate şi Platon socoteşte că cel care 
urmează să fie înţelept şi fericit îşi ia binele de sus, că îl contemplă 
şi că se face asemenea acelui bine şi trăieşte conform lui. Numai 


18 Banchetele antice se terminau adesea cu procesiuni nocturne în sunete 
de flaut. 

19 Vezi Porfir, Viaţa lui Plotin, voi. I. 

20 Sau „în viaţa în comunitate /cu corpul/". 

acest lucru trebuie să-l aibă drept scop, iar pe celelalte ar trebui 
să le schimbe cum ar face şi cu locurile /unde stă/, neavînd nici 
un adaos la fericire de pe urma locurilor. El se comportă doar ca 
unul care aşteaptă ca şi celelalte lucruri să se aglomereze în jurul 
locului, dacă, de pildă, va locui într-un loc sau într-altul. El oferă 
acestui „loc" cîte poate oferi pentru folos; el însuşi fiind însă altceva, 
nu e oprit să renunţe şi la acest /loc/; şi chiar va renunţa /la el/ în 
momentul /hotărît/ de natură, rămînînd el însuşi stăpîn să decidă 
în aceast caz. 

Astfel încît la el faptele vor duce laolaltă spre fericire; iar lucru¬ 
rile care nu sînt în vederea scopului şi, în general, care nu-i aparţin 
lui, d „tovarăşului de jug", de care se va sinchisi şi pe care îl va 
îndura, dt e posibil, precum un muzician /se sinchiseşte/ de liră, 
cît timp e cu putinţă să o folosească. Iar dacă nu /mai foloseşte/, 
o schimbă cu o alta; ori el va renunţa la folosirea lirei şi se va des¬ 
părţi de cîntatul la liră, avînd o altă lucrare /de cîntat/ fără liră. 
Va neglija lira care zace în apropiere şi va cînta fără instrumente! 
Dar nu degeaba la început i s-a dat instrumentul, deoarece pînă 
în acel moment s-a servit de el de multe ori. 



DESPRE PROVIDENŢĂ 
47, III.2; 48, III.3 


Tema 

Acest mare tratat, segmentat în două de Porfir în ediţia sa, este 
probabil cel mai stoicizant dintre tratatele lui Plotin. Acesta pole¬ 
mizează împotriva, pe de-o parte, a epicureilor şi a ateilor, care 
negau Providenţa şi necesitatea, pe de altă parte, împotriva gnos¬ 
ticilor care credeau că lumea e rea şi a fost rău alcătuită. 


Subiectul 


47, III.2 

Universul de Aici este imitaţia universului inteligibil, este o 
armonie de contrarii. Pentru a înţelege că este un univers bun tre¬ 
buie privit în totalitatea sa. Există întotdeauna un echilibru şi o 
compensare a contrariilor - vina şi pedeapsa. Metafora vieţii uni¬ 
versale ca scenă pe care joacă diferiţi actori care îşi schimbă rolurile 
şi măştile. Intr-o lume bună, cum se explică responsabilitatea indi¬ 
viduală. Providenţa nu împiedică libertatea umană. 

48, III.3 

Există o raţiune universală care cuprinde totul - şi bune şi rele, 
din perspectiva noastră limitată. Răul şi binele din lume provin, 
în fapt, din aceea că nu toate lucrurile sînt egale şi că unele trebuie 
să fie superioare altora. Universul e o fiinţă vie. Analogiile dintre 
părţile Universului permit divinaţia. 



47, III.2 

1. Este o absurditate demnă de un om care nu posedă nici 
minte, nici sensibilitate a atribui spontaneităţii <auxopaxov> şi 
întîmplării <xuxrp Fiinţa şi constituirea acestui Univers vizibil. 1 
Iată ceva evident chiar şi fără argumentare, însă au fost aduse 
argumente numeroase şi îndestulătoare care arată acest lucru. Pe 
de altă parte, există dificultăţile privitoare la felulîn care au apărut 
şi au fost create fiecare dintre aceste lucruri, dificultăţi potrivit cu 
care /rezultă/ că unele nu ar fi fost create cum se cuvine şi care 
pun în discuţie providenţa Universului; astfel unii au spus că nici 
nu există/providenţă/ 2 , alţii că Universul a fost creat de un Demiurg 
rău 3 ; acele dificultăţi, prin urmare, se cuvine să fie cercetate, luînd 
noi argumentele de la început. 

Să lăsăm deoparte providenţa (prevederea) omului individual 
care este o deliberare de dinaintea faptei, /ce chibzuieşte/ în ce fel 
trebuie să se petreacă sau să nu se petreacă ceva dintre lucrurile 
care nu sînt făcute necesarmente, sau în ce fel am putea avea sau 
nu ceva. Insă despre ceea ce numim providenţa întregului, după 
ce i-am presupus existenţa, despre ea să vorbim în continuare. 

Dacă susţinem că Universul s-a născut la un anumit moment, 
fără să fi existat mai înainte, susţinem /prin aceasta/ că providenţa 


1 Distincţia dintre spontaneitate şi întîmplare - la Aristotel, Fizica, II, 4. 

2 Epicur nega providenţa şi susţinea că în Univers există o parte însemnată 
de întîmplare pe care o asocia cu declinaţia atomilor - „clinamen" în textele 
latine - abaterea întîmplătoare a translaţiei acestora de la verticala căderii în 
vid. De asemenea, el considera că viitorul nu este în întregime determinat şi 
că zeii, care trăiesc deplin fericiţi în interstiţiile intercosmice, nu au nimic de 
a face cu noi. V. şi Scrisoarea către Menoiceus. 

3 Gnosticii, vezi Tratatul 33, II.9, 4. 

este identică cu o deliberare, fiind la fel cu providenţa pe care am 
atribuit-o părţilor /Universului/, anume o prevedere şi un raţio¬ 
nament al lui Dumnezeu privitor la felul în care ar putea apărea acest 
Univers şi la modul în care lucrurile ar putea fi cele mai bune cu 
putinţă. 4 Insă, deoarece atribuim acestui Univers eternitatea şi fap¬ 
tul de a fi existat întotdeauna, am spune cu îndreptăţire şi consec¬ 
venţă că pentru Univers providenţa înseamnă a se conforma Intelectului 
însuşi; că Intelectul precedă Universul, nu în sensul că e anterior 
în timp, ci Universul provine de la Intelect; Intelectul este anterior 
prin natură, fiind cauză a Universului, precum un arhetip şi un 
model al acestui Univers, copie care există şi subzistă veşnic din 
cauza modelului, în modul următor: 

Natura Intelectului şi a celui-ce-este /ceva/ este Universul auten¬ 
tic şi prim, care nu ajunge să fie separat de sine, nici slab prin divi¬ 
ziune, nici cu lipsă prin părţile sale, dat fiind că nici una nu e ruptă 
de întreg. Ci întreaga viaţă a sa /este/întregul Intelect ce trăieşte 
şi gîndeşte laolaltă în unitate; partea oferă întregul şi întregul e 
prieten părţii, fără ca o /parte/ să fie separată de o alta, fără să fi 
ajuns alta de una singură, înstrăinată de celelalte. De aceea nici 
o parte nu dăunează alteia şi nu i-ar putea fi contrară. Fiind unul 
şi desăvîrşit pretutindeni, /Intelectul/ stă locului în orice loc şi nu 
posedă alterare. Şi el nici nu face ca ceva /să devină/ altceva. Intr-ade¬ 
văr, cu ce scop ar face /aceasta/ cînd nu duce lipsă de nimic? De 
ce o raţiune ar produce o altă raţiune, sau un Intelect - un alt Inte¬ 
lect? într-adevăr, faptul de a putea face ceva de la sine nu aparţine 
celui a cărui condiţie e complet bună, d e propriu celui care crează 
şi se mişcă astfel, în măsura în care este cumva inferior. Dar realită¬ 
ţilor cu desăvîrşire fericite le ajunge să stea locului în sine şi să fie ceea 
ce sînt. Nu e, dimpotrivă, fără eroare activitatea multiplă pentru 
cei care deviază de la ei înşişi. Dar /Intelectul/ e în asemenea mă¬ 
sură fericit, încît chiar în faptul de a nu produce realizează măreţia 
şi în rămînerea la sine produce ceva deloc mic. 

2. Universul acesta /vizibil/ s-a constituit deci din Universul 
acela autentic şi unul, acesta de Aici nefiind în mod autentic unul. El 
e multiplu, e divizat să fie multiplicitate; /airi/ o parte e separată de 


4 Vezi problema înţelegerii literale a lui Timaios. 

alta, ajunsă diferită, şi ea nu mai e doar prietenă aceleia, ci şi ina¬ 
mică prin distanţare, iar din lipsă, una devine duşmancă celeilalte. 
Partea nu e suficientă cu sine, ci, fiind păstrată în viaţă de o alta, 
este duşmanca celei de care e păstrată. 

Insă /Universul acesta/ nu s-a născut în urma unei deliberări cum 
că trebuie să se nască, ci prin necesitatea naturii secunde. 5 Căci acel 
/Univers inteligibil/ nu putea fi ultima dintre realităţi. Cel dintîi exista 
avînd putere multă, ba chiar întreaga putere. Iar aceasta e puterea 
de a crea altceva fără să caute să creeze. Căci nu ar fi avut /puterea/ 
de la sine, dacă ar fi cercetat /în ce fel să producă/, nici /ea/ nu ar 
fi fost din Fiinţa sa, ci el ar fi fost asemenea unui artizan care nu are 
de la sine producerea, ci aceasta îi vine ca adăugată, atunci cînd o 
obţine din învăţătură. Aşadar, Intelectul, dînd ceva din sine în Mate¬ 
rie, a făcut toate neclintit şi în linişte. Insă această raţiune forma¬ 
toare curge de la Intelect. Intr-adevăr, ceea ce se revarsă din Intelect 
este raţiunea formatoare, iar ea se revarsă mereu, atîta vreme cît 
Intelectul ar fi prezent în realităţi. 

După cum, după ce toate se află laolaltă în raţiunea formatoare 
a seminţei şi în acelaşi loc şi nici o parte nu se confruntă cu o alta, 
nici nu e în divergenţă, nici nu e o piedică 6 , se naşte ceva în massă 
şi fiecare parte ajunge în altă parte, una devine piedică pentru cea¬ 
laltă şi o consumă pe cealaltă; la fel, acest Univers se naşte din 
unul-Intelect şi din raţiunea formatoare sosită de la el. El se dife¬ 
renţiază şi, în mod necesar, unele părţi devin prietene şi se agrează 
între ele, altele devin inamice şi duşmance; unele sînt voluntar 
/astfel/, altele, involuntar, le aduc pagubă celorlalte şi, celelalte fiind 
nimicite, produc generarea altora. Şi asupra unor realităţi care 
produc şi îndură asemenea efecte, /raţiunea formatoare/ stabileşte 
totuşi o unică armonie, fiecare parte cîntîndu-şi partitura ce-i revine, 
iar raţiunea formatoare producînd asupra lor armonia şi unica 
coordonare <ţtia auvra£.u;> în întreg. 

Căci acest Univers nu este, precum cel de Acolo, Intelect şi 
raţiune formatoare, ci participă la Intelect şi la raţiunea formatoare. 
De aceea a avut nevoie de armonie, atunci cînd s-au întîlnit Inte¬ 
lectul şi necesitatea - aceasta trăgînd spre inferior şi purtînd spre 


5 Din nou Plotin contestă interpretarea literală a lui T imaios; cf. VI.7 şi stu¬ 
diul meu „Artistul, Artizanul şi Arhetipul", LPA. 

6 Vezi pentru imaginea seminţei, 45, III.7, 11. 

iraţional, deoarece ea nu este raţiune, dar totuşi „Intelectul stăpî- 
neşte peste necesitate" 7 . Căci /Universul/ inteligibil este numai raţi¬ 
une şi nu s-ar mai putea naşte un altul, tot numai raţiune. Or, dacă 
s-a mai născut ceva, trebuia să fie mai prejos de acela /Universul inte¬ 
ligibil/ şi non-raţiune, dar nici o anumită materie. Căci /ar fi fost/ 
fără ordine. /Se naşte/ aşadar ceva amestecat. Şi /acest Univers/ se 
termină la Materie şi la raţiunea formatoare, dar principiul de unde 
originează. Sufletul, supraveghează compusul. Şi nu trebuie gîndit 
că Sufletul /universal/ e afectat; de fapt, el guvernează acest Uni¬ 
vers cu mare uşurinţă, cum ar veni, prin prezenţa sa. 

3. Darnici acest Univers vizibil nu ar trebui pe drept să fie criti¬ 
cat că nu e frumos şi că nu e cel mai bun dintre toate lucrurile cor¬ 
porale şi nici cauzatorul său nu ar putea fi acuzat, mai întîi fiindcă 
el există cu necesitate şi nu s-a născut dintr-un raţionament, ci 
natura superioară l-a generat conform naturii ca asemănător sieşi. 

Apoi, chiar dacă cel care l-a creat ar fi fost un raţionament, nu 
e nici o ruşine pentru cel creat. Căci /Creatorul/ l-a creat nespus 
de frumos, de sine stătător şi prieten sieşi şi părţilor sale celor mai 
importante şi celor mai mici, în mod egal, utile. Or, ar fi absurd 
omul care acuză întregul din cauza părţilor. Căci trebuie cerce¬ 
tate părţile în raport cu întregul, dacă sînt potrivite şi în acord cu 
acela, dar, examinîndu-se întregul, nu trebuie privit la cîteva părţi 
neînsemnate. 

/A proceda astfel/ caracterizează nu pe cineva care acuză Uni¬ 
versul, ci pe unul care ia /doar/ o parte a sa separat, precum părul 
întregului animal sau degetul animalelor terestre; e ca şi cînd, negli- 
jînd că omul în întregul său are o înfăţişare minunată sau, pe Zeus, 
abandonînd celelalte animale, l-ai lua în consideraţie pe cel mai neîn¬ 
semnat, sau, nesinchisindu-te de întregul neam omenesc, l-ai aduce 
ca exemplu pe Thersites. 8 

Deoarece creatura este Universul întreg, pe acesta examinîndu-1, 
probabil că ai auzi din partea lui următoarele vorbe; „pe mine un 
Zeu m-a făcut; de la el am ajuns să fiu desăvîrşit, /alcătuit/ din 


7 Timaios, 48a. 

8 Personaj din Iliada, 2, 211, este tipul antieroului: urît, laş, răzvrătit împo¬ 
triva autorităţii lui Agamemnon şi încercînd să-i răzvrătească şi pe ceilalţi răz¬ 
boinici aflaţi la Troia. Odiseu îl pedepseşte, lovindu-1 cu sceptrul. 

toate vieţuitoarele, suficient mie însumi şi de sine stătător, neavînd 
nevoie de nimic, deoarece toate sînt în mine - plante, animale, natura 
tuturor lucrurilor generate, mulţi zei şi noroade de daimoni. Suflete 
bune şi oameni fericiţi prin virtute. Şi nu e adevărat că, dacă pămîn- 
tul e împodobit cu toate plantele şi cu animale variate şi puterea 
Sufletului ajunge pînă la mare, aerul tot, eterul şi cerul întreg sînt 
fără parte de Suflet, ci tocmai acolo se află toate Sufletele bune. Ele 
dăruie viaţă astrelor şi revoluţiei ordonate şi eterne a Cerului, care 
se învîrte inteligent în jurul aceluiaşi centru etern prin imitarea 
Intelectului. 9 Căci /Cerul/ nu trebuie să caute nimic în afară. însă 
toate lucrurile din mine aspiră la Bine, dar fiecare îl întîlneşte, potri¬ 
vit cu aptitudinea proprie. întregul Cer atîmă de acela, dar şi Sufletul 
meu şi zeii aflaţi în părţile mele, toate animalele şi plantele, şi orice 
pare în mine să fie neînsufleţit. Iar unele lucruri par să participe 
numai la existenţă, altele la viaţă, altele /participă/ mai mult /la 
viaţă/ datorită sensibilităţii, altele au deja raţiune, altele au întregul 
vieţii. Căci nu trebuie avut pretenţii egale de la realităţi neegale: nu-i revine 
degetului să vadă, ci ochiului; iar degetului îi revine altceva - adică 
faptul de a fi deget şi a avea ceea ce e al său. 

4. Şi nu te mira dacă focul este stins de apă şi alte lucruri sînt 
nimicite de foc. Căci altul l-a făcut să fie şi, nefăcîndu-se singur, 
a fost distrus de altceva; el s-a îndreptat spre fiinţare datorită 
nimicirii altuia, iar nimicirea sa de acest fel nu ar putea aduce nimic 
teribil, deoarece în locul focului nimicit va fi un alt foc. 

în Cerul incorporai /inteligibil/ fiecare parte stă locului, dar în 
Cerul acesta întregul trăieşte veşnic şi părţile nobile şi suverane 10 ; 
însă Sufletele schimbă corpurile şi mereu se nasc într-o formă 
diferită; iar atunci cînd e în stare, oprindu-se Sufletul în afara naş¬ 
terii, ajunge să vieţuiască laolaltă cu Sufletul universal. Dar corpu¬ 
rile trăiesc după specie şi după întreguri fiecare, dacă din ele vor 
exista şi se vor hrăni animalele. Căci Aici viaţa e în mişcare, în vreme 
ce Acolo e nemişcată. Era necesar ca mişcarea să provină din nemiş¬ 
care şi să se nască o altă viaţă din ea provenită din viaţa aflată în 
sine - precum o viaţă care suflă şi nu e neclintită - răsuflare a vieţii imobile. 


9 Legile, X, 898a-b. 

10 Este vorba despre astre. 

Atacurile şi nimicirile reciproce ale animalelor sînt necesare, 
deoarece ele nu s-au născut eterne. Dar s-au născut, fiindcă raţiu¬ 
nea formatoare a preluat întreaga Materie şi pentru că le avea în 
ea pe toate, de vreme ce ele existau Acolo în Cerul de sus. Căci de 
unde ar fi sosit /Aici/, dacă nu ar fi fost Acolo? Iar nedreptăţile 
pe care oamenii şi le fac unii altora ar avea drept cauză aspiraţia 
spre Bine; dar, eşuînd să-l întîlnească din pricina slăbiciunii, se 
întorc unii împotriva altora. Cînd comit nedreptăţi, oamenii sînt 
pedepsiţi şi ajung mizerabili în Suflete din cauza acţiunilor vici¬ 
oase; ei sînt puşi într-un loc inferior. Căci nimic aşezat în legea 
întregului nu poate scăpa. 

într-adevăr, nu din cauza dezordinii e ordinea, nici din cauza 
nelegiuirii e legea, aşa cum crede cineva 11 , pentru ca acelea /bune/ 
să se facă din pricina lucrurilor rele şi să se manifeste, ci dezordinea 
există din cauza ordinii, care e ceva adăugat, şi fiindcă există ordine. 
Şi nelegiuirea e din cauza legii, neghiobia - din cauza raţiunii şi 
fiindcă există raţiune; nu fiindcă cele mai bune le produc pe cele 
mai rele, ci cele care au nevoie să primească pe cele mai bune, din 
cauza naturii proprii, din întîmplare, sau fiind împiedicate de 
altele, nu au fost capabile să le primească. într-adevăr, cel ce se 
foloseşte de o ordine adăugată ar putea să nu o întîlnească fie din 
cauza sa şi de la sine, fie din cauza altuia şi de la altul. Multe lucruri 
sînt supuse acţiunii altora, fără voinţa celor ce acţionează care se 
îndreaptă spre altceva. Dar animalele care, de la sine, au o mişcare 
autonomă se înclină cînd spre mai bine, cînd spre mai rău. însă 
poate că nu e cazul să fie cercetat că abaterea spre mai rău vine 
de undeva. 12 Căci înclinarea /spre rău/ e mică la început, dar avan- 
sînd astfel face mereu greşeala mai amplă şi mai mare. Corpul 
coabitează şi, în mod necesar, dorinţa. Fiind primul /impuls/ şi 
cel de moment trecute cu vederea şi neeliminate îndată, produc 
o alegere a /răului/unde respectivul a căzut. Urmează desigur pe¬ 
deapsa. Şi nu e nedrept ca unul devenit astfel să îndure conse¬ 
cinţele condiţiei /sale/ şi nu trebuie pretins să fie fericiţi cei care 


11 Epicur, v. Usener, Epicureu, 530. 

12 Lecţiune alterată, probabil. Urinez pe HS2. Se poate înţelege şi „Nu e 
cazul să fie cercetat de unde vine abaterea spre mai rău". 



294 


OPERE 


nu au făcut fapte vrednice de fericire. Numai cei buni sînt fericiţi; 
de aceea zeii sînt fericiţi. 

5. Dacă, aşadar, e cu putinţă chiar şi pentru Sufletele aflate în 
acest Univers să fie fericite, şi dacă unele nu sînt fericite, nu trebuie 
învinuit locul /pămîntesc/, ci neputinţele acelor Suflete, care nu 
au putut să lupte bine acolo unde sînt depuse premiile pentru 
virtute. Şi de ce e teribil ca oameni care nu au devenit divini să nu 
aibă o viaţă divină? Sărăcia şi bolile sînt un nimic pentru cei buni, 
dar pentru cei răi sînt o nenorocire. Şi e necesar să fii bolnav dacă 
ai trup. Şi nici acestea nu sînt nefolositoare în general în coordo¬ 
narea şi împlinirea întregului. 

După cum, cînd unele lucruri pier, raţiunea întregului se ser¬ 
veşte de cele care pier pentru generarea altora - nimic în nici un 
mod nu scapă de a fi preluat de raţiunea întregului - astfel, cînd 
trupul o duce rău şi Sufletul înmuiat îndură astfel de necazuri, 
/urmările/ aduse de boli şi viciu sînt introduse într-o altă conexiune 
şi o altă ordine. Iar unele rele sînt de folos chiar celor care le îndură, 
precum sărăcia şi boala, în vreme ce viciul produce ceva de folos 
pentru întreg, devenind un exemplu al pedepsei şi oferind multe 
lucruri de folos de la sine. Căci el îi trezeşte pe oameni, stîmeşte 
inteligenţa şi înţelegerea unora care se împotrivesc căilor răului 
şi îi învaţă ce fel de bine este virtutea prin compararea relelor de 
care au parte oamenii răi. Nu de asta s-au ivit relele, însă s-a spus 
că /providenţa/ se foloseşte de ele după nevoie, de vreme ce au 
apărut. Aceasta e caracteristic pentru o putere imensă - a fi în stare 
să se folosească bine chiar şi de rele şi de cele ajunse informe în 
vederea altor forme. 

în general, trebuie stabilit că răul este absenţa binelui. 13 Or, este 
necesar ca Aici să existe o lipsă a binelui, fiindcă /binele/ e /Aici/ 
în altceva. însă altceva- ul în care se află binele, fiind altceva decît 
bine, produce lipsa. Căci el nu era bun. u De aceea „nu-i cu putinţă 
să piară relele" 15 , fiindcă unele lucruri sînt inferioare altoraîn raport 
cu natura Binelui şi fiindcă altele, diferite de Bine, luînd de Acolo 
cauza subzistenţei lor, devin cele ce sînt prin depărtarea /de Bine. 


13 Materia, fiind absenţa totală a Binelui, va fi Răul absolut. Vezi 52,1, 8. 

14 Desigur, Materia. 

15 Platon, Theaitetos, 176a. 

6. E corect să se spună că omului bun nu-i revine nici un rău, şi 
nici nemernicului nici un bine, atunci dnd - ceea ce este împotriva 
dreptăţii - oamenii buni au parte de rău, iar nemernicii, invers. Insă 
de ce celui bun îi sosesc lucruri contrare naturii, iar celui rău conforme 
naturii? In ce fel sînt ele repartizate cu dreptate în acest fel? 

Or, dacă ceea ce e conform naturii nu adaugă nimic la fericire, 
dacă nici ceea ce e contra naturii nu înlătură din răul din oamenii 
răi, ce contează dacă e într-un fel sau în altul? După cum nu /con¬ 
tează/ dacă omul rău e frumos la trup, iar omul bun e urît. 

Insă /- se spune -/ cuvenit, proporţionat şi după dreptate ar 
fi ca lucrurile să se petreacă altfel, aşa cum acum nu se întîmplă. 
Demn de cea mai bună providenţă ar fi modul celălalt. Şi nu e cuve¬ 
nit faptul că unii sînt sclavi, alţii stăpîni, că răii conduc statele, iar 
cei decenţi sînt sclavi, nici chiar dacă aceste circumstanţe nu aduc 
un adaos la posesia binelui şi a răului. Şi un cîrmuitor rău ar putea 
face lucrurile cele mai nelegiuite; în războaie înving cei răi şi cîte 
ticăloşii fac dnd iau prizonieri! Toate acestea te pun la încurcătură 
în ce fel apar ele, odată ce există o providenţă! 

Şi chiar dacă cel care intenţionează să facă ceva trebuie să pri¬ 
vească la întreg, se cuvine să aranjeze şi părţile în /locul/ cuvenit 
şi mai ales cînd /părţile/ sînt însufleţite, au viaţă şi sînt raţionale; 
şi /e necesar/ ca providenţa să anticipeze totul; iar sardna ei aceasta 
este, să nu neglijeze nimic. Dacă, aşadar, afirmăm că acest Univers 
atîrnă de Intelect şi că puterea lui ajunge la toate, trebuie încercat 
să se arate în ce fel fiecare dintre lucruri este bun şi frumos. 

7. Prin urmare, trebuie răspuns mai întîi că cei care caută binele 
în lucrurile amestecate trebuie să nu pretindă /ca acesta să fie/ la 
fel de mare cît binele din domeniul neamestecat, şi nici să caute 
realităţile primare în /locurile/ secunde. Ci, deoarece /cele de Aici/ 
au corp, să consimtă că la întreg soseşte ceva şi din partea acestuia 
şi să privească cu bucurie atît /bine/ cît poate primi amestecul din 
partea raţiunii formatoare, dacă nu duce lipsă deloc de aceasta. 
La fel, dacă cineva ar privi pe cel mai frumos cu putinţă om sen¬ 
zorial, totuşi nu ar putea gîndi că el este identic cu omul din Inte¬ 
lect, ci /trebuie/ să accepte acea /frumuseţe/ a celui creat, dacă făptura 
din carne, oase şi nervi a fost totuşi luată în stăpînire de raţiunea 
formatoare, încît şi aceste oase, came etc. au devenit frumoase, iar 
raţiunea a putut să dea floare pe deasupra Materiei. 

Admiţînd acestea, trebuie trecut mai departe de aici la chesti¬ 
unile cercetate. In fapt, pesemne că am afla în lucrurile de Aici 
minunăţia providenţei şi a puterii /ei/, de la care s-a constituit acest 
Univers. In privinţa faptelor Sufletelor, ce persistă în Sufletele care 
fac răul, de exemplu vătămarea adusă altora şi reciproc, în caz că 
nu s-ar învinovăţi în general providenţa pentru faptul că ele sînt 
rele, nu se cuvine să se ceară socoteală, acceptîndu-se că „vina e 
a celui care a ales" 16 . 

Căci s-a spus că trebuia ca Sufletele să aibă mişcări proprii şi 
să fie nu numai Suflete, ci şi fiinţe vii, şi deci nu e uimitor că, fiind 
ceea ce sînt, au o viaţă în consecinţă. Fiindcă ele nu au venit /Aici/, 
pentru că exista /anterior/ un Univers, ci, înainte de Univers, pose- 
deau proprietatea de a aparţine Universului şi pe aceea de a se 
îngriji /de el/, de a-1 susţine, de a-1 cîrmui, de a-1 face să fie în orice 
mod, fie că îl supraveghează şi îi dau ceva de la ele, fie că se coboară, 
fie că unele fac într-un fel şi altele într-alt fel. Insă spusele de acum 
nu se referă la asta, ci la faptul că nu trebuie aduse reproşuri pro¬ 
videnţei pentru Suflete, în orice fel s-ar petrece lucrurile. 

Dar /ce spunem/ cînd privim dispunerea relelor în raport cu 
oamenii buni - oameni vrednici săraci, ticăloşi bogaţi, avînd exce¬ 
siv din bunurile pe care, fiind oameni, trebuie să le aibă, cei mai 
răi avînd şi putere, stăpîni şi peste ale lor, şi peste popoare şi state? 
Oare /se întîmplă astea/ - se va zice - fiindcă /providenţa/ nu ajunge 
pînă la pămînt? Insă cînd se întîmplă celelalte lucruri în mod 
raţional, se dovedeşte că /providenţa/ ajunge pînă la pămînt. 
Intr-adevăr, animalele şi plantele au parte şi de raţiune, şi de Suflet, 
şi de viaţă. 

Dar poate că, deşi ajunge /pînă la pămînt/, ea nu stăpîneşte? 
Insă, în situaţia în care Universul e un animal unic, s-ar întîmplă 
ceva similar dacă cineva ar spune că faţa şi capul omului s-au 
născut datorită unei naturi şi raţiuni puternice, dar ar atribui restul 
/corpului/ altor cauze - întîmplare sau necesitate /oarbă/ - şi /ar 
zice/ că acele părţi s-au născut rele din această pricină sau a nepu¬ 
tinţei naturii. Nu e cucernic, nici cuviincios să ocărîm creaţiunea, 
fie şi consimţind că aceste lucruri nu sînt bune. 


16 Platon, Republica, 617e. 

8. în sfîrşit, este de cercetat în ce măsură aceste /lucruri/ sînt 
bune şi că au parte de ordine, sau în ce măsură nu e astfel. Răspund 
că ele nu sînt rele. Orice animal are părţi superioare - faţa şi capul - 
mai frumoase, iar cele intermediare şi cele inferioare nu sînt egale 
cu primele. In mijloc şi jos /sîntem/ oamenii, sus /sînt/ cerul şi zeii 
din el. Iar cea mai mare parte a Universului constă în zei şi întreg 
Cerul împrejur, iar pămîntul e precum un punct central şi /mic/ 
în raport cu vreunul dintre aştri. 17 

Sîntem uimiţi de nedreptatea omenească, fiindcă considerăm 
că omul e ceva de preţ în cuprinsul Universului, dat fiind că nimic 
nu ar fi mai înţelept decît el. Insă omul se află în mijloc între zei şi 
fiare şi se înclină spre ambele /extreme/: unii se aseamănă cu una dintre 
extreme, alţii - cu cealaltă, iar majoritatea se află la mijloc. Iar tică¬ 
loşii îi trag şi îi silesc pe cei intermediari să ajungă pînă aproape 
de animalele iraţionale şi de fiare. Aceştia sînt mai buni decît cei 
care îi silesc, dar sînt biruiţi totuşi de cei mai răi /decît ei/ în măsura 
în care sînt ei înşişi inferiori, nu sînt buni şi nu s-au pregătit pe sine 
să nu accepte /acţiunea celorlalţi/. 

Dacă cei care, de copii făcînd exerciţii corporale, dar ajungînd 
mai răi la Suflet din pricina lipsei de educaţie, ar învinge în luptă 
oameni needucaţi nici la corp, nici la Suflet, le-ar răpi hrana şi le-ar 
lua veşmintele lor delicate, care ar fi lucrul dezagreabil sau de rîs? 
Sau cum să nu fie just ca şi legiuitorul să consimtă ca aceia să îndure 
aceste /rele/ drept pedeapsă pentru lene şi lux? E vorba despre 
oameni care, deşi li s-au arătat locuri de antrenament, s-au neglijat 
pe sine din pricina lenei, a traiului molatec şi delăsător, ca să ajungă 
oi îngrăşate, pradă lupilor. Iar pentru făptaşi prima pedeapsă este 
să fie lupi şi oameni nefericiţi. Apoi le revine şi ceea ce e cuvenit 
să păţească astfel de oameni. Căci pentru cei ajunşi răi moartea 
nu e o odihnă. Ci faptelor anterioare /din timpul vieţii/ le urmează 
/răsplăţi/ corespunzătoare şi conform naturii - mai rele pentru cele 
mai rele, mai bune pentru cele mai bune. 

Insă nu vorbim despre palestre; acolo e doar un joc. Odată ce 
însă şi unii, şi ceilalţi copii, crescînd mai mari fără minte, trebuia 


17 Armstrong (III, p. 68, nota 1) observă că, începînd cu lucrările lui Aris- 
tarchos din Samos asupra distanţelor pînă la Soare şi la Lună, se acceptase în 
astronomia geocentrică a Antichităţii că Pămîntul era foarte mic în comparaţie 
cu dimensiunile şi distanţele cosmice. 

ca şi unii şi alţii să se încingă şi să aibă arme; iar priveliştea e mai 
frumoasă decît cea cea din palestre pentru cel aflat la antrenament: 
Acum însă unii sînt fără arme, iar alţii, fiind înarmaţi, vor învinge. 
Şi aici nu era cazul ca un zeu să se lupte el însuşi pentru cei inca¬ 
pabili de luptă. Căci legea afirmă că în războaie trebuie salvaţi cei 
viteji şi nu cei care se roagă. Intr-adevăr, /spunem/ că nu cei care 
se roagă adună roadele, ci cei care se îngrijesc de pămînt, şi nici 
nu sînt sănătoşi cei care nu se îngrijesc de sănătate. Şi nu trebuie 
să ne mîniem dacă oamenii răi au roade mai multe şi, în general, 
dacă, muncind pămîntul, ei au mai mult spor. 

Apoi este ridicol ca oamenii să facă totul în viaţă după opinia 
proprie, deşi nu fac ceea ce e dorit de zei, dar să fie salvaţi numai 
de zei, fără să facă nici măcar acele lucruri pe care zeii le cer oame¬ 
nilor să le facă dacă vor să fie salvaţi. Aşadar moartea e pentru ei 
mai bună decît viaţa în felul în care legile Universului nu vor ca 
ei să trăiască. Incît, dacă ar veni contrariile /relelor/, dacă pacea 
s-ar menţine cu toată prostia şi viciul lor, /abia atunci/ ar fi negli¬ 
jente acţiunile providenţei care îngăduie să domine cele rele cu 
adevărat. Insă cei răi îi înving pe cei care au fost învinşi din cauza 
laşităţii acestora din urmă. Acest lucru e just, şi nu /e just/ ca lucru¬ 
rile să stea altfel. 

9. Intr-adevăr, providenţa nu trebuie să fie în aşa fel încît noi să 
nu fim nimic. Dacă providenţa e totul şi există numai ea, ea nu ar 
putea exista! Căci pentru cine ar mai fi ea providenţă? Ar exista 
numai divinul! Insă ea există în fapt. 

Providenţa vine la altceva, nu pentru ca să-l suprime pe acest 
altceva, ci ea există pentru cel care se îndreaptă spre ea, de exem¬ 
plu, pentru om, avînd în pază la el calitatea lui de om. Asta înseam¬ 
nă /că îl păzeşte/ pe cel care trăieşte după legea providenţei, adică 
pe cel care face ceea ce spune legea ei. Ea spune că cei care ajung 
buni vor avea parte şi vor dispune de o viaţă bună şi pe viitor, 
însă că cei răi vor avea parte de lucruri contrare acestora. Nu e, 
într-adevăr, legiuit ca oamenii ajunşi răi să ceară, făcînd rugăciuni, 
ca alţii să le fie salvatori, deşi ei s-au neglijat pe sine. Nici nu se 
cuvine să creadă că zeii guvernează asupra lor în toate detaliile, 
dacă ei îşi neglijează viaţa, şi nici ca bărbaţii cei buni, care trăiesc 
o altă viaţă, superioară celei omeneşti, să domnească peste ei. Căci 

nici /cei răi/ nu s-au preocupat vreodată să ajungă conducători buni 
ai altora şi în ce fel să se îngrijească de ei, ci sînt plini de invidie, 
dacă cineva bun se iveşte de la sine. Intr-adevăr, ar exista mai mulţi 
oameni buni, dacă i-ar pune pe /cei buni/ cîrmuitori. 

Născîndu-se astfel nu cel mai bun animal, ci unul care şi-a ales 
un rang intermediar, totuşi, în locul în care se află, el nu este lăsat 
de către providenţă să piară, ci este ridicat mereu înspre înalt prin 
diferite mijloace, de care divinitatea se foloseşte cînd produce o 
virtute mai aleasă. Neamul omenesc nu a pierdut raţiunea, ci 
participă, chiar dacă nu suveran, la înţelepciune, la inteligenţă, la 
artă şi la dreptate, cel puţin acea dreptate /la care participă/ fiecare 
în raporturile lor reciproce. Iar cînd unora le fac nedreptăţi, con¬ 
sideră că procedează cu dreptate, căci ceilalţi ar fi vrednici /de 
tratamentul respectiv/. 

Omul este o făptură frumoasă atît cît poate să fie de frumos, 
şi, fiind întreţesut în întreg, are o parte mai bună decît celelalte 
animale, cîte trăiesc pe pămînt. Or, nimeni cu minte nu critică 
celelalte animale inferioare omului, cîte aduc o ordine pe pămînt. 
Căci ar fi ridicol dacă cineva ar critica faptul că /unele animale/ 
îi muşcă pe oameni, ca şi cînd ar trebui ca ei să vieţuiască dormind. 
Este însă necesar ca şi astfel de animale să existe. Şi unele foloase 
ale lor sînt evidente, pe altele numeroase, neevidente, le descoperă 
timpul, încît nici unul dintre animale nu e inutil nici pentru oameni. 
De altfel, e ridicol să critici că există multe animale sălbatice, atunci 
cînd există şi oameni sălbatici. Şi ce e de mirare că ele nu se încred 
în oameni şi că, neîncrezîndu-se, se apără? 

10. însă dacă oamenii fac răul fără voie şi nu sînt astfel /răi/ 
voluntar 18 , nu ar mai putea fi acuzaţi cei nedrepţi, nici măcar cei 
care suferă nedreptatea nu ar mai putea spune că din cauza acelora 
/răi/ ei suferă! 

Or, dacă este necesar ca ei să fie răi fie din cauza rotaţiei /Ceru¬ 
lui/, fie pentru că principiul /conducător/ produce aici o conse¬ 
cinţă, această /necesitate/ este fizică. 


18 Referire la cunoscuta maximă socratică: răul este ignoranţă, virtutea e 
cunoaştere. V. şi Legile, 731c. 



300 


OPERE 


Dar, dacă chiar raţiunea formatoare este cea care produce /această 
necesitate/, cum de nu /face ea/ nedreptăţi? Desigur, a comite răul 
involuntar înseamnă că greşeala e involuntară. Dar asta nu supri¬ 
mă faptul că ei înşişi, facînd /răul/, îl fac cu de la sine putere, ci 
tocmai fiindcă fac /răul/ ei înşişi, din această pricină ei înşişi gre¬ 
şesc. Altminteri nu ar greşi deloc, dacă nu ar fi ei înşişi autorii 
/răului/. Natura necesităţii nu e exterioară, ci fiindcă în ansamblu /lucru¬ 
rile sînt interconectate/. Cît despre mişcarea de rotaţie /a Cerului/, 
lucrurile nu sînt astfel încît să nu depindă nimic de noi. Căci dacă totul 
ne-ar veni din afară, lucrurile ar fi astfel precum le-ar fi voit /zeii/ 
care ar fi autorii lor. In consecinţă, oamenii nu ar mai putea dispune 
lucruri contrare /zeilor/, nici nu ar putea fi lipsiţi de pietate, dacă 
zeii ar fi autorii /tuturor actelor umane/. Dar în fapt, actele omeneşti 
au drept autori /pe oameni/. Odată ce este dat principiul /suprem/, 
se trece în continuare la consecinţa lucrurilor preluate laolaltă /în 
principiu/, cît şi a celor pentru care acestea sînt principii /la rîndul 
lor/. Dar şi oamenii sînt principii. Ei se îndreaptă, prin urmare, 
spre lucrurile frumoase prin natura proprie şi acest principiu /- 
omul - / are autonomia voinţei <aux£Eouaiot;>. 

11. Dar oare toate lucrurile sînt astfel datorită unor necesităţi 
naturale şi unor consecinţe /ale lor/ şi sînt bune, pe cît e posibil? 
Sau nu, ci raţiunea formatoare le face pe toate guvemînd şi le vrea 
astfel? Iar pe cele zise rele raţiunea însăşi le face, deoarece nu vrea 
ca toate să fie bune, aşa cum un artist nu pune numai ochi în 
lucrarea sa! Astfel, nici raţiunea formatoare nu i-a creat pe toţi ca 
zei, ci pe unii i-a făcut zei, pe alţii - daimoni, o natură secundă, 
apoi pe oameni şi pe animale la rînd, nu din invidie, ci dintr-o 
raţiune posesoare a unei diversităţi intelectuale. Noi însă sîntem 
la fel cu cei nepricepuţi în arta picturii care acuză că nu sînt culori 
frumoase pretutindeni; dar artistul a pus în fiecare loc culorile 
cuvenite. 19 Şi nici cetăţile nu sînt alcătuite din cetăţeni egali, şi /mă 
refer la cele/ care se conduc după legi bune. Sau /e ca şi cînd/ dacă 
cineva ar critica o piesă de teatru fiindcă nu toate personajele sînt 
eroi, ci există şi un slujitor şi vreun om frust şi care se exprimă 


19 Plafon, Republica, IV, 420c-d. Deja la Plafon, comparaţia cu arta încearcă 
să explice o situaţie politică: sacrificarea binelui individual în folosul bine¬ 
lui comun. 

urît. însă nu e o piesă frumoasă, dacă cineva ar suprima personajele infe¬ 
rioare din ea; iar drama se realizează şi din /acţiunea/ lor. 

12. Prin urmare, dacă raţiunea formatoare ajustîndu-se pe sine 
a făcut acestea în Materie, fiind ea aşa cum este, inegală în părţile 
sale, provenită din cel care este înaintea sa, astfel fiind ceea ce a 
ajuns să fiinţeze, nu ar putea exista atunci altceva mai frumos decît 
ea însăşi. Iar raţiunea nu ar putea consta din părţi toate egale şi 
asemănătoare; un atare fel de a fi /al ei/ este criticabil. Fiind toate 
părţile, ea este mereu alta în fiecare. 

Dar dacă /raţiunea/ a introdus din afara sa altele, precum Sufle¬ 
tele, şi le-a silit împotriva naturii lor să se ajusteze cu creaţiunea, 
pentru ca multe să meargă spre rău - cum de e aceasta just? însă 
trebuie afirmat că şi Sufletele sînt, pentru a spune astfel, părţi ale 
raţiunii formatoare, şi nu ea le-a ajustat făcîndu-le mai rele, ci ea 
le-a atribuit locul care li se cuvenea după merit. 

13. însă nu trebuie nici acel argument ignorat care spune că nu 
trebuie privit de fiecare dată spre prezent, ci spre circuitele pre¬ 
cedente /ale Sufletelor/ şi spre viitor: în consecinţă că, pornind de 
acolo /raţiunea/ dispune şi schimbă rangul, făcînd din stăpînii de 
dinainte sclavi, dacă au fost stăpîni răi şi dacă e de folos pentru 
ei să fie astfel; îi face săraci, dacă s-au folosit rău de avere - pentru 
cei buni nu e fără folos să fie săraci. Pe cei care au ucis necuvenit 
îi face să fie ucişi, în chip necuvenit pentru cel făptuitor, în chip 
cuvenit pentru cel care a fost ucis şi îl aduce pe cel care va îndura 
/moartea/ în acelaşi loc în care se află acela care se cuvine să facă 
ceea ce trebuia primul să îndure. Să nu credem că sclavul e /astfel/ 
din întîmplare, nici că s-a întîmplat să fie cineva prizonier, nici 
să fie vătămat la corp întîmplător: cîndva el a făcut aceste fapte pe 
care acum le îndură. Cineva îşi ucide mama; va fi, după ce se va 
naşte femeie, ucisă de copil şi, dacă a violat o femeie, va fi /femeie/ 
ca să fie violată. 

De aici, printr-o rostire divină, este Adrasteia! Intr-adevăr, această 
orînduire este cu adevărat Adrasteia 20 , cu adevărat Justiţie şi o 
înţelepciune minunată. Se poate aduce ca dovadă că aceasta e 
ordinea veşnică a tuturor, pornind de la cele vizibile în Univers: 


20 „Adrasteia" înseamnă „neînduplecata". V. Plafon, Phaidros, 248c. 

ea străbate totul, chiar şi ce-i mai neînsemnat; există o artă minu¬ 
nată nu numai în cele divine, dar şi în cele pe care te-ai gîndi că 
providenţa le dispreţuieşte ca fiind mărunte: uimitoarea varietate 
în animalele luate la întîmplare şi pînă la ceea ce e crescut în fructe, 
frumuseţea frunzelor şi iuţeala înfloririi, supleţea şi varietatea lor; 
şi acestea nu s-au făcut o singură dată şi apoi au contenit, ci se 
fac mereu, în vreme ce revoluţia astrelor de deasupra este mereu 
diferită în raport cu ele. 

Se schimbă deci cele care se schimbă, dar nu iau la întîmplare 
alte forme, ci în felul în care e bine şi se cuvine să facă puterile 
divine. Căci divinul face totul după cum e firesc să fie. Şi e firesc 
să fie potrivit cu Fiinţa sa. Fiinţa sa este cea care aduce laolaltă 
frumosul şi dreptatea în acţiunile sale. Căci dacă acestea nu ar fi 
Acolo, unde ar putea fi? 

14. Dispunerea lucrurilor <5iăxa£ic,> este în acest chip în acord 
cu Intelectul încît se {ace fără recurs la raţionamente ; dar este în aşa 
chip încît, dacă cineva ar putea să se slujească în modul cel mai 
bun de raţionamente, e uimitor de văzut că raţionamentul nu ar 
descoperi altceva de făcut. Ceea ce se cunoaşte şi în naturile indi¬ 
viduale, cînd apar neîncetat /naturi/ mai intelectuale dedt cele con¬ 
forme unei dispuneri pe bază de raţionamente. 

Nu e cu putinţă deci să învinuieşti raţiunea creatoare pentru 
fiecare dintre speciile care se nasc mereu, afară doar dacă cineva 
nu ar socoti că fiecare a trebuit să se nască la fel ca cele care nu 
s-au născut, ci sînt eterne, rămînînd la fel şi în cele inteligibile, şi 
în cele senzoriale. Respectivul cere un adaos mai mare de bine, 
neluînd în socoteală forma autonomă dată fiecăruia, de exemplu 
că acest animal nu are coame, fără să vadă că era imposibil ca 
raţiunea să nu ajungă la toate, dar că trebuia ca cele inferioare să 
poată fi în cel superior, părţile - în întreg, şi să nu fie egale /întregul 
şi părţile/. Altminteri, nu ar mai fi fost părţi! 

Căci întregul de sus este toate /în parte/, dar cele de jos nu sînt, 
fiecare, toate. 21 Şi omul, în măsura în care e parte, este o indivi¬ 
dualitate, nu Totul. Iar dacă cumva în unele părţi există şi altceva 
care nu e parte, prin acest /altceva/ şi respectivul individ e totul. 
Insă de la cel care e individ, în măsura în care e individ, nu trebuie 


21 In Intelect partea este întregul şi întregul este fiecare parte. LPIF, §H, 4. 
(pp. 84-85). 

pretins să fie desăvîrşit, urcat pe culmea virtuţii. Căci An acest caz/ 
nu ar mai fi parte! Iar partea împodobită nu e invidiată de întreg 
ca să fie de o mai mare valoare, căci face întregul mai frumos, cînd 
/partea/ e împodobită cu o mai mare valoare. Şi această parte ajunge 
să se asemene întregului, ca şi cum i s-a îngăduit să fie aşa şi a 
fost orînduită astfel, pentru ca în regiunea omenirii să strălucească 
ceva în /acel loc/, precum în Cerul divin strălucesc astrele; şi din acest 
loc să percepem ca o statuie mare şi frumoasă, fie vie, fie realizată 
de arta lui Hefaistos, care are astre strălucitoare pe faţă şi altele în 
piept şi acolo unde urmează să se potrivească aşezarea astrelor! 

15. Lucrurile individuale, privite în ele însele, stau astfel. Dar 
conexiunea <cru|.mAoK7]> celor care au fost generate şi sînt neîn¬ 
cetat generate ar crea dificultăţi; e vorba despre animalele care se 
mănîncă unele pe altele, despre oamenii care se atacă unii pe alţii, 
despre faptul că războiul e etern şi că nu e chip să înceteze şi nici 
să se încheie un armistiţiu. Şi mai ales /dificultatea este/ dacă raţiu¬ 
nea formatoare a făcut ca lucrurile să fie astfel şi, de asemenea, 
dacă se spune că astfel ele sînt /totuşi/ bune. 

Celor care vorbesc astfel nu le mai este de ajutor acel argument 
că lucrurile sînt bune, după putinţă, fiind inferioare din cauza Mate¬ 
riei şi că nu e cu putinţă ca relele să piară, de vreme ce /ea/ trebuia 
să fie astfel şi că astfel e bine; şi că nu Materia, care se alătură, do¬ 
mină, ci că ea a fost produsă <7iao7jx0'l > pentru ca /lucrurile/ să 
fie astfel, dar mai degrabă ea însăşi exista în acest fel din cauza raţiunii. 

Aşadar, raţiunea formatoare este un principiu şi este toate lucru¬ 
rile; cele care se nasc continuu în conformitate cu ea sînt ordonate 
în vederea generării în acest mod. Care este necesitatea războiului 
implacabil la oameni şi la animale? Răspund că devorarea reci¬ 
procă este necesară, fiind un schimb al /materiei/ animalelor care 
nu pot subzista veşnic, nici dacă cineva nu le-ar ucide. Şi dacă în 
momentul în care trebuie ca ele să moară, trebuia să moară astfel 
pentru ca să satisfacă o nevoie a altora, de ce ar trebui să protes¬ 
tăm? Ce e rău dacă, acelea fiind consumate, altele cresc? E ca şi 
cînd, pe scenă, actorul „ucis", schimbîndu-şi costumul, ar intra din nou 
/în scenă/ în rolul altuia. 22 


22 Armstrong (PA, III, p. 90) arată că metafora scenei şi a actorului pentru 
descrierea vieţii era o imagine obişnuită la cinici şi la stoici. Un bun exemplu. 

Numai că /în viaţă/ acesta a murit cu adevărat! /- se va replica./ 
Dacă însă şi moartea este o schimbare a corpului, precum acolo 
/pe scenă ea e o schimbare/ a costumului, sau chiar, pentru unii 
o depunere /definitivă/ a corpului, precum în teatru este ieşirea 
completă din scenă a actorului, care mai tîrziu va reveni să joace 
din nou /într-o altă piesă/, de ce e cumplită o astfel de transformare 
reciprocă a vieţuitoarelor, care este cu mult mai bună decît faptul 
de a nu se fi născut nici la început? Asta ar însemna însă lipsa vieţii 
şi neputinţa ei de a fi în altceva! In fapt însă, viaţa e bogată şi 
variată în Univers; ea le face şi le împodobeşte pe toate care trăiesc 
şi nu îndură să nu facă mereu jucării vii frumoase şi plăcute la 
vedere. 23 Armele oamenilor - ce sînt muritori - care se luptă între 
ei într-o frumoasă ordine de bătaie, precum cei care participă la 
dansurile pyrrhice, arată că toate lucrurile serioase ale oamenilor 
sînt jocuri, demonstrează că moartea nu e nimic teribil; şi că, pre¬ 
ferind ei moartea în războaie şi lupte sorţii celui care ajunge la 
bătrîneţe, ei pleacă mai repede şi revin /mai repede/. 

Iar dacă, în vreme ce trăiesc, oamenilor li se ia averea, ar putea 
să ştie că nici înainte ea nu era a lor şi că posesia ei e ridicolă pentru 
cei care au răpit-o, deoarece alţii îi vor prăda /şi pe ei/. De fapt, 
pentru cei care nu au fost prădaţi a poseda averea e mai rău decît 
a fi prădaţi. 

Precum pe scena teatrului, la fel trebuie privite şi omorurile 
şi orice moarte, cuceririle oraşelor şi jefuirea lor: toate sînt schim¬ 
bări şi preschimbări de costume - un teatru de bocete şi plînsete'. Iar 
în cazul nostru, în cazul fiecăror întîmplări din viaţă, nu Sufletul 
dinăuntru, ci umbra exterioară a omului boceşte şi plînge şi face 
totul pe scena mare care e lumea, a celor care fac pretutindeni scene 
de teatru. Acestea sînt faptele unui om care ştie să trăiască numai 


la Marcus Aurelius, Meditaţii către sine însuşi, XII, 36: „De ce e teribil, dacă te 
scoate din cetate nu un tiran, nici un judecător nedrept, ci natura care te-a adus 
înăuntru, precum un comandant, care, preluînd un actor, l-ar expedia de pe 
scenă? - Dar nu am jucat cinci acte, ci numai trei! - De acord, însă în viaţă 
cele trei acte sînt toată drama. Căci cel care, responsabil cîndva pentru alcătuire, 
decide completitudinea ei, e acum responsabil pentru dizolvarea ei. Tu nu 
răspunzi pentru nici una." Metafora va redeveni curentă în Renaşterea tîrzie 
şi în Baroc. 

23 Platon, Legile, 803 c-d. 

ceea ce e inferior şi exterior şi care ignoră şi că, chiar dacă plînge 
cu seriozitate, de fapt se joacă. Căci revine numai omului virtuos 
şi serios să fie serios în treburile serioase, însă ceilalţi oameni sînt 
o jucărie. Dar şi jucăriile devin lucruri serioase pentru cei care nu 
ştiu să fie serioşi - aceiaşi oameni care sînt jucării /ei înşişi/. Şi, 
dacă cineva, voind să se joace împreună cu ei, ar păţi aceleaşi lu¬ 
cruri /ca şi ei/, să ştie că, intrînd într-un joc de copii, a pus acolo 
jucăria de dimprejurul sinelui său. Dar chiar dacă Socrate ar glumi 
şi s-ar juca, jocurile încă ţin de Socratele exterior. 24 

Trebuie să ne gîndim şi la faptul că nu trebuie admise lacrimile 
şi bocetul drept dovezi pentru faptul că lucrurile stau rău, deoarece 
şi copiii plîng şi lăcrimează în cazul unor lucruri care nu sînt rele. 

16. Dar dacă spunem că toate acestea sînt bune, cum ar mai 
putea exista ticăloşia? Unde e nedreptatea? Unde-i greşeala? Cînd 
toate se petrec aşa cum se cuvine, în ce fel e cu putinţă ca cei care 
le fac să comită nedreptăţi şi să greşească? Şi în ce fel pot fi oamenii 
nenorociţi, dacă ei nici nu ar greşi, nici nu ar comite nedreptăţi? In 
ce fel spunem că unele lucruri sînt conforme cu natura, iar altele - 
împotriva naturii, atunci cînd tot ceea ce se petrece şi se face este 
conform naturii? Cum ar fi cu putinţă impietatea faţă de zei a unui 
/om/ făcut /de zei/să fie lipsit de pietate? E ca şi cînd în piesa de 
teatru, poetul l-ar face pe un actor să-l ocărască şi să-l critice pe 
autorul piesei! Să spunem aşadar mai limpede care este raţiunea 
/formatoare/ şi că ea este, în mod verosimil, astfel: 

Este deci raţiunea aceasta - să îndrăznim să spunem, căci pro¬ 
babil că am avea succes - nu Intelect neamestecat, nici Intelect în 
sine, nici măcar genul unui Suflet pur, dar atîmă de acesta şi e ca 
o strălucire a amîndorura, a Intelectului şi a Sufletului, a Sufletu¬ 
lui dispus conform Intelectului, care au generat această raţiune - 
o viaţă ce posedă în linişte o raţiune. 

Orice Suflet este o activitate, chiar şi cel rău. Activitate nu în 
sensul în care focul e activ, ci activitatea sa, chiar dacă nu ar fi pre¬ 
zentă o senzaţie, este o mişcare neîntîmplătoare. Aşadar, lucrurile 
la care viaţa e prezentă şi care au o participare la ea în orice chip. 


24 Plotin nu mai înţelege ironia socratică şi răspunde anticipat celui care 
i-ar obiecta că joaca poate fi serioasă. 

capătă de îndată raţiune formatoare, adică primesc formă, dat fiind 
că activitatea asociată vieţii e în stare să dea formă şi să pună în 
mişcare în felul în care /poate/ da formă. Activitatea ei este deci artis¬ 
tică, precum ar fi dansatorul care face mişcări de dans. Căci dansatorul 
însuşi seamănă cu viaţa artistică de acest fel; arta îl pune în mişcare 
şi îl pune în mişcare astfel, deoarece viaţa însăşi este cumva astfel. 
Următoarele deci să fie spuse ca să ştim cum trebuie considerată 
indiferent care fel de viaţă: 

Sosind această raţiune formatoare din Intelectul unic şi dintr-o 
viaţă unică, pline ambele, ea nu e nici o singură viaţă, nici un Intelect 
unic, nici nu e plină pretutindeni, nici nu se dă pe sine complet 
şi în întregime celor cărora li se dă. Opunînd părţile unele altora, 
făcîndu-le să aibă lipsuri, ea constituie şi creează războiul şi lupta; 
este în acest fel unul ca întreg, dacă nu şi unu /unitar/. Căci ajungînd 
inamică sieşi în părţi, este în acest fel una şi amică, ca şi cînd ar fi 
vorba despre subiectul <Aoyoţ> unei piese de teatru. 25 Căci acesta e 
unul, deşi există în el numeroase conflicte. Intr-adevăr, piesa de 
teatru reduce toate conflictele, cum ar veni, la o singură armonie 
concordantă, după cum /subiectul/ expune toate conflictele; acolo 
/în Univers/ lupta celor separate pleacă de la raţiunea unică, încît 
cineva ar putea asemăna mai mult /Universul/ cu o armonie pro¬ 
venită din lucruri în conflict; el va cerceta de ce în subiectele /pie¬ 
selor/ există conflicte. 

Şi aici, /în teatru/ rostirile prespun acutul şi gravul pe care le 
conduc la unitate, către armonia însăşi, deoarece rostirile sînt armo¬ 
nii. Armonia aceea /totală/ e un discurs mai puternic, în vreme 
ce discursurile parţiale sînt mai slabe. Or, noi vedem şi în Univers 
contrarii, precum alb-negru, cald-rece, de asemenea înaripat-fără 
aripi, fără picioare-cu picioare, raţional-iraţional - toate fiind părţile 
Vieţuitorului unic universal: întregul este în acord cu sine, deşi părţile 
sînt în conflict în multe locuri. 26 Insă întregul fiind conform raţiu¬ 
nii, este necesar ca şi această raţiune unitară să fie o raţiune unitară 
alcătuită din contrarii, deoarece o astfel de contrarietate îi aduce 
ei structura şi, ca să spunem aşa. Fiinţa. Căci dacă raţiunea forma¬ 
toare nu ar fi multiplă, nu ar fi un tot şi nu ar fi o raţiune. Fiind 


25 Pentru „raţiune" şi „subiect" greaca foloseşte acelaşi cuvînt: logos. 

26 Platon, Timaios, dar şi viziunea stoică. 

însă o raţiune, este şi diferită faţă de sine, iar diferenţa maximă este 
contrarietatea. 27 Astfel încît dacă ea este alteritate şi dacă produce 
ceea ce e alteritate, ea e maximum alteritate şi nu mai puţin va pro¬ 
duce alteritate. In consecinţă, producînd alteritatea situată la 
extremităţi, va produce şi contrariile în mod necesar şi va fi desă- 
vîrşită, nu numai dacă /se face pe sine să fie/ lucruri diferite, ci şi 
dacă s-ar face pe sine să fie lucruri contrarii. 

17. Raţiunea fiind în felul în care ea produce în ansamblu, ea 
le va face pe creaturi să fie cu atît mai opuse cu cît ele sînt mai 
separate. Iar Universul sensibil este mai puţin unitar dedt este raţiu¬ 
nea lui, încît el e mai multiplu şi contrarietatea e mai puternică. 
Şi năzuinţa spre viaţă a fiecăruia e mai puternică, ca şi iubirea de 
a ajunge la unitate. Dar adesea cei care iubesc nimicesc obiectele 
iubirii în graba lor spre binele propriu, cînd acestea sînt perisabile; 
iar năzuinţa părţii spre întreg îl trage spre acesta pe cel care poate 
/să avanseze într-acolo/. Astfel există şi cei buni, şi cei răi, ca şi 
dnd /dansatorul/ dansează /scene/ contrarii beneficiind de aceeaşi 
artă. Şi vom spune că există un rol al său bun, iar un altul - rău, 
şi că e bine să fie astfel. 

Insă /- se va spune -/ nu mai există oameni răi /în acest chip/! 
Răspund că nu se suprimă existenţa oamenilor răi, ci numai faptul 
că ei nu sînt astfel cu de la sine putere. 

Dar poate că există scuză pentru cei răi, dacă raţiunea forma¬ 
toare nu creează şi ocazia scuzei şi nescuzei. însă raţiunea nu ne 
face să-i scuzăm pe cei care sînt astfel. însă dacă un rol al său este 
un om bun, iar altul - unul rău, cel rău are mai multe roluri, aşa 
cum la teatru poetul creează unele roluri, iar de altele deja existente 
se foloseşte. Căci nu poetul însuşi creează actorul cu rolul principal, 
nici pe cel cu rolul al doilea ca importanţă, nici - pe al treilea, d, 
distribuind fiecărui actor discursurile cuvenite, i-a dat fiecăruia 
rolul care îi revine să-i fie încredinţat. Astfel există un loc pentru 
fiecare, un loc cuvenit pentru cel bun, un altul - pentru cel rău. Bun 
sau rău, potrivit naturii şi raţiunii formatoare, omul se îndreaptă 
spre locul bun sau rău şi are locul respectiv pe care l-a ales. Apoi, 
/în cursul vieţii/, unul spune vorbe necuoemice şi face fapte ticăloase. 


27 Aristotel, Metafizica, X, 4, 1055a. 

celălalt - dimpotrivă. Căci şi înaintea dramei existau actorii de 
acest fel /buni şi răi/ care s-au oferit /să joace/în dramă. 

In piesele de teatru omeneşti, poetul /autorul/ a dat /actorilor/ 
discursurile, iar ei au de la ei înşişi capacitatea de a le rosti fiecare 
bine sau rău: asta este sarcina lor ce le revine după replicile /scrise/ 
de autor. Dar în piesa mai adevărată, pe care oamenii cu dăruire 
poetică o imită parţial, actor e Sufletul şi el joacă; şi aşa cum aici 
actorii iau /de la autor/ măştile, costumele, hainele de şofran, 
zdrenţele, aşa şi Sufletul ia de la Autor soarta, dar nu la voia întîm- 
plării. Căci şi această soartă se conformează raţiunii. Şi, după ce Sufle¬ 
tul a pus-o în armonie, el ajunge în acord /cu soarta/ şi se distribuie 
pe sine în piesă şi în raţiunea universală. Apoi, cum s-ar spune. 
Sufletul îşi rosteşte replicile şi tot restul pe care el, potrivit cu carac¬ 
terul său, l-ar face, ca şi cînd ar fi vorba despre un cîntec. Şi rostirea 
şi înfăţişarea sînt frumoase sau urîte din cauza actorului; ele fie că 
adaugă podoabă piesei, precum se crede, fie, adăugind urîţenia 
vocii sale, nu fac totuşi piesa să fie altfel decît era, doar că actorul 
însuşi s-a prezentat fără farmec. Iar /în acest caz/ autorul piesei 
îl dă afară pe bună dreptate, făcînd ceea ce revine unui bun jude¬ 
cător. Celuilalt actor /celui bun/ îi acordă cinstiri mai mari şi îl pune 
să joace în piese mai frumoase, dacă le-ar avea, în vreme ce pe celă¬ 
lalt /îl distribuie/ în piese inferioare, dacă ar dispune de ele. In acelaşi 
fel, intrînd /Sufletul/ în această dramă universală şi făcîndu-se pe 
sine o parte a dramei, joacă bine sau rău de la sine putere. I se sta¬ 
bileşte locul la intrarea în scenă, ia tot restul, în afară de sine şi 
de acţiunile sale, şi primeşte pedepse şi răsplăţi. 

Mai vine ceva în plus pentru aceşti actori care joacă într-un 
loc mai mare decît e măsura scenei de teatru: cînd Autorul îi face 
stăpîni peste tot, cînd există o mai mare putere de a merge în diferite 
tipuri de locuri, /Sufletele/ deosebesc cinstirea şi lipsa de cinstire 
potrivit cu modul în care iau parte la cinstire şi la lipsa acesteia, 
în situaţia în care fiecare loc se potriveşte cu caracterele lor, încît 
să se armonizeze cu raţiunea întregului; fiecare se potriveşte în mod 
just cu /locurile/ care îl vor accepta, după cum fiecare coardă este 
aranjată la locul propriu şi cuvenit, potrivit cu raţiunea producerii 
sunetului, care este capacitatea ei de a realiza această sarcină. 

în întreg există potrivirea şi frumuseţea, dacă fiecare /om rău/ 
va fi rînduit acolo unde e necesar, cîntînd lucruri urîte în întuneric 

şi în Infern. Acolo e frumos a cînta astfel. Şi întregul acesta e fru¬ 
mos, nu dacă fiecare /Suflet/ ar fi un Linos 28 , ci dacă, venind cu 
vocea sa, contribuie la unica armonie, cîntînd el însuşi viaţa, dar 
pe una inferioară şi nedesăvîrşită. După cum nici la nai nu există un 
singur sunet, ci există şi sunet „inferior" şi mai întunecat, ce /totuşi/ 
contribuie la armonia întregului nai; căci armonia este divizată 
în părţi neegale şi toate sunetele sînt inegale, însă sunetul final 
este unul format din toate. La fel se întîmplă ca şi aici, în Univers, 
locurile să nu semene şi Sufletele să nu fie identice, ci fiind inegale 
posedă şi locuri neasemenea, precum sînt neasemănările de la nai 
sau alt instrument. Sufletele se diferenţiază în locurile /lor/ unele 
în raport cu altele şi în raport cu fiecare loc 29 , cîntîndu-şi aria în 
acord şi cu locurile, şi cu întregul. Şi ceea ce sună rău la ele va fi bun 
în perspectiva întregului, ceea ce la ele e împotriva naturii va fi conform 
naturii pentru întreg, iar un sunet mai slab nu e deloc mai rău. 

într-adevăr, cîntînd astfel. Sufletul nu a făcut întregul mai rău, 
după cum nici călăul, deşi e un om rău, nu a făcut mai rea o cetate 
bine guvernată, dacă e să ne folosim de o altă imagine. Căci e nevoie 
şi de el în cetate - adesea e nevoie de un atare om. Şi aceasta se cuvine. 

18. Sufletele /sînt/ unele mai rele, altele mai bune - unele şi 
din alte cauze, altele cumva fiindcă de la început ele nu sînt toate 
egale. Corespunzător raţiunii, ele nu sînt părţi egale, deoarece s-au 
separat. Trebuie să ne gîndim şi la /Sufletele/ de ordinul doi, de 
ordinul trei şi la faptul că Sufletul nu acţionează permanent prin 
aceleaşi părţi. Trebuie însă din nou vorbit în felul următor, căci 
argumentul pretinde încă multe lămuriri: 

Nu trebuie deloc aduşi pe scenă acei actori care rostesc alte 
lucruri decît cele /prescrise/ de autor, de parcă, drama fiind neter¬ 
minată de autor, ei completează lipsurile, ca şi cînd autorul ar fi 
lăsat locuri goale în mijloc. în acest fel actorii nu vor mai fi actori, 
ci o parte a autorului, cu preştiinţa a ceea ce rostesc, pentru ca, 
înlănţuind restul, să fie în stare să /înlănţuie/ ceea ce urmează. Căci 
în Univers ceea ce urmează faptelor rele sînt raţiuni şi /sînt/ conform 


28 Manuscrisele au AtOoţ, „piatră". Emendaţie acceptată de HS, PH şi PA. 
Linos era un cîntăreţ mitologic, celebru pentru frumuseţea vocii sale. 

29 Loc alterat. 

raţiunii. De exemplu, copiii rezultaţi din adulter şi în urma prizo¬ 
nieratului /ar putea fi/ oameni mai buni şi ar putea exista alte cetăţi 
mai bune decît cele devastate de oamenii răi. 

Dacă nu 30 e absurd să aducem în scenă Sufletele - unele vor 
face fapte rele, altele bune - (căci vom lipsi raţiunea şi de lucrurile 
bune, dacă vom suprima cele rele) - ce opreşte să facem ca faptele 
actorilor să fie roluri - aici ale unei piese de teatru, acolo ale raţiunii 
din Univers? Şi în Univers există frumos şi contrariul /frumosului/, 
încît ele revin fiecărui actor din partea raţiunii înseşi, /cu atît mai 
mult/ cu cît această piesă universală este mai desăvîrşită şi totul 
în ea provine de la raţiune! 

Dar cu ce scop /raţiunea/ face răul? Şi oare Sufletele divine nu 
mai sînt nimic în Univers, ci toate sînt părţi ale raţiunii? Şi oare 
toate raţiunile formatoare sînt Suflete, sau unele sînt Suflete, altele 
sînt numai raţiuni ale unui Tot ce e un anume Suflet? 

48, III.3 

1. Ce să credem deci despre aceste întrebări? Răspund că raţiu¬ 
nea universală le cuprinde şi pe cele rele, şi pe cele bune; chiar şi 
acestea /rele/ sînt părţi ale sale. Nu că raţiunea universală le gene¬ 
rează pe ele, ci raţiunea universală este laolaltă cu ele. Raţiunile 
sînt actualizarea unui Suflet universal, iar părţile sînt /actualizarea/ 
părţilor /acelui Suflet/. Dacă un singur Suflet are diferite părţi, la 
fel se comportă şi raţiunile, încît şi faptele lor /sînt părţi/, deoarece 
sînt ultimele lor realizări. Dar Sufletele sînt în acord unele cu altele 
şi An raport/ cu faptele. Insă faptele sînt în acord în acest fel, deoa¬ 
rece din ele se realizează o unitate, fie şi provenită din contrarii. 

Căci pornind de la o anumită unitate, toate se adună în unitate 
prin necesitatea naturii, încît, chiar crescînd diferite şi ajungînd 
potrivnice, totuşi, deoarece provin din unitate, ele sînt mînate spre 
o ordine unică. Aceasta se poate vedea la toate animalele. De exem¬ 
plu, există o singură specie a cailor, chiar dacă se luptă unii cu alţii, 
se muşcă unii pe alţii, se întrec sau se mînie unii pe alţii. Iar celelalte 
specii, luate în parte, sînt la fel şi astfel trebuie consideraţi şi oame¬ 
nii. Aşadar, toate speciile acestea trebuie din nou reunite într-un 


30 Urmez lecţiunea lui HS2 şi Armstrong. Manuscrisele au: „dacă aşadar 
e absurd..." 

gen unic, al animalelor. Şi cele ce nu sînt animale trebuie /reunite/ 
de asemenea după specii şi apoi aduse la genul non-animalelor. 
Apoi, dacă vrei, trebuie reunite în /genul/ fiinţărilor. Apoi - în genul 
care dăruie fiinţarea. 31 Apoi, legînd totul la acesta, coboară iarăşi, 
divizînd şi împărţind Unul, deoarece el se grăbeşte să ajungă la 
toate şi le cuprinde pe toate laolaltă într-o unică ordine; astfel încît 
unitatea divizată este un animal multiplu, fiecare parte a sa făcînd 
ceea ce e conform cu natura sa, aflîndu-se totuşi în întreg; de exem¬ 
plu, focul arde, calul face acţiunile calului. Oamenii fac lucrurile 
proprii lor, aşa cum le e în fire, şi oameni diferiţi fac lucruri diferite. 
Şi, conform naturii şi conform faptelor, binele şi răul sînt conse¬ 
cinţa vieţii. 

2. întâmplările nu stăpînesc binele; ele însă vin în acord cu eve¬ 
nimentele de dinaintea lor şi sosesc împletite cu consecinţele. Prin¬ 
cipiul conducător le ţine pe toate împletite laolaltă, atunci tind cele 
conducînd la bine şi la rău sînt purtate împreună conform naturii. E 
ca în campaniile militare cînd conduce generalul, iar soldaţii, rîndu- 
indu-se, urmează într-un suflet. Totul a fost rînduit de o provi¬ 
denţă „de general", care vede şi faptele, şi suferinţele ce trebuie 
să fie prezente, /vede/ şi alimentele şi băutura, tot armamentul şi 
maşinile de luptă şi toate cîte au fost prevăzute în baza împletirii 
efectelor acestora, pentru ca ceea ce se petrece din acestea să se dis¬ 
pună bine „în cîmpul de bătaie" 32 . Şi toate sosesc într-un anume 
fel, ingenios, de la general, deşi rămîneîn afara /putinţei sale/ ceea 
ce urmează să facă inamicii şi nu e posibil ca /generalul/ să conducă 
şi acea oaste /inamică/. Insă dacă el ar fi „marele cîrmuitor" 33 , sub 
care totul este rînduit, ce ar mai putea rămîne lipsit de ordine, ce 
ar mai fi în dezacord? 

3. Insă /ce se întîmplă/, dacă eu sînt stăpîn să aleg unele sau 
altele? Or, cele pe care le vei alege au fost rînduite, fiindcă /ale¬ 
gerea/ ta nu este un episod în Univers; tu ai fost socotit ca fiind 
cel care eşti. 


31 Ar fi vorba despre Unu. 

32 Cf. Aristotel, Metafizica, XII, 1075a. 

33 Platon, Phaidros, 246e. 

Dar de unde vine faptul de „a fi astfel"? Există două posibilităţi 
pe care raţiunea le investighează: fie trebuie raportată vina de a 
avea caracterul respectiv asupra Creatorului, dacă există unul, fie 
asupra celui creat însuşi. Sau nu trebuie aduse deloc învinuiri, 
după cum nu acuzăm în cazul genezei plantelor că nu simt, sau 
în cazul celorlalte animale, că nu sînt ca oamenii. Acest lucru este 
identic cu /a întreba/ de ce oamenii nu sînt totuna cu zeii. 

Dar din ce pricină în cazul animalelor nici aceste împrejurări, 
nici pe Creator nu-i acuzăm cu îndreptăţire, în vreme ce, în cazul 
oamenilor, /e îndreptăţit să-l acuzăm pe cineva/ că nu e mai bun 
decît este? Intr-adevăr, dacă /acuzăm omul, o facem/ fiindcă ceva 
ar fi putut fi mai bine, în cazul în care cineva poate contribui cu 
ceva la bine, dar nu a făcut /ce trebuia/, iar atunci acel om e vinovat 
pentru sine. Dar dacă /binele/ nu vine de la el, ci trebuia să fie 
prezent sosind din afară, de la Creator, atunci e absurd cel care 
pretinde mai mult /bine/ decît i-a fost dat, după cum ar fi şi dacă 
ar cere /mai mult bine/ pentru celelalte animale şi plante. Nu trebuie 
cercetat dacă unul este inferior altuia, ci dacă este, în sine, complet. Căci 
nu trebuia ca toate cele să fie egale. 

Dar oare, cînd /Creatorul/ le-a măsurat, /ele nu au fost egale/, 
deoarece el a ales că nu trebuie să fie egale ? Nicidecum! Ci ele trebuiau 
să se nască î n acest fel conform naturii. Căci această raţiune formatoare 
este consecinţa celuilalt Suflet, iar acest Suflet este consecinţa 
Intelectului; însă Intelectul nu este unul dintre acestea /de Aici/, 
ci este toate. „Toate" înseamnă „multe". Fiind multe şi nu identice, 
ele urmează să fie de rangul întîi, de rangul doi şi de rangul urmă¬ 
tor şi ca merit. Şi deci animalele care se nasc nu sînt numai Suflete, 
d Suflete diminuate, ca şi cînd /natura/ celor care coboară se disi¬ 
pează. Căci raţiunea formatoare a animalului, chiar dacă e însufle¬ 
ţită, este un alt Suflet şi nu acela de la care provine raţiunea; şi întreagă 
această raţiune se diminuează atunci cînd se grăbeşte spre Materie. 
Iar creatura ei are mai multe lipsuri. 

Priveşte cît de departe este creatura şi totuşi e o minunăţie! 
Or, dacă creatura este astfel, nu e la fel cu ea şi ceea ce o precedă, 
căci acela este mai bun decît orice creatură şi în afara vinovăţiei. 
Mai mult, trebuie să fim uimiţi că el a îngăduit să existe ceva după 
el şi ca urmele sale să fie astfel. Şi dacă el a dat mai mult decît pot 
dobîndi creaturile, încă mai mult trebuie acceptat /aceasta/. Astfel 

încît vina revine creaturilor, în vreme ce lucrarea providenţei e 
mai presus /de vină/. 

4. Dacă omul ar fi o fiinţă simplă - „fiinţă simplă" înseamnă că 
este numai cel care a fost făcut, fădnd şi suportînd aceste lucruri - 
vina şi blamul ar fi departe de el, precum sînt /departe/ în cazul 
celorlalte animale. Or, reproşul se cuvine numai omului rău, ceea 
ce e, pesemne, rezonabil. Căci el nu este numai ceea ce a fost făcut 
să fie, ci are şi un alt principiu liber şi care nu e în afara providenţei 
şi nici a raţiunii universale. Căci acele principii superioare nu sînt 
rupte de lucrurile de Aici, ci cele mai bune le iluminează pe cele 
inferioare şi asta este providenţa desăvîrşită. 

Iar raţiuneaformatoare e dublă: una este creatoare, cealaltă le aso¬ 
ciază pe cele superioare celor create; primele constituie providenţa 
de sus, cealaltă este providenţa care soseşte de la cea de sus. Cea 
de-a doua raţiune este strîns legată de prima şi din ambele se naşte 
întreaga ţesătură /a Universului/ şi providenţa în ansamblu. 

Oamenii au deci şi un alt principiu, dar nu toţi se folosesc de 
toate /principiile/ pe care le au: unii se folosesc de unul dintre prin¬ 
cipii, alţii de celălalt, sau se folosesc de celelalte principii, mai rele. 
Sînt prezente însă la ei şi principiile superioare, fără să fie active 
în raport cu ei; nu sînt însă inactive ele însele, căci fiecare îşi face 
lucrul propriu. 

Dar - ar putea întreba cineva - din vina cui ele nu acţionează 
asupra acestor oameni, deşi sînt prezente? Sau nu sînt prezente? 
Noi zicem că /principiile sînt întru totul prezente şi că nimic nu e pustiu 
/de ele/. 

Sau /cumva/ ele nu sînt prezente pentru acei oameni în care 
nu acţionează privitor la ceea ce-i priveşte. 

Dar ce nu acţionează pentru toţi oamenii, dacă acestea sînt părţi 
ale lor? Mă refer la acest principiu /superior/: în cazul celorlalte ani¬ 
male acesta nu e principiul lor, iar la oameni, nu-i principiul tutu¬ 
ror. Dar oare numai acest principiu nu revine tuturor? De ce nu 
este unicul principiu /al oamenilor/? /Există oameni/ la care el este 
unicul şi viaţa lor i se conformează lui, dar în alte cazuri /el e activ/ 
pe dt este necesar. Fie că e astfel conformaţia lor, care, ca să spunem 
aşa, îi zvîrle într-o mocirlă, fie că dorinţele înving, totuşi e necesar 
să spunem că vina (cauza) se află în substrat. Se va crede mai întîi că 

vina nu mai este în raţiunea formatoare, ci mai curînd în Materie, şi 
că Materia, nu raţiunea va învinge, apoi /va învinge/ substratul 
/corporal/ aşa cum a fost plămădit. 34 

De fapt, substratul este raţiunea formatoare datorită princi¬ 
piului; este ceea ce se naşte din raţiune şi care se conformează 
raţiunii. Incît nu Materia va învinge /în acest caz/, apoi va urma 
plămada /corporală/. 

Iar faptul că un om este într-un anume fel cineva l-ar putea 
explica prin viaţa sa anterioară, de exemplu, raţiunea formatoare 
a devenit obscură în raport cu raţiunea anterioară din cauza 
faptelor anterioare; sau Sufletul a devenit mai slab, dar mai tîrziu 
va străluci /din nou/. 

Şi să se spună iarăşi că raţiunea formatoare posedă în sine şi 
raţiunea Materiei pe care raţiunea şi-o produce sieşi, acordîndu-i calităţi 
în funcţie de această raţiune, deoarece nu află Materia în acord leu ceea 
ce doreşte/. Căci raţiunea formatoare a boului nu se află în altă mate¬ 
rie decît în aceea a boului. De aceea /Platon/ spune că /Sufletul 
omului/ 35 e judecat să intre în alte animale, de parcă devine un 
alt Suflet şi că raţiunea formatoare se alterează, pentru ca să devină 
un Suflet de bou, cel care înainte era om. Astfel îneît cel rău se 
conformează dreptăţii. 

Dar, la început, din ce pricină a apărut cel rău şi în ce fel a 
greşit? De fapt, s-a spus de mai multe ori că nu toate sînt realităţi 
prime, ci acelea care vin în rîndul doi şi trei au o natură mai rea 
decît a celor de dinaintea lor: o aplecare mică ajunge pentru aba¬ 
terea de la linia dreaptă. Şi legătura unui lucru cu altul este precum 
un amestec: ceva provine din ambele /din amestec/ care nu este 
fîn sine/. /Un lucru/ slăbeşte /pe celălalt/. Insă de la început cel infe¬ 
rior s-a născut inferior şi este ceea ce a devenit inferior potrivit 
cu natura sa. Şi, dacă îndură consecinţele, le îndură după dreptate. 
Şi trebuie să trimitem raţionamentul în direcţia celor trăite în vieţile 
anterioare, fiindcă de ele depind vieţile care urmează. 

5. Aşadar, providenţa apare de la început pînă la sfîrşit cobo- 
rînd de sus; ea nu e egală aritmetic, ci se manifestă proporţional. 


34 Materia este cauza esenţială a răului, aşa cum Plotin va arăta în 51, 1.8. 

35 Timaios, 42c. 

fiind diferităîn locuri diferite, precum în cazul unui animal unic, care 
depinde /de ea/ de la început pînă la sfîrşit; fiecare parte are funcţia 
proprie - partea mai bună are funcţia mai bună a activităţii, alta 
se îndreaptă deja în jos şi acţionează şi îndură afectările proprii 
în raport cu sine şi în raport cu ordinea sa faţă de rest. 

Lucrurile care au sunet cînd sînt lovite scot un sunet, altele 
îndură lovitura în tăcere şi le mişcă pe cele care urmează. Din toate 
sunetele şi afectările şi activităţile rezultă o singură voce, cum ar 
veni, a animalului, o singură viaţă <Ccorj> şi un singur mod de a 
trăi <(3îoc;>. Căci şi părţile, fiind diferite, au o activitate diferită. 
Picioarele fac ceva, altceva fac ochii, raţiunea discursivă - altceva. 
Intelectul - altceva. Dar din toate rezultă unul singur şi o unică pro¬ 
videnţă. Soarta însă începe de la /partea/ mai rea, dar ceea ce e sus 
e numai providenţă. 36 

Toate, în Universul inteligibil, sînt raţiune şi mai presus de raţi¬ 
une. Căci sînt Intelect şi Suflet pur. Ceea ce vine de Acolo este pro¬ 
videnţă, ceea ce se află în Sufletul pur, cît şi ceea ce se îndreaptă 
spre animale. Raţiunea formatoare avansează divizîndu-se, dar 
nu în mod egal. Rezultă că nici nu produce efecte egale, după cum 
se produc lucrurile şi în animalul individual. De aici rezultă faptele 
şi ele sînt consecinţa providenţei, dacă omul ar face lucruri iubite 
de zei. Căci raţiunea providenţei e iubită de zei. 

Aşadar, astfel de acţiuni se înlănţuie. Ele însă se fac nu prin lucra¬ 
rea providenţei, ci întîmplările se petrec fie pornind de la oameni, 
fie de la oricare vietate sau lucru neînsufleţit; dacă, ca urmare a 
lor, există ceva bun, din nou /acesta/ a fost cuprins în lucrarea provi¬ 
denţei, încît pretutindeni să-i stăpînească virtutea şi pe cei care 
se schimbă, şi care, după ce au greşit, se îndreaptă. Ca de exemplu, 
într-un corp individual, cînd sănătatea e dată de providenţa vie¬ 
ţuitorului, dacă intervine o tăietură sau în general o rană, din nou 
raţiunea formatoare care guvernează ar lega lucrurile laolaltă, le-ar 
uni, l-ar vindeca şi l-ar îndrepta pe cel care a pătimit. 

Rezultă că relele sînt consecinţe, însă vin din necesitate. /Ele vin/ 
de la noi înşine care nu sîntem siliţi de către providenţă, de la noi 
înşine, care le-am asociat cu lucrările providenţei şi cu cele decurse 
din providenţă, dar nu am putut să înlănţuim urmările potrivit 


36 Medio-platonismul distingea între providenţă şi soartă. 

cu voinţa providenţei, ci /am făcut-o/ potrivit cu /voinţa/ făptui¬ 
torilor sau potrivit cu o altă parte a Universului, cînd aceasta nu 
a acţionat conform providenţei şi nu a produs o afecţiune în noi 
/conformă cu providenţa/. 

Căci nu orice lucru produce accelaşi efect atunci cînd întîlneşte 
pe oricare altul, ci acelaşi lucru produce efecte diferite în situaţii 
diferite. De pildă, frumuseţea Elenei a produs un efect asupra lui 
Paris; Idomeneus însă nu a resimţit acelaşi efect. 37 Omul nesăbuit 
produce un efect asupra omului nesăbuit, iar omul bun asupra 
omului bun - un alt efect. Omul cumpătat şi bun produce un anu¬ 
me efect asupra unuia la fel cu el, şi tot el produce un alt efect asu¬ 
pra unuia nesăbuit, iar cel nesăbuit produce un efect diferit asupra 
celui bun. Fapta celui nesăbuit nu e dată nici de providenţă, nici 
nu e conformă providenţei, în timp ce fapta celui cumpătat nu e 
opera providenţei, fiindcă e opera sa, dar e conformă providenţei. 
Ea este în acord cu raţiunea, după cum ceea ce un om ar face ca 
practică de viaţă sănătoasă, face el însuşi, dar în acord cu raţiunea 
medicului. Căci acelaşi lucru l-a recomandat celui suferind şi 
medicul, ghidîndu-se de la arta medicală. Dar practica nesănătoasă 
pe care ar urma-o cineva, o urmează, desigur, el însuşi, însă împo¬ 
triva previziunii medicului. 

6. De unde e cu putinţă, atunci, ca prorocii să prevestească 
relele şi, examinînd mişcarea Universului, să le prevestească pe 
acestea, în plus faţă de celelalte mijloace divinatorii? E limpede 
că /e posibil/, deoarece toate contrariile sînt unite, precum materia 
şi forma. De exemplu, în cazul animalului care e un compus, fiindcă 
cercetezi forma şi raţiunea, cercetezi şi ceea ce a fost format. Nu 
cercetezi la fel un animal inteligibil şi unul compus /din materie 
şi formă/, ci observi că raţiunea formatoare a animalului /inteli¬ 
gibil/ dă formă la ceea ce e inferior în animalul compus. 

Fiind Universul o fiinţă vie, cel care cercetează ceea ce se întîm- 
plă în el, cercetează simultan şi principiile din care el provine, cît şi 
providenţa de deasupra sa. Intr-adevăr, ea se întinde peste toate şi 
peste evenimente. Unele sînt şi animale şi acţiunile lor şi dispoziţiile 


37 Idomeneus, deşi l-a vizitat şi el pe Menelaos, nu a fost fermecat de Elena, 
precum Paris. 

care sînt „amestecate din raţiune şi necesitate" 38 . Le priveşte pe 
cele amestecate şi pe acelea care în mod permanent se amestecă; 
nu poate el însuşi să distingă, punînd separat providenţa şi ceea 
ce ţine de ea, cît şi, de asemenea, substratul - anume cîte efecte dă 
/fiecare/ lucrului care provine din el. 

Dar a face /distincţia/ aceasta nu e la îndemîna nici a unui înţe¬ 
lept sau a unui om divin! „Zeul ar putea avea această cinste" 39 - 
ar putea spune cineva. Intr-adevăr, nu ţine de prezicător să spună 
cauzele, d numai ceea ce se va întîmpla; arta prezicerii constă în 
citirea literelor naturii, care indică ordinea şi care nicăieri nu se 
înclină spre dezordine, în situaţia în care mai curînd mişcarea 
Cerului dă mărturie şi aduce la lumină, mai înainte ca să apară 
de la sine, în ce fel este fiecare şi cîte lucruri /urmează să se întîm- 
ple/. Căci merg împreună acestea de jos cu acelea de sus şi acelea de sus 
cu acestea de jos, contribuind laolaltă la alcătuirea şi eternitatea 
Universului, prin analogie însă semnalîndu-i-le pe cele /de jos/ 
omului care observă /astrele/. Intr-adevăr, şi alte forme de divinaţie 
se bizuie pe analogie. Căci nu toate lucrurile ar trebui să fie sepa¬ 
rate unele de altele, ci trebuie să se asemene între ele cumva. Şi 
asta ar însemna, probabil, ceea ce s-a spus: „analogia le cuprinde 
pe toate" 40 . Analogia înseamnă ca inferiorul să se raporteze la infe¬ 
rior, precum superiorul la superior, de pildă, precum ochiul la ochi 
şi piciorul la picior - un ochi la celălalt, un picior la celălalt - sau, 
dacă vrei, cum se raportează virtutea la dreptate, /la fel/ viciul - 
la nedreptate. 

Dacă deci există analogie în Univers, este cu putinţă a prezice 
/viitorul/. Iar dacă cele superioare produc efecte asupra celor infe¬ 
rioare, le produc în sensul că cele din întregul Vieţuitor universal 
produc efecte reciproce, nu în sensul că o parte /superioară/ gene¬ 
rează cealaltă /parte inferioară/. Căci ele sînt generate simultan. 
Or, aşa cum îi revine fiecăruia prin natură, astfel îndură ceea ce 
e adecvat naturii sale; şi fiindcă ceva e astfel, şi altceva e în felul 
respectiv. In acest sens există o unică raţiune. 

7. Şi fiindcă există cele mai bune, există şi cele mai rele. Intr-ade¬ 
văr, cum ar putea exista ceva inferior într-un/Uni vers/ variat, fără 


3S Timaios, 47e. 

Protagoras, 341e. Platon îl cita pe Simonides. 
40 Timaios, 31c-37c. 

să existe un superior, sau cum ar putea exista superiorul fără 
inferior? In consecinţă nu trebuie aduse acuzaţii inferiorului aflat 
în /ceva/ superior, ci trebuie acceptat superiorul, fiindcă a dat din 
sine inferiorului. 

In general, cei care doresc să înlăture inferiorul din întreg, înlă¬ 
tură providenţa însăşi. Căci a cui providenţă va fi ea? Nu va fi, desi¬ 
gur, nici providenţă pentru ea însăşi, nici pentru ceea ce-i mai bun 
/decît ea/! într-adevăr vorbind despre „providenţa de sus", spu¬ 
nem că ea are de-a face cu cele de jos. Principiu înseamnă că toate 
se strîng într-o unitate, în care toate sînt laolaltă şi toate formează 
un întreg. Din principiu purced toate lucrurile, în vreme ce el rămîne 
neclintit înăuntru; /ele purced/ ca dintr-o unica rădăcină care stă locului 
în sine. il Iar celelalte /părţi ale plantei/ cresc, dînd flori în afară 
într-o multiplicitate divizată, unde fiecare poartă imaginea acelui 
principiu; fiecare parte a ajuns Aici deja în alt loc - unele sînt 
aproape de rădăcină, altele, avansînd departe /de ea/, s-au des¬ 
părţit, ca să spunem aşa, pînă la ramuri, vîrfuri, fructe şi frunze. 
Şi unele stau în repaos etern, altele devin veşnice - fructele şi frun¬ 
zele. Iar cele care devin posedă veşnic raţiunile formatoare ale celor 
de deasupra în ele, de parcă ar vrea să fie nişte mici plante; iar 
dacă ele generează înainte de a pieri, generează numai ceea ce e 
aproape. Iar intervalele goale se umplu, de asemenea, cu ramuri 
provenite din rădăcină, care sînt crescute /fiecare/ în alt fel, de la 
care sînt afectate şi vîrfurile ramurilor, încît să se aibă impresia 
că afectarea se transmite numai de aproape. Dar o parte e afectată 
conform cu principiul, alta produce conform cu principiul, în vre¬ 
me ce principiul însuşi e dependent /de un altul superior/. Căci, 
sosind de departe, fiecare parte produce efecte asupra alteia, însă 
ca origine, ele pleacă din acelaşi /principiu/, precum nişte fraţi care 
ar interacţiona şi care sînt asemănători, deoarece au plecat din 
aceiaşi /părinţi/. 


41 Cf. 28, IV.4, 11. 

Tema 

Tratatul estededicatîn special distincţiei dintre Intelect - gîn- 
direa care se gîndeşte pe sine, după formula lui Aristotel, şi Unu, 
care este mai presus de gîndire. Tratatul clarifică, de asemenea, im¬ 
portantul principiu că superiorul este mai simplu decît inferiorul. 


Subiectul 

Chestiunea cunoaşterii de sine. Sufletul nu se poate cunoaşte 
pe sine decît prin intermediul Intelectului. Intelectul fiind actuali¬ 
zare, coincide cu inteligibilul. Astfel Intelectul se cunoaşte pe sine. 
Dar Unul nu se cunoaşte pe sine, deoarece El este mai presus de 
cunoaştere. Intelectul este unul-multiplu. Unul este inefabil. Unul 
produce multiplul, deşi El nu este multiplu, tocmai pentru că este 
mai presus de multiplu. Unul este „puterea de creaţie a tuturor". 
Transcendenţa absolută a Unului. Pentru ca Sufletul omului să 
acceadă la Unul, trebuie „să le înlăture pe toate". 



1. Oare cel care se gîndeşte pe sine trebuie să fie variat, pentru ca, 
dacă printr-o parte din sine el priveşte celelalte părţi, să se spună 
astfel că se gîndeşte pe sine? Intr-adevăr, ceva cu totul simplu nu poate 
să se întoarcă spre sine, nici să întoarcă /spre sine/ cugetarea sa! 

Răspund că este posibil şi ca ceva non-compus să posede o gîn- 
dire despre sine. Căci acela despre care se spune că se gîndeşte pe 
sine, fiindcă e compus, anume pentru că printr-o parte din sine gîn¬ 
deşte celelalte părţi (la fel ca noi care prin senzaţie am percepe 
conformaţia noastră şi restul naturii trupeşti), nu ar poseda cu ade¬ 
vărat proprietatea de a se gîndi pe sine. Intr-adevăr, într-un astfel de 
subiect nu va fi cunoscut întregul - partea aceea care gîndeşte restul 
părţilor care sînt cu sine neputîndu-se totodată gîndi şi pe sine - 
şi va exista nu un subiect care se cercetează pe sine, ci ceva care 
/cercetează/ altceva diferit. 

Trebuie, prin urmare, presupusă o gîndire de sine a unui subiect 
simplu şi trebuie investigat în cel fel este cu putinţă acest lucru, 
sau trebuie se ne îndepărtăm de opinia despre un subiect care se 
gîndeşte pe sine în mod autentic. Or, a ne îndepărta de această opi¬ 
nie nu e deloc cu putinţă, deoarece se ivesc multe absurdităţi. Căci, 
chiar dacă nu i-am da Sufletului această proprietate, ca [nejfiind 
cu totul absurdă în cazul său /neatribuirea/, ar fi pe deplin absurd 
să nu o dăm nici măcar naturii Intelectului, de vreme ce el, care 
are cunoaşterea celorlalte lucruri, va fi alcătuit fără cunoaşterea 
şi ştiinţa de sine. 

Or, pe cele exterioare le va percepe senzaţia şi nu Intelectul, sau, 
eventual, gîndirea dicursivă şi opinia. Cît despre Intelect, dacă are 
sau nu cunoaşterea acestora, se cuvine cercetat. Dar pe cele inteli¬ 
gibile, fireşte că Intelectul le va cunoaşte. 

Dar oare Intelectul /va cunoaşte/ numai inteligibilele sau şi 
pe sine, cel care le cunoaşte pe acestea? Aşadar, oare astfel se va 

cunoaşte pe sine, numai fiindcă cunoaşte inteligibilele, dar cine 
este el însuşi nu va şti - ci doar pe cele ale sale - aşadar va cunoaşte 
că cunoaşte, dar cine este el însuşi nu va mai cunoaşte? Sau le va 
cunoaşte şi pe ale sale, şi pe sine? Trebuie cercetat care este modul 
acestei cunoaşteri şi pînă unde ţine ea. 

2. Maiîntîi trebuie cercetat în legătură cu Sufletul, dacă trebuie 
să i se acorde cunoaşterea de sine şi, de asemenea, trebuie ştiut 
care este elementul cunoscător din el şi în ce fel cunoaşte. 

Am spune pe loc că elementul senzorial al Sufletului ţine numai 
de exterior. Căci chiar dacă ar exista o luare de cunoştinţă a orga¬ 
nelor interioare corpului, şi aici percepţia este a unor lucruri exte¬ 
rioare sieşi. Or, Sufletul simte afectele corpului care sînt sub el însuşi, 
dar partea raţională din el judecă, aduce laolaltă şi divide pornind 
de la reprezentările produse de senzaţie. Sau, în ceea ce priveşte 
cele care îi vin de la Intelect, le priveşte ca pe nişte întipăriri; are 
pentru ele aceeaşi putere şi mai adaugă înţelegere, dat fiind că le 
recunoaşte şi potriveşte cu întipăririle din sine, existente de demult, 
percepţiile noi şi abia venite. Ceea ce am spune că sînt „reamin¬ 
tirile" Sufletului! 

Oare intelectul Sufletului se întinde pînă în acest punct cu puterea 
sa, sau el se întoarce şi se cunoaşte pe sine? Sau această facultate 
trebuie adusă asupra Intelectului? Căci acordînd cunoaştere de 
sine acestei părţi - îl vom numi „intelect" - vom cerceta în ce fel 
se deosebeşte el de /Intelectul/ de sus; nedîndu-i însă /acestuia de 
Aici cunoaşterea de sine/, vom ajunge la Intelectul de sus plimbîn- 
du-ne cu raţionamentul, şi va trebui să cercetăm ce înseamnă că 
ceva se cunoaşte pe sine. Iar dacă şi aici, în lumea de jos, vom acorda 
/intelectului cunoaşterea de sine/, va trebui să ne întrebăm care 
este deosebirea între /cele două moduri/ de a se gîndi pe sine. Căci 
dacă nu există nici una, atunci acesta /al nostru/ este Intelectul pur. 

Dar oare gmdirea discursivă a Sufletului se întoarce spre sine chiar 
şi ea? De fapt, nu. Ci, ea deţine înţelegerea întipăririlor pe care le 
primeşte din ambele părţi (de Acolo şi de Aici). Dar mai întîi tre¬ 
buie cercetat în ce fel deţine ea înţelegerea aceasta. 

3. Senzaţia a văzut un om şi i-a dat gîndirii discursive întipă- 
rirea perceptuală respectivă. Ce spune aceasta? Sau încă nu spune 
nimic, ci doar a cunoscut şi a stat locului. Asta, dacă nu ar conversa 

cu sine întrebîndu-se „cine este omul", dacă l-a mai întîlnit înainte, 
şi atunci ar spune, folosindu-se de memorie, că „e Socrate". 

Dacă însă îi analizează înfăţişarea, /gîndirea discursivă/ des¬ 
face ceea ce i-a dat reprezentarea. Şi, dacă ar spune că e un om 
bun, ea a vorbit, pe de o parte, pornind de la datele aflate din sen¬ 
zaţie, dar ceea ce a adăugat acelor date avea deja la sine, deoarece 
deţinea la sine o regulă <Kavc<jv> a binelui. 

Dar cum de are ea la sine binele? Răspund că ea este deforma 
binelui şi capătă tărie pentru ca să perceapă Intelectul care e în acest 
fel, strălucind asupră-i. Căci aceasta e partea pură a Sufletului şi 
ea primeşte urmele Binelui aşezate deasupra. 

Dar de ce nu e chiar /gîndirea discursivă/ Intelect, şi de ce restul 
/puterilor/ nu constituie Sufletul, începînd de la puterea senzorială? 
Răspund că Sufletul trebuie să se afle în domeniul raţionamentelor, iar 
toate acestea sînt lucrări ale puterii de raţionare. 

Dar de ce să nu lăsăm lucrurile aşa, după ce vom acorda acestei 
părţi care raţionează proprietatea de a se gîndi pe sine? Răspund 
că i-am dat puterea de a le privi pe cele din afară şi de a acţiona 
divers, dar socotim că Intelectului îi revine să le privescă pe cele ale 
sale şi din sine. 

Dar dacă cineva va spune: ce opreşte ca această parte /care 
raţionează/ să le examineze pe cele ale sale printr-o altă putere a 
sa? Această /altă/ putere nu caută raţiunea discursivă, nici raţiona¬ 
mentele, ci preia Intelectul pur. Ce interzice atunci ca în Suflet să 
existe Intelectul pur? 

Nimic - vom spune. Dar mai trebuie spus că acest /Intelect pur/ 
e al Sufletului? Vom afirma că el nu aparţine Sufletului, dar că el este 
Intelectul nostru, fiind diferit de partea careraţionează discursiv şi venind 
de mai de sus decît ea; totuşi el este al nostru, chiar dacă nu l-am putea 
număra printre părţile Sufletului. Afirm că el este şi nu este al nostru! 
De aceea şi ne folosim, şi nu ne folosim de el - în timp ce de gîn¬ 
direa discursivă /ne folosim întotdeauna/. El este al nostru, al celor 
care îl folosim, dar nu-i al nostru, al celor care nu-1 folosim. 

Dar ce înseamnă a te folosi de Intelect? Oare înseamnă să deve¬ 
nim noi înşine acela şi să ne rostim precum el? Nu, ci să ne rostim 
în acord cu el, căci noi nu sîntem Intelect. Or, sîntem în acord cu el 
prin raţiunea discursivă care, cea dintîi, îl primeşte. 

Noi simţim prin intermediul senzaţiei, dar nu noi sîntem cei 
care simţim. Oare şi gîndim discursiv astfel? 1 Răspund că noi înşine 
sîntem cei care raţionăm şi noi înşine gîndim ideile din raţiunea 
discursivă. Noi sîntem asta! Insă, în acest sens, produsele Intelec¬ 
tului vin de mai de sus /decît noi/, după cum cele de la senzaţie 
vin de mai jos; noi înşine sîntem acest element dominant al Sufletu¬ 
lui <to kuqiov xrjg if;uxf]t;>, intermediar între două puteri, una mai 
rea şi una mai bună: mai rea este senzaţia, mai bună este Intelectul. 

Or, se admite întotdeauna că senzaţia este a noastră - doar întot¬ 
deauna simţim, dar în privinţa Intelectului stăm la îndoială şi 
fiindcă el nu se regăseşte întotdeauna la cineva, şi fiindcă e separat. 2 
E separat deoarece nu el se înclină /spre noi/, ci mai curînd noi 
privim în sus către el. Senzaţia este mesagerul nostru, dar Intelectul 
este rege pentru noi. 3 

4. Şi noi sîntem regi, cînd ne acordăm cu Intelectul. Or, acordul 
cu Intelectul se face în două moduri: fie, ca să spunem aşa, prin 
„înscrisuri", ca un fel de legi scrise în noi înşine, fie de parcă ne-am 
umple cu el, putînd să-l vedem şi să-l simţim ca prezent. Şi ne 
cunoaştem pe noi înşine deoarece printr-un asemenea obiect al 
contemplaţiei aflăm tot restul, sau cunoscînd această putere care 
îl cunoaşte pe el prin intermediul puterii respective înseşi, sau chiar 
devenim Intelectul însuşi. Iar a te gîndi pe tine prin intermediul 
acestuia nu o mai faci în calitate de om, ci devenind pe de-a între¬ 
gul altceva, smulgîndu-te pe tine însuţi în sus şi atrăgînd numai 
partea superioară a Sufletului, aceea care e şi singura în stare să-şi 
ia zborul spre gîndire, pentru ca să poţi păstra acolo /în gîndire/ 
ceea ce ai văzut. 

Dar oare raţiunea discursivă nu ştie că este raţiune discursivă, 
că are înţelegerea celor exterioare, că judecă lucrurile pe care le 
judecă cu regulile din sine pe care le deţine de la Intelect şi că există 
ceva mai bun decît ea care nu cercetează, ci posedă deja cu totul? 

Insă ce este acest /ceva mai bun/ pe care raţiunea nu-1 ştie, cunos- 
dndu-i totuşi calităţile şi acţiunile ? Dacă ar spune că vine de la Intelect, 


1 O explicaţie etimologică - crede Armstrong (V, 80, nota 1) - pentru 
6iavoeia0ai - 6iA voii voeTv. 

2 Teza lui Aristotel din Despre suflet, 430a, interpretată neoplatonician. 

3 Platon, Philebos, 28c. 

că e al doilea după Intelect şi o imagine a Intelectului, avînd în sine 
toate cele de parcă ar fi scrise, dat fiind că Acolo se află cel care le 
scrie, oare se va opri în acest punct cel care în acest mod are cunoaş¬ 
terea de sine? Iar noi, folosindu-ne de o altă putere, vom privi 
Intelectul care se cunoaşte pe sine, sau preluîndu-1 pe el, dat fiind 
că şi el este al nostru, şi noi sîntem ai lui, oare în acest fel îl vom 
cunoaşte şi pe el, şi pe noi înşine? 

Devenit Intelect, este Intelect cineva, atunci cînd, înlăturînd tot 
restul de la sine, priveşte Intelectul şi priveşte prin el, deci /se pri¬ 
veşte/ pe sine prin el. Aşadar, ca Intelect el se priveşte pe sine. 

5. Dar oare Intelectul priveşte printr-o parte a sa o altă parte 
a sa? In acest fel va exista o parte văzătoare şi o alta văzută, iar 
asta nu înseamnă „a se cunoaşte pe sine". Insă ce se va întîmpla 
dacă întregul va avea părţi identice, astfel încît văzătorul să nu se 
deosebească deloc de cel văzut? Căci în acest chip, văzînd /văzăto¬ 
rul/ partea sa care este identică cu sine, s-a văzut pe sine, de vreme 
ce nu este nici o deosebire între cel care vede şi cel care e văzut! 

Răspund mai întîi că diviziunea Intelectului este absurdă. In 
ce fel va fi divizat, căci la întîmplare nu se poate? Şi cine va fi cel 
care va face diviziunea? Cel care s-a plasat pe sine în rolul văză¬ 
torului, sau în cel al celui văzut? Apoi cum se va cunoaşte pe sine 
cel care priveşte, dacă s-a plasat pe sine în cel privit, din punctul 
de vedere al faptului de a privi? Căci nu se află posibilitatea de 
a privi în cel care e privit. Eventual, se va gîndi /pe sine/, cunos- 
cîndu-se pe sine ca văzut, dar nu ca văzător. încît nu se va cunoaşte 
pe sine nici ca fiind toate, nici ca fiind întregul. Cel pe care îl vede, 
îl vede ca privit şi nu ca pe privitor. Şi în acest fel el va fi privitorul 
altuia, şi nu al său propriu. 

Sau printr-un adaos de la sine. Al va vedea/ şi pe privitor, pen¬ 
tru ca să-l fi gîndit ca desăvîrşit. 

Dar dacă /Intelectul îl va vedea şi pe privitor/, va vedea deo¬ 
potrivă şi cele văzute. Or, dacă în contemplare se află cele care 
au fost văzute, în caz că e vorba despre întipăririle lor, înseamnă 
că nu le posedă pe acestea însele. Dar dacă le posedă pe ele însele, 
văzîndu-le, nu le posedă fiindcă s-ar fi divizat pe sine, ci, înainte 
de a se fi divizat pe sine, el exista contemplîndu-le şi avîndu-le. 

Iar dacă aşa stau lucrurile, contemplarea este identică cu obiectul 
contemplat şi Intelectul este identic cu inteligibilul. Căci dacă nu sînt 
acelaşi lucru, nu va exista adevăr. Cel care posedă realităţile va 
poseda o întipărire, diferită de realităţi, ceea ce nu este adevăr. Căci 
adevărul nu trebuie să se refere la ceva diferit /de sine/, ci trebuie 
să fie chiar acel lucru pe care îl afirmă. 

Prin urmare. Intelectul şi inteligibilul sînt astfel unul şi acelaşi lucru 
şi el este ceea-ce-este /ceva/, cel dintîi ceea-ce-este /ceva/; e deci pri¬ 
mul Intelect care posedă realităţile, sau mai curînd e identic cu reali¬ 
tăţile. Or, dacă gîndirea şi inteligibilul sînt acelaşi lucru, în ce fel, 
din acest motiv, cel care gîndeşte se gîndeşte pe sine? Căci gîndirea 
va putea, de pildă - să încercuiască inteligibilul, sau să fie identică 
cu inteligibilul - totuşi încă nu e limpede că Intelectul se gîndeşte 
pe sine. 

Insă dacă gîndirea şi inteligibilul sînt identice, inteligibilul va 
fi o activitate. El nu este o posibilitate (doar nu e lipsit de inteligenţă), 
nu e nici separat de viaţă, de asemenea, nici viaţa nici gîndirea 
nu-i sînt adăugate ca unei alte existenţe, precum unei pietre sau 
vreunui obiect neînsufleţit. Iar inteligibilul este prima Fiinţă. Or, dacă 
el este actualizare, prima actualizare şi cea mai frumoasă, atunci 
ar fi gîndire şi gîndire esenţială. Căci este şi cea mai adevărată. 
Dar o astfel de gîndire fiind şi prima. Intelectul ar fi, în mod primor¬ 
dial, şi primul Intelect, deoarece acest Intelect nu e în posibilitate, 
nici nu e el însuşi ceva, şi gîndirea altceva. Intr-adevăr, astfel esenţa 
sa ar ajunge înapoi în posibilitate. Iar dacă /el/ este actualizare şi 
Fiinţa sa e actualizare, el ar fi unul şi acelaşi lucru cu actualizarea. 
Unul şi acelaşi lucru cu actualizarea sînt deci ceea-ce-este /ceva/ 
şi inteligibilul. Aşadar, toate vor fi simultan identice: Intelectul, 
gîndirea, inteligibilul. Prin urmare, dacă gîndirea lui este inteligibilul, 
iar inteligibilul este el însuşi, el se va gîndi pe sine însuşi. Se va gîndi /pe 
sine/ prin gîndire, adică prin ceea ce e el însuşi; şi va gîndi inteligi¬ 
bilul, ceea ce este el însuşi. In ambele sensuri, aşadar, el se va gîndi 
pe sine: în măsura în care el însuşi e gîndire, şi în măsura în care 
el însuşi e inteligibil, adică ceea ce gîndeşte prin gîndirea care e el însuşi. 

6. Raţionamentul a demonstrat că există ceva identic care se gîn¬ 
deşte pe sine în mod dominant - într-un alt fel în cazul Sufletului, 
dar într-un mod mai dominant în cazul Intelectului. Intr-adevăr, 

Sufletul se gândeşte pe sine, fiindcă aparţine altuia, în vreme ce Inte¬ 
lectul se gândeşte pe sine, fiindcă e el însuşi, în ce fel şi cine e el 
însuşi şi pornind de la propria natură şi întorcîndu-se spre sine. 
Căci, văzînd el realităţile, se vede pe sine; dnd vede, el este în actua¬ 
lizare, iar actualizarea este el însuşi. Intr-adevăr, Intelectul şi gîn- 
direa sînt identice. Şi Intelectul /gîndeşte/ ca întreg prin întregul 
său, nu printr-o parte - o altă parte. 

Dar oare raţionamentul l-a arătat a fi capabil să posede şi o 
putere de convingere? Răspund că el are necesitatea /de a con¬ 
vinge/, dar că Intelectul nu posedă persuasiune. Căci necesitatea 
se află în Intelect, dar persuasiunea - în Suflet. Dar se pare că noi 
căutăm să fim încredinţaţi mai degrabă decît să privim adevărul 
cu Intelectul pur. Fiindcă, atîta vreme cît am rămas sus, în natura 
Intelectului, ne-a fost destul, am gîndit şi am privit aducîndu-le 
pe toate la unitate. Căci cel care gîndea şi vorbea despre Intelect 
era Intelect, iar Sufletul păstra tăcerea, consimţind la activitatea 
Intelectului. Dar cînd am ajuns Aici, din nou am căutat să obţinem 
o persuasiune în Suflet, de parcă am fi voit să vedem modelul 
într-o imagine. 

Probabil că trebuie să învăţăm Sufletul nostru felul în care se 
vede Intelectul pe sine, trebuie însă să învăţăm acea parte a Sufle¬ 
tului, cumva intelectuală, considerînd-o raţională <6iavor|TiK6v> 
şi semnificând prin denumirea respectivă că ea este un fel de intelect 
sau că îşi posedă puterea prin Intelect <6ta xoî5 voî>>, şi de la Inte¬ 
lect. 4 Se cuvine ca /raţiunea/ să ştie că ceea ce ea vede, cunoaşte 
şi ştie prin intermediul Intelectului - anume lucrurile pe care le 
afirmă. Căci dacă această parte /raţională/ ar fi chiar ceea ce afirmă, 
s-ar cunoaşte pe sine în acest fel. Fiind însă aceste /realităţi Acolo/, 
sau sosind ele la partea raţională de sus, de Acolo, i s-ar putea 
întîmpla acestei părţi raţionale care e raţiune formatoare, care pri¬ 
meşte ceea ce e înrudit şi care se potriveşte cu urmele aflate în 
sine, să se cunoască pe sine în acest mod. 

Să se raporteze ca imagine la Intelectul adevărat, care este iden¬ 
tic cu adevărurile gîndite, ce sînt primare şi autentice; aceasta, fiindcă 
nu e cu putinţă ca un astfel de Intelect să fie în afara sa - încît, 
dacă el se află în sine, cu sine şi chiar el însuşi, esenţa lui, e Intelect, 


4 Joc de cuvinte etimologic. 

căci un Intelect neintelect nu ar putea exista, e necesar ca gîndirea 
de sine să fie cu sine. De asemenea, acest Intelect e în sine şi, pentru 
el, activitatea şi Fiinţa sa nu sînt altceva decît a fi numai Intelect. 
Căci nu este un Intelect practic acesta. Intr-adevăr, cunoaşterea 
lucrurilor exterioare ar putea exista la un /Intelect/ practic care pri¬ 
veşte în afară şi nu rămîne în el însuşi, dar nu există necesitatea 
de a se cunoaşte pe sine, dacă întregul ar fi /un Intelect/ practic. 

Dar Intelectul pentru care nu există acţiune practică - nu există 
năzuinţă la Intelectul pur pentru ceva absent - acesta posedă o 
întoarcere spre sine care nu doar indică cunoaşterea de sine drept 
rezonabilă, dar o şi prezintă drept necesară. Căci ce anume ar mai 
putea fi viaţa pentru cel îndepărtat de activitatea practică şi care 
se află în domeniul Intelectului? 

7. Am spune că /Intelectul/ îl contemplă pe Zeu. Dar dacă vom fi 
de acord că omul respectiv cunoaşte Zeul, va fi necesar şi în acest 
fel să cădem de acord că el se cunoaşte şi pe sine. Căci el va cunoaşte 
ceea ce primeşte de la Zeu, şi ceea ce acela a dat, şi ceea ce acela 
poate face. Dar, aflîndu-le şi cunoscîndu-le pe acestea, şi în acest 
fel se va cunoaşte pe sine. Căci el însuşi e unul dintre cele date /de 
Zeu/, mai degrabă el însuşi este totalitatea celor date. 

Dacă deci îl va cunoaşte pe Zeu, cunoscînd puterile acestuia, 
se va cunoaşte şi pe sine ca purces de Acolo şi aducînd /de Acolo/ 
ceea ce îi e în putinţă. Iar dacă nu va putea să-l vadă clar pe Zeu, 
deoarece vederea, pesemne, este chiar ceea ce e văzut, în acest fel 
în cea mai mare măsură îi va rămîne să se vadă şi să se cunoască 
pe sine, dacă a vedea aceasta înseamnă: văzutul /şi văzătorul/ să 
fie identice. 

Ce altceva să-i mai dăm omului aceluia? Pacea, pe Zeus! Dar 
pacea pentru Intelect nu înseamnă ieşirea din Intelect, ci înseamnă 
pacea Intelectului - o activitate care se desprinde de toate celelalte. 
Căci şi altor lucruri care sînt în pace unele faţă de altele le rămîne 
activitatea lor proprie şi mai cu seamă acelora care îşi posedă fiin¬ 
ţarea nu în virtualitate, ci în actualizare. Căci fiinţarea este actuali¬ 
zare şi /nu există/ nimic spre care actualizarea /să se îndrepte/. Prin 
urmare, se îndreaptă spre sine. 

Gîndindu-se deci pe sine, /Intelectul/ posedă actualizarea în 
raport cu sine şi îndreptată spre sine. Şi dacă ceva provine din el. 

/se realizează aceasta/ fiindcă el se îndreaptă spre sine şi e în sine. 
Căci trebuia ca el se se afle în sine mai întîi, apoi abia să treacă 
spre altceva, sau ca altceva să sosească de la el asemănîndu-se cu 
el, de exemplu, pentru focul ce e în sine foc şi are actualizarea de foc e 
astfel posibil să se producă o urmă a sa în altceva. Şi Intelectul este actua¬ 
lizare în el însuşi, în timp ce Sufletul este /actualizare/ interioară, 
pe de o parte, în măsura în care se îndreaptă spre Intelect, pe de 
altă parte, este /actualizare/ exterioară, în măsura în care iese din 
Intelect. Potrivit cu primul aspect. Sufletul seamănă cu cel de la 
care a plecat; potrivit cu celălalt aspect, el seamănă Aici teu Intelectul/ 
fără să semene, fie că ar lua decizii practice, fie că ar produce ceva. 
Căci şi atunci cînd ia decizii practice totuşi contemplă, iar cînd 
produce, face forme, precum gînduri desfăcute /între ele/, îneît 
toate sînt urmele gîndirii şi ale Intelectului, purcese conform mode¬ 
lului şi imitîndu-1 - unele mai apropiate îl imită mai mult, iar cele 
de pe urmă păstrează o imagine întunecată /a sa/. 5 

8. Dar cînd Intelectul vede inteligibilul, cu ce fel de proprietăţi 
îl vede? Şi cu ce fel de proprietăţi se vede pe sine? 

Sau în cazul inteligibilului nu trebuie cercetat precum cerce¬ 
tăm în cazul corpurilor culoarea sau figura. Căci Intelectul există 
înaintea ca acestea - culoarea, figura - să existe. Iar raţiunea forma¬ 
toare care se află în corpurile care produc culorile şi figurile nu 
este culoare şi figură. Căci şi acestea sînt invizibile prin natură, 
şi cu atît mai mult e Intelectul. Şi există o natură identică a acelor 
/forme/ şi a acestor /culori, figuri etc./ care le posedă, de exemplu, 
raţiunea formatoare din sămînţă şi cu Sufletul care le posedă. Dar 
Sufletul /inferior/ nu vede ceea ce are; nici măcar el nu le-a generat, 
ci este şi el o imagine, şi la fel sînt şi raţiunile formatoare. Dar locul 
de unde provin, acela este splendoarea, adevărul şi primordialul, 
de Acolo este /Intelectul/ - aparţinîndu-şi şi fiind prin sine. 

Dar ceea ce e de Aici, dacă nu aparţine altuia şi nu e plasat în 
altul, nu subzistă. Căci „se cuvine imaginii unui alt lucru să ajungă 
într-un alt loc" 6 , dacă nu este ataşată de model. Iată de ce /Sufletul/ 


5 Vezi tratatul Despre contemplaţie, 30, III.8. 

6 Platon, Timaios, 52c. 

fie nu priveşte, deoarece nu are lumină îndestulătoare, fie dacă 
priveşte, vede altceva desăvîrşit în altceva şi nu se vede pe sine. 

Nimic de acestfel Acolo: /Acolo există/ vederea şi văzutul pre¬ 
zent laolaltă cu ea; văzutul este la fel ca vederea, şi vederea - la fel ca 
văzutul. 

Cine va spune atunci în ce fel este el? Cel care vede. Dar Inte¬ 
lectul vede. Intr-adevăr şi Aici vederea care e lumină, sau mai curînd 
e unită cu lumina, vede lumina, căci vede culori. Dar Acolo /vede¬ 
rea/ nu vede prin altceva, ci prin ea însăşi, deoarece nu există nimic 
în afara ei. Aşadar, o lumină vede cu o altă lumină, nu prin altceva 
/care nu-i lumină/. Deci o lumină vede o altă lumină şi, prin ur¬ 
mare, se vede pe sine. 

Iar această lumină, strălucind în Suflet, a aruncat lumină. Asta 
înseamnă că a făcut ca Sufletul să fie intelectual. Asta înseamnă: 
/Sufletul/ s-a asemănat pe sine cu lumina de sus. După cum e urma 
luminii ajunsă în Su flet, la fel gîndind /lumina de sus/, şi încă mai fru¬ 
moasă, mai mare şi mai clară, ai putea ajunge aproape de natura Inte¬ 
lectului şi a inteligibilului. 

Şi fiind ea strălucitoare, a dat Sufletului o viaţă mai luminoasă, 
nu i-a dat o viaţă generativă. Căci /Intelectul/ a întors invers Sufle¬ 
tul spre sine şi nu i-a îngăduit să se destrame, ci l-a făcut să iubească 
splendoarea din el. Şi nu /i-a dat/nici o viaţă senzorială. Căci aceasta 
priveşte în afară şi nu percepe mai mult /decît senzorialul/. Dar 
/omul acela/ primind lumina aceea a lucrurilor adevărate, parcă 
vede mai bine vizibilele... dar e invers! 

Rămîne, aşadar, să fi primit /Sufletul/ o viaţă intelectuală, urma 
vieţii Intelectului. Căci Acolo sînt cele adevărate. 

Iar viaţa din Intelect şi actualizarea sînt prima lumină iluminînd 
prin sine în mod primordial, o strălucire întoarsă spre sine, ilumi¬ 
nînd şi iluminată fiind totodată, inteligibil autentic, gîndind şi fiind 
gîndit, văzut prin sine şi neavînd nevoie de altceva, pentru ca să 
vadă, autosuficient în sine pentru a vedea - căci ce anume vede, 
acel lucru chiar şi este -, cunoscut şi dinspre noi chiar prin acea 
facultate, încît să existe şi cunoaşterea noastră a lui prin el. Căci por¬ 
nind de la ce altceva /în afara lui însuşi/ am putea să vorbim despre 
el? Aşa cum este el, e cu putinţă ca el să se perceapă pe sine mai 
clar, iar noi putem /să-l percepem/ prin el. 

Dar prin intermediul unor asemenea raţionamente e cu putinţă 
ca şi Sufletul nostru să se înalţe spre el, socotindu-se pe sine o 
imagine a Intelectului, încît viaţa sa să fie o reprezentare şi o ase¬ 
mănare a aceluia şi pentru ca, atunci cînd gîndeşte, să devină 
asemănător divinului şi Intelectului. 

Şi dacă cineva ar întreba în ce fel este acel Intelect desăvîrşit 
şi total, cel care se cunoaşte pe sine în chip primordial, /trebuie 
răspuns că Sufletul/ ajungînd mai întîi în Intelect sau deplasîndu-şi 
actualizarea în Intelect, avînd aceste /întipăriri/ a căror amintire o avea 
la sine, se arată pe sine astfel încît, prin sine însuşi ca imagine /a 
Intelectului/, să poată să-l privească cumva pe acela prin /sine 
însuşi/, devenind asemenea Intelectului în mod mai adecvat, în 
măsura în care o parte a Sufletului poate să se îndrepte spre ase¬ 
mănarea cu Intelectul. 

9. Aşadar, pe cît se pare, cel care urmează să ştie ce este Inte¬ 
lectul trebuie să vadă Sufletul şi partea cea mai divină a Sufletului. 
Aceasta s-ar putea întîmpla, pesemne, şi în acest fel, dacă mai întîi 
ai smulge corpul de om şi, desigur, de tine însuţi, apoi dacă /ai smul¬ 
ge de tine însuţi/ Sufletul care plămădeşte corpul, adică bineînţeles, 
senzaţia, poftele, pasiunile şi celelalte nimicuri de acest fel, dat fiind 
că ele se înclină spre ceea ce e muritor, şi încă mult. Ce mai rămîne 
din Suflet este lucrul pe care îl considerăm imagine a Intelectului, 
păstrînd o lumină a aceluia, precum /lumina/ soarelui care strălu¬ 
ceşte dincolo de sferamărimii sale, în jurul ei, din ea. Nu s-ar accepta 
că lumina soarelui rămîne la sine în jurul soarelui, pornind din 
soare şi rămînînd la soare, dar /o lumină/ mereu avansează dintr-o 
alta de dinaintea ei, pînă cînd ar ajunge la noi şi pe pămînt. Ci 
întreaga lumină din jurul soarelui se aşază în alt loc, pentru ca să 
nu lase un interval, cel de după soare, lipsit de corp. 

Cît despre Suflet, devenind lumină din Intelect în jurul acestuia, 
atîmă de el şi nu e deloc în altceva, ci în jurul lui. El nu are loc 
spaţial, căci nici pentru Intelect nu există loc. De unde rezultă că 
lumina soarelui se află în aer, dar Sufletul însuşi care e astfel e 
pur, încît să fie văzut în sine însuşi de către el însuşi şi de către 
un alt Suflet asemenea lui. 

Şi Sufletul, pornind de la natura sa, reflectează în legătură cu 
felul în care e Intelectul, dar Intelectul însuşi nu reflectează în legătură 

cu sine însuşi. Căci el e prezent de-a pururea pentru sine, în vreme 
ce noi /sîntem prezenţi pentru noi înşine/ numai cînd ne orien¬ 
tăm spre el. Căci viaţa noastră e divizată şi avem multe vieţi, în timp 
el nu are nevoie de o altă viaţă sau de alte vieţi /decît ale sale/, ci 
încredinţează altora şi nu sieşi acele vieţi pe care le încredinţează. 

Intr-adevăr, el nu are nevoie de vieţile mai rele, şi nici nu-şi încre¬ 
dinţează sieşi inferiorul, atunci cînd posedă totul; nici /nu-şi încre¬ 
dinţează/ urmele atunci cînd are primele modele - sau mai bine 
spus, nu „le are", ci el însuşi este aceste /prime modele/. 

Iar dacă cineva nu poate să ia în primire acest Suflet prim care 
gîndeşteîn mod pur, să ia în primire Sufletul care opinează, apoi, 
pornind de la acesta să suie. Iar dacă nici pe acesta /care opinează 
nu-1 are/, să ia atunci senzaţia care aduce formele care au dimen¬ 
siune, dar senzaţia în ea însăşi, aflată deja în forme laolaltă cu /lucru¬ 
rile/ pe care le poate /sesiza/. Iar dacă vrea, coborînd pînă la Sufletul 
generativ, să meargă şi pînă la lucrurile pe care acesta le produce. 
Apoi să urce de aici, de la ultimele forme, înapoi la „ultimele", 
sau mai bine zis la primele. 

10. Astfel stau lucrurile. Or, dacă ar exista numai cele produse, 
ele n-ar fi ultimele realităţi. Acolo însă se află primele realităţi, cele 
care produc, de unde rezultă că sînt primele. Trebuie, aşadar, să existe 
simultan cel care produce /şi primul/ şi ca ambele să constituie o 
unitate. Iar dacă nu e aşa, va fi nevoie din nou de o altă realitate 
/care să fie prima/. Ei bine, dar nu va fi nevoie din nou de ceva 
mai presus de aceasta? Sau ceea ce e /mai presus/ este Intelectul. 
Ei bine, nu se vede acel ceva pe sine? Răspund că El nu are nevoie 
deloc de privire. 

Dar despre aceasta vom vorbi mai departe. Deocamdată, să 
spunem din nou - căci „cercetarea noastră nu se referă la ceva 
întîmplător" 7 - că acest Intelect are nevoie de a se vedea pe sine, 
mai bine zis, el posedă faptul de a se vedea pe sine: mai întîi fiindcă 
este multiplu, apoi fiindcă aparţine Altuia; prin necesitate trebuie 
să poată vedea, să-L poată vedea pe Acela, iar Fiinţa lui e vedere. 
Căci vederea trebuie să vadă alt existent, dar dacă acesta nu există, 
ea e zadarnică. E nevoie, prin urmare, ca /Intelectul/ să fie mai bogat 


7 Plafon, Republica, 252d. 

decît unitatea, pentru ca să existe vedere, şi ca vederea să coincidă 
cu vizibilul, iar cel văzut de el să fie multiplicitate. Căci Unul desă- 
vîrşitnu are deloc spre ce să activeze, ci El va sta „singur şi izolat" 8 
întru totul. Căci în măsura în care acţionează, există ceva şi există 
altceva. Iar dacă El n-ar fi ceva, şi celălalt - altceva, ce va face? 
Sau încotro se va duce în afară? 

Iată de ce trebuie ca cel care acţionează, fie să acţioneze asupra 
altuia, fie el însuşi să fie multiplu, dacă urmează să acţioneze în 
sine însuşi. Iar dacă nu va ieşi deloc spre un altul, va sta locului. 
Dar dacă va fi complet staţionar, nu va gîndi. Trebuie, aşadar, ca cel 
care gîndeşte, atunci cînd gîndeşte, să fie dedublat şi ori una dintre 
părţile sale /e/ în afară, ori ambele sînt în acelaşi loc Anăuntru/. 
Este necesar deci ca gîndirea să fie întotdeauna plasată atît în alte- 
ritate, cît şi în identitate. Şi /e necesar/ ca cele în mod autentic gîn- 
dite în raport cu Intelectul să fie şi identice, şi diferite. Şi din nou, 
fiecare dintre cele gîndite aduce laolaltă identitatea aceasta şi alteri- 
tatea. Altmineri, ce va gîndi cel care nu are o diversitate? 

Şi dacă fiecare /inteligibil/ e o raţiune, există o multiplicitate. 
Aşadar, el se înţelege pe sine, deoarece este un ochi divers pentru 
culori diverse. Căci dacă s-ar uita spre ceva unitar şi nedivizat, nu 
ar exista discurs. Intr-adevăr, ce ar putea spune despre acel lucru 
(unitar), sau ce ar putea înţelege? Or, dacă ar trebui vorbit despre 
nedivizat în ansamblu, trebuie spus înainte ceea ce el nu este! Incît 
şi în acest fel ar exista o multiplicitate, pentru ca să aibă o unitate. 

Apoi, cînd spune „sînt asta", dacă „asta" va desemna altceva 
decît pe sine, el va spune ceva fals. Iar dacă „asta" i se atribuie con¬ 
textual, va vorbi despre o multiplicitate, sau va spune: „sînt sînt" 
şi „eu eu". Dar dacă există numai două realităţi şi /ele/ ar spune: 
„eu şi asta"? Răspund că e deja necesar să existe o multiplicitate. 
Căci acelea sînt luate ca diferite, în calitate de diferite şi există deja 
numărul /lor/ şi multe altele. Trebuie, prin urmare, ca cel ce gîndeşte 
să fie conceput mereu altul, iar gînditul, cînd e gîndit, să fie variat. Alt¬ 
minteri nu va exista gîndirea de sine, ci doar o atingere, şi doar un 
fel de contact inefabil şi de negîndit, înainte de gîndire, neexistînd încă 
Intelect, iar cel care atinge nu gîndeşte. 


8 Platon, Philebos, 63b. 

Trebuie ca cel care se gîndeşte nici să nu rămînă simplu şi asta 
cu atît mai mult cu cît s-ar gîndi pe sine: căci el se scindează pe 
sine, chiar dacă ar consimţi că tăcerea este înţelegere. 

Apoi /Unul/ nu va avea nevoie să se angajeze în activităţi mul¬ 
tiple. Căci ce să afle dacă gîndeşte? Ceea ce el posedă există înainte 
de gîndire. De asemenea, cunoaşterea este o dorinţă şi ca o desco¬ 
perire a ceea ce este căutat. Aşadar, Cel care este cu totul diferit 
rămîne la sine şi nu caută nimic în legătură cu sine, dar cel care 
se desfăşoară pe sine ar fi o multiplicitate. 

11. Iată de ce Intelectul este multiplu atunci cînd vrea să-L gîn- 
dească pe Cel mai presus. El însuşi nu e Acela 9 , ci, voind să-l intu¬ 
iască ca pe ceva simplu, iese luîndu-L în sine mereu ca pe altceva 
devenit multiplu. Incît, el nu ca Intelect se îndreaptă spre El, ci ca 
vedere care încă nu vede. A plecat însă posedînd ceea ce ea a multi¬ 
plicat. Astfel /vederea/ a dorit un altul, avînd la sine în mod indefinit 
o reprezentare anume la acestuia/, şi a plecat avîndu-l pe altul în sine, 
făcîndu-l pe acesta să fie multiplu. De asemenea, /Intelectul/ are o înti- 
părire a viziunii, altminteri nu ar fi primit-o să existe în sine. 

Acest Intelect multiplu s-a născut din Unu, iar /vederea sa/ 
cunoscîndu-L astfel. L-a văzut pe El şi atunci a ajuns o vedere văză¬ 
toare. Aceasta e deja Intelect, cînd posedă /vedere/ şi ca Intelect o 
posedă. înainte de acest moment era numai o năzuinţă şi o vedere 
neîntipărită. 

Aşadar, acest Intelect L-a perceput pe Acela şi, primindu-L, a 
devenit Intelect; el are mereu nevoie /de Unul/ şi devine şi Intelect, 
şi Fiinţă, şi gîndire, atunci cînd gîndeşte. înainte de acest moment 
nu era gîndire, neposedînd inteligibilul, nici Intelectul încă nu gîndea. 

Dar ceea ce e înaintea acestora /inteligibil. Intelect, Fiinţă, gîn¬ 
dire/ e principiul lor, nu luat ca imanent lor - căci ceea ce e origine 
nu e imanent -, ci Acela de unde ele provin. Acel ceva din care un 
lucru provine nu este lucrul-efect, ci e diferit de toate. El nu este deci 
unul printre toate, ci este înainte de toate, de unde rezultă că este 
şi înainte de Intelect. De asemenea, toate lucrurile sînt cuprinse 
în Intelect, astfel încît şi aşa /se vede că Unul e/ înaintea Intelectului. 


9 Adopt aici lecţiunea lui Theiler. Altă lecţiune adoptată de Armstrong: 
„el însuşi e Acela unul..." 

Iar dacă cele de după El au rangul de a fi toate lucrurile, şi aşa 
/se vede că El/ este înaintea tuturor lucrurilor. Căci El nu trebuie 
să fie unul dintre lucrurile înaintea cărora este. Şi nu trebuie să-l denu¬ 
meşti „Intelect", nici „Binele", dacă „Binele" desemnează un lucru 
printre toate cele. Dar dacă /„Binele" desemnează/ ceea ce e înaintea 
tuturor, să rămînă această denumire! 

Dacă, aşadar. Intelectul, fiindcă este multiplu, iar faptul de a 
gîndi însuşi, ca un intrus <7TaQ£prteoov>, chiar dacă originează 
din el, îl multiplică, trebuie ca Cel care este cu desăvîrşire simplu 
şi primul dintre toate să fie mai presus de Intelect. Căci dacă El 
va gîndi, nu va fi mai presus de Intelect, ci va fi Intelect. Dar dacă 
va fi Intelect, chiar şi El va fi multiplicitate. 

12. Dar ce se împotriveşte ca /El/ să fie în acest fel multiplicitate, 
atîta vreme cît /El/ este o singură Fiinţă? Căci multiplicitatea res¬ 
pectivă nu e obţinută prin compunere, d actualizările sale sînt multi¬ 
plicitatea. Dar dacă actualizările Sale nu sînt Fiinţe, d ele se îndreaptă 
dinspre virtualitate înspre actualizare, /El/ nu e o multiplicitate, 
d e o /multiplicitate/ nedesăvîrşită, înainte de a se actualiza prin 
Fiinţă. Dar dacă Fiinţa Sa e actualizare, iar actualizarea Sa e mul¬ 
tiplicitatea, tot atît de multiplă va fi Fiinţa Sa, cît e /de multiplă/ 
multiplicitatea. Acceptăm acest lucru pentru Intelect, căruia i-am 
acordat şi gîndirea de sine, dar nu mai putem acorda aceasta 
Principiului tuturor. 

Căci înainte de multiplu e nevoie să existe Unul din care provine 
multiplul. 

In cazul oricărui număr, unul e primul. Dar în acest caz se spune 
astfel: /numerele/ care vin în continuarea /unului/ sînt o compu¬ 
nere. Dar în cazul celor-ce-sînt /ceva/, de ce este şi aici necesar să 
existe un Unu, din care să origineze multiplul? 

Răspund că, altminteri, multiplele ar fi rupte şi desprinse unele 
de celelalte, fiecare provenind din altă parte şi îndreptîndu-se spre 
compunere la întîmplare. 

Se va obiecta că actualizările purced din Intelectul unul şi sim¬ 
plu. Deja însă s-a postulat ceva simplu înainte de actualizări. Apoi, 
se va postula că actualizările, persistînd veşnic, sînt şi ipostaze. Fiind 
ipostaze, ele vor fi diferite de originea din care provin; însă Acela 
rămîne simplu, iar cel care provine din El e multiplu în sine şi depen¬ 
dent de Acela. 

Dacă /ipostazele/ s-au constituit, dat fiind că Acela activa por¬ 
nind de undeva, şi Acolo va exista multiplicitate. Dar, dacă ele sînt 
primele activităţi/actualizări/ [care produc] în al doilea rînd, vom 
face ca Acela să stea înaintea tuturor actualizărilor/activităţilor, 
fiind în sine, acordînd actualizările/activităţile celui de-al doilea, 
constituit din actualizări/activităţi. El e ceva, iar actualizările care 
provin din El sînt altceva, fiindcă /nu vin din/ El care se află în 
actualizare. In caz contrar, Intelectul nu va fi prima actualizare/ 
activitate. 

Căci nu e ca şi dnd /El/ ar fi dorit să se nască Intelectul, iar apoi a 
apărut Intelectul, dorinţa Sa stînd între El şi Intelectul născut. în gene¬ 
ral, El nu a dorit nimic, căci în acest caz ar fi fost nedesăvîrşit, iar 
dorinţa nu ar fi avut ce să dorească. Şi nici nu se întîmpla ca El 
să aibă o parte a lucrului /dorit/ şi să nu aibă o altă parte. Şi nici 
nu exista ceva spre care El să tindă. E limpede că, dacă s-a constituit 
ceva după El, s-a constituit pe cînd El „rămînea în firea sa" 10 . Aşa¬ 
dar, pentru ca să se constituie şi altceva. Acela trebuie să păstreze 
cu desăvîrşire la sine liniştea. Dacă nu, fie El se va mişca înainte 
de mişcare, fie va gîndi înainte de gîndire, fie prima sa actuali¬ 
zare/activitate va fi nedesăvîrşită, fiind doar un impuls. Fiind nesă- 
vîrşit, asupra a ce anume se va purta acest impuls? 

Răspund că, în mod raţional, vom considera actualizarea care 
se scurge, ca să spunem aşa, din El, precum lumina din soare. Vom 
considera, aşadar, că întreaga natură inteligibilă e o lumină. Iar El, 
şezînd pe culmea inteligibilului, domneşte peste acesta, fără să alunge 
de la El ceea ce se manifestă - deoarece am admite o altă lumină înain¬ 
tea luminii - şi străluceşte etern stînd nemişcat deasupra inteligibilului. 

Ceea ce vine din El nu e tăiat de El, nici nu e identic cu El, nici nu 
e astfel încît să nu fie Fiinţă, nici ca să fie orb, ci el vede şi se cunoaşte 
pe sine şi e cel dintîi care se cunoaşte pe sine. Dar, după cum El e 
mai presus de Intelect, tot astfel este şi mai presus de cunoaştere, 
neavînd nevoie de nimic, în consecinţă nici de cunoaştere. Ci, faptul 
cunoaşterii se află în natura secundă. Căci a cunoaşte este şi el un 
ceva. Or, El este unul fără „ceva", pentru că, dacă ar fi unul cu ceva, 
n-ar mai fi Unul-în-sine. Căci „în-sine" este înainte de „ceva". 


10 Platon, Timaios, 42e. Platon se referă însă la Demiurg, care e activ, spre 
deosebire de Unul plotinian. 

13. De aceea, /Unul/ este în adevăr inefabil. Căci orice ai spune 
despre ei, îi atribui „ceva". însă expresia „mai presus de toate şi 
mai presus de cel mai măreţ Intelect" este, printre toate /denu¬ 
mirile/, singura adevărată, fără să fie numele Său, ci /afirmînd/ 
că nu e un nume printre celelalte, „nici nu există nume pentru 
El" 11 , fiindcă nu i se poate acorda nici un predicat. Ci, pe cît e cu 
putinţă, încercăm astfel să ni-L semnificăm nouă înşine. Dar cînd 
sîntem la încurcătură, în cazul cînd El nu are percepţia sa însuşi, 
nu are conştiinţa de sine şi nici nu se cunoaşte pe sine, trebuie să 
ne gîndim la faptul că spunînd acestea ne răsucim pe noi înşine 
în direcţie contrară. Căci îl facem multiplu, făcîndu-L cognoscibil 
şi, dîndu-I cunoaştere şi gîndire, îl facem să aibă nevoie de gîndire. 
Iar dacă El ar avea gîndirea, gîndirea ar fi la El un prisos. 

Căci există riscul ca în general gîndirea - atunci cînd multe lu¬ 
cruri converg spre acelaşi /principiu/ - să fie o conştiinţă a între¬ 
gului. (Aceasta, cînd cineva se gîndeşte pe sine, ceea ce este în mod 
suprem gîndire. Fiecare subiect gînditor însuşi este unu şi nu mai 
caută nimic. Iar dacă gîndirea va avea drept obiect exteriorul, ea 
va avea o lipsă şi nu va fi în mod suprem gîndire.) Dar El, fiind 
pe deplin simplu şi autosuficient în mod autentic, nu are nevoie de nimic. 
Intelectul este autosuficient în mod secundar: avînd nevoie de sine, 
el are nevoie să se gîndească pe sine. Şi existînd pentru întreg o 
lipsă faţă de sine, aceasta a făcut autosuficienţa, îndestulător com¬ 
pusă din toate cele, fiind laolaltă cu sine şi înclinîndu-se spre sine. 
De fapt, şi conştiinţa de sine <cnjvaîa0T]OLţ> este o ştiinţă a ceva 
multiplu (după cum arată şi numele: „con-ştiinţă"). De asemenea, 
gîndirea precedînd, se trage către sine înăuntru, clar ca fiind multiplă. 

Şi dacă El însuşi numai aceasta ar rosti: „sînt ceea-ce-este", o 
spune ca şi cînd ar fi făcut o descoperire şi o spune în mod vero¬ 
simil, fiindcă ceea-ce-este /ceva/ e multiplu. Atunci, cînd s-ar îndrepta 
spre simplitate şi ar spune: „sînt ceea ce este", nu s-a nimerit nici 
pe Sine, nici /nu a nimerit/ ceea-ce-este /ceva/. într-adevăr. El nu 
spune „ceea-ce-este /ceva/" ca fiind ceva unitar, cînd ar spune ade¬ 
vărul, ci a afirmat printr-o singură expresie o multiplicitate. Căci 
o multiplicitate cuprinde pe „a fi" acesta, despre care ce se spune 
că „este cu adevărat", nu o urmă a ceea-ce-este /ceva/, urmă care 


11 Platon, Parmenide, 142a. 




DESPRE IPOSTAZELE CUNOSCĂTOARE 


337 


nu ar putea fi numită „ceea-ce-este /ceva/", după cum e cazul 
imaginii în raport cu modelul ei. 

Ei bine, fiecare dintre acestea - /Intelectul, Unul/ - nu va fi gîn- 
dit? Răspund că dacă vrei să-L concepi „neasociat şi pur" 12 , nu 
vei gîndi /Unul/. Iar însuşi „a fi /ceva/" în sine reprezintă o multi¬ 
plicitate: chiar dacă îi atribui un alt predicat Idecît „a fi"/, el îl posedă 
pe „a fi /ceva/". Or, dacă aşa stau lucrurile şi dacă există ceva care 
e cel mai simplu dintre toate. Acesta nu va avea gîndirea de Sine. 
Căci dacă o va avea, o va avea prin faptul de a fi multiplu. Prin 
urmare. El nici nu se gîndeşte pe Sine, nici nu este gîndire de Sine. 

14. Aşadar, în ce fel vorbim noi despre El? Răspund că rostim 
ceva despre El, dar nu pe El îl rostim şi nu posedăm nici cunoaştere, 
nici gîndire despre El. 13 

Dar în ce mod rostim ceva despre El, dacă nu îl posedăm /prin 
cunoaştere/? Răspund că, dacă nu-L posedăm prin cunoaştere, nu 
sîntem totuşi complet lipsiţi de a-L avea. îl posedăm în sensul că 
ne rostim despre El, dar nu-L rostim pe El. Noi afirmăm ceea ce El 
nu este, dar ceea ce este nu afirmăm. Încît facem afirmaţii despre 
El pornind de la realităţile ulterioare. 

Dar nu sîntem opriţi să-L posedăm, chiar dacă nu îl rostim. 
Ci, precum cei care sînt posedaţi de entuziasmul divin ar putea 
şti doar atîta, că au în ei înşişi ceva mai mare /decît ei/, chiar dacă 
nu ştiu ce anume, avînd ei totuşi o anume percepţie a celui care 
i-a mişcat, pornind de la acele efecte de care au fost puşi în mişcare 
şi grăiesc, efecte care sînt diferite de cel care i-a mişcat, tot la fel 
şi noi avem şansa să ne ţinem lîngă Acela, atunci cînd posedăm 
un Intelect pur. Ne folosim /de el/, fiindcă acesta este Intelectul 
interior, care dă Fiinţă şi tot restul, cîte aparţin acestui rang: El 
/Unul/ însă este astfel încît nu e toate acestea, ci e superior acestuia 
pe care îl numim „ceea-ce-este /ceva/"; El e mai mare, mai presus 
decît ceva afirmat/despre El/, fiindcă El e superior raţiunii. Intelec¬ 
tului şi senzaţiei, dăruindu-le pe acestea, fără a fi El însuşi acestea. 

15. Dar în ce fel le dăruie? Fie pentru că le posedă, fie pentru 
că nu le posedă. Dar cum de a dăruit El ceea ce nu posedă? Pe de altă 


12 Platon, Philebos, 63b. 

13 Cf. Parmenide, 142a, text de referinţă pentru doctrina plotiniană a Unului. 

parte, dacă le posedă. El nu mai este simplu. Dar, dacă nu le posedă, 
cum provine din El multiplicitatea? Căci s-ar accepta probabil ca 
ceva simplu să provină din El - deşi şi aici s-ar putea cerceta în ce 
fel provine el din ceea ce e cu desăvârşire Unul. Totuşi se poate vorbi 
la modul în care dintr-o lumină provine haloul său luminos - dar 
în ce fel multiplul /provine din Unu/? 

Răspund că din Acela nu urmează să provină ceva identic cu El! 
Iar dacă nu /va proveni ceva identic/, /nu va proveni/ nici ceva 
mai bun. Căci ce ar putea fi mai bun decît Unul sau cu totul mai 
presus /decît Unul/? Aşadar, e inferior /Unului/. Este ceva care e 
mai lipsit /de unitate/. Dar ce anume e mai lipsit /de unitate/ decît 
Unul? Este non-unul. E, deci, multiplul, care tinde totuşi spre Unul: 
unul-multiplul, deci. 14 

Căci orice non-unu e păstrat prin Unu şi este ceea ce este prin 
Acesta. Intr-adevăr, nedevenind unu, chiar dacă ar fi alcătuit din 
multe părţi, nu l-ai putea încă socoti că „este". Chiar dacă ai putea 
spune despre fiecare lucru ceea ce este, afirmi şi că fiecare dintre lucruri 
există şi că este identic /cu el însuşi / <xo auxo> prin Unu. 15 De ase¬ 
menea, El care nu are multiplul în sine nu e unu prin participare 
la Unu, ci este Unul însuşi; El nu e un predicat pentru altceva, ci, 
fiindcă există El de la care /iau unitatea/ şi restul lucrurilor, /există 
şi celelalte în mod diferit/, deoarece unele sînt mai aproape /de 
El/, altele deoarece sînt mai departe. 

Ceea ce vine /imediat/ după El lămureşte că vine după El, deoa¬ 
rece multiplicitatea sa e pretutindeni unitate. Căci, deşi e multi¬ 
plicitate, ea se află în identitate şi nu ai putea discerne /diferenţele/, 
fiindcă «totul stă laolaltă» 16 . Intr-adevăr, fiecare din părţile sale 
(ale Intelectului), cît timp are parte de viaţă, este unu-multiplu. Căci 
el nu se poate arăta pe sine ca fiind Unu-toate. Dar Acela, El însuşi, 
e Unul-toate, fiindcă e marele Principiu. 

Intr-adevăr, Principiul este un Unu autentic şi un Unu adevărat. 
Dar ceea ce urmează Principiului, dnd Unul apasă cumva /asupra-i/, 
este toate lucrurile, participă la Unu şi oricare parte a sa este, din 


14 Pannenide, 144e, interpretat de Plotin ca cea de-a doua ipostază - Intelectul. 

15 Adopt lecţiunea lui Theiler urmată de Kremer. V. Plotin, Seele - Geist - 
Eines, Meiner, Hamburg, 1990. 

16 Formulă a lui Anaxagoras, DK, Bl. 

nou, toate şi unul. Care anume „toate lucrurile"? E vorba despre 
cele al căror principiu este Acela. 

Dar în ce fel este Acela principiul tuturor? Oare, fiindcă le 
păstrează pe ele, făcîndu-le să fie pe fiecare dintre ele? Sau fiindcă 
El le-a şi constituit? In cefei, deci? Răspund că /asta e aşa/, deoarece 
El le poseda mai înainte. S-a spus că multiplicitatea există în acest 
fel. Or, El avea în acest sens lucrurile ca fiind indiscernabile. Insă cele 
aflate în cel de-al doilea /în Intelect/ sînt discernabile prin concept, 
căci ele sînt deja actualizare. Dar /EU este puterea (posibilitatea) /de 
creaţie/ a tuturor lucrurilor <5uvapig 7iâvTcov>. 

Dar care este chipul acestei puteri? Ea nu e aşa cum se spune 
despre Materie că e în virtualitate <6uvâp£i>, fiindcă primeşte. Căci 
Materia e pasivă. Or, în acest fel <outojc ;> 17 ea se comportă în mod 
opus creaţiei. 18 

Aşadar, în ce fel creează /El/ ceea ce nu are? Nu la întîmplare, 
nici chibzuind la ce va face; şi totuşi va face. S-a spus deci că, dacă 
ceva provine din Unu, acel ceva trebuie să fie altceva decît El. Dar, 
dacă este altceva, nu e unu. Căci astfel era Acela. Or, dacă nu e 
unu, ci doi, e necesar deja să fie şi multiplu. Căci deja este diferit, 
şi identic, şi calificat, şi celelalte. Că deci e non-unu ceea ce aparţine 
Aceluia, s-a arătat. Dar că e multiplicitate şi anume multiplicitate 
în felul în care poate să fie văzută în acela care vine după El, merită 
de examinat ca pe o dificultate. Şi trebuie încă examinată necesi¬ 
tatea existenţei celui de după El. 

16. S-a spus în altă parte că trebuie să existe ceva după Primul, 
şi, în general, că /El/ este o putere şi o putere de neînchipuit. S-a afir¬ 
mat aceasta fiindcă trebuie crezut, pornind de la toate celelalte 
realităţi, că nu există nimic, nici măcar dintre cele de pe urmă, care 
să nu aibă puterea de a genera. 

Acum însă trebuie spuse şi următoarele: de vreme ce în lucru¬ 
rile generate nu există deplasare /generare/ înspre sus, ci înspre 
jos şi înspre multiplicitate, rezultă că Principiul tuturor este mai 
simplu decît lucrurile însele. Universul care a creat universul sensibil 
nu ar putea fi el însuşi univers sensibil, ci e Intelect şi univers 


17 Adopt lecţiunea lui Kremer, op. cit. 

18 Vezi tratatul 51, 1.8, pp. 357. 

inteligibil. Iar Cel de dinaintea acestuia, care l-a generat, nu e nici 
Intelect, nici univers inteligibil, ci e mai simplu decît Intelectul şi 
mai simplu decît universul inteligibil. Căci multiplul nu provine 
din multiplu, ci acest multiplu provine din non-multiplu. Intr-ade¬ 
văr, dacă şi El ar fi multiplu, nu ar fi Principiu, ci ar exista altceva înain¬ 
tea sa. Trebuie, prin urmare, ca /Principiul/ să constea într-o unitate 
autentică, în afara oricărei multiplicităţi şi a unei simplităţi relative, 
dacă El e cu adevărat simplu. 

Dar în ce fel ceea ce se naşte din El e o raţiune multiplă şi totală, 
în vreme ce El, evident, nu era raţiune? Dar dacă El nu era astfel, 
cum de nu provine raţiunea din raţiune? Şi cum de provine cel 
„de forma binelui" din Bine? Ce anume posedă pentru ca să fie 
numit „de forma binelui"? Oare posedă constanţa şi neschimba- 
rea? Şi ce reprezintă acestea în raport cu Binele? Intr-adevăr, cău¬ 
tăm neschimbarea lucrurilor bune! Sau căutăm mai înainte pe 
Acela de care nu va trebui să ne îndepărtăm, fiindcă el e bun. Iar 
dacă nu, e mai bine să ne îndepărtăm. Aşadar, oare /căutăm/ viaţa 
neschimbată, rămînînd la acelaşi lucru de bunăvoie? 

Dar dacă viaţa este plăcută /Intelectului/, acesta nu mai caută 
/altceva/. Se pare că din aceeaşi pricină şi neschimbatul e /plăcut/, 
fiindcă se mulţumeşte cu prezentul. Or, toate lucrurile /inteligibile/ 
fiind prezente, este plăcut pentru /Intelect/ să trăiască şi pe deasu¬ 
pra ele sînt prezente nu ca altele dedt el însuşi. Iar dacă el are întreaga 
viaţă - o viaţă strălucitoare şi desăvîrşită - dacă există în el întregul 
Suflet şi întregul Intelect, nimic la el nu va sta departe de viaţă sau 
de Intelect. Este deci autosuficient cu sine şi nu caută nimic. 

Iar dacă nu caută nimic, poartă în sine ceea ce ar fi căutat, dacă 
nu ar fi fost de faţă. In consecinţă, poartă în sine binele sau ceva 
asemănător pe care îl numim viaţă şi Intelect, sau altceva care 
revine acestora. Dar dacă acesta este Binele, nu ar mai exista nimic 
mai presus de acestea. Dar, dacă există Acela, e limpede că viaţa 
/Intelectului/ se îndreaptă spre Acela, e ancorată de Acela şi îşi 
are existenţa de la Acela. Căci Acela este Principiul Intelectului. 

Trebuie, prin urmare, ca Acela să fie superior vieţii şi Intelec¬ 
tului. în felul acesta /Intelectul/ va întoarce spre El şi viaţa pe care 
o poartă în sine - o imitaţie a ceea ce e în Acela, în măsura în care 
acesta /Intelectul/ trăieşte; şi va întoarce şi Intelectul din el - o 
imitaţie a ceea ce e în Acela, orice ar putea fi această /imitaţie/. 

17. Ce este, prin urmare, superior vieţii celei mai chibzuite, 
fără prihană şi greşeală, superior Intelectului care le posedă pe 
toate - superior vieţii întregi şi Intelectului întreg? Dacă rostim 
„Cel care le-a creat pe ele", /vom întreba/ în ce fel le-a creat! Şi fără 
să apară ceva mai bun /decît ele/, raţionamentul nu va sui spre 
altceva, ci se va opri în loc aici /la Intelect/. Or, trebuie să suie din 
pricina multor altor motive, dar şi pentru că autosuficienţa Inte¬ 
lectului provine din toate părţile din care el este alcătuit. Rezultă 
că fiecare parte este lipsită /de autosuficienţă/. 

Şi deoarece fiecare /parte/ participă la Unul în sine, ea nu e 
Unul în sine. Dar ce este Acela la care participă /Intelectul/, care 
face şi ca Intelectul să existe, şi ca toate /inteligibilele/ să existe simul¬ 
tan /cu el/? Dar dacă El el face ca fiecare să existe şi dacă prin 
prezenţa Unului /face/ ca multiplicitatea /Intelectului/ şi Intelectul 
însuşi să fie autosuficiente, e limpede că, deoarece e creatorul Fiinţei 
şi al autosuficienţei, El nu e Fiinţă, ci e mai presus de aceasta şi mai pre¬ 
sus de autosuficienţă. 

Prin urmare, după ce am rostit toate acestea e destul şi e mo¬ 
mentul să ne îndepărtăm? Sau încă natura Sufletului e în durerile 
facerii, ba chiar mai mult! Pesemne, ea trebuie deja să nască, după 
ce s-a năpustit spre El, fiind pătrunsă de dureri. Aşadar, trebuie 
din nou descîntată: să vedem dacă am putea afla de undeva vreun 
descîntec pentru durere. Ar putea apărea unul poate, chiar şi din 
cele spuse deja, dacă cineva ar descînta-o /cu ele/ de mai multe ori! 

Dar care e acest alt descîntec, de parcă ar fi unul nou? Căci deşi 
/Sufletul/ străbate toate adevărurile, totuşi el fuge de cele la care 
sîntem părtaşi, dacă am vrea să le exprimăm şi să le raţionalizăm 
discursiv, deoarece gîndirea discursivă, pentru ca să exprime ceva, 
trebuie să adauge mereu un alt termen /la cel anterior/. Astfel ea 
este, într-adevăr, şi un parcurs <6ii£o6oc;>. Dar în cazul Celui cu 
totul simplu, ce fel de parcurs există? 

E suficient, însă, dacă te atingi de El în mod intelectual; 
atingîndu-te, atunci cînd te atingi, nici nu poţi rosti ceva, nici nu 
ai răgazul s-o faci, ci abia mai tîrziu poţi reflecta la El. Trebuie să 
fii încredinţat că L-ai văzut, atunci cînd Sufletul a zărit pe neaş¬ 
teptate lumină. 19 Aceasta e de la El şi e El. Şi trebuie considerat 


19 C/. Scrisoarea a Vil-a, 341c. Acolo era însă vorba despre iluminarea dată 
de cunoaştere. 

că El a fost prezent în acel moment, după cum vreun zeu, cînd îl 
cheamă cineva, intră în casă şi luminează. Altminteri, neintrînd, 
n-ar lumina. La fel şi Sufletul e neluminat şi fără acel Zeu. Dar 
dnd e luminat II posedă pe Cel pe care îl caută şi acesta este ţelul 
autentic al Sufletului - să intre în atingere cu acea lumină şi să o 
vadă pe ea prin ea însăşi, nu printr-o altă lumină, ci prin aceea chiar 
prin care şi vede. Intr-adevăr, e chiar lumina de care a fost iluminat, 
aceea prin care trebuie să privească, fiindcă nici soarele /nu-1 
priveşti/ printr-o altă lumină /decît a soarelui/! 20 

Cum s-ar putea întîmpla aşa ceva? Inlătură-le pe toate! <acţ)£Ae 
năvra.> 


20 Cf. I 1.6. 

Tema 

Tratatul face o lectură alegorică a mitului naşterii lui Eros din 
Banchetul lui Platon, asimilînd pe Afrodita cu Sufletul, pe Poros 
cu Intelectul şi pe Penia cu Materia. 


Subiectul 

Natura lui Eros: zeu, daimon sau afect al Sufletului. Afrodita 
cerească este Sufletul intelectual; Afrodita comună este Sufletul 
cosmic. Răzbătătorul (Poros) este realitatea inteligibilă. Sărăcia 
(Penia) este Materia, care este indigenţă totală. 



1. Oare iubirea este un zeu anume sau un daimon sau un afect 
al Sufletului? 1 Sau, pe de o parte, ea e un zeu ori daimon, pe de 
altă parte e şi un afect? Şi în ce fel sînt fiecare dintre acestea? E 
potrivit ca cei ce investighează concepţiile celorlalţi oameni să 
cerceteze în privinţa iubirii, care concepţii au apărut în filozofie 
despre aceste subiecte şi mai ales ceea ce consideră divinul Platon, 
care a scris despre iubire multe lucruri în numeroase locuri din 
opera sa. Or, Platon a spus că /iubirea/ nu este numai un afect care 
apare în Suflete, ci este şi un daimon şi a descris naşterea acestuia, 
în ce fel şi de unde îşi are originea. 2 

Nimeni, desigur, nu ignoră în legătură cu afectul pentru care 
socotim răspunzătoare iubirea, că apare în Sufletele care năzuiesc 
să întîlnească un anume frumos; există o năzuinţă care vine de 
la oameni cumpătaţi, familiarizaţi cu Frumosul însuşi, dar există 
şi una care vrea să se săvârşească într-o facere de ceva urît. Se cuvine 
deci cercetat în continuare cu ajutorul filozofiei de unde îşi are 
originea fiecare dintre cele două iubiri. 

Dacă cineva ar stabili drept origine /a iubirii/ năzuinţa, preexis¬ 
tentă din Suflete, pentru frumuseţe, o recunoaştere, o înrudire şi 
o înţelegere iraţională a familiarităţii /Sufletului cu frumuseţea/, 
ar avea de-a face, cred, cu cauza reală. Căci urîtul este opus şi naturii, 
şi zeului. Intr-adevăr, natura creează privind spre frumos şi priveşte 
spre ceea ce e definit, care se află „în rubrica <ctucttoixux> binelui". 3 
Indefinitul e urît şi aparţine celeilalte rubrici. Pentru natură generaţia 
e de Acolo, din bine şi desigur din frumos. Admiri un lucru şi eşti 
înrudit cu el; eşti atunci familiar şi cu imaginile lui. 


1 Tema din Banchetul lui Platon. 

2 Banchetul şi Phaidros sînt special vizate. 

3 Aristotel, Metafizica, 1, 5, 986a, dar şi Etica nicomahică, A, 6, 1096b. 



DESPRE IUBIRE 


345 


Iar dacă cineva ar elimina această cauză /a iubirii/ nu va mai 
putea să spună în ce fel se naşte afectul şi din ce cauze nici cînd 
e vorba despre cei care iubesc pentru împreunare. Căci şi aceştia 
vor „să dea naştere în frumos" 4 . Intr-adevăr, e absurd ca, voind 
natura să creeze lucruri frumoase, ea să vrea să zămislească în urît. 
Insă celor care sînt urniţi numai de zămislirea în acest fel le ajunge 
să posede frumosul de acest fel, cel care e prezent în imagini şi 
trupuri, dat fiind că lor nu le e prezent modelul, care îi determină 
pe ei să iubească chiar şi acest /frumos trupesc/. Pentru cei care 
se îndepărtează de acest frumos, acesta /de Aici/ e de ajuns ca ima¬ 
gine în vederea reamintirii acelui frumos /de Acolo/, dar pentru 
cei care, din pricina ignorării afectului, nu-şi reamintesc de acela 
/de Acolo/, acesta li se înfăţişează ca adevăr. 

Şi familiaritatea faţă de frumosul de Aici e fără păcat pentru 
cei cumpătaţi, dar alunecarea spre împreunare e un păcat. Pentru 
oricine există o pură iubire a frumosului, frumuseţea singură e 
îndestulătoare, fie că-şi reamintesc, fie că nu /de frumosul de Aco¬ 
lo/, dar cînd se amestecă şi o altă dorinţă, aceea de „a fi nemuritor 
pe cît posibil unui muritor" 5 , el caută frumosul în nemuritor şi 
etern şi, umblînd conform naturii, el însămînţează şi „dă naştere 
în frumos", însămînţînd pentru eternitate şi „în frumos" datorită 
înrudirii cu frumosul. 

Căci şi eternitatea este înrudită cu frumosul; natura eternă este 
în mod primordial în aşa fel /frumoasă/ şi cele ce provin din ea 
sînt cu toate în acest fel. Cel care nu vrea să zămislească e în mai 
mare măsură autosuficient în privinţa frumosului, în vreme ce 
acela care năzuieşte să creeze, vrea să creeze frumosul din pricina 
lipsei şi nu e autosuficient. Şi în acest caz, va face astfel, crede el, 
dacă va zămisli întru frumos. 

Dar cei care vor să zămislească întru nelegiuire şi împotriva natu¬ 
rii, după ce au început călătoria conform naturii, devin ezitanţi, 
alunecă, ca să spunem aşa, de pe această cale şi zac la pămînt, fără 
să cunoască nici iubirea /de frumos/ de dragul căruia ea i-a mînat, 
nici năzuinţa zămislirii, nici folosul imaginii frumuseţii, nici ce este 
frumuseţea însăşi. însă cei care iubesc corpurile frumoase chiar 


4 Plafon, Banchetul, 206d. 

5 Ibidem, 206e. 

şi fără scopul împreunării, le iubesc fiindcă sînt frumoase. Unii, 
cînd iubesc, cu iubirea numită „mixtă", femei, /o fac/ pentru ca 
/să aibă/ şi eternitatea, iar cînd iubesc bărbaţi, greşesc. Cei mai buni 
sînt cumpătaţi în ambele aceste iubiri, doar că unii /dintre aceştia/ 
venerează frumosul de Aici, fiindu-le îndeajuns, în timp ce ceilalţi 
îl venerează pe cel de Acolo, aceia care şi-au reamintit /de el/. Ei 
nu-1 dispreţuiesc însă nici pe acesta, considerîndu-1 drept un efect 
al aceluia şi o jucărie. Aceştia, prin urmare, au de-a face cu fru¬ 
mosul fără urît, ceilalţi cad în urît chiar din cauza frumosului. Căci 
năzuinţa pentru frumos conduce adesea la abaterea spre rău. 
Acestea sînt afectările Sufletului. 

2. Trebuie în cel mai înalt grad să filozofăm despre /iubire/ pe 
care nu numai că ceilalţi oameni o consideră un zeu, dar şi „teo¬ 
logii" şi Platon vorbesc în multe locuri despre Eros, fiul Afroditei. 
Plafon spune că sarcina lui /Eros/ e să fie „supraveghetorul băie¬ 
ţilor frumoşi" 6 şi să stîmească Sufletele către frumuseţea de Acolo, 
sau că pornirea deja existentă / Aici/ o amplifică în vederea celei 
de Acolo. 

Şi trebuie să acceptăm şi cele spuse în Banchetul unde /Platon/ 
afirmă că Eros nu [este fiul Afroditei, ci că], de ziua de naştere a 
Afroditei, a fost conceput de Sărăcie <n tvux> şi de Răzbătător 
<noooc;>. 7 Se pare însă că discuţia ne va cere să spunem ceva şi 
despre Afrodita, fie că se spune că Eros s-a născut din ea, fie - 
împreună cu ea. 

Mai întîi, cine este Afrodita? Apoi, în ce fel /Eros s-a născut/ 
fie din ea, fie împreună cu ea? Şi naşterea aceluiaşi Eros din ea şi, 
simultan, laolaltă cu ea în ce fel este? 

Afirmăm că Afrodita este dublă: Urania este /nepoata/ lui Ura- 
nos (Cerul), în vreme ce cealaltă /Afrodită/ este fiica lui Zeus şi a 
Dionei, cea care are de-a face cu supravegherea căsătoriilor de Aici. 
Urania e fără mamă şi mai presus de căsătorii, fiindcă nu există 
căsătorii în Cer. 8 Este necesar ca Afrodita numită Urania, fiica lui 


6 Phaidros, 265c. 

7 Platon, Banchetul, 203 b-e. Folosesc pentru traducerea lui Poros şi a Peniei 
soluţia lui Petru Creţia din Platon, Banchetul (traducere, introducere şi note de 
Petru Creţia), Humanitas, Bucureşti, 1995. 

8 Banchetul, 180d-e. Cf. Xenofon, Banchetul, VIII, 9-10. 

Cronos care e Intelectul de Acolo, să reprezinte Sufletul cel mai 
divin. Ea a rămas sus pură, provenită nemijlocit dintr-un /tată/ pur. 
Ea nici nu vrea, nici nu poate să coboare la cele de Aici, nu-i năs¬ 
cută să se conformeze lucrurilor inferioare, fiind separată, o ipos¬ 
tază şi o Fiinţă fără participare la Materie. Din acest motiv, /teologii/ 
au indicat-o simbolic prin acest atribut, „a fi fără mamă" - ea ar 
putea fi pe drept numită şi „zeiţă" şi nu „daimon", fiind neames¬ 
tecată şi rămînînd, pură, la sine. Căci ceea ce, nemijlocit, s-a născut 
din Intelect este şi el pur, dat fiind că are putere în sine prin ceea 
ce îi este aproape; or, există la Suflet şi dorinţa, şi situarea îndrep¬ 
tate spre cel care a generat-o, fiindu-i îndeajuns să se ţină sus. De 
aici rezultă că Sufletul nu se poate desprinde de Intelect, fiind 
atîmat de el, cu mult mai mult decît soarele ar poseda atîrnată de el 
lumina care îi face haloul luminos împrejur. 

Ea (Afrodita, natura Sufletului), urmîndu-1 pe Cronos, sau, 
dacă vrei, pe părintele lui Cronos, Uranos, se îndreaptă spre el şi 
îi ajunge aproape; iubindu-1, l-a generat pe Eros; împreună cu 
acesta priveşte spre /Intelect/. Acţiunea sa a produs o ipostază şi 
o Fiinţă. Ambii privesc într-Acolo, şi născătoarea, şi frumosul Eros 
care s-a născut - ipostază îndreptată etern spre celălalt frumos, 
avînd în acesta fiinţarea; el este precum, la mjloc între cel care 
doreşte şi cel dorit, ochiul celui care doreşte oferă celui îndrăgostit 
să-l vadă, cu el, pe cel dorit. El, ochiul, însă fuge în faţă şi, înainte 
ca să încredinţeze îndrăgostitului puterea de a vedea printr-un 
organ, se umple de viziune; iată-1 prezent mai înainte, însă nu vede 
la fel, deoarece îşi bizuie vederea pe îndrăgostit, dar se bucură 
de vederea frumosului ce trece în goană pe lîngă el. 

3. Se cuvine să credem că /ea, Afrodita/ e o ipostază şi o Fiinţă 
din Fiinţă, inferioară, desigur, celei care a creat-o, totuşi o Fiinţă. 
Căci Sufletul acela /superior/ era Fiinţă născută din actualizarea 
de dinaintea ei şi din Fiinţa celor-ce-sînt /ceva/; ea privea către 
acela, care e prima Fiinţă, şi cu intensitate privea. 

Şi primul lucru era acea privire a ei şi ea privea /la el/ ca spre 
binele ei şi se bucura privindu-1. Iar privirea era astfel, îndt cel 
care priveşte să nu facă viziunea sa să fie marginală, astfel încît 
ca printr-o aşa-zicînd plăcere, încordare faţă de el şi intensitate a 
privirii, să genereze ceva demn de ea şi de ceea ce-i văzut. Pesemne 

Eros s-a născut ca un ochi umplut din ceea ce activează intens 
împrejurul obiectului văzut şi din ceea ce, ca să zicem aşa, se revarsă 
din obiectul văzut - precum o viziune însoţită imaginea sa; şi 
numele său mai curînd de aici sosindu-i, fiindcă posedă ipostaza 
din viziune <eţ 6pâaeu)<;>. Iar afectul şi-ar avea denumirea de la 
acesta (Eros), dacă Fiinţa stă înainte de non-Fiinţă; afectul se 
numeşte „a iubi" şi /spunem că/ iubirea pentru cineva îl stăpîneşte 
pe om, dar în mod absolut /afectul/ nu ar trebui numit astfel („eros"). 

Aceasta ar fi iubirea Sufletului de sus, care el însuşi priveşte 
în sus, ca un însoţitor al acesteia, născut din ea şi de la ea, îndestulat 
de vederea zeilor. Afirmînd că acel Suflet e separat, acela care în 
mod primordial străluceşte pe cer, vom considera separată şi această 
iubire. (Chiar dacă am declarat Sufletul în cea mai mare măsură 
ceresc, de fapt, deşi spunem că şi ceea ce e cel mai bun din noi e 
„în noi", totuşi considerăm că acesta e separat.) Să fie deci numai 
Acolo /iubirea superioară/, al cărei Suflet e pur. 

Dat fiind că trebuia să existe şi Sufletul acestui Univers, s-a 
constituit împreună cu acest Suflet şi celălalt Eros, ochi şi el al 
acestui Suflet de Aici, şi el născut din năzuinţă. Această Afrodită, 
aparţinînd Universului, fiind nu numai Suflet, nici Suflet în sens 
absolut, l-a zămislit şi pe Eros, cel din acest Univers, care şi el se 
îngrijeşte de căsătorii. Şi în măsura în care se atinge şi el de năzu¬ 
inţa de sus, acest Eros stîmeşte Sufletele tinerilor şi întoarce înspre 
sus Sufletul căruia i s-a alăturat, în măsura în care acestuia îi revine 
prin fire să ajungă la reamintirea celor de Acolo. Căci orice Suflet 
tinde spre bine, chiar şi cel amestecat şi care ajunge în posesia unui 
/corp/. Fiindcă şi acest /Suflett este în continuitatea celui /superior/ şi 
provine din el. 

4. Dar oare fiecare Suflet are o astfel de iubire existentă în Fiinţă 
şi în ipostază? Sau din ce cauză Sufletul total şi Sufletul Univer¬ 
sului vor avea o iubire constituită ca ipostază (ca realitate auten¬ 
tică), iar Sufletul fiecăruia dintre noi - nu, şi nici cel aflat în toate 
vieţuitoarele? Şi oare această iubire este daimonul despre care se 
spune că urmează pe fiecare, iubirea fiecăruia însuşi? Acest dai- 
mon ar fi producătorul dorinţelor naturale, fiecare Suflet năzuind 
potrivit cu o iubire corespunzătoare fiecăruia, în raport cu natura 
sa şi generînd iubirea după rang şi în raport cu Fiinţa sa. 

Să aibă deci Sufletul total o /iubire/ totală, iar cele particulare 
să aibă - fiecare - iubirea proprie. Raportul în care se află fiecare 
Suflet cu Sufletul total - el nefiind desprins, ci cuprins de acesta, 
încît toate Sufletele sînt unul singur 9 - este raportul fiecărei iubiri 
cu iubirea universală. Iubirea parţială se însoţeşte cu Sufletul par¬ 
ţial, iar cu Sufletul total se însoţeşte acea iubire imensă; şi iubirea 
din Univers se însoţeşte cu Universul său, pretutindeni în el. Şi 
iarăşi numeroasele iubiri parţiale devin şi sînt o unică iubire care 
se înfăţişează pretutindeni în Univers, acolo unde ea doreşte, luînd 
chip şi înfăţişîndu-se în părţile sale, dacă ar voi. 

Trebuie considerat că există şi numeroase Afrodite în Univers, 
fiind ele daimoni asociaţi cu Eros, derivate dintr-o anume Afrodită 
totală; multiple şi parţiale, ele depind de /Afrodită/ universală, 
în asociere cu propriile iubiri, în caz că Sufletul e mama iubirii, 
Afrodită e Sufletul, iar iubirea e activitatea Sufletului care năzuieşte 
la bine. Această iubire, mînînd fiecare Suflet spre natura Binelui, 
ar fi, în cazul /Sufletului/ de sus, un zeu, care întotdeauna leagă 
Sufletul de Acela /de Bine/, dar /iubirea/ Sufletului amestecat ar 
fi un daimon. 

5. Dar care este natura unui daimon şi în general natura dai- 
monilor, despre care se vorbeşte în Banchetul - a celorlalţi, cît şi 
cea a lui Eros însuşi - anume că s-a născut din Sărăcie şi Răzbătător, 
fiul lui Metis, la aniversarea Afroditei? 

A presupune că Plafon susţine că acest Eros e Universul, şi nu 
că e Erosul generat din Univers în Univers, duce la multe contra¬ 
dicţii cu doctrina /platonică/. 10 Intr-adevăr, Universul este consi¬ 
derat a fi un „zeu fericit" şi „autosuficient" 11 , în timp ce Eros e 
socotit de filozof a nu fi nici zeu, nici autosuficient, ci a fi mereu 
în nevoie. 

Apoi, dacă Universul e alcătuit din Suflet şi corp şi dacă Sufle¬ 
tul Universului e pentru el Afrodită, e necesar ca Afrodită să fie partea 
principală a lui Eros. Sau, dacă Sufletul Universului e Universul, 
după cum şi Sufletul omului este omul, Eros trebuie să fie Afrodită. 


9 27, IV.3, 8; 8, IV.9; 22, VI.4,14. 

10 O teorie care se regăseşte la Comutus, filozof stoic din sec. I d.Cr., născut 
la Leptis (Africa), în Theologiae Graecae Compendium, 25, dar şi la Plutarh, De 
Iside el Osiride, 57, 374d-e. 

11 Platon, Timaios, 34b. 

Apoi, din ce cauză, fiind acesta un daimon, el va fi Universul, 
în vreme ce ceilalţi daimoni - e limpede că provin din aceeaşi Fiin¬ 
ţă - nu vor fi şi ei /universuri/? Iar Universul va fi o combinaţie - 
asta chiar - de daimoni! Şi cum de cel considerat „supraveghetorul 
băieţilor frumoşi" nu ar fi Universul? Şi cum s-ar potrivi /cu Uni¬ 
versul/ faptul că el (Eros) e „fără aşternut", „desculţ" şi „fără aco¬ 
periş" 12 , dacă nu în mod sordid şi fără acord? 

6. Insă ce trebuie spus despre Eros şi numita naştere a sa? E 
limpede că trebuie aflat cine e Sărăcia şi cine e Răzbătătorul şi în 
ce fel s-au potrivit ei să-i fie părinţi. E limpede şi că e necesar ca 
ei să se potrivească şi cu ceilalţi daimoni, dacă e obligatoriu să 
existe o natură şi o Fiinţă unică a daimonilor ca daimoni, în cazul 
în care ei nu au numai un nume comun. 

Să înţelegem, aşadar, prin ce anume îi deosebim pe zei de daimoni. 
Chiar dacă adesea spunem că şi daimonii sînt zei, totuşi cînd afir¬ 
măm că genul unora e diferit de al celorlalţi, spunem şi gîndim că 
genul zeilor e neafectabil, în vreme ce adăugăm daimonilor afecte, 
spunem că ei sînt eterni, situaţi în continuitatea zeilor, dar întorşi 
către noi deja, aflaţi între zei şi neamul nostru. 

Oare din ce motiv daimonii nu au rămas neafectaţi? Din ce 
motiv au coborît prin natură spre mai rău? 

Şi următorul lucru trebuie cercetat: oare în domeniul inteligibil 
nu există nici măcar un daimon şi numai în acest Univers /vizibil/ 
există daimoni, iar zeul este mărginit la domeniul inteligibil? Sau 
„există şi aici zei" 13 , iar Universul este un „al treilea zeu" 14 , după 
cum se obişnuieşte să se spună, şi că /astrele/ pînă la lună sînt, 
fiecare, un zeu? E mai bine de spus că nu există nici un daimon 
în domeniul inteligibil, ci, chiar dacă există un „daimon în sine", 
şi acesta e zeu; pe de altă parte, în domeniul vizibil spunem că 
cei pînă la lună sînt zei vizibili, zei secunzi sosind după aceia inte¬ 
ligibili şi conform cu ei, depinzînd de aceia, precum haloul luminos 
din jurul fiecărui astru. 

Dar ce spunem că sînt daimonii? Oare sînt urma rămasă de 
la fiecare Suflet, atunci cînd Sufletul ajunge în Univers? Din ce 


12 Platon, Banchetul, 203d. 

13 Heraclit, DK, A9. 

14 Numenios din Apameea, fr. 21 Des Places. 

pricină /urma/ Sufletului ajuns din Univers? Fiindcă Sufletul pur 
generează un zeu, şi am numit zeu iubirea acestui Suflet. 

Mai întîi, de ce nu sînt toţi daimonii iubiri? Apoi de ce nu sînt 
şi aceştia purificaţi de materie? Răspund că sînt iubiri cei care sînt 
generaţi /de Suflet/, cînd Sufletul năzuieşte la bine şi frumos şi 
toate Sufletele care se află în această lume îl generează pe acest 
daimon /Eros/. Ceilalţi daimoni, deşi şi ei provin din Sufletul uni¬ 
versal, fiind generaţi însă de alte puteri, completează /Universul/ 
şi guvernează fiecare lucru laolaltă cu Universul, potrivit cu folosul 
întregului. Căci Sufletul universal trebuia să fie suficient pentru 
Univers, atunci cînd a generat puteri de daimoni şi /puteri/ utile 
întregului propriu. 

Dar în ce mod şi la care anume materie participă (daimonii)? 
Nu la materia corporală, altminteri /daimonii/ vor fi vieţuitoare 
senzoriale. Şi chiar dacă ei îşi adaugă corpuri aeriene sau de foc, 
totuşi trebuie ca, mai înainte, natura lor să fie diferită, pentru ca 
să aibă parte de corp. Căci ceva cu totul pur nu se amestecă neme¬ 
diat cu corpul. Totuşi mulţi cred că Fiinţa daimonului, în măsura 
în care e daimon, e unită cu un anume corp, fie de aer, fie de foc. 

Dar din ce cauză unele Fiinţe /de daimoni/ se amestecă cu un 
corp, altele - nu, dacă nu ar exista o cauză pentru Fiinţa care se 
amestecă? Care e cauza? Trebuie presupusă materia inteligibilă, 
pentru ca ceea ce are parte de acea /materie/ să sosească şi la Mate¬ 
ria de Aici, aceea a corpurilor, prin ea însăşi. 15 

7. De aceea, amintind de naşterea lui Eros, Platon spune că /Răz¬ 
bătătorul / „s-a îmbătat cu nectar, deoarece vinul încă nu exista" 16 , 
dat fiind că Eros s-a născut înaintea lumii senzoriale. Iar Sărăcia 
participa la natura inteligibilului, dar nu la o imagine inteligibilă 
şi nici care să se înfăţişeze din inteligibil; ci, ajungînd de Acolo şi 
împreunîndu-se cu el, astfel că din Formă şi nelimitare Sărăcia a 
născut ipostaza lui Eros. Or Sufletul avea nelimitarea înainte de 
a întîlni binele, însă presimţea un bine, conform unei reprezentări 
indeterminate şi indefinite. Ajungînd deci o raţiune formatoare 
în non-raţiune, o năzuinţă indeterminată şi o ipostază obscură. 


15 Armstrong (III, p. 189, nota 2) remarcă unicitatea în opera lui Plotin a 
acestei participări la materia inteligibilă a daimonilor. 

16 Platon, Banchetul, 203b. 

l-a creat pe cel născut /pe Eros/ nici desăvîrşit, nici suficient, ci cu 
lipsuri, dat fiind că se născuse dintr-o năzuinţă indeterminată şi 
o raţiune suficientă. 

Şi această raţiune /Eros/ nu e pură, dat fiind că are în sine năzu¬ 
inţa indeterminată, iraţională şi nelimitată. Şi nu poate să se împli¬ 
nească, cît timp ar avea în sine natura indeterminatului. /Eros/ 
atîmă de Suflet, dat fiind că s-a născut din acesta ca dintr-un prin¬ 
cipiu; dar este un amestec din raţiune care nu persistă continuu 
în el, unită cu indeterminarea, fără ca raţiunea însăşi să fie ames¬ 
tecată cu indeterminarea, ci /e amestecată/ cu indeterminarea acea 
/raţiune formatoare/ ce derivă din raţiune. 

Iar iubirea este ca o „înţepătură dureroasă" 17 , fără belşug de 
resurse prin natura ei. De aceea, chiar dacă are noroc, e iarăşi fără 
resurse. Căci nu se poate sătura, deoarece amestecul nu posedă 
această capacitate. Intr-adevăr, se satură cu adevărat numai ceea 
ce e sătul prin natura sa. Cel care, din pricina indigenţei coexistente 
lui, năzuieşte, nu menţine /în timp săturarea/, chiar dacă pe mo¬ 
ment se satură, deoarece şi deficienţa sa <to «pf|xavov> 18 se dato¬ 
rează lipsei, iar inventivitatea sa se datorează naturii raţiunii. 

Trebuie ca întreg neamul daimonilor să fie conceput în acest 
fel şi din astfel de principii. Fiecare daimon e inventiv să obţină 
lucrul asupra căruia e rînduit, năzuieşte la acela; este, şi în acest 
mod, înrudit cu Eros şi nici el nu e sătul, năzuind la unul dintre 
lucrurile parţiale ca bune. De aici şi spunem că iubirea pe care 
oamenii buni de Aici o au, o au pentru Binele simplu şi autentic, 
neavînd o iubire anume /particulară/. 

Dar oamenii rînduiţi potrivit cu alţi daimoni au fost rînduiţi 
mereu la un alt daimon, deoarece, lăsînd ei inactiv daimonul pe 
care l-au posedat, au acţionat mereu potrivit cu un alt daimon pe 
care l-au ales conform cu partea în acord a elementului activ din 
ei - Sufletul. Insă oamenii care năzuiesc la rele au împiedicat, din 
pricina dorinţelor rele din ei, toate iubirile din ei, după cum au 
împiedicat şi raţiunea dreaptă, care e conaturală, din cauza opi¬ 
niilor rele din ei. 


17 Platon, Phaidros, 240d. 

18 Lecţiunea manuscriselor, menţinută de HS, este eupr|x a vov „abil", „pri¬ 
ceput". Alţi editori au emendat-o, deoarece sensul negativ e mai potrivit. 




DESPRE IUBIRE 


353 


Iubirile naturale şi conforme naturii sînt frumoase. Cele care 
aparţin unui Suflet inferior sînt inferioare ca demnitate şi putere; 
cele superioare /sînt superioare ca demnitate şi putere/; toate sînt 
în Fiinţă. Dar iubirile contra naturii sînt afecte ale unora care au 
greşit, nu sînt deloc Fiinţă, nici ipostaze esenţiale, nemaifiind gene¬ 
rate de Suflet, ci sînt concrescenţe asemănătoare cu răul Sufletului 
care generează deja lucruri asemănătoare în condiţii şi cu 
obişnuinţe /rele/. 

Şi în general există şansa ca bunurile adevărate ale unui Suflet 
care acţionează conform naturii în lucruri determinate să fie Fiinţă, 
în timp ce celelalte nu acţionează din Suflet şi nu sînt nimic altceva 
decît afectări. 

/Sînt/precum gîndurile false care nu au Fiinţele subordonate, 
după cum cele autentic adevărate, eterne şi definite au laolaltă pe 
a gîndi, inteligibilul şi pe a fi nu numai luate ca absolute, dar şi în 
fiecare caz individual care priveşte inteligibilul autentic, dacă tre¬ 
buie ca şi Intelectul din fiecare din noi să fie considerat gîndire 
pură şi inteligibil şi nu, totodată, ceva al nostru, luat pur şi simplu 
ca atare. De unde rezultă că iubirea noastră este pentru lucrurile 
luate ca absolute, deoarece şi cugetările noastre /sînt astfel/. Iar 
dacă ele se referă la un lucru particular, e vorba de o situaţie con¬ 
textuală, după cum, dacă există acest triunghi particular şi cineva 
face teoria că triunghiul are unghiurile egale cu două unghiuri 
drepte, el face teoria în măsura în care se referă la triunghiul absolut. 

7. Dar cine e Zeus care are grădina despre care vorbeşte Platon, 
şi în care a intrat Răzbătătorul? 19 Şi ce e cu grădina asta? Afrodita, 
aşadar, era Sufletul pentru noi, iar Răzbătătorul era numit raţiunea 
formatoare a tuturor. însă ce anume trebuie considerat a fi Zeus 
şi grădina lui? Căci nu Zeus trebuie considerat a fi Sufletul, de 
vreme ce am stabilit că acesta este Afrodita. 

Trebuie aflat şi aici, de la Platon, ce spune în Phaidros vorbind 
despre Zeus, anume că acest zeu e „mare căpetenie" 20 , dar în alte 
locuri afirmă, cred, că e /un zeu/ „de ordinul trei" 21 . într-un mod 


19 Banchetul, 203b. 

20 Platon, Phaidros, 246e. 

21 Interpretare a lui Plotin la pseudoplatoniciana Scrisoare a Il-a, 312e. 

mai clar vorbeşte în Philebos cînd spune că în Zeus se află un „Suflet 
regal" şi „un Intelect regal" 22 . Or, dacă Zeus este un mare Intelect 
şi un Suflet şi dacă el e rînduit printre cauze, dar trebuie rînduit 
potrivit cu elementul superior, mai ales din pricină că regalitatea 
şi cîrmuirea sînt cauză, Zeus va fi pus în rînd cu Intelectul, iar 
Afrodita, fiind fiica sa, din el şi laolaltă cu el, va fi pusă în rînd 
cu Sufletul, Afrodita fiind numită după frumuseţea şi strălucirea, 
după inocenţa şi delicateţea <d(3pov> 23 Sufletului. 

Intr-adevăr, dacă îi punem pe zei în rangul Intelectului, despre 
zeiţe afirmăm că sînt în rangul Sufletelor lor, dat fiind că Sufletul 
e laolaltă cu fiecare Intelect, şi în acest fel ar fi din nou Afrodita 
Sufletul lui Zeus. Dau mărturie acestei interpretări preoţi şi teologi, 
care consideră că Hera e identică cu Afrodita şi care numesc astrul 
Afroditei de pe cer steaua Herei. 24 

9. Aşadar, Răzbătătorul (Poros), fiind o raţiune dintre cele din 
inteligibil şi Intelect, fiind mai diluată şi, ca să spunem aşa, îm¬ 
prăştiată, ea ar ajunge la Suflet şi în Suflet. Căci există ceea ce-i 
înfăşurat strîns în Intelect, care nu pleacă de la ceva, îndreptîndu-se 
spre el; însă faptul săturării este adăugat Răzbătătorului care e beat. 
Şi ce altceva ar fi cel săturat cu nectar decît o raţiune formatoare 
ce cade de la un principiu mai înalt spre unul mai de jos? 

Această raţiune formatoare, sosită de la Intelect, se află deci 
în Suflet - atunci cînd se spune că s-a născut Afrodita - curgînd 
în grădina lui /Zeus/. Orice grădină este strălucire şi podoabă a 
bogăţiei. Avuţiile lui Zeus strălucesc prin raţiune, iar podoabele 
sale sosite de la Intelectul însuşi şi ducîndu-se în Suflet sînt 
străluciri. Ce altceva ar putea fi „grădina lui Zeus" decît statuile 
sale şi strălucirile sale? Ce altceva ar putea fi strălucirile şi podoa¬ 
bele sale decît raţiunile formatoare care curg de la /Intelect/? Lao¬ 
laltă cu raţiunile se află Răzbătătorul, îmbelşugarea şi abundenţa 
de lucruri frumoase, deja în plină manifestare. Ce altceva ar fi nec¬ 
tarul pentru zei decît ceea ce divinul primeşte? Primeşte însă raţi¬ 
une formatoare ceea ce e subordonat Intelectului. 


22 Platon, Philebos, 30d. 

23 In vremea lui Plotin, deja (3 se rostea destul de asemănător cu c[) mai 
ales înainte de o lichidă; de aici şi falsa etimologie. 

24 Cf. Pseudo-Aristotel, De mundo, 392a. 

Or, Intelectul se ţine pe sine în îndestulare şi nu se îmbată, 
ţinîndu-se/în îndestulare/, căci nu are nimic adăugat. Iar raţiunea 
formatoare e odrasla Intelectului şi o ipostază după Intelect, nemai- 
fiind în proprietatea lui, ci în altceva, se spune că se află în „grădina 
lui Zeus", stînd culcat atunci cînd se spune că a luat fiinţă Afrodita. 

Trebuie ca miturile, dacă sînt /mituri/, să divizeze după mo¬ 
mente în timp entităţile pe care le indică şi să distingă lucrurile 
deosebite după puteri, acolo unde chiar şi discursurile /non-mitice/ 
vorbesc despre geneza entităţilor fără geneză şi chiar şi ele le dis¬ 
ting pe cele care stau laolaltă. Şi învăţîndu-ne cît pot, /miturile/ 
admit ca cel care gîndeşte să refacă unitatea. 

Refacerea unităţii iat-o: Sufletul fiind laolaltă cu Intelectul, con- 
stituindu-se de la Intelect, umplîndu-se de raţiuni formatoare, 
frumos fiind împodobit cu frumuseţi, umplut de îmbelşugare, îndt 
să se poată vedea în el multe străluciri şi imaginile tuturor frumu¬ 
seţilor - toate acestea sînt Afrodita. Iar raţiunile formatoare din 
el cu toatele sînt îmbelşugarea şi Răzbătătorul, în vreme ce nec¬ 
tarul de Acolo curge din puterile superioare. Iar strălucirile din 
Suflet, ca şi cînd ar fi aşezate în viaţă, sînt numite „grădina lui 
Zeus". Şi Răzbătătorul doarme acolo, îngreunat de cele cu care 
s-a îndestulat. Viaţa apărînd şi fiind etern prezentă pentru cele- 
ce-sînt /ceva/, se spune că „zeii benchetuiesc" 25 , deoarece au aceas¬ 
tă fericire. 

Astfel iubirea aceasta s-a constituit etern din necesitatea, din 
năzuinţa Sufletului spre mai vrednic şi spre bine, şi există etern 
iubirea din /principiul/ din care există şi Sufletul. /Iubirea/ este 
ceva amestecat, pe de-o parte participînd la sărăcie, în măsura în 
care vrea să se sature, dar, pe de altă parte, nu este fără participare 
la îmbelşugare, în măsura în care caută lucrul de care duce lipsă. 
Căci deloc fără participare la bine nu ar putea căuta vreodată binele! Se 
spune că /Eros/ s-a născut din belşug şi sărăcie, în măsura în care 
lipsa, năzuinţa şi amintirea raţiunilor formatoare întîlnindu-se lao¬ 
laltă în Suflet, au generat activitatea îndreptată spre bine, aceasta 
fiind iubirea. 

Iar mama lui Eros este Sărăcia, fiindcă năzuinţa este întotdea¬ 
una a aceluia în nevoie. Sărăcia este Materia, fiindcă Materia e lipsită 


25 Banchetul , 203b 

de tot în toate privinţele 26 , iar indeterminarea dorinţei de bine - 
nu există nici formă, nici raţiune formatoare în cel care năzuieşte 
la bine - îl face mai material pe cel care năzuieşte, în măsura în 
care năzuieşte. Dar forma care vine la el este singurul lucru stabil 
din el. Şi năzuind el să primească drept Materie, pregăteşte recep¬ 
taculul pentru /forma/ care îi soseşte. Astfel Eros este ceva material 
şi e un daimon născut din Suflet, în măsura în care este inferior 
în privinţa binelui, dar năzuieşte la el. 


26 Se anticipează discuţia despre Materie din tratatul următor. 

Tema 

Unul dintre cele mai interesante şi mai controversate tratate 
metafizice ale lui Plotin. Acesta încearcă să explice un paradox: 
cum provine Răul absolut, identificat cu Materia, din Bine (Unul). 
De asemenea, el încearcă să arate că nu Sufletul este rău sau cauza 
răului - aşa cum credeau gnosticii -, ci Materia, care „infectează" 
cumva Sufletul, ea fiind astfel principiul Răului. 


Subiectul 

Răul nu există în realităţile inteligibile, care există cu adevărat, 
ci aparţine nefiinţei. Nici corpul, nici Sufletul nu sînt primele rele, 
sau rele în sine. Primul Rău sau Răul în sine este Materia lucrurilor 
senzoriale. Sufletul devine rău, dnd pleacă din sine şi priveşte spre 
Materie. Comentarea unui pasaj din dialogul Theaitetos. Există un 
contrariu al Fiinţei şi Binelui, şi acesta este Răul (Materia). Necesi¬ 
tatea Răului. Materia este rea pentru că este indigenţă absolută. 
Materia, deşi creată de Suflet, creează prin prezenţa ei răul secund 
din Suflet - viciul. Răul este „izolat" şi nu comunică nemijlocit cu 
Forma şi Binele. 



1. /Filozofii/ care cercetează de unde vin relele - fie că ele sosesc 
la /toate/ cele-ce-sînt /ceva/, fie că au de-a face cu un gen al celor- 
ce-sînt /ceva/ - ar începe cercetarea cum se cuvine dacă ar stabili 
mai întîi ce sînt răul şi natura răului. Astfel s-ar putea şti şi de unde 
a venit /răul/, şi unde e situat, şi cărui subiect îi revine drept pro¬ 
prietate, şi, în general, ne-am putea pune de acord dacă răul există 
printre cele-ce-sînt /ceva/. 1 

Dar e problematic prin care anume capacitate din noi am putea 
cunoaşte natura răului, deoarece cunoaşterea fiecărui lucru se face 
prin asemănare. Or, Intelectul şi Sufletul fiind Forme, ele ar obţine 
şi cunoaşterea Formelor şi ar manifesta o năzuinţă spre Forme. 
Dar cum s-ar putea imagina răul ca o Formă ivită în absenţa ori¬ 
cărui bine? 

însă fiindcă ştiinţa contrariilor e una şi aceeaşi 2 şi fiindcă răul 
este contrariul binelui, ştiinţa binelui va fi şi a răului. în acest caz, 
e necesar ca cei care urmează să cunoască relele să facă distincţii 
legate de bine /mai întîi/, dacă cele mai bune le precedă pe cele 
mai rele şi sînt Forme, în timp ce relele nu sînt /Forme/, ci mai 
degrabă sînt privaţiune /de Formă/. 

E de cercetat totuşi şi în ce sens binele e contrariul răului: dacă nu 
cumva binele /trebuie luat/ ca început, iar răul - ca sfîrşit, sau pri¬ 
mul trebuie luat ca Formă, iar al doilea - ca privaţiune. Dar despre 
acestea, vom vorbi mai tîrziu. 

2. Acum trebuie spus care este natura Binelui, atîta cît e potrivit 
cu tratarea de faţă. Binele e acel lucru de care depind toate şi „spre 


1 Vezi şi LPP, „Plotin, paradoxul Răului şi dualismul". 

2 Aristotel, Metafizica, IV, 2, 1004a. 

care năzuiesc toate cele-ce-sînt /ceva/" 3 , avîndu-1 pe El drept prin¬ 
cipiu şi ducînd lipsa Lui. El însă e fără lipsă, suficient cu Sine, 
neavînd nevoie de nimic, măsura şi limita tuturor, dînd de la Sine 
Intelect, Fiinţă, Suflet, viaţă şi activitate legată de Intelect. 

Pînă la El toate sînt frumoase. El însă e peste-frumos şi, mai pre¬ 
sus de cele mai bune, domneşte în regatul inteligibil. 

Intelectul acela nu se potriveşte cu intelectul pe care cineva l-ar 
considera de rangul aşa-numitelor intelecte de la noi, care se com¬ 
pletează din premisele /raţionamentelor/, care pot să înţeleagă 
spusele prin raţionamente şi care fac cercetarea consecinţei, dat 
fiind că privesc realitatea în înlănţuirea consecinţelor, de parcă mai 
înainte nu aveau /realitatea/, ci erau încă goale înainte de a cu¬ 
noaşte, cu toate că erau intelecte. 

Acel Intelect nu este în acest fel, ci el le posedă pe toate şi este toate; 
este laolaltă cu sine, fiind cu sine, şi le are pe toate, fără să le aibă. 
Căci /inteligibilele/ nu sînt ceva, şi el altceva; nici fiecare /inteli¬ 
gibil/ din sine nu e separat /de celelalte/. Fiecare /inteligibil/ este 
întregul şi, în toate privinţele. Totul. Insă inteligibilele nu se ames¬ 
tecă între ele, ci, totuşi, sînt separate. Iar ceea ce participă /la 
inteligibil/ nu /o face/ simultan la toate /inteligibilele/, ci participă 
la acela la care e în stare. Şi /Intelectul/ este prima activitate a Aceluia 
(a Binelui) şi prima Fiinţă a Aceluia care rămîne în Sine. Intr-ade¬ 
văr, Intelectul e în activitate în jurul Aceluia, ca şi cum trăieşte în 
jurul Aceluia. 

Iar Sufletul, dansînd din afară în jurul /Intelectului/, privind 
la el şi, contemplînd interiorul lui, îl priveşte pe Zeu /pe Bine/ prin 
intermediul Intelectului. 

Aceasta e „viaţa fără griji şi fericită a zeilor" 4 ; răul nu e nicăieri 
Acolo; or, dacă în acest punct s-ar opri /existenţa/, nu ar exista nici 
un rău, ci ar exista bine prim, bine secund şi bine terţ. „Toate se 
află în jurul „Regelui tuturor", iar El este cauză pentru toate cele 
frumoase şi toate îi aparţin. în al doilea rînd se află /binele/ la nivelul 
realităţilor de ordinul doi, în al treilea rînd se află binele la nivelul 
realităţilor de ordinul trei." 5 


3 Aristotel, Etica nicomahică, A, 1094a. 

4 Platon, Phaidros, 428a. 

5 (Pseudo)-Platon, Scrisoarea a 11-a, 312e, text important în interpretarea 
plotiniană a lui Platon, după cum s-a mai arătat. 



360 


OPERE 


3. Dacă acestea sînt cele-ce-sînt /ceva/ şi Ceea ce e mai presus 
de cele-ce-sînt /ceva/, răul nu poate exista în cele-ce-sînt /ceva/, 
şi nici în Ceea ce e mai presus de cele-ce-sînt /ceva/, căci acestea 
sînt bune. Rămîne deci, dacă există /răul/, ca el să existe în cele- 
ce-nu-sînt /ceva/, fiind precum o anume formă a ceea-ce-nu-e /ceva/, 
cît şi /să existe/ la unul dintre lucrurile amestecate cu ceea-ce-nu- 
e /ceva/, sau care au în comun în orice fel ceea-ce-nu-e /ceva/. Dar 
„nu e /ceva/" nu se referă ceea-ce-nu-e deloc, ci numai la altceva 
decît ceea-ce-este /ceva/ <exeqov povov xou ovxoi;>: nu în sensul 
de „nefiind" luat ca mişcare sau ca stare care determină pe ceea- 
ce-este /ceva/ 6 , ci în sensul de imagine a ceea-ce-este /ceva/, sau încă 
şi în mai mult „nefiind /ceva/". 7 

Or acesta este întreg domeniul senzorial cu toate proprietăţile 
legate de senzorial, sau ceva ulterior acestora, luat drept contextua- 
lizare a acestora, sau ca un principiu al acestora, sau ca un anume 
/element/ dintre cele care dau conţinutul a ceea ce e astfel /sen¬ 
zorial/. Iar conceptul pe care şi l-ar forma cineva despre acest/prin¬ 
cipiu/ este ca lipsa de măsură în raport cu măsura, ca nelimitatul în 
raport cu limita, neforma în raport formativitatea, veşnica lipsă în 
raport cu autosuficienţa, veşnicul indeterminat, în nici un chip în 
repaos, total afectat, nesătul, sărăcia absolută. 8 Iar aceste proprietăţi 
nu-i revin contextual, ci ele îi sînt ca un fel de Fiinţă a sa. Şi orice 
parte a sa ai vedea, îl vezi pe el însuşi /care e/ toate aceste /proprie¬ 
tăţi/. Cît despre celelalte lucruri, cîte ar participa la el şi s-ar ase¬ 
măna cu el, ele devin rele, dar nu sînt esenţialmente <07i£Q> rele. 

Cărei ipostaze îi sînt prezente aceste proprietăţi, care nu sînt 
diferite de ea, ci sînt chiar ea? Intr-adevăr, dacă unui alt lucru îi 
revine răul, trebuie ca el însuşi să fie ceva anterior /proprietăţii/, 
chiar dacă nu e o Fiinţă. Aşa cum există Binele în sine, dar şi bine 
care revine ca proprietate, la fel există şi Rău în sine, cît şi /rău/ care, 
potrivit cu acesta, revine ca proprietate altui lucru. 


6 Referire la Sofistul , 258d. Plotin pare să extindă ideea răului ca contra¬ 
dictoriu la Bine asupra Materiei. 

7 Plotin distinge, aşadar: nefiinţa absolută, nefiinţa care este „altceva decît 
fiinţa", nefiinţa-imagine - corpurile, nefiinţa cvasitotală - Materia. 

8 Vezi tratatul anterior, 50, III.5. 

Dar ce este lipsa de măsură, /s-ar putea întreba cineva/, dacă 
ea nu se află în cel lipsit de măsură? [Şi ce e măsura fără să fie în 
cel posesor de măsură?] 9 

Or, aşa cum există măsură fără să fie în cel cu măsură, la fel 
există şi lipsă de măsură care nu se află în cel fără măsură. Căci 
dacă /lipsa de măsură/ se află în altceva, /ea se află/ fie în cel lipsit 
de măsură, şi atunci acesta nu are nevoie de lipsa de măsură, fiind 
el însuşi lipsit de măsură; fie /ea se află/ în cel măsurat; dar nu e 
posibil ca cel măsurat să aibă lipsa de măsură faţă de care e măsurat. 

In consecinţă, afirmăm că există ceva nelimitat în sine, de ase¬ 
menea Neformă în sine şi toate cele de mai sus, care caracterizează 
natura Răului; şi, dacă există ceva asemănător posterior lui, fie are 
/Răul/ amestecat, fie, privind către el, este în acest fel sau face ceva 
de acest fel. /Vorbim despre Materie/, substrat al figurilor, formelor, 
configuraţiilor, măsurilor, limitelor, împodobită cu o podoabă străi¬ 
nă, care nu are de la sine nimic bine, imagine fantomatică în raport 
cu cele-ce-sînt /ceva/, deci o Fiinţă a Răului, dacă poate exista o 
Fiinţă a Răului <kcikou ouaua>; pe aceasta raţionamentul o descoperă 
ca fiind Răul prim şi Răul în sine. 

4. Natura corpurilor, în măsura în care participă la Materie, 
nu poate fi primul rău. Căci ea are o formă neadevărată, este lipsită 
de viaţă; corpurile se nimicesc reciproc; mişcarea lor de translaţie 
e fără ordine, ele sînt piedică Sufletului pentru activitatea sa, fug 
de Fiinţă, mereu în curgere: sînt un al doilea rău. 

Sufletul în sine însă nu e rău şi nu orice Suflet e rău. Dar care 
Suflete rău? După cum spune/Platon/: „au ţinut în sclavie/partea/ 
Sufletului căreia prin fire îi revine răul" 10 , astfel încît aspectul 
iraţional al Sufletului să primească răul - lipsa de măsură, excesul 
şi defectul. De aici provin ticăloşia, laşitatea şi restul de vicii ale 
Sufletului, afectele involuntare care produc opinii false şi deter¬ 
mină /Sufletul/ să considere drept rele şi bune lucrurile de care 
el se fereşte şi, /respectiv/, pe care le urmăreşte. 

Dar ce anume a produs viciul acesta şi în ce mod îl vei readuce 
la principiul şi la cauza lui? 


9 Armstrong, (I, p. 285) consideră pasajul o glosă interpolată. 

10 Platon, Phaidros, 256b. 

Mai întîi /trebuie spus/ că Sufletul de acest fel nu se află în afara 
Materiei, nici nu e în sine. El e unit cu lipsa de măsură şi nu are 
parte de forma care orînduieşte şi aduce la măsură. Căci el e ames¬ 
tecat cu trupul care posedă Materie. 

Apoi, dacă partea sa raţională ar fi vătămată, vederea sa e împie¬ 
dicată de pasiuni, şi de întunecarea produsă de Materie; /Sufletul/ 
e înclinat spre Materie şi în general nu priveşte spre Fiinţă, ci spre 
devenire, al cărei principiu e natura Materiei. /Sufletul/ deci e rău, 
în sensul că /răul, Materia/ deşi încă nu e în el, totuşi, numai privind 
la Suflet, ea îl infectează <âvarapTiAâvai> de Răul său. Căci /Materia/, 
fiind complet nepărtaşă la Bine, fiind privaţiune de Acesta şi lipsă 
totală, ar face să semene cu sine orice s-ar atinge de ea în vreun 
fel sau în altul. 

Prin urmare. Sufletul desăvîrşit şi care înclină spre Intelect e 
veşnic pur şi e întors cu spatele la Materie, şi nici indeterminarea, 
nici lipsa de măsură, nici răul nu le priveşte şi nu vine în apro¬ 
pierea lor. Intr-adevăr, el rămîne pur, definit în totalitate de Intelect. 
Dar Sufletul care nu a rămas astfel, ci, plecînd din sine, deoarece 
nu e nici desăvîrşit, nici prim (precum o imagine a primului Suflet), 
din cauza lipsei, în măsura în care e în lipsă, s-a umplut cu inde- 
terminare. El priveşte întunericul şi are deja Materie; priveşte spre 
cel pe care nu-l priveşte, în sensul în care se spune că noi „vedem" 
şi întunericul. 

5. Dar, dacă lipsa Binelui e cauza vederii întunericului şi a unirii 
cu el. Răul, şi cel primar, ar consta pentru Suflet în lipsă [sau în 
întuneric] - dar să acceptăm că întunericul este /răul/ secundar - 
natura răului nu ar mai fi în Materie, ci ar fi anterioară Materiei. 

Răspund că Răul nu se află în orice deficienţă, ci în cea totală. 
Prin urmare, ceea ce are o mică deficienţă faţă de Bine nu e rău, 
căci poate fi desăvîrşit, dacă îl raportăm la natura sa. Dar cînd defi¬ 
cienţa ar fi totală - e cazul Materiei - aceasta e Răul esenţial <xo 
ovtcjs KaKov> care nu are nici o parte de Bine. Intr-adevăr, Materia 
nu posedă nici măcar fiinţarea, pentru ca să participe în acest mod 
la Bine, ci „fiinţarea" e la ea un omonim, deoarece adevărul despre 
ea e să spunem că „nu este". 

Aşadar, deficienţa posedă proprietatea de a nu fi bun, în vreme 
ce deficienţa totală posedă Răul. Iar deficienţa mai mare /posedă/ 

capacitatea de a cădea spre Rău şi e deja un rău. însă nu trebuie 
să credem că acest rău, precum nedreptatea sau alt viciu, este Răul, 
ci /trebuie să credem că Răul/ e acela care încă nu e nici unul dintre 
aceste vicii, în vreme ce acestea sînt ca un fel de forme ale lui, ce 
sînt formate prin adaosuri. De exemplu, răutatea din Suflet şi de 
asemenea speciile acesteia există fie din cauza Materiei asociate 
Sufletului, fie din cauza părţilor Sufletului, fie deoarece o parte 
/a Sufletului/ e ca ceva care vede, iar alta ca ceva care are un avînt 
sau o suferinţă. 

Iar dacă cineva ar susţine că şi cele exterioare Sufletului sînt 
rele - de pildă, boala, sărăcia -, în ce fel le-ar readuce la acea natură 
(Răul)? 

Răspund că boala e o deficienţă şi un exces al corpurilor mate¬ 
riale care nu suportă ordinea şi măsura; că urîţenia este Materie 
nesupusă formei, că sărăcia e lipsă şi privaţiune de lucrurile de care 
avem nevoie din pricina Materiei de care sîntem înlănţuiţi, ce po¬ 
sedă o natură care este totuna cu nevoia. 

Or, dacă acestea sînt corect stabilite, nu trebuie susţinut că noi 
sîntem principiul relelor, ca fiind răi de la noi înşine, ci că relele sînt 
anterioare nouă. Cele care îi stăpînesc pe oameni, îi stăpînesc fără 
voia lor. Or, la cei capabili există scăparea de relele din Suflet, dar 
nu toţi /oamenii/ pot /face aceasta/. Chiar dacă zeii vizibili 11 au 
Materie, /susţinem că/ ei nu posedă răul - viciul, pe care îl posedă 
oamenii, deoarece nici măcar toţi oamenii /nu-1 posedă/. Căci acei 
zei o stăpînesc - deşi sînt mai buni /zeii/ la care nu există /Mate¬ 
rie/ - şi o stăpînesc prin ceea ce nu e material <£vuâo)> în ei. 12 

6. Trebuie cercetat şi în ce sens spune /Platon/ că „relele nu pot 
să piară, ci există în mod necesar". Ele „nu-şi au locul la zei, ci ele 
cu necesitate cutreieră veşnic firea muritoare şi tărîmul de Aici". 13 

Astfel deci s-a spus: deoarece cerul este pur de rele, mişdndu-se 
cu rînduială şi condus de ordine, deoarece nu există acolo nedrep¬ 
tate, nici alt viciu, nici părţile sale nu se nedreptăţesc reciproc, 
fiind conduse de ordine, oare pe pămînt/sînt relele/, existînd aici 


11 Astrele. 

12 Adopt aici o lecţiune diferită de Armstrong care are: ev vAt] „în materie". 

13 Platon, Theaitetos, 176a. 

nedreptate şi dezordine? Aceasta e „natura muritoare" şi acesta 
de Aici e locul. 

Dar expresia „trebuie să fugim de Aici" 14 nu se referă la locurile 
de pe pămînt. Căci fuga - spune Plafon - nu înseamnă a pleca de 
pe pămînt, ci înseamnă, chiar trăind pe pămînt, să fii „drept şi 
pios, cît şi să ai înţelepciune", astfel că spusa afirmă că trebuie fugit 
de viciu; în consecinţă, viciul şi toate dte provin din el constituie 
relele pentru el (Socrate). Iar rînd interlocutorul/Theodoros/ afirmă 
că va exista suprimare a relelor, dacă i-ar convinge pe oameni să 
facă ceea ce el spune, /Socrate/ declară că aşa ceva nu e posibil să 
se întîmple. Căci e necesar să existe relele, dacă „ceva trebuie să 
fie contrariul Binelui". 15 

Dar cum e cu putinţă ca viciul omenesc să fie contrariu acelui 
Bine? Intr-adevăr, viciul e contrariul virtuţii, dar ea nu e Binele, 
ci e un bine, care face ca omul să ţină Materia în stăpînire. 

Dar cum ar putea exista un contrariu pentru acel Bine? Căci 
El nu este o calitate. 

Apoi de ce există pretutindeni această necesitate, ca, dacă există 
unul dintre contrarii, să existe şi celălalt? Să acceptăm ca posibilă 
existenţa contrariului atunci cînd există un contrariu al său - de 
exemplu, existînd sănătatea, e posibil să existe şi boala - totuşi nu 
e necesar. Afirm că nu e necesar ca Plafon să fi spus că în cazul 
oricărui contrariu acest lucru e adevărat, ci el s-a referit numai la 
cazul Binelui. 

Insă, dacă Binele e Fiinţă, în ce fel există pentru el un contrariu? 
Sau /în ce fel există un contrariu/ pentru Cel ce e mai presus de 
Fiinţă? Inexistenţa unui contrariu pentru Fiinţă e plauzibilă pentru 
Fiinţele individuale, fiind demonstrată prin inducţie. 16 Or, pentru 
Fiinţă în general nu s-afăcut demonstraţia. Atunci ce contrariu va exista 
pentru Fiinţa universală şi în general pentru primele principii? 

Răspund că non-Fiinţa feste contrariul/ Fiinţei, iar naturii Binelui 
îi e contrariu ceea ce e natura şi principiul Răului. Căci principii 
sînt ambele: o natură a celor rele, o alta a celor bune; şi toate lucrurile 


14 Ibidem. 

15 Citatul din Platon ( Theaitetos, 176a) uşor modificat de Plotin. Prin această 
referire, Plotin deduce că există nu numai un contradictoriu la ceea-ce-este 
/ceva/, precum se afirmase în Sofis tul, dar şi un contrariu al Fiinţei şi al Binelui. 

16 Aristotel, Categorii, 11, 13b şi 5, 3b. 

cuprinse în fiecare dintre cele două naturi sînt contrare /unele 
altora/. 17 Astfel încît toate, luate în întregul lor, sînt contrare şi chiar 
mai mult contrare decît sînt restul. Celelalte contrarii se află fie în 
aceeaşi specie, fie în acelaşi gen şi ele participă la Iun substrat/ comun 
în care se află. Dar cele care sînt separate, unde contrariile atributelor 
existente la unul, pentru completarea fiinţării lui, se regăsesc la 
celălalt, cum de n-ar fi în cea mai mare măsură contrare? Mai ales 
că sînt contrarii cele care sînt cel mai îndepărtate unele de altele. 18 
Limitei, deci, măsurii şi restului care se află în natura divină le 
sînt contrarii nelimitatul, lipsa de măsură şi restul, cîte sînt în 
posesia naturii rele, astfel încât întregul /naturii bune/ este contrariu 
întregului /naturii rele/. 

Şi /natura rea/ are o fiinţare mincinoasă -falsul prim şi esenţial. 
Dar cealaltă natură are fiinţarea adevărată. Astfelîncîtpotrivit cu 
aceasta, falsul este contrariul adevărului, iar ceea ce [nu] se confor¬ 
mează Fiinţei /sale/ este contrariul celui care se conformează Fiinţei 
/celuilalt/. 1 ^ 

Astfel ne-a apărut evident faptul că nu pretutindeni Fiinţa este 
fără contrariu. Am fi acceptat chiar şi la foc şi la apă că acestea 
sînt contrarii, dacă nu ar exista o materie comună a lor pe care 
apar, ca proprietăţi, caldul şi uscatul, respectiv umedul şi recele. 
Dar dacă ar exista numai /proprietăţile/ în sine care completează 
Fiinţa fără substratul comun, ele ar fi chiar şi aşa contrare - o Fiinţă 
contrarie altei Fiinţe! 

Prin urmare, cele care sînt întru totul separate, care nu au nimic 
în comun, care posedă cea mai mare distanţă în natura lor sînt con¬ 
trarii. 20 De aceea contrarietatea nu e luată în sensul de calitate, nici 
în general ca un gen al realităţilor, ci în sensul că /respectivele con¬ 
trarii/ sînt la maximum separate între ele, că sînt constituite din pro¬ 
prietăţi opuse şi produc efecte contrarii. 

7. Dar, dacă există Binele, în ce fel există „prin necesitate" şi Răul? 
Oare nu e astfel fiindcă trebuie ca în Univers să existe Materia? Căci 


17 Arătînd mai tîrziu că Răul este cauzat de Bine, Plotin va respinge impli¬ 
caţia dualistă a acestei afirmaţii. 

18 lbidem, 6, 6a şi Metafizica, V. 

19 Lecţiune disputată. 

20 V.şiLPP. 

acest Univers vizibil e făcut din contrarii şi nu ar putea exista fără 
existenţa Materiei. Or, „natura acestui Univers e amestecată din 
Intelect şi necesitate" 21 ; iar cele sosite de la Zeu care se duc în 
Univers sînt bune, în vreme ce relele provin din „vechea natură" 
- /Platon/ se referă la Materia-substrat, încă neorînduită. 22 

Dar în ce sens /vorbeşte/ despre „natura muritoare"? Expresia 
„acest loc" acceptăm că indică Universul. Expresia „deoarece v-aţi 
născut, nu sînteţi nemuritori, dar nici nu veţi fi nimiciţi din cauza 
mea" /arată felul naturii muritoare/. 23 Iar dacă lucrurile stau astfel, 
e justificată afirmaţia că „relele nu ar putea pieri". In ce fel vor 
fugi ele? Nu spaţial, ci /ele fug/, dacă omul dobîndeşte virtutea 
„separîndu-se pe sine de corp" 24 . Asta înseamnă şi /separarea/ de 
Materie, dat fiind că cel care convieţuieşte cu corpul, convieţuieşte 
şi cu Materia. /Platon/ clarifică undeva expresia „a se separa" şi 
„a nu /se separa/": primul caz se regăseşte la zei, în inteligibil, căci 
ei sînt nemuritori. 25 

Este însă posibil a înţelege şi în acest fel necesitatea Răului: 
de vreme ce nu există numai Binele, este necesar ca, prin derivare 
<xrj £K|3dcr£i> de la El, sau dacă se vrea, prin continua coborîre 
(diminuare) <xrj âd fmo|3âaei> şi îndepărtare /de El/, să existe 
termenul ultim <to eaxar ov>, după care nu mai poate apărea nimic; 
acesta este Răul. Prin necesitate însă există termenul posterior Bine¬ 
lui; în consecinţă există şi ultimul termen/al seriei/. Acesta e Materia 
care nu mai posedă nimic din /Bine/. Iată necesitatea Răului. 

8. Dar cineva ar putea susţine că noi nu sîntem răi din pricina 
Materiei; într-adevăr, nici ignoranţa nu se explică prin Materie, 
nici dorinţele rele. Căci dacă, din cauza viciului corpului s-ar 
constitui /răul/, se poate spune că nu Materia, ci forma l-a produs, 
de pildă căldura, răceala, amarul, săratul şi toate speciile /formele/ 
de umori, în plus umplerile, golirile, şi umplerile nu pur şi simplu, 
ci umplerile de anumite umori, şi în general o calitate de acest fel 
face diferenţa între dorinţe şi, dacă vreţi, a opiniilor eronate, încît 


21 Platon, Timaios, 47e. 

22 In manuscrise apare inserţia unei glose. 

23 Platon, Timaios, 41b. 

24 Platon, Theaitetos, 176a. 

25 lbidem. 

forma mai curînd decît Materia e răul; ei bine, chiar acest filozof 
va fi silit /totuşi/ să admită deloc mai puţin că Materia e Răul. 

Intr-adevăr, ceea ce calitatea din Materie produce nu produce 
fiind separată, după cum nici forma toporului nu produce /un 
topor/ fără fier. 26 Apoi formele din Materie nu sînt identice cu cele 
care erau cînd sînt în sine, ci, fiind raţiuni formatoare în Materie, 
sînt corupte în Materie şi sînt infectate de natura acesteia. Căci nici 
Focul în sine nu arde, nici o alta dintre Formele în sine nu produce 
efectele despre care, ajungînd /ea/ în Materie, se spune că le pro¬ 
duce. Intr-adevăr, ajungînd Materia stăpînă peste ceea ce se mani¬ 
festă în ea, corupe şi nimiceşte această /formă imanentă/, opunîndu-şi 
natura proprie ce-i contrarie. Ea nu adaugă la cald recele, ci Formei 
îi aduce propria sa Neformă, aduce configuraţiei informul, iar exce¬ 
sul şi lipsa /le aduce/ măsuratului, pînă ce l-ar face pe acesta al său 
şi să nu-şi mai aparţină, precum în hrana animalelor ceea ce e asimilat 
nu mai e deloc ceea ce a sosit, ci e sînge de cîine şi totul e cîine, iar 
toate umorile sînt cele care aparţin organismului primitor. 

Iar dacă trupul este cauza relelor. Materia ar fi şi în acest fel 
cauza relelor. 

Dar un altul ar spune: trebuia ca /forma/ să domine relele! Or, 
ceea ce putea să domine nu e pur, în cazul dnd nu ar fugi /de Aici/. 
Dorinţele sînt mai puternice printr-un astfel de amestec de cor¬ 
puri - unele /mai puternice/ decît altele - încît nu poate domina 
ceea ce e în fiecare. Unii oamenii sînt mai înceţi să judece, deoarece 
sînt răciţi şi împiedicaţi de viciul corpurilor, în vreme ce pro¬ 
prietăţile contrare îi fac inconstanţi. O dovedesc şi condiţiile ocazio¬ 
nale: căci cei sătui sînt diferiţi şi în dorinţe, şi în gînduri de cei 
flămînzi şi sînt diferiţi cei care se satură într-un fel de cei care se 
satură într-alt fel. 

Fie deci în primul rînd Nemăsura un rău, în vreme ce acela 
care ajunge la lipsa de măsură sau prin asemănare, sau prin parti¬ 
cipare, prin faptul că ea îi revine contextual, va fi rău în al doilea 
rînd. In primul rînd vine întunericul, dar ceea ce e întunecat vine, 
de asemenea, în al doilea rînd. Viciul, fiind ignoranţă şi lipsă de 
măsură privitoare la Suflet, e rău în al doilea rînd şi nu e Răul în 
sine. Căci nici virtutea nu e primul Bine, ci ea e ceea ce se aseamănă 
cu El sau participă la El. 


26 Aristotel, Despre suflet, B, 1, 412b. 

9. Prin ce facultate însă am cunoscut acestea? Şi mai întîi, prin 
ce facultate am cunoscut viciul? Căci virtutea o cunoaştem prin 
Intelectul însuşi şi gîndire, dat fiind că aceasta se gîndeşte pe sine. 
Dar în ce fel cunoaştem viciul? 

Răspund că, aşa precum cu o riglă cunoaştem ce e şi ce nu e 
rectiliniu, tot aşa /cunoaştem/ viciul ca nepotrivindu-se cu virtu¬ 
tea. Dar oare /îl cunoaştem/ privind sau neprivind la acesta - mă 
refer la viciu? 

Răspund că viciul desăvîrşit /îl cunoaştem/ fără să-l privim, 
fiindcă e nelimitat. Prin excludere, aşadar, /cunoaştem/ ceea ce nu 
e deloc asta /ceea ce cunoaştem/. Dar viciul incomplet /îl cunoaştem/ 
prin deficienţa faţă de /bine/. Văzînd o parte, înţelegem cu partea 
prezentă partea absentă care, desigur, există în cuprinsul formei 
generale, dar absentează de acolo /unde privim/. Astfel vorbim 
despre viciu, lăsînd în indeterminare ceea ce a fost scos /din forma 
generală/. 

Astfel în cazul Materiei, de exemplu cînd vedem un chip urît, 
deoarece raţiunea formatoare nu a învins, încît să ascundă urîţenia 
Materiei, ni-1 reprezentăm urît din cauza deficienţei formei. 

Dar în ce fel este ceea ce nu a întîlnit niciodată forma? Răspund 
că, excluzînd /cu mintea/ forma, afirmăm că lucrul la care formele 
nu sînt prezente e Materia; noi înşine înţelegem lipsa de confi¬ 
guraţie din noi în faptul de a exclude orice formă, dacă urmează 
să privim Materia. De aceea şi intelectul acesta care îndrăzneşte 
să vadă ceea ce nu-i aparţine este altul, nu-i Intelectul. După cum 
ochiul s-a separat pe sine de lumină, pentru ca să vadă întunericul 
şi să nu-1 vadă - adică abandonează lumina, pentru ca să vadă 
întunericul, căci împreună cu /lumina/ nu e posibil să-l vadă; dar 
nici fără ceva /lumină/ nu e posibil să-l vadă, ci /e posibil/ să nu 
vadă - pentru ca să fieîn situaţia să-l poată vedea, tot la fel şi Inte¬ 
lectul, abandonînd lumina proprie în interiorul său şi, ca să spu¬ 
nem aşa, ieşind în afara sa, se duce spre ceea ce nu-i aparţine. 
Neaducîndu-şi lumina sa, el îndură contrariul a ceea ce este, pentru 
ca să vadă ceea ce-i e contrariu. 

10. Acestea stau deci astfel. Dar, dacă Materia e fără calităţi, cum 
de e ea rea? 

Răspund că ea e numită „fără calităţi", deoarece ea nu are la 
sine nimic din aceste calităţi pe care le primeşte şi care vor exista 

în ea ca într-un substrat, şi nu /e „fără calităţi"/ în sensul că ea nu 
are nici o natură. Dacă deci are o anume natură, ce opreşte ca această 
natură să fie rea, dar nu în sens calitativ? Căci şi calitativul este 
ceva potrivit cu care altceva /decît el/ este declarat a fi „de o anume 
calitate". Calitativul soseşte drept contextualizare şi într-un sub¬ 
strat. Materia însă nu se află într-un substrat, ci e substrat, iar contex- 
tualizarea îi revine. Aşadar, de vreme ce Materia nu întîlneşte 
calitativul, care are natură de contextual, ea e numită „fără calităţi". 

Dacă chiar şi calitatea însăşi e fără calităţi, cum ar putea fi 
considerată drept „calificată" Materia care nu primeşte calitatea? 
Cu dreptate e deci considerată „fără calităţi" şi rea. Căci nu e numită 
„rea", deoarece are o calitate, ci mai curînd deoarece nu are nici 
o calitate, pentru ca să nu fie, pesemne, rea fiind formă, ci nu/astfel/: 
ea să fie o natură contrară formei. 27 

11. Or, natura contrară oricărei forme este privaţiunea. Dar priva¬ 
ţiunea se află întotdeauna în altceva şi nu e în sine o ipostază. 28 
Astfel încît dacă Răul se află în privaţiune. Răul va fi în lucrul 
privat de formă şi în consecinţă nu va exista în sine. Dacă, aşadar, 
va exista rău în Suflet, privaţiunea din el vor fi răul şi viciul şi nici 
/un rău/ nu va mai exista în afara /Sufletului/. 

Pe de altă parte, unele argumente cred că trebuie să suprime 
cu totul Materia, în vreme ce altele cred că, deoarece există, ea nu 
e rea. 29 Prin urmare, nu trebuie căutat Răul nicăieri într-altă parte, 
ci trebuie stabilit astfel că el, fiind situat în Suflet, e absenţa Binelui. 

Dar dacă privaţiunea e /privaţiune/ de o formă care se avîntă 
să fie prezentă, dacă privaţiunea de Bine se află în Suflet şi dacă 
ea produce viciul în Suflet din cauza raţiunii proprii /Sufletului/, 
Sufletul nu posedă nici un bine. Atunci, nu posedă nici viaţă, deşi 


27 Urmez conjectura lui D. O'Meara în Plotin - Trăite 51, Les Editions du 
Cert, Paris, 1999, p. 53. 

28 Aceasta nu este doctrina lui Plotin, ci aceea a lui Aristotel. V. Fizica, A, 5-8. 
Plotin, dimpotrivă, consideră în 12, II.4, 14, că Materia şi privaţiunea se con¬ 
fundă fizic, dacă nu şi conceptual. 

29 Este vorba, probabil, nu atît despre negarea materiei ca atare, ci despre 
negarea Materiei absolute sau ultime. Probabil că Aristotel însuşi tindea către 
această posibilitate. Chestiune disputată în prezent. Pentru peripateticieni, în 
orice caz, materia e neutră: nici bună, nici rea. 

e Suflet. în consecinţă. Sufletul va fi neînsufleţit, dacă nu posedă 
nici viaţă. în consecinţă, deşi e Suflet, /Sufletul/ nu va fi Suflet. 
Dar el are viaţă în temeiul propriei raţiuni, astfel încît el nu are pri¬ 
vaţiunea Binelui de la sine. Avînd deci un bine, e o urmă a Intelec¬ 
tului de „forma Binelui", şi nu e rău de la sine. Prin urmare, Sufletul 
nu este nici Răul de prim ordin, nici nu îi revine accidental Răul 
de prim ordin, fiindcă întregul Bine nu e îndepărtat de el. 

12. Dar dacă s-ar susţine că viciul şi răul din Suflet nu sînt 
privaţiune totală, ci o anume privaţiune de Bine? însă dacă e aşa. 
Sufletul avînd parţial un /bine/, parţial fiind lipsit de /bine/, va avea 
o condiţie amestecată şi nu va avea Răul pur; astfel nu s-a găsit 
încă Răul prim şi pur. Iar Binele va exista în Suflet, în Fiinţa /aces¬ 
teia/, în timp ce Răul va fi ceva accidental. 

13. Afară doar dacă răul nu va fi aici o piedică 30 , precum e 
pentru ochi /o piedică/ ca să vadă. In acest sens însă Răul va fi făcă¬ 
tor de rău pentru /oameni/ şi anume făcător în sensul că Răul însuşi 
e diferit /de acest rău sufletesc/. Dacă deci viciul e o piedică pentru 
Suflet, viciul va fi un producător al răului, dar nu va fi Răul. Nici 
virtutea nu e Binele, ci doar dacă e luată în sensul de auxiliar /al 
acestuia/. Astfel, dacă virtutea nu e Binele, nici viciul nu e Răul. 

Apoi virtutea nu este Frumosul însuşi, nici Binele însuşi. în 
consecinţă, nici viciul nu este Urîtul însuşi şi Răul însuşi. Am 
afirmat că virtutea nu e nici Frumosul însuşi, nici Binele însuşi, 
fiindcă înainte de ea şi mai presus de ea se află Frumosul însuşi 
şi Binele însuşi. Şi ea e cumva prin participare bună şi frumoasă. 
Aşa precum cel ce suie pornind de la virtute întîlneşte Frumosul 
şi Binele, tot aşa cel care coboară de la viciu întîlneşte Răul însuşi, 
după ce a pornit de la viciu. Pentru cel care priveşte există privirea, 
care este a Răului însuşi, iar pentru cel care ajunge /acolo/ există 
participarea. Căci el ajunge cu totul în „locul neasemănării" 31 , 
unde, cufundîndu-se în /viciu?/, căzînd „în mîzgă" 32 , va deveni 
întunecat. însă dacă Sufletul ar ajunge cu totul în viciul total, el 


30 Urmez conjectura lui D. O'Meara. 

31 Platon, Politicul, 273d. 

32 Platon, Phaidon, 69c. 

nu mai are viciu, ci şi-ar schimba /natura/ pe o alta mai rea. Căci 
viciul este încă omenesc, atunci cînd e amestecat cu un contrariu. 
Aşadar, Sufletul moare, aşa cum ar putea „muri" Sufletul; şi pentru 
el, încă cufundat în corp, moartea înseamnă a intra în Materie, a 
se umple de ea; înseamnă ca Sufletul, care iese /din corp/, să zacă 
acolo, pînă ce ar fugi în sus şi şi-ar scoate privirea din mîzgă. Aceasta 
înseamnă expresia „mersul la Hades pentru a aţipi" 33 . 

14. Dacă cineva ar susţine că viciul constă dintr-o slăbiciune 
a Sufletului, că Sufletul rău e deci uşor afectabil şi uşor de deplasat, 
fiind transportat din întreg înspre întregul rău, că e uşor de deplasat 
spre dorinţe, că e lesne excitabil la mînie, lesne înclinat să-şi dea 
asentimentul, cedînd uşor reprezentărilor întunecate, în ce fel sînt 
cele mai slabe dintre cele produse de artă sau de natură, care cunosc 
o rapidă nimicire de la vînturi şi arşiţă - ei bine, ar fi vrednic de 
cercetat ce este slăbiciunea Sufletului şi de unde vine ea. 

Căci slăbiciunea în cazul Sufletului nu e la fel ca în cazul cor¬ 
purilor: ci, după cum acolo - la corpuri - neputinţa de acţiune şi 
uşoara afectabilitate, la fel şi aici, prin analogie, /aceleaşi caracte¬ 
ristici/ au drept denumire cuvîntul „slăbiciune"; dacă nu cumva 
slăbiciunea ar avea pentru Suflet aceeaşi cauză. Materia. 

Dar trebuie să urmărim îndeaproape argumentul: care este cauza 
pomenitei slăbiciuni a Sufletului? Căci nu densitatea sau rarefie¬ 
rea, nici subtilitatea sau greutatea, sau boala, precum o febră, deter¬ 
mină slăbiciunea Sufletului. 

E însă necesar ca o astfel de slăbiciune a Sufletului să existe 
sau la Sufletele complet separate /de corp/, sau la cele din Materie, 
sau la ambele tipuri. Iar dacă ea nu se află la cele separate de Mate¬ 
rie, căci toate acestea sînt pure şi, cum spune /Platon/ „înaripate 
şi desăvîrşite" 34 , iar activitatea lor nu cunoaşte piedică, rămîne ca 
slăbiciunea să existe la cele căzute - impure şi nepurificate. Iar 
slăbiciunea ar fi nu o înlăturare a ceva, ci o prezenţă străină, precum 
cea a flegmei sau a fierii la trup. 

Or, pentru cei care înţeleg mai clar cauza căderii Sufletului în 
felul în care se cuvine a înţelege-o, va fi vădit ceea ce căutăm. 


33 Platon, Republica, 534c-d. 

34 Platon, Phaidros, 246b-c. 

anume slăbiciunea Sufletului: Materia are existenţă şi Sufletul are 
existenţă; şi există un singur loc, ca să spunem aşa. Căci Materia nu 
are un loc separat, şi de asemenea nu există un loc separat al Sufle¬ 
tului, precum, pentru Materie, în pămînt, iar pentru Suflet în aer, 
ci pentru Suflet locul separat înseamnă faptul ca /Sufletul/ să nu 
fie în Materie. Aceasta înseamnă să nu fie unit cu Materia, înseam¬ 
nă ca ceva unitar să nu se nască din Suflet şi Materie, să nu ajungă 
în Materie ca substrat. Asta înseamnă faptul de a fi separat. 

Iar puterile Sufletului sînt numeroase şi Sufletul are început, 
/aspecte/ intermediare şi inferioare. Dar Materia, fiind prezentă, 
roagă şi, ca să spunem aşa, perturbă şi vrea să ajungă în interior. 
Dar „tot locul e sfînt" 35 şi nu există nimic care să nu aibă parte 
de Suflet. /Materia/ e iluminată deci, cînd se avîntă de dedesubt 
şi ea nu-1 poate prinde pe cel de care e iluminată. Căci acela nu 
o suportă, chiar dacă ea (Materia) e de faţă, fiindcă el nu o vede 
din pricina răutăţii /ei/. Dar ea /Materia/ întunecă acea iluminare 
şi lumina venită de Acolo prin amestec, face ca generarea /ei/ să 
fie slabă, oferind şi pricina pentru ca /Sufletul/ să vină spre ea: căci 
el nu ar putea veni la ceva care nu-i prezent! 36 

Aceasta este căderea Sufletului: anume să vină în acest fel către 
Materie şi să fie slăbit, fiindcă puterile sale nu sînt toate prezente 
în actualizare. Aceasta, pentru că Materia le opreşte să fie pre¬ 
zente, deoarece se înstăpîneşte pe locul pe care /Sufletul/ îl deţine; 
şi, pentru a spune astfel, face ca /Sufletul/ „să se strîngă" 37 , iar ceea 
ce a prins, de parcă ar fi furat, ea îl face rău, pînă cînd /Sufletul/ ar 
reuşi să scape. 

Aşadar, Materia e pentru Suflet şi cauza slăbiciunii, şi cauza 
viciului. Ea e deci rea înaintea /Sufletului/ şi e primul rău. Şi chiar 
dacă Sufletul însuşi a generat Materia fiind afectat, şi a fost în 
comuniune cu ea şi a devenit rău. Materia e cauza /răului, deoarece 
este/ prezentă. Căci /Sufletul/ nu ar fi ajuns în Materie, dacă, din 
cauza prezenţei Materiei, n-ar fi căpătat devenirea /înspre rău/. 38 


35 Sofode, Oedip la Colonnos, 54. 

36 Text dificil din cauza scurtimii sale - tradus în moduri diferite de interpreţi. 

37 Platon, Banchetul, 206c. 

38 Cred că Plotin spune următoarele: Sufletul a creat Materia. Totuşi, Mate¬ 
ria este cauza răului ulterior din Suflet, şi anume, prin simpla ei prezenţă. Intr-ade¬ 
văr, Materia nu poate „intra" în Suflet, dar ea exercită o acţiune asupra acestuia 

15. Iar dacă cineva susţine că Materia nu există, trebuie să i se 
arate, din tratatele despre Materie, necesitatea ipostazei ei, tratată 
acolo prin mai multe argumente. Iar cineva dacă ar afirma că Răul 
nu există deloc printre cele-ce-sînt, e necesar ca respectivul să supri¬ 
me şi Binele şi să nu mai existe nici un obiect al năzuinţei: deci 
nici năzuinţă, nici ferire, nici gîndire. Căci năzuinţa e a Binelui, 
ferirea e de Rău, iar gîndirea şi chibzuinţă sînt despre Bine şi Rău; 
gîndirea în sine este unul dintre lucrurile bune. 

Trebuie aşadar să existe şi bine şi bine neamestectat, dar ames¬ 
tecul e deja din rău şi bine; dacă participă la mai mult rău, se aso¬ 
ciază el însuşi la acel Rău din întreg, iar dacă participă la mai puţin 
/rău, se asociază/ la Bine, în măsura în care e mai puţin /rău/. Căci 
ce fel de rău ar putea exista pentru Suflet? Sau cărui /Suflet/ care 
nu intră în contact cu natura Răului /i-ar putea veni răul/? 

într-adevăr, nici dorinţele, nici suferinţele, nici mîniile, nici 
temerile /nu-i pot fi proprii Sufletului separat/: căci temerile sînt 
ale compusului care se teme să nu fie nimicit, iar suferinţele sînt 
/ale compusului/ care e nimicit. Dorinţele sînt la un compus, cînd 
ceva deranjează, sau la un /compus/ care caută dinainte remediul 
pentru ca să nu fie deranjat. Imaginaţia e o lovitură din afară a ceva 
iraţional. Căci Sufletul primeşte lovitura prin lipsa sa de indivi¬ 
zibilitate. El ajunge în afară, deoarece nu e pur. 

Dar năzuinţa spre Intelect e altceva. Ea trebuie numai să se înso¬ 
ţească cu el şi să se aşeze în el, fără să se încline spre rău. Iar Răul, 
datorită puterii şi naturii Binelui, nu e numai rău: deoarece Răul 
e o prezenţă necesară, el este legat de jur împrejur cu lanţuri frumoase, 
precum unii prizonieri sînt /legaţi cu lanţuri / de aur. Astfel e ascuns 
sub ele, pentru ca zeii să nu vadă ce-i dizgraţios <ăpoucra> 39 , iar 
oamenii să nu fie nevoiţi să vadă Răul mereu, ci, chiar atunci cînd 
îl văd, să trăiască laolaltă cu imagini ale frumosului, /date lor/ în¬ 
spre reamintirea /Frumosului/. 


prin prezenţă. Pentru o interpretare complet diferită, Jean-Marc Narbonne, „Plo- 
tinus and the Gnostics on the Generation of Matter", în Dionysius, voi. XXVI, 
dec. 2006, 45-64. 

39 Adopt lecţiunea HS2 şi Armstrong. 




DESPRE INFLUENŢA ASTRELOR 
52, II.3 


Tema 

Plotin reia chestiunea influenţei astrelor. Opinia sa este că astrele 
nu au o voinţă proprie şi mai ales o voinţă malefică, aşa cum credea 
astrologia populară. Totuşi, în virtutea principiului analogiei uni¬ 
versale şi ca părţi ale Vieţuitorului cosmic, ele pot indica viitorul. 


Subiectul 

Teorii privitoare la influenţa astrelor. Astrele sînt însufleţite. 
Critica antropomorfizării acţiunii astrelor. A arăta care astre sînt 
benefice şi care sînt malefice este o imposibilitate şi conduce la 
consecinţe absurde. Mai multe exemple prin care sînt respinse teze 
ale astrologiei populare. Astrele sînt părţi ale unui Univers viu şi 
ele semnifică precum nişte litere. Problema destinului explicată 
prin interpretarea unor pasaje platoniciene - Republica, Timaios, 
Theaitetos. Sufletul inferior care creează Natura. 



1. Mişcarea de revoluţie a astrelor semnalează viitorul în legă¬ 
tură cu orice, dar nu ea însăşi le face pe toate, după cum crede mul¬ 
ţimea: acestea s-au spus mai înainte în alte tratate 1 , iar discursul 
/nostru/ a adus anumite dovezi. Trebuie însă vorbit acum mai 
precis şi cu mai multe argumente. Căci nu e de puţină însemnătate 
să consideri că faptele sînt fie aşa, fie altminteri. 

Se spune că planetele produc nu numai astfel de lucruri - sără¬ 
cia, bogăţia, sănătatea, boala -, dar şi urîţenia şi frumuseţea. Dar, 
cel mai important, /ele produc/ viciile şi virtuţile şi, desigur, şi 
faptele care decurg din ele în mod individual în toate momentele, 
parcă mîniindu-se pe oameni în cazurile când nu oamenii înşişi comit 
/voluntar/ o faptă rea, de vreme ce ei au fost rînduiţi de către /astre/ 
să fie aşa cum sînt. Şi /se mai spune/ că numitele bunuri /astrele/ 
le dau fără să-i admire pe cei care le primesc, ci că ele, fie suferă în 
unele locuri ale revoluţiei lor, fie o duc bine, şi, de asemenea, că ele 
devin altele în felul în care gîndesc, atunci cînd ele se îndreaptă spre 
centru, şi altele, atunci dnd se îndepărtează /de centru/. 

Şi lucrul cel mai important: se spune că unele dintre astre sînt 
rele, iar altele sînt bune, şi totuşi că cele dintre ele numite rele dau 
lucruri bune, în vreme ce astrele bune devin malefice. Pe deasupra, 
/se spune că/, văzîndu-se unele pe altele, ele produc unele efecte, 
iar dnd nu se văd - altele, de parcă nu-şi aparţin lor însele, ci, dnd 
se văd /sînt/unele, dnd nu se văd - altele. Şi dnd /o planetă/ o vede 
pe una anume, e bună, dar, dacă ar vedea-o pe alta, se schimbă. 
Şi ele văd într-un fel, dacă vederea se face potrivit cu o anume con¬ 
figuraţie /astrală/, şi în alt fel, dacă /se face/ potrivit cu o alta. Iar 
amestecul tuturor laolaltă devine altceva /decît sînt ele singure/. 


1 Vezi 3, III.l, 5-6 (Despre soartă, voi. I, p. 203). 

precum amestecul unor fluide diferite este altceva decît /fiecare 
dintre fluidele/ amestecate. 

Acestea fiind opiniile /oamenilor/, se cuvine ca, cercetîndu-le, 
să vorbim despre fiecare în parte. 

2. Oare astrele acestea (planetele) trebuie socotite însufleţite sau 
neînsufleţite? Dacă sînt neînsufleţite, ele nu distribuie nimic în afară 
de cald şi rece, asta dacă vom susţine că unele astre sînt reci. însă 
atunci, ele vor limita distribuţia /acestor calităţi/ la natura corpu¬ 
rilor noastre, desigur traiectoria lor ajungînd în preajma noastră, 
dat fiind că nu apare o modificare mare a corpurilor, deoarece 
influxul fiecărei planete e acelaşi şi /toate/ se amestecă laolaltă 
fonnînd o unitate pe pămînt, de asemenea în situaţia cînd diferen¬ 
ţierile ţin numai de locuri, în raport cu depărtarea şi apropierea 
lor (recele dînd /influxuri/ diferenţiate în acelaşi fel). 

Dar în ce fel /îi vor face astrele/ pe unii oameni înţelepţi, neghiobi 
sau gramaticieni, pe alţii retori, pe alţii cîntînd la liră, pe alţii /buni/ 
la restul artelor, în plus pe unii bogaţi, pe alţii săraci? Şi la fel în 
privinţa celorlalte /calităţi/ care nu-şi au cauza devenirii în ames¬ 
tecul corporal? Precum, să ai noroc acum cu un anume frate sau 
tată, sau fiu, sau soţie, ori să ajungi general sau împărat? 

Iar dacă astrele sînt însufleţite, ele produc efecte în urma unei 
opţiuni deliberate. Or, ce anume păţesc din partea noastră, ca să 
ne facă de bunăvoie un rău, atunci cînd ele locuiesc într-un loc divin 
şi sînt ele însele divine? Căci la ele nu există lucrurile din pricina 
cărora devin răi oamenii şi, în general, lor nu le soseşte nici bine, 
nici rău, atunci cînd noi fie o ducem bine, fie suferim rele. 

3. Dar / - se spune - / planetele nu fac asta de bunăvoie, ci sînt 
silite de locurile /unde se află/ şi de aspectele /astrale/. însă, dacă 
sînt silite, ar trebui cu siguranţă ca toate să producă aceleaşi efecte, 
odată ajunse în aceleaşi locuri şi aspecte. Or, ce afect diferit îndură 
cutare astru, cînd parcurge cutare sau cutare segment al cercului 
zodiacal? Căci el de fapt nu ajunge în zodia însăşi, ci se află sub 
ea, la mare depărtare, şi, sub orice fel de /zodie/ ar ajunge, rămîne 
sub Cer/ul stelelor fixe/. 

E ridicol, într-adevăr, ca în fiecare/zodie/ dintre cele unde o /pla¬ 
netă/ distribuie /bunuri/, /planeta respectivă/ să devină mereu alta 

şi să dea mereu alte /bunuri/. Iar cînd răsare, cînd ajunge la centru 
şi cînd coboară /se spune că astrul/ e diferit! O planetă nu e fericită 
cînd e la centru, nu suferă cînd coboară sau devine inertă; nici o 
altă /planetă/ nu se mînie cînd suie, nici nu e blîndă cînd coboară 
(dar /- se spune -/ una dintre ele e mai bună chiar cînd coboară). 
Fiecare planetă este întotdeauna şi la centru pentru unele astre, 
dar totodată şi coboară pentru altele şi, coborînd pentru iarăşi 
altele, este la centru din nou pentru altele. Şi deci nu se bucură şi 
suferă, se mînie şi e binevoitoare în acelaşi timp. Cum de nu e 
absurd să spui că unele dintre ele se bucură cînd apun, iar altele 
/se bucură/ cînd răsar? Căci astfel se întîmplă ca ele să sufere şi să 
se bucure simultan! 

Şi apoi, de ce suferinţa lor să ne facă nouă un rău? Dar în gene¬ 
ral, nu trebuie să le acordăm nici suferinţa, nici bucuria ocazio¬ 
nală, ci ele sînt etern binevoitoare, bucurîndu-se de bunătăţile pe 
care le au şi de cele pe care le văd. Pentru fiecare viaţa e la sine însăşi, 
iar binele se află pentru fiecare /astru/ în actualizare; asta nu are 
raport cu noi. Şi cel mai mult, cu noi, fiinţe care nu sîntem în comu¬ 
niune /cu ele/ /relaţia cu noi/ ţine de context şi nu e precumpăni¬ 
toare. Şi nu au deloc de-a face cu noi, dacă anunţarea /viitorului/ 
le revine lor, precum le revine păsărilor, ca ceva neesenţial. 

4. Şi lucrul acesta e absurd, ca astrul cutare văzîndu-1 pe cutare 
să se bucure, în timp ce cutare văzîndu-1 pe cutare - dimpotrivă. 
Ce ură există la ele şi în legătură cu ce anume? Pentru ce, ca trigon 
/un astru/ priveşte într-un fel, iar cînd e în poziţia opusă sau din 
cvadrat priveşte în alt fel? De ce el vede /un alt astru/, fiind aspectat 
într-un fel, în schimb, mai degrabă nu-1 vede la zodia următoare, 
deşi e mai apropiat /ca poziţie/? 

In general, care este modul în care astrele produc ceea ce se 
spune că produc? In ce fel /produce/ fiecare separat şi, în plus, în 
ce fel produc toate laolaltă ceva diferit rezultat din /influxurile/ 
tuturor? Căci nici combinîndu-se unele cu altele nu produc astfel 
pentru noi ceea ce se crede, fiecare introducînd ceva din proprie¬ 
tăţile sale, nici nu împiedică unul, prin violenţă, ca celălalt să dea 
/o influenţă/, nici de asemenea acesta nu consimte ca celălalt să 
acţioneze, după ce a fost convins de el. Şi ca un astru să se bucure, 
ajungînd în locurile/ altuia, dar invers cînd al doilea ajunge în cele 

ale primului - cum de nu e ca şi cînd, considerînd cineva doi 
îndrăgostiţi unul de altul, ar spune apoi că unul îl iubeşte pe celă¬ 
lalt, dar că, invers, al doilea îl urăşte pe primul? 

5. Susţinînd /astrologii/ că printre astre există unul rece /Sa¬ 
turn/, apoi /afirmă/ că, fiind departe de noi, el ne e mai mult bene¬ 
fic; astfel, ei decid că răul lui faţă de noi se află în răceală. însă ar 
fi trebuit ca în zodiile opuse, astrul respectiv să ne fie benefic; apoi, 
/astrele/ reci şi calde fiind contrarii, ambele/ar trebui/ să fie de temut. 
Totuşi ar fi trebuit să existe o temperare. 

Şi /se susţine/ că un astru se bucură în timpul zilei şi devine 
benefic fiind încălzit, un altul se bucură în timpul nopţii, deoa¬ 
rece e de foc, de parcă la ele nu e veşnic zi - mă refer la lumină - 
sau de parcă astrul din urmă ar fi surprins de noapte, deşi e mult 
mai sus decît umbra pămîntului! 

Iar faptul că Luna, cînd e plină, e benefică în conjuncţie cu un 
alt astru, dar când nu mai e plină, e malefică, poate fi /luat/ şi invers, 
dacă acceptăm /raţionamentul acesta/: într-adevăr, cînd e plină 
pentru noi. Luna ar fi fără lumină pe cealaltă emisferă /a ei/, pentru 
celălalt astru aflat deasupra ei, dar cînd nu mai e plină pentru noi, 
e plină pentru acel astru. Astfel încît ea trebuie să facă acţiuni con¬ 
trarii, atunci cînd nu mai e plină /pentru noi/, deoarece se uită, 
plină de lumină, la acel /astru/. Or, pentru ea însăşi nu ar fi nici 
o diferenţă în ce fel este, deoarece are întotdeauna o jumătate iluminată. 

Dar pentru acel astru - se spune - ar fi probabil o diferenţă, 
dacă ar fi încălzit. Dar el s-ar putea încălzi, în cazul cînd Luna ar 
fi fără lumină în raport cu noi. însă, faţă de acel astru fiind ea 
benefică, în momentul lipsei de lumină /faţă de noi/, ea e Lună 
plină pentru el. Cum, atunci, nu ar fi acestea semne /pentru noi/ 
în baza analogiei? 

6. Se consideră că Marte, respectiv Venus produc adulterele 
dacă se află dispuşi într-un anume fel, parcă umplîndu-se din 
desfrîul oamenilor cu dorinţele pe care le au unul faţă de celălalt; 
cum de nu ar fi spusa aceasta o mare absurditate? Şi cum s-ar putea 
accepta că, pentru respectivele planete, privirea reciprocă, dacă s-ar 
privi în cutare fel, este plăcută, dar că nu există la ele nici o limită 
/a puterii/? Ce fel de viaţă au ele, ca, atunci cînd mii, nenumărate 




380 


OPERE 


vietăţi se nasc şi există, ele să desăvîrşească pentru fiecare cutare 
calitate, să le dea o opinie, să-i facă /pe acei oameni/ să fie bogaţi, 
săraci, desfrînaţi şi să desăvîrşească acţiunile fiecăruia? Cum e cu 
putinţă să facă ele atîtea lucruri? 

Concepţia că astrele trebuie să aştepte răsăritul zodiilor şi abia 
atunci să săvîrşească /acţiunile/, că sînt atîţia ani ai suişului /omu¬ 
lui/ cîte părţi /ale cerului/ sînt cele prin care răsare fiecare zodie, 
că ele socotesc ca pe degete cînd vor produce /efectele/, dar că nu 
le e îngăduit /să săvîrşească ceva/ înaintea acestor termene, în gene¬ 
ral, ideea de a nu acorda unuia singur suveranitatea cîrmuirii, în 
vreme ce acestor /astre/ li se dă totul, de parcă nu ar fi unul singur 
care cîrmuieşte, de care atîrnă Universul - /un Univers/ în acord 
cu sine - care dă fiecăruia, potrivit cu natura, să săvîrşească treaba 
proprie şi să acţioneze, ei bine, toate acestea ţin de o minte care dizolvă 
şi ignoră natura ordinii universale, posesoare a principiului şi a cauzei 
prime ce străbat pretutindeni. 

7. Dar dacă astrele semnalează lucrurile viitoare, aşa cum afir¬ 
măm că există multe fenomene, altele decît ele, capabile să le sem¬ 
naleze pe cele viitoare, care ar putea fi factorul care le produce? 
Şi care este ordinea /producerii/? Căci viitorul nu ar putea fi sem¬ 
nalat, dacă existenţele nu ar fi apărut - fiecare în parte - dispuse 
într-o ordine! 

Fie astrele, prin urmare, precum nişte litere ce sînt scrise etern pe 
Cer sau care au fost scrise şi se mişcă, care produc un anume lucru 
sau un altul. Semnificaţia <or| pacria> obţinută de la ele să fie conse¬ 
cinţa acestui /principiu de ordine/, încît cineva ar putea înţelege 
o parte de la o alta pornind de la un principiu unic aflat într-un vieţu¬ 
itor unic. Intr-adevăr, ai putea cunoaşte caracterul cuiva, văzîndu-i 
ochii sau o altă parte a trupului, de asemenea /ai putea cunoaşte 
astfel/ primejdiile şi salvarea lui. Or, /astrele/ sînt părţi, dar părţi 
sîntem şi noi. Aşadar, mereu unele /lucruri se cunosc/ prin altele. 
Şi toate sînt pline de semne şi înţelept e cel care ştie ceva pornind de la 
altceva. 2 


2 Idee stoică, cf. Seneca, Probleme naturale, II, 32, destinată a avea un mare 
succes şi mai tîrziu, în Renaştere. 

Toţi oamenii cunosc numeroase lucruri care apar în mod 
obişnuit; aşadar, care este coordonarea unică <auvTa£,ig pia> /a 
acestora/? Astfel e rezonabilă /prevestirea/ cu ajutorul păsărilor 
şi a altor vieţuitoare, cu care le prevestim pe toate. Căci trebuie ca 
toate să depindă unele de altele şi e corect de spus nu numai faptul 
că există în fiecare individ particular „un singur suflu comun" 
<aup7ivoia p l a>, dar că el există cu mult mai mult şi mai înainte 
în întreg. 3 Şi /e corect de spus/ că un singur principiu face ca un 
Vieţuitor multiplu să fie o unitate şi o unitate din toate părţile. Şi aşa 
cum pentru fiecare individ părţile asumă fiecare o singură lucrare, 
astfel şi în întreg fiecare parte posedă cîte o lucrare şi chiar mai 
mult decît e cazul cu părţile individului, în măsura în care acelea 
nu sînt doar părţi, ci şi întreguri, şi mai mult. Fiecare lucru deci 
purcede de la un singur principiu, realizîndu-şi treaba proprie şi 
unul contribuie la altul, căci el nu este desprins de întreg. El pro¬ 
duce şi îndură din partea altora şi iarăşi se apropie de altul, suferă 
şi se bucură. Nu purcede însă nici la întîmplare, nici arbitrar. Căci 
din aceste lucruri se naşte altceva şi, în continuare, conform na¬ 
turii - altceva. 

8. Or, Sufletul, cînd se avîntă să-şi realizeze treaba proprie - 
căci Sufletul face totul fiindcă are raţiunea formatoare a Princi¬ 
piului - ar putea să meargă drept şi, de asemenea, să o ia pe o 
cale ocolită. Iar faptele sînt urmate, în întreg, de justiţia retributivă 
<bÎKt]>, dacă e adevărat că întregul nu va fi nimicit. Ea /justiţia/ 
persistă etern, deoarece întregul e guvernat de ordinea şi puterea 
celui care domină. 

Astrele colaborează, dat fiind că sînt părţi nu tocmai mici ale 
Cerului; ele sînt perfect potrivite cu întregul şi adecvate semnalării. 
Aşadar, /ele/ le semnalează pe toate care se află în domeniul 
senzorial, dar le produc doar pe acelea pe care le produc în mod 
evident. Iar noi producem lucrarea Sufletului conform naturii, atîta 
vreme cît nu am căzut în multiplicitatea Universului. Şi căzînd, primim 
drept retribuţie atît căderea însăşi, cît şi /căderea/ într-o soartă mai 


3 Vocabularul şi ideea sînt stoice, vezi şi tratatele Despre providenţă, dar îşi 
găsesc şi o întemeiere platoniciană în conceptul Universului ca vieţuitor unic 
din Timaios. 

rea pe viitor. 4 Bogăţia şi sărăcia survin prin incidente exterioare, 
dar în ce fel survin virtuţile şi viciile? Virtuţile survin datorită părţii 
primordiale a Sufletului, în timp ce viciile - prin întîmplări ale 
Sufletului îndreptat spre exterior. Dar despre acestea s-a vorbit 
în altă parte. 5 

9. Acum să ne reamintim de fusul pe care îl torc Moirele, după 
cei din străvechime. Pentru Platon există, pe de-o parte, fusul pla¬ 
netelor şi, pe de alta, fusul stelelor fixe, al revoluţiei /diurne/. Moi¬ 
rele şi Necesitatea, care e mama lor, îl răsucesc şi îl torc la generarea 
oricărui lucru; din pricina ei /a Necesităţii/ ajung să se nască cele 
generate. 6 

In Timaios, Zeul demiurg dă principiul Sufletului, în vreme ce 
zeii /astrali/ dau pasiunile teribile şi silnice, mîniile şi dorinţele, 
plăcerile şi suferinţele, şi există o altă parte a Sufletului /decît cel 
raţional/ de unde provin aceste pasiuni. 7 Aceste concepţii ne leagă 
de astre, deoarece noi primim Sufletul de la ele; ele ne supun nece¬ 
sităţii odată ce am ajuns Aici. Aşadar primim de la ele caracterele 
şi, conform cu caracterele, acţiunile şi pasiunile venite de la o dis¬ 
poziţie care e capabilă de pasiuni, aşa încît /- ne putem întreba -/ 
ce mai sîntem noi înşine în rest? 

Răspund că ceea ce sîntem într-adevăr noi şi că natura ne-a acor¬ 
dat să fim stăpînii pasiunilor . 8 Intr-adevăr, chiar în mijlocul acestor 
rele primite prin intermediul trupului. Zeul a făcut ca „virtutea 
să fie fără stăpîn" 9 . Căci nu atunci cînd avem tihnă, avem nevoie 
de virtute, ci cînd sîntem în primejdie să nimerim în mijlocul rele¬ 
lor, fără să fie prezentă virtutea. 

De aceea şi trebuie „să fugim de Aici" şi trebuie să ne separăm 
pe noi înşine de cele ce ni s-au adăugat; 10 şi „compusul" /dintre 


4 Teoria platoniciană din Republica că dreptatea şi nedreptatea sînt prin 
natura lor de urinat, respectiv de evitat, şi apoi abia sînt astfel, prin consecinţele 
lor, inclusiv cele legate le reîncarnare. 

5 52, 1.8,12. 

6 Platon, Republica, 616c. 

7 Platon, Timaios, 41c-e. 

8 V. şi 54,1.1, 7. 

9 Platon, Republica, 617e 

10 Platon, Theaitetos, 176a. 

Suflet şi corp/ nu trebuie săfie un corp însufleţit, în care să domnească 
mai mult natura corpului ce obţine o urmă a Sufletului, astfel încît 
viaţa comună să fie mai mult a corpului. Căci sînt corporale toate 
cîte ţin de această /viaţă/. însă deplasarea în sus, a celuilalt /Suflet/, 
exterior /Universului/, deplasare spre frumos şi spre divin, peste 
care nu domneşte nimeni, ci de care doar se foloseşte /omul/, pen¬ 
tru ca să fie acel /divin/ şi să trăiască potrivit cu el, retrăgîndu-se Ide 
Aici / <âvax<L>Qr|CTa<;>. Altminteri, ajungînd gol de acest Suflet /supe¬ 
rior/, /omul/ trăieşte sub ursită; şi Aici nu numai că astrele îi vestesc 
/viitorul/, dar el devine precum o parte şi merge pe urmele între¬ 
gului a cărui parte este. 

Fiecare /om/ este dublu, mai întîi el e compusul /dintre Suflet 
şi corp/, apoi este el însuşi (Sufletul). Şi întreg Universul e, mai întîi, 
compusul dintre corp şi un anume Suflet legat de corp; apoi el e 
Sufletul universal care nu se află în corp, dar care iluminează urmele 
din corp. Iar Soarele şi restul astrelor sînt duble în acelaşi fel. 

Or /astrele/ nu-i dau nimic rău celuilalt Suflet /al omului/, celui 
pur; dar /proprietăţile/ care se nasc de la /astre/ în cadrul întregu¬ 
lui - în măsura în care /astrele/ sînt parte a întregului, corp şi corp 
însufleţit - pe acestea corpul /astrului/, ca parte, le dă părţii /corp 
al omului/, în vreme ce preferinţa astrului şi a Sufletului său auten¬ 
tic priveşte spre cel mai bun. 

Restul lucrurilor urmează /astrului/ sau, mai curînd, nu lui, ci 
proprietăţilor asociate cu el; de pildă, căldura de la foc se duce în 
întreg, şi /de asemenea, urmează astrului/, dacă ceva provenit din 
celălalt Suflet /superior/ se duce spre un alt Suflet, înrudit cu /pri¬ 
mul/. însă lucrurile supărătoare sînt din cauza amestecului. Căci 
natura acestui Univers /vizibil/ este amestecată 11 , iar dacă cineva 
ar pune deoparte Sufletul său separabil, restul nu e mare scofală. 
El e un zeu aşadar, dacă ţinem cont de acel Suflet /separabil/, în 
timp ce restul — spune Platon - e un „daimon mare", iar afectele 
din el sînt daimonice. 12 

10. Dacă lucrurile stau astfel, trebuie imediat acordată astrelor 
posibilitatea de a semnala. Cît despre facultatea de a produce, ea nu 


11 Timaios, 47e. 

12 Platon, Banchetul, 202e. Platon se referă la Eros, dar Plotin extrapolează 
semnificaţia daimonilor ca „guvernatori" ai Universului vizibil. 

trebuie să le fie acordată în totalitate lor, luate ca întreguri, ci numai 
/acelor părţi ale lor/ care sînt proprietăţi ale întregului şi /mai 
trebuie să le fie acordat/ cît le mai rămîne lor ca rest /după ce exclu¬ 
dem Sufletul/. 

Şi trebuie acceptat că Sufletul, chiar înainte de a ajunge să se 
nască /în corp/, vine purtînd ceva de la el. Căci el nu ar intra în 
corp, dacă nu ar avea ceva important capabil de afectare. 13 Trebuie 
să acceptăm şi că Sufletul care intră în regatul soartei o face potrivit 
cu mişcarea de revoluţie însăşi /a Cerului/. în fine, trebuie să accep¬ 
tăm că el însuşi parcurge mişcarea de revoluţie, colaborînd /la ea/ 
şi împlinind de la sine ceea ce trebuie să săvîrşească întregul, deoa¬ 
rece fiecare dintre părţile /Universului/ capătă un rang în Suflet. 

11. Trebuie luat în consideraţie şi acest lucru: ceea ce pleacă 
de la /astre/ nu ajunge la cei ce primesc la fel cum a plecat de la 
ele. De exemplu, dacă focul / e cel care pleacă/, acesta de Aici e întu¬ 
necat, şi dacă o dispoziţie prietenoasă /pleacă/, devenind slabă la 
primitor, ea nu produce o iubire prea frumoasă, iar înflăcărarea 
/de la astre/, ajungînd să fie a unui om pe care nu-1 uneşte cu mă¬ 
sura ca să devină curajos, produce ori mînie, ori laşitate; ceea ce 
iubeşte onoarea şi are de a face cu frumosul produce năzuinţa spre 
cele crezute frumoase, în vreme ce influxul Intelectului produce 
viclenia. Căci viclenia vrea să fie un intelect care nu poate să întîl- 
nească scopul spre care tinde. 

Prin urmare, aceste particularităţi ale astrelor ajung rele în noi, 
deşi Acolo ele nu sînt/rele/. într-adevăr chiar şi proprietăţile care 
sosesc, deşi nu mai sînt acelea /de acolo/, nu rămîn nici ele în ce 
fel au sosit la corpuri, după ce se amestecă cu materie şi între ele. 

12. Şi sosind aceste /proprietăţi/, ele ajung să formeze o unitate; 
fiecare dintre cele ce capătă devenire este adus din acel amestec, 
încît să devină ceea ce este şi în ce fel este. /Astrele/ nu produc calul, 
ci dau ceva calului. Căci calul provine din cal şi omul - din om. 14 
Iar Soarele colaborează la plămădire. însă /omul/ se naşte din raţiu¬ 
nea formatoare a omului, dar mediul exterior îl poate vătăma sau 


13 Este vorba despre Sufletul deja „căzut", desfăcut din întreg. 

14 Aristotel, Fizica, B, 2, 194b. 

ajuta. E asemănător cu tatăl: dar de multe ori /influenţa mediului/ 
conduce spre mai bine, dar se întîmplă şi spre mai rău. Totuşi, 
/această influenţă/ nu-1 îndepărtează de substrat. Dar uneori biruie 
Materia, nu natura, încît /animalul/ nu devine desăvîrşit, forma 
fiind învinsă. 

[Faţa întunecată a Lunii dinspre noi este întoarsă spre pămînt 
şi nu necăjeşte /astrele/ de deasupra. Fără ca astrul acela să fie de 
ajutor din pricina depărtării, se pare că ea e mai rea /pentru noi/. 
Dar cînd e Lună plină, ea e îndestulătoare pentru ce e jos, chiar dacă 
acel astru e îndepărtat. Dar faţă de acel astru de foc neavînd lu¬ 
mină, ea pare pentru noi benefică. Căci ea fiind întunecată în raport 
cu acel astru de foc, pare benefică în raport cu noi. Intr-adevăr, e 
îndestulătoare /lumina/ acelui /astru/, care e prea mult de foc în 
raport cu /Luna/. 

Şi corpurile care sosesc de acolo, fiecare aparţinînd altor/com¬ 
puşi astrali/ însufleţiţi, sînt în mai mare sau mai mică măsură 
calde, dar nici unul nu e rece, ceea ce o dovedeşte locul /de unde 
vin/. Planeta pe care oamenii o numesc Jupiter e bine temperată 
cu foc şi astfel e şi Luceafărul /Venus/. De aceea, /aceste planete/ şi 
par a fi în acord din pricina asemănării; dar în raport cu planeta 
„de foc" (Marte) /sînt în acord/ prin amestecul /focului/, însă în 
raport cu Saturn se comportă diferit datorită îndepărtării /de 
aceasta/. Mercur, pe cît se crede, se comportă egal cu toate, fiind 
asemănător /cu toate celelalte/. 

Toate /planetele/ contribuie la întreg: în aşa fel sînt unele faţă 
de celelalte în contribuţia lor la întreg, după cum vedem că e fie¬ 
care parte a unui vieţuitor unitar. în vederea acestui /întreg/ ele 
/acţionează/ cel mai mult, precum fierea /în organismul individual/ 
acţionează atît asupra întregului, cît şi asupra organelor apropiate. 
Căci era necesar /ca ea/ să stîmească înflăcărarea şi să nu îngăduie 
nici ca întregul, nici ca organul apropiat să fie păgubite. în întregul 
/Vieţuitor/ era nevoie de ceva asemănător /cu fierea/, dar şi de alt¬ 
ceva asociat cu plăcutul. Alte /părţi/ sînt /ca/ ochii. Despre toate 
/lucrurile spunem că/ sînt în simpatie prin partea lor iraţională. 
Astfel există o unitate şi o unică armonie.] 15 


15 Armstrong (PA, 2, p. 545) consideră acest pasaj o interpolare, pe motiv 
că pare mult mai favorabil astrologiei decît restul. Nu mi se pare un motiv sufi¬ 
cient. In traducerea sa, Ficino îl plasase după capitolul 5. 

13. De vreme ce unele influenţe ajung /la noi/ dinspre mişcarea 
de revoluţie astrală, altele nu, trebuie să analizăm şi să discernem 
ceea ce vine de acolo şi să arătăm, la modul general, de unde vine 
fiecare /influenţă/. Iată începutul: 

Sufletul cîrmuieşte acest Univers potrivit cu raţiunea; precum 
în cazul fiecărui animal individual există în el un principiu, por¬ 
nind de la care toate părţile animalului sînt şi plămădite, şi orîn- 
duite în funcţie de întregul ale cărui părţi sînt. De aceea în întreg 
există toate, dar în părţi există numai atît cît este fiecare. Sosind 
în întâmpinare, dintre lucrurile exterioare unele sînt contrare voin¬ 
ţei naturii, altele sînt în acord cu ea. Dar toate sînt orînduite în acord 
cu întregul, dat fiind că toate sînt părţi ale lui; ele capătă natura 
pe care o posedă şi împlinesc totuşi din propriul impuls întreaga 
viaţă a Universului. 

Lucrurile neînsufleţite sînt în toate privinţele instrumentele 
/fiinţelor/ din Univers şi sînt, cum ar veni, împinse în afară pentru 
a produce. Dintre cele însufleţite, unele posedă o mişcare nede¬ 
finită, precum sînt caii înhămaţi la care, înainte ca vizitiul să le fi 
hotărît alergarea, dat fiind că aceste fiinţe sînt conduse „cu 
lovituri" 16 . Dar natura animalului raţional îşi are vizitiul la sine. 17 Şi 
dacă are un /vizitiu/ cunoscător, merge în linie dreaptă; dacă nu, 
/merge/ aşa cum se întîmplă de multe ori. Amîndoi însă se află în 
interiorul Universului şi contribuie la întreg. Cele mai importante 
/fiinţe/ dintre ele, care au un rang mai înalt, produc lucruri nume¬ 
roase şi importante şi contribuie la viaţa întregului avînd o funcţie 
mai degrabă activă decît pasivă; altele trăiesc fiind pasive, avînd 
puţină putere de a produce. Cele intermediare între acestea, deşi 
sînt pasive în raport cu unele, totuşi produc multe lucruri şi, în 
multe situaţii, posedă principiul acţiunii şi producerii la ele însele. 

Şi Universul ajunge să fie o viaţă desăvîrşită, deoarece cele mai 
bune fiinţe acţionează în cel mai bun fel, în măsura în care binele 
se află în fiecare. Trebuie deci ca ele să fie rînduite împreună cu cel 
care le conduce, precum soldaţii cu generalul - e vorba despre 
/zeii/ despre care se spune că „îl urmează pe Zeus", care se în¬ 
dreaptă spre natura inteligibilă 18 . Iar fiinţele care se folosesc de o 


16 Critias, 109c. 

17 Aluzie la mitul din Phaidros, 246a - 

18 Phaidros, 246e. 

natură inferioară sînt în rîndul doi în Univers - cele care sînt în 
rîndul doi şi în Sufletul din noi. Şi celelalte sînt analoge părţilor 
din noi. Căci nici la noi nu sînt toate egale. 

Vieţuitoarele se conformează aşadar toate raţiunii totale a 
Universului, şi cele din Cer toate, şi celelalte, cîtesînt părţi în întreg; 
şi nici o parte, chiar dacă e mare, nu are posibilitatea de a produce 
o alterare a raţiunilor formatoare, nici o raţiune a fiinţelor ce se 
nasc conform raţiunilor formatoare. Dar poate produce o schim¬ 
bare în ambele direcţii - a răului şi a binelui, dar nu le poate scoate 
din propria natură: /acea parte a Universului/ produce răul, fie 
dînd o slăbiciune trupească, fie pentru Sufletul aflat în simpatie 
/cu ea/ şi care e de la sine dedat spre în jos, devine, în context, pri¬ 
cină de rău; fie că, fiind corpul rău alcătuit, devine obstacol ca 
/Sufletul/ să activeze prin el spre el. La fel e o liră care nu e acordată 
în aşa fel încît să primească acurateţea armoniei pentru a face 
desăvîrşite sunetele muzicale. 

14. Dar în ce fel /influenţează astrele/ ceea ce e legat de sărăcie, 
bogăţie, reputaţie şi demnităţi? 

Răspund că, dacă bogăţiile vin de la părinţi, astrele l-au anunţat 
pe bogat, după cum ele numai l-au anunţat şi pe cel nobil din părinţi 
asemenea, avînd reputaţia din pricina neamului. Dar dacă /reputa¬ 
ţia/ a venit din fapte bune, dacă corpul s-a născut ca bun ajutor /pen¬ 
tru aceste fapte/, ar fi putut contribui la aceasta cei care au produs 
puterea corporală - mai întîi părinţii; apoi dacă a primit ceva de 
la locuri, cele cereşti şi pămîntul. 

Iar dacă virtutea sa a fost fără corp, cea mai mare parte a meri¬ 
tului trebuie atribuit chiar ei şi /vine apoi şi/ ceea ce a mai contri¬ 
buit din partea celor care l-au răsplătit. Dacă cei care i-au dat 
/avuţie/ erau oameni buni, totul trebuie redus la virtute şi astfel 
ea este cauza /bogăţiei/. Dacă aceia erau oameni răi, dar i-au dat 
pe bună dreptate răsplată, lucrul s-a întîmplat datorită părţii celei 
mai bune din ei care a acţionat. Dacă cel care s-a îmbogăţit era rău, 
/trebuie considerată/ răutatea în mod precumpănitor şi ceea ce era 
cauza răutăţii, dar trebuie adăugaţi cei care i-au dat banii drept cauze 
auxiliare de acelaşi fel. Dacă /a dobîndit averea/ din trudă, de pildă 
din agricultură, cauza revine agricultorului, ţinutul înconjurător 
colaborînd. Iar dacă omul a găsit o comoară, /spunem/ că o potrivire 
cu ceva sosit din Univers. Şi dacă e aşa, e semnalat /de astre/. Căci 

în toate privinţele toate îşi urmează - unele, altora. De aceea /ele îşi 
dau şi semne/ în toate privinţele. 

Dacă cineva şi-a pierdut averea fiindcă a fost prădat, cauza 
revine făptaşului şi propriului său principiu. Dacă a pierdut-o pe 
mare, de vină sînt potrivirile /universale/. 

Reputaţia vine pe drept sau pe nedrept. Dacă a venit pe drept, 
meritul e al faptelor şi al părţii bune din cei care au buna părere 
/despre respectivul om/. Dacă vine însă pe nedrept, cauza revine 
nedreptăţii celor care aduc onoruri. 

Despre demnităţi acelaşi tip de discurs: fie că sînt cuvenite, fie 
nu. Iar dacă e în primul fel, trebuie văzut meritul în partea mai 
bună a celor care l-au ales pe /omul respectiv în demnitate/, sau 
la el care a acţionat cu concursul celorlalţi şi oricum altfel. 

Cît despre /explicaţia/ căsătoriilor, e ori vorba de preferinţă, 
ori de noroc şi de o potrivire sosită din întreg. Naşterile copiilor 
sînt urmarea acestora /a căsătoriilor/ şi, fie că ei sînt plămădiţi con¬ 
form cu raţiunea forma toare fără să fie nici o piedică, fie au defecte, 
cînd apare o oprelişte interioară fie la femeia însărcinată, fie mediul 
înconjurător e astfel dispus înrît s-a arătat nepotrivit faţă de sarcina 
respectivă. 

15. Platon consideră sorţii traşi şi preferinţele /Sufletelor/ drept 
colaborînd /la destinul omului/ înainte /de a vorbi/ despre rotaţia 
fusului /necesităţii/; apoi dă /drept conlucrînd la destin/ planetele 
din fus, care vor îndeplini întru totul cele alese /de Suflete/, deoa¬ 
rece şi daimonul colaborează la îndeplinirea acelor alegeri. 19 

Dar în ce constau oare sorţii /traşi de Suflete/? Răspund că se 
referă la faptul că Sufletele s-au născut, pe cînd Universul avea sta¬ 
rea pe care o avea atunci cînd Sufletele au intrat în corp, la faptul 
de a intra într-un anume corp, a aparţine unor anume părinţi, a se 
naşte în astfel de locuri şi în general, după cum am spus, /constă 
în/ ceea ce ţine de exterior. Toate ajung să fie laolaltă, ca şi cînd 
sînt toarse de una dintre pomenitele Moire /Clotho/ şi sînt pre¬ 
zentate în totalitate şi în parte. Lachesis /aduce/ sorţii, iar Atropos 
le aduce la deplina necesitate pe acestea care se vor întîmpla într-un 
anume fel. 

Dintre oameni, unii ajung să aparţină /elementelor/ din întreg 
şi împrejurărilor exterioare, ca şi cînd ar fi fost vrăjiţi, şi sînt puţin 


19 Platon, Republica, 617d-e. 

sau deloc ei înşişi. Dar alţii, învingîndu-le pe acestea şi suind, ca să 
spunem aşa, cu capul spre înălţimi şi în afara /Universului vizibil/, sal¬ 
vează partea cea mai bună a Sufletului şi partea veche a Fiinţei Sufle¬ 
tului. Căci nu trebuie considerat că Sufletul este un astfel de lucru 
care, orice ar resimţi din afară, să capete respectiva natură, fiind 
singurul dintre toate care să nu aibă propria natură, d /dimpotrivă/ 
mult mai degrabă Sufletul derît restul lucrurilor, dat fiind că posedă 
raţiunea formatoare a principiului, deţine multe puteri proprii în 
vederea activităţilor conforme cu natura. Şi nu e cu putinţă ca, fiind 
/Sufletul/ o Fiinţă, să nu aibă în posesie împreună cu fiinţarea şi 
năzuinţe, şi acţiuni, şi orientarea spre bine. 

Aşadar, compusul /din Suflet şi corp/ provine dintr-un com¬ 
pus de naturi, este calificat într-un anume fel şi posedă activităţi 
de un anume fel. Dar, dacă vreun Suflet e separat, el are acţiuni sepa¬ 
rate şi proprii, neconsiderînd drept proprii afectările trupului, dat 
fiind că el vede că /trupul/ e ceva, iar el - altceva. 

16. Insă, trebuie să pornim mai tîrziu de la un alt principiu pen¬ 
tru a cerceta ce este compusul şi non-compusul, ce este separatul 
şi non-separatul, cînd Sufletul se află în corp, şi în general ce este 
vieţuitorul. 20 Căci nu toţi filozofii au aceeaşi opinie în legătură cu 
acest subiect. 

Acum să mai spunem în ce sens am afirmat că Universul e con¬ 
form raţiunii formatoare, dat fiind că Sufletul guvernează. 

Oare Sufletul le creează pe fiecare /la rînd/ ca înşirate pe o linie 
dreaptă <kn’ evQeiac,> - omul, apoi calul şi un alt animal, apoi fia¬ 
rele, mai înainte /de ele/ focul şi pămîntul - apoi le vede pe acestea 
întîlnindu-se, nimicindu-se sau fiindu-şi de folos reciproc? Apoi, 
oare numai vede conexiunea acestor acţiuni ale fiinţelor respective, 
cît şi pe cele care se întîmplă să existe neîncetat mai tîrziu, dar nu 
mai contribuie cu nimic la consecinţe, în afară doar că produce 
din nou, de la început, naşterea animalelor pe care le încredinţează 
afectelor reciproce? 

Sau vorbim despre /Suflet/ ca fiind o cauză şi a acţiunilor care 
apar astfel, fiindcă, odată ce sînt născute de Suflet, ele produc în 
continuare consecinţe? 


20 Referire la tratatul următor, 53,1.1. 

Sau raţiunea formatoare posedă şi faptul că un cutare produce 
sau suferă cutare nu întîmplător, nici arbitrar, nici dacă apar anu¬ 
mite circumstanţe, ci lucrurile se întîmplă astfel în mod necesar? 
Aşadar, /lucrurile se petrec/ cînd raţiunile formatoare le produc? 
Răspund că /ele se petrec/ deoarece raţiunile formatoare există, 
dar nu ca producătoare, ci ca ştiutoare, dar mai degrabă deoarece 
Sufletul, care posedă raţiunile generatoare, cunoaşte ceea ce se întîm¬ 
plă pornind de la toate acţiunile sale. Căci aceleaşi circumstanţe 
şi întîmplări survenind, se cuvine ca aceleaşi lucruri să fie săvîrşite. 

în privinţa celor pe care Sufletul le percepe sau le prevede, el 
aduce asupra lor şi înlănţuie de ele consecinţele, aşadar /înlănţuie/ 
ceea ce precedă şi ceea ce urmează pe deplin şi, din nou, aduce 
asupra ultimelor /consecinţe/ pe cele care în continuare precedă 
/alte consecinţe/, ca şi cum ar /pleca/ de la /evenimente/ prezente. De 
unde, probabil, /rezultă/ că întotdeauna cele care urmează sînt 
inferioare. De exemplu, demult oamenii erau într-un fel, iar acum 
sînt altfel /mai răi/, deoarece raţiunile formatoare, din pricina inter¬ 
valului scurs şi a unei eterne necesităţi, cedează afectărilor date 
de Materie. 

Văzînd deci Sufletul laolaltă ba pe unele, ba pe altele, însoţind 
cu mintea afectările făptuirilor sale, el are o astfel de viaţă şi nu 
s-a îndepărtat de grija pentru făptuirea sa, punînd un capăt creaţiei 
şi aranjînd o singură dată în ce fel să fie bună pentru eternitate, ci /el 
face/ precum un agricultor care, după ce a semănat sau a sădit, în¬ 
dreaptă mereu /semănăturile/ pe care iernile ploioase ori gerurile 
neîncetate, ori furtunile le-au vătămat. 21 

Dar dacă toate aceste /acţiuni ale Sufletului/ sînt absurde, oare 
trebuie spus că deja îi sînt cunoscute şi se află în raţiunile forma¬ 
toare şi nimicirea, şi efectele răului? Dar, dacă e aşa, vom declara 
că raţiunile produc şi relele, deşi în arte şi în raţiunile lor nu există 
eroare, nici /nu există acolo acţiuni/ împotriva artei, nici nu există 
nimicire a ceea ce e conform artei. 22 

Dar aici cineva va spune că în întreg nu există nimic împotriva 
naturii şi rău. Şi totuşi, se va concede existenţa mai răului şi a mai 
binelui. 


21 Prezenţa continuă a principiului creator în creaţie - principiu teologic 
şi metafizic fundamental la Plotin - v. LPA, „Artistul, Artizanul şi Arhetipul". 

22 Republica, I, 342b. 

Atunci, dacă şi inferiorul conlucrează la întreg, şi dacă nu e nece¬ 
sar ca toate să fie frumoase? De fapt, contrariile contribuie laolaltă, 
iar ordinea universală nu există fără ele. Aşa stau lucrurile şi în cazul 
vietăţilor individuale. 

Raţiunea formatoare le determină şi le plămădeşte pe cele mai 
bune, dar cîte nu sînt astfel se află în virtualitate în raţiuni, dar sînt 
în actualizare în cele născute; iar Sufletul nu mai are nevoie să facă 
nimic, nici să pună în mişcare raţiunile, deoarece deja Materia le 
face de la sine pe cele rele prin zdruncinarea a ceea ce rezultă din 
raţiunile precedente, chiar dacă e totuşi nu mai puţin dominată în 
raport cu mai binele. Astfel îndt un singur /univers/ rezultă din toate 
cele care, într-o anume modalitate se nasc bune şi rele, dar care în 
altă modalitate, diferită, se află în raţiunile formatoare. 

17. Dar oare aceste raţiuni formatoare din Suflet sînt gînduri? 23 
Dar cum poate produce /Sufletul/ în conformitate cu gîndurile? 
Căci raţiunea formatoare produce în Materie, iar ceea ce produce 
în mod fizic nu e nici gîndire, nici vedere, ci putere de a modifica 
Materia, nu ştiind, ci doar acţionînd, precum o întipărire şi o figură 
în apă, ca un cerc, dar altceva decît puterea zisă vegetativă şi gene¬ 
rativă îi dă acestei /raţiuni/ capacitatea de a produce. 

Dacă e aşa, va produce partea conducătoare a Sufletului deoa¬ 
rece ea modifică Sufletul material şi generativ. 

îl va modifica însă după ce a deliberat? Dar, dacă a deliberat, 
se va referi mai întîi la altceva decât la cele din sine. Dar dacă se 
referă la cele din sine, nu are nevoie de nici o deliberare. Căci nu 
acesta (raţionamentul) va modifica, ci partea care, în Suflet, conţine 
raţiunile. Aceasta e şi mai puternică, şi în stare să producă în Suflet. 
Căci produce conform cu Formele. 

Prin urmare. Sufletul, deoarece le are pe acestea de la Intelect, 
să le dea. Intelectul deci le dă Sufletului universal. Sufletul, cel care 
vine după Intelect, de la sine /le dă/ Sufletului care vine după el, 
iluminîndu-1 şi întipărindu-1, iar acesta din urmă, ca şi cînd i s-ar 
fi poruncit, produce. Pe unele le produce fără piedici, pe altele, avînd 
piedici, le face mai rele. Dat fiind că /acest Suflet/ 24 primeşte puterea 
de a produce şi se umple nu de primele raţiuni, va produce nu 
numai conform cu ceea ce a primit, ci ar putea apărea şi ceva de 


23 Probabil o referinţă la teoria platonismului mediu despre Idei sau Forme 
ca gînduri ale lui Dumnezeu. 

la el însuşi şi acesta, desigur, e inferior: e un vieţuitor /ceea ce pro¬ 
duce/, dar un vieţuitor mai nedesăvîrşit, care îşi chinuie propria 
viaţă, dat fiind că e cel mai rău, e insaţiabil, sălbatic, scos dintr-o 
materie inferioară - ca un rest amar <u7Toaxd0pr) 7UKpd> al rea¬ 
lităţilor precedente - şi producînd lucruri amare pe care el însuşi 
le încredinţează întregului. 

18. Oare deci relele din cuprinsul întregului sînt necesare, fiindcă 
ele urmează realităţilor precedente? Răspuns că /e aşa/ şi că, dacă 
relele nu ar exista, întregul ar fi incomplet. Căci majoritatea lor 
sau toate aduc folos întregului, precum produsele animalelor veni¬ 
noase, dar ne scapă în cazul celor mai multe din ce pricină. De 
fapt chiar răul lor conţine multe aspecte utile şi realizează multe 
lucruri frumoase, precum frumuseţea oricărui obiect artistic, şi 
stîrneşte gîndirea pe care nu o lasă să doarmă fără teamă. 25 

Dacă toate acestea s-au spus cu dreptate, trebuie ca Sufletul 
universal să le contemple etern pe cele superioare, tinzînd spre 
natura inteligibilă şi spre zeu. Dar cînd el se umple şi e plin, de 
parcă dă pe dinafară <d7TopeaTOupevr|<;>, e necesar ca o imagine 
ieşită din el, o ultimă parte a lui, să fie acest /aspect/ creator îndrep¬ 
tat în jos. 

Acesta este, aşadar, ultimul „creator". Deasupra lui se află par¬ 
tea Sufletului cel dintîi, umplută de Intelect. Peste toate se află Inte¬ 
lectul „demiurg", care dăruie şi Sufletului de după el /realităţile/ 
ale căror urme sînt de ordinul trei. 

în mod verosimil se spune că acest Univers e o copie, neîncetat 
copiată; Primul şi cel de-al Doilea stau locului, în vreme ce al Treilea, 
pe de o parte, stă locului şi el, dar, pe de alta, se mişcă în Materie 
şi în mod contextual. Căci atîta timp cît există Intelect şi Suflet, raţiu¬ 
nile formatoare vor curge spre acest aspect /inferior/ al Sufletului, 
la fel cum, atîta timp cît există soare, există şi toată lumina iradi¬ 
ată din el. 


24 Probabil că este vorba despre Natură. în ultimă instanţă, ultimul Suflet 
va produce Materia - ceea ce Plotin afirmă explicit în tratatul 51, 1.8. 

25 Lucrurile rele sau urîte pot fi transfigurate de artă, producînd frumosul 
artistic. Plotin este conştient de productivitatea răului în viaţa omenească. 

Tema 

Plotin vrea să arate că Sufletul superior din noi şi Intelectul 
ne depăşesc şi nu sînt afectate de pasiuni. în sens propriu „noi" 
nu sîntem Intelectul nostru. 


Subiectul 

Senzaţia şi gîndirea. Cui aparţin ele: Sufletului, corpului sau 
compusului? Numai Sufletul inferior este afectat, nu şi cel superior. 
Intelectul, ca şi senzaţia sînt în folosul nostru, dar nu sînt „ale 
noastre". Eul nostru se rezumă la Sufletul intermediar - sediul 
raţiunii discursive. Cum poate fi Sufletul fără vină, şi totuşi greşi 
şi fi pedepsit, aşa cum spune Platon? Sufletul inferior, care geşeşte, 
primeşte după moarte pedeapsa. Dar dacă privim Sufletul ca pe 
o unitate, el e nevinovat. Interpretarea mitului lui Heracles, ca expri- 
mînd dualitatea Sufletului: cel inferior se află în lumea materială, 
cel superior în lumea inteligibilă. 



1. Cărui subiect i-ar fi proprii plăcerile şi suferinţele, spaimele 
şi îndrăznelile, dorinţele şi aversiunile, cît şi durerea? Fie Sufle¬ 
tului, fie Sufletului care se foloseşte de un corp, fie celui de-al trei¬ 
lea - compusului din primele două. Dar acesta se poate concepe în 
două sensuri: fie e amestecul, fie altceva diferit provenit din amestec. 

La fel stau lucrurile şi cu cele care sînt apărute, făcute şi cuge¬ 
tate pornind de la aceste afecte. Aşadar şi gîndirea discursivă, şi 
opinia trebuie cercetate: oare ele au acelaşi /subiect/ pe care îl au 
şi afectele, sau unele sînt astfel, iar altele - altfel? Şi gîndirea tre¬ 
buie investigată: în ce fel e ea şi care e subiectul care o posedă? 
Şi chiar această instanţă care examinează şi care realizează cerce¬ 
tarea şi judecata acestor probleme, oare ce anume ar fi ea? 

Iar mai întîi trebuie aflat cui aparţine faptul de a percepe? De 
aici se cuvine pornit, de vreme ce afectele ori sînt anumite percep¬ 
ţii, ori nu există fără percepţie. 

2. Mai întîi trebuie să considerăm Sufletul: oare Sufletul este ceva, 
iar esenţa Sufletului - altceva? Dacă e aşa, atunci Sufletul e ceva 
compus şi nu e absurd ca el să primească afecte şi ca afectele de 
acest fel să-i aparţină, dacă argumentul va cere să fie şi astfel, şi în 
general /el va primi/ habitudini şi dispoziţii mai rele sau mai bune. 

Sau, dacă Sufletul şi esenţa Sufletului sînt identice 1 . Sufletul ar 
fi o Fonnă incapabilă să primească toate aceste activităţi, al căror 
/subiect/ trebuie raportat la altceva /derît la Suflet/, avînd o activitate 
conaturală cu sine în sine însuşi, pe oricare ar indica-o raţionamentul. 

Fiind adevărat să se spună că, dacă ceea ce e nemuritor şi indes¬ 
tructibil (Sufletul) e neafectabil, el dă cumva altuia din sine, dar 


1 Aristotel, Metafizica , VIII, 3. 

el însuşi nu are nimic de la altul, sau are numai de la cele ce sînt 
înaintea sa, existenţe superioare de care nu e separat. De ce anume 
s-ar putea teme o astfel de existenţă care nu primeşte nimic exte¬ 
rior? Acela se va teme, care poate să pătimească. Dar nici nu are 
curaj: căci au curaj fiinţele pentru care nu există prezenţă a lucru¬ 
rilor înspăimîntătoare? Şi dorinţele, care se satisfac prin interme¬ 
diul corpului care se umple şi se goleşte, fiind un altul cel care se 
umple şi se goleşte, /cum pot exista la Suflet/? In ce fel /să aibă 
parte/ de amestec? Răspund că „ceea ce e esenţă e neamestecat" 2 . 
In ce fel /să aibă parte/ de adaosul altora? Astfel s-ar grăbi să nu 
fie ceea ce este! Durerea e încă departe, iar suferinţa în ce fel s-o 
aibă sau pentru ce? Căci este autosuficient cel care e simplu în esenţa 
lui, dacă rămîne în esenţa sa în ce fel este. Şi cine intervine ca să se 
bucure, atunci cînd nimic, nici binele nu-i vine ca adaos? Căci ceea 
ce este, este veşnic. Şi nici nu va avea senzaţii, nici gîndire discursivă 
<5uxvoia>, nici opinie nu există la el. Căci senzaţia e o recepţie a for¬ 
mei sau a unei afectări a corpului, iar gîndirea discursivă şi opi¬ 
nia se formează pe baza senzaţiei. 3 

Dar trebuie cercetat în privinţa gîndirii pure <vor|aii;>, dacă 
pe ea o vom atribui Sufletului; şi trebuie să cercetăm şi în privinţa 
plăcerii pure, dacă ea apare la Sufletul singur. 

3. Or, trebuie să plasăm în corp Sufletul, fie că acesta e înaintea 
corpului, fie că e în el - pornind de la acesta şi de la Suflet a fost 
denumit „animalul întreg" 4 . Intr-adevăr, fiindcă Sufletul se foloseşte 
de corp ca de un instrument, el nu este silit să primească afectările 
ce vin prin corp, aşa cum nici artizanii nu primesc afectările instru¬ 
mentelor. Dar ar fi necesar, probabil, să primească senzaţia, dacă 
este necesară folosirea unui instrument de către Sufletul care cu¬ 
noaşte afectările exterioare în baza senzaţiei. Căci a te folosi de 
ochi înseamnă a vedea. 

Numai că există şi vătămări la văz, aşa că sînt şi suferinţe, şi 
durere şi, în general, ajunge /la Suflet/ orice e legat de corp. Aşa 
că /apar/ şi dorinţe cînd Sufletul caută serviciul instrumentului. 


2 Platon, Philebos, 59c. 

3 Aristotel, Despre suflet, B, 12, 24a. 

4 Platon, Phaidros, 246c. 

Dar în ce fel trec afectările de la corp la Suflet? Intr-adevăr, un 
corp face parte unui alt corp din afectările sale, dar cum va da un 
corp ceva Sufletului? Căci asta înseamnă ca unul să sufere, atunci 
cînd un altul suferă. Or, corpul şi Sufletul sînt separate atîta timp 
cit unul va fi cel care foloseşte, iar celălalt /instrumentul/ de care 
/Sufletul/ se foloseşte. Cel puţin le separă cel care consideră Sufletul 
ca fiind „cel care foloseşte". Dar înainte de a-1 fi separat prin filo¬ 
zofie, cum era această /relaţie/? Răspund că ele erau amestecate. 

Dar dacă erau amestecate, oare exista un amestec complet 5 , sau 
Sufletul era ca „întreţesut" cu corpul 6 , sau era ca o formă nese¬ 
parată, sau ca o formă în contact cu /Materia/, precum un cîrmaci, 
sau o parte a Sufletului era în acest fel, iar o alta în celălalt fel? 7 
Vreau să spun: o parte era separată, aceea care folosea /corpul/, 
altă parte era amestecată /cu corpul/ într-un anume fel oarecare, 
fiind ea însăşi la nivelul /instrumentului/ de care cealaltă parte se 
folosea; asta, pentru ca filozofia să o întoarcă pe ea spre partea care 
foloseşte /corpul/, iar pe aceasta să o conducă departe de instru¬ 
mentul de care ea se foloseşte - atîta cît nu e absolut indispensa¬ 
bil - pentru ca să nu se folosească permanent /de el/. 

4. Să presupunem, prin urmare, că /Sufletul şi corpul/ sînt 
amestecate. Or, dacă sînt amestecate, cel mai rău va deveni mai 
bun - anume corpul -, pe cîtă vreme cel mai bun / va deveni/ mai 
rău - Sufletul. Corpul va fi mai bun, deoarece are parte de viaţă, 
iar Sufletul va fi mai rău, deoarece va avea parte de moarte şi de 
iraţionalitate. Insă ceea ce e îndepărtat cumva de viaţă /Sufletul/ 
cum ar putea primi în plus, ca adaos, sensibilitatea? Dimpotrivă, 
cînd corpul primeşte viaţa, el ar fi un corp cu senzaţii, avînd parte 
de afectările sosite de la senzaţie. Acesta aşadar va năzui - căci 
el se şi bucură de lucrurile la care năzuieşte - şi va fi temător pentru 
sine. Căci el este cel care nu va ajunge la plăceri şi va fi nimicit. 

Trebuie cercetat şi modul acestui amestec, ca nu cumva el să 
fie imposibil, ca şi cum cineva ar spune că linia a fost amestecată 
cu albul - o natură cu o altă natură. Formula „întreţesut" nu face 


5 Teoria stoică. 

6 Platon, Timaios, 36e. Referirea este la corpul Universului. 

7 V. Aristotel, Despre suflet, II, 1, 413a. 

ca elementele întreţesute să aibă aceleaşi afectări, ci e posibil ca 
cel întreţesut să fie neafectat şi e posibil ca Sufletul care se inserează 
/în corp/ să nu aibă afectările acestuia, precum lumina /pe corpuri 
lucioase/, dar mai ales, deoarece el a fost întreţesut în întreg. Sufle¬ 
tul nu va îndura afectările corpului în separare de corp, fiindcă 
a fost întreţesut cu acesta. 

Dar oare Sufletul va fi în corp precum forma în materie? Mai 
întîi /trebuie spus/ că va fi precum o formă separabilă, dacă e Fiinţă, 
şi cel mai bine l-am concepe potrivit cu modelul celui care se 
foloseşte /de un instrument/. Dacă el este, precum la topor figura 
exterioară în raport cu fierul 8 , şi dacă compusul, toporul, va face 
ceea ce va face fierul astfel configurat, adică în raport cu figura 
exterioară, atunci i-am acorda mai curînd corpului cîte sînt afec¬ 
tările comune - anume unui asemenea „corp natural, capabil să 
fie instrument, care are viaţa în virtualitate" 9 . Căci /Aristotel/ afir¬ 
mă că e absurd să se spună că Sufletul „ţese" 10 , astfel încît să se 
spună şi că el doreşte şi suferă. Ci mai degrabă animalul /compus/ 
face acestea. 

5. Oare trebuie afirmat că animalul este un corp de acest fel, 
sau e ceea ce e comun, sau o a treia entitate, făcută din ambele 
/Suflet şi corp/? Oricum ar sta lucrurile, fie trebuie să păstrăm Sufle¬ 
tul neafectat, cauză fiind pentru altceva de acest tip /un corp/, fie 
trebuie ca Sufletul să fie afectat împreună cu /corpul/. Şi, dacă e 
afectat, fie că Sufletul are acelaşi afect /cu corpul/, fie unul asemă¬ 
nător, cum ar fi de exemplu, ca într-un fel să dorească animalul, 
într-alt fel să activeze sau să simtă partea doritoare /a Sufletului/. 
Corpul cu aceste proprietăţi trebuie studiat mai tîrziu. 

Dar compusul în ce fel, de exemplu, suferă? Oare fiindcă cor¬ 
pul, fiind dispus în acest fel, iar afectul ajungînd pînă la senzaţie, 
senzaţia se încheie în Suflet? Dar nu e încă limpede în ce fel apare 
senzaţia. 

Cînd suferinţa porneşte de la opinia sau judecata că un rău va 
veni pentru sine sau pentru cei apropiaţi, de aici ajunge o schimbare 


8 Aristotel, Despre suflet, II, 1, 412b. 

9 lbidem, II, 1, 412b. 

10 lbidem, I, 4, 408b. 

în suferinţă la corp şi în general la întreg animalul? însă încă nu 
e limpede cui aparţine faptul opiniei - Sufletului sau compusului. 
Apoi opinia legată de eventualitatea răului nu posedă afectul sufe¬ 
rinţei. Căci este cu putinţă să nu sosească deloc suferinţa, deşi opi¬ 
nia e prezentă, de asemenea nici furia /să nu apară/, deşi există opinia 
că ai fost dispreţuit, şi nici să nu fie stîmită năzuinţa, deşi e pre¬ 
zentă opinia despre ceea ce e bine. în ce fel sînt comune acestea? 

Răspund că şi dorinţa părţii apetitive, şi mînia părţii înflăcă¬ 
rate, şi în general a părţii doritoare reprezintă o extindere spre ceva. 
în acest sens însă, ele nu sînt încă comune, ci aparţin numai Sufle¬ 
tului. Sau aparţin şi corpului, fiindcă sîngele şi fierea trebuie să 
fiarbă şi, fiind corpul cu o anume dispoziţie, ele trebuie să stîr- 
nească pofta, precum la plăcerile dragostei. 

însă să nu fie năzuinţa spre bine un afect comun, ci să aparţină 
Sufletului, după cum e cazul şi cu altele; un anume raţionament 
nu acceptă ca toate să fie în comun! Dar cînd omul pofteşte la dra¬ 
goste, pe de o parte omul va fi cel poftitor, pe de alta, în alt sens, 
va fi partea apetitivă /din Suflet/ cea care pofteşte. în ce fel se 
petrece? Oare omul va începe dorinţa, iar partea apetitivă va unna? 
Dar cum să dorească în general omul, dacă nu se va stîmi partea 
apetitivă? Atunci va începe /dorinţa/ partea apetitivă. Dar dacă nu 
e corpul mai înainte dispus în acest fel anume, de unde va începe 
/dorinţa/? 

6. Probabil că e preferabil de spus la modul general că prin pre¬ 
zenţa puterilor /Sufletului/, cei care le posedă sînt cei care acţio¬ 
nează potrivit cu ele, dar că ele sînt imobile, dăruind puterea celor 
care le posedă. 

Dar dacă e aşa, atunci cînd animalul e afectat, cauza vieţii, deşi 
se dă pe sine compusului, nu e afectată, pe cită vreme afectele şi 
acţiunile sînt ale posesorului. 

Dar dacă e aşa, şi faptul de a trăi în general nu va fi al Sufletului, 
ci al compusului? Răspund că viaţa compusului nu va fi /viaţa/ Su fie- 
tului. Iar puterea senzorială nu va simţi /ea însăşi/, ci va simţi posesorul 
puterii. 

însă dacă senzaţia, fiind o mişcare prin corp, sfârşeşte la Suflet, 
în ce fel Sufletul nu va simţi? Răspund: cînd puterea senzorială 
e prezentă, ea va simţi ceea ce va simţi compusul. Dar dacă puterea 

senzorială nu se va mişca, în ce fel se va mai /mişca/ compusul, 
dacă Sufletul nu intră la socoteală, nici puterea sufletească? 

7. Răspund: bine, să existe compusul, dnd un astfel de Suflet, 
prin prezenţă, nu se dă pe sine compusului sau uneia dintre com¬ 
ponente, ci, dintr-un astfel de corp şi din ceva, ca dintr-o lumină, dată 
de el, el face natura animalului, ca pe ceva diferit, căruia îi revin faptul 
de a simţi şi restul proprietăţilor dte au fost atribuite animalului. 

Dar noi în ce fel simţim? Răspund că noi nu sîntem separaţi 
de un astfel de animal, chiar dacă avem şi lucruri mai de preţ, 
referitoare la întreaga natură umană, care se alcătuieşte din nume¬ 
roase aspecte. Dar puterea Sufletului de a avea senzaţii nu trebuie 
să aibă drept obiect lucrurile sensibile, ci mai curînd trebuie să 
perceapă întipăririle care, pornind de la senzaţie, sosesc în animal. 
Deja acestea sînt inteligibile. Astfel încît senzaţia exterioară e o 
imagine a acesteia /interioare/, iar aceasta, fiind mai adevărată ca 
Fiinţă, este contemplarea Formelor singure în chip neafectat. Or, 
de la aceste Forme, de la care Sufletul primeşte singur cîrmui- 
rea animalului, provin gîndurile, opiniile şi ideile. In acest loc sîn¬ 
tem noi cel mai mult. Cele dinaintea acestora sînt ale noastre; prin 
urmare, mergînd de la ele în sus, noi sîntem diriguitorii anima¬ 
lului <e<ţ>£cm]K:oT£c; iw CVV>- Nimic nu interzice să vorbim despre 
„întregul animal", care e amestecat înspre părţile inferioare, dar 
de aici /în sus/ cumva este omul autentic. 

Acele /activităţi iraţionale de dinainte/ reprezintă /la Plafon/ 
„făptura de leu" şi „fiara variată". 11 Căci, de vreme ce „omul" se 
potriveşte cu Sufletul raţional, atunci cînd raţionăm, noi înşine 
raţionăm, deoarece raţionamentele sînt activităţi ale Sufletului. 

8. Dar în ce fel ne raportăm la Intelect? Numesc „Intelect" nu 
habitudinea pe care o are Sufletul şi care e dintre cele sosite de 
la Intelect, ci Intelectul însuşi. Răspund că îl avem şi pe acesta deasupra 
noastră. Avem fie /un Intelect/ comun, fie /un Intelect/ propriu, fie 
/un Intelect/ atît comun tuturor, cît şi propriu. 

El e comun, fiindcă e nedivizat, unul şi pretutindeni acelaşi; e pro¬ 
priu însă, deoarece fiecare om îl posedă întreg în Sufletul superior. 


11 Plafon, Republica, 588c. 

Posedăm, aşadar, şi Formele în două moduri: în Suflet, cum ar veni, 
desfăşurate şi, ca să spunem aşa, separate; în Intelect toate sînt 
deodată. 

Dar pe Zeu în ce fel /îl concepem/? Răspund că /îl concepem/ 
ca „plutind" peste natura inteligibilă şi peste Fiinţa autentică. Iar 
noi, pornind de Acolo, sîntem ai treilea la rînd - cum spune 
/Platon/ - alcătuiţi din „/Sufletul/ indivizibil de sus şi din Sufletul 
divizat prin corpuri" 12 . Pe acesta trebuie să-l gîndim „divizat prin 
corpuri" în acest sens, fiindcă se dă pe sine mărimilor corpului, 
oricît de mare ar fi animalul, dat fiind că /se dă/ şi întregului în 
totalitate; căci Sufletul e unul singur. Sau /trebuie să-l gîndim „divi¬ 
zat prin corpuri/", fiindcă apare ca prezent corpurilor, iluminîn- 
du-le şi producînd animalele nu din el însuşi şi din corp; ci stînd 
/Sufletul/ în repaos, dăruie imagini ale sale, precum un chip /reflec¬ 
tat/în multe oglinzi. Prima „imagine" e senzaţia din compus. Apoi 
din aceasta se spune că e întreagă cealaltă specie a Sufletului, o 
/specie/ provenind mereu din cealaltă: sfârşeşte la puterea genera¬ 
tivă, la creştere şi în general la facerea altuia şi la /puterea/ de a 
săvîrşi altceva diferit de el, cel care a produs, în timp ce acela, care 
produce, e întors spre ceea ce a fost săvîrşit. 

9. Prin urmare, natura acelui Suflet /superior/ va fi separată 
de cauza relelor, pe cîte le face şi le îndură omul. Aceste /rele/ pri¬ 
vesc animalul - compusul - şi compus în sensul arătat. 

Dar dacă opinia şi cugetarea aparţin Sufletului, cum de e el 
fără prihană? Căci opinia este falsă şi multe rele se fac conform 
ei. Răspund că relele se fac atunci cînd noi sîntem înfrînţi de partea 
mai rea - căci noi sîntem multe /părţi/ - fie de poftă, fie de înflă¬ 
cărare, fie de imaginea răului. Iar cugetarea zisă a falsurilor, fiind 
imaginaţie, nu a aşteptat judecata cugetării raţionale: noi am acţio¬ 
nat ascultînd de lucrurile mai rele, după cum în cazul senzaţiei, 
înainte de a judeca cu ajutorul facultăţii raţionale, se întîmplă să 
vedem lucruri false bizuindu-ne pe senzaţia comună. 

Dar Intelectul, fie că a intrat în contact sau nu /cu noi/, e fără 
prihană. Sau astfel trebuie spus, că noi fie am intrat în contact cu 
inteligibilul din Intelect, fie nu. Sau /cu inteligibilul/ din noi. Căci 
e cu putinţă să-l avem, dar să nu-l avem la îndemână. 


12 Platon, Timaios, 35a. 

Deci am distins /atributele/ comune şi pe cele proprii /Sufle¬ 
tului/ prin faptul că primele sînt corporale şi nu există fără corp, 
însă acelea care nu au nevoie de corp pentru acţiune sînt proprii 
Sufletului; şi /am distins/ gîndirea discursivă care, judecind întipă- 
ririle sosite de la senzaţie, contemplă Formele şi le contemplă ca 
printr-o simpatie «7UvaLcr0r|CJ£i> - este gîndirea discursivă cel puţin 
în sensul principal a Sufletului autentic. Căci gîndirea discursivă 
e o actualizare a gîndiriipure şi este adesea o asemănare şi o comu¬ 
nitate a celor din afară cu cele dinăuntru. Aşadar, Sufletul va fi cu 
nimic mai puţin netulburat în raport cu sine şi în sine. Schimbările 
şi tumultul din noi vin de la cele ce atîmă laolaltă /cu el/ şi de la 
pasiunile compusului, după cum s-a spus, orice deci ar fi acesta. 

10. Dar, dacă „noi" înseamnă Sufletul şi dacă noi îndurăm 
aceste /rele/, atunci pe ele le-ar îndura Sufletul şi, de asemenea, 
el va face ceea ce noi facem! Răspund: am afirmat că compusul e 
al nostru şi mai ales al nostru încă neseparaţi. într-adevăr, şi despre 
ceea ce îndură corpul nostru afirmăm că „noi" le îndurăm. 

Aşadar, „noi" înseamnă două lucruri: fie că /în „noi"/ este inclusă 
„fiara", fie că /„noi"/ este ceea ce e deja peste ea. „Fiara" e corpul 
care a căpătat viaţă. Dar omul adevărat e altul - cel pur de aceste 
/rele/, care are virtuţile acelea din gîndire, care sînt aşezate în Sufle¬ 
tul separat /de corp/ - separat şi separabil, deşi e încă Aici. Căci 
atunci rînd acesta s-ar îndepărta cu totul, şi /Sufletul inferior/, ilu¬ 
minat de el, pleacă însoţindu-1. 

Iar virtuţile care nu se datorează înţelepciunii, ci se instalează 
prin obişnuinţă şi exersare, aparţin compusului comun. Intr-ade¬ 
văr, de acesta aparţin viciile, odată ce îi aparţin şi invidia, gelozia 
şi compasiunea. 

Dar prieteniile cui aparţin? Răspund: unele aparţin compusu¬ 
lui, altele omului interior. 13 

11. Cînd sîntem copii, sînt active /capacităţile/ provenite de la 
compus, puţine însă, provenite de sus, îl iluminează pe el /„omul 
interior"/. Dar cînd ele sînt inactive în raport cu noi, sînt active 


13 Platon, Republica, 589a. 

în sus. Ele însă sînt active în raport cu „noi" cînd ajung pînă la 
/Sufletul/ mediu. 

Bun, dar nu sîntem „noi" şi ceea ce e înainte de această /parte 
medie a Sufletului/? Trebuie să existe o percepţie /a acelei părţi supe¬ 
rioare/, fiindcă nu ne folosim întotdeauna de capacităţile pe care 
le avem, ci /ne folosim/ atunci cînd dispunem partea intermediară 
fie în direcţia celor de sus, fie în direcţia contrariilor, fie că aducem 
la activitate pe cele provenite dintr-o putere sau habitudine. 

Dar în ce fel posedă fiarele capacitatea de a trăi? Răspund: dacă, 
cum se spune, ar fi în ele Suflete omeneşti care au păcătuit 14 , acea 
/parte a Sufletului/ care e separabilă nu ajunge în posesia fiarelor: 
deşi prezentă, nu este prezentă pentru ele şi o comunitate de simţire 
stăpîneşte imaginea sufletului laolaltă cu corpul. Un atare corp /de 
fiară/, deci, eîn felul său calificat de o imagine a Sufletului. Iar dacă 
nu s-a coborît /în el/ Sufletul de om, un astfel de /corp/, devenit 
animal, are o existenţă dată de iluminarea din Sufletul universal. 

12. Dar dacă Sufletul e fără prihană, cum de există pedepsele? Or, 
această teză /că Sufletul e fără prihană/, nu se potriveşte cu nici 
una dintre tezele care afirmă că Sufletul greşeşte, e îndreptat şi e 
pedepsit atît la Hades, cît şi că se reîntrupează. 15 Aşadar, aceste 
spuse trebuie adăugate oricărui argument pe care cineva vrea să-l 
aducă. Probabil că s-ar putea descoperi şi felul în care ele nu se 
contrazic între ele. 

Căci argumentul care atribuie Sufletului neprihănirea îl con¬ 
sideră întru totul o unitate simplă, spunînd că Sufletul şi esenţa 
Sufletului sînt identice. Dar argumentul care spune că greşeşte, îl 
„împleteşte" şi îi adaugă şi un alt fel de Suflet, care posedă afectele 
teribile. Intr-adevăr, acest Suflet ajunge compus şi ceva alcătuit 
din toate; şi compusul îndură şi greşeşte, luat ca totalitate. Acesta este 
cel care e pedepsit, nu Sufletul superior. 

Din această pricină, spune /Platon/: „Am privit Sufletul, precum 
cei care îl văd pe Glaucos, făptura mării". 16 Scuturînd de jur îm¬ 
prejur adaosurile, dacă vrem să vedem natura Sufletului - zice 


14 Platon, Phaidros, Republica. 

15 E ceea ce spune Platon în miturile din Phaidon, Phaidros sau Republica. 

16 Platon, Republica, 611c-d. 

Platon - trebuie să privim spre dragostea lui de înţelepciune şi 
să /avem în vedere/ cu cine intră în contact şi cu cine este înrudit, 
fiind ceea ce este. Alta este viaţa /acestuia/, altele sînt activităţile 
şi cel pedepsit este diferit. Iar retragerea şi separarea nu sînt numai 
faţă de acest corp, ci şi faţă de orice adaos /la Suflet/. Căci adăugirea 
se află în faptul naşterii An corp/. Sau, în general, faptul naşterii 
aparţine unui alt fel de Suflet. 

In legătură cu problema de a şti cum e posibilă naşterea s-a 
spus că ea aparţine Sufletului ce coboară, altceva apărînd din el, 
care coboară cînd / Sufletul / se înclină. 

Dar oare Sufletul îşi abandonează imaginea? Şi cum de nu e 
un păcat înclinarea sa? Dar, dacă înclinarea e o iluminare în jos, 
ea nu e un păcat, aşa cum nu e nici umbra, ci cauza /coborîrii/ e 
cel iluminat. Căci dacă el nu ar fi existat, /Sufletul/ nu ar avea în 
ce fel să ilumineze. Se spune deci că el coboară şi se înclină din cauză 
că cel iluminat de el posedă o viaţă comună cu el. El îşi abandonează 
imaginea, dacă cel care a primit-o nu e aproape. O abandonează 
nu prin faptul că este despărţit /de ea/, ci prin faptul că /aceea/ 
nu mai este. Ea nu mai este, dacă în întregul său, /Sufletul/ priveşte 
într-Acolo. 17 

Poetul (Homer) pare a fi despărţit aceasta în cazul lui Heracle: 
a lăsat imaginea eroului să fie la Hades, dar pe el însuşi l-a plasat 
printre zei. 18 /Poetul/ fost inspirat de ambele istorii, anume şi că 
/Heracles/ era printre zei, şi că era la Hades. Aşadar, l-a divizat. 
Probabil că, în acest sens, povestea ar fi demnă de crezare. In¬ 
tr-adevăr, fiindcă avea virtutea practică, a fost socotit vrednic să 
fie zeu din cauza valorii sale; dar fiindcă era un om practic, dar 
nu unul contemplativ, pentru ca să fie în întregul său Acolo, de 
aceea Heracle este şi sus, dar mai este ceva din el şi jos. 


17 Despre ce este exact vorba? Probabil că despre crearea corpului însufleţit 
din Materie. Plotin încearcă să conteste teza gnostică potrivit căreia „înclinarea" 
Sufletului spre Materie înseamnă că Sufletul este intrinsec rău şi că e separat 
de inteligibil. Pentru Plotin, Sufletul nu e niciodată separat de inteligibil, deoa¬ 
rece partea sa superioară rămîne Acolo - aşa cum o arată şi această ingenioasă 
interpretare a mitului lui Heracle. De aceea el poate reveni cu totul Acolo prin 
forţe proprii, prin exerciţiul virtuţii şi al filozofiei şi nu are nevoie de un mîn- 
tuitor suprauman. 

18 Homer, Odiseea, XI, 602; vezi şi Plotin, 27, IV.3. 




404 


OPERE 


13. Dar instanţa care a cercetat toate acestea este „noi" sau 
Sufletul? Răspund că e „noi", însă prin intermediul Sufletului. în 
ce fel „prin intermediul Sufletului"? Oare /„noi"/ a cercetat deoa¬ 
rece posedă /Sufletul/? Răspund: /a cercetat/ în măsura în care este 
Suflet. 

Oare /Sufletul/ se mişcă? Răspund: trebuie să i se acorde Sufle¬ 
tului o atare mişcare, care nu aparţine corpurilor, ci este viaţa lui. 
Şi în acest sens gîndirea este „a noastră", fiindcă şi Sufletul e inte¬ 
lectual, şi gîndirea e o viaţă superioară, atunci cînd Sufletul gîn- 
deşte şi Intelectul ar fi activ în direcţia noastră. Căci şi acesta 
/Intelectul/ e o parte a noastră şi spre ea suim noi. 




DESPRE PRIMUL BINE ŞI CELELALTE BUNURI 
54, 1.7 


Tema 

In ultimul său tratat, Plotin, revine la Bine ca principiu suprem 
de care atîmă toate. 


Subiectul 

Binele este principiu: de El depind toate, dar El nu depinde 
de nimic. In ce fel lucrurile se întorc spre Bine. Sufletul revine la 
Bine prin intermediul Intelectului. Binele este viaţă pentru toate 
lucrurile, dar este Intelect pentru făpturile raţionale. Moartea nu 
e un rău, ci este chiar mai mult bine decît viaţa, în măsura în care 
înseamnă separarea Sufletului de corp. 



1. Oare s-ar putea spune că pentru fiecare binele este altceva 
dedt activitatea vieţii conformă cu natura şi că, dacă ceva ar fi alcătuit 
din multe părţi, pentru acesta binele e activitatea proprie şi con¬ 
form naturii a /părţii/ mai bune din el, întotdeauna fără nici o 
deficienţă? 1 

Activitatea Sufletului e deci, pentru el, binele conform naturii. 
Iar dacă, în caz că Sufletul ar fi cel mai bun, el ar fi activ în direcţia 
celui mai bun, binele nu s-ar referi atunci numai la Suflet, ci acesta 
ar fi şi Binele în mod absolut. Dacă, prin urmare, ceva nu ar fi activ 
în direcţia altuia, fiind totodată cel mai bun dintre cele-ce-sînt /ceva/ 
şi mai presus de cele-ce-sînt /ceva/, dar, dacă restul s-ar direcţiona 
spre El, e limpede că acesta ar fi Binele, din pricina căruia e cu 
putinţă ca şi restul să se împărtăşească de la bine. Iar restul 
realităţilor, cîte posedă astfel Binele, l-ar poseda în două moduri: 
şi deoarece se fac asemănătoare cu El, şi deoarece îşi îndreaptă 
activitatea spre El. 

Dacă, aşadar, năzuinţa şi activitatea /celorlalte/ îndreptate spre 
Binele suprem sînt un bine. Binele nu trebuie să privească spre 
altceva şi nici să năzuiască la altceva, fiind el în tihnă un izvor şi 
un principiu al activităţilor naturale; dat fiind că le face pe celelalte 
„de forma Binelui" nu printr-o activitate îndreptată spre ele-căci 
acelea se îndreaptă spre El -, El nu /trebuie/ să fie prin activitate şi 
prin gîndire Binele, ci să fie Binele prin însăşi neclintirea /Sa/ <auxr| 
povfp. Intr-adevăr, deoarece El este mai presus de Fiinţă, e mai presus 
şi de activitate, mai presus de Intelect şi de gîndire. 

Acesta deci trebuie stabilit că e Binele, ca fiind cel de care toate 
atîmă, dar El nu /atîrnă/ de nimic. In acest sens /spune Aristotel/ 


1 Teorie stoică, vezi SVF, III, nr. 13 şi 16. 

şi e adevărat că „/Binele/ este acela la care aspiră toate" 2 . El trebuie 
deci să rămînă neclintit, iar toate să se întoarcă spre El, precum 
un cerc spre centru, din care ies toate razele. Iar soarele e un exem¬ 
plu, fiind ca un centru faţă de lumina care, sosind din el, atîmă 
de el. Pretutindeni este cu el şi nu e despărţită de el. Chiar dacă 
vrei să o desparţi dînd-o într-o parte, lumina rămîne la soare. 3 

2. Dar în ce fel /se întorc/ toate celelalte lucruri spre El? Răs¬ 
pund că cele neînsufleţite /se întorc/ spre Suflet, iar Sufletul se 
întoarce spre El prin intermediul Intelectului. Ele posedă ceva din El 
prin faptul că formează cumva o unitate şi prin faptul că fiecare 
este cumva ceea-ce-este /ceva/. Şi ele participă şi la Formă. Precum 
participă la acestea /la Forme/, tot astfel participă şi la Bine. La o 
imagine /a Binelui participă/ aşadar. Căci cele la care participă sînt 
imagini ale celui-ce-este /ceva/ şi ale Unului, iar Forma - la fel. 

Sufletul are viaţă - primul Suflet, cel de după Intelect, fiind 
mai aproape de adevăr; şi el are asemănarea cu Binele prin inter¬ 
mediul Intelectului. El ar putea avea Binele, dacă ar privi la El. 
Iar Intelectul vine după Bine. Binele este deci viaţă pentru oricine 
căruia îi revine faptul de a trăi şi este Intelect pentru oricine care 
are parte de Intelect. Astfel îndt oricine are viaţă laolaltă cu Intelect, 
se /înalţă/ în două feluri şi spre El. 

3. Dacă viaţa este un bine, există Binele pentru orice fiinţă vie? 
Nu. Căci la cel defectuos viaţa şchioapătă, ca ochiul celui care nu 
vede clar, căci nu-şi face lucrarea sa. 

Iar dacă viaţa noastră, cu care e amestecat răul, e un bine, pen¬ 
tru ce nu e moartea un rău? Răspund: pentru cine /e un rău/? Căci 
răul trebuie să sosească la cineva. Dar lucrul /mort/ nu mai este 
o realitate sau, dacă este, e lipsit de viaţă şi, în acest sens, /moartea/ 
nu e un rău pentru o piatră. Iar dacă există viaţă şi Suflet după 
moarte, deja ar exista un bine, cu atît mai mult cu cît activităţile 
proprii Sufletului s-ar efectua în absenţa corpului. Iar dacă /Sufletul 


2 Aristotel, Etica nicomahică, I, 1, 1094a. 

3 Pentru metafora soarelui şi a cercului cu raze, vezi LP1F £J H.2.1 (voi. I, 
p. 67). 

individual/ ajunge să aparţină /Sufletului/ universal, ce rău ar 
putea să-i sosească celui care e Acolo? 

Şi în general, după cum pentru zei există bine, dar nu există nici 
un rău, la fel /nu există rău/ nici pentru Sufletul care îşi păstrează 
puritatea. Iar în caz că nu şi-o păstrează, nu moartea ar fi răul 
pentru el, ci viaţa. 

Or, dacă sînt pedepse la Hades, din nou viaţa e pentru un astfel 
de Suflet un rău, fiindcă nu e numai viaţă. Insă dacă viaţa este 
asocierea Sufletului şi a corpului, iar moartea este desfacerea acestor 
componente, Sufletul va fi capabil să le primească pe ambele. 

Dar dacă viaţa e bună, pentru ce nu e moartea un rău? Răspund 
că viaţa e bună pentru cei care o au, dar nu e un bine în măsura în 
care este o asociere /între Suflet şi corp/, ci /e un bine/ fiindcă res¬ 
pinge răul prin virtute. Iar moartea este mai mult bine /derît viaţa/. 
Sau trebuie spus că viaţa însăşi din corp este în sine un rău, dar 
că, prin virtute. Sufletul ajunge la bine, nu făcînd să trăiască un 
compus, ci deja separîndu-se pe sine /de corp/. 




Pentru orice filozofie monistă - precum aceea a lui 
Plotin - problema existenţei şi a originii răului ridică 
o dificultate considerabilă deopotrivă morală, logică 
şi ontologica: căci, admiţîndu-se că Dumnezeu, Binele 
absolut sau Unul creează totul, Binele devine cauza - 
fie şi ultimă - a Răului radical şi, invers. Răul devine 
efectul ultim al Binelui. Prin urmare, Binele nu va mai 
fi complet bun, deoarece creează Răul, iar Răul - 
identif icat de Plotin cu Materia - nu va mai fi complet 
rău, deoarece are o participare la Bine. Dificultatea 
poate fi ocolită, cumva, fie diminuîndu-se Răul şi 
transformîndu-1 intr-un bine foarte atenuat, fie consi- 
derîndu-1 necreat, dar, în acest ultim caz, el devine 
un principiu independent şi egal Binelui - ceea ce 
înseamnă acceptarea dualismului. Cît despre Plotin, 
credem că el a respins orice soluţie facilă şi a încercat 
rezolvarea frontală a acestui dificil paradox: după el, 
nici dualismul predecesorilor, nici „ameliorarea Răului 11 
încercată de succesori nu sînt soluţii acceptabile. 

Andrei Cornea 

